
în  noaptea  de  29  august  2005,  la  praznicul  Tăierii  Capului  Sfântului  Ioan 
Botezătorul,  înalt  Prea  Sfinţitul  Dr.  ANTONIE  PLĂMĂDEALĂ,  Arhiepiscop  al 
Sibiului  şi  Mitropolit  al  Ardealului,  Crişanei  şi  Maramureşului,  după  o  îndelungată 
şi  grea  suferinţă,  a  adormit  în  Domnul.  Trecerea  sa  la  viaţa  cea  neîmbătrânitoare 
s-a  făcut  după  cum  cerem  de  fiecare  dată  în  ectenia  mare  de  la  Sfânta  Liturghie: 
„fără  durere,  neînfruntat  şi  în  pace”. 

La  Sfânta  Liturghie  care  s-a  oficiat  la  catedrala  mitropolitană,  în  ziua  prazni¬ 
cului  menţionat,  la  momentul  împărtăşirii  preoţilor,  înalt  Prea  Sfinţitul  nostru  mi¬ 
tropolit  a  primit  pentru  ultima  dată,  la  reşedinţa  mitropolitană,  împărtăşirea  cu 
Sfintele  Taine,  moment  după  care  a  început  pregătirea  pentru  întâlnirea  faţă  către 
faţă  cu  Arhiereul  cel  veşnic,  Hristos  Domnul,  cu  toţi  cei  din  veac  adormiţi  părinţi 
şi  fraţi  ai  Î.P.S.  Sale  şi  cu  pururea  pomeniţii  înaintaşi  în  scaunul  mitropolitan  al 
Ardealului. 

Pe  parcursul  ultimelor  săptămâni  de  viaţă,  în  paraclisul  mitropolitan  şi  la  reşe- 

A 

dinţa  I.P.S.  Sale,  de  cele  mai  multe  ori,  în  prezenţa  I.P.S.  Sale  s-a  oficiat  Sf.  Taină 
a  Maslului,  iar  în  după  amiază  zilei  de  29  august  şi  până  la  momentul  trecerii  pe 

celălalt  tărâm  s-au  citit  rugăciunile  rânduite  din  Molitvelnic  şi  Acatistier. 

* 

Indeplinindu-se  toate  cele  rânduite  după  momentul  decesului,  sicriul  cu  corpul 
neînsufleţit  al  adormitului  în  Domnul  a  fost  depus  în  biroul  de  la  reşedinţa  mitro¬ 
politană  şi  pe  tot  parcursul  nopţii  s-a  citit,  la  catafalc.  Psaltirea. 

încă  în  seara  zilei  de  29  august,  P.S.  Visarion  Răşinăreanu,  episcop-vicar  al 
Arhiepiscopiei  Sibiului  l-a  încunoştinţat  pe  Prea  Fericitul  Părinte  Patriarh  TEOC- 
TIST  despre  trecerea  în  veşnicie  a  Î.P.S.  Sale  şi  a  primit  îndrumările  de  rigoare 
pentru  pregătirea  tuturor  celor  necesare  în  vederea  înmormântării. 

Marţi,  30  august,  la  ora  9,  s-a  întrunit  Permanenţa  Consiliului  Eparhial  pre¬ 
zidată  de  către  P.S.  Episcop-vicar  Visarion,  hotărându-se  ca  ziua  prohodirii  să  fie 
joi,  1  septembrie  2005,  iar  înmormântarea  să  fie  în  ziua  următoare,  la  Mănăstirea 
„Brâncoveanu”  de  la  Sâmbăta  de  Sus. 

S-a  procedat  apoi  la  deschiderea  testamentului  alcătuit  de  către  Î.P.S.  Sa.  Re¬ 
dăm,  din  cuprinsul  acestui  act,  câteva  menţiuni  care  sunt  sugestive  în  privinţa 
responsabilităţii  cu  care  mitropolitul  Antonie  a  căutat  să  se  onoreze  de  misiunea 
ce  i  s-a  încredinţat  prin  pronie  cerească  şi  voinţă  omenească.  Cităm  următoarele 
paragrafe: 

„  Sper  că  se  va  aprecia  că  las  în  urma  mea  o  activitate  rodnică  şi  un  nume 
bun.  Cel  puţin  m-am  străduit  să  fie  aşa.  Mi-am  iubit  Eparhia  şi  colaboratorii. 

Rog  pe  toţi  cei  care  socotesc  că  le-am  greşit,  să  mă  ierte.  Eu  îi  iert  pe  toţi.  îmi 
iau  rămas  bun  de  la  toţi  colaboratorii,  de  la  toţi  preoţii  şi  de  la  toţi  credincioşii  pe 
care  i-am  păstorit  şi  iubit.  Să  ne  întâlnim  cu  bine  în  ceruri. 

Vă  las  cu  bine  ! 


M-am  străduit  să  nu  fac  nimănui  rău  şi  să  ajut  pe  cine  am  putut  ajuta.  Dacă 
n-am  reuşit  întotdeauna,  cer  iertare.  Mulţumesc  tuturor  pentru  buna  colaborare. 

Urez  urmaşului  meu  păstorire  rodnică.  Mai  rodnică  decât  a  mea. 

Dumnezeu  să  ocrotească  Transilvania  şi  Basarabia,  provincia  mea  natală. 

în  numele  Tatălui  şi  al  Fiului  şi  al  Sfântului  Duh,  Amin  ”. 

Sunt  sintetizate  în  aceste  câteva  fraze  sentimentele  care  au  stăpânit  sufletul 
unui  vrednic  ierarh  şi  părinte  duhovnicesc  în  momente  de  taină  când  a  gândit  la 
sfârşitul  inevitabil  pentru  orice  vremelnică  existenţă  pământească. 

Marţi,  30  august  a.c.,  la  orele  1 1 ,00  în  dangătul  clopotelor  catedralei,  adormitul 
în  Domnul  a  fost  dus  la  reşedinţă  şi  aşezat  pe  un  catafalc  în  catedrala  mitropolitană. 


P.S.  Episcop-vicar  Visarion 
Răşinăreanu,  înconjurat  de  un 
sobor  de  preoţi  dintre  consilierii 
eparhiali  şi  preoţii  de  la  catedrală, 
au  rostit  un  trisaghion,  după  care 
s-a  reluat  citirea  Psaltirii.  Au  fost 
de  faţă  membrii  familiei  şi  mulţi 
credincioşi,  care  aflaseră  despre 
tristul  eveniment. 

Clopotele  catedralei,  ca  de 
altfel  şi  ale  bisericilor  din  oraş 
ca  şi  din  întreaga  eparhie  au  vestit 
la  orele  îndătinate  ale  dimineţii, 
amiezii  şi  vecerniei,  pe  toată  pe¬ 
rioada,  până  în  ziua  înmor¬ 
mântării,  că  arhipăstorul  Epar¬ 
hiei  Sibiului  îşi  aşteaptă  fiii  du¬ 
hovniceşti  pentru  bunul  rămas  şi 

creştinească  iertare.  Nenumă¬ 
raţi  preoţi  din  eparhie  şi  un  şir 
nesfârşit  de  credincioşi  au  răs¬ 
puns  acestei  chemări,  pri¬ 
veghind  zi  şi  noapte  şi  înălţând 

A 

rugăciuni  către  Părintele  Indu¬ 
rărilor  pentru  odihna  sufletului 
celui  care  i-a  păstorit  şi  i-a  în¬ 
drumat  în  cei  23  de  ani  de  când 
a  ajuns  în  fruntea  eparhiei. 

Miercuri,  3 1  august,  la  cea¬ 
sul  vecerniei  a  sosit,  la  Sibiu,  Prea 
Fericitul  Părinte  Patriarh  Te- 
octist.  A  fost  întâmpinat  de  câţi¬ 
va  dintre  membrii  Sfântului  Si¬ 
nod,  care  sosiseră  de  asemenea 
pentru  prohodirea  de  a  doua  zi, 
precum  şi  de  către  membrii  Con¬ 
siliului  Eparhial  al  Arhiepiscopiei  Sibiului.  Prea  Fericirea  Sa  a  mers  direct  în  catedrala 
mitropolitană  unde  a  rostit  trisaghionul  şi  o  rugăciune  de  dezlegare  pentru  vrednicul 
de  pomenire  mitropolit  Antonie.  A  adresat  cuvinte  de  mângâiere  pentru  membrii  familiei 
mitropolitului  Antonie,  pentru  slujitorii  altarului  şi  fiii  duhovniceşti  ai  eparhiei. 

Şedinţa  Consiliului  Eparhial  al  Arhiepiscopiei  Sibiului.  La  reşedinţa 
mitropolitană,  Prea  Fericitul  Părinte  Patriarh  Teoctist  a  prezidat  apoi  o  şedinţă  a 
Consiliului  eparhial. 

A 

In  deschiderea  şedinţei,  Prea  Fericirea  Sa  a  omagiat  personalitatea  adormitului 
în  Domnul  Arhiepiscop  şi  Mitropolit  Antonie  Plămădeală,  arătând  că  în  urmă  cu 
23  de  ani,  pe  când  era  mitropolit  al  Moldovei  şi  Sucevei  şi  locţiitor  de  mitropolit 
al  Ardealului,  l-a  primit  la  reşedinţa  mitropolitană  din  Sibiu  pe  nou  alesul  pe  atunci 
i  mitropolit  ANTONIE.  „Voia  lui  Dumnezeu  a  fost  ca,  iată,  acum,  la  acest  soroc  al 

|  încheierii  misiunii  sale  pe  pământ  să  fiu  tot  eu  acela  care  să-l  încredinţez,  împreună 

j  cu  membrii  Sfântului  Sinod,  dreptului  şi  milostivului  Dumnezeu  pe  fratele  nostru 

I  întru  slujire,  ANTONIE,  mitropolitul”,  a  subliniat  Prea  Fericirea  Sa. 

Intâistătătorul  Bisericii  noastre  i-a  încunoştinţat  apoi  pe  membrii  Consiliului 
)  eparhial  că  „în  lumina  prevederilor  Statutului  de  Organizare  şi  Funcţionare  al 

Bisericii  Ortodoxe  Române,  patriarhul  are  îndatorirea  şi  autoritatea  să  desemneze, 
în  cazul  vacantării  unui  scaun  episcopal  un  locţiitor,  care  să  vegheze  la  buna  des- 
faşurare  a  eparhiei  în  cauză,  până  la  alegerea  noului  titular”. 

I 

în  acord  cu  aceste  prevederi,  şi  dat  fiind  faptul  că  în  urmă  cu  23  de  ani  Prea 
Fericirea  Sa  de  mai  îndrumat  destinele  acestei  eparhii,  cunoscute  fiindu-i  realităţile 
vieţii  bisericeşti  din  această  parte  de  ţară,  a  socotit  oportun  ca  şi  de  această  dată  să 
preia  din  nou  responsabilitatea  de  locţiitor  de  mitropolit  al  Ardealului. 

Prea  Fericirea  Sa  a  cerut  membrilor  Consiliului  eparhial  şi  ai  Permanenţei  aces¬ 
tui  Consiliu  să  facă  în  aşa  fel  ca  toate  problemele  din  administraţia  bisericească  să  fie 
soluţionate  cu  responsabilitate  şi  în  spiritul  legislaţiei  bisericeşti.  „P.S.  Episcop-vicar 
Visarion  Răşinăreanu,  în  strânsă  conlucrare  cu  Permanenţa  Consiliului  eparhial,  va 
sta  în  permanentă  legătură  şi  consultare  cu  mine,  a  precizat  Prea  Fericirea  Sa”. 

„Doresc  să  mă  adresez  Dumneavoastră,  membrilor  Permanenţei  Consiliului 
eparhial,  a  arătat  P.F.  Sa,  cu  îndemnul  şi  părinteasca  grijă  să  fiţi  cu  luare  aminte  la 
îndatoririle  care  nu  sunt  puţine  şi  nici  uşoare,  spre  a  le  îndeplini  pe  toate  la  timp, 
cu  responsabilitate  şi  corectitudine.  Aşa  trebuie  să  conjugăm  eforturile  noastre”. 

Prea  Fericirea  Sa  a  atras  luarea  aminte  asupra  ultimelor  hotărâri  ale  Sfântului 
Sinod  cu  privire  la  disciplina  clerului,  la  bune  chivemisire  a  patrimoniului  eclesial 
şi  la  viaţa  mănăstirească.  Referitor  la  acest  ultim  aspect  al  rolului  monahismului 
în  viaţa  Bisericii,  Prea  Fericirea  Sa  a  arătat  că  este  imperios  necesar  ca  în  mănăstirile 
noastre,  unde  s-au  înfăptuit  şi  se  înfăptuiesc  atâtea  lucruri  frumoase,  să  troneze 
acel  spirit  de  profundă  trăire  duhovnicească,  de  nevoinţă  şi  ascultare  aşa  cum 
prevăd  sfintele  canoane  şi  rânduielile  vieţii  monahale.  Patriarhul  de  pioasă  memorie 
Nicodim  Munteanu  spunea  că  „monahismul  este  armata  de  geniu  a  Bisericii”. 
Este  o  apreciere  foarte  elocventă,  a  arătat  P.F.  Sa,  dacă  ne  gândim  la  faptul  că  în 
armată  respectarea  ordinelor  este  o  condiţie  peste  care  nu  se  poate  trece.  Tot  aşa 
trebuie  să  fie  şi  în  instituţia  monastică.  Fără  disciplină,  fără  ascultare,  fără  rugăciuni 
şi  fără  muncă  nu  poate  să  fie  nădejde  de  mântuire. 

Aceleaşi  îndatoriri  de  respectare  a  rânduielilor  canonice,  liturgice  şi 
disciplinare  se  impun  şi  clericilor  de  mir. 

Prea  Fericirea  Sa  a  arătat,  în  încheiere,  că  Sfântul  Sinod  a  întreprinde  toate 
formalităţile  necesare  în  vederea  alegerii,  în  timpul  prevăzut  de  legislaţia  bisericeas¬ 
că,  a  noului  mitropolit  al  Ardealului. 

Sfânta  Liturghie  oficiată  în  catedrala  mitropolitană  şi  slujba  prohodirii 
Arhiepiscopului  şi  Mitropolitului  Antonie.  Joi,  1  septembrie  a.c.,  a  fost  ziua 
prohodirii  adormitului  în  Domnul  mitropolit  ANTONIE. 

La  orele  9,  în  catedrala  mitropolitană  din  Sibiu  s-a  oficiat  Sfânta  Liturghie  de 

A 

către  înalt  Prea  Sfinţitul  Daniel,  mitropolitul  Moldovei  şi  Bucovinei,  înconjurat 
de  un  sobor  de  ierarhi  şi  preoţi  din  care  au  făcut  parte  Î.P.S.  Serafim,  Mitropolit 

A 

ortodox  român  al  Germaniei,  Europei  Centrale  şi  de  Nord,  I.P.S.  Andrei  Arhiepis¬ 
copul  Alba  Iuliei,  P.S.  Calinic,  Episcopul  Episcopul  Argeşului  şi  Muscelului,  P.S. 

Casian,  Episcopul  Dunării  de  Jos,  RS.  Laurenţiu,  Episcopul  Caransebeşului,  RS. 
Nicodim,  Episcopul  Severinului  şi  Strehaiei,  RS.  Damaschin,  Episcopul  Sloboziei 
şi  Călăraşilor,  P.S.  Lucian  Lugojanul,  Episcop-vicar  al  Arhiepiscopiei  Timişoarei, 
RS.  Siluan  Marsilianul,  Episcop-vicar  al  Mitropoliei  Ortodoxe  Române  pentru 
Europa  Occidentală  şi  Meridională,  RS.  loachim  Băcăuanul,  arhiereu-vicar  al 
Episcopiei  Romanului,  RS.  Petroniu  Sălăjanul,  arhiereu  vicar  al  Episcopiei  Oradiei, 
Bihorului  şi  Sălajului,  P.S.  Justin  Sigheteanul,  arhiereu  vicar  al  Episcopiei 
Maramureşului  şi  Sătmarului. 


La  sfârşitul  Sfintei  Liturghii,  I.P.S.  mitropolit  Daniel  a  omagiat  personalitatea 
adormitului  în  Domnul,  conturându-i  chipul  în  cuvinte  alese.  Reţinem  sublinierea 

A 

făcută  de  I.P.S.  Sa,  cum  că  „  mitropolitul  Antonie  al  Transilvaniei  a  primit  de  la 
Dumnezeu  numeroase  daruri ,  pe  care  le-a  cultivat  cu  responsabilitate  şi 
înţelepciune.  Toţi  oamenii  primesc  daruri  de  la  Dumnezeu ,  dar  nu  toţi  le  cultivă 
cu  intensitate  şi  pasiune. 

A 

I.P.S.  Antonie  rămâne  în  memoria  noastră  ca  fiind  un  om  de  cultură  creştină 
şi  un  misionar  dinamic  al  Ortodoxiei  româneşti.  A  fost  un  teolog  ortodox  sistematic , 
cu  deschidere  socială  şi  ecumenică ,  a  accentuat  dimensiunea  spirituală  a  Bisericii 
şi  universitatea  Ortodoxiei.  A  fost  un  interpret  al  spiritualităţii  ortodoxe  in  contextul 
epocii  de  astăzi.  A  fost  un  bun  cunoscător  a  literaturii  române  şi  universale.  A 
fost ,  de  asemenea ,  un  român  patriot ,  cu  un  vast  orizont  european  şi  rămâne  în 
memoria  noastră  ca  un  fascinant  promotor  al  legăturii  dinamice  dintre  tradiţie  şi 
libertate ,  dintre  peren  şi  noutate,  dintre  Biserică  şi  societate...  ”. 

La  orele  12  a  început  slujba  prohodirii  Arhiepiscopului  şi  mitropolitul  Antonie, 
după  rânduiala  înmormântării  călugărilor,  sub  protia  Prea  Fericitului  Părinte  Te- 

octist,  Patriarhul  Bise¬ 
ricii  Ortodoxe  Române. 

Din  soborul  ierarhilor 
slujitori  au  făcut  parte: 

A 

I.P.S.  Daniel,  mitropo¬ 
litul  Moldovei  şi  Bu¬ 
covinei,  Î.P.S.  Teofan, 
mitropolitul  Olteniei, 

Î.P.S.  Serafim,  mitropo¬ 
litul  ortodox  român 
pentru  Germania,  Euro¬ 
pa  Centrală  şi  de  Nord, 

A  _  _  A 

I.P.S.  arhiepiscop  Teodosie  al  Tomisului,  I.P.S.  arhiepiscop  Nifon  al  Târgoviştei, 

A  A 

I.P.S.  arhiepiscop  Pimen  al  Sucevei  şi  Rădăuţilor,  I.P.S.  arhiepiscop  Bartolomeu  al 

A 

Vadului,  Feleacului  şi  Clujului,  I.P.S.  arhiepiscop  Andrei  al  Alba  Iuliei,  P.S.  episcop 
Gherasim  al  Râmnicului,  P.S.  episcop  Epifanie  al  Buzăului  şi  Vrancei,  P.S.  episcop 
Calinic  al  Argeşului  şi  Muscelului,  P.S.  episcop  Casian  al  Dunării  de  Jos,  P.S.  episcop 
Timotei  al  Aradului,  P.S.  episcop  Laurenţiu  al  Caransebeşului,  P.S.  episcop  Justin- 
ian  al  Maramureşului  şi  Sătmarului,  P.S.  episcop  Nicodim  al  Severinului  şi  Strehaiei, 
P.S.  Episcop  Damaschin  al  Sloboziei  şi  Călăraşilor,  P.S.  episcop  Ioan  al  Covasnei  şi 
Harghitei,  P.S.  episcop  locţiitor  Daniil  al  Episcopiei  Ortodoxe  Române  a  Vârşeţului, 
P.S.  Visarion  Răşinăreanu,  episcop-vicar  al  Arhiepiscopiei  Sibiului,  P.S.  Gurie 
Goijeanul,  episcop-vicar  al  Arhiepiscopiei  Craiovei,  P.S.  Lucian  Lugojanul,  episcop- 
vicar  al  Arhiepiscopiei  Rimişoarei,  P.S.  Siluan  Marsilianul,  episcop-vicar  al 
Mitropoliei  Ortodoxe  Române  a  Europei  Occidentale  şi  Maridionale,  P.S.  Irineu 
Slătineanul,  arhiereu-vicar  al  Episcopiei  Râmnicului,  P.S.  loachim  Băcăuanul, 
arhiereu-vicar  al  Episcopiei  Romanului,  P.S.  Petroniu  Sălăjanul,  arhiereu-vicar  al 
Episcopiei  Oradiei,  Bihorului  şi  Sălajului,  P.S.  Iustin  Sigheteanul,  arhiereu-vicar  al 
Episcopiei  Maramureşului  şi  Sătmarului.  Soborul  a  fost  întregit  de  consilierii 
eparhiali,  profesori  de  Teologie,  stareţi,  protopopi,  preoţi  din  eparhie  şi  din  alte  părţi. 

Preşedinţia  şi  Guvernul  României  au  fost  reprezentate  de  către  Dl.  Gheorghe 
Flutur,  ministrul  Agriculturii,  care  a  transmis  un  mesaj  de  condoleanţe. 

Din  partea  Ministrului  Culturii  şi  Cultelor  a  participat  Dl.  Dr.  Adrian  Lemeni, 
ministru  secretar  de  Stat  la  Secretariatul  de  Stat  pentru  Culte,  care  a  transmis 
mesajul  din  partea  Domnului  ministru  Dr.  Adrian  Iorgulescu. 

Prefectura  Judeţului  Sibiu  a  fost  reprezentată  prin  Dl.  subprefect  Marin 
Crăciun,  care  de  asemenea  a  transmis  un  mesaj. 

Au  fost  de  faţă  reprezentanţi  ai  Primăriei  Municipiului  Sibiu,  ai  Consiliului 
Judeţean  Sibiu,  ai  Universităţii  „Lucian  Blaga”  Sibiu,  ai  Academiei  Forţelor  Terestre 

„Nicolae  Bălcescu”,  în  persoana  Domnului  colonel  Dr.  Alexandru  Baboş,  locţiitor 
al  Comandantului  (Rectorului)  Academiei,  decanii  Facultăţilor  de  Teologie  din 
Sibiu  şi  Cluj-Napoca,  ai  Asociaţiei  Transilvania  pentru  Literatura  şi  Cultura 
Poporului  Român  (ASTRA),  ai  Asociaţiei  Deţinuţilor  Politici  din  Sibiu,  ai 
Complexului  Naţional  Muzeal  ASTRA,  Sibiu,  ai  Bibliotecii  Judeţene  „ASTRA" 
-  Sibiu,  ai  Asociaţiei  Pro  Basarabia  şi  Bucovina,  ai  Poliţiei  Municipiului  Sibiu,  ai 
Jandarmeriei  Municipiului  Sibiu,  ai  Partidului  Naţional  Liberal  Sibiu,  ai  Partidului 
Social  Democrat  Sibiu,  ai  Asociaţiei  Pensionarilor  Sibiu. 

Au  participat  P.C.  Protopopi  de  la  Protopopiatele  Sibiu,  Braşov,  Făgăraş,  Me¬ 
diaş,  Sălişte,  Avrig,  Agnita  şi  Rupea. 

Au  fost  prezenţi  sute  de  preoţi  din  eparhie  şi  din  alte  eparhii. 

Au  venit  să-l  conducă  pe  ultimul  său  drum  pe  păstorul  lor  sufletesc  mii  de 
credincioşi,  care  au  umplut  catedrala,  curtea  acesteia  şi  strada  Mitropoliei. 

Corul  catedralei  mitropolitane  l-a  omagiat  pe  întâistătătorul  eparhiei  prin 
duioasă  cântare. 

La  sfârşitul  slujbei.  Prea  Fericitul  Părinte  Patriarh  s-a  adresat  celor  prezenţi 
cu  un  cuvânt  de  învăţătură  şi  omagiere  a  personalităţii  fericitului  întru  adormire 
arhiepiscop  şi  Mitropolit  Antonie. 

Pr.  prof.  Dr.  Dumitru  Abrudan  a  prezentat  lista  celor  care  au  dorit  să  transmită 
personal  mesaje  de  condoleanţe  sau  au  transmis  în  scris  astfel  de  mesaje. 

Prea  Sfinţitul  Episcop-vicar  Visarion  a  dat  citire  mesajului  Sanctităţii  Sale 
Bartolomeu,  patriarhul  ecumenic  al  Constantinopolului. 

La  sfârşitul  slujbei  înmormântării,  P.S.  Sa  Episcop-vicar  Visarion  Răşinăreanu, 
a  rostit  un  cuvânt  în  numele  Consiliului  şi  Adunării  eparhiale,  a  profesorilor  şi 
studenţilor  Facultăţii  de  Teologie,  a  preoţilor  şi  credincioşilor  din  Arhiepiscopia 
Sibiului,  prin  care  a  exprimat  durerea  care  stăpâneşte  sufletele  tuturor,  cauzată  de 
plecare  spre  zările  veşniciei,  a  Arhipăstorului  Mitropoliei  Ardealului.  P.S.  Sa  a 
conturat  chipul  luminos  al  celui  care  a  purtat,  alături  de  multele  îndatoriri  pasto- 
ral-misionare,  şi  crucea  unor  grele 


suferinţe  cu  care  Dumnezeu  l-a 
încercat  în  ultimii  ani  ai  vieţii  pe 

A 

mitropolitul  Antonie.  Incheindu- 
se  slujba  înmormântării,  sicriul  cu 
corpul  neînsufleţit  al  ierarhului 
nostru  a  fost  purtat  de  către  pre¬ 
oţi,  în  dangătul  clopotelor, 
împrejurul  catedralei.  Toţi  ierar¬ 
hii  şi  preoţii  slujitori  s-au  înco¬ 
lonat  şi  au  însoţit  cortegiul. 

De  la  Sibiu,  întâistătătorul  eparhiei,  arhiepiscopul  şi  mitropolitul  Antonie,  a 
fost  transportat  la  locul  de  veşnică  odihnă  pe  care  şi  l-a  pregătit  la  Mănăstirea 
„Brâncoveanu”  de  la  Sâmbăta  de  Sus.  L-au  însoţit  pe  acest  ultim  drum  câţiva 
dintre  ierarhii  slujitori,  dintre  consilierii  eparhiali  şi  dintre  preoţi  şi  credincioşi. 

La  cantina  Facultăţii  de  Teologie  „Andrei  Şaguna”,  Consiliul  eparhial  al 
Arhiepiscopiei  a  oferit  o  masă  de  pomenire. 

Din  loc  în  loc,  pe  traseul  pe  care  l-a  străbătut  cortegiul  funerar,  preoţi  şi 
credincioşi  din  unele  parohii  au  venit  în  întâmpinarea  arhipăstorului  lor.  S-au  rostit 
ectenii  şi  rugăciunea  de  dezlegare. 

La  Mănăstirea  „Brâncoveanu”  de  la  Sâmbăta  cortegiul  a  fost  primit,  în  dangătul 
clopotelor,  de  către  obştea  mănăstirii,  în  frunte  cu  stareţul  P.C.  arhim.  Ilarion  Urs. 
Au  fost  de  faşă  mulţi  credincioşi  şi  închinători  de  ocazie. 

Cel  de-al  treilea  ctitor  al  mănăstirii  a  fost  depus  pe  catafalc  în  naosul  bisericii 
celei  noi,  din  complexul  de  clădiri  pe  care  le-a  înălţat  acolo.  Ierarhii  însoţitori  de 
la  Sibiu  au  rostit  un  trisaghion.  A  început  apoi  de  îndată  citirea  Psaltirii,  care  nu  s- 
a  mai  întrerupt  nici  pe  parcursul  nopţii.  în  seara  aceleiaşi  zile.  Prea  Fericitul  patriarh 
Teoctist  şi  ceilalţi  membrii  ai  Sfântului  Sinod  au  ajuns  la  Mănăstirea  Sâmbăta. 


f  vW&i? 


4.  S  v  jp 


Sfânta  Liturghie  şi  Trisaghionul  de  la  mănăstirea  „Brâncoveanu”-  Sâm¬ 
băta  de  Sus.  Vineri,  2  septembrie,  la  ora  9,00,  s-a  oficiat  Sfânta  Liturghie  de  către 
înalt  Prea  Sfinţitul  Arhiepiscop  şi  Mitropolit  Teofan  al  Olteniei,  înconjurat  de  P.S. 
episcopi:  Casian  al  Dunării  de  Jos,  Nicodim  al  Severinului  şi  Strehaiei,  Damaschin 
al  Sloboziei  şi  Călăraşilor,  Daniil  al  Episcopiei  Ortodoxe  Române  a  Vârşeţului,  Gurie 
Goijanul,  episcop- vicar  al  Arhiepiscopiei  Craiovei,  Lucian  Lugojanul,  episcop-vicar 


al  Arhieiscopiei  Timişoarei,  Irineu  Slătineanu,  arhiereu-vicar  al  Episcopiei  Râm¬ 
nicului,  Ioachim  Băcăoanul,  arhiereu-vicar  al  Episcopiei  Huşilor,  Iustin  Sigheteanul, 
arhiereu-vicar  al  Episcopiei  Maramureşului  şi  Sătmarului. 

La  orele  11,00  Prea  Fericitul  Părinte  Patriarh  Teoctist,  înconjurat  de  toţi 
membrii  Sfântului  Sinod,  a  oficiat  slujba  rânduită  la  catafalcul  adormitului  în 
Domnul  mitropolit  Antonie  şi  a  rostit  un  cuvânt. 

A  urmat  ceremonialul  înhumării.  Preoţii  care  purtau  epitrahil  s-au  încolonat 
spre  a  deschide  cale  în  marea  masă  a  credincioşilor  prezenţi.  Au  urmat  apoi  membrii 
Sfântului  Sinod,  iar  în  urma  acestora,  preoţi  din  eparhie  au  purtat  pe  braţe  sicriul 
arhipăstorului  lor  de  care  se  despărţeau  acum  cu  durere.  Cortegiul  funerar  a 
înconjurat  biserica  voievodală  a  mănăstirii  „Brâncoveanu”  şi  s-a  oprit  în  faţa  criptei 
din  incinta  nouă  a  mănăstirii. 

După  ce  s-a  rostit,  în  faţa  mormântului,  rugăciunea  de  dezlegare  şi  s-a  cântat 
„veşnica  pomenire”,  sicriul  a  fost  coborât  în  criptă,  de-a  dreapta  mormântului 
simbolic  al  lui  Constantin  Brâncoveanu,  Prea  fericitul  Părinte  patriarh  Teoctist 
pecetluind  apoi  mormântul  până  la  cea  de  a  doua  venire  a  Mântuitorului. 

Mulţimea  mare  de  credincioşi  a  păstrat  un  moment  de  reculegere,  întârziind 
apoi  mult  în  jurul  mormântului. 

Stăreţia  mănăstirii  Sâmbăta  a  oferit  o  masă  de  pomenire  în  trapeza  mănăstirii. 

Odată  cu  lăsarea  serii  liniştea  s-a  aşternut  peste  aşezământul  brâncovenesc  de 
la  Sâmbăta,  învăluind  şi  proaspătul  mormânt  al  celui  de-al  treilea  ctitor,  care  a 
venit  să-şi  doarmă  somnul  de  veci  alături  de  ceilalţi  înaintaşi  ai  săi  în  scaunul 
mitropolitan  al  Ardealului:  mitropolitul  Nicolae  Bălan,  mitropolitul  Nicolae  Colan 
şi  mitropolitul  Nicolae  Mladin. 


Veşnica  să-i  fie  pomenirea ! 


IN  MEMORIAM  -  IPS  ANTONIE 

CUVÂNTUL  PREA  FERICITULUI  PĂRINTE 
TEOCTIST,  PATRIARHUL  BISERICII  ORTODOXE 
ROMÂNE,  LA  SLUJBA  DE  PRIVEGHERE  A  Î.P.S. 
MITROPOLIT  ANTONIE  PLĂMĂDEALĂ 

-  Sibiu,  Catedrala  Mitropolitană,  miercuri  seara,  31  august  2005  - 


înalt  Prea  Sfinţiţi  şi  Prea  Sfinţiţi  Părinţi, 
Prea  Cucernici  Părinţi  Profesori , 

Prea  Cucernice  Părinte  Protopop, 

Prea  Cuvioşi  şi  Prea  Cucernici  Părinţi, 
Iubiţi  fraţi  şi  surori  întru  Domnul, 
îndurerată  familie, 


o 


Pomenirea  drepţilor  e  cu  laude  " 

(Pilde  10,  8) 


Nici  un  cuvânt  nu  poate  cuprinde  şi  exprima 

cu  atâta  putere  momentul  de  faţă,  decât  cel  pe  care  l-am  rostit  şi  l-am 
cântat  noi  acum:  „Veşnica  pomenire!"  pentru  fratele  nostru  şi  ilustrul  Ierarh, 
Arhiepiscopul  şi  Mitropolitul  Dr.  Antonie  Plămădeală,  care  a  pleacă  dintre  noi  pe 
cărarea  ce  duce  la  viaţa  cea  veşnică.  Numai  Biserica,  întru  înţelepciunea  cea  negrăită 
a  învăţăturii  sale,  prin  Sfinţii  Părinţi,  ca  unii  care  au  trăit  şi  au  păstrat  în  viaţa  lor 
dreapta  credinţă  a  Bisericii,  a  putut  exprima  sensul  adânc  şi  încărcătura  acestui 
cuvânt  românesc  „  Veşnica  pomenire  ”,  ceea  ce,  atât  arta,  cât  şi  literatura,  cu  puterea 
lor  de  evocare  şi  de  expresie  nu  au  putut  cuprinde  şi  exprima  îndeajuns.  Cel  pe 
care  îl  conducem  acum  pe  ultimul  drum  al  acestei  vieţi  pământeşti  sau,  mai  bine 
spus,  ne  conduce  el  pe  noi,  ne-a  adunat  el  aici,  în  seara  aceasta,  dar  şi  mâine  şi 


poimâine,  Prea  Cinstitul  Mitropolit  şi  frate  Antonie,  spre  această  vrednicie  ne-a 
chemat  pe  toţi,  la  această  „  Veşnică  pomenire! Aşa  ne  încredinţează  şi  cuvântul 
Sfintei  Scripturi,  când  zice:  „Pomenirea  drepţilor  e  cu  laude ”  (Pilde  10,  8). 

Era  firesc  deci,  iubiţii  mei  fraţi,  ca  noi  toţi,  în  aceste  clipe  încărcate  de  emoţie, 
de  tristeţe  şi  de  durere  sufletească,  să  fim  aici  lângă  Ierarhul  şi  devotatul  slujitor  al 
Bisericii  noastre.  Mitropolitul  Antonie,  care  pleacă  spre  cele  veşnice  încredinţându- 
şi  sufletul  Mântuitorului  Hristos,  Mai  Marele  Păstorilor  şi  Arhiereul  cel  Veşnic  (I 
Petru  2,  25;  5,  4;  Evrei  cap.  5).  Şi  spun  aceasta,  iubiţii  mei,  întrucât  sunt  deplin 
încredinţat  că  nu  există  altar  şi  parohie  din  Biserica  noastră  românească,  de  aici 
sau  de  mai  departe,  care  să  nu  fi  cunoscut,  să  nu  fi  cinstit,  să  nu  fi  auzit  de  marele 
Mitropolit  Dr.  Antonie  Plămădeală,  de  slujirea  şi  de  lucrarea  lui,  de  scrierile  sale, 
de  ctitoria  sa  domnitorului  martir  Constantin  Brâncoveanu  de  la  Sâmbăta  şi  de  tot 
ce  a  făcut  aici,  în  Arhiepiscopia  Sibiului  şi  în  Mitropolia  Transilvaniei,  unde  a 
păstorit  vreme  de  23  de  ani.  Mulţi  l-au  cunoscut  şi  i-au  admirat  şi  apreciat  activitatea 
pusă  în  slujba  Bisericii  încă  de  când  era  episcop  vicar-patriarhal  la  Bucureşti  şi 
apoi  episcop  la  Buzău  sau  când,  ca  delegat,  reprezenta  Biserica  noastră  la  congrese, 
conferinţe  internaţionale  şi  în  Dialogul  ecumenic.  Iar  dintre  cei  care  l-au  cunoscut, 
nu  cred  să  nu  fie  vreunul  care  în  adâncul  sufletului  să  nu  fi  lăcrimat  atunci  când, 
tânăr  fiind,  Leonida  Plămădeală  suferea  în  închisorile  comuniste. 

Iată  deci,  că  Biserica  aşează  în  tezaurul  ei  sacru  astfel  de  valori  care  din  timp 
în  timp  îşi  vor  arăta  tot  mai  luminos  strălucirea  pe  cerul  vieţii  noastre.  Nu  există 
moment  din  viaţa  noastră  bisericească  să  nu  fi  fost  slăvit,  luminat  -  aş  zice  - 
înveşnicit,  de  cel  care  s-a  învrednicit  acum  să  păşească  pragul  vieţii  de  dincolo,  cu 
chipul  senin  şi  împăcat,  cu  conştiinţa  vie  că  ceea  ce  a  trebuit  să  facă  a  făcut.  Şi-a 
închinat  viaţa  slujirii  Bisericii,  prin  puterea  sa  de  creaţie,  de  gândire,  printr-o  pil- 
duitoarea  putere  de  îndrumare  şi  păstorire,  de  cunoaştere  ca  nimeni  altul  a  proble¬ 
melor  actuale  ale  Bisericii  noastre,  ştiind  să  lupte  şi  să  apere  unitatea  şi  drepturile 
Bisericii.  Nimeni  nu  a  exprimat  mai  clar,  mai  limpede  şi  mai  convingător  această 
slujire  a  Bisericii,  decât  cel  pe  care  acum,  în  seara  aceasta,  îl  priveghem. 

De  aceea,  cu  emoţie,  fraţii  mei,  sunt  convins,  alături  de  toţi  cei  care  vă  aflaţi 
aici  în  această  măreaţă  catedrală  mitropolitană  din  Sibiu,  că  Bunul  Dumnezeu, 
Cel  Drept  şi  Milostiv,  îi  va  răsplăti  slujirea  şi  îi  va  face  loc  de  odihnă  veşnică  în 
partea  celor  drepţi  şi  îi  va  zice:  „ Bine  slugă  bună  şi  credincioasă ...  intră  întru 
bucuria  Domnului  Tău  ”  (Matei  25,  21). 

Desigur  că  aceste  clipe  de  întristare  şi  de  durere  sunt  deopotrivă  şi  clipe  de 
bucurie,  de  sărbătoare  pentru  sufletul  I.RS.  Mitropolit  Antonie  şi  se  cuvine,  ca  noi 
toţi,  să-l  însoţim  pe  căile  cele  necunoscute  de  noi  ale  veşniciei,  dar  simţite  de  noi 
într-un  anumit  fel,  prin  iubirea  şi  recunoştinţa  noastră,  a  tuturor  credincioşilor 
Bisericii  noastre  de  pretutindeni.  Să  ne  aducem  aminte  pururea  de  chipul  şi  de 
lucrarea  lui,  după  cum  şi  marele  Apostol  Pavel  ne  îndeamnă;  „Aduceţi-vâ  aminte 
de  mai-marii  voştri,  cei  care  v-au  grăit  vouă  cuvântul  lui  Dumnezeu...  şi  urmaţi-le 
credinţa”  (Evrei  13,  7). 

Cu  aceste  gânduri  am  venit  aici,  nu  doar  ca  o  îndatorire  protocolară,  ci  să 
unesc  gândurile  şi  simţămintele  mele  de  acum  cu  ale  dumneavoastră,  iubiţi  fraţi  şi 
surori  întru  Domnul.  Ce  poate  fi  oare  mai  potrivit  momentului  de  faţă,  mai  grăitor, 
mai  plin  de  simţire,  mai  veşnic  -  aş  zice  -  decât  „  Veşnica  pomenire  ”  pe  care  o 
rostim  şi  o  cântăm  acum.  Iar  mâine,  împreună  cu  Ierarhii  Sfântului  Sinod,  după  Sf. 
Liturghie,  vom  săvârşi  cele  cuvenite,  de  fapt  cele  datorate  nouă,  faţă  de  Mitropolitul 
Antonie,  faţă  de  acest  ilustru  Ierarh  şi  slujitor  al  Bisericii,  faţă  de  mult  chinuitul  şi 
mult  încercatul,  dar  şi  mult  răbdătorul  fratele  nostru,  care  izbăvindu-se  acum  de 
toate  acestea,  a  aflat  calea  către  împărăţia  cea  veşnică  a  lui  Dumnezeu. 

De  aceea,  iubiţi  părinţi  şi  fraţi,  în  ceasul  acesta  de  priveghere,  când  noi  toţi  ne 

A 

aflăm  aici  în  jurul  lui,  se  cuvine  să  spunem  înalt  Prea  Sfinţitului  Mitropolit  Antonie 
Plămădeală:  „  Veşnică,  veşnică,  veşnică  pomenire!  Bunul  Dumnezeu  să-l  ierte  şi 
să-l  odihnească  în  locaşurile  Sale  cele  cereşti.  Amin! 


CUVÂNTUL  PREA  FERICITULUI  PĂRINTE 
TEOCTIST,  PATRIARHUL  BISERICII  ORTODOXE 
ROMÂNE,  LA  SLUJBA  DE  ÎNMORMÂNTARE  A  Î.P.S. 
MITROPOLIT  ANTONIE  PLĂMĂDEALĂ 

-  Sibiu,  Catedrala  Mitropolitană,  1  septembrie  2005  - 


în  numele  Tatălui  şi  al  Fiului  şi  al  Sfântului  Duh,  Amin. 
înalt  Prea  Sfinţiţi  şi  Prea  Sfinţiţi  Părinţi, 

Domnilor  Miniştri  şi  delegaţi  ai  Preşedinţiei  şi 
Guvernului  României, 

Onorate  Autorităţi  locale, 

Eminenţelor  Voastre,  reprezentanţi  ai  altor  culte. 

Iubiţi  părinţi  şi  fraţi  şi  surori  creştine, 

Slujba  pe  care  tocmai  am  săvârşit-o  ne-a  îndreptat 
larea  aminte  asupra  stării  noastre  celei  dintâi,  a 
frumuseţii  chipului  cu  care  Dumnezeu  întru  Atotînţe- 
lepciunea  Sa,  ne-a  înzestrat  atunci  când  ne-a  zidit  cu 
dreapta  Sa.  Acea  stare  am  pierdut-o  prin  neascultarea 
strămoşilor  noştri  Adam  şi  Eva,  dar  frumuseţea  chipului 
de  la  început  o  redobândim  prin  jertfa  Mântuitorului  nostru  lisus  Hristos.  Prin 
Crucea  Domnului,  moartea  a  fost  biruită  pentru  totdeauna,  aşa  cum  ne-au  învăţat 
cântările  şi  toată  slujba  înmormântării. 

Cu  aceste  gânduri,  îl  conducem  pe  ultimul  său  drum  din  această  lume,  pe 
fratele  nostru  întru  slujire,  Arhiepiscopul  şi  Mitropolitul  Antonie,  unul  dintre  ierarhii 
străluciţi  ai  Bisericii  noastre,  la  locul  în  care  trupul  Său  se  va  odihni  în  aşteptarea 

A 

învierii  celei  de  obşte. 

Se  pot  spune  foarte  multe  despre  viaţa,  vrednicia  şi  faptele  sale.  Personal,  am 
avut  prilejul  să-l  cunosc  încă  de  pe  când  era  tânăr  monah.  încă  de  atunci  a  făcut 
dovada  că  avea  o  puternică  vocaţie  pentru  slujirea  lui  Hristos  şi  a  Bisericii  Sale. 

Astfel  a  ajuns  să  dobândească  o  profundă  cunoaştere  a  învăţăturii  noastre  de  credinţă 
şi  să  trăiască  în  acord  cu  principiile  evanghelice.  Tot  în  temeiul  acestei  vocaţii  a 
căutat  să  deprindă  de  la  duhovnici  îmbunătăţiţi  practica  virtuţii,  a  rugăciunii  şi  a 

A 

pătrunderii  în  tainele  Teologiei  şi  ale  gândirii  Sfinţilor  Părinţi.  îndrumător 
duhovnicesc  şi  l-a  ales  pe  Părintele  Cleopa,  pe  care  toţi  îl  preţuim  ca  pe  un  mare 
duhovnic  şi  iscusit  povăţuitor  pe  calea  către  desăvârşire. 

Vioiciunea  minţii  sale  şi  o  mare  sete  de  cunoaştere  l-au  ajutat  pe  adormitul  în 
Domnul,  fratele  nostru  întru  slujire,  Mitropolitul  Antonie,  să  se  adape  din  izvorul 
nesecat  al  Filocaliei,  al  cugetării  teologice  a  Sfinţilor  Părinţi,  dar  să  se  adâncească 
şi  în  dobândirea  unor  vaste  cunoştinţe  de  cultură  şi  filosofie  creştină.  Era  şi  un 
foarte  bun  cunoscător  al  câtorva  limbi  de  circulaţie  internaţională,  care  l-au  ajutat 
să-şi  asume  importante  responsabilităţi  pe  planul  dialogului  ecumenic. 

A 

înzestrat  cu  o  prodigioasă  pregătire  teologică,  dobândită  aici,  în  ţară,  dar  şi  în 
străinătate,  precum  la  Oxford,  în  Anglia,  şi  fiind  pregătit  să  facă  faţă  unor  înalte 
responsabilităţi,  a  fost  remarcat  de  fericitul  întru  adormire  Patriarh  Justinian,  care 
ştia  să-şi  aleagă  colaboratorii  din  rândul  monahilor,  al  tinerilor  cu  vocaţie  de  slujire 
bisericească  şi  al  celor  care  se  dedicau  studiilor  şi  cercetării  teologice.  Acestui 
mare  Patriarh  i-a  devenit  vicar  şi  a  răspuns  cu  vrednicie  tuturor  speranţelor  care  s- 
au  pus  în  el. 

Personal,  îl  socotesc  pe  Mitropolitul  Antonie  creaţia  Patriarhului  Justinian, 

* 

reprezentantul,  alături  de  alţi  ierarhi  ca  şi  el,  al  generaţiei  pe  care  acest  Intâistătător 
al  Bisericii  noastre  a  cultivat-o,  a  format-o  şi  a  pus-o  în  slujba  sfintei  noastre 
Biserici  şi  a  poporului  dreptcredincios. 

Faptul  că,  acum  23  de  ani,  el  a  fost  ales  şi  instalat  ca  mitropolit  al  Transilvaniei, 
după  ce  săvârşise  o  pilduitoare  lucrare  de  arhipăstorie  la  Buzău,  nu  a  surprins  pe 
nimeni.  Era,  la  timpul  acela,  ierarhul  cel  mai  potrivit  şi  cel  mai  pregătit  să  urmeze 
în  scaunul  unor  iluştri  înaintaşi,  precum  Mitropoliţii  Andrei  Şaguna,  Nicolae  Bălan 
şi  toţi  ceilalţi,  pe  care  i-am  cunoscut  personal,  folosindu-mă  mult  de  înţelepciunea 
şi  vrednicia  cu  care  ei  au  răspuns  tuturor  îndatoririlor  arhipăstoreşti  ce  le-au  avut. 

Bunul  Dumnezeu  l-a  ajutat  şi  pe  adormitul  Său  slujitor  -  Mitropolitul  Antonie, 
să  lase  în  urmă,  în  această  importantă  eparhie  a  Bisericii  noastre,  realizări  care  vor 
dăinui  peste  veacuri.  în  primul  rând,  i-a  păstorit  cu  destoinicie  şi  cu  mult  zel  pe 
toţi  fiii  săi  duhovniceşti,  tineri  şi  vârstnici,  intelectuali  şi  simpli  credincioşi.  A 
vegheat  asupra  lucrării  preoţeşti  din  eparhia  sa  şi  i-a  îndrumat  cu  înţelepciune  pe 
slujitorii  altarelor.  A  încurajat  şi  ajutat  construirea  de  lăcaşuri  de  închinăciune  şi  a 
rectitorit,  în  timpuri  care  n-au  fost  deloc  uşoare,  aşezământul  mănăstiresc  al 
Domnitorului  martir  Constantin  Brâncoveanu  de  la  Sâmbăta  de  Sus.  Atunci  când 
fiecare  sac  de  ciment,  fiecare  metru  de  fier  beton,  fiecare  tablă  şi  fiecare  metru 
cub  de  scândură  trebuiau  aprobate  de  cineva,  atunci  a  avut  curajul  fratele  nostru, 

Mitropolitul  Antonie,  să  înceapă  la  Sâmbăta  o  impresionată  lucrare,  rezidind  incinta 
mănăstirii,  care  înglobează  şi  o  nouă  biserică,  dar  şi  un  palat  în  stil  brâncovenesc. 
în  ciuda  tuturor  opreliştilor  şi  îngrădirilor,  a  avut  curajul  să  continue  şi  să  desăvâr¬ 
şească  lucrarea  marelui  Mitropolit  Nicolae  Bălan.  A  ctitorit  acolo  şi  o  Academie 
Teologică  de  nivel  european.  Iată  cum  şi-a  înscris  acolo  numele,  cu  multă  vrednicie, 
fericitul  întru  adormire,  Mitropolitul  Antonie!  Tot  acolo  şi-a  pregătit  el  loc  de 
odihnă  şi  încă  de  astăzi  îl  vom  conduce  spre  locul  acesta,  pentru  a  se  alătura  ce¬ 
lorlalţi  înaintemergători  ai  săi,  care  îl  aşteaptă  să  li  se  adauge,  pe  pământ  cu  trupul, 
iar  în  ceruri  cu  duhul,  spre  a  gusta  bucuria  răsplătirii  pentru  toate  ostenelile  sale. 

Am  ţinut  să-i  aduc  un  pios  cuvânt  de  cinstire,  ca  unul  care  l-am  cunoscut  şi 
l-am  preţuit  pentru  vrednicia  şi  zelul  cu  care  a  slujit  Biserica  şi  a  reprezentat-o 
cu  cinste,  în  fruntea  delegaţiilor  sinodale,  la  întrunirile  ecumenice.  Am  călătorit 
de  multe  ori  împreună  cu  el  peste  hotare,  peste  mări  şi  ţări,  pe  mai  multe 
continente.  Pot  spune  despre  el  că  a  fost  un  mare  şi  inspirat  arhitect  al 
ecumenismului  şi  al  dialogului  teologic  inter-creştin  şi  inter-religios.  Au  fost 
remarcabile  prezenţa  şi  contribuţia  sa  la  dialogul  bilateral  cu  Biserica  Romano- 
Catolică.  Documentul  de  la  Balamand  a  fost  o  reuşită  la  care  nu  mic  a  fost  şi 
aportul  său.  A  avut  responsabilităţi,  ani  în  şir,  în  Consiliul  Ecumenic  al  Bisericilor. 
A  făcut  parte  din  delegaţii  ale  Bisericii  noastre  aflate  în  vizită  la  alte  Biserici 
ortodoxe  surori,  s-a  implicat  în  lucrările  comisiilor  pregătitoare  ale  Sfântului  şi 
Marelui  Sinod  al  Ortodoxiei,  dovedindu-se  permanent  purtătorul  unei  înalte 
conştiinţe  bisericeşti. 

Pentru  toată  slujirea  sa  şi  pentru  toată  contribuţia  sa  la  buna  chivemisire  a 
treburilor  bisericeşti,  noi,  toţi  membrii  Sfântului  Sinod,  l-am  apreciat  şi  l-am  iubit. 
A  avut  mereu  cuvânt  cu  autoritate  în  şedinţele  sinodale  de  la  Bucureşti,  ca  şi  în 
sinodul  mitropolitan  al  Ardealului. 

Dumnezeu,  în  nepătrunsa  Lui  înţelepciune  şi  bunătate,  a  hotărât  să-l 
„lămurească”  în  cuptorul  unei  îndelungate  suferinţe,  pe  care  el  însuşi  a  înţeles-o 
în  dimensiunea  ei  creştină  şi  purificatoare,  suportând-o  cu  duhovnicească  bărbăţie 
şi  cu  credinţă.  Ne  vom  aduce  mereu  aminte  de  felul  cum  înfrunta  boala  şi  suferinţa 
şi  venea  la  şedinţele  Sfântului  Sinod,  participând  activ  şi  contribuind  la  rezolvarea 
tuturor  problemelor.  Cu  aceeaşi  dăruire  şi  nelăsându-se  biruit  de  suferinţă,  a  lucrat 
cu  timp  şi  fără  timp  în  propria  eparhie  şi  în  Mitropolia  Transilvaniei. 

Cugetând  la  toate  acestea,  în  legătură  cu  fratele  nostru  Arhiepiscop  şi  Mitropolit 
Antonie,  ne  vin  în  minte  cuvintele  Psalmistului  David  care  zice  Domnului:  „  Fericit 
este  cel  pe  care  l-ai  ales  şi  l-ai  primit;  locui-va  în  curţile  Tale  ”  (Ps.  64,  4).  Astfel 
credem  şi  noi  despre  iubitul  nostru  frate  şi  părinte.  Mitropolitul  Antonie.  Domnul 
Hristos  îl  aşteaptă  întru  odihna  Sa  veşnică.  Noi  îl  vom  cinsti  şi  îl  vom  pomeni 
după  dreptate  şi  după  adevăr.  Ne  îndreptăm  cu  cinstire  şi  preţuire,  dar  şi  cu  cuvânt 

de  mângâiere  şi  către  slujitorii  sfintelor  altare  şi  credincioşii  tineri  şi  vârstnici  din 
eparhia  văduvită  de  vrednicul  ei  arhipăstor. 

îl  plângem  pe  Mitropolitul  Antonie,  dar  nu  ca  unii  care  nu  au  nădejde  (I  Tes. 
4, 13).  Avem  nădejdea  dreptei  răsplătiri  pe  care  o  vom  primi  de  la  „Părintele  lumi¬ 
nilor”  (Ioan  1,  17). 

Trebuie  să  recunoaştem  că  ne  va  lipsi,  că  Biserica  noastră  pierde  astăzi  un 
mare  păstor  şi  cărturar,  un  mare  iubitor  de  cultură,  un  destoinic  tâlcuitor  prin  predici 
şi  cateheze  al  Cuvântului  lui  Dumnezeu.  Pierde  un  spirit  cu  largă  deschidere  spre 


lume,  spre  toate  valorile  şi  frumuseţile  lumii  acesteia  zidite  de  Dumnezeu.  Pierde 
un  credincios  slujitor,  care  s-a  dăruit  trup  şi  suflet  apropierii  şi  unităţii  creştine, 
întru  Adevăr. 


A 

In  numele  Sfântului  Sinod,  al  ierarhilor  prezenţi  şi  al  celor  care  pentru 
binecuvântate  pricini  nu  sunt  de  faţă,  aduc  acest  cuvânt  frăţesc  de  cinstire  şi  adâncă 
preţuire  Mitropolitului  Antonie,  rugând  pe  Dumnezeu  să-l  răsplătească  pentru  toate 
ostenelile  sale  şi  să-i  facă  parte  de  odihnă  în  sălaşurile  cele  veşnice,  unde  nu  mai 
este  durere,  nici  întristare  şi  nici  suspin,  ci  viaţă  fără  de  sfârşit. 


Veşnica  lui  pomenire! 


f  TEOCTIST 
Patriarhul  Bisericii  Ortodoxe  Române 


CUVÂNTUL  PREA  FERICITULUI  PĂRINTE  TEOCTIST, 
PATRIARHUL  BISERICII  ORTODOXE  ROMÂNE,  LA 
SLUJBA  DE  ÎNMORMÂNTARE  A  Î.P.S.  MITROPOLIT 

ANTONIE  PLĂMĂDEALĂ 


Sf.  Mănăstire  Brâncoveanu  -  Sâmbăta  de  Sus,  în  biserica  nouă, 

la  2  septembrie  2005 


* 

In  numele  Tatălui  şi  al  Fiului  şi  al  Sfântului  Duh,  Amin . 
înalt  Prea  Sfinţiţi  şi  Prea  Sfinţiţi  Părinţi , 

Onoraţi  reprezentanţi  ai  autorităţilor  localey 
Prea  Cucernici  Părinţi , 

Eminenţele  Voastre,  reprezentanţi  ai  altor  culte , 

Prea  Cuvioase  Părinte  Stareţ, 

Iubiţi  părinţi ,  fraţi  şi  surori  în  Domnul, 


ii 


Fericiţi  sunt  morţii  care  de-acum  înainte  mor  întru  Domnul... odihnească- 

se  de  ostenelile  lor,  căci  faptele  lor  îi  însoţesc.  ” 

(Apoc.  14,  13) 


& 


>  j* 


V 


Popasul  pe  care-1  facem  aici,  în  Transilvania,  la  Mănăstirea  Brâncoveanu  - 
Sâmbăta  de  Sus,  cu  sufletele  pline  de  adâncă  tristeţe,  dar  şi  de  nădejdea 

luminii  învierii,  ne  poartă  cu  gândul  spre  un  alt  loc  binecuvântat,  din  Oltenia,  la 

* 

Mănăstirea  Horezu.  In  ambele  locuri  strălucesc  valori  nepreţuite,  ctitorite  de 
voievodul  martir  sfântul  Constantin  Brâncoveanu.  Cel  ce  a  fost  şi  rămâne 
Mitropolitul  Transilvaniei,  Dr.  Antonie  Plămădeală,  pe  care  îl  conducem  pe  ultimul 
drum  pământesc  spre  locul  învierii,  chiar  de  la  începutul  arhipăstoririi  sale  a  reluat 
preocupările  marelui  Mitropolit  al  Transilvaniei,  Nicolae  Bălan,  pentru  a  face  din 
această  ctitorie  brâncovenească  un  liman  de  viaţă  monahală  şi  de  cultură,  aşa  cum 
a  gândit-o  ctitorul  ei,  sfântul  domnitor  Constantin  Brâncoveanu. 

Fratele  nostru  întru  slujire.  Mitropolitul  Antonie,  şi-a  îndreptat  întreaga  sa 
luare  aminte  către  această  mănăstire,  urmând,  deci,  pilda  înaintaşului,  Mitropolitul 
Nicolae  Bălan,  de  la  a  cărui  mutare  în  veşnicie  s-au  împlinit  de  curând  50  de  ani. 
Acesta  este  şi  cel  care  a  ridicat  din  ruină  biserica  monument  istoric,  zidită  aici,  la 
poalele  muntelui  Făgăraş,  de  voievodul  martir  sfântul  Constantin  Brâncoveanu.  A 
reaprins  apoi  în  aceste  locuri  flacăra  credinţei  strămoşeşti  şi  a  vieţii  mănăstireşti, 
stinsă  de  mai  multă  vreme  de  vitregia  istoriei  de  după  1700,  când  vatra  mănăstirii 
acesteia  rămăsese  pustie.  Acest  mare  păstor  al  Bisericii  din  Transilvania  nutrea 
încredinţarea  că  tradiţia  ortodoxă  va  reînvia,  iar  monahismul  va  înflori  din  nou  pe 
aceste  plaiuri.  Urmaşii  săi  în  scaunul  şagunian  de  la  Sibiu  s-au  străduit  să-i  urmeze 
pilda,  arătând  preocupare  faţă  de  acest  aşezământ.  Mai  mult  însă  decât  toţi,  cel  pe 
care  îl  conducem  astăzi  pe  ultimul  său  drum  pământesc.  Mitropolitul  Antonie,  a 
împlinit  visul  Mitropolitului  Nicolae  Bălan,  motiv  pentru  care,  pe  bună  dreptate, 
el  este  socotit  cel  de-al  treilea  ctitpr  al  Mănăstirii  Sâmbăta,  al  acestei  ferestre  spre 
cer,  aici  la  poalele  munţilor,  în  mijlocul  ţării.  Iată,  prin  urmare,  iubiţi  credincioşi, 
că  noi  păşim  astăzi  cu  sfială  pe  urmele  acestor  trei  mari  ctitori:  sfântul  domnitor 
Constantin  Brâncoveanu,  Mitropolitul  Nicolae  Bălan  şi  cel  pentru  care  ne-am  rugat 
şi  pe  care  îl  conducem  spre  mormântul  învierii  sale.  Mitropolitul  Antonie 
Plămădeală,  rânduit  cu  adâncă  evlavie  a  fi  aici  lângă  străluciţii  săi  înaintaşi.  Să  le 
cinstim  memoria  şi  să  ne  rugăm  ca  Bunul  Dumnezeu  să  le  facă  parte  de  răsplata  şi 
fericirea  veşnică  întru  împărăţia  Sa. 

Prea  Cuvioase  Părinte  Stareţ  şi  iubiţi  fraţi  şi  părinţi  ai  aceste  sfinte  mănăstiri, 
iată,  vă  încredinţăm  rugăciunilor  cuvioşiilor  voastre  pe  cel  ce  v-a  fost  păstor  şi 
frate  iubitor.  Mitropolitul  Antonie,  fratele  nostru,  care  a  plănuit  în  gândul  său,  a 
înfăptuit  prin  vrednicia  sa  şi  a  înfrumuseţat  prin  dragostea  sa,  în  vremuri 
frământate  şi  grele  pentru  Biserică,  tot  ceea  ce  ne  încântă  acum  privirea  şi  ne 
înalţă  sufletul  aici  la  Mănăstirea  Brâncoveanu.  însăşi  biserica  ctitorită  de 
adormitul  în  Domnul,  Mitropolitul  Antonie,  cu  cetatea,  biblioteca  şi  Academia 
de  alături,  reprezintă  o  adevărată  icoană  a  frumuseţilor  cereşti  pe  care  le  dorim 
cu  toţii.  Iată  cum  fericitul  întru  adormire  ne-a  lăsat  ca  pildă  cum  trebuie  să  slujim 
şi  să  ne  străduim,  încât  realizările  noastre  din  această  lume  să  ne  înalţe  cu  gândul 
la  cele  cereşti,  pentru  ca  imaginea  celor  văzute  să  ne  poarte  cu  gândul  spre  cele 
nevăzute.  Prea  iubitul  părinte  şi  frate  al  nostru  Antonie  Mitropolitul  a  reuşit  să 
împlinească  acest  adevăr,  prin  eforturi  numai  de  el  şi  de  Dumnezeu  ştiute.  Nu 
trebuie  să  uităm  că  este  şi  greu  să  te  gândeşti  cum  de  a  izbutit  să  rânduiască  toate 
cele  ce  se  văd  aici,  într-o  vreme  când  era  multă  împotrivire  din  partea  stăpânirii 
atee  pentru  astfel  de  lucruri.  Acum  faptele  sale  îl  însoţesc,  drept  mărturii  grăitoare, 
înaintea  Dreptului  Judecător.  Suntem  încredinţaţi  că  Bunul  Dumnezeu  îi  va 
răsplăti  toate  ostenelile  slujirii  lui,  aşa  cum  aflăm  într-un  text  sfânt:  „Fericiţi 

sunt  morţii  care  de-acum  înainte  mor  întru  Domnul ...odihnească-se  de  ostenelile 
lor,  căci  faptele  lor  îi  însoţesc"  (Apoc.  14,  13). 

Pilda  sa  este  de  mare  preţ  pentru  noi  toţi.  El  ne-a  învăţat  că  omul  care  are  o 
ţintă  în  viaţă,  care  şi-a  făcut  un  ideal  din  înfăptuirea  binelui  şi  a  lucrurilor  de  folos 
oamenilor,  este  binecuvântat  şi  ajutat  de  Dumnezeu.  Un  astfel  de  om,  ne  spune 
însuşi  Mântuitorul  Hristos,  poate  muta  şi  munţii  din  loc  (Matei  17,  20). 

Iubitor  de  cultură,  de  artă,  de  istorie.  Mitropolitul  Antonie  rămâne  în  memo¬ 
ria  noastră  şi  a  generaţiilor  care  vor  veni  ca  un  ctitor  după  chipul  marilor  ziditori  ai 
mănăstirilor  noastre  de  pe  întreg  cuprinsul  ţării.  Nu  e  surprinzător  faptul  că  el  a 
acordat  o  atât  de  mare  importanţă  mănăstirii  acesteia.  Din  tinereţe  s-a  hotărât  pentru 
calea  nevoinţelor  monahale,  având  foarte  clară  în  minte  convingerea  că  monahismul 
nu  este  comoditate,  viaţă  lipsită  de  griji.  Din  contră,  este  o  viaţă  de  jertfă,  de 
ascultare  şi  de  multe  nevoinţe  întru  smerenie.  Monahul  nu  are  doar  grijă  de  pro¬ 
pria  sa  persoană  ci  şi  de  a  altora.  Aşa  s-au  înţeles  lucrurile  şi  aici  la  această  ctitorie 
voievodală,  zidită  de  Sfântul  Constantin  Brâncoveanu.  Credincioşii  din  părţile 
Făgăraşului,  dar  şi  din  alte  părţi  ale  eparhiei  şi  chiar  din  mai  multe  colţuri  ale  ţării, 
au  poposit  şi  vor  poposi  mereu  la  aici,  căutând  hrană  duhovnicească.  Din  fericire, 
o  primesc  întotdeauna.  Au  trăit  şi  activat  aici  monahi  cu  viaţă  îmbunătăţită, 
duhovnici  vestiţi  prin  puterea  credinţei,  a  rugăciunii  şi  înţelepciunii  minţii  lor, 
devenită  sălaş  al  Duhului  Sfânt.  Se  ştie  că  între  fraţii  şi  părinţii  acestei  mănăstiri 
se  nevoieşte  şi  Părintele  Teofil,  monah  iscusit  în  cele  duhovniceşti,  preţuit  şi  căutat 
pentru  înţelepciunea  sa  profundă  şi  puterea  rugăciunii,  de  credincioşii  vârstnici  şi 
mai  cu  seamă  de  către  tineri. 

De  acum.  Prea  Cuvioşi  Părinţi,  îl  aveţi  şi  pe  Părintele  şi  îndrumătorul  frăţiilor 
voastre,  Mitropolitul  Antonie,  mai  aproape  decât  a  fost  până  acum.  El  rămâne  aici, 
alături  de  alţi  ctitori  ai  acestei  vetre  de  trăire  ortodoxă,  alături  de  alţi  mari  duhovnici, 
nevoitori  şi  mărturisitori  ai  credinţei.  Suntem  încredinţaţi  că  îl  veţi  pomeni  de-a 
pururi  la  sfânta  Liturghie  şi  veţi  păstra  nestinsă  candela  de  la  căpătâiul  său.  Vorbind 
despre  plecarea  lui  pe  celălalt  tărâm,  am  putea  crede  că  ne  lasă  singuri  şi  poate  că 
frăţiile  voastre  înşivă  sunteţi  de  acum  singuri,  lipsindu-vă  păstorul.  La  mănăstire 
nu  rămâne  însă  nimeni  singur.  Dumnezeu  şi  Maica  Domnului  ocrotesc  permanent 
mănăstirile  şi  pe  vieţuitorii  şi  închinătorii  lor.  Aceştia  aduc  la  mănăstire,  zi  şi 
noapte,  nu  numai  rugăciunile  şi  lacrimile  lor,  ci  şi  evlavia  lor  dătătoare  de  bunătate, 
răbdare  şi  curaj  pentru  noi  toţi. 

Ziua  aceasta  este  o  zi  nu  atât  de  doliu,  ci  mai  ales  o  zi  plină  de  lumină,  pentru 
că  Mitropolitul  Antonie  nu  a  venit  aici  doar  ca  să-şi  odihnească  trupul  istovit  de 
suferinţă  sub  lespedea  de  piatră  a  mormântului  său,  ci  să  rămână  aici  cu  duhul  lui 
fierbinte,  cu  înţelepciunea  şi  dragostea  lui.  Prin  Academia  duhovnicească  pe  care 
a  înălţat-o  aici,  Mitropolitul  Antonie  a  făcut  din  Mănăstirea  Sâmbăta  şi  un  centru 


IN  MEMORIAM  -  IPS  ANTONIE 


25 


cultural  pentru  Transilvania  şi  chiar  pentru  toată  ţara.  Muzeul  pe  care  l-a  organizat 
aici  cu  valoroase  exponate  personale,  precum  şi  biblioteca  sa  rânduită  a  fi  aici, 
sporesc  şi  mai  mult  valoarea  culturală  şi  spirituală  a  mănăstirii.  Pe  lângă  toate 
acestea,  ne  lasă  tot  aici  şi  comoara  sa  de  gândire,  aflată  într-un  impresionat  număr 
de  volume  pe  care  le-a  scris,  privind  nu  numai  activitatea  pastorală,  dar  şi  foarte 
importante  contribuţii  pe  plan  ecumenic,  în  calitate  de  reprezentant  al  Bisericii 
noastre  în  Consiliul  Ecumenic  al  Bisericilor,  în  Conferinţa  Bisericilor  Europene, 
în  dialogurile  bilaterale  ale  Ortodoxiei  cu  Biserica  Romano-Catolică  şi  cu  alte 
Biserici  şi  religii.  A  făcut  parte  din  nenumărate  delegaţii  ale  Bisericii  noastre  care 
au  vizitat  alte  Biserici  şi  a  participat  neîntrerupt  la  numeroase  congrese,  conferinţe 
şi  simpozioane  în  străinătate.  Gândind  la  toate  acestea,  cunoscându-i  râvna  şi 
roadele  pilduitoarei  sale  slujiri  în  ogorul  Bisericii  lui  Hristos,  să-L  rugăm  pe 
Dumnezeu,  Cel  ce  stăpâneşte  peste  cei  vii  şi  peste  cei  morţi,  să-i  facă  parte  de 
veşnică  odihnă  şi  să-l  primească  în  ceata  aleşilor  Săi,  dăruindu-i  „cununa  dreptăţii” 
Sale  (II  Tim.  4,  8). 

Veşnica  lui  pomenire ! 

CUVÂNTUL  PREA  SFINŢITULUI  PĂRINTE  VISARION 
RĂŞINĂREANU,  EPISCOP  VICAR  AL  ARHIEPISCOPIEI 
SIBIULUI,  LA  SLUJBA  DE  ÎNMORMÂNTARE  A  Î.P.S. 
MITROPOLIT  ANTONIE  PLĂMĂDEALĂ 


Prea  Fericite  Părinte  Patriarh, 
înalt  Prea  Sfinţiile  Voastre 
Prea  Sfinţiile  Voastre 
Onorate  autorităţi 
îndurerată  familie 
Iubiţi  credincioşi, 


Cu  sufletele  cernite  şi  pline  de  durere 
ne  luăm  astăzi  rămas  bun  de  la  cel 
care  a  fost  părintele  nostru  duhovnicesc, 

A 

dascăl  bun  şi  iubitor  înalt  Prea  Sfinţitul  Mi¬ 
tropolit  Antonie  Plămădeală  al  Ardealului. 

Ne  despărţim  astăzi  de  cel  care  de  peste 
două  decenii  a  condus  cu  râvnă,  cu  pricepere 
şi  destoinicie  destinele  Bisericii  Ortodoxe  Transilvane.  Ne  despărţim  astăzi  de 
cel  care  prin  tot  ceea  ce  a  lucrat  şi  a  înfăptuit  în  ogorul  Sfintei  Biserici  a  lui 
Hristos,  în  ogorul  culturii  şi  spiritualităţii  româneşti  va  rămâne  de-a  pururi  înscris 
în  cartea  de  aur  a  istoriei  noastre  bisericeşti  şi  naţionale. 

Pleacă  astăzi  din  lumea  celor  vii  cel  care  prin  întreaga  sa  viaţă  şi  lucrare  L-a 
proslăvit  pe  Cel  ce  este  Calea,  Adevărul  şi  Viaţă\  şi  care  prin  cuvânt,  prin  faptă  şi 
prin  slovă  a  lucrat  „  cu  timp  şi  fără  de  timp  "  la  mântuirea  sufletească  a  turmei  celei 
duhovniceşti  încredinţată  lui  spre  păstorire. 

Se  mută  la  cele  veşnice  marele  arhiereu  Antonie  al  Ardealului,  care  s-a  arătat 
prin  tot  ceea  ce  a  realizat  în  planul  vieţii  bisericeşti  şi  culturale  ,  vrednic  urmaş  al 
înaintaşilor  săi  în  scaunul  mitropolitan  de  la  Sibiu;  Andrei  Şaguna,  loan  Meţianu, 

Nicolae  Bălan,  Nicolae  Colan  şi  Nicolae  Mladin.  Astăzi  părintele  nostru  duhovni¬ 
cesc  mitropolitul  Antonie,  se  coboară  la  „casa  cea  de  lut  a  strămoşilor  săi"  - 
după  cuvântul  învăţatului  mitropolit  moldovean  Varlaam,  pentru  a  se  întâlni  acolo 
sus  în  ceruri  cu  ierarhii  cărturari  şi  mărturisitori  ai  Basarabiei  străbune  de  unde  a 
răsărit  şi  el. 

Odrăslit  dintr-o  familie  de  vrednici  credincioşi  basarabeni  -  Vasile  şi  Elisabeta 
Plămădeală,  Î.P.S.  Sa  s-a  născut  la  17  noiembrie  1926,  pe  plaiurile  pline  de  legendă 
şi  farmec  ale  Stolnicenilor  de  pe  Cogâlnic.  întotdeauna  a  vorbit  cu  respect  şi 
veneraţie  despre  părinţii  şi  familia  sa  ca  şi  despre  satul  său  natal  pe  care  în  anul 
1991  l-a  vizitat  pentru  întâia  oară  după  mai  bine  de  40  de  ani  de  înstrăinare.  De 
tânăr  a  simţit  o  tainică  chemare  de  a  sluji  lui  Hristos  şi  astfel  după  şcoala  primară 
se  înscrie  la  Seminarul  Teologic  din  Chişinău  unde  se  remarcă  prin  rezultate 
deosebite  la  purtare  şi  învăţătură. 

Silit  de  împrejurări  neprielnice,  împreună  cu  familia,  se  refugiază  în  1945 
mai  întâi  la  Craiova  şi  apoi  la  Bucureşti  unde  îşi  continuă  studiile  teologice.  După 
3  ani  de  studiu  universitar,  fiind  pus  sub  urmărire  datorită  activităţii  anticomuniste 

A 

desfăşurate,  părăseşte  Bucureştiul  şi  se  refugiază  în  Ardeal.  In  anul  1949  reuşeşte 
să-şi  ia  licenţa  în  teologie  la  Institutul  Teologic  Universitar  din  Cluj. 

în  acelaşi  an  la  6  august,  este  hirotonit  diacon  de  episcopul  Aradului  Andrei 
Mageru,  iar  la  14  septembrie  este  călugărit  la  Mănăstirea  Prislop,  primind  numele 
de  Antonie  în  locul  celui  de  Leonida  pe  care-1  avea  din  botez. 

A 

In  1949  este  condamnat  la  7  ani  de  închisoare  în  contumacie.  Reuşeşte  să  se 
sustragă  condamnării  şi  se  stabileşte  la  Mănăstirea  Slatina  pentru  ca  apoi  să  fie 
detaşat  la  Mănăstirea  Râşca.  La  6  august  1 953  este  hirotonit  întru  ieromonah  de 
către  fostul  episcop  al  armatei  Partenie  Ciopron. 

La  1 5  octombrie  1 954  este  arestat  la  laşi  şi  condamnat  la  patru  ani  de  închisoare, 
fiind  însă  eliberat  printr-un  decret  de  graţiere  în  1 956. 

Se  înscrie  la  cursurile  de  doctorat  în  teologie  la  Bucureşti  şi  se  stabileşte  din 

A 

nou  la  Mănăstirea  Slatina  din  Moldova.  In  urma  decretului  410/1959  este  eliminat 
de  la  cursuri  şi  din  mănăstire  fiind  nevoit  să  se  angajeze  ca  muncitor,  la 

A 

întreprinderea  de  Mase  Plastice  din  Capitală  unde,  va  rămâne  până  în  1968  când 
este  recuperat  de  către  patriarhul  Justinian  şi  numit  secretar  şefia  Institutul  Teologic 

A 

din  Bucureşti.  Intre  anii  1968-1970  este  trimis  cu  o  bursă  de  studii  la  Oxford  unde 
obţine  titlul  de  doctor  în  teologie  iar  în  anul  1970  este  ales  episcop  vicar  patriarhal 
cu  titlul  de  Ploieşteanu,  fiind  hirotonit  la  27  decembrie  în  Catedrala  Patriarhală.  A 
coordonat  în  calitate  de  episcop-vicar  Sectorul  Relaţiilor  Externe  bisericeşti  iar 
între  1971-1973  a  fost  şi  rector  al  Institutului  Teologic  din  Bucureşti. 

A  participat  la  numeroase  întruniri  bisericeşti  şi  ecumenice  internaţionale 
unde  şi-a  adus  o  contribuţie  însemnată  la  cunoaşterea  teologiei  româneşti. 

în  anul  1980  a  fost  instalat  ca  episcop  al  Buzăului  unde  a  păstorit  cu  bogate 
realizări  până  în  1982  când  a  fost  ales  mitropolit  al  Ardealului  fiind  instalat  la  7 
februarie  1982  în  Catedrala  Mitropolitană  din  Sibiu. 

Aici  a  desfăşurat  o  muncă  impresionantă  atât  pe  plan  bisericesc,  misionar  şi 
filantropic  cât  şi  pe  tărâm  cultural.  La  Ioc  de  frunte  se  înscrie  ctitorirea  Mănăstirii 
Brâncoveanu  -  Sâmbăta  de  Sus,  rezidită  din  temelii  la  care  s-a  adăugat  o  nouă  şi 
spaţioasă  biserică  şi  clădirea  noii  Academii  duhovniceşti.  Să  pomenim  apoi  de 
zecile  de  biserici  şi  mănăstiri  zidite  în  vremea  păstoriei  sale,  ca  şi  de  sutele  de 
lăcaşuri  de  închinare-restaurare  în  Eparhie.  Să  amintim  de  cele  peste  45  de  vol¬ 
ume  pe  care  le-a  scris  şi  care  îmbrăţişează  o  vastă  paletă  a  spiritualităţii  şi  istoriei 
Bisericii  noastre,  lucrări  care-1  vor  aşeza  pentru  totdeauna  între  „  dascălii  de  cuget 
şi  simţire  românească  ”  făuritori  de  cultură,  de  limbă  şi  de  istorie.  Pentru  activitatea 
sa  prodigioasă  a  fost  ales  membru  de  onoare  al  Academiei  Române  şi  al  Academiei 
de  Ştiinţe  din  Chişinău.  A  făcut  parte  din  numeroase  organisme  ecumenice, 
culturale  şi  istorice  fiind  distins  cu  ordine  şi  medalii  în  ţară  şi  străinătate. 

A 

In  ultimii  ani  o  boală  nemiloasă  l-a  încercat,  boală  pe  care  însă  a  purtat-o  cu 
resemnare  creştinească.  Cu  toate  acestea  a  fost  mereu  prezent  în  viaţa  Eparhiei, 
prezidând  şedinţe  ale  Permanenţei,  primind  în  audienţă  preoţi  şi  credincioşi  şi 
coordonând  buna  desfăşurare  a  vieţii  bisericeşti. 

A 

In  seara  zilei  de  29  august,  împărtăşit  cu  Sf.  Taine  şi  împăcat  cu  toţi  a  plecat  la 
Domnul  pe  care  l-a  iubit  şi  pe  care  l-a  slujit  o  viaţă  întreagă. 

Acum  la  ceasul  despărţirii  în  numele  clerului  şi  al  credincioşilor  din  Arhi¬ 
episcopia  Sibiului,  al  profesorilor  şi  studenţilor  Facultăţii  de  Teologie  Andrei  Şa- 
guna  din  Sibiu,  îi  aducem  un  smerit  omagiu,  mulţumindu-i  pentru  tot  ceea  ce  a 
făcut  pentru  noi  şi  pentru  Eparhia  Sibiului  şi  rugându-1  să  ne  ierte  de  cele  ce-i  vom 
fi  greşit. 

Mulţumim  Prea  Fericitului  Părinte  Patriarh  Teoctist,  membrilor  Sfanţului 
Sinod,  Onoratelor  autorităţi,  clerului  şi  credincioşilor  care  au  avut  astăzi  dragostea 
să  vină  la  Sibiu  pentru  slujba  de  îngropăciune  a  părintelui  nostru  duhovnicesc. 

Mulţumim  şi  grupului  de  medici  din  Sibiu,  Târgu  Mureş,  Bucureşti  şi  Viena 
care  şi-au  dat  toată  osteneala  şi  priceperea  lor  întru  alinarea  suferinţei  Î.P.S.  Sale. 

Fie  ca  Dumnezeu  să  aşeze  sufletul  robului  său  arhiepiscopul  şi  mitropolitul 
Antonie  în  ceata  drepţilor,  să-l  ierte  de  cele  ce  va  fi  greşit  ca  om  şi  să  ne  ajute  ca 
sub  oblăduirea  lui  din  ceruri  şi  de  la  ctitoria  sa  de  la  Sâmbăta  unde-şi  va  dormi 

a 

somnul  de  veci  până  la  obşteasca  înviere  să  slujim  în  credinţă,  în  dragoste  şi  în 
nădejde,  Biserica  străbună  şi  poporul  român  cel  binecredincios. 

Dumnezeu  să-l  odihnească!  în  veci  pomenirea  lui ! 


MESAJE  DE  CONDOLEANŢE  ADRESATE 
PATRIARHIEI  ŞI  ARHIEPISCOPIEI  SIBIULUI 


Prea  Fericite  şi  Prea  Sfinţite  Arhiepiscop  al  Bucureştilor,  Mitropolit  al 
Ungrovlahiei  şi  Patriarh  al  Bisericii  Ortodoxe  Autocefale  Române,  Prea  iu¬ 
bite  şi  prea  dorite  frate  în  Hristos-Domnul  şi  împreună  slujitor  cu  smerenia  noastră. 
Domnule  Teoctist,  îmbrăţişându-vă  frăţeşte  în  Domnul  ne  adresăm  Dumneavoastră. 

Am  aflat  cu  multă  durere  despre  adormirea  întru  Domnul  a  Prea  Iubitului  nos¬ 
tru  frate  şi  împreună  slujitor,  pururea  pomenitul  Mitropolit  al  Transilvaniei  Domnul 
Antonie,  după  multe  strădanii  în  decursul  vieţii  sale  pământeşti  în  slujba  Sfintei 
Biserici  a  României,  a  binecredinciosului  popor  din  Transilvania,  al  Mişcării  Ecu¬ 
menice,  a  Unităţii  Panortodoxe  şi  a  Sfintei  Ortodoxii  în  general. 

Rugându-ne  pentru  odihna  fericitului  suflet  al  pururea  pomenitului  ierarh  în 
corturile  drepţilor  dimpreună  cu  cei  care  au  bineplăcut  Domnului  din  veac,  ex¬ 
primăm  faţă  de  prea  Fericirea  Voastră  şi  faţă  de  Prea  Sfânta  Biserică  a  României 
compasiunea  Bisericii  Mame  şi  condoleanţele  noastre  pentru  plecarea  acestui  ales 
ierarh,  dorind  însă  ca  cel  ce  are  putere  peste  cei  morţi  şi  peste  cei  vii,  Hristos 
Dumnezeul  nostru,  să  odihnească  sufletul  celui  mutat  de  la  noi  la  umbra  pomului 
vieţii,  lângă  izvoarele  apelor  iar  amintirea  lui  să  fie  neştearsă. 

Cu  acest  prilej  adresăm  şi  Prea  Fericirii  Voastre  şi  celorlalţi  fraţi  arhierei  în¬ 
dureraţi  condoleanţe  şi  dorim  ca  anii  vieţii  Prea  Fericirii  Voastre  să  fie  îndelungaţi, 
sănătoşi  şi  binecuvântaţi  întru  slujirea  Bisericii,  asigurându-vă  de  adâncă  dragoste 
în  Hristos  şi  de  toată  cinstea  noastră. 

t  BARTOLOMEU, 
Patriarhul  Ecumenic  al  Constantinopolului 


Preşedintele  României  îşi  exprimă  profunda  tristeţe  la  aflarea  veştii  trecerii 
la  cele  veşnice  a  înalt  Prea  Sfinţiei  Sale  Dr.  Antonie  Plămădeală,  Mitropolit 
al  Ardealului,  Crişanei  şi  Maramureşului. 

Personalitate  cu  vocaţie  ecumenică  şi  europeană,  Î.P.S.  Antonie  Plămădeală, 
face  parte  din  galeria  marilor  mitropoliţi  cărturari  ai  Transilvaniei,  distingându-se 

prin  contribuţiile  sale  de  istorie  a  culturii  vechi  româneşti  şi  de  teologie  ecumenică, 
recunoscute  de  prestigioase  instituţii  academice. 

Ca  reprezentant  al  Bisericii  Ortodoxe  Române  în  Consiliul  Ecumenic  al  Bise¬ 
ricilor  şi  la  reuniunile  Conferinţei  Bisericilor  Europene,  s-a  implicat  activ  în  dialogul 
cu  celelalte  Biserici  şi  confesiuni  creştine. 

înfruntând  o  istorie  care  a  pus  la  grea  încercare  credinţa,  Î.RS.  Antonie  Plămă¬ 
deală  şi-a  privit  întotdeauna  misiunea  sa  spirituală,  de  păstor  şi  arhiereu,  în  strânsă 
legătură  cu  toate  formele  culturii,  fiind  un  adevărat  ambasador  al  tradiţiei  şi  spiri¬ 
tualităţii  ortodoxe  în  lume. 

Aducând  un  ultim  omagiu,  Preşedintele  României  îşi  exprimă  speranţa  că 
moştenirea  înalt  Prea  Sfinţiei  Sale  Antonie  Plămădeală  în  privinţa  deschiderii  eu¬ 
ropene  a  ortodoxiei  şi  a  relaţiei  dintre  cult  şi  cultură  va  avea  un  ecou  durabil  în 
viaţa  Bisericii  şi  în  relaţiile  Bisericii  Ortodoxe  cu  întreaga  societate  românească. 

TRAIAN  BĂSESCU, 
Preşedintele  României 


Prinos  Eminenţei  SaleAcademician 

Dr.  Antonie  Plămădeală,  Mitropolitul  Ardealului 

Am  simţit  o  mare  durere  şi  am  trăit  un  sentiment  de  pierdere  personală 
când  am  aflat  vestea  tristă  a  trecerii  la  cele  veşnice,  pe  data  de  29  august, 
a  Eminenţei  Sal,  mitropolitul  Antonie.  El  a  fost  un  conducător  şi  un  savant  distins, 
al  cărui  exemplu  de  slujire  plină  de  credincioşie  şi  de  viaţă  dedicată  muncii  susţinute 
pentru  Biserică,  a  rămas  ca  o  moştenire  trainică  nu  numai  Ortodoxiei  româneşti,  ci 
Bisericii  din  întreaga  lume. 

Activitatea  neobosită  depusă  de  mitropolitul  Antonie  pe  tărâmul  relaţiilor 
ecumenice  a  fost  apreciată  în  special  de  anglicani,  a  căror  frăţietate  cu  el,  în  Consiliul 
Ecumenic  al  Bisericilor  şi  în  alte  contexte  a  contribuit  mult  la  construirea  unor 
relaţii  pline  de  încredere  şi  rodnice  totodată.  Este  cu  neputinţă  să  subestimăm 
contribuţia  sa  la  acest  nivel  al  relaţiilor  ecumenice. 

Anglicanii  au  primit  şi  au  găsit,  de  asemenea,  multă  inspiraţie  în  scrierile 
sale.  Legăturile  sale  cu  Anglia  erau  calde  şi  strânse,  începând  încă  din  timpul 
studiilor  sale  de  doctorat  la  Colegiul  Heythrop,  de  la  sfârşitul  anilor  şaizeci.  Şi  eu 
am,  de  asemenea,  amintiri  deosebite  cu  el  din  timpul  unei  Conferinţe  internaţionale 
la  Oxford,  din  anii  80.  Am  fost  totdeauna  impresionat  şi  mişcat  de  tăria  sa  de 
caracter  şi  de  profunda  sa  spiritualitate,  dobândită  prin  răbdare  şi  modul  curajos 
cu  care  a  suferit  anii  de  detenţie  de  prin  deceniul  50. 

Destul  de  recent,  mitropolitul  Antonie  însuşi  mi-a  transmis  compasiunea  şi 
rugăciunile  sale  după  atacurile  teroriste  cu  bombe  de  la  Londra.  Din  aceasta  şi  din 
alte  multe  moduri  în  care  am  fost  în  legătură  unul  cu  altul,  am  apreciat  onestitatea 

A 

frăţietăţii  sale  şi  preocuparea  sa  pentru  Biserica  anglicană.  Ii  voi  simţi  foarte  mult 
lipsa  şi  vă  transmit  această  expresie  sinceră  a  cordialelor  mele  condoleanţe  şi  ale 
tuturor  anglicanilor,  asigurându-vă  de  gândurile  şi  sentimentele  noastre.  Plângem 
ca  şi  Dumneavoastră  trecerea  sa  în  veşnicie. 

Al  Vostru  în  Hristos, 

ROWAN  WILLIAMS 
Arhiepiscop  de  Canterbury,  Lambeth  Palace,  London 


Prea  Fericite  Părinte  Teoctist, 

Cu  durere  am  luat  la  cunoştinţă  de  sfânta  moarte  a  Eminenţei  Sale, 
Mitropolitul  Antonie. 

Dorim  să  exprimăm  Sfinţiei  Voastre  în  acest  moment  al  ridicării  de  pe  pământ 
a  unui  Frate  atât  de  stimat  şi  iuit,  sentimentele  noastre  de  apropiere  sufletească  şi 
de  rugăciune.  Personal  stabilisem  cu  dânsul  o  profundă  legătură  spirituală.  Pentru 
că  Eminenţa  Sa  Antonie  mi-a  făcut  mult  bine  şi  acesta  era  un  motiv  de  stimă  şi  mai 
ales  de  bucurie. 

Acum  el  este  în  braţele  Tatălui  şi  primeşte  premiul  unei  lungi  vieţi  de  slujbă. 
Sunt  sigur  că  este  un  potenţial  mijlocitor  pentru  a  obţine  de  la  Domnul  darul 
deplinei  uniuni  între  Bisericile  noastre  surori,  cauză  căreia  Antonie  i-a  dedicat  o 
mare  parte  din  opera  sa  apostolică. 

Eminenţa  Sa,  Cardinalul  Tettamanzi,  legat  de  Prea  Sfinţia  Voastră  de  profundă 
stimă  şi  amiciţie.  Vă  transmite  condoleanţele  sale. 

Sper  să  mă  întâlnesc  din  nou  cu  Prea  Sfinţia  Voastră  şi  până  atunci  vă  trimit 
sentimentele  mele  de  devotament  şi  sinceră  afecţiune. 

FRANCESCO  COCCOPALMERIO 

Epicop  titular  di  Geliano 
Auxiliar  al  Arhiepiscopiei  din  Milano 


Prea  Fericirea  Voastră, 

Har  şi  pace  în  numele  Domnului  nostru  Iisus  Hristos  ! 

Rostind  rugăciunea  (cuvintele  psalmistului)  „Binecuvântată  e  calea  pe  care 
mergi  azi,  suflete,  pentru  că  s-a  gătit  pentru  tine  un  loc  de  odihnă”,  ne 
alăturăm  Bisericii  Ortodoxe  Române  în  momentele  de  durere  cauzate  de  trecerea 

în  lumea  drepţilor  a  Mitropolitului  Antonie  al  Transilvaniei,  un  mare  ierarh,  emi¬ 
nent  teolog,  păstor  iubit,  un  om  al  dialogului  şi  lider  angajat  al  mişcărilor  ortodoxe 
şi  ecumenice,  părintele  spiritual  al  multor  tineri  din  România. 

Transmitem  sincere  condoleanţe  Preasfinţiei  Voastre,  Bisericii  Ortodoxe 
Române,  clerului  şi  credincioşilor  şi  vechea  eparhie  a  Transilvaniei,  tuturor  fiilor 
şi  fiicelor  duhovniceşti  ai  Mitropolitului  Antonie  al  Transilvaniei. 

Astăzi,  împreună  cu  fraţii  noştri  creştini  din  România,  îi  mulţumim  Domnului 
nostru  Iisus  Hristos  pentru  purtarea  de  grijă  şi  prezenţa  în  viaţa  noastră  a 
Mitropolitului  Antonie. 

Ne  vom  aminti  cu  recunoştinţă  de  Mitropolitul  Antonie  pentru  multe  motive 
şi  în  numeroase  feluri  :  înainte  de  toate,  pentru  speranţa  şi  încrederea  lui  în  viitor; 
pentru  faptul  că,  în  momente  de  grea  încercare,  a  încurajat  numeroşi  tineri  spre 
studiul  teologiei,  i-a  îndemnat  să  urmeze  studii  post  universitare  în  străinătate,  să 
fie  cât  mai  bine  pregătiţi  din  punct  de  vedere  teologic,  pastoral  şi  spiritual  pentru 
a  servi  poporul  şi  biserica. 

Consiliul  Ecumenic  al  Bisericilor  şi  marea  familie  ecumenică  în  general  îi 
simt  îndatorate  Mitropolitului  Antonie  pentru  anii  de  conducere  şi  slujire  a  mişcării 

A 

ecumenice.  înalt  Prea  Sfinţia  Sa  a  funcţionat  în  cadrul  Comitetului  Central  şi 
Executiv  al  Consiliului  Ecumenic,  precum  şi  în  cadrul  comitetelor  consultative  şi 
de  consiliere.  Cei  care  am  avut  onoarea  şi  bucuria  de  a-1  cunoaşte  vom  păstra  cu 
recunoştinţă  şi  vom  duce  mai  departe  preţioasa  moştenire  pe  care  ne-a  încredinţat-o. 

Dumnezeul  vieţii  şi  al  învierii  să-l  primească  pe  credinciosul  său  slujitor  în 
împărăţia  cerească  şi  cu  drepţii  să-l  numere. 

Veşnică  pomenire  mitropolitului  Antonie  al  Transilvaniei 

SAMUEL  KOBIA 

Secretar  genera)  al  Consiliului  Ecumenic  al  Bisericilor  -  Geneva 


Conferinţa  Bisericilor  Europene 

Domnul  Pastor  Jean-Arnold  de  Clermont,  Preşedintele  Conferinţei 
Bisericilor  Europene  (CBE),  aflat  acum  în  vizită  oficială  în  România, 
m-a  delegat  să  prezint  un  scurt  omagiu  la  adresa  Mitropolitului  Antonie  al  Ardea¬ 
lului,  Crişanei  şi  Maramureşului,  adormit  în  Domnul.  Am  acceptat  cu  mare  emoţie 
această  misiune,  mai  ales  că  personal  îi  datorez  mult  celui  pe  care  Biserica  Ortodoxă 
Română  îl  încredinţează  acum  Părintelui  Ceresc. 

Vizita  Preşedintelui  de  Clermont  în  ţara  noastră  a  fost  pregătită  cu  câteva  luni 

A 

în  urmă.  încă  de  pe  atunci  era  planificat  să  sosim  la  Sibiu  în  ziua  de  joi,  1  septembrie, 
aşa  cum  s-a  şi  întâmplat.  Potrivit  programului  iniţial,  trebuia  să  avem  astăzi  o 

întâlnire  de  lucru  cu  Mitropolitul  Antonie.  în  adâncul  înţelepciunii  Sale,  Bunul 
Dumnezeu  a  rânduit  însă  o  astfel  de  întâlnire  cu  cel  cu  care  am  purtat  până  acum 
discuţii  cu  privire  la  organizarea  celei  de  a  3-a  Adunări  Ecumenice  Europene  la 
Sibiu,  în  lima  septembrie  2007. 

C.B.E.  împărtăşeşte  cu  întreaga  Biserică  Ortodoxă  Română,  în  special  cu  ie¬ 
rarhii,  preoţii,  cinul  monahal  şi  credincioşii  Mitropoliei  Ardealului,  sentimente  de 
compasiune  pentru  plecarea  dintre  noi  la  Domnul  a  unuia  din  cei  mai  străluciţi 
ierarhi  ai  săi.  Conferinţa  de  la  Geneva  nu  va  uita  niciodată  contribuţia  valoroasă  a 
Mitropolitului  Dr.  Antonie  Plămădeală  la  promovarea  bunelor  relaţii  dintre  toate 
Bisericile  din  Europa.  Nu  vom  uita  nici  cuvintele  de  dojană,  uneori  aspră,  pe  care 
răposatul  în  Domnul  le-a  formulat  adeseori  la  adresa  organizaţiilor  de  la  Geneva. 
Multe  din  aceste  observaţii  critice  au  avut  menirea  să  corecteze  orientarea  ecume¬ 
nică  a  acelor  organizaţii,  ca  să  facă  astfel  posibilă  o  mai  bună  participare  a  Bisericilor 
Ortodoxe  pe  plan  ecumenic  internaţional. 

La  ultima  întrevedere  pe  care  am  avut-o  cu  Mitropolitul  Antonie,  la  sfârşitul 
lunii  aprilie  a.c.,  înalt  Prea  Sfinţia  Sa  ne-a  dat  o  serie  de  sfaturi  utile  privind 
organizarea  adunării  din  2007  aici  la  Sibiu,  adunare  la  care  vor  fi  aşteptaţi 

A 

reprezentanţi  ai  tuturor  Bisericilor  creştine  dintre  întreaga  Europă.  In  septembrie 
2007  Mitropolitul  Antonie  Plămădeală  nu  va  fi  prezent  fizic  printre  cei  care  se  vor 
întruni  la  Sibiu,  dar  va  fi  sigur  prezent  acolo  în  mod  spiritual. 

A 

Ii  mulţumim  Tatălui  Ceresc  pentru  darul  pe  care  ni  l-a  făcut  prin  Mitropolitul 

A 

Antonie  şi  11  rugăm  pe  cel  care  are  stăpânire  asupra  vieţi  şi  a  morţii  să  primească 
sufletul  răposatului  arhiereu  Antonie  în  corturile  drepţilor.  Amin. 

Preot  prof.  dr.  VIOREL IONIŢĂ, 
Director  de  Studii  C.E.B.  -  Geneva 


Cu  adâncă  durere  vă  adresez  condoleanţe  în  numele  Senatului  României  şi 
al  meu  personal,  astăzi  când  Biserica  Naţională,  credincioşii  din  sfintele 
ţinuturi  ale  Ardealului  şi  din  întreaga  Românie  au  suferit  o  mare,  o  foarte  mare 
pierdere. 

S-a  stins  din  viaţa  unul  dintre  marii  părinţi  ai  Patriei  şi  ai  ortodoxismului 

A 

românesc,  înalt  Prea  Sfinţitul  Antonie  Plămădeală,  mitropolit  al  Ardealului,  Crişanei 
şi  Maramureşului. 

Cărturar  strălucit,  teolog  de  prestigiu,  patriot  devotat  idealurilor  acestei  naţii 
româneşti,  îndelung  lovite  de  istorie,  înalt  Prea  Sfinţitul  Antonie,  basarabean  după 
naştere,  dar  vrednic  păstor  al  Ardealului,  ne-a  onorat  cu  prietenia  sa  şi  cu  cuvântul 
său  încărcat  de  înţelepciune. 

Ne  înclinăm  cu  lacrimi  în  faţa  acestei  clipe  în  care  Mitropolitul  Antonie  se 
înalţă  la  Domnul,  dar  ne  mângâie  şi  ne  vor  alina  cărţile  sale  şi  exemplul  marii  sale 
credinţe,  al  profundului  său  patriotism. 

Dumnezeu  să-l  odihnească  şi  să-l  ţină  lângă  tronul  Său  pe  înalt  Prea  Sfinţitul 
Antonie,  mitropolit  al  Ardealului,  Crişanei  şi  Maramureşului,  cel  plecat  în  locurile 
luminate  de  la  mănăstirea  Brâncoveanu  -  Sâmbăta  de  Sus  ! 

NICOLAE  VĂCĂROIU, 
Preşedintele  Senatului 


Încetarea  din  viaţă  a  teologului,  ierarhului  şi  cărturarului  Antonie  Plămădeală 
reprezintă  ă  grea  pierdere  pentru  Biserica  Ortodoxă  şi  pentru  comunitatea 
culturală  din  România  dar  mai  ales  pentru  numeroşii  credincioşi  care  au  descoperit 
în  personalitatea  Mitropolitului  un  Părinte  înduhovnicit  şi  un  suflet  nobil  şi  cald. 

Condamnat  la  închisoare  pentru  activitate  anticomunistă,  în  tinereţe  Antonie 
Plămădeală  a  fost  arestat  şi  închis  la  Jilava  între  1954  şi  1956.  Suferinţa  din 
închisoare  precum  şi  solida  pregătire  teologică  şi  umanistă  desăvârşită  în  anii  de 
studiu,  i-au  creat  o  puternică  autoritate  în  rândul  ierarhiei  ortodoxe,  dar  şi  a 
reprezentanţilor  Statului  român,  fiind  permanent  o  voce  respectată  şi  apreciată 
atât  în  ţară,  cât  şi  în  relaţiile  externe  ale  Bisericii  şi  ale  României.  Cărturar  de 
excepţie  şi  excelent  partener  de  dialog  ecumenic,  I.P.S.  Antonie  a  primit  numeroase 
distincţii  şi  titluri  bisericeşti  şi  culturale,  şi  a  fost  ales  membru  de  onoare  atât  al 
Academiei  Române,  cât  şi  al  Academiei  de  Ştiinţe  din  Chişinău. 

Trecerea  la  cele  veşnice  a  înalt  Prea  Sfinţitului  Antonie,  ne-a  întristat  profund, 
însă  vom  păstra  întotdeauna  amintirea  celui  care  şi-a  dedicat  întreaga  viaţă  slujirii 
aproapelui  şi  idealurilor  creştine. 

Dumnezeu  să-l  odihnească  în  pace  ! 


ADRIAN  NĂSTASE, 
Preşedintele  Camerei  Deputaţilor 


Trecerea  la  cele  veşnice  a  înalt  Prea  Sfinţiei  Sale  Antonie  Plămădeală, 
Mitropolitul  Ardealului,  este  un  moment  trist  pentru  Biserica  Ortodoxă 
Română  şi  pentru  creştinii  ortodocşi  români,  mai  ales  pentru  cei  ardeleni  şi  pentru 
toată  creştinătatea.  Prin  dispariţia  dintre  noi  a  înalt  Prea  Sfinţiei  Sale,  ortodoxia 
română  pierde  un  cărturar  şi  un  om  de  mare  angajament  spiritual,  un  ierarh  care  s- 
a  dăruit  pe  de-a-ntregul  Bisericii  Ortodoxe  şi  credincioşilor  ei. 


IN  MEMORIAM  -  IPS  ANTONIE 

Mitropolitul  Antonie  Plămădeală  a  fost  un  om  dedicat  valorilor  creştine,  un 
apărător  al  credinţei  în  vremurile  grele  de  dinainte  de  1989  şi  un  lider  al  Bisericii 
Ortodoxe  deschis  dialogului  interetnic  şi  interconfesional  în  anii  tulburi  care  au 
urmat  după  1989.  A  fost  unul  dintre  ierarhii  cei  mai  activi  ai  Bisericii  Ortodoxe, 
puternic  implicat  în  renaşterea  spirituală  de  după  Revoluţie.  Sub  păstorirea  lui  s- 

au  ridicat  biserici  şi  mănăstiri  în  Ardeal,  s-au  construit  cămine  pentru  bătrâni 
şi  copii,  iar  implicarea  socială  a  Bisericii  a  întărit  legăturile  ei  cu  societatea,  cu 
oamenii.  Dumneavoastră,  cei  aflaţi  astăzi  aici,  ştiţi  cu  siguranţă  multe  dintre 

A 

lucrurile  bune  pe  care  le-a  făcut  înalt  Prea  Sfinţia  Sa  în  cei  peste  20  de  ani  în  care 
a  fost  mitropolit  al  Ardealului.  Eu  voi  aminti  aici  unul  singur.  Este  drept  să-l  trecem 
pe  I.P.S.  Antonie  Plămădeală  printre  ctitorii  de  seamă  ai  mănăstirii  Sâmbăta  de 
Sus  pentru  eforturile  de  renovare  pe  care  le-a  depus  începând  chiar  cu  numirea  sa 
în  funcţia  de  mitropolit.  Urmare  a  acestei  implicări,  frumoasa  mănăstire 
brâncovenească  a  devenit  unul  dintre  reperele  ortodoxiei  din  Ardeal,  un  loc  de 
formare  spirituală  şi  de  întărire  a  credinţei  creştine. 

A 

In  final,  vreau  să  exprim  în  numele  Guvernului  României,  regretul  pentru 

A 

trecerea  la  cele  veşnice  a  Înalt  Prea  Sfinţitului  Mitropolit  Antonie  Plămădeală. 
Am  convingerea  că  viitorul  Mitropolit  al  Ardealului,  pe  care  cu  înţelepciune  Sfântul 
Sinod  îl  va  desemna,  să-i  conducă  pe  creştinii  ortodocşi  ardeleni,  va  continua 
activitatea  pastorală,  culturală  şi  socială  a  Mitropolitului  Antonie  Plămădeală. 

Dumnezeu  să-l  odihnească  şi  Dumnezeu  să  ne  ajute  pe  noi  toţi. 

GUVERNUL  ROMÂNIEI 
(Mesaj  prezentat  de  Dl.  Gheorghe  FLUTUR, 

Ministrul  Agriculturii) 


Am  aflat  cu  mare  întristare  vestea  dureroasă  a  încetării  din  viaţa 
pământească,  după  o  lungă  şi  grea  suferinţă,  a  înalt  Prea  Sfinţiei  Sale, 
Antonie  Plămădeală,  Mitropolitul  Ardealului,  personalitate  de  seamă  a  Bisericii 
Ortodoxe  Române. 

Născut  în  anul  1926  în  Basarabia,  viitorul  mitropolit,  după  strălucite  studii 
teologice  la  Chişinău,  Bucureşti  şi  Cluj,  a  intrat  de  tânăr  în  cinul  monahal  având  în 
ani  1949-1945  responsabilităţi  didactice  şi  administrative  la  mai  multe  mănăstiri 
din  Moldova.  Ca  urmare  a  convingerilor  sale  profund  religioase  a  suferit  prigoana 
regimului  comunist  fiind  închis  între  anii  1954-1956  şi  scos  din  mănăstire  şi  din 
cler  în  anul  1 959.  După  ce  aproape  un  deceniu  a  fost  silit  să-şi  câştige  existenţa  ca 
muncitor,  din  1968  şi-a  putut  relua  activitatea  în  cler  şi  chiar  a  urmat  studii  în 
străinătate  obţinând  doctoratul  în  teologie  la  vestita  şcoală  „Heythrop  College” 

din  Oxford  în  anul  1971.  Ales  din  1970  episcop-vicar  patriarhal,  Antonie  Plămădeală 
s-a  remarcat  în  special  în  relaţiile  externe  bisericeşti  fiind  apreciat  ca  unul  din 
marii  ecumenişti  contemporani.  A  făcut  parte  din  delegaţii  sinodale  româneşti  care 
au  vizitat  alte  Biserici  creştine.  A  fost  ales  în  conducerea  centrală  a  Consiliului 

Ecumenic  al  Bisericilor.  în  anul  1979  a  fost  ales  episcop  al  Buzăului,  iar  în  1982 

* 

arhiepiscop  al  Sibiului  şi  mitropolit  al  Ardealului.  In  această  ultimă  demnitate 
ecleziastică,  pe  care  a  deţinut-o  23  de  ani,  a  avut  realizări  de  seamă  pe  toate  planurile 
:  a  restaurat  biserici-monumente  istorice,  a  construit  noi  locaşuri  de  cult,  a  înfiinţat 
şcoli  teologice  şi  mai  ales  a  rectitorit  mănăstirea  de  la  Sâmbăta  de  Sus,  vatră 
monahală  brâncovenească  pe  care  a  iubit-o  în  mod  deosebit  şi  unde  a  dorit  să-şi 
doarmă  somnul  de  veci. 

Evocând  personalitatea  mitropolitului  Antonie  trebuie  să  subliniem  şi  strălucita 
sa  activitate  teologică,  publicistică  şi  literară.  Pentru  aceste  merite  a  fost  ales 
membru  de  onoare  al  Academiei  Române. 

Cu  aceste  gânduri  ne  despărţim  astăzi  de  mitropolitul  Antonie  Plămădeală, 
adresând  totodată  conducerii  Bisericii  Ortodoxe  Române,  preoţilor  şi  credincioşilor 
din  Ardeal,  precum  şi  familiei  sale,  greu  încercată,  sincere  condoleanţe  şi  asigurarea 
de  întreaga  noastră  compasiune. 


Dr.  ADRIAN  IORGULESCU, 
Ministrul  Culturii  şi  Cultelor 
(Mesaj  prezentat  de  Dl.  Dr.  Adrian  LEMENI, 
Ministru-Secretar  de  Stat  la  Secretariatului  pentru  Culte) 


Am  aflat  cu  profundă  tristeţe  vestea  trecerii  Ia  cele  veşnice,  după  o  lungă 
şi  grea  suferinţă,  a  Î.P.S.  Antonie  Plămădeală,  mitropolit  ortodox  al 

Ardealului,  Crişanei  şi  Maramureşului,  om  cu  deosebite  virtuţi  morale  şi  sufleteşti, 

* 

de  o  înaltă  ţinută  spirituală.  In  întreaga  sa  viaţă  pământească,  a  slujit  cu  credinţă  şi 
devotament  Biserica,  fiind  nu  numai  un  mare  ecumenist  al  zilelor  noastre  ci  şu  un 
distins  dascăl  de  cuget,  simţire  şi  ortodoxie  românească. 

A 

In  aceste  momente  de  grea  încercare,  evocăm  memoria  omului  de  cultură 
Antonie  Plămădeală,  membru  de  onoare  al  Academiei  Române  şi  al  Academiei  de 


Ştiinţe  din  Chişinău. 

Amintirea  Sa  va  rămâne  pentru  totdeauna  în  inimile  noastre. 
Dumnezeu  să-l  odihnească ! 


MIHAI-RAZVAN  UNGUREANU, 
Ministrul  Afacerilor  Externe 

* 

Am  aflat  cu  profundă  durere  de  trecerea  la  cele  veşnice  a  înalt  prea 
Sfinţitului  Antonie,  Arhiepiscopul  Sibiului  şi  Mitropolitul  Ardealului, 
păstor  şi  părinte  al  poporului  credincios  al  lui  Dumnezeu.  Prin  participarea  la 
misterul  suferinţei  lui  Hristos  a  mărturisit  o  dată  în  plus  credinţa  şi  fidelitatea  lui 
faţă  de  Domnul. 

îl  rugăm  pe  Mântuitorul  nostru  al  tuturor  să-l  unească  la  misterul  glorios  al 
învierii  Sale  aşezându-i  sufletul  unde  drepţii  se  odihnesc  şi  dăruindu-i  răsplata 
slujitorului  credincios.  „Dumnezeu  să-l  odihnească!”  şi  „Veşnica  lui  pomenire!” 


t  IO  AN  ROBU 
Arhiepiscop  Mitropolit  al  Arhiepiscopiei 

Romano-Catolice  Bucureşti 


Cu  profund  regret  şi  sincere  condoleanţe  vă  trimitem  compasiunea  noastră 
pentru  încetarea  din  viaţa  a  Î.P.S.  Antonie  Plămădeală. 

Rugăm  ca  Bunul  Dumnezeu  să-l  aşeze  în  dreapta  Sa. 

Cu  dragostea  frăţească. 

Arhiepiscop  DIRAYR  MARDICHIAN, 
Şeful  Bisericii  Armene  din  România 


Preasfinţia  Voastră,  Preasfinte  Visarion, 

Prea  cucernici  Părinţi  ai  Consiliului  Eparhial  al  Arhiepiscopiei  Sibiului, 

Totdeauna  gata  să  primim  cele  pe  care  Atotştiutorul  Domn  şi  Stăpân  al 
vieţii  le  hotărăşte  pentru  noi,  am  primit  vestea  „trecerii”  din  lumea  aceasta 
şi  primirea  în  braţele  părinteşti  ale  Veşnicului  Păstor,  a  celui  care  a  fost  printre  noi 
Arhiepiscopul  şi  Mitropolitul  Antonie. 

Mare  teolog,  bun  păstor  sufletesc,  abandonat  total  planului  Păstorului  Mare, 
pentru  „viaţa  din  belşug”  a  turmei  încredinţate,  iscusit  învăţător  şi  următor  al  lui 
Iisus  pe  Drumul  Crucii,  Arhipăstorul  Antonie  rămâne  mereu  viu  în  conştiinţa  şi  în 
inimile  credincioşilor  creştini  ai  acestei  ţări,  cât  şi  în  inimile  tuturor  acelora  care 
l-au  cunoscut,  l-au  ascultat  şi  s-au  hrănit  cu  învăţătura  lui,  de  oriunde  ar  fi  ei. 

Dimpreună  cu  Ierarhii,  preoţii  şi  credincioşii  Bisericii  Române  Unite  cu  Roma, 
Greco-Catolică,  îl  rog  pe  Domnul  Personal,  Iisus,  înviat  din  morţi  şi  glorificat, 
să-l  aşeze  cu  drepţii  şi  sfinţii  Lui  în  bucuria  şi  fericirea  veşnicei  împărăţii! 

t  LUCIAN  -  Arhiepiscop  şi  Mitropolit 
Mitropolia  Română  Unită  cu  Roma,  Greco-Catolică 

Cu  adâncă  durere  am  luat  la  cunoştinţă  despre  trecerea  la  cele  veşnice  a 
înalt  Prea  Sfinţitului  Arhiepiscop  al  Sibiului  şi  Mitropolit  al  Ardealului, 
Crişanei  şi  Maramureşului,  Acad.  Dr.  Dr.  H.  C.,  Antonie  Plămădeală,  care,  după  o 
îndelungată  slujire,  s-a  întors  la  casa  Tatălui  Ceresc. 

Conducerea  Bisericii  Evanghelice  C.A.  din  România,  şi  în  numele  Domnului 
Episcop  D.  Dr.  Christoph  Klein,  îşi  exprimă  sincerele  sale  condoleanţe  pentru 
această  grea  pierdere  pentru  Biserica  Ortodoxă  Română  şi  pentru  dialogul  ecumenic 
în  România.  Atotputernicul  Părinte  Ceresc  să-l  odihnească  în  pace. 

CONSISTORIUL  SUPERIOR 
Al  Bisericii  Evanghelice  C.A.  din  România 
Episcop  Vicar  Prof.  dr.  HANS  KLEIN 
Secretar  general  FRIDRICH  GUNESCH 


Academia  Română  deplânge,  cu  profundă  îndurerare,  trecerea  la  cele 
veşnice  a  înalt  Prea  Sfinţitului  Antonie  Plămădeală,  Arhiepiscop  al 
Sibiului  şi  Mitropolit  al  Ardealului,  Crişanei  şi  Maramureşului,  membru  de  onoare 

A. 

al  Academiei  Române  din  anul  1992,  Cu  plecarea  la  cele  veşnice  a  I.P.S.  Antonie 
Plămădeală,  comunitatea  academică  pierde  pe  unul  dintre  cei  mai  distinşi  membri 
ai  săi,  o  personalitate  emblematică  a  spiritualităţii  ortodoxe  româneşti  contemporane 
cu  gândul,  cuvântul  şi  fapta,  amintirea  sa  fiind  de-a  pururi  binecuvântată. 

BIROUL  DE  PRESĂ  AL  ACADEMIEI  ROMÂNE 


Cu  adâncă  durere  şi  tristeţe  sufletească,  din  ziua  în  care  Bunul  Dumnezeu 
l-a  chemat  în  Ierusalimul  Ceresc  pe  Mitropolitul  şi  ilustrul  confrate  întru 
Hristos  Domnul,  Dr.  Antonie  Plămădeală,  Biserica  din  Sfânta  şi  de  Dumnezeu 
păzită  Mitropolie  a  Basarabiei  este  înveşmântată  în  doliu. 

Ca  întâi  Stătător  al  Bisericii  Ortodoxe  Române  din  Basarabia,  în  numele 
clerului  şi  credincioşilor  pururi  rugători  către  Dumnezeu,  vom  păstra  vie  memoria 
vrednicului  de  pomenire  Arhiepiscopului  şi  Mitropolitului  Dr.  Antonie  Plămădeală. 

Intru  Lumina  dumnezeirii  să  fie  odihnit  cu  sfinţii  înţeleptul  şi  blândul  păstor 
Antonie  cu  tot  neamul  cel  binecredincios  adormit.  Dumnezeu  să-L  ierte  ! 

t  PETRU 

Arhiepiscop  al  Chişinăului,  Mitropolit  al  Basarabiei 

şi  Exarh  al  Plaiurilor 

Cu  durere  în  inimă  Vă  adresăm  cele  mai  sincere  condoleanţe  şi  suntem 
alături  în  rugăciuni,  pentru  ca  bunul  Dumnezeu  să  aşeze  sufletul  bun  şi 
cald  al  Î.P.S.  Mitropolit  Antonie  Plămădeală  în  ceata  drepţilor  săi. 

Nădăjduim  că  sufletul  său  va  merge  acolo  unde  Dumnezeu  l-a  chemat  şi  unde 

A 

ne  va  chema  pe  fiecare  dintre  noi.  II  petrecem  către  învierea  cea  de  obşte  pe  care  o 
răneşte  fiecare  credincios  dreptmăritor. 

Mitropolitul  Antonie  va  rămâne  şi  pentru  noi,  cei  de  peste  Prut,  de  unde  îşi 

A 

trage  rădăcinile,  un  adevărat  pilon  al  Ortodoxiei.  întreaga  viaţă  şi-a  pus-o  întru 
slujirea  Domnului  şi  în  grija  celor  păstoriţi.  Acest  ierarh  scump  şi  aproape  nouă 
rămâne  prezent  prin  toate  câte  le-a  realizat  în  activitatea  desfăşurată:  scrieri, 

A 

îndrumări,  ctitorii  şi  multe  altele.  Insă  ceea  ce  ne  face  să  ăl  avem  mereu  în  suflete 
este  bunătatea,  blândeţea,  mintea  lucidă  şi  dragostea  neţărmurită  a  acestui  mare 
ierarh  al  vremurilor  noastre. 

în  aceste  clipe  de  despărţire  nu  ne  rămâne  să-i  zicem  fratelui  nostru  întru 
Hristos  şi  în  slujire  decât :  Veşnica  lui  pomenire  ! 

Cu  dragoste  în  Hristos  Domnul  nostru, 

t  VLADIMIR 

Mitropolitul  Primat  al  Chişinăului  şi  al  întregii  MOLDOVE 


Asociaţia  Foştilor  Deţinuţi  Politici  din  România,  prin  filiala  Sibiu  -, 
purtătoare  de  mesaje  a  tuturor  Asociaţiilor  din  ţară,  respectiv  a 

A 

Bucureştiului,  a  cărui  membru  fondator  a  fost  adormitul  întru  Domnul  -  înalt  Prea 
Sfinţitul  Antonie  Plămădeală,  Mitropolit  al  Ardealului,  Crişanei  şi  Maramureşului, 
îl  însoţeşte  azi  pe  ultimul  său  drum  pământesc. 

Pe  Frontispiciul  Mausoleului  din  Aiud,  sfinţit  de  către  înalt  Prea  Sfinţitul 
Bartolomeu  Anania,  Arhiepiscop  al  Clujului,  ridicat  în  memoria  celor  ucişi  în 
temniţele  comuniste,  stă  scris:  „  Fericiţi  cei  prigoniţi  pentru  dreptate,  că  a  lor  este 
împărăţia  Cerurilor"  (Matei  5,  10). 

Unul  dintre  cei  prigoniţi  pentru  dreptate,  adevăr,  credinţă  în  Dumnezeu  şi 
libertate,  a  fost  şi  cel  pe  care  azi  îl  vedem  pentru  ultima  oară  în  această  viaţă. 

Urmărit  în  anul  1948,  ca  student  teolog,  datorită  manifestărilor  sale  antibol- 
şevice,  şi  sustrăgându-se  arestării,  este  condamnat,  în  lipsă,  la  7  ani  temniţă  grea. 
A  fost  arestat  în  sfârşit  în  anul  1 954,  după  moartea  Tiranului  Roşu. 

A  fost  judecat  şi  condamnat  la  4  ani  de  închisoare,  pedeapsă  pe  care  o  execută 
în  mare  parte  în  Penitenciarul  de  tristă  faimă  JILAVA. 

A 

In  anul  1956,  este  graţiat  de  restul  pedepsei  şi  angajat  ca  muncitor  necalificat 
la  munca  de  jos  într-o  fabrică  de  ambalaje  din  Bucureşti.  Libertatea  a  fost  relativă. 

pentru  că  a  fost  urmărit  în  continuare  şi  când  a  intrat  în  viaţa  monahală,  în  şcoala 
şi  în  viaţa  bisericească. 

Noi,  cei  ce  i-am  fost  fraţi  şi  camarazi  de  suferinţă  în  acelaşi  crez  de  idealuri 
de  dreptate,  credinţa  în  Dumnezeu  şi  în  valorile  moralei  creştine,  ne  înclinăm  în 
faţa  rămăşiţelor  pământeşti  a  celui  ce  a  fost  înalt  Prea  Sfinţitul  Mitropolit,  acade¬ 
mician,  Dr.  Antonie  Plămădeală  şi  rugăm  pe  Bunul  Dumnezeu  să-l  primească  în 
împărăţia  Sa  cea  Cerească.  Amin. 


ZAHARIA  URDEA, 
Secretar  A.F.D.P. 

^  r 


AU  MAI  TRIMIS  MESAJE: 

-  Î.P.S.  Daniel,  Mitropolitul  Moldovei  şi  Bucovinei. 

-  Î.P.S.  Nicolae,  Mitropolitul  Banatului. 

-  Î.P.S.  Iosif,  Mitropolitul  Mitropoliei  Ortodoxe  Române  a  Europei  Occiden¬ 
tale  şi  Meridionale. 

-Î.P.S.  Pimen,  arhiepiscop  al  Arhiepiscopiei  Sucevei  şi  Rădăuţilor. 

-Î.P.S.  Bartolomeu,  arhiepiscop  al  Arhiepiscopiei  Vadului,  Feleacului  şi  Clu¬ 
jului. 

-  Î.P.S.  Andrei,  arhiepiscop  al  Arhiepiscopiei  Alba  luliei. 

—  Î.P.S.  Nicolae  Condrea,  arhiepiscop  al  Arhiepiscopiei  Ortodoxe  Române  în 
America  şi  Canada. 

-  P.S.  Eftimie,  episcopul  Romanului. 

-  P.S.  Ioan,  episcopul  Oradiei,  Bihorului,  şi  Sălajului. 

-  P.S.  Ioachim  Băcăuanul,  arhiereu  icar  al  Episcopiei  Catolice  Iaşi. 

-  P.S.  Florentin  Crihălmeanu,  episcop  al  Episcopiei  Române  Unită  cu  Roma, 
Greco-Catolică,  Cluj -Gherla. 

-  Dl.  Ion  Iliescu  -  senator,  fost  preşedinte  al  României. 

-  Dl.  Mugur  Isărescu,  guvernator  al  Băncii  Naţionale  a  Românei. 

-  D-na.  Ingrid  Saarour,  preşedinta  Comisiei  speciale  de  retrocedare  a  unor 
bunuri  imobile  care  au  aparţinut  cultelor  religioase  din  România. 

-  Dl.  general  de  brigadă  Comei  Idorasi,  director  executiv  al  Asociaţiei  Române 
pentru  Combaterea  Contrafacerilor  şi  Asociaţia  Naţională  pentru  Protecţia  Con¬ 
sumatorilor  şi  Promovarea  Produselor  şi  Serviciilor  din  România. 

-  Dl.  Martin  Bottesch,  preşedintele  Consiliului  Judeţean  Sibiu. 

-  Dl.  Marin  Crăciun,  subprefect  al  Prefecturii  Sibiu. 

-  Dl.  Prof.  Klaus  Wemer  Johannies,  primarul  municipiului  Sibiu. 

-  Direcţia  Judeţeană  pentru  Cultura,  Culte  şi  Patrimoniu  Cultural  Naţional 
Sibiu. 

-  Dl.  Dorin  Muntean,  director  al  Direcţiei  pentru  Cultură,  Culte  şi  Patrimoniu 
Cultural  Naţional  Braşov. 

-  Dl.  prof.  univ.  dr.  Constantin  Oprean,  rectorul  Universităţii  „Lucian  Blaga” 
Sibiu. 

-  Dl.  prof.  univ.  dr.  Teodor  Traian  Maghiar,  rectorul  Universităţii  din  Oradea. 

-  Dl.  prof.  univ.  dr.  Aurel  Papari,  rectorul  Universităţii  „Andrei  Şaguna”  din 
Constanţa. 

-  Dl.  prof.  univ.  dr.  Teodor  Maghiar,  decanul  Facultăţii  de  Electrotehnică  şi 
Informatică  a  Universităţii  din  Oradea. 

-  Colectivul  Academiei  Forţelor  Terestre  „Nicolae  Bălcescu”  din  Sibiu. 

-P.C.  pr.  prof.  univ.  dr.  Dorin  Oancea,  decanul  Facultăţii  de  Teologie  „Andrei 

Şaguna”  din  Sibiu. 

-  P.C.  Pr.  prof.  univ.  dr.  Ioan  Chirilă,  decanul  Facultăţii  de  Teologie  din  Cluj- 
Napoca. 

-  Corpul  profesoral  al  Facultăţii  de  Teologie  din  cadrul  Universităţii  „Aurel 
Vlaicu”din  Arad. 

-  Dl.  general  de  brigadă  Conf.  uni.  Dr.  Eugen  Popescu,  Comandantul  Şcolii 
de  Aplicaţie  şi  Comandant  al  Garnizoanei  Sibiu. 

-  Dl.  general  de  brigadă  Conf.  univ.  dr.  Eugen  Popescu,  Comandantul  Şcolii 
de  Aplicaţie  şi  Comandant  al  Garnizoanei  Sibiu. 

-  Dl.  general  de  brigadă  Costică  Silion,  inspector  general  al  Jandarmeriei 
Române  Bucureşti. 

-  Comanda  Inspectoratului  de  Poliţie  al  Judeţului  Sibiu. 

-  Prof.  univ.  dr.  Dumitru  Acu,  preşedintele  Asociaţiei  „ASTRA”  Sibiu. 

-  Dl.  prof  univ.  dr.  Comeliu  Bucur,  director  general  al  Complexului  Muzeal 
ASTRA  Sibiu. 

-  Direcţia  Judeţeană  a  Arhivelor  Naţionale  Sibiu. 

-  Forumul  Democrat  al  Germanilor  din  România. 

-  Dl.  Francisc  Szimibatfalvi  Torok  -  Comunitatea  Maghiară  din  Sibiu. 

-  Prof.  univ.  dr.  Alexandru  Stan,  Asociaţia  pentru  Pacea  Religiilor  Bucureşti. 

-  Dl.  ing.  Şt.  Muntean,  Asociaţia  Pensionarilor  Sibiu. 

-  Dl.  Moise  Velescu,  preşedintele  Asociaţiei  „Oastea  Domnului”. 

-  Colectivul  Bibliotecii  Judeţene  „ASTRA”  Sibiu. 

-  Colectivul  Direcţiei  de  Muncă,  Solidaritate  Socială  şi  Familie  a  Judeţului  Sibiu. 

-  Inspectoratul  Şcolar  Judeţean  Sibiu.  D-na.  Prof.  Christine  Manta-Klemens 
-  Inspector  Şcolar  Judeţean. 

-  Casa  Judeţeană  de  Asigurări  de  Sănătate  Sibiu. 

-  Colectivul  Centrului  Regional  de  Formare  continuă  pentru  Administraţia 
Publică  de  Sănătate  Sibiu. 

-  Colectivul  Centrului  Regional  de  Formare  continuă  pentru  Administraţia 
Publică  Locală  Sibiu. 

-  Direcţia  Generală  a  Finanţelor  Publice. 

-  Camera  de  Conturi  Sibiu. 

-  Organizaţia  Judeţeană  a  Partidului  Naţional  Liberal  Sibiu. 

-  Organizaţia  Judeţeană  a  Partidului  Social  Democrat  Sibiu 

-  Fam.  prof.  univ.  dr.  Ion  Pascu  şi  colectivul  Spitalului  Municipal  Tg.  Mureş. 

-  Prof.  univ.  dr.  Ioan  Bogdan,  Sibiu. 

-  Dl.  Paul  Orza,  regizor.  Bucureşti. 


COORDONATE  BIOGRAFICE 
ALE  MITROPOLITULUI  ANTONIE  AL  ARDEALULUI 


Î.P.S.  Mitropolit  Antonie  a  văzut  lumina  zilei  în  localitatea  Stolniceni,  judeţul 
Lăpuşna  (azi  raionul  Hânceşti  din  Republica  Moldova),  în  data  de  1 7  noiembrie 
1926  din  părinţii  Vasile  şi  Elisabeta,  într-o  familie  cu  şase  fraţi  ajunşi  la  maturitate. 

Şcoala  elementară  a  absolvit-o  în  satul  natal  şi  în  comuna  „Principele  Carol”, 

A 

unde  tatăl  său  fusese  detaşat.  In  anul  1937  s-a  înscris  la  Seminarul  Teologic  „Gavriil 
Bănulescu-Bodoni”  din  Chişinău,  nutrind  de  mic  copil  dorinţa  de  a  urma  căile  Dom¬ 
nului  şi  de  a-I  sluji  cu  vrednicie.  Din  păcate,  condiţiile  istorice  nu  au  fost  favorabile 
desfăşurării  în  linişte  a  studiilor,  deoarece  la  sfârşitul  lunii  iunie  a  anului  1 940  trupele 
sovietice  au  ocupat  Basarabia.  Viaţa  bisericească  a  fost  distrusă,  mulţi  preoţi 
refugiindu-se  în  teritoriile  româneşti  neocupate.  In  aceste  condiţii,  cursurile  de  la 
Seminarul  Teologic  au  fost  suspendate,  iar  tânărul  teolog  Leonida  Plămădeală  s-a 
văzut  nevoit  să  se  înscrie  la  Şcoala  Pedagogică  din  Chişinăul  ocupat,  după  ce  termi¬ 
nase  cu  note  excelente  primii  trei  ani  de  seminar.  Astfel,  încă  de  pe  atunci  se  putea 
vedea  că  viitorul  tânărului  Leodida  nu  va  fi  lipsit  de  diverse  piedici  şi  de  pericole. 

Reocuparea  românească  a  Basarabiei  a  întrerupt,  din  fericire,  studiile  elevului 
Leonida  promovat  în  anul  al  II-lea  al  Şcolii  Pedagogice  sovietice,  iar  din  toamna 
anului  1941  şi-a  putut  continua  studiile  la  Seminarul  Teologic  din  Chişinău. 
Apropiindu-se,  însă,  în  vara  anului  1944  linia  frontului  de  Chişinău,  s-a  refugiat 
cu  părinţii  în  Işalniţa,  lângă  Craiova,  şi  a  cerut  transferarea  lui  la  Seminarul  „Nifon 
Mitropolitul”  din  Bucureşti  pe  care  l-a  şi  absolvit  în  anul  1945  cu  media  generală 

A 

9.  In  toamna  aceluiaşi  an  s-a  înscris  la  Facultatea  de  Teologie  a  Universităţii 
Bucureşti,  audiind  în  paralel  şi  cursuri  de  la  facultatea  de  Litere  şi  Filozofie  (printre 
alţii  şi  pe  renumiţii  profesori  Anton  Dumitriu,  Mircea  Florian,  G.  Călinescu,  Tu- 
dor  Vianu,  I.  Zamfirescu  ş.a.).  Situaţia  sa  civilă  însă  nu  a  fost  deloc  uşoară,  ştiut 
fiind  că  Uniunea  Sovietică  ceruse  guvernului  marionetă  condus  de  Petru  Groza 
predarea  tuturor  acelora  care  în  data  de  28  iunie  se  aflaseră  pe  teritoriul  ocupat  de 

Armata  Roşie,  dar  care  reuşiseră  să  se  refugieze  odată  cu  retragerea  armatelor 
română  şi  germană  în  vara  anului  1944  pe  teritoriul  aflat  la  vest  de  Prut  (persoane 
pe  care  URSS  le  considera  de  cetăţenie  sovietică).  Datorită  unei  măsuri  a  ministrului 
de  justiţie  Lucreţiu  Pătrăşcanu,  multe  persoane  care  riscau  astfel  deportarea  în 
Siberia  au  fost  ajutate  să  primească  un  nou  buletin  de  identitate  român, 
recunoscându-li-se  prin  tribunal  şi  cetăţenia  română.  în  această  categorie  a  intrat 
şi  viitorul  mitropolit  de  la  Sibiu. 

Implicat  în  organizaţiile  studenţeşti  anticomuniste,  a  fost  pus  sub  urmărire 
din  toamna  anului  1948.  După  trei  ani  de  studiu  universitar  a  fost  nevoit  să 
părăsească,  deci,  Bucureştiul  şi  să  treacă  în  Ardeal.  După  un  an  în  care  a  fost 
nevoit  să  stea  ascuns  în  Baia  Mare,  s-a  înscris,  la  sfârşitul  anului  universitar  1 948- 
1 949,  la  Institutul  Teologic  Universitar  din  Cluj,  a  dat  îndată  examenele  şi  a  predat 
în  iunie  1949,  în  manuscris,  lucrarea  de  licenţă  cu  titlul  „Importanţa  antropologiei 
carreliene  pentru  o  pedagogie  creştină’’,  teză  lucrată  sub  îndrumarea  profesorului 
Nicolae  Balca,  preşedinte  al  comisiei  fiind  episcopul  Nicolae  Colan,  în  faţa  căruia 
a  rostit  şi  discursul  de  terminare  a  studiilor,  discurs  care  a  apărut  imediat  şi  în 
revista  clujeană  „Renaşterea”.  Nota  obţinută  la  examenul  de  licenţă  a  fost  10,  cu 
calificativul  „excepţional”. 

La  nici  două  luni  de  la  obţinerea  titlului  de  licenţiat  în  Teologie,  a  cerut 
episcopului  Aradului  Andrei  Mageru  să-l  hirotonească  în  treapta  de  diacon.  La 
praznicul  din  acelaşi  an  al  Schimbării  la  faţă,  tânărul  Leonida  a  primit  Sf.  Taină  a 
Hirotoniei  în  capela  Episcopiei  Aradului,  iar  în  ziua  de  1 4  septembrie  1 949  a  intrat 
în  monahism  la  mănăstirea  Prislop  (pe  atunci  de  călugări),  primind  numele  de 
Antonie. 

în  acelaşi  an  a  fost  condamnat  în  contumacie  de  către  Tribunalul  Militar  Bucureşti 
la  7  ani  temniţă  grea  şi  la  5  ani  degradare  civică,  pe  baza  articolului  209  Cod  Penal 
(uneltire  împotriva  siguranţei  Statului).  S-a  ascuns  Ia  Bucureşti  (în  iama  lui  1950  la 
familia  profesorului  Dădârlat),  la  schitul  Crasna-Goij,  apoi  la  Mănăstirea  Slatina, 
jud.  Suceava.  Deşi  s-a  întâlnit  cu  episcopul  Andrei  Mageru  la  Bucureşti,  episcopul 
fiind  atunci  la  un  Sinod,  şi  i-a  explicat  situaţia,  totuşi,  după  întoarcerea  la  Arad,  de 
frică,  episcopul  Andrei  l-a  caterisit.  Cu  pericole  s-a  deplasat  la  Arad.  Episcopul 
refuzând  să-l  primească,  a  obţinut  totuşi  o  întrevedere  cu  vicarul  pr.  Gheorghe  Litiu. 
Prin  intervenţia  acestuia  a  obţinut  cu  greu  o  hârtie  prin  care  i-a  fost  schimbată  sentinţa 
de  caterisire  în  excluderea  din  Mănăstirea  Prislop,  cu  dreptul  de  a  se  stabili  în  oricare 
altă  mănăstire.  Aşa  a  putut  rămâne  la  Slatina,  unde  a  reuşit  să  obţină  o  oarecare 
siguranţă,  fiind  acum  şi  cu  numele  schimbat  din  Leonida  în  Antonie. 

Aici  se  afla  stareţ  renumitul  părinte  Ilie  Cleopa,  pe  care  mitropolitul  Antonie 
al  Ardealului  l-a  păstrat  pururi  în  suflet  şi  a  cărui  personalitate  a  evocat-o  în 
celebra  carte  „Tradiţie  şi  libertate  în  spiritualitatea  ortodoxă”.  A  îndeplinit  felurite 
ascultări,  de  la  muncile  de  jos,  până  la  aceea  de  ajutător  la  administrarea 
mănăstirii.  Ba  mai  mult,  a  fost  folosit  de  către  stăreţia  mănăstirii  ca  profesor  la 

A 

şcoala  monahală,  apoi  a  fost  detaşat  şi  la  Mănăstirile  Râşca  şi  Dragomima.  In 
această  ultimă  mănăstire  a  fost  chemat  de  către  stareţul  Gherman,  aflat  în  vârstă 
de  70  de  ani,  pentru  a-1  ajuta  la  organizarea  şi  punerea  în  ordine  a  actelor  de  la 
cancelarie.  îndeplinind  această  ascultare,  a  avut  fericirea  de  a  descoperi  valoroase 
documente  datate  din  epoca  ctitorului  acestei  mănăstiri,  Anastasie  Crimca,  cât 
şi  documente  mai  vechi,  chiar  de  pe  timpul  domnitorului  Ştefan  cel  Mare  şi  încă 

A 

peste  o  sută  de  sigilii  săteşti  din  Bucovina.  Insă  cel  mai  valoros  document 
descoperit  cu  această  ocazie  a  fost  un  Sbomic  în  limba  slavă  de  redacţie  medio- 
bulgară,  datat  în  anul  1359.  Monahii,  cei  mai  mulţi  de  vârste  patriarhale,  au 
declarat  senini  că  au  existat  mult  mai  multe  „hârtii  din  acestea  vechi”,  însă  că  au 
fost  folosite  pentru  încălzirea  chiliilor.  Astfel,  tânărul  monah  Antonie  şi-a  adus 
contribuţia  la  salvarea,  poate  în  ultimul  moment,  a  unor  preţioase  documente 
istorice,  cu  ajutorul  cărora  pot  fi  clarificate  numeroase  probleme  din  trecutul 
neamului.  Din  păcate,  însă,  autorul  descoperirilor  a  trebuit  să  rămână  în  umbra 
anonimatului,  având  permanent  teama  în  suflet  de  a  nu  fi  descoperit  de  către 
Securitatea  comunistă. 

La  21  iunie  1953  Consiliul  duhovnicesc  al  mănăstirii  a  hotărât  să-l  recomande 

A 

pe  ierodiaconul  Antonie  Plămădeală  pentru  hirotonia  întru  treapta  de  preot.  In 
ziua  următoare  stareţul  Emilian  Olariu  (Părintele  Cleopa  nemaideţinând  această 

A 

funcţie)  a  cerut  mitropolitului  Sebastian  Rusan  aprobarea  pentru  hirotonie.  In 
răspunsul  dat  stăreţiei  mănăstirii  Slatina  la  data  de  14  iulie  1953,  se  specifică 
faptul  că  aceasta  va  avea  loc  în  ziua  de  6  august,  la  hramul  mănăstirii  Slatina. 
Astfel,  la  exact  patru  ani  de  la  hirotonia  întru  treapta  de  diacon,  tânărul  monah 
Antonie  a  primit  harul  Preoţiei  prin  punerea  mâinilor  episcopului  Partenie  Ciopron, 
fost  episcop  al  Armatei,  mai  târziu  episcop  de  Roman,  iar  acum  retras  la  mănăstirea 
Sf.  Ioan  cel  Nou  de  la  Suceava. 

Cu  toate  că  a  reuşit  să  se  ascundă  timp  de  patru  ani,  în  ziua  de  1 5  octombrie 
1954  a  fost  arestat  la  Iaşi  de  către  organele  Ministerului  de  Interne.  A  petrecut  o 

A 

noapte  în  penitenciarul  din  Iaşi,  iar  a  doua  zi  a  fost  transportat  la  Bucureşti.  In 
data  de  17  octombrie  a  fost  depus  la  Penitenciarul  Jilava.  Au  urmat  luni  de  zile 
de  anchete  barbare,  evocate  cât  se  poate  de  bine  în  romanul  „Trei  ceasuri  în 

A 

iad”.  In  final,  s-a  rejudecat  cauza  din  1949,  condamnarea  fiind  redusă  la  patru 

ani  temniţă  grea  şi  trei  ani  degradare  civică.  A  beneficiat,  însă,  de  decretul  421 
din  1955  care  prevedea  graţierea  celor  cu  o  condamnare  de  sub  cinci  ani,  iar  în 
ziua  de  3  aprilie  1956  a  fost  eliberat,  înapoindu-se  la  mănăstirea  Slatina.  (Din  1 
ianuarie  1991  este  membru  în  Asociaţia  foştilor  deţinuţi  politici,  cu  carnetul 
nr.5432.  Totodată,  este  important  de  menţionat  că  numele  său  a  fost  consemnat 


în  revista  „Memoria”,  în  rândurile  scriitorilor  care,  în  anii  teroarei  staliniste,  au 


fost  supuşi  detenţiei  politice). 


a  #  # 

In  toamna  aceluiaşi  an,  1 956,  s-a  înscris  la  cursurile  de  „Magisteriu”  (doctorat) 
din  cadrul  Institutului  Teologic  din  Capitală,  la  secţia  Teologie  Sistematică.  Pe 
lângă  cele  trei  lucrări  de  seminar  care  trebuiau  să  fie  redactate  în  cadrul  acestor 
cursuri,  tânărul  doctorand  ieromonah  Antonie  a  publicat  numeroase  studii  în 
revistele  bisericeşti  din  ţară,  iar  în  MMS  note  ecumenice  şi  de  cronică  bisericească, 
toate  enumerate  în  partea  a  doua  a  acestei  lucrări. 


Dumnezeu  pe  cine  iubeşte,  pe  acela  îl  şi  încearcă,  supunându-1  la  diferite 
ispitiri  din  cele  mai  grele.  Astfel,  înainte  de  examenele  de  anul  III  de  magisteriu,  a 
primit  ca  un  trăsnet  ştirea  că  începând  cu  a  doua  zi  este  eliminat  de  la  cursurile  de 
doctorat  şi  că  este  scos  din  rândurile  clerului  şi  ale  monahilor.  S-a  adus  ca  motiv 
noua  lege  care  a  avut  drept  urmare  pustiirea  mănăstirilor  româneşti  (este  vorba  de 
legea  nr.  410/1959).  Trebuie  însă  subliniat  că  acest  decret  prevedea  trecerea  în 
viaţa  civilă  doar  a  monahilor  fără  studii  teologice,  însă  ieromonahul  Antonie  nu 
doar  că  deţinea  o  diplomă  de  licenţă  în  teologie  cu  calificativul  maxim  posibil,  dar 
încheiase  deja  doi  ani  de  aprofundare  în  teologie,  urmând  să-l  termine  şi  pe  al 
treilea,  şi-şi  mai  adusese  şi  contribuţia  la  dezvoltarea  teologiei  româneşti  prin 
publicarea  unui  număr  însemnat  de  articole  cu  conţinut  teologic.  Astfel,  autorităţile 
de  Stat  ale  vremii  au  întrerupt  cariera,  cât  se  poate  de  promiţătoare,  a  unui  viitor 
mare  teolog,  istoric  şi  ierarh. 

a 

In  următorii  doi  ani  a  avut  de  înfruntat  o  situaţie  grea:  aceea  de  şomer,  zilier, 
fără  drept  de  rezidenţă  în  Bucureşti  în  casa  părinţilor  săi.  Abia  în  anul  1961  a 
primit  Buletin  de  identitate  pentru  Bucureşti,  cât  şi  permisiunea  de  a  munci  într-una 
din  fabricile  Capitalei.  Astfel,  în  decembrie  196 1  s-a  angajat  ca  muncitor  necalificat 

A 

la  cel  mai  mare  atelier  (numit  de  „Injecţii”)  de  la  întreprinderea  de  Prelucrare  a 
Maselor  Plastice  din  Bucureşti.  A  funcţionat  la  început  ca  măturător,  apoi  ca 
transportor  al  materiei  prime  de  la  magazii  la  maşini  şi  al  produselor  finite  de  la 
maşini  la  magazii,  cărând  pe  spate  saci  de  câte  25  de  kg  fiecare.  Mai  târziu  a 
„avansat”  la  stadiul  de  muncitor-ajutător  la  o  maşină  de  injecţii,  fiind  instruit  de 
către  muncitorul  Stănică  Smarandache. 

După  un  stagiu  de  muncitor-ajutător  la  finisaj  şi  ambalaj,  a  fost  supus  unui 
examen  de  verificare  a  cunoştinţelor  de  prelucrare  a  maselor  plastice,  în  urma 
căruia  a  fost  încadrat  într-o  categorie  mai  mare  de  salarizare,  şi  i  s-a  dat  în  primire 
şi  o  maşină  la  care  a  fabricat  bunuri  de  larg  consum.  A  fost  nevoit  să  se  îmbrace  ca 
toţi  ceilalţi  muncitori,  în  halat  şi  salopetă,  iar  uneori  a  trebuit  să  se  prezinte  la 
fabrică  şi  duminica,  uzina  având  regim  de  foc  continuu. 


A  fost  numit  mai  apoi  operator  chimist,  revenindu-i  lui,  acum,  sarcina  de  a- 
i  iniţia  pe  alţii  în  ale  meseriei.  A  lucrat  din  greu  la  maşină  în  trei  schimburi  (timp 


de  un  an),  după  care  a  fost  promovat  pontator  şi  calculator  de  salarii,  iar  după  un 
alt  an  a  fost  numit  planificator.  In  1 966,  pe  baza  unui  decret  anterior  care  prevedea 
că  salariaţii  care  au  studii  superioare  pot  fi  încadraţi  pe  funcţii  pentru  care 
indicatorul  de  salarizare  prevede  studii  economice  superioare,  a  fost  numit  în 
funcţia  de  economist  pentru  preţ  de  cost.  La  începutul  anului  1968  a  prezentat  o 

A 

inovaţie:  „îndrumător  practic  pentru  analize  economice”,  certificatul  de  inovator 
având  nr.  6496/20  februarie  1968.  Această  funcţie  de  economist  a  deţinut-o  până 
în  data  de  1  martie  1968,  când,  în  urma  noului  spirit  liberal  al  epocii  şi.  apoi,  a 
aşa-zisei  „Primăveri  de  la  Praga”,  patriarhul  Justinian  a  reuşit  să-l  scoată  din 
fabrică  şi  să-i  mijlocească  transferarea  pe  postul  de  secretar-şef  la  Institutul 
Teologic  din  Bucureşti. 


Acest  lucru  a  fost  posibil  şi  datorită  faptului  că  ieromonahul  Antonie  nu  s-a 
considerat  niciodată  în  acest  timp  ieşit  din  rândurile  clerului  şi  ale  monahilor.  Ba, 
unora  dintre  colegii  de  muncă  din  fabrică  le-a  destăinuit  adevărata  sa  identitate  . 
S-a  socotit  în  toată  această  perioadă  încadrat  în  obştea  monahală  a  catedralei. 
Toate  concediile  le-a  petrecut  la  mănăstiri.  Iar  dacă  trebuia  să  se  prezinte  la  locul 
de  muncă  într-o  zi  de  duminică,  mergea  la  biserică  seara,  la  vecernie.  A  avut  relaţii 
duhovniceşti  cu  părinţii  de  la  catedrală  şi,  ceea  ce  este  mai  important,  a  avut 
permanente  contacte  cu  patriarhul  Justinian,  astfel  că  acesta  i-a  cunoscut  de  la  bun 
început  situaţia. 

în  acest  fel  s-a  încheiat  o  etapă  neagră  din  viaţa  Î.P.S.  Antonie  al  Ardealului. 
Au  fost  ani  grei,  de  umilinţe,  de  marginalizare,  ani  pierduţi,  în  care  i-a  fost  interzis 
să-şi  aducă  propria  sa  contribuţie  la  dezvoltarea  ştiinţei  teologice  româneşti.  Totuşi, 
dorinţa  de  a  citi,  de  a  afla  cât  mai  multe,  de  a-şi  îmbogăţi  cultura  nu  a  dispărut.  A 
citit  mult  în  această  vreme,  atât  studii  teologice,  cât  şi  literatură,  filozofie,  interesat 
fiind  de  evoluţia  culturală  a  vremii.  Mai  mult,  a  considerat  că  experienţa  sa  nu 
trebuie  pur  şi  simplu  trecută  cu  vederea.  Era  conştient  de  faptul  că  în  societatea  în 
care  trăia  nu  era  singurul  care  suferea,  deşi  această  suferinţă  putea  fi  mai  mare  la 

unii  şi  mai  mică  la  alţii;  însă  toţi  aveau  de  suferit,  toţi  trebuind  sâ-şi  ducă  viaţa 
într-o  lume  întoarsă  pe  dos.  Toate  persoanele  duceau  o  existenţă  anormală,  fie  că 
erau  victime,  fie  că  erau  călăi,  gardieni  sau  conducători  (aceştia  din  urmă  fiind,  în 
fond,  victime  mai  mari  decât  primii,  victimele  propriilor  lor  conştiinţe  mutilate), 
întreaga  societate  suferea,  fiind  bolnavă,  experimentând  un  infern,  un  iad  izvorât 
din  îndoiala  faţă  de  semen,  din  teama  de  a  nu  i  se  recunoaşte  adevărata  identitate. 
Singura  scăpare  din  această  nebunie  generală  putea  fi  doar  credinţa.  Doar  Hristos 
putea  oferi  şi  dezvălui  adevăratul  sens  al  vieţii  şi  existenţei,  El  singur  putea  să-i 

A 

elibereze  din  acest  iad  pe  cei  care  credeau  în  El.  Iar  această  experienţă  I.P.S.  a 
încercat  să  o  aştearnă  pe  hârtie,  astfel  ca  să  le  ofere  şi  celorlalţi  curaj  şi  mângâiere, 
în  aceste  împrejurări  a  scris  romanul  „Trei  ceasuri  în  iad”.  Pe  lângă  faptul  că 
acesta  conţine  frânturi  de  autobiografie,  se  arată,  se  accentuează,  pe  de  altă  parte, 
în  primul  rând  faptul  că  lisus  pătimea  cu  toţii  în  acest  regim  care  declarase  război 
lui  Dumnezeu,  şi,  în  al  doilea  rând,  că  toţi  pătimesc  laolaltă,  asemenea  unor  hristoşi, 
supuşi  degradării  şi  denaturării  identităţilor  lor. 

Acest  roman  l-a  prezentat  scriitorului  Geo  Bogza  care  i-a  mărturisit,  mai  apoi, 
că  l-a  citit  într-o  singură  noapte,  întrebându-1,  totodată,  dacă  este  dispus  să  moară 
pentru  această  carte.  întrebarea  nu  a  fost  pusă  fără  rost,  căci  a  scrie  atunci  un 
roman  în  care  să  spui  lucrurilor  pe  nume,  în  care  să  dezvălui  societatea  aşa  cum 
este  ea,  iar  aceasta  în  acele  timpuri  când  mulţi  se  temeau  să  mărturisească  ceva 
chiar  şi  prietenilor  lor  mai  apropiaţi,  dovedea  un  mare  curaj,  dar  presupunea,  în 
acelaşi  timp,  şi  riscuri  enorme.  Economistul,  în  acel  timp,  Leonida  Plămădeală  s-a 
arătat  dispus  să  nu  ia  în  considerare  riscurile,  iar  Geo  Bogza  a  propus  publicarea 
acestui  roman.  într-adevăr,  în  anul  1970  a  apărut  la  editura  Eminescu,  autorul 
aflându-se  în  Anglia  la  studii.  S-a  vândut  repede,  în  1972  a  apărut  şi  o  traducere 
bulgară  la  Sofia,  iar  în  1993  şi  1995  alte  două  ediţii  în  România. 


Totodată,  această  etapă  neagră  din  viaţa  sa  a  avut,  totuşi,  şi  un  caracter 
instructiv:  acela  de  a-şi  putea  da  seama  de  felul  cum  este  privită  Biserica,  şi  în 
primul  rând  activitatea  şi  misiunea  preoţimii,  de  către  muncitorii  din  întreprinderile 
industriale.  A  avut  ocazia  să  înţeleagă  care  sunt  şi  care  trebuie  să  fie  exigenţele 
Bisericii  în  acest  domeniu  de  misionarizare  a  noii  pături  sociale  ivită  în  urma 
industrializării  forţate  întreprinse  de  autorităţile  comuniste.  Experienţa  negativă 
din  aceşti  nouă  ani  de  îndepărtare  forţată  şi  abuzivă  din  cler  i-a  fost,  într-un  fel, 
benefică  şi  folositoare  în  redactarea  mai  târziu  a  lucrării  de  doctorat  privind  slujirea 
Bisericii.  Şi  mai  trebuie  spus  că  actualul  mitropolit  de  la  Sibiu  a  considerat 
întotdeauna  această  perioadă  de  marginaiizare  şi  de  umilinţe  drept  o  încercare 
venită  de  la  Dumnezeu,  încercare  căreia  trebuia  să-i  poată  face  faţă,  căreia  i-a  şi 

făcut  faţă,  având  în  tot  acest  timp  nădejdea  că,  aşa  cum  s-a  ivit,  aşa  va  şi  trece, 
conform  voii  şi  hotărârii  Iui  Dumnezeu. 

Şi  într-adevâr,  In  vara  anului  1968,  după  „Primăvara  de  la  Praga”,  a  putut 
promova  examenul  final  de  admisibilitate  din  cadrul  cursurilor  de  doctorat,  iar 
prin  grija  vrednicului  patriarh  Justinian  a  beneficiat  în  următorii  doi  ani  de  o  bursă 
de  studii  oferită  de  Secretariatul  pentru  unitatea  creştinilor  de  la  Vatican. 

Astfel,  în  ziua  de  5  decembrie  1968  a  plecat  din  Bucureşti  cu  o  bursă  la 
„Heythrop  Col  lege”,  Ateneu  Pontifical  de  rang  universitar  de  lângă  Oxford,  Anglia, 
colegiu  care  s-a  mutat  mai  apoi  în  cadrul  Universităţii  din  Londra.  Aici,  timp  de 
doi  ani,  a  făcut  cercetări  în  marile  biblioteci  ale  universităţilor  engleze,  pregătind 

A 

o  teză  de  doctorat.  In  anul  1970  a  primit,  cu  calificativul  „magna  cum  laudae”, 
titlul  de  Doctor  în  Teologie  („Sacred  Theology  Doctor”)  al  Facultăţii  de  Teologie 
de  la  Heythrop  College,  Oxford,  cu  teza,3iserica  slujitoare  în  gândirea  occidentală, 
din  punct  de  vedere  ortodox”,  teză  alcătuită  sub  rectoratul  prestigiosului  filozof 
Frederick  Copleston  şi  sub  conducerea  profesorului  Dr.  Robert  Murray.  In  referatul 
alcătuit  lucrării,  acesta  a  arătat  că  a  fost  „adânc  impresionat  de  calităţile  sale 
spirituale  şi  intelectuale”,  că  a  întâlnit  nu  doar  evlavia  specific  ortodoxă  faţă  de 
Tradiţie,  ci  „în  acelaşi  timp  şi  o  minte  dornică  să  cunoască  şi  să  câştige  experienţă 
asupra  creştinismului  occidental,  asupra  orientării  lui  teologice  şi  o  inimă  gata  să 
întâlnească  creştinismul  occidental  cu  înţelegere  şi  adevărată  iubire  creştină”.  Mai 
departe  a  arătat  că  „devenise  deja  bine  cunoscut  în  mai  multe  ţări  ca  un  eminent 
purtător  de  cuvânt  al  spiritualităţii  româneşti”. 

* 

Intr-adevăr,  a  fost  invitat  la  numeroase  întruniri  ecumenice,  unde  a  conferenţiat 

A 

despre  situaţia  Bisericii  Ortodoxe  Române.  In  februarie  1 969  a  participat  la  cursuri 
şi  seminarii  la  colegiul  Cuddeston  lângă  Oxford,  ca  invitat  al  Consiliului  pentru 
relaţii  externe  al  Bisericii  Angliei.  In  luna  aprilie  a  aceluiaşi  an,  în  vacanţa  de 
Paşti,  a  întreprins  o  călătorie  de  studii  în  Belgia  şi  Franţa,  la  invitaţia  Secretariatului 

A 

pentru  unitatea  creştină  de  la  Vatican.  A  ţinut  o  serie  de  conferinţe.  Intre  altele,  la 
mănăstirea  Chevetogne  din  Belgia  a  prezentat  viaţa  religioasă  din  România  şi  pe 
cea  duhovnicească  din  mănăstirile  româneşti.  La  fel,  la  mănăstirea  trapistă  St. 

A 

Remy  de  la  Rochefort.  In  timpul  Conferinţei  de  vară  a  Societăţii  Sf.  Ioan  Hrisostom 
(Londra,  2 1  -23  iunie  1969)  a  vorbit  pe  tema  spiritualităţii  şi  monahismului  ortodox. 
La  8  iulie  1969  a  conferenţiat  la  Institutul  Sf.  Andrei  de  lângă  Toumai,  Belgia,  pe 
tema  „Rugăciune  şi  acţiune  în  lumina  tradiţiei  ortodoxe”,  iar  în  cadrul  colocviului 
monahal  cu  tema  „Semnificaţia  vieţii  monahale  în  vremea  noastră”  de  Ia  Ermaton, 
tot  din  Belgia,  pe  tema  „Câteva  note  asupra  monahismului  ortodox,  aşa  cum  e  trăit 

astăzi  în  România”.  A  participat,  ca  invitat,  şi  la  alte  numeroase  consfătuiri  şi 
colocvii:  Salamanca(  16-21  februarie  1970,  unde  ţine  patru  conferinţe),  Mănăstirea 
Grandehamp,  Elveţia  (15-20  august  1970),  Mănăstirea  Orval  din  Belgia  (14-19 
septembrie  1970)  şi  multe  altele.  Acum,  în  timpul  acestor  conferinţe,  când  a  putut 
constata  diferenţa  dintre  viaţa  monahală  de  la  noi,  tradiţională,  dar  totuşi  nerigidă 
şi  neînchistată  în  anumite  reguli  de  conduită,  şi  monahismul  în  criză  din  Apus,  s- 
a  născut  în  mintea  sa  ideea  de  a  scrie  cartea  „Tradiţie  şi  libertate  în  spiritualitatea 
ortodoxă”,  volum  în  care  sunt  preluate  şi  dezvoltate  multe  din  ideile  generale  ale 
acestor  conferinţe. 

Aflându-se  încă  în  Anglia,  Sfântul  Sinod  al  Bisericii  Ortodoxe  Române  l-a 
rechemat  în  ţară  şi  l-a  ridicat  în  data  de  24  noiembrie  1970  în  treapta  de  arhimandrit. 
A  doua  zi  Sf.  Sinod  a  primit  din  partea  patriarhului  Just  ini  an  recomandarea  privind 
alegerea  a  doi  episcopi  vicari  şi  a  unui  arhiereu  vicar.  A  fost  vorba  despre  alegerea 
arhimandritului  Antonie  Plămădeală  în  postul  vacant  de  Episcop  vicar  patriarhal 
de  la  Administraţia  Patriarhală,  cât  şi  de  numirile,  în  primul  rând,  a  stareţului 
mănăstirii  Neamţ,  arhim.  Nestor  Vornicescu,  în  funcţia  de  Episcop  vicar  la 
Arhiepiscopia  Olteniei  şi,  în  al  doilea  rând,  a  arhim.  Gherasim  Cristea,  stareţul 
mănăstirii  Căldăruşani  în  funcţia  de  Arhiereu  vicar  la  Episcopia  Dunării  de  Jos.  în 
ziua  de  15  decembrie  1970  Comisia  canonică,  juridică  şi  pentru  disciplină  a 
constatat  că  toţi  trei  îndeplinesc  condiţiile  canonice,  statutare  şi  regulamentare 
pentru  a  fi  hirotoniţi  arhierei,  solicitând  acordarea  acestui  rang  celor  trei 

A 

arhimandriţi  propuşi.  In  aceeaşi  zi,  în  şedinţă  de  lucru,  Sf.  Sinod  a  examinat  aceste 
propuneri.  S-a  trecut  apoi  la  vot.  Arhimandritul  Antonie  Plămădeală  a  fost  ales 
astfel  în  postul  de  Episcop  Vicar  patriarhal  la  Administraţia  Patriarhală,  urmând 
să  poarte  titulatura  de  „Ploieşteanul”.  După  12  zile,  în  data  de  27  decembrie,  a  fost 
hirotonit  în  catedrala  patriarhală  din  Bucureşti  de  către  patriarhul  Justinian,  de 
mitropolitul  Tit  Simedrea  şi  de  episcopul  Antim  Târgovişteanul,  vicar  patriarhal, 
apoi  episcop  al  Tomisului  şi  Dunării  de  Jos, 

I  s-a  încredinţat  şi  Sectorul  Relaţii  externe  bisericeşti  din  cadrul  Administraţiei 
patriarhale,  conducerea  Comisiei  Centrale  de  pictură  bisericească,  iar  începând  de 
la  1  septembrie  1971,  timp  de  doi  ani,  a  fost  Rector  al  Institutului  Teologic  din 
Bucureşti.  Mai  mult  decât  atât,  timp  de  10  ani  a  funcţionat  şi  ca  secretar  al  Sfanţului 
Sinod. 

A 

In  ziua  de  16  decembrie  a  anului  1972  a  obţinut  un  nou  titlu  de  Doctor  în 
Teologie,  de  această  dată  la  Institutul  Teologic  din  Bucureşti,  cu  teza:  „Biserica 
slujitoare  în  Sfânta  Scriptură,  Sfânta  Tradiţie  şi  în  Teologia  contemporană”.  Comisia 

compusă  din  părintele  Dumitru  Stăniloae  (în  calitate  de  coordonator  ştiinţific  şi 
referent  principal  al  lucrării),  Nicolae  Chiţescu  (în  calitate  de  referent  secundar), 
Isidor  Todoran  şi  Ioan  Zăgrean  (de  la  Sibiu),  Petru  Rezuş  şi  Constantin  Pavel  a 
fost  prezidată  de  către  episcopul  Antim  Angelescu  al  Buzăului.  Au  participat  ca 
auditori,  printre  alţii,  şi  actualul  mitropolit  al  Olteniei,  Nestor  Vomicescu,  Arhiereii 
Vicari  de  atunci  Gherasim  Constănţeanul  şi  Eftimie  Bârlădeanu,  cât  şi  numeroşi 
membrii  ai  corpului  profesoral  de  la  Institutul  Teologic  din  Bucureşti.  Timp  de  o 
oră  şi  jumătate  vicarul  patriarhal  Antonie  Ploieşteanul  a  făcut  o  prezentare  generală 
a  subiectului  tezei,  răspunzând  şi  la  întrebările  puse  de  comisie.  După  susţinerea 
lucrării  a  primit  titlul  de  Doctor  în  Teologie  însoţit  de  calificativul  „excepţional”. 
In  referatul  făcut  tezei,  părintele  Stăniloae  scria:  „P.S.  Episcop  Antonie  Plămădeală 
dă  acum  Bisericii  noastre  o  amplă,  sistematică  şi  temeinică  înfăţişare  şi  fun¬ 
damentare  a  acestei  dimensiuni  esenţiale  a  Bisericii  puse  puternic  în  relief  în  secolul 
nostru.  După  câte  ştim,  ea  este  chiar  prima  fundamentare  insistentă  şi  oarecum 
completă  a  acestei  trăsături  caracteristice  şi  dinamice  a  Bisericii,  aducând  în 
favoarea  ei  temeiurile  principale  din  Biblie,  din  Tradiţia  Bisericii  din  diferite  timpuri 
şi  aproape  tot  ce  s-a  gândit  mai  interesant  şi  mai  concludent  în  sprijinul  ei  în 
teologia  contemporană,  preocupată  în  mod  precumpănitor  de  tema  slujirii  creştine”. 

A 

In  funcţia  de  Vicar  patriarhal  şi  de  conducător  al  Sectorului  Relaţii  bisericeşti 
din  cadrul  Administraţiei  Patriarhale  a  dus  o  prestigioasă  activitate  internaţională, 
participând  la  întâlniri  ecumenice,  reprezentând  Biserica  Ortodoxă  Română  în 
cadrul  Mişcării  ecumenice,  ba  mai  mult,  fiindu-i  apreciată  activitatea  la  aceste 
întâlniri,  a  fost  ales  în  anumite  funcţii  de  conducere  în  unele  comisii  şi  asociaţii 
ecumenice,  nu  de  rare  ori  având  şi  sarcina  de  a  prezida  unele  şedinţe  de  lucru. 
Am  văzut  că  încă  de  pe  timpul  studiilor  la  Oxford  a  depus  o  astfel  de  activitate 
(recunoscută  chiar  şi  de  îndrumătorul  său  de  doctorat,  profesorul  Robert  Murray), 
activitate  prin  care  a  arătat  celor  în  faţa  cărora  a  fost  invitat  şi  rugat  să  prezinte 
realitatea  cu  privire  la  viaţa  bisericească  din  România,  anume  că,  în  ciuda  situaţiei 
politice  de  la  noi,  cunoscută  de  întreaga  lume,  mănăstirile  româneşti  nu  duc 
lipsă  de  vieţuitori,  cum  este  cazul,  de  exemplu,  în  mănăstirile  din  Apus;  a  atras 
atenţia  că,  deşi  nebăgată  în  seamă  şi  necunoscută  în  Occident,  există  şi  se  poate 
vorbi  de  o  spiritualitate  ortodoxă  vie,  spiritualitate  care  poate  oferi  câte  ceva 
lumii  creştine  apusene. 

Conferinţele  susţinute  în  faţa  obştilor  unor  mănăstiri  apusene  şi  a  unor  profesori 
şi  studenţi  de  la  diverse  universităţi,  au  avut  ca  urmare  răspândirea  numelui  şi 
prestigiului  doctorandului  Antonie  Plămădeală.  Tocmai  din  acest  motiv  a  fost  invitat 
să  participe  în  1970  la  Congresul  Mondial  al  Asociaţiei  Tineretului  ortodox  „Syn- 


52 


REVISTA  TEOLOGICĂ 


desmos”  de  la  Geneva.  După  hirotonia  întru  arhiereu,  prestigiul  său  a  crescut  şi 
mai  mult,  fiind  invitat  de  acum  să  vorbească  nu  doar  în  propriul  său  nume,  ci  să 
reprezinte  oficial  Biserica  Ortodoxă  Română  la  întâlnirile  Mişcării  ecumenice. 
Astfel,  în  1 97 1  a  participat  la  Nyborg,  Danemarca,  la  cea  de  a  V-a  Adunare  Generală 
a  Conferinţei  Bisericilor  Europene,  fiind  ales  în  Comitetul  Consultativ  şi  în 
Comitetul  Financiar  al  acestei  Conferinţe  (reales  apoi  şi  la  Adunarea  a  Vl-a  de  la 
Engelberg,  1975,  şi  în  cea  de  a  VH-a  din  Creta,  1 979).  Mai  apoi  a  fost  ales  ca  unul 
din  Preşedinţii  Conferinţei  Bisericilor  Europene. 


De  asemenea,  tot  în  anul  1971  a  fost  numit  membru  în  Comisia  pregătitoare  a 
Sfântului  şi  Marelui  Sinod  Ortodox  de  la  Chambesy  -  Geneva  (la  fel  şi  în  anul 
1 976).  In  1972  a  condus  prima  delegaţie  oficială  din  istoria  BOR  într-o  vizită  la  un 
papă,  anume  la  papa  Paul  al  Vl-lea,  prilej  cu  care  a  avut  întrevederi  şi  cu  secretarul 
de  stat,  cardinalul  J.Villot  şi  cu  şefii  (miniştrii)  tuturor  dicasteriilor,  precum 
cardinalii  Rossa,  Benelli,  Villebrands  ş.a.  în  cursul  anilor  a  mai  fost  primit  de  mai 
multe  ori  şi  de  către  papa  loan  Paul  al  II-lea,  purtând  cu  acesta  discuţii  privitoare 
la  relaţiile  dintre  cele  două  Biserici.  Iar  începând  cu  anul  1981  a  fost  delegatul 
Bisericii  Ortodoxe  Române  în  Comisia  internaţională  mixtă  de  dialog  cu  Biserica 
Romano-catolică,  fiind  membru  în  Comitetul  de  Coordonare  a  acestui  dialog. 


în  anul  1973  a  participat  la  Congresul  Mondial  al  dominicanilor  în  Spania, 
unde  a  ţinut  şi  o  conferinţă.  De  asemenea  în  anul  1978,  la  invitaţia  Bisericilor  din 
Japonia,  a  conferenţiat  timp  de  două  săptămâni  ca  reprezentant  al  Conferinţei  Bise¬ 
ricilor  Europene  în  mai  multe  oraşe  din  această  ţară:  Tokyo,  Kyoto,  Osaka,  Hiro- 
shima  ş.a.  cu  tema  „Religia  şi  pacea”.  A  fost  membru  fondator  al  unei  Mese  rotunde 
internaţionale  şi  interreligioase,  referitoare  la  probleme  ale  dezarmării  şi  păcii.  A 
mai  reprezentat  Biserica  Ortodoxă  Română  la  numeroase  Conferinţe  în  SUA 
(Princeton),  Suedia  (Uppsala,  Stockholm,  Sigtuna),  Anglia  (San  Albans,  Cardiff), 
Elveţia(Geneva,  Zurich,  Montreux),  Grecia  (Atena),  URSS  (Moscova)  etc. 


A  reprezentat  în  mai  multe  rânduri  şi  Conferinţa  Bisericilor  Europene  la 
Adunarea  Generală  a  Bisericilor  Valdenze  (Torre  Pallice,  Italia,  1974),  la  Conferinţa 
episcopilor  romano-catolici  din  Europa  (Roma),  la  Conferinţa  Institutelor  Nordice 
(Uppsala).  Tot  în  anul  1974  a  fost  ales  membru  în  Comitetul  European  -  CICARUS 
-  de  într-aj  ut  orare  a  Bisericilor,  reprezentând  Conferinţa  Bisericilor  Europene  (4 
de  la  Consiliul  Ecumenic  şi  4  de  la  Conferinţa  Bisericilor  Europene)  -  fiind  reales 
în  fiecare  an  până  în  1985.  Din  partea  acestui  comitet  a  obţinut  importante 
contribuţii  băneşti  după  cutremurul  din  1977  pentru  ridicarea  unor  edificii  sociale 
şi  de  interes  obştesc,  de  ex:  1,5  milioane  de  dolari  pentru  Institutul  Teologic  din 

Bucureşti;  500.000  dolari  pentru  Policlinica  din  Roşiorii  de  Vede;  200.000  dolari 
pentru  Seminarul  Teologic  din  Bucureşti;  30.000  de  dolari  pentru  Institutul  Prot¬ 
estant  din  Cluj-Napoca;  30.000  de  dolari  pentru  Muzeul  din  Sibiel. 

în  anul  1975  a  participat  la  Adunarea  Generală  a  Consiliului  Ecumenic  al 
Bisericilor  de  la  Nairobi  -  Kenya,  unde  a  fost  ales  membru  în  Comitetul  Central, 
în  Comitetul  Executiv  şi  în  Comitetul  Financiar  al  Consiliului  Ecumenic  al 
Bisericilor,  fiind  şi  vice-preşedinte  al  secţiei  a  V-a  în  timpul  Adunării  Generale 
care  a  avut  ca  temă  „Drepturile  omului,  rasismul  şi  drepturile  femeilor”. 

De  asemenea,  a  fost  vice-preşedinte  al  Adunării  Generale  a  Conferinţei 
Bisericilor  Europene  de  la  Engelberg,  Elveţia  (1975)  şi  Preşedinte  al  Comitetului 
de  directive  al  Adunării  generale  a  aceleiaşi  Conferinţe  de  la  Stirling,  Scoţia  ( 1 986). 

A  prezidat  la  Engelberg,  Elveţia,  împreună  cu  profesorul  Peesonen  din 
Finlanda,  o  conferinţă  europeană  a  Bisericilor  în  sprijinul  întâlnirii  de  la  Helsinki 
a  şefilor  de  State  din  Europa,  SUA  şi  Canada  (1975). 

A  făcut  parte  dintr-un  comitet  de  cinci,  numit  de  Consiliul  Mondial  al 
Bisericilor,  pentru  reorganizarea  Institutului  Ecumenic  de  la  Bossey  -  Elveţia 
(ceilalţi  membrii  ai  acestui  comitet  au  fost  reprezentanţi  din  SUA,  Olanda,  Japonia 
şi  Australia).  Totodată  a  fost  membru  al  unui  alt  consiliu  de  cinci  care  a  pregătit  în 
1977  Adunarea  Generală  a  Conferinţei  Bisericilor  Europene  în  Creta  (ceilalţi 
membrii  fiind  din  Australia,  Anglia,  Elveţia  şi  Franţa).  în  acelaşi  an,  1977,  a  înlocuit 
pe  mitropolitul  Iustin  al  Moldovei  în  Prezidiul  Conferinţei  Bisericilor  Europene  la 
Sesiunea  de  la  Manchester,  Anglia 

A  făcut  parte  din  delegaţii  oficiale  care  au  vizitat  şefi  de  Biserici  şi  de  State  în 
RFG,  Suedia,  Belgia,  fostele  URSS  şi  RDG,  în  SUA,  Belgia,  Israel,  Turcia,  Grecia, 
Canada,  India,  Bulgaria,  Ungaria,  Finlanda,  Italia,  Elveţia,  participând  la  întâlniri 
cu  preşedinţii  RFG,  RDG,  SUA,  Cipru,  Grecia,  Kenya,  Jamaica,  Cuba,  India, 
Elveţia,  Austria,  şi  cu  regii  Suediei  şi  Belgiei.  A  vizitat  pe  primaţii  Bisericilor  din 
Suedia  (Sundby),  Belgia  (Suenens),  RFG  (Dopfner),  Anglia  (Heenan,  Michael 
Ramsey,  Robert  Runde),  Constantinopol  (patriarhii  Dimitrios  şi  Bartolomeu),  Gre¬ 
cia  (arhiep.  Ieronim  şi  Serafim),  Ierusalim  (Benedictos),  Kerala  -  India  (Mar  Ma- 
thews).  Franţa  (cardinalii  Marty  şi  Etchegaray),  Austria  (cârd.  Kdnig).  De  asemenea 
a  vizitat  şi  alte  Biserici  din  Norvegia,  Danemarca,  Armenia,  Bisericile  greceşti  din 
SUA,  la  fel  şi  cele  presbiteraniene  din  aceeaşi  ţară,  Polonia,  Creta  ş.a.m.d.  în  total, 
între  1970-1979  a  făcut  un  număr  de  248  vizite  diferitelor  Biserici  Creştine. 

De  asemenea  a  primit  numeroase  delegaţii  străine,  bisericeşti  şi  politice, 
precum  din  Olanda  (o  delegaţie  a  Partidului  Democrat  Creştin),  din  Austria  (o 
delegaţie  a  partidului  Socialist),  din  Franţa  (un  reporter  de  la  ziarul  „La  Croix”), 
precum  şi  alţi  ziarişti  din  diferite  ţări  europene  şi  americane.  A  fost  vizitat  şi  de 
către  ministrul  Artelor  din  Anglia,  de  diverşi  senatori,  deputaţi,  cardinali  şi  episcopi. 

A 

In  funcţia  sa  de  vicar  patriarhal  a  asistat  la  toate  audienţele  primite  de  cei  doi 
patriarhi  Justinian  şi  Iustin. 

A 

In  calitate  de  rector  al  Institutului  Teologic  din  Bucureşti  a  luat  parte  la 
Congresul  Internaţional  al  Rectorilor  Facultăţilor  de  Teologie  romano-catolică,  la 
Salamanca  (1973).  Doi  ani  mai  târziu  a  participat  la  Atena,  în  Grecia,  la  cel  de-al 
doilea  Congres  al  Facultăţilor  de  Teologie  Ortodoxă,  fiind  şi  co-preşedinte  al 
Congresului.  Referatul  pe  care  l-a  ţinut  a  avut  ca  temă  „Etnicitate  şi  catolicitate  în 
Biserica  Ortodoxă”,  problemă  larg  dezbătută  în  cadrul  întâlnirilor  interortodoxe. 

Deşi  cu  o  agendă  atât  de  încărcată  pe  plan  extern,  a  aflat  însă  timp  şi  pentru 
studiu,  pentru  acea  activitate  migăloasă  care  cere  răbdare  şi  dăruire,  anume 
cercetarea  arhivelor,  însă  nu  a  celor  deja  bine  organizate,  cu  documente  numerotate, 
îndosariate  şi  fişate,  ci  a  acelor  documente  pe  care  nu  le  găsise  încă  nimeni  să  le 

A 

pună  într-o  ordine.  In  calitate  de  vicar  patriarhal  a  purces  la  o  activitate  pe  care  nu 
se  încumetase  încă  nici  un  predecesor  de-al  său  să  o  înceapă,  anume  aşezarea  în 
ordine  a  tuturor  documentelor  şi  hârtiilor  de  la  diverse  mănăstiri  din  Bucureşti, 
selectarea  lor  în  funcţie  de  valoare,  aruncarea  hârtiilor  fără  însemnătate  şi 
îndosarierea  documentelor  importante.  Totul  a  pornit  de  la  dorinţa  de  a  face 
curăţenie  într-o  cameră  dosită  a  Arhivei  de  la  mănăstirea  Antim,  cameră  întunecoasă, 
fără  geam,  în  care  zăceau  tot  felul  de  hârtii  şi  gunoaie  aruncate  aici  timp  de  zeci  de 

A 

ani.  S-au  scos  gunoaiele  din  această  cameră  cu  roaba.  Inspirat,  I.RS.  a  scos  dintr- 
o  roabă  o  hârtie,  descoperind  cu  uimire  că  este  vorba  despre  o  scrisoare  adresată 
primului  patriarh  de  la  Bucureşti,  Miron  Cristea,  de  către  Octvian  Goga.  A  scos  o 
altă  hârtie,  văzând  că  era  vorba  tot  de  o  scrisoare,  adresată  aceluiaşi  patriarh  de  un 
alt  mare  om  de  cultură.  Astfel  a  avut  marea  fericire  să  fie  descoperitorul  arhivei 
personale  a  patriarhului  Miron  Cristea.  A  supravegheat  punerea  în  siguranţă  a 
acestor  documente  în  arhivă,  pe  baza  lor  pregătind  un  număr  de  trei  cărţi  dedicate 
personalităţii  celui  ce  a  fost  primul  patriarh  al  Bisericii  Ortodoxe  Române.  Aceste 
cărţi  au  văzut  lumina  tiparului  pe  rând:  „Pagini  dintr-o  arhivă  inedită”  (ed.  Minerva, 
1 984),  „Românii  din  Transilvania  sub  teroarea  regimului  dualist  austro-ungar  ( 1 867- 
1918)  după  documente,  acte  şi  corespondenţe,  rămase  de  la  Elie  Miron  Cristea” 
(Sibiu,  1986)  şi  „Contribuţii  istorice  privind  perioada  1918-1939  (Miron  Cristea)” 

A 

(Sibiu,  1987).  In  anii  70  au  apărut  o  serie  de  alte  cărţi  prin  care  episcopul  vicar 

patriarhal  evoca  importanţa  pe  care  au  avut-o  pentru  dezvoltarea  culturii  neamului 
mari  cărturari  din  vechime,  în  special  ierarhi  şi  preoţi:  „Clerici  ortodocşi,  ctitori 
de  limbă  şi  cultură  românească”  (Bucureşti,  1977);  „Un  episod  important  din  lupta 
pentru  limba  română”  (Bucureşti,  1978),  iar  în  timp  ce  se  afla  episcop  la  Buzău  a 
apărut  „Dascăli  de  cuget  şi  simţire  românească”  (Bucureşti,  1981). 


în  acelaşi  timp,  pe  lângă  faptul  că  aproape  în  fiecare  număr  din  BOR  vestea 
ţării  întregi  ultimele  realizări  din  cadrul  întâlnirilor  ecumenice  (a  se  vedea  în  partea 
a  doua  a  acestei  lucrări  capitolul  intitulat  „Rapoarte  de  activitate  externă”),  a  mai 
considerat  necesar  să  publice  unele  volume  dedicate  tocmai  problematicii 
ecumenice.  Astfel  au  văzut  lumina  tiparului  „Hans  Kung  şi  declaraţia  «Mysterium 
Ecclesiae»”  (Bucureşti,  1974)  şi  „Ca  toţi  să  fie  una”  (Bucureşti,  1979). 

Activitatea  cărturărească  nu  a  încetat  nici  după  alegerea  sa  ca  episcop  de 
Buzău  şi  ca  mitropolit  la  Sibiu,  precum  se  va  vedea  mai  departe. 

La  data  de  1  septembrie  1979  episcopul  Antim  Angelescu  de  la  Buzău  s-a 
retras  după  ce  a  condus  timp  de  peste  35  de  ani  destinele  acestei  eparhii.  La  9 
decembrie  patriarhul  Iustin  a  convocat  Colegiul  Electoral  Bisericesc  în  vederea 
ocupării  acestui  scaun  vacant.  După  despuierea  scrutinului,  patriarhul  a  anunţat 
că  a  fost  ales  ca  nou  cârmuitor  duhovnicesc  al  credincioşilor  din  eparhia  Buzăului 
(al  34-lea  în  cei  471  de  ani  de  la  înfiinţarea  ei)  vicarul  patriarhal  Antonie 
Ploieşteanul.  înscăunarea  a  avut  loc  în  ziua  de  13  ianuarie  1970  în  catedrala 
episcopală.  Sfânta  Liturghie  a  fost  săvârşită  de  un  sobor  de  înalţi  ierarhi,  printre 
care  patriarhul  Iustin,  arhiepiscopul  Antim  al  Tomisului,  episcopul  Eftimie  al 
Romanului  şi  Huşilor,  Vasile  al  Oradiei  şi  o  serie  de  alţi  mitropoliţi,  episcopi  sau 
episcopi  vicari.  în  cuvântarea  rostită  cu  acea  ocazie,  noul  episcop  a  evocat  istoria 
plină  de  glorie  a  eparhiei  Buzăului,  a  amintit  cu  numele  pe  marii  ei  ierarhi  de-a 
lungul  veacurilor  care  s-au  ostenit  pentru  propăşirea  culturală  şi  plinirea 
duhovnicească  a  celor  păstoriţi,  promiţându-le,  în  acelaşi  timp,  preoţilor  şi 
credincioşilor  buzoieni  că  se  va  strădui  să  nu  fie  mai  prejos  decât  aceştia  şi  să 
corespundă  cerinţelor  duhovniceşti,  culturale  şi  gospodăreşti  ale  eparhiei. 

Alegerea  în  scaunul  Buzăului  l-a  bucurat  foarte  mult  pe  actualul  ierarh  de  la 
Sibiu,  deoarece,  deşi  în  anii  70  a  purtat  titlul  de  episcop,  a  avut,  totuşi,  de  îndeplinit 
mai  mult  sarcini  administrative,  diplomatice,  fără  să  aibă  posibilitatea  menţinerii 
unui  contact  viu  cu  credincioşii.  La  Buzău,  în  schimb,  a  putut  fi  într-adevăr  un 
păstor  de  suflete,  un  arhiereu  în  sensul  adevărat  al  cuvântului,  care  are  în  datoria 

sa,  în  primul  rând,  aceea  de  a  predica  şi  propovădui  în  sate  şi  oraşe,  de  a  purta  de 
grijă,  asemenea  unui  părinte  duhovnicesc,  de  soarta  şi  mântuirea  zecilor  de  mii  de 
credincioşi  încredinţaţi  lui  de  Domnul  Hristos  însuşi  la  instalarea  întru  arhierie.  A 
simţit  încă  de  la  început  că  istoria,  că  faptele  şi  realizările  ierarhilor  din  trecut 
constituie  o  provocare,  un  imbold  de  a-i  urma,  de  a-i  imita.  Şi  a  dovedit  că  nu  a 
fost  mai  prejos  decât  aceştia,  deşi  a  stat  foarte  puţin  în  mijlocul  credincioşilor 
eparhiei  Buzăului. 

Se  ştie  că  în  urma  cutremurului  din  4  martie  1 977  numeroase  locaşuri  bisericeşti 
au  fost  distruse,  epicentrul  cutremurului  fiind  situat  în  zona  Vrancei,  aşadar  în  inte¬ 
riorul  episcopiei  unde  a  fost  ales.  Din  acest  motiv,  chiar  din  primele  zile  ale  noii  sale 
păstoriri,  episcopul  Antonie  a  purces  la  refacerea  şi  reconstruirea  clădirilor  distruse, 
având  în  vedere  mai  ales  acele  biserici  declarate  monumente  istorice.  De  asemenea, 
a  acordat  o  mare  atenţie  refacerii  Centrului  eparhial.  Aici,  palatul  episcopal,  catedrala 
şi  clădirea  seminarului  vădeau  crăpături  adânci  de  pe  urma  cutremurului. 

Este  de  remarcat  faptul  că  şi-a  dat  seama  că,  în  ceea  ce  priveşte  palatul  epis¬ 
copal,  are  de  a  face  cu  o  construcţie  brâncovenească.  Presupunerea  i-a  fost 
confirmată  şi  prin  descoperirea,  într-o  bună  zi,  a  unei  inscripţii  gravate  pe  o  piatră 
din  zidurile  la  care  se  lucra  şi  care  indica:  „Io  Constanatin  Basarab  Voievod”. 
Lucrările  de  reconstrucţie  au  primit  astfel  o  nouă  semnificaţie,  de  restaurare  nu 
doar  a  unui  simplu  palat  episcopal,  ci  de  refacere  şi  redare  pentru  societatea  contem¬ 
porană  a  unui  monument  important  pentru  istoria  artei  româneşti.  Lucrările  începute 
de  P.S.  Antonie  au  fost  duse  la  bun  sfârşit  de  actualul  ierarh  de  la  Buzău,  Epifanie. 

De  asemenea,  tot  pe  parcursul  acestor  doi  ani  petrecuţi  la  curbura  Carpaţilor, 
a  purtat  de  grijă  pentru  restaurarea,  reconsolidarea  şi  refacerea  picturii  a  unui 
număr  de  15  biserici  monumente  istorice  (mănăstirea  Ciolanu,  biserica  „Naşterii 
Domnului”  din  Buzău,  cea  a  „Sf.  Voievozi”  din  Rm.  Sărat,  etc.)  şi  a  altor  50  biserici 
parohiale.  S-au  repictat  bisericile  din  comunele  Mircea  Vodă,  Simileasca,  Glod 
Brădeanu,  Bogza,  Budeşti,  Valea  Râmnicului,  bisericile  „Naşterea  Maicii 
Domnului”  din  Rm. Sărat,  „Sf.  împăraţi”  din  Focşani.  Biserica  „Sf.  Spiridon”  din 
Focşani  a  fost  restaurată  şi  reconsolidată.  De  asemenea,  s-au  făcut  lucrări  de 

restaurare  la  bisericile  noi  afectate  de  cutremur,  precum  în  comunele  Buzan,  Albeşti, 

__ 

Mihai  Viteazul,  ş.a.m.d.  In  anul  1980  au  fost  resfinţite  12  biserici,  iar  în  anul 
următor  un  număr  de  alte  14  biserici. 

Continuând  munca  de  cărturar  şi  de  cercetător  în  arhive,  pe  care  a  început-o, 
după  cum  am  văzut,  încă  de  pe  timpul  când  a  îndeplinit  funcţia  de  vicar  patriarhal. 

s-a  ostenit  şi  la  Buzău  să  redea  contemporaneităţii  „nume  şi  fapte”  mari  din  istoria 
culturii  româneşti.  Astfel,  căutând  prin  arhivele  Eparhiei  Buzăului,  a  cules  date 
interesante,  în  parte  chiar  necunoscute  până  la  acea  dată,  cu  privire  la  vieţile  şi 
operele  unor  ierarhi  şi,  în  acelaşi  timp,  cărturari  de  seamă  de  la  Buzău,  iar  în  anul 
1983,  ca  rod  al  acestor  cercetări,  a  apărut  la  Bucureşti  lucrarea  „Nume  şi  fapte  în 
istoria  culturii  româneşti  (sec.XVII-XIX)”.  De  asemenea,  a  îndrumat  şi  coordonat 
o  echipă  de  cercetători,  istorici,  teologi,  arheologi,  alcătuită  pentru  tipărirea  a  două 
volume  intitulate  „Spiritualitate  şi  istorie  la  întorsătura  Carpaţilor”,  lucrare 
monumentală  apărută  în  anul  1 983  la  Buzău,  însumând  în  total  829  de  pagini. 

Activitatea  de  la  Buzău  a  fost  întreruptă  prin  alegerea  sa  ca  mitropolit  al 
românilor  ortodocşi  din  Transilvania,  Crişana  şi  Maramureş.  Este  cunoscut  faptul 
că  în  urma  retragerii  la  pensie  a  mitropolitului  Nicolae  Mladin,  scaunul  de  la  Sibiu 
a  rămas  vacant.  Din  această  cauză,  patriarhul  Iustin  a  convocat  pentru  ziua  de  10 
ianuarie  1982  Colegiul  Electoral  Bisericesc  care  l-a  ales  pe  episcopul  Buzăului, 
Dr.  Antonie  Plămădeală.  Cu  acest  prilej,  noul  mitropolit  a  luat  cuvântul,  dovedind 
că  îi  este  cunoscută  zbuciumata  istorie  a  vieţii  bisericeşti  din  Ardeal.  După  ce  a 
evocat  personalităţile  de  seamă  ale  unor  ierarhi  precum  Ilie  Iorest  şi  Sava 
Brancovici,  Vasile  Moga  şi  Andrei  Şaguna,  Miron  Romanul  şi  Ioan  Meţianu, 
Nicolae  Bălan  şi  Nicolae  Colan,  a  arătat  că  va  considera  ca  pe  o  datorie  a  sa  să  se 
înscrie  cu  râvnă  în  rândul  acestora,  toţi  dobândind  nume  de  glorie  în  lupta  pentru 
apărarea  credinţei  ortodoxe  şi  a  intereselor  neamului.  De  asemenea,  a  arătat  că, 
deşi  născut  pe  alte  meleaguri.  Ardealul  îi  stă  la  suflet,  fiindcă  aici  a  încheiat  studiile 
teologice  şi  fiindcă  tot  aici  a  intrat  în  monahism. 

A  doua  zi,  la  propunerea  Comisiei  Canonice,  juridice  şi  pentru  disciplină,  Sf. 
Sinod  al  BOR  a  validat  alegerea  I.P.S.  Antonie  Plămădeală  ca  mitropolit  al 
Ardealului.  în  ziua  de  7  februarie  1982  a  avut  loc  solemnitatea  întronizării  în 
catedrala  mitropolitană  din  Sibiu.  Au  slujit  toţi  ierarhii  prezenţi,  anume  patriarhul 
Iustin,  mitropoliţii  Teoctist  al  Moldovei,  Nestor  al  Olteniei,  arhiepiscopul  Teofil 
al  Clujului,  episcopii  Emilian  de  Alba  lulia,  Visarion  al  Aradului,  Vasile  al  Oradiei, 
precum  şi  alţi  episcopi  vicari.  Au  asistat  din  partea  celorlalte  culte:  Jakob  Antal 
(episcopul  romano-catolic  de  Alba  lulia),  Albert  Klein  (episcopul  Bisericii 
Evanghelice  Luterane  C.A.),  Nagy  Gyula  (episcopul  reformat  de  la  Cluj),  ş.a.  Cu 
prilejul  înscăunării  la  Sibiu,  Mitropolitul  Antonie  a  primit  telegrame  de  felicitare 
din  partea  arhiepiscopului  de  Canterbury  Robert  Runcie,  a  primatului  Bisericii 
din  Suedia  Olof  Sundby,  a  arhiepiscopului  de  Utrecht,  primat  al  Olandei  şi  de  la 
Preşedintele  Secretariatului  pentru  unitate  de  la  Vatican,  cârd.  Jan  Willebrands;  a 
secretarului  general  al  Conferinţei  Bisericilor  Europene  Glen  Garfield  Williams, 

a  preşedintelui  Conferinţei  Bisericilor  Europene  Andre  Appel,  a  preşedintelui  de 
onoare  al  Conferinţei  Bisericilor  Europene  Ernst  Wilm,  a  mitropolitului 
Damaschinos  Papandreu,  Directorul  Centrului  Patriarhiei  Ecumenice  din  Geneva 
şi  din  partea  altor  numeroase  personalităţi  bisericeşti  şi  culturale  din  întreaga  lume. 

A  A 

In  cei  1 4  ani  cât  s-au  scurs  de  la  venirea  sa  la  Sibiu,  I.P.S.  Antonie  a  dovedit  că 
este  un  urmaş  vrednic  al  înaintaşilor  săi,  atât  pe  plan  gospodăresc,  cât  şi  pe  plan 
cultural  şi  arhipăstoresc. 

Astfel,  mâna  gospodărească  a  Mitropolitului  Antonie  s-a  făcut  simţită,  în  primul 
rând,  la  Centrul  Mitropolitan.  S-a  ridicat  aici  o  nouă  clădire  cu  trei  nivele,  conţinând 
mai  multe  camere  pentru  oaspeţi,  o  sală  pentru  şedinţele  Consiliului  şi  ale  Adunării 
Eparhiale,  o  alta  pentru  recepţii.  De  asemenea,  în  anul  1985  s-a  pictat  bolta  de  la 
intrarea  în  reşedinţă  cu  scene  evocând  trecutul  de  luptă  al  poporului  român  din 
Ardeal  pentru  obţinerea  libertăţii  şi  demnităţii  sale.  La  fel  s-a  pictat  casa  scărilor 
de  la  reşedinţă.  Camerele  de  arhivă  s-au  reparat  şi  reamenajat.  Curtea  de  la  reşedinţă 
s-a  pavat  în  întregime.  „Casa  Eminescu”  (numită  astfel  pentru  că  în  ea  a  poposit  în 
anul  1868  marele  poet  naţional,  aflat  în  trecere  prin  Sibiu),  aflată  între  Reşedinţa 
mitropolitană  şi  Facultatea  de  Teologie,  a  fost  reparată  şi  înzestrată  cu  mobilier  de 
epocă,  deschizându-se  aici  o  expoziţie  permanentă.  Fabrica  de  lumânări  a  fost 
reamenajată,  la  fel  şi  clădirile  de  la  gospodăria  anexă  din  |iglari  şi  schitul  de  la 
Păltiniş.  în  altarul  catedralei  s-a  adus  mobilier  nou,  sculptat. 

Atenţia  mitropolitului  Antonie  s-a  îndreptat  şi  asupra  vechii  tipografii  eparhiale 
pe  care  a  mărit-o  de  patru  ori,  recuperându-se  spaţii  de  la  chiriaşi.  Au  fost  aduse 
maşini  noi  din  străinătate,  de  mare  randament,  astfel  că  aici  s-au  tipărit  cărţi 
comandate  şi  de  către  alte  eparhii.  A  mărit  tirajul  „Telegrafului  Român”  de  la 
4000  exemplare  la  14.000  în  timpul  vechiului  regim.  în  cadrul  Facultăţii  de  Teologie 
a  fost  restaurată  aula  şi  înzestrată  cu  mobilier  nou.  A  fost  pictat  altarul  capelei 
facultăţii  şi  s-a  introdus  încălzirea  centrală. 

Se  poate  spune,  însă,  fără  riscul  de  a  greşi,  că  cea  mai  mare  realizare  din 
aceşti  14  ani  scurşi  de  la  sosirea  sa  la  Sibiu  este  reconstruirea  mănăstirii  Sâmbăta 
de  Sus.  Se  cunoaşte  faptul  că  această  ctitorie  brâncovenească  a  fost  distrusă  prin 
tunurile  generalului  Bukow  la  sfârşitul  celui  de-al  XVIII-lea  secol  (în  anul  1785), 
în  intenţia  acestuia  de  a  zdrobi  orice  urmă  de  opoziţie,  rezistenţă  şi  revoltă  a 
poporului  român  împotriva  schimbării  planificate  în  saloanele  imperiale  vieneze 
şi  în  cabinetele  de  lucru  ale  teologilor  iezuiţi,  a  credinţei  sale  lăsată  lui  de  înaintaşi. 
Din  mărturisirile  Mitropolitului  Antonie  reiese  că  această  rezidire  a  unei  vechi 

ctitorii  brâncoveneşti  o  consideră  personal  cea  mai  însemnată  faptă  din  întreaga 
sa  viaţă,  şi  aceasta,  cu  atât  mai  mult,  cu  cât  împrejurările  în  care  a  început  lucrările 
au  fost  cât  se  poate  de  vitrege.  Regimul  ateu  a  lui  Ceauşescu  nu  doar  că  nu  a 
permis  zidirea  de  biserici  noi  (iar  dacă  unele  totuşi  s-au  mai  zidit,  aceasta  s-a 
întâmplat  cu  ajutorul  şi  aprobarea  tacită  a  autorităţilor  locale  care  aveau  bunăvoinţa 
de  a  închide  ochii  şi  de  a  nu  înainta  ştirea  mai  sus),  ci,  în  planul  său  de  sistematizare 
urbană  şi  rurală,  pornise  chiar  la  distrugerea  unor  biserici  monumente  istorice,  în 
ciuda  rugăminţilor  adresate  lui  de  către  patriarhii  Iustin  şi  Teoctist  şi  de  către  alţi 
numeroşi  oameni  de  cultură  de  a  se  cruţa  importantele  vestigii  ale  istoriei  neamului. 
Discutând  cu  un  reprezentant  de  la  Ministerul  Culturii  (d-1  Gălăteanu),  a  propus 
ideea  de  a  se  rezidi  ca  muzeu  ansamblul  brâncovenesc  de  la  Sâmbăta,  muzeu  care 
să  adăpostească  obiecte  de  patrimoniu  bisericesc  (icoane,  cărţi  vechi,  veşminte), 
cerând  o  aprobare  în  acest  sens.  Acesta  s-a  arătat  de  acord,  cu  condiţia  ca  să  se  ştie 
oficial  că  se  zideşte  un  „Aşezământ  pentru  expunere  de  obiecte  de  patrimoniu”, 
precizând,  totodată,  faptul  că  suma  cheltuielilor  nu  trebuie  să  depăşească  5  mii.  de 
lei,  în  acest  caz  proiectul  trebuind  aprobat  printr-un  decret  prezidenţial,  ceea  ce  nu 
ar  fi  fost  realizabil.  Primindu-se  aprobarea  tacită  de  la  autorităţi,  au  început  lucrările. 
Dar  să-l  lăsăm  pe  însuşi  iniţiatorul  proiectului  să  mărturisească:  „Rezidirea  incintei 
a  fost  aşadar  o  lucrare  conspirativă.  Toţi  ştiam  că  facem  mănăstire,  cu  o  mare 
biserică  înscrisă  în  noua  clădire  dinspre  nord,  dar  tuturor  le  spuneam:  aici  va  fi 
sală  de  expunere,  aici  atelier  de  icoane,  aici  paznici  etc.,  şi  nimeni  nu  ne-a  reclamat. 
Sălii  «de  expunere»  i-am  făcut  bolţi,  cu  trei  mari  candelabre  lucrate  de  arhitectul 
Constantin  Popescu  din  Bucureşti,  cu  oale  de  rezonanţă  în  zid,  cu  găurile  vizibile, 
cu  altarul  mascat  de  un  perete  de  o  cărămidă  care  să  poată  fi  demolat  îndată  după 
dispariţia  dictaturii,  cu  cafas  mascat  care  urma,  de  asemenea,  să  fie  descoperit.  A 
doua  zi  după  revoluţie  altarul  a  şi  fost  descoperit  şi  în  locul  zidului  s-a  făcut, 
provizoriu,  o  catapeteasmă  din  icoane  pe  sticlă.  Biserica  e  de  atunci  în  funcţie” 

• 

(Dr.  Antonie  Plămădeală,  „Moarte  şi  înviere  la  Mănăstirea  Brâncoveanu  de  la 
Sâmbăta  de  Sus.  Istorie  şi  confesiune  cu  prilejul  Sfinţirii”,  în  RT,  III,  1993,  nr.3, 
p.65.).  De  asemenea  s-au  zidit  chilii,  ateliere,  trapeză  şi  un  palat  în  stil  clasic 
brâncovenesc  cu  încăperi  pentru  depozitarea  valorilor  patrimoniale,  cu  biblioteci 

A 

şi  săli  de  lectură.  întregul  complex  a  fost  sfinţit  la  Praznicul  Adormirii  Maicii 
Domnului  din  anul  1993.  Pentru  a  doua  oară  în  istoria  Bisericii  Ortodoxe  Române 
a  participat  la  sfinţirea  unei  mănăstiri  un  patriarh  ecumenic,  anume  Bartolomeu  I 
(prima  dată  fiind  în  anul  1 5 1 7  la  sfinţirea  mănăstirea  Curtea  de  Argeş,  când  a  luat 
parte  şi  patriarhul  ecumenic  Teolipt). 

La  aşezământul  Arhiepiscopiei  de  la  Păltiniş  s-a  ridicat  o  clădire  nouă.  A  fost 
reparată  şi  pictată  bisericuţa  de  lemn  sub  a  cărei  streaşină  se  odihneşte  în  pace 

filozoful  Constantin  Noica.  Totodată,  s-a  reparat,  din  iniţiativa  Mitropolitului  Anto¬ 
nie,  aşezământul  muzeistic  de  lângă  biserica  Sf.  Nicolae  din  Scheii  Braşovului.  S- 
au  refăcut  toate  construcţiile  din  preajma  bisericii,  s-au  deschis  săli  de  expoziţii 
permanente  sau  temporare,  astfel  ca  vizitatorii  să  poată  vedea  locurile  unde  a 
funcţionat  prima  şcoală  românească,  unde  a  activat  diaconul  Coresi  şi  unde  au 
poposit  Anton  Pann  şi  Ciprian  Porumbescu. 

La  Sibiel  a  sprijinit  înfiinţarea  de  către  părintele  Zosim  Oancea  a  celui  mai 
vestit  muzeu  de  icoane  pe  sticlă  din  ţară,  ridicând  o  clădire  nouă,  căreia  i-au  călcat 
pragul  numeroşi  vizitatori  din  ţară,  dar  mai  ales  din  Apus.  Despre  icoanele  româneşti 
pe  sticlă  s-au  publicat  până  acum  numeroase  studii  în  străinătate,  şi  chiar  în  oficiosul 
Vaticanului  -  „Osservatore  Romano”. 

Cu  toată  interdicţia,  a  reuşit,  cum  s-a  amintit  mai  sus,  ridicarea  unui  număr  de 
biserici  noi.  Astfel  între  1982-1989  au  fost  zidite  locaşurile  de  cult  din:  Cisnădie  II 
(„Sf.  loan  Botezătorul”);  Făgăraş  V  („Adormirea  Maicii  Domnului”);  Mediaş- 
Cimitir;  Podul  Olt;  „Sf.Nicolae”  din  Blăjel;  „Sf.  Gheorghe”  Lădăuţi  din  Sf. 
Gheorghe;  „Sf.  Nicolae”  din  Vurpăr;  „Cuv.  Paraschiva”  din  Victoria;  „Sf.  Antonie” 
din  cartierul  Hipodrom-Sibiu;  „Sf.  Apostoli  Petru  şi  Pavel”  din  Netuş-Agnita.  S- 
au  făcut  reparaţii  la  alte  16  biserici  monumente  istorice  şi  la  18  biserici  necuprinse 
în  catalogul  monumentelor  istorice.  S-a  restaurat  pictura  la  alte  numeroase  biserici, 
acestea  fiind  resfinţite. 

în  acelaşi  timp,  Î.P.S.  Antonie  a  desfăşurat  şi  o  bogată  activitate  cărturărească. 
S-a  amintit  mai  sus  că  cea  mai  mare  parte  din  cercetările  sale  în  arhivele  descoperite 
de  el  însuşi  în  anii  70  au  fost  fructificate  abia  în  timpul  arhipăstoririi  sale  la  Sibiu. 
Astfel,  în  această  perioadă  au  apărut  cărţile  care  evocă  marea  personalitate  a 
patriarhului  Miron  Cristea.  Numeroasele  recenzii  publicate  în  special  în  revistele 
laice  de  cultură,  ca  şi  în  cele  de  istorie,  reflectă  faptul  că  opera  scrisă  de  înaltul 
ierarh  de  Ia  Sibiu  a  fost  primită  cu  interes  de  către  toţi  cercetătorii  de  istorie  din 
ţară,  că  scrierile  sale  nu  au  fost  redactate  doar  pentru  îmbogăţirea  ştiinţei  teologice 
istorice  bisericeşti,  ci  constituie  un  material  care  interesează  întreaga  elită  istorică 
din  România.  Prin  lucrările  sale,  mitropolitul  Sibiului  şi-a  adus  o  covârşitoare 
contribuţie  la  aprofundarea  unor  probleme  necunoscute,  necercetate  sau 
controversate  privind  istoria  culturii  şi  civilizaţiei  româneşti.  Prin  toate  operele 
sale  istorice  a  adus  elemente  noi,  astfel  că  nu  există  nici  o  carte  în  domeniul  istoriei 
care  să  nu  fi  fost  recenzată  în  reviste  ale  istoricilor  de  specialitate.  Odată  apărute, 
aceste  lucrări  constituie  bibliografie  obligatorie  pentru  oricine  va  dori  în  viitor  să 
se  ocupe  de  problemele  în  cauză.  Şi  meritul  mitropolitului  Antonie  este  aceia  de  a 


IN  MEMORIAM  -  IPS  ANTONIE 


61 


sublinia  de  mai  multe  ori  faptul  că  lucrările  sale  constituie  doar  un  început  în 
cercetare,  doar  o  „provocare”  de  a  aprofunda  studiul,  doar  un  imbold,  o  aţâţare  la 
cercetări  ulterioare.  Spune  acest  fapt  în  primul  rând  în  legătură  cu  cele  trei  volume 
referitoare  la  personalitatea  lui  Miron  Cristea.  La  fel  este  situaţia  şi  cu  celelalte 
lucrări  cu  caracter  istoric:  „Lazăr-Leon  Asachi  în  cultura  română”  (Sibiu,  1985), 
„Lupta  împotriva  deznaţionalizării  românilor  din  Transilvania  din  timpul  dualis¬ 
mului  austro-ungar  în  vremea  lui  Miron  Romanul  (1874-1889)  după  acte,  do¬ 
cumente  şi  corespondenţe  inedite”  (Sibiu,  1986),  „Unitate,  romanitate,  continuitate” 
(Sibiu,  1988).,  lucrări  prin  care  descoperă  istoriei,  literaturii  şi  civilizaţiei  româneşti 
personalităţile,  fie  necunoscute,  fie  nebăgate  în  seamă  până  în  acel  moment,  ale 
lui  Lazăr  Asachi,  tatăl  lui  Gheorghe  Asachi,  Miron  Romanul,  mitropolit  ardelean 
la  sfârşitul  secolului  trecut,  şi  Johann  Troster,  istoric  sas  al  secolului  al  XVI-lea. 

Din  acest  motiv,  nu  doar  că  au  fost  recenzate  elogios  lucrările  sale,  ci,  mai 
mult,  Î.P.S.  Antonie  a  fost  numit  în  unele  comitete  şi  asociaţii  din  ţară,  fiind  ales 
astfel  membru  al  Academiei  Române.  De  asemenea  a  fost  primit  în  Academia  de 
Ştiinţe  a  Moldovei  -  în  ziua  de  3  decembrie  1992,  când  a  rostit  discursul  de 
recepţie  intitulat  „Inspiraţia  în  poezie,  semn  al  comuniunii  cu  sacrul”.  Tot  la 
Academia  din  Chişinău  a  prezentat  conferinţa  „Onisifor  Ghibu  şi  realităţile 
confesionale  din  Transilvania  vremii  sale”  (22  mai  1993),  iar  la  Academia 
Română:  „Ioan  Inocenţiu  Micu  Klein  şi  lupta  pentru  independenţa  Bisericii  sale” 
(18  ianuarie  1993)  şi  „Unirea  din  1918:  împlinire  şi  speranţă”  (29  noiembrie 
1993).  A  fost  cooptat  şi  uneori  rugat  să  accepte  funcţii  de  preşedinte  de  onoare  a 
unor  asociaţii  culturale,  precum: 

•  Director  general  al  Departamentului  pentru  credinţă,  tradiţie  religioasă  şi 
cultură  în  cadrul  Institutului  Naţional  pentru  Românitate  şi  Românistică. 

•  Membru  al  Asociaţiei  „Pro  Basarabia  şi  Bucovina” 

•  Membru  al  Ligii  cultural-creştine  „Andrei  Şaguna”  a  românilor  din  jud. 
Covasna. 

•  Membru  de  onoare  al  Societăţii  Culturale  bisericeşti  „Mitropolitul  Varlaam” 
din  Chişinău. 

•  Membru  fondator  al  Fundaţiei  Culturale  „Vasile  Lucaciu”  din  Satu  Mare. 

•  Membru  al  Societăţii  culturale  aromâne  „Andrei  Şaguna”  din  Constanţa. 

■  Membru  fondator  al  „Institutului  Basarabia-Bucovina” 

•  Membru  în  Consiliul  Ştiinţific  al  INST  -  Institutul  Naţional  pentru  studiul 
totalitarismului.  Institut  autonom  sub  egida  Academiei  Române. 

•  Uniunea  Scriitorilor  din  Rep.  Moldova  i-a  acordat  în  decembrie  1 993  premiul 
pentru  studiile  despre  Basarabia. 

•  Membru  de  onoare  al  Fundaţiei  Culturale  „Nova  Civitas”  din  Cristian,  Braşov. 


62 


REVISTA  TEOLOGICĂ 


Pe  departe  de  a  se  încheia  aici  şirul  comitetelor  şi  asociaţilor  care  l-au  rugat  să 
accepte  funcţia  de  preşedinte  sau  de  membru. 


A 

Preocupările  I.P.S.  Antonie  nu  s-au  mărginit  doar  la  domeniul  istoric.  Am 
amintit  mai  sus  cum  l-a  preocupat  încă  de  la  început  problematica  ecumenică, 

A 

simbolică,  de  comparare  a  spiritualităţilor  din  Răsărit  şi  Apus.  In  timpul  studiilor 
în  Anglia  a  conferenţiat  mult  pe  această  temă,  atunci  şi-a  format  ideile  generale 
care  se  regăsesc  mult  dezvoltate  (în  urma  experienţelor  dobândite  pe  parcurs,  prin 
participarea  la  diferitele  întâlniri  ecumenice)  în  lucrarea  „Tradiţie  şi  libertate  în 
spiritualitatea  ortodoxă”  (Sibiu,  1983,  ed.  a  Il-a  în  1995).  Tot  în  acest  domeniu  al 
misiunii  creştine  şi  al  exigenţelor  pastorale  se  înscrie  şi  lucrarea  „Vocaţie  şi  misiune 
creştină  în  vremea  noastră”  (Sibiu,  1984).  De  asemenea,  trebuie  precizat  că  în 
anul  1 989  a  tipărit  două  volume  de  predici,  rostite  cu  diverse  prilejuri  la  sfinţiri  de 
biserici,  la  praznice  mari.  Elocvente  sunt  titlurile  lor:  „Tâlcuri  noi  la  texte  vechi” 
şi  „Cuvinte  la  zile  mari”.  Trebuie  amintit  şi  faptul  că  a  deţinut  permanent  în  TR 
coloane  precum  „Calendar  de  inimă”,  „De  la  Ioan,  Matei,  Marcu  şi  Luca  citire”, 
„Cuvinte  duhovniceşti”,  dar  mai  cu  seamă  „Semnalăm”,  sub  acest  ultim  generic 
publicând  informaţii  culturale,  istorice,  literare  şi  de  artă,  puncte  de  vedere,  opinii 
(sub  pseudonime  ca  Antonie  de  la  Prislop  sau  Antonie  P.).  Prin  această  rubrică  a 
publicat,  nu  de  puţine  ori,  adevărate  scrisori  deschise  oamenilor  de  cultură  români 
din  ţară  şi  din  străinătate.  Trebuie  semnalat  că  cenzura  i-a  oprit  menţionarea  unor 
oameni  de  cultură  care  nu  erau  agreaţi  de  conducerea  de  Stat,  cum  ar  fi  Eugen  lonescu. 

A  avut  în  tot  acest  timp  întâlniri  cu  mari  oameni  de  cultură,  în  special  cu 
Constantin  Noica  la  Păltiniş,  şi  cu  cei  care  veneau  să-l  asculte  pe  acesta  la  şcoala 
sa  de  filozofie  din  vârful  munţilor.  Iar  la  înmormântarea  din  1 987,  mitropolitul 
Antonie  l-a  prezentat  ca  pe  un  creştin,  apropiat  de  Biserică,  fapt  care,  mărturiseşte 
el,  i-a  surprins  plăcut  pe  ceilalţi  intelectuali  prezenţi  la  tristul  eveniment.  Din  acest 
motiv  l-au  rugat  să  le  trimită  textul  necrologului.  Din  păcate  cenzorii  comunişti  nu 
au  permis  ca  acesta  să  fie  publicat  în  întregime,  eliminând  anumite  pasaje  care  nu 
conveneau.  Referitor  la  relaţia  mitropolit  Antonie  Plămădeală  -  filozoful  Constantin 
Noica,  intelectualul  ieromonah  Nicolae  Steinhardt  Delarohia  spunea:  „Cununia 
Noica  -  Plămădeală  le-a  fost  de  mare  priinţă  amândoura.  Au  învăţat  mult  unul  de 
la  altul  .  S-au  completat”  (din  „366  de  întrebări  pentru  N.  Steinhardt  (IX).  1  ia- 
nuariel988-l  1  martie  1989”,  în  „Literatorul”,  II,nr.7  din21  februarie  1992,  p.  15). 

A  înmormântat,  nu  fără  pericole,  pe  marele  patriot  român  care  a  contribuit  la 
unirea  Basarabiei  cu  România  în  1 9 1 8,  Ion  lnculeţ.  A  avut  legături  şi  cu  alţi  membrii 
ai  Sfatului  Tării  din  1918. 

în  toată  această  perioadă  a  fost  şi  un  adevărat  păstor  de  suflete  pentru 
credincioşii  din  eparhia  sa.  Nu  este  biserică  pe  care  să  nu  o  fi  vizitat.  Nu  este  preot 
cu  care  să  nu  fi  avut  întâlniri  şi  discuţii.  A  luat  parte  la  şedinţele  Consiliului  şi 
Adunării  eparhiale,  l-a  chemat  destul  de  des  pe  preoţii  arhiepiscopiei  la  conferinţe, 
amintindu-le  permanent  datoria  pe  care  o  au  în  faţa  credincioşilor  şi  a  lui  Dumnezeu, 
în  atenţia  sa  au  stat  şi  viitorii  păstori  de  suflete  din  parohii.  A  vizitat  Institutul  de 
Teologie  de  cel  puţin  două  ori  pe  an,  mai  ales  la  hramul  învăţământului  teologic 
(30  ianuarie),  când,  în  aulă  ţinea  lungi  cuvântări  şi  povăţuiri. 

Este  important  de  menţionat  că  în  ziua  de  22  decembrie  1 989,  la  începutul 
manifestaţiei  anticomuniste,  a  dispus  să  se  tragă  clopotele,  iar  catedrala  a  distribuit 
lumânări  tuturor  manifestanţilor.  A  scos  un  număr  special  din  „Telegraful  Român”, 
a  vorbit  în  catedrală,  a  trimis  echipe  cu  ajutoare  în  spitale.  Din  încasările  parohiilor 
din  Arhiepiscopie  a  virat  în  contul  „Libertatea”  1  milion  de  lei,  ceea  ce  la  vremea 
aceea  era  foarte  mult. 

A  continuat  să  fie  activ  însă  şi  în  Mişcarea  Ecumenică.  între  1980  şi  1991  a 
fost  preşedinte  a  Unităţii  I  a  CMB.  în  anul  1982  a  luat  parte  la  Sesiunea  anuală  a 
Comitetului  executiv  al  CEB,  la  Sesiunea  anuală  a  prezidiului  şi  comitetului 
consultativ  al  Conferinţei  Bisericilor  Europene  (Atena,  aprilie-mai).  Un  an  mai 
târziu  a  participat  la  Adunarea  generală  a  Consiliului  Ecumenic  al  Bisericilor  de  la 
Vancouver  (24  iulie- 10  august),  la  cea  de  a  treia  întâlnire  dintre  Conferinţa 
Bisericilor  Europene  şi  Consiliul  Conferinţelor  Episcopale  Europene  Romano- 
Catolice.  In  anul  următor  a  luat  parte  la  şedinţa  de  lucru  cu  directorii  Unităţii  I 
„Credinţă  şi  Mărturisire”  din  cadrul  CEB  (Geneva,  februarie  1 985).,  de  asemenea 
la  dialogul  dintre  ortodocşi  şi  catolici  care  a  avut  loc  în  Polonia,  la  Opole  (iunie). 
Iar  în  1 986  a  fost  prezent  la  cea  de  a  patra  sesiune  a  Comisiei  internaţionale  mixte 
de  dialog  între  cele  două  Biserici,  sesiune  care  a  avut  loc  la  Bari,  în  Italia.  De 
asemenea,  a  fost  preşedintele  subcomisiei  a  IlI-a  de  dialog  dintre  aceste  Biserici. 
Tot  în  acelaşi  an  a  participat  ta  un  „Consiliu  al  Păcii”,  organizat  de  către  Friedrich 
von  Weizsăcker  în  localitatea  Kirchberg,  RFG,  iar  mai  târziu  a  condus  delegaţia 
BOR  la  Adunarea  a  XX-a  Generală  a  Conferinţelor  Bisericilor  Europene  de  la 
Stirling,  Scoţia,  iar,  în  calitate  de  preşedinte  al  Unităţii  1  a  CMB  a  prezidat 
Conferinţa  de  la  Potsdam. 

A 

In  luna  ianuarie  a  anului  următor  a  participat  la  sesiunea  Comitetului  executiv 
şi  a  Comitetului  central  al  CEB,  iar  o  lună  mai  târziu,  la  forumul  internaţional 
„Pentru  o  lume  denuclearizată,  pentru  supravieţuirea  omenirii”,  forum  care  a  avut 
loc  la  Moscova.  Tot  la  Bari,  în  Italia,  s-a  desfăşurat  a  doua  sesiune  plenară  a 

dialogului  dintre  Biserica  Ortodoxă  şi  cea  Romano-Catolică  (9-16  iunie  1987),  la 
care  de  asemenea  a  fost  prezent. 

De  asemenea  a  participat  la  numeroase  sesiuni,  cum  ar  fi,  de  pildă,  acelea  ale 
Prezidiului  şi  Comitetului  Consultativ  al  Conferinţei  Bisericilor  Europene,  ale 
Comitedtului  executiv  al  CEB.  In  1988  şi-a  adus  contribuţia  la  Forumul  mondial 
al  conducătorilor  religioşi  şi  al  parlamentarilor  pentru  supravieţuirea  omenirii 
(Oxford,  11-15  aprilie).  Nu  lipsită  de  importanţă  pentru  evidenţierea  deschiderii 
mitropolitului  ortodox  de  la  Sibiu  faţă  de  creştinii  de  altă  confesiune  şi  a  convingerii 
sale  privitoare  la  necesitatea  apropierii  dintre  Biserici  şi  denominaţiuni  creştine, 
este  invitaţia  pe  care  i-a  facut-o  marelui  predicator  baptist  Billy  Graham  în  1985, 
invitaţie  în  urma  căreia  şi-a  auzit  nu  puţine  reproşuri  din  partea  vechiului  regim 
din  România. 

Această  activitate  ecumenică  nu  a  încetat  nici  după  1990.  Astfel,  în  1992  a 
participat,  în  localitatea  Wiirzburg,  Germania,  la  întâlnirea  delegaţiei  Conferinţei 
Bisericilor  Europene  (fiind  preşedinte  al  acestei  delegaţii)  cu  preşedintele 
Conferinţelor  catolice  din  Europa,  cardinalul  de  Milano,  Carlo  Martini.  în  martie 
1991  a  avut  o  lungă  convorbire  cu  papa  Ioan  Paul  al  II-lea,  discutând  implicaţiile 
pe  care  le  vor  avea  în  cadrul  dialogului  bilateral  recrudescenţa  prozelitismului 
unit  în  ţările  de  credinţă  ortodoxă,  în  special  în  Transilvania.  Tocmai  datorită  acestui 
prozelitism  a  avut  loc  în  1992  întâlnirea  întâi  stătători  lor  ortodocşi  la  mănăstirea 
grecească  „Buna  Vestire”  din  Ormilia,  Grecia,  care  a  pregătit  Mesajul  patriarhilor, 
definitivat  o  lună  mai  târziu,  la  15  martie,  la  Constantinopol.  Aici  s-a  precizat 
atitudinea  ortodoxă  la  cea  de  a  Vl-a  Sesiune  plenară  a  comisiei  mixte  internaţionale 
de  dialog  dintre  Biserica  Ortodoxă  şi  cea  Romano-Catolică,  sesiune  care  a  avut 
loc  la  Balamand,  Liban  (17-24  iunie  1993)  şi  a  căror  rezultate  au  fost  prezentate 
de  înaltul  Antonie  într-o  broşură  specială  trimisă  tuturor  parohiilor,  pentru  a  fi 
împărţite  credincioşilor.  Şi  nu  în  ultimul  rând  trebuie  amintită  participarea 
mitropolitului  de  la  Sibiu  la  dialogul  dintre  Biserica  Ortodoxă  şi  Biserica  Ortodoxă 
Veche  Orientală  din  1-6  noiembrie  1993  de  la  Chambesy  lângă  Geneva.  In  finalul 

r\ 

enumerării  participărilor  I.P.S.  Antonie  la  întâlnirile  Mişcării  ecumenice  trebuie 
specificat  faptul  că  această  enumerare  s-a  făcut  foarte  succint.  Pentru  a  se  putea 
arăta  în  întregime,  şi  aşa  cum  s-ar  cuveni,  contribuţia  mitropolitului  de  Transilvania 
la  consolidarea  eforturilor  de  cunoaştere  reciprocă  şi  apropiere  între  Biserici,  ar  fi 
necesar  un  studiu  mult  mai  aprofundat,  însumând  mult  mai  multe  pagini  decât 
această  scurtă  lucrare  care  trece  în  revistă  doar  unele  „coordonate  biografice”  ale 
ierarhului  în  cauză.  Totuşi,  datorită  faptului  că  după  fiecare  întâlnire  de  acest  gen 
a  publicat  în  revistele  bisericeşti  rapoarte,  prin  care  arăta,  fie  succesele  şi  realizările 

acestora,  fie  dificultăţile  întâmpinate,  rapoarte  care  sunt  enumerate  în  partea  a 
doua  a  prezentei  lucrări,  ne  putem  face  o  oarecare  idee  referitoare  la  deasa  par¬ 
ticipare  la  întâlnirile  ecumenice  şi  la  simpozioane,  putându-ne  da  seama  de  impor¬ 
tanţa  sa  pe  acest  plan  de  apropiere  între  creştinii  de  diferite  confesiuni  şi  tradiţii. 

De  altfel,  aportul  său  adus  în  cadrul  acestor  întâlniri,  sufletul  pus  în  slujba 
acestei  cauze,  au  fost  apreciate  nu  doar  de  conducerea  Bisericii  noastre,  care  l-a 
numit,  nu  de  puţine  ori,  în  fruntea  delegaţiilor  ei  oficiale,  ci,  mai  cu  seamă,  de 
personalităţile  culturale  şi  bisericeşti  din  străinătate.  Din  acest  motiv  a  fost 
nominalizat  şi  inclus  în  celebre  cărţi  biografice  editate  de  ABI  (The  Institut’s  In¬ 
ternational  Board  of  Research”),  sau  de  IBCC  („International  Biographical  Cen¬ 
tre  of  Cambridge”).  în  continuare  se  va  încerca,  nu  fără  riscul  unor  omisiuni,  o 
enumerare  a  titlurilor  de  recunoaştere  internaţională: 

1.  La  13  octombrie  1980  a  fost  ales  membru  de  onoare  în  „Society  of  Anti- 
quaries  of  Scotland”. 

2.  Dr.  h.c.  acordat  de  Facultatea  de  Teologie  din  Presow,  Cehoslovacia  în  luna 
martie  a  anului  1988.  în  ziua  de  30  martie  Mitropolitul  Antonie  a  trimis 
mitropolitului  Dorotei  din  Praga  o  telegramă  de  mulţumire  şi  de  confirmare,  cerând, 
totodată.  Departamentului  Cultelor  o  viză  de  ieşire  spre  a  putea  ridica  titlul.  I  s-a 
acordat  o  viză  valabilă  până  în  data  de  19  ianuarie  1989.  La  25  noiembrie  1988, 

A 

printr-o  telegramă  de  la  acelaşi  mitropolit  Dorotei,  înaltul  Antonie  a  fost  invitat 
între  zilele  de  23-28  ianuarie  1989  în  Cehoslovacia,  pentru  a  i  se  înmâna  titlul, 
urmând  să  rostească  un  cuvânt  de  recepţie  pe  o  temă  la  alegere.  Mitropolitul  Antonie 
s-a  gândit  să  vorbească  la  început  despre  relaţiile  dintre  Bisericile  noastre,  ca  apoi 
să  evoce  împlinirea  a  300  de  ani  de  la  tipărirea  primei  ediţii  integrale  a  Bibliei  în 
limba  română. 

Insă  planurile  i-au  fost  date  peste  cap,  Departamentul  Cultelor  informându-1 
că  mitropolitul  Dorotei  ar  fi  semnat  o  declaraţie  ostilă  guvernului  comunist  de  la 
Praga  şi,  deci,  că  nu  ar  fi  potrivit  ca  un  înalt  ierarh  român  să-l  viziteze.  Mitropolitul 
Antonie  a  întocmit  o  telegramă  prin  care  îl  anunţa  pe  Dorotei  de  noua  întorsătură 
a  lucrurilor,  însă  autorităţile  române  au  oprit  trimiterea  telegramei.  Mai  târziu, 
ierarhul  de  la  Sibiu  a  anunţat  conducerea  Bisericii  Cehe  de  motivul  lipsei  sale  la 
festivităţile  de  la  Presow,  aflând,  în  acelaşi  timp,  că  nu  după  mult  timp,  mitropolitul 
Dorotei  a  fost  sărbătorit  chiar  de  către  autorităţile  comuniste  de  la  Praga  cu  ocazia 
împlinirii  de  către  acesta  a  vârstei  de  75  de  ani.  Prin  urmare,  interzicerea  de  către 
conducerea  de  Stat  din  RSR  de  a  primi  diploma  de  dr.h.c.  la  Presow  a  fost  fără 
motiv,  dorindu-se  doar  umilirea  ierarhului  şi  cărturarului  de  la  Sibiu. 

A 

3.  In  data  de  25  iunie  1985  organizaţia  „Christian  Response  International”  a 
organizat  o  recepţie  în  cinstea  mitropolitului  Antonie.  Au  fost  prezenţi  numeroşi 

congresmeni  şi  senatori  (cum  ar  fi  de  pildă  Frank  Wolf  şi  Tom  Lantos),  şi  însuşi 
Tom  Lynch  de  la  Departamentul  de  Stat  din  SUA. 

4.  Martie  1988  este  inclus  de  IBCC  în  lucrarea  „International  Leaders  in 
Achievement”  (Lideri  internaţionali  cu  realizări) 

5.  23  septembrie  1988  a  fost  ales  membru  în  ABI  Research  Association’s 
Board  of  Govemors”,  cu  titlul  de  „Deputy  Govemor”. 

6.  7  octombrie  1988  a  fost  anunţat  printr-o  scrisoare  că  numele  său  a  fost 
inclus  în  ediţia  a  IlI-a  a  volumului  „International  Book  of  Honor”,  editată  de  ABI. 

7.  13  octombrie  1988  a  fost  informat  de  includerea  numelui  său  în  lucrarea 
„The  first  fîve  hundred”,  volum  cuprinzând  biogafiile  celor  mai  importanţi  500  de 
oameni  ai  anului. 

Jh. 

8.  In  aceeaşi  zi  a  primit  o  scrisoare  de  la  Emst  Kay,  preşedintele  IBCC,  prin 
care  era  anunţat  că  vor  fi  alocate  într-un  volum  de  peste  500  foi  şi  câteva  pagini 
dedicate  personalităţii  sale. 

9.  Printr-o  scrisoare  datată  6  septembrie  1991,  vice-preşedintele  executiv  al 
ABI,  J.  M.  Evans,  l-a  anunţat  pe  mitropolitul  Sibiului  că  a  fost  declarat  „Man  of 
the  year”  (Om  al  anului)  de  sus-numitu!  centru  biografic,  „due  to  your  overall 
accomplishments  and  contributîon  to  the  society”  (datorită  înfăptuirilor  şi  contri¬ 
buţiilor  aduse  societăţii). 

A 

10.  In  ziua  de  15  noiembrie  1991  a  aflat  că  IBCC  i-a  conferit  distincţia  „Inter¬ 
national  man  of  the  year  1991-1992”,  drept  recunoaştere  a  serviciilor  sale  pentru 
educaţie  (conform  unei  scrisori  semnată  de  Emst  Kay,  directorul  general  al  sus 
numitului  centru). 

1 L  In  data  de  17  aprilie  1992  a  fost  anunţat  că  numele  său  a  fost  inclus  în 
volumul  „Five  Hundred  Leaders  of  Influence”  (Cinci  sute  de  lideri  cu  influenţă), 
editat  de  ABI,  volum  care  cuprinde  personalităţile  cu  cele  mai  mari  realizări  în 
ultimii  25  de  ani.  Tot  în  acest  sens  a  primit  o  scrisoare  de  la  centrul  biografic 
american  şi  în  ziua  de  29  mai. 

14.  La  1  iunie  1992  a  primit  vestea  că  a  fost  inclus  în  lista  „Most  Admired 
Men  of  the  Decade”  (Cei  mai  admiraţi  oameni  ai  deceniului). 

a 

15.  In  26  iunie  1992  a  fost  nominalizat  în  ediţia  a  IV-a  a  volumului  „Interna¬ 
tional  Directory  of  distinguished  leadership”  editat  de  ABI. 

16.  La  24  iulie  1992  IBCC  l-a  informat  că  numele  său  va  fi  inclus  în  ediţia  a 
XVI-a  a  lucrării  „Men  of  Achievement”  care  va  fi  tipărită  în  primăvara  anului  1993. 

17.  în  aceeaşi  zi  ABI  i-a  acordat  prestigiosul  titlu  „Man  of  the  Year  -  1992”. 

1 8.  La  2  octombrie  i-a  fost  trimisă  ştirea  că  numele  lui  va  fi  cuprins  în  cartea 

„Most  admired  Men  and  Women  of  the  Year”,  editat  tot  de  ABI. 

* 

19.  In  ziua  de  16  octombrie  1992  a  fost  numit  membru  în  „International  Bio- 
graphical  Association” 

20.  La  1 8  decembrie  1 992  i-a  parvenit  scrisoarea,  semnată  de  Jocelyn  Timo- 
thy,  prin  care  era  înştiinţat  că  biografia  sa  va  fi  cuprinsă  în  ediţia  a  XVI-a  din  1 993 
a  volumului  „Man  of  Achievment”,  editat  de  ABI. 

21.  La  1 1  iunie  1993  J.M.Evans  îl  anunţa  că  a  fost  numit  „Man  of  the  Year  - 
1993”. 

22.  De  asemenea,  numele  şi  biografia  sa  au  fost  incluse  în  ediţiile  a  Il-a  şi  a 
IlI-a  a  volumului  „5000  Personalities  of  the  World  for  Contribution  to  Arts  and 
History”,  editate  de  ABI. 

23.  La  fel,  IBCC  i-a  inclus  biografia  în  ediţia  a  VlII-a  a  lucrării  „The  Interna¬ 
tional  Who’s  Who  of  Intellectuals”. 

Şi  pe  plan  bisericesc  i-au  fost  recunoscute  meritele  intelectuale  şi  aportul  la 
reprezentarea  Ortodoxiei  în  Mişcarea  ecumenică,  fapt  ilustrat  de  numeroasele  de¬ 
coraţii  şi  medalii  primite  de  la  diferite  Biserici  creştine: 

1 .  Ordinul  „Sf.  Marcu”,  acordat  de  Patriarhia  Alexandriei  şi  a  întregii  Affici. 

2.  Ordinul  „Sf.  Petru  şi  Pavel”,  în  grad  de  comandor,  acordat  de  Patriarhia 
Antiohiei. 

3.  Ordinul  „Sf.  Mormânt”,  acordat  de  Patriarhia  Ierusalimului. 

4.  Ordinul  „Sf.  Serghei  de  Radonej”,  acordat  de  patriarhia  Moscovei. 

5.  Ordinul  „SF.  Metodiu  şi  Chirii”,  acordat  de  Patriarhia  Bulgară. 

6.  „Crucea  papală”,  acordată  de  papa  Paul  al  Vl-lea. 

7.  „Crucea  de  Aur  a  Sf.  Rombault”  dată  de  primatul  Belgiei. 

8.  „Crucea  Sf.  Cuthbert”  din  Durham,  Anglia. 

9.  Medalia  „Martin  Luther”,  acordată  de  Bisericile  Evanghelice  din  Germania. 

10.  „Crucea  Federaţiei  Protestante  din  Franţa”. 

A 

înainte  de  a  trece  la  ultimele  concluzii,  suntem  nevoiţi  cu  strângere  de  inimă 
să  menţionăm  şi  boala  cardio-vasculară  a  mitropolitului  Antonie.  La  începutul 
anului  1995  a  suferit  în  SUA  o  operaţie  pe  inimă.  Cele  patru  artere  ale  inimii  au 
fost  înlocuite,  prelevate  de  la  picior  -  singurul  mod  în  care  nu  sunt  respinse  de 
organism. 

A 

Prin  întreaga  sa  activitate,  înalt  Prea  Sfinţitul  Mitropolit  Antonie  de  la  Sibiu  a 
dovedit  că  se  înscrie  cu  vrednicie  în  rândul  ierarhilor  din  istoria  Bisericii  Ortodoxe 
Române.  O  evaluare  a  muncii  sale,  a  strădaniilor  sale  este  greu  de  înfăptuit  acum. 
Va  reveni  această  datorie  viitoarei  generaţii  de  istorici  în  formare.  Desigur,  celelalte 
articole  omagiale  din  acest  număr  de  revistă  vor  constitui  un  prim  pas  în  acest 
sens.  Dar,  ceea  ce  a  apreciat  Pr.  Prof.  Dr.  Mircea  Păcurariu  în  biografia  redactată 
Părintelui  Stăniloae,  că  ,judecata  obiectivă  o  va  face,  cu  timpul,  istoria”,  se 

potriveşte  şi  mitropolitului  Antonie  de  la  Sibiu.  Ceea  ce  se  poate  afirma  acum  este 
că  acest  ierarh  şi-a  format  un  nume,  atât  de  episcop  şi  mitropolit,  dar  şi  ca  om  de 
cultură.  Şi  că,  aşa  cum  a  arătat  şi  Pr.  Prof.  Dr.  Ion  Bria,  Mitropolitul  Antonie  a 

(  A 

realizat  confluenţa  dintre  teologie  şi  cultură.  In  acest  sens  a  investit  „nu  numai 

mandatul  său  instituţional  conferit  în  taina  consacrării  arhiereşti,  ci  şi  autoritatea 

sa  culturală  de  scriitor...  Confluenţa  dintre  teologie  şi  cultură  este  tema  care 

* 

înrudeşte  cel  mai  bine  pe  I.P.S.  Mitropolit  Antonie  cu  ctitorii  şi  intelectualii 
Ortodoxiei  româneşti.  Dovadă  este  faptul  că  s-a  aplecat  cu  migală  pentru  restituirea 
unei  serii  de  personalităţi  şi  evenimente  din  trecutul  Bisericii  Româneşti  care 
ilustrează  această  confluenţă.  Şi  aceasta  nu  numai  de  dragul  istoriei  literaturii 
române,  ci  şi  din  convingerea  că  cultura  românească  autentică  e  un  fel  de  trecătoare 
spre  credinţă”  (I.  Bria,  Teologie  şi  cultură,  în  TR,  134,  1986,  nr. 43-46,  p.8.). 

Lect.  Univ.  Dr.  Paul  BRUSANOWSKI 

IN  MEMORIAM  -  MITROPOLIT  DR.  NICOLAE  BĂLAN 

LA  50  DE  ANI  DE  LA  ADORMIREA  SA  ÎNTRU  DOMNUL 


ACTIVITATEA  NAŢIONAL  -  POLITICA  A 
MITROPOLITULUI  NICOLAE  BĂLAN 


Se  pot  distinge  mai  multe  aspecte  din  activitatea  pe  care  a  desfăşurat-o 
marele  ierarh  ardelean  timp  de  50  de  ani:  15  ca  profesor  la  Institutul  teologic- 
pedagogic  din  Sibiu  (1905-1920)  şi  alţi  35  ca  arhiepiscop  al  Sibiului  şi  mitropolit 
al  românilor  ortodocşi  din  Ardeal,  Banat  (până  în  1947),  Crişana  şi  Maramureş 
( 1 920- 1 955).  Depăşid  nd  cadrul  strict  al  catedrei  şi  apoi  latura  misionar-pastorală 
a  activităţii  sale  ahiereşti,  Nicolae  Bălan  s-a  implicat  şi  în  viaţa  naţional-politică 
a  neamului  său,  aşa  cum  făcuseră  cei  mai  mulţi  dintre  precursorii  să  în  scaunul 
mitropolitan,  în  speţă  Andrei  Şaguna. 

Ca  profesor  de  teologie  şi-a  adus  un  aport  preţios  la  realizarea  actului  Unirii 

* 

din  1918,  aşa  cum  au  făcut  mulţi  alţi  intelectuali  -  patrioţi  ai  generaţiei  sale.  înce¬ 
pând  cu  ziua  de  1  ianuarie  1918,  împreună  cu  colegul  său  Silviu  Dragomir,  viito¬ 
rul  academician,  şi  cu  Ioan  Broşu,  profesor  de  Religie  tot  în  Sibiu ,  viitor  diplomat 
(toţi  trei  doctori  în  teologie  de  la  Cernăuţi),  au  redactat  la  Sibiu  „Gazeta  poporului”. 
Aceasta  avea  menirea  de  a  informa  corect  pe  cititorii  români  în  legătură  cu  eveni¬ 
mentele  de  atunci,  dar  mai  ales  de  a-i  pregăti  pentru  marea  Unire  care  se  va  realiza 
la  1  Decembrie  1918.  Alături  de  aceşti  doi  colegi  ai  săi  şi  de  alţi  intelectuali  sibieni, 
în  toamna  anului  1918  a  fost  ales  în  Consiliul  Naţional  Român  din  Sibiu,  fiind 
trimis  în  diferite  sate  ale  judeţului  ca  să  prezinte  ţăranilor  dezideratele  majore  ale 
neamului  în  acele  momente  istorice  ale  destrămării  Austro-Ungariei  şi  ale  formării 
unor  state  naţionale  pe  ruinele  ei.  La  sfârşi  tul  lunii  octombrie  1918,  la  sugestia 
Consiliului  Naţional  Român  din  Sibiu,  ţinut  sub  preşedinţia  academicianului  Andrei 
Bârseanu,  pe  atunci  preşedintele  Astrei,  s-a  propus  Consiliului  Naţional  Român 
Central  cu  sediul  la  Arad,  condus  de  marele  patriot  Vasile  Goldiş,  să  intre  în  legătură 
cu  Guvenul  României  şi  cu  alţi  oameni  politici,  toţi  în  refugiu  la  Iaşi,  pentru  a 
coordona  acţiunile  care  urmau  să  ducă  la  realizarea  unităţii  noastre  de  stat. 

Recunoscând  justeţea  propunerii  sibienilor.  Consiliul  Central  le-a  cerut  lor 
să  rezolve  această  problemă  deosebit  de  importantă  pentru  românii  ardeleni.  Tânărul 
profesor  Nicolae  Bălan  s-a  oferit  să  plece  imediat  la  Iaşi  pentru  a  lua  legătura  cu 
factorii  politici  din  vechea  capitală  a  Moldovei.  Avea  ca  însoţitor  pe  căpitanul  Victor 

Precup,  până  atunci  în  armata  austro-ungară,  originar  din  Miercurea  Sibiului,  viitor 
■  general  în  armata  română.  Au  plecat  din  Sibiu  cu  un  automobil  „Benz”,  condus  de 
un  şofer,  în  dimineaţa  zilei  1/14  noiembrie  1918.  Au  trecut  cu  mari  riscuri  prin 
Mediaş,  Tg.  Mureş,  Reghin,  Bistriţa,  până  la  Vatra  Domei,  iar  de  acolo  au  călătorit 
cu  trenul  până  la  laşi,  unde  au  sosit  abia  la  5/18  noiembrie  1918.  Cei  doi  delegaţi  au 
fost  primiţi  de  generalul  Constantin  Coandă,  preşedintele  Consiliului  de  Miniştrii, 
generalul  Constantin  Prezan,  şeful  Marelui  Stat  Major  al  Armatei  Române,  cunoscutul 
om  politic  Ion  I.C.  Brătianu,  profesorul  Nicolae  Iorga  şi ,  în  final,  de  regele  Ferdinand, 
apoi  de  regina  Maria.  De  asemenea,  au  fost  primiţi  de  ministrul  Franţei  pe  lângă 
Guvernul  României,  Saint  Aulaire,  care  i-a  prezentat  şi  miniştrilor  Angliei,  Statelor 
Unite  şi  Italiei,  expunându-le  tuturor  doleanţele  românilor  ardeleni.  Toţi  au  fost 
informaţi  cu  privire  la  situaţia  existentă  atunci  în  Transilvania,  solicitând  intervenţia 
armatei  române.  Tot  atunci,  profesorul  Bălan  a  rostit  o  scurtă  cuvântare  la  o  festivitate 
organizată  de  «Liga  culturală  română»,  la  Teatrul  Naţional  din  Iaşi,  pentru  cinstirea 
lui  Mihai  Viteazul,  în  care  prezenta  dorinţa  românilor  transilvăneni  de  a  se  uni  cu 
ţara-mamă.  încheia  prin  cuvintele:  „Pe  cetatea  din  Alba  Iulia  fâlfâie  astăzi  mândrul 
nostru  tricolor  şi  aşteaptă  intrarea  triumfală  a  demnilor  urmaşi  ai  lui  Mihai”. 

Rezultatul  „misiunii”  celor  doi  reprezentanţi  ai  Ardealului  s-a  văzut  imediat. 
Guvernul  României  a  pus  la  dispoziţia  căpitanului  Precup  un  avion  militar  care  a 
plecat  din  Bacău  şi  a  aterizat  pe  Câmpia  Libertăţii  de  la  Blaj.  Au  fost  aruncate  din 
avion  6.000  de  manifeste  date  de  generalul  Prezan,  iar  vicarului  unit  de  la  Blaj, 
Vasile  Suciu,  viitorul  mitropolit,  i  s-a  înmânat  o  scrisoare  a  profesorului  Bălan 
care  să  fie  apoi  trimisă  lui  Vasile  Goldiş  la  Arad.  Prin  acea  scrisoare  îl  informa 
despre  demersurile  sale  la  Iaşi,  recomandându-i  să  întrerupă  orice  tratative  cu  Gu¬ 
vernul  maghiar.  în  acelaşi  timp,  îi  cerea  ca  „în  timpul  cel  mai  scurt  posibil,  într-o 
adunare  ce  se  va  ţine  oriunde,  dar  mai  bine  la  Alba  Iulia,  şi  la  care  să  participe 
mulţime  cât  mai  mare  şi  reprezentanţii  Consiliilor  locale  de  pretutindeni  proclamaţi 
unirea  necondiţionată  la  România ”,  înainte  de  intrarea  trupelor  româneşti  în 
Transilvania. 

De  la  Iaşi,  profesorul  Bălan  a  plecat  împreună  cu  generalul  Constantin  Prezan 
Ia  Bucureşti.  De  acolo,  tot  cu  generalul  Prezan,  a  plecat  la  Giurgiu,  unde  a  fost 
prezentat  generalului  Henri  Mathias  Berthelot,  şeful  «Misiunii  Militare  Franceze 
în  România».  I-a  expus  şi  acestuia  dorinţa  românilor  ardeleni  ca  armata  română  şi 
cea  aliată  să  intre  cât  mai  curând  în  Ardeal.  După  îndeplinirea  acestei  misiuni,  s-a 
reîntors  la  Iaşi  ,  iar  de  acolo  un  tren  special  l-a  dus  până  la  Predeal,  apoi  cu 
automobilul  „Benz”  cu  care  venise,  s-a  îndreptat  spre  Alba  Iulia.  Din  nefericire, 
din  cauza  înzăpeziţii,  a  întârziat  prea  mult  pe  dealul  de  la  Perşani,  încât  a  ajuns  în 
Cetatea  Unirii  abia  în  seara  memorabilei  zile  de  1  Decembrie  1918  (căpitanul 
Precup  a  rămas  în  Iaşi  şi  s-a  înrolat  în  armata  română).  Oricum,  tânărul  profesor 

şi-a  adus  din  plin  contribuţia  la  realizarea  Unirii  tuturor  românilor.  Meritele  i-au 
fost  recunoscute,  pentru  că  în  ziua  de  2  decembrie  1918  a  fost  ales  între  cei  212 
membrii  ai  «  Marelui  Sfat  al  naţiunii  române  »,  un  fel  de  Parlament  provizoriu  al 
Transilvaniei  (Amănunte  la  Ion  Rusu  Abrudeanu,  ÎPS  Sa  Patriarhul  României  Dr. 
Miron  Cristea,  Bucureşti,  1929,  p.  254-266  şi  la  loan  Dăncilă,  Biserica 
strămoşească  şi  marea  noastră  Unire.  Contribuţia  mitropolitului  Nicolae  la  actul 
Unirii,  în  voi.  „Omagiu  ÎPS  Sale  Dr.  Nicolae  Bălan,  mitropolitul  Ardealului  la  20 
de  ani  de  arhipăstorire”.  Sibiu,  1940,  p.  42-55). 


* 


în  perioada  interbelică,  după  ce  a  fost  ales  mitropolit  al  Ardealului  (14/27 
februarie  1920,  hirotonit  şi  înscăunat  la  17/30  mai  1920),  a  devenit  senator  de 
drept.  în  această  calitate  a  rostit  mai  multe  discursuri  parlamentare,  prin  care  apăra 
drepturile  Bisericii  sale,  dar  şi  interesele  statului  român  unitar.  De  pildă,  în  şedinţa 
Senatului  din  12  martie  1923,  în  cadrul  discuţiilor  care  au  avut  loc  asupra  noii 
Constituţii  a  României,  a  rostit  un  discurs  şi  mitropolitul  Nicolae,  în  care  expunea 
rolul  îndeplinit  de  Biserica  ortodoxă  în  istoria  românilor  ardeleni,  cerând  ca  în 
noua  Constituţie  ea  să  fie  denumită  «Biserică  dominantă»  şi  să  i  se  respecte  auto¬ 
nomia  (discursul  a  fost  publicat  sub  titlul  „Evanghelia  şi  democraţia.  Ortodoxia  şi 
neamul.  Biserica  şi  statul”,  Sibiu,  1923,  reprodus  şi  în  volumul  său  Biserica  şi 
viaţa.  Sibiu,  1947,  p.  57-89). 

în  1925,  proiectul  noii  Legi  pentru  organizarea  Bisericii  Ortodoxe  Române 
şi  Statutul  ei  s-a  discutat  în  Senat  (şi  nu  în  Sinod  sau  în  Congresul  naţional 
bisericesc,  cum  ar  fi  fost  firesc).  De  aceea,  în  şedinţa  Senatului  din  24  martie 


1925  a  luat  cuvântul  şi  mitropolitul  Nicolae,  care  a  expus  şi  apărat  principiile 
organizării  şaguniene  (din  Statutul  Organic  din  1868),  subliniind  dreptul  Bisericii 
de  a  i  se  respecta  autonomia. 

în  noiembrie  1928,  când  Senatul  şi  Camera  deputaţilor  au  dezbătut  proiectul 
„Legii  pentru  regimul  general  al  cultelor”  absolut  necesar  atunci,  căci  din  noul 
Stat  unitar  făceau  parte  acum  mai  multe  culte  decât  până  în  1918,  mitropolitul 

A 

Nicolae  a  luat  din  nou  cuvântul  în  şedinţa  Senatului  din  27  martie  1928.  In  discursul 
său,  foarte  cuprinzător,  făcea  o  expunere  detaliată  asupra  confesiunilor  existente 
în  Transilvania,  cu  toate  încercările  de  catolicizare  şi  maghiarizare  a  românilor;  în 
partea  a  doua  prezenta  consecinţele  nefaste  ale  dezbinării  bisericeşti  a  românilor 
din  anii  1698-1701.  Discursul  se  remarca  prin  bogăţia  informaţiei,  logica  argu¬ 
mentării,  claritatea  expunerii  şi  mai  ales  prin  replicile  usturătoare  date  unor  senatori 
care  încercau  să  aducă  contraargumente.  Discursul  său  -  prin  care  nu  urmărea 
altceva  decât  să  apere  drepturile  legitime  ale  românilor  ortodocşi  din  Transilvania 
-,  a  fost  apreciat  în  mod  deosebit  nu  numai  de  senatori,  ci  şi  de  presa  timpului,  iar 

mai  târziu  de  istoricii  bisericeşti.  A  fost  publicat  sub  titlul  Biserica  neamului  şi 
drepturile  ei  (Sibiu,  1928,  162  p.);  republicat  mai  târziu  în  voi.  Biserica  şi  viaţa , 
Sibiu,  1947,  p.  98-198,  iar  recent  în  voi.  Biserica  noastră  şi  cultele  minoritare. 
Marea  discuţie  parlamentară  în  jurul  Legii  cultelor ,  1928.  Ediţie  îngrijită  de 
Constantin  Schifrineţ,  Bucureşti,  2000. 

După  numai  un  an,  la  23  mai  1 929,  a  luat  din  nou  cuvântul  în  cadrul  discuţiilor 
pentru  ratificarea  Concordatului  României  cu  Vaticanul,  semnat  la  Roma  încă  din 
10  mai  1927.  El  punea  în  lumină  marea  nedreptate  care  se  facea  mai  cu  seamă 
românilor  ortodocşi  din  Ardeal  prin  semnarea  acelui  Concordat,  pe  care  îl  considera 
„anticonstituţional,  excepţional  de  privilegiator  exclusiv  pentru  cultul  catolic  şi 
cu  totul  nedrept  faţă  de  Biserica  Ortodoxă,  tulburător  al  păcii  confesionale  şi 
antipatriotic”.  Discursul  a  apărut  sub  titlul  Biserica  împotriva  Concordatului  (în 
„Telegraful  Român”  nr.  39,  1 929,  în  „Revista  Teologică”  an  IX,  1 929,  p.  209-226 
şi  în  broşură.  Sibiu,  1929,  52  p.;  ulterior  a  fost  republicat  în  voi.  Biserica  şi  viaţa , 
Sibiu,  1947,  p.  199-220).  în  orice  caz,  mitropolitul  Nicolae  a  fost  unul  dintre  cei 
mai  străluciţi  oratori  parlamentari  din  perioada  interbelică. 

* 

Patriotismul  luminat  de  care  era  călăuzit  mitropolitul  Nicolae  Bălan  s-a 
maifestat  mai  cu  seamă  în  anii  celui  de-al  doilea  Război  mondial,  când  trupul  ţării 
a  fost  sfâşiat  de  Uniunea  Sovietică,  la  sfârşitul  lunii  iunie  1 940,  iar  după  două  luni 
de  Ungaria  horthystă.  Alături  de  alţi  patrioţi  ai  timpului,  a  protestat  cu  energie 
împotriva  nedreptului  Diktat  („Arbitraj”)  de  la  Viena.  în  zilele  de  29-30  august 
1940,  a  fost  invitat  şi  el  la  acel  „Consiliu  de  coroană”  covocat  de  regele  Carol  II  la 

A 

palatul  regal  din  Bucureşti,  pentru  a  se  pronunţa  asupra  „Arbitrajului”.  In  dimineaţa 
zilei  de  30  august,  ora  4,  mitropolitul  Nicolae  a  făcut  o  primă  declaraţie,  din  care 
reţinem  aceste  fragmente  semnificative  şi  emoţionante:  „Nicicând  nu  mi-a  fost 
mai  limpede  în  conştiinţă  dreptul  nostru  la  Ardealul  întreg  ca  astăzi,  când  ne  este 
contestat.  Ne  aşteptam  la  o  răfuială  cu  vecinii  din  Apus,  dar  nu  credeam  că  va  veni 
în  forma  aceasta...  Dar  pe  noi  nimeni  pe  lume  nu  ne  poate  convinge  să  detestăm 
politica  lui  Brătianu  şi  a  regelui  Ferdinand,  care  ne-au  creat  unitatea  naţională.  Ar 
însemna  să  detestăm  momentul  culminant  al  istoriei  noastre,  iar  aceasta  nu  o  putem 
face.  Noi  nu  suntem  produsul  Trianonului.  Unitatea  noastră  politică  se  bazează  pe 
faptul  dăinuirii  şi  pe  dreptul  existenţei  noastre  ca  naţiune  pe  pământul  acesta.  Un 
popor  care  nu  e  în  stare  să-şi  apere  fiinţa  şi  patrimonial  naţional  nu  este  vrednic 
să  trăiască.  Eu  constat  că  politica  germană  faţă  de  noi  se  află  în  contrazicere  cu  ea 
însăşi :  pe  de  o  parte  se  solidarizează  cu  duşmanii  noştri  ca  să  ne  atace,  dar  -  dacă 
primim  Arbitrajul  -  declară  că  ne  vor  apăra  frontierele  împotriva  oricărui  agresor. 
După  informaţiile  ce  ni  s-au  dat  de  către  primul-ministru,  criteriile  Arbitrajului 

sunt  cu  totul  imprecise.  Prin  urmare,  Arbitrajul  este  un  necunoscut.  Eu  nu  pot  să 
arunc  soarta  naţiunii  mele  intr-un  necunoscut.  In  consecinţa:  nu  primesc 
Arbitrajul!” 

în  acelaşi  Consiliu  s-a  dezbătut  situaţia  gravă  a  României  (care  pierduse  Ba¬ 
sarabia  şi  Bucovina  de  nord  cu  două  luni  înainte)  şi  după  lungi  deliberări,  s-a  ho¬ 
tărât,  cu  19  voturi  pentru,  10  contra  şi  o  abţinere  acceptarea  Arbitrajului  sau  a  Dik- 
tatului  de  la  Viena.  El  a  fost  semnat  în  aceeaşi  zi  de  miniştri  de  Externe  ai  Ger¬ 
maniei,  Ioachim  von  Ribbentrop,  şi  Italiei,  contele  Galeazzo  Ciano;  României  îi  era 
smulsă  partea  de  nord  şi  de  vest  a  Transilvaniei,  acesta  fiind  cedată  Ungariei  horthyste. 

în  şedinţa  a  doua  a  Consiliului  de  coroană,  când  s-a  comunicat  celor  prezenţi 
hotărârea  luată  la  Viena,  adică  Diktatul,  mitropolitul  a  făcut  o  nouă  declaraţie, 
pe  care  o  reproducem  integral  :  „Precum  astă  dimineaţă  am  refuzat  Arbitrajul, 
fiindcă  nu  puteam  să  arunc  soarta  naţiunii  mele  în  necunoscut,  astfel  acum,  după 
ce  cunosc  rezultatul  lui,  în  numele  meu,  al  clerului  şi  poporului  pe  care-1  păstoresc, 
declar  că  protestez  cu  demnitate  şi  hotărâre  împotriva  nedreptăţii  ce  ni  se  face 
şi  vom  lupta  prin  toate  mijloacele  pentru  înlăturarea  ei .  Biserica  noastră  va 
rămâne  şi  de  aici  înainte  depozitara  aspiraţiunilor  integrale  ale  neamului.  Nu 
trăim  din  abdicări.  Ne  trebuie  o  nouă  înălţare  a  conştiinţei  naţionale.  Nu-mi 
pierd  încrederea  în  viitorul  neamului  meu  (citat  din  voi.  său  Mântuieşte, 
Doamne ,  poporul  Tâuy  Sibiu,  1945,  p.  1-2). 

Ce  ierarhi  au  mai  făcut  vreodată  asemenea  declaraţii  demne  şi  energice  ?  De 
aceea,  mitropolitului  i  s-a  făcut  o  frumoasă  manifestare  de  simpatie  şi  solidaritate 
la  reîntoarcerea  în  Sibiu,  relatată  în  ziarul  „Telegraful  român”  (nr.  37-38  din  8 
septembrie  1940).  Presa  timpului  a  consemnat  pe  larg  cele  două  declaraţii. 

După  câteva  zile,  şi  anume  la  8  septembrie  1940,  a  rostit  o  impresionantă 
cuvântare  în  catedrala  din  Sibiu,  prin  care  îşi  mângâia  credincioşii  care  sufereau 
în  urma  nedreptului  Diktat  de  la  Viena,  cu  nădejdea  că  va  veni  şi  „ziua  învierii 
neamului  românesc”.  Cu  aceeaşi  dată  adresa  şi  o  Pastorală  tuturor  preoţilor  şi 
credincioşilor  din  Arhiepiscopia  Sibiului,  cu  încurajări  similare. 

Cuvinte  asemănătoare  a  rostit  şi  la  10  noiembrie  1940,  cu  ocazia  deschiderii 
cursurilor  Universităţii  din  Cluj,  refugiată  la  Sibiu,  apoi  la  24  noiembrie  1940  şi  la 
26  septembrie  1943,  la  deschiderea  Adunărilor  anuale  ale  Astrei,  tot  la  Sibiu,  la  1 9 
iulie  1943,  când  a  avut  loc  la  Sibiu  o  „Conferinţă  a  capilor  autorităţilor  din  Ardeal”, 
sub  preşedinţia  mareşalului  Ion  Antonescu. 

De  asemenea,  în  absolut  toate  Pastoralele  sale  de  Crăciun  şi  de  Paşti  din  anii 
1940-1944,  la  recepţiile  care  aveau  loc  la  reşedinţa  mitropolitană  cu  prilejul  Anului 
Nou,  la  deschiderea  Adunărilor  eparhiale  anuale  şi  în  alte  împrejurări,  mitropolitul 
ridica  din  nou  problema  Transilvaniei  de  Nord  ajunsă  sub  stăpânire  străină.  în 
acelaşi  context  trebuie  să  reţinem  că  în  majoritatea  cuvântărilor  sale  menţionate 

aici  mitropolitul  expunea  şi  punctul  de  vedere  al  Bisericii  cu  privire  la  viitoarea 
pace  a  lumii,  după  încheierea  războiului.  De  pildă,  în  cuvântarea  de  deschidere  a 
Adunării  eparhiale  a  Arhiepiscopiei  Sibiului  din  23  aprilie  1944,  el  arăta  că 
printre  condiţiile  de  care  trebuie  să  se  ţină  seama  la  stabilirea  păcii  trebuie  să 
figureze  „libertatea  indivizilor  şi  a  popoarelor”,  dar  şi  dreptul  la  viaţă  al 
popoarelor  mici  şi  o  mai  „deplină  dreptate  socială”.  în  aceeaşi  cuvântare  se 
pronunţa  împotriva  fascismului  şi  a  teoriei  despre  o  pretinsă  superioritate  a  rasei 
germane,  fapt  pentru  care  un  consilier  de  la  Legaţia  germană  din  Bucureşti  s-a 
deplasat  la  mănăstirea  Sâmbăta  pentru  a-i  cere  explicaţii. 

La  30  august  1944,  deci  exact  la  patru  ani  de  la  semnarea  Diktatului  de  la 
Viena,  adresa  o  Pastorală  clerului  şi  credincioşilor  săi,  prin  care  saluta  schimbările 
survenite  la  23  august  1 944,  exprimându-şi  speranţa  că  se  va  ajunge  la  reîntregirea 
Ardealului.  La  25  septembrie  1944  urma  o  nouă  Pastorală,  prin  care  anunţa 
„desrobirea”  părţii  de  est  a  Transilvaniei,  adică  aşa-numita  „regiune  secuizată”, 
sfătuind  pe  credincioşii  ortodocşi  de  acolo,  forţaţi  să  treacă  la  alte  confesiuni,  „să 
se  întoarcă  acasă”,  la  vechea  lor  credinţă.  în  sfârşit,  la  1 1  octombrie  1944  anunţa 
eliberarea  Clujului  şi  a  altor  zone  din  nordul  Transilvaniei  (toate  aceste  cuvântări 
şi  Pastorale  au  fost  publicate  iniţial  în  ziarul  „Telegraful  Român”,  apoi  în  voi. 
Mântuieşte,  Doamne ,  poporul  Tăuy  Sibiu,  1945). 

* 

Un  aspect  aparte  din  viaţa  şi  activitatea  mitropolitului  Nicolae  Bălan  îl 
constituie  atitudinea  sa  profund  creştină  faţă  de  populaţia  evreiască  din  România, 
în  anii  celui  de-al  doilea  Război  mondial.  O  prezentare  a  acestei  atitudini  se 
impune  mai  ales  acum,  când  unii  vorbesc  de  un  pretins  „holocaust”  în  ţara  noastră 
în  perioada  respectivă.  Ca  şi  alţi  slujitori  ai  Bisericii,  precum  patriarhul  Nicodim 
Munteanu,  episcopul  Andrei  Magieru  al  Aradului,  profesorul  de  Teologie  Grigorie 
Pişculescu  (Gala  Galaction),  mitropolitul  Nicolae  şi  -a  ridicat  glasul  atunci  când 
a  fost  nevoie,  salvând  de  la  moarte  un  mare  număr  de  evrei.  Menţionăm  că 
intervenise  şi  pentru  salvarea  unor  luptători  antifascişti,  pentru  reducerea  anilor 
de  închisoare  ori  pentru  eliberarea  din  lagăre  (cum  a  fost  cazul  mitropolitului 
Tihon  Cacealchin  al  lipovenilor  din  România). 

In  arhiva  Bibliotecii  mitropolitane  din  Sibiu  (fondul  «Nicolae  Bălan»)  se 
păstrează  două  scrisori  care  pun  în  lumină  aceste  aspecte  mai  puţin  cunoscute  din 
activitatea  sa.  Prima  era  scrisă  în  Timişoara  la  30  octombrie  1943  şi  semnată  de 
Carol  Reiter  şi  Alexandru  Nobel,  lideri  ai  comunităţilor  evreieşti  din  Transilvania 
şi  Banat,  prin  care  cereau  intervenţia  mitropolitului  pentru  salvarea  vieţii  evreilor 
deportaţi.  Desigur  intervenţia  lui  a  fost  salutară,  pentru  că  la  mai  puţin  de  un  an,  la 
27  septembrie  1944,  un  alt  fruntaş  al  comunităţilor  evreieşti  Iosef  Griinberger,  îşi 

exprima  „recunoştiinţa  netrecătoare...  pentru  că  în  acei  ani  plini  de  pericole,  în 
situaţiile  noastre  cele  mai  critice”,  mitropolitul  s-a  dovedit  „un  luptător  eroic  şi  un 
salvator  al  lor  (al  evreilor,  n.n.)  de  la  nenorocire  şi  pieire”  (publicate  de  mitropolitul 
Antonie  în  «Telegraful  Român»  nr.  13-14  din  1  aprilie  1982,  p.  3). 

Afirmaţiile  acestor  lideri  evrei  au  fost  confirmate  şi  completate  de  fostul  şef 
rabin  al  României  din  anii  1940-1947,  dr.  Alexandru  Şaffan,  azi  rabinul  Genevei, 
la  Televiziunea  Română  (TVR  2,  din  18  ianuarie  2000).  El  relata  cu  lux  de  amănunte 
modul  în  care  mitropolitul  Nicolae  a  răspuns  la  apelul  său  disperat  în  anul  1942 
(în  casa  generalului  Artur  Văitoianu,  prietenul  mitropolitului),  de  a  interveni  pe 
lângă  mareşalul  Ion  Antonescu,  să  fie  oprită  deportarea  evreilor  din  Transilvania 
liberă  (practic,  de  pe  teritoriul  Arhiepiscopiei  Sibiului)  în  Transnistria.  Mitropolitul 
s-a  întâlnit  în  aceeaşi  zi  cu  Ion  Antonescu  şi  a  dat  curs  rugăminţii  pe  care  i-o 
adresase  şeful  rabin.  Cuvântul  mitropolitului  a  fost  ascultat  şi  ordinul  de  deportare 
a  evreilor  a  fost  anulat.  Şi  mai  mult  decât  atât :  s-au  sistat  pregătirile  care  se  făceau 
pentru  deportarea  evreilor  din  Vechiul  Regat  încât  toţi  au  rămas  la  casele  lor.  Iată 
o  mărturie  sigură  asupra  pretinsului  «  holocaust  »  românesc  venită  direct  de  la  o 
„sursă”  de  necontestat,  de  la  o  persoană  implicată  direct  în  viaţa  comunităţilor 
evreieşti  din  România. 


♦ 

Am  prezentat  foarte  succint  câteva  aspecte  din  activitatea  naţional  -  politică 
a  mitropolitului  Nicolae  Bălan.  El  a  fost  ultimul  mare  ierarh  ardelean  care  s-a 
implicat  în  asemenea  probleme,  pentru  că  după  ce  s-a  instaurat  regimul  comunisto 
-  ateu  în  ţara  noastră  rolul  Bisericii  s-a  limitat  doar  la  probleme  de  natură  spirituală, 
încă  din  timpul  vieţii,  mitropolitul  Nicolae  a  fost  apreciat  de  contemporanii  săi, 
încât  astăzi,  după  50  de  ani  de  la  trecerea  sa  la  cele  veşnice,  este  bine  ca  realizările 
sale  de  orice  fel  să  fie  puse  din  nou  în  lumină.  Oricum,  el  rămâne  în  istoria  Bisericii 
ardelene  ca  o  mare  personalitate  eclesiastică,  dar  şi  ca  un  ierarh  militant  pentru 
drepturile  legitime  ale  neamului  său. 


Pr.  prof.  dr.  Mircea  PACURARIU 
Facultatea  de  Teologie  Ortodoxă  «Andrei  Şaguna»,  Sibiu 


Metropolitan  Nicolae  Bălan  -  His  National  and  Political  Activity 

In  1918,  as  Divinity  professor  in  Sibiu,  Nicolae  Bălan  was  one  of  the  great 
patriots  who  contribued  to  the  establishment  of  the  unitary  Romanian  naţional 
state.  During  that  year,  he  edited  in  Sibiu,  with  his  peers  Silviu  Dragomir  and 
loan  Broşu,  The  People's  Gazette  („ Gazeta  Poporului”),  a paper  that  militated 
for  the  union.  In  November  1918,  the  Central  Romanian  National  Council,  with 

the  headquarters  in  Arad ,  appointed  him  îo  travel  to  laşi ,  by  îhen  the  place  where 
the  Government  had  taken  refuge  from  Bucharest.  He  was  supposed  to  contact  the 
politicians  in  Iaşi  in  order  to  inform  them  about  the  political  situation  in 
Transylvania  and  caii  for  the  intervention  of  the  Romanian  armed  troops.  After 
1920,  when  he  was  elected  metropolitan  of  Ardeal,  he  became  a  Senator  ipso 
facto.  In  this  capacity,  he  took  the  floor  at  several  Senate  meetings  (being  consid- 
ered  one  of  the  most  outstanding  MP  speakers),  askingfor  the  rights  of  the  Ortho- 
dox  Church  to  be  respected.  On  29-30  August  1940  he  was  invited  to  the  „  Crown 
Council  ”  summoned  by  King  Charles  II  in  Bucharest.  On  that  occasion,  he  firmly 
condemned  the  Vienna  „Diktate  '\  whereby  the  northern  and  eastern  parts  of 
Transylvania  where  ceded  to  Horthyst  Hungary.  During  World  War  II,  Metropoli¬ 
tan  Nicolae  Bălan  made  representations  with  the  authorities  against  the  deporta- 
tion  of  Jews  to  Transnistria.  On  a  TVR2  show  on  18  January  2000 ,  Dr.  Alexandru 
Şafran,  the  former  Chief  Rabbi  of  Romania,  publicly  acknowledged  his  contribu- 
tion.  The  same  thing  had  been  pointedout  by  certain  leaders  of  the  jewish  commu- 
nity  as  early  as  the  fall  of  1944. 


MISIUNE  ŞI  PASTORAŢIE  IN  GÂNDIREA  ŞI 
ACTIVITATEA  MITROPOLITULUI 

NICOLAE  BĂLAN 


Introducere 

Cu  ocazia  trecerii  la  cele  veşnice  a  Mitropolitului  Nicolae  Bălan,  în  clipele 
următoare  aşezării  osemintelor  lui  în  pronaosul  bisericii  Sfintei  Mănăstiri  Brân- 
coveanu,  de  la  Sâmbăta  de  Sus,  după  rugăciunea  de  pecetluire  a  mormântului, 
ultimului  preot  hirotonit  de  acest  mare  ierarh  al  Bisericii  ardelene  i-a  revenit  menirea 
de  a-i  închina  versurile  omagiale,  care  s-au  încheiat  astfel:  „  Dă-ne  darul  biruinţei, 
al  credinţei  brav  voievod  /Şi-ţi  vor  străjui  mormântul;  îngeri,  preoţi  şi  norod". 
După  50  de  ani  de  la  acest  eveniment  am  putea  să  ne  întrebăm  dacă  cuvinte  ca 
acestea  îşi  mai  păstrează  semnificaţia  omagială  şi,  în  consecinţă,  dacă  la  mormântul 
Mitropolitului  de  pioasă  pomenire  se  cuvine  nu  doar  să  străjuim,  ci  cu  aleasă 
cucernicie  să  ne  rugăm.  Altfel  spus,  nu  s-ar  cuveni  oare  să  ştim,  raportându-ne  la 
personalitatea,  gândirea  şi  activitatea  de  vrednică  aducere  aminte  a  Mitropolitului 
Bălan,  dacă  moştenirea  spirituală  cu  care  ne-a  înzestrat  acest  brav  voievod  al  cre¬ 
dinţei  străbune  a  rămas  tot  atât  de  strălucitoare  ca  şi  chipul  de  lumină  cu  care  a 
fost  însoţit  în  viaţă?  Ne  propunem  să  urmărim  în  prezentarea  omagială  de  faţă  ce 
a  însemnat  pentru  Biserica  din  Ardeal  Mitropolitul  Nicolae  Bălan,  tocmai  pentru 
a  constata  ce  mai  înseamnă  după  o  jumătate  de  veac  o  anume  prezenţă  a  lui  în 
destinul  neamului  românesc,  care  depăşeşte  o  simplă  comemorare,  căci  poartă 
amprenta  lucrurilor  netrecătoare. 

Mitropolitul  Nicolae  Bălan,  imagine  exemplară  de  apostol.  Cea  dintâi  imag¬ 
ine  ce  ne-o  inspiră  sărbătorirea  Mitropolitului  Nicolae  Bălan  este  aceea  de  apostol. 
Desigur,  marele  nostru  ierarh  a  fost  înzestrat  cu  conştiinţa  unei  chemări  apostolice 
într-o  vreme  în  care  nu  a  fost  ocolit  de  nici  una  dintre  furtunile  istoriei,  cum  au 
fost  cele  din  primul  război  mondial  şi  cele  ale  apariţiei  comunismului  la  noi.  Chiar 
referindu-ne  la  acestea,  putem  spune  că  a  fost  în  măsură  să  desluşească  mersul 
vremii  cu  clarviziune,  devenind  călăuzitor  al  generaţiei  sale,  prin  implicarea  nemij¬ 
locită  în  destinul  neamului  şi  s-a  dovedit  a  fi  astfel  „al  semnelor  vremii  profet”. 
înzestrat  de  pronia  divină  din  pruncie  cu  o  cunună  de  daruri  alese,  la  care  s-a 

adăugat  cu  timpul  o  trezvie  călăuzitoare,  o  înţelepciune  prevăzătoare  şi  o  energie 
iluminatoare  care  i-au  sporit  frumuseţea  şi  buna  mireasmă  a  virtuţilor  de  temelie 
ale  vredniciei  cu  care  şi-a  întâmpinat  chemarea,  noul  mire  al  Domnului  este  primit 
în  Sfânta  Sfintelor  a  arhieriei.  Haina  de  nunta  este  însoţită  însă  de  scutul  de  luptă. 

Specificul  imaginii  apostolice  a  Mitropolitului  Bălan.  O  altă  imagine  de 
apostol.  Mitropolitul  Nicolae  o  împrumută  de  la  Sfântul  Apostol  Petru,  care  aflân- 
du-se  cu  ceilalţi  ucenici  pe  valurile  înfuriate  ale  Mării  Tiberiadei,  încrezându-se 
mai  întâi  în  sine  şi  sărind  în  apă,  strigă  către  Iisus:  „Doamne,  scapă-mă!”,  iar 

A 

Domnul  i-a  întins  mână  şi  l-a  scăpat  de  la  înec  (cf.  Matei  14, 24-32).  Insă  odată  cu 
mâna.  Domnul  şi-a  revărsat  asupra  lui  Petru  privirea  din  care  strălucea  nemărginita 
Lui  putere.  La  rândul  ei,  privirea  lui  Petru,  care  la  început  nu  reflecta  decât  aşteptare 
şi  speranţă,  de  acum  e  plină  toată  de  încredere  şi  recunoştinţă  îndreptată  către  un 
Dumnezeu  de  care  ascultă  toate  stihiile  lumii  (cf.  Matei  8, 24-27).  Această  imagi¬ 
ne  are  darul  să  ni-1  descopere  pe  acest  nou  apostol  care  a  fost  Mitropolitul  Nicolae 
Bălan,  într-o  unitate  cu  neamul  românesc,  aflându-se  pe  valurile  înfuriate  ale  istoriei 

A 

sub  pavăză  divină.  Intr-adevăr,  „  cu  ochii  aţintiţi  asupra  lui  Iisus,  începătorul  şi 
plinitorul  credinţei cum  spune  şi  Sfântul  Apostol  Pavel  (Evrei  12,  2),  a  trăit,  a 
gândit  şi  a  lucrat  alesul  Domnului  pentru  mântuirea  şi  propăşirea  neamului  său. 
După  cum  întâlnirea  privirii  Mântuitorului  cu  cea  a  lui  Petru  l-a  făcut  pe  acesta 
din  urmă  să  rămână  cu  ochii  aţintiţi  spre  vârf,  privirea  aceluiaşi  Dumnezeu  l-a 
făcut  şi  pe  încercatul  „  voievod  al  credinţei  străbune ”  să  privească  neîncetat  cu 
ochii  sufletului  ridicaţi  spre  cer,  de  unde  vine  nădejdea  nezdruncinată  că  „celor 
ce-l  iubesc  pe  Dumnezeu...  toate  li  se  lucrează  spre  bine"  (Rom.  8,  28).  Nu  am 
greşi  cu  nimic  dacă  întreaga  operă,  misionară  şi  pastorală,  a  ierarhului  de  la  Sibiu 
am  pune-o  sub  semnul  acestei  oblăduiri  divine,  prin  care  privirile  salvatoare  ale 
Domnului  săvârşesc  neîncetat  minuni.  Sunt  minunile  ce  ni  le  descoperă  ca  atare 
un  act  liturgic,  care  presupune  o  intervenţie  de  ordin  euharistie  al  lui  Dumnezeu. 


Cu  ochii  aţintiţi  spre  vârf.  Am  putea  să  ne  angajăm  la  tratarea  temei  anunţate 
pornind  de  la  adevărul  că  în  scrierile  Mitropolitului  Nicolae  Bălan,  în  special  în 
cele  pastorale,  aflăm  formularea  magistrală  atât  a  ideii  de  misiune,  cât  şi  aceea  de 
artă  şi  practică  pastorală,  redate  într-o  expresie  corespunzătoare  valorii  lor  teologice 
şi  existenţiale;  poate  chiar  mai  mult,  am  da  astfel  glas  din  plin  ierarhului  teolog,  să 
ne  vorbească  el  însuşi  despre  ceea  ce  a  gândit  şi  a  înfăptuit  pe  acest  tărâm  pe  care 
îl  cunoştea  şi  îl  stăpânea  atât  de  bine.  Constatăm,  cu  toate  acestea,  că,  personificare 
vie  a  geniului  ortodox  românesc  lucid,  devotat,  cu  adânci  şi  puternice  vibraţii  în 
faţa  lui  Dumnezeu,  Mitropolitul  Bălan  ne  introduce  într-un  orizont  teologic  în 
care  se  depăşeşte  pe  sine:  nu  se  ia  pe  el  însuşi  ca  reper  în  descoperirea  şi  expunerea 
Adevărului,  ci  pe  Hristos-Domnul;  nu  pune  un  accent  major  pe  iubirea  noastră 

faţă  de  El,  ci  pe  iubirea  Lui  faţă  de  noi,  cu  alte  cuvinte  abordează  o  perspectivă 
liturgică  a  înţelegerii  realităţilor  existenţei,  după  modelul  identificat  de  noi  în 
Evanghelie.  Revenind  asupra  actului  liturgic,  inaugurat  ca  atare  de  Sfântul  Apostol 
Petru  când  se  afla  în  primejdie  pe  mare,  ne  dăm  seama  că  acest  act  conţine  în  sine 
privirea  credinciosului  constant  aţintită  asupra  cerului,  asupra  lui  Dumnezeu, 
Creatorul  întregului  univers,  şi  asupra  Mântuitorului  lisus  Hristos  aşezat  „de-a 
dreapta  tronului  lui  Dumnezeu  ”  (Evrei  1 2,  2),  iar  pe  de  altă  parte,  credinciosul  e 
pregătit,  mai  ales,  să  dobândească  „arvuna  Duhului"  (II  Cor.  1,  22),  venind  de  la 
Tatăl  prin  Fiul.  Rugându-se  pentru  aleşii  Săi,  înainte  de  slăvitele  Lui  patimi. 
Mântuitorul  lisus  Hristos  se  adresează  Tatălui  cu  aceste  cuvinte:  „Sfinfeşte-i  cu 
adevărul  Tău ,  Cuvântul  Tău  este  adevărul ”  (Ioan  17,  17).  Aşadar,  cuvântul  lui 
Dumnezeu  este  cel  care  se  proiectează,  mai  întâi,  ca  Adevăr,  ca  o  concepţie  de 
viaţă  ce  reprezintă  toată  voinţa  lui  Dumnezeu,  largă  şi  puternică  pulsaţie  de  viaţă 
divină,  precum  şi  dovadă  a  împlinirii  cuvintelor  Domnului:  „Eu  sunt  cu  voi... 
până  la  sfârşitul  veacului  ’’  (Matei  28,  20). 


Conştiinţa  misionar  -  pastorală  în  slujba  imperativelor  vremii 

Sensul  liturgic  al  conştiinţei  misionare.  Profesorul  Nicolae  Bălan  ,  ales 
Mitropolit  al  Ardealului,  urcă  pe  scaunul  vlădicesc  de  la  Sibiu,  înzestrat  cu  o  vocaţie 
misionar  -  pastorală,  din  care  va  irumpe  o  conştiinţă  arhierească  puternică  şi 
luminată,  în  care  glasul  Evangheliei  Domnului  urmează  să  se  actualizeze  deplin, 
ceea  ce  înseamnă  că  acest  cuvânt  transmis  din  cer  este  primit  de  conştiinţă  pentru 
a  fi  totdeauna  „viu  şi  lucrător’’  şi  prin  care  răspunderea  morală  şi  râvna  pentru 
misiunea  sfântă  a  Bisericii  stau  mereu  pe  primul  plan.  Este  vorba  despre  conştiinţa 
care  va  constitui  inima  activităţii  unui  autentic  păstor  de  suflete  şi  care  face  din 
cei  ce  au  primit  acest  mesaj  al  providenţei  divine  „apostoli  devotaţi  credinţei, 
culturii  şi  binelui  ”,  desigur  cel  dintâi  dintre  aceştia  devenind  Mitropolitul  însuşi1 
Astfel,  definind  conştiinţa  drept  simţul  „  covârşitoarei  răspunderi  morale  ”  în  faţa 
lui  Dumnezeu  şi  a  oamenilor,  prin  ea  se  vede  „simţământul  răspunderii  pentru 
ceea  ce  trebuie  să  fie  ”,  simţământ  „  destul  de  treaz  şi  destul  de  limpede  ”,  care  de 
fapt  trasează  liniile  directoare  ale  unui  program  misionar  de  anvergură,  pe  care 
ierarhul  l-a  urmărit  cu  un  devotament  exemplar.  Conştiinţa  aceasta  pentru  sine,  ca 
arhiereu,  va  fi  transmisă  preoţilor  păstori  de  suflet,  definind-o  drept  „conştiinţa 
vredniciei  preoţeşti  ”2  şi  totodată  împărtăşită  şi  de  toţi  dreptmăritorii  creştini.  Este 
de  precizat  faptul  că  astfel  este  pus  în  evidenţă  caracterul  liturgic  al  modului  în 
care  se  formează  conştiinţa  sacerdotală  şi  cea  comunitar  creştină:  din  iniţiativa 
divină  izvorând  forţa  generatoare  a  conştiinţei  umane  creştine;  din  dragostea  lui 


1  Mitropolitul  Nicolae  Bălan,  Biserica  şi  Viaţa,  Sibiu,  1947,  p.  232. 
1  Ibidem,  p.  3,  92,  244. 

Dumnezeu  fiind  provocat  răspunsul  dragostei  omeneşti;  de  la  Hristos  cel  răstignit 
şi  înviat  se  transmite  mesajul  Domnului  către  ierarhi,  preoţi  şi  popor.  Aşadar,  temelia 
spirituală,  morală  şi  intelectuală,  de  origine  nemijlocit  divină,  a  unei  conştiinţe 
misionare,  punctul  ei  de  reazim  şi  de  afirmare  cel  mai  puternic  este  „piatra  în  veci 
nebiruită  a  Evangheliei  lui  Hristos  ” ,  acel  dată.  Eu  sunt  cu  voi !” 

Conştiinţa,  oglindă  a  imperativelor  vremii,  într-o  viziune  hristologică._ Dacă 
chemarea  la  misiune  îi  aparţine  Mântuitorului,  iar  înregistrarea  mesajului  ei  atârnă 
de  credincios,  este  de  la  sine  înţeles  că  orice  apel  divin  se  cuvine  să  fie  surprins  de 
o  conştiinţă  trează.  Numai  că  acest  apel  are  o  linie  de  transmitere  liturgică,  ceea  ce 
înseamnă  că  Domnul  ne  agrăieşte  pe  mai  multe  căi,  conştiinţei  revenindu-i  sarcina 
să  le  înregistreze  ca  o  oglindă  curată,  fiind  antrenată  organic  în  şuvoiul  realităţii 
vii,  în  priză  strânsă  şi  puternică  cu  viaţa.  Astfel,  în  acest  for  lăuntric  al  nostru  ca 
într-un  focar  centrai  se  întretaie  toate  problemele  şi  nevoile  vremii,  primind 
rezolvarea  în  duhul  adevărului  dumnezeiesc  şi,  după  cerinţele  drepte  ale  momentului 
istoric,  „ prezentul ,  cu  marile  lui  probleme ,  cu  multe  lui  trebuinţe  şi  cu 
extraordinarele  lui  posibilităţi  de  dezvoltare  viitoare  ”  cum  se  exprimă  Profesorul 
Nicolae  Bălan  cu  prilejul  alegerii  de  arhiepiscop  şi  mitropolit.  Astfel,  mesajul 
divin  preluat  de  conştiinţă  de  la  Mântuitorul  Iisus  Hristos  trebuie  integrat  în  pulsul 
vieţii,  ca  să  producă  regenerarea  spirituală  prin  flacăra  focului  său  sacru.  De  aceea, 
încă  în  cuvântarea  aici  amintită,  viitorul  ierarh  făgăduieşte  solemn:  „  Mă  voi  strădui 
să  cobor  din  înălţimea  idealului  credinţei  noastre  raze  care  să  lumineze  cărările, 
să  încălzească  inimile  şi  să  trezească  la  o  nouă  viaţă  energiile  morale  ale 
dreptcredinciosului  nostru  popor”*.  Intr-adevăr,  acestei  făgăduinţe  i-a  dat  statornic 
şi  din  plin  întruchipare  de-a  lungul  celor  50  de  ani  de  arh i păstorire,  lăsându-se 
inspirat  şi  călăuzit  în  toată  bună  vremea  de  principiul  liturgic  cardinal,  care  identifică 
pe  Hristos-Domnul,  întrupat,  mort  şi  înviat,  pe  Hristos  euharistie  (am  zice  noi),  cu 
sfânta  şi  adevărata  Lui  Biserică:  „Biserica  noastră  este  locul  sfânt  de  unde  îi 
vorbeşte  Dumnezeu  neamului  nostru ,  de  unde  se  descoperă  voia  Sa  şi  se  împart 
darurile  cele  mântuitoare  ”3 4.  Justificarea  la  care  apelează  este  de  origine  paulină, 
iar  în  această  perspectivă  subliniază:  „ Biserica  lui  Hristos  e  clădită  pe  jertfa  de 
pe  cruce,  pe  învierea  cea  de  a  treia  zi  şi  pe  pogorârea  Sfântului  Duh  ”5.  Dar 
Mitropolitul  Nicolae  Bălan  nu  are  numai  meritul  de  a  fi  teologul  conştiinţei  preoţeşti 
şi  mireneşti  luminate,  ci  şi  pe  acela  de  a  fi  ilustrat,  prin  pilda  vie  a  vieţii  şi  activităţii 
sale,  ce  vrea  să  fie  această  conştiinţă  de  apostol.  Pentru  aceasta  pune  în  act  un 
principiu  misionar  şi  pastoral  care  aşează  în  centrul  activităţii  desfăşurate  persoana 

3  Ibiâem,  p.  3-  4. 

4  Ibidem ,  p.  27  şi  224. 

In  chestiunea  reunirii  Bisericilor,  în  „Revista  teologică”,  I V,  1 9 1 0,  nr.  1 1  - 1 2,  p.  4 1 6;  Biserica 
şi  viaţa,  p.  26. 

concretă  a  lui  Iisus  Hristos,  Dumnezeu-Omul,  cu  căldura  Lui  nemărginită,  în  relaţie 
cu  care  conştiinţa  religioasă,  de  cele  două  feluri,  virtuală  şi  reală,  se  trezeşte  şi  se 
înviorează,  aspirând  apoi  la  unirea  cu  El  în  Biserică6.  Şi  de  data  aceasta  se  cuvine 
să  observăm  sensul  descendent,  de  la  Hristos  la  credincios,  de  la  harul  care  coboară, 
la  avântul  evlaviei  care  urcă,  de  la  împărtăşirea  cu  Sfintele  Taine  la  realizarea 
vieţii  creştine  îndumnezeite.  Faptic,  ce  a  ţinut  să  ne  descopere  prin  propria  sa 
viaţă  Mitropolitul  Bălan?  Nu  altceva  decât  aceea  că  la  baza  oricărei  lucrări 
apostolice,  fundamentală  rămâne  preocuparea  de  a  face  din  gândul  lui  Hristos 
gândul  nostru,  din  simţirea  Lui  simţirea  noastră,  din  voinţa  Lui  voinţa  noastră, 
pentru  ca  în  cele  din  urmă,  nu  noi  să  vieţuim,  ci  Hristos  să  vieţuiască  întru  noi, 
potrivit  afirmaţiei  Sfântului  Apostol  Pavel.  Aceasta  rămâne  şi  condiţia  angajării 
conştiinţei  noastre  la  rezolvarea  problemelor  ce  le  aduc  cu  ele  noile  vremi.  Orice 
rezolvare,  însă,  ţine  de  aplicarea  acestui  principiu  pe  care  îl  numim  liturgic. 

Vrednicii  ale  conştiinţei  misionare.  Imperativele  vremii,  faţă  de  care  o 
„conştiinţă  luminată”  se  cuvine  să  ia  atitudine,  aparţin  mai  multor  aspecte  ale 
vieţii,  angajând  deopotrivă  ierarhi,  preoţi,  credincioşi,  dar  care  nu  de  puţine  ori  l-a 
ridicat  pe  Mitropolitul  Bălan  al  Ardealului  pe  baricade  de  luptă.  Nu  intră  în 
preocuparea  de  faţă  dezvăluirea  pe  larg  a  acestor  lupte,  în  care  marele  ierarh  de  la 
Sibiu  s-a  dovedit  adesea  biruitor.  Contribuţia  profesorului  de  teologie  la  realizarea 
Marii  Uniri  din  1918  este  binecunoscută.  Apărarea  dreptăţii  noastre  în  tragedia 
creată  odată  cu  înstrăinarea  unei  părţi  a  Ardealului  străbun,  prin  dictatul  de  la 
Viena,  din  1940  este,  de  asemenea,  un  lucru  care  a  intrat  în  conştiinţa  publică  a 
vremii  respective.  Cu  toate  acestea,  a  nu  aminti  ce  a  însemnat  Mitropolitul  Bălan 
pentru  zona  Arcului  Intracarpatic  ar  fi  mai  mult  decât  o  greşeală,  o  vină  de  neiertat. 
E  vorba  de  cea  mai  semnificativă  identificare  a  conştiinţei  arhiereşti  cu  conştiinţa 
comunitară  a  credincioşilor  ortodocşi  români  din  această  parte  de  ţară,  în  care  se 
descoperă  trăirea  pe  viu  a  unuia  şi  aceluiaşi  destin7.  E  un  exemplu  grăitor  privind 
răspunderea  morală  a  unui  ierarh,  precum  şi  râvna  pentru  misiunea  Bisericii  din 
partea  Mitropolitului.  Este  şi  un  exemplu  pe  care  evenimentele  create  de  dictatul 
de  la  Viena  l-au  ridicat  la  o  înălţime  nebănuită,  mai  ales  că  acest  dictat  a  căzut  ca 
un  trăsnet  asupra  vieţii  românilor  din  această  parte  de  sud-est  a  Transilvaniei,  din 
inima  României.  Precum  se  ştie,  în  consiliul  de  coroană  ce  a  avut  loc  cu  ocazia 
dezbaterii  acestei  tragedii  naţionale,  cuvântul  Mitropolitului  a  răsunat  ca  un  glas 
profetic:  „Nu  primesc  arbitrajul!",  în  acest  protest  acumulându-se  tot  zelul 
misionar  pe  care  l-a  avut  întru  restaurarea  vieţii  româneşti  din  zonă.  Fără  îndoială 
că  asemenea  exemple  de  râvnă  misionară  a  Mitropolitului  sunt  mai  multe,  asupra 

6  Biserica  şi  viaţa ,  p.  304. 

7  Isidor  Todoran,  Gândirea  teologică  a  Mitropolitului  Nicolae  în  Omagiu  înalt  Prea  Sfinţiei 
Sale  Dr.  Nicolae  Bălan,  Mitropolitul  Ardealului ,  1905-1955,  Sibiu,  1955,  p.  102. 

unora  vom  reveni.  Toate  însă  descoperă  Ia  Mitropolit  o  adevărată  viziune 
cuprinzătoare  despre  misiune  şi  pastoraţie,  căreia  i  s-a  mai  spus  „activism  creştin 

A 

luminat”*.  In  cadrul  acestei  viziuni,  o  anume  acţiune  de  ordin  misionar  şi  pastoral 
nu  este  o  întreprindere  gândită  numai  ca  un  proiect  ce  urmează  a  fi  executat  de 
dragul  lui  însuşi,  ci  este  şi  un  imperativ  divin,  o  idee-forţă,  inspiratoare  şi  stimula¬ 
toare  de  fapte  mari,  'stea  călăuzitoare  spre  scopuri  înalte,  pentru  care  adevărul 
misionar  nu  poate  fi  decât  acela  care,  potrivit  gândirii  arhiereşti,  „ priveşte  în  faţă 
realitatea  vieţii  cu  toate  frământările  şi  îşi  pune  sufletul  pentru  dezlegarea  lor  în 
spiritul  credinţei  mântuitoare.  ..ca  o  întrupare  vie  a  cuvântului  lui  Dumnezeu,  păşind 
pe  urmele  Celui  ce-a  dus  crucea  pe  Golgota  pentru  mântuirea  tuturor  ”8 9. 

Conştiinţa  misionară  în  lupta  pentru  unitatea  Bisericii.  Tot  numai  în  sensul 
semnalizării  unei  importante  acţiuni  de  conservare  şi  de  apărare  a  dreptei  credinţe 
se  cuvine  să  amintim  despre  lupta  Mitropolitului  Bălan  privind  unitatea  bisericească 
a  creştinilor  în  general  şi  a  credincioşilor  români  din  Ardeal  în  special.  E  vorba  de 
refacerea  acestei  unităţi,  fie  ca  un  ideal  creştin  şi  o  năzuinţă  permanentă  a  membrilor 
diferitelor  Biserici  creştine,  fie  ca  un  imperativ  al  vieţii  bisericeşti  de  pe  pământul 
strămoşesc.  Mai  înainte  de  a  urca  în  scaunul  arhieresc,  viitorul  ierarh  a  avut  clară 
problema  ecumenismului,  ca  şi  a  unităţii  bisericeşti  din  Ardeal;  deşi  are  elementele 
sale  specifice,  aceasta  din  urmă  apare  totuşi  în  gândirea  sa  ca  un  aspect  sau  aplicare 

A 

a  problemei  unificării  creştine  în  general10.  In  perspectiva  teologică  a  Mitropolitului, 
această  refacere  a  unităţii  bisericeşti  e  o  poruncă  divină,  parte  constitutivă  a  rugă¬ 
ciunii  Mântuitorului  ca  toţi  cei  ce  vor  crede  într-însul:  „Să  fie  una”.  Realizarea 
acestei  unităţi,  cu  respectarea  cu  sfinţenie  a  adevărului  revelat,  nu  o  vede  a  se 
înfăptui  printr-o  simplă  „aderenţă  teoretică  la  un  anumit  program  dogmatic  ”,  ci 
prin  „creşterea  tuturor  în  Hristos  ”  (cf.  Ef.  4,  13-16),  printr-un  progres  continuu 
„al  cugetării  şi  a  vieţii  creştine ”.  Aşadar,  e  vorba  de  o  evaluare  a  unităţii  în 
aceeaşi  perspectivă  pe  care  am  numit-o  liturgică.  Pe  temeiul  acestei  convingeri, 
Mitropolitul  Nicolae  Bălan  participă  la  diverse  întruniri  interconfesionale  şi  într-un 
spirit  larg  de  dragoste  creştinească  şi  înţelegere  întreţine  relaţii  cu  celelalte  culte 
din  ţara  noastră.  Respiră  din  toate  acestea  un  senin  optimism  creştin,  întemeiat 
însă  pe  condiţia  pătrunderii  cultelor  tot  mai  mult  de  duhul  lui  Hristos,  de  idealul 
Sfintei  Evanghelii,  în  sensul  lui  ortodox. 

A  A 

încercări  de  realizare  a  unităţii  Bisericii  strămoşeşti.  In  ceea  ce  priveşte 
realizarea  unităţii  bisericeşti  a  românilor  din  Ardeal,  se  cuvine  să  vedem  în  persoana 
Mitropolitului  Nicolae  Bălan  unul  din  cei  mai  redutabili  luptători  privind  revenirea 
fraţilor  de  acelaşi  sânge  la  una  şi  aceeaşi  lege  românească,  care  nu  poate  fi  alta 

8  Biserica  şi  viaţa ,  p.  92. 

g  Biserica  şi  viaţa ,  p.  12-13. 

10  Nicolae  Mladin,  Lupta  pentru  unitatea  Bisericii ,  în  Omagiu ,  p.  54. 

decât  cea  ortodoxă.  în  sensul  împlinirii  acestui  deziderat,  la  Congresul  preoţimii 
unite  (19  mai  1919),  profesorul  Nicolae  Bălan  exprimă  un  punct  de  vedere  pe  care 
de  fapt  nu-1  va  părăsi  toată  viaţa,  în  acord  fiind  cu  întreaga  sa  concepţie  misionară, 
pe  care  am  văzut-o  şi  până  acum.  Astfel,  amintind  despre  „  acea  veche  tradiţie  de 
viaţă  comună  ",  el  adaugă  impresionantele  cuvinte:  „  Mărit  Congres ,  nu  s-a  împărţit 
Hristos  în  mijlocul  poporului  românesc ,  ci  a  rămas  ieri  şi  azi  şi  rămâne  de-a 
pururi  acelaşi  Şi  dacă  ar  sta  cineva  să  asculte  bătăile  inimilor  noastre ,  ar  găsi  că 
acelea  bat  la  fel  şi  se  încălzesc  pentru  aceleaşi  idealuri  "n.  Intr-adevăr,  este  punctul 
de  vedere  pe  care  îl  va  păstra  Mitropolitul  Bălan  în  tot  timpul  marilor  frământări 
confesionale,  din  jurul  lui  1948,  când  se  descoperă  a  nu  se  bucura  de  revenirea 
forţată  a  fraţilor  „uniţi”  la  sânul  Bisericii-mamă.  Lucrul  acesta  este  explicabil, 
dacă  ne  amintim  că  Uniaţia  din  anul  1 700  n-a  izvorât  din  convingere  sau  convertire 
religioasă,  ci  a  fost  făurită  din  amăgire  şi  forţă.  Cu  alte  cuvinte,  Mitropolitul  nu  a 
înţeles  să  realizeze  unitatea  bisericească  din  anul  respectiv  repetând  condiţiile  şi 
modul  în  care  a  avut  loc  dezbinarea  sub  presiunea  habsburgică  catolică.  „Eu  am 
nădejdea  tare  -  se  exprimă  ierarhul  -  că  acestui  popor ..  nu  va  tolera  să-i  dezbine 
fiii  tocmai  Biserica,  ci  îşi  va  restatornici  şi  vechea  sa  unitate  bisericească  *\„„Noi 
vrem  să  staţi  cât  mai  aproape  de  noi  şi  bun  este  Dumnezeu  să  fiţi  iarăşi  una  cu 
noi.  In  rugăciunile  mele  din  toate  zilele  împlinesc  şi  aceasta  ca  bunul  Dumnezeu 
să  coboare  atâta  foc  al  iubirii  ca  să  topească  toată  vrajba  şi  toate  neînţelegerile 
dintre  noi,  ca  iarăşi  să  fim  una  ”13.  Dacă  încercările  Mitropolitului  de  a  realiza 
unitatea  bisericească  puţin  timp  înainte  de  al  doilea  război  mondial  nu  s-au  finalizat 
cu  succes,  iar  revenirea  s-a  făcut  cum  s-a  făcut,  sub  presiunea  politicii  comuniste, 
ierarhul  a  avut  grijă  să  se  pronunţe:  „  Istoria  va  dovedi  că  eu  nu  am  făcut 
«revenirea»"'*.  Cât  priveşte  atitudinea  sa  faţă  de  regimul  comunist  instaurat  la 
noi,  o  expunere  de  acest  gen  pretinde  un  spaţiu  mai  larg.  In  orice  caz,  dragostea  de 
neam,  precum  şi  gândirea  lui  privitoare  la  realitatea  etnică,  care  face  din  „lumina 
lui  Hristos”  temelia  sufletului  românesc,  au  rămas  inalterabile  în  tot  ce  a  conceput 
şi  a  realizat  în  această  vreme  Mitropolitul  Nicolae  Bălan,  deopotrivă  apostol  al 
Domnului  şi  al  neamului  său. 

Activitatea  pastorală  pe  temeiul  conştiinţei  misionare 

Inaugurarea  unei  educaţii  a  neamului  prin  intermediul  conştiinţei  misionare . 
Activitatea  pastorală  a  Mitropolitului  Nicolae  Bălan  în  nici  un  caz  nu  poate  fi 


n  Ibidem ,  p.  46. 

12  Ibidem ,  p.  57. 

13  Ibidem ,  p.  56. 

14  Mărturisiri  din  partea  preoţilor  convocaţi  în  toamna  anului  1 948  la  Mănăstirea  Brâncoveanu, 
Sâmbăta  de  Sus. 

prezentată  în  limitele  unui  eseu  omagial  restrâns.  Ceea  ce  ne  ajută  totuşi  să-i  intuim 
ierarhului  înfăptuirile  pastorale  este  a-1  privi  din  nou  în  imaginea-i  exemplară  de 
apostol,  efigie  ce  şi-a  pus  amprenta  pe  cele  mai  semnificative  opere  realizate  în 
cei  peste  50  de  ani  de  strădanii  depuse  în  slujba  Bisericii  şi  a  neamului.  După  încă 
50  de  ani  de  la  trecerea  lui  la  cele  veşnice,  cu  orizonturi  ce  se  limpezesc  tot  mai 
mult,  suntem  in  măsură  să  ne  dăm  seama  de  tot  ce  a  însemnat  acest  voievod  al 
credinţei  pentru  neamul  românesc  şi  pentru  Biserica  lui,  precum  şi  ce  izvor  de 
inspiraţie  ne  oferă  moştenirea  spirituală  ce  ne-a  încredinţat-o.  Unul  din  marile 
merite  ale  profesorului  Nicolae  Bălan,  apoi  ale  Mitropolitului  de  la  Sibiu,  a  fost 
acela  de  a  intui  clar  rolul  pe  care  îl  are  Biserica  strămoşească  în  destinul  neamului 
românesc.  Ce  este  neamul,  pe  care  l-a  iubit  cu  pasiune,  şi  ce  înseamnă  o  misiune 
pusă  în  slujba  lui,  aflăm  privindu-1  din  perspectiva  credinţei  creştine  ancestrale, 

A  A 

pentru  care  neamul  inaugurează  împărăţia  lui  Dumnezeu  pe  pământ.  Intr-o  cuvân¬ 
tare  rostită  la  încheierea  anului  şcolar  1922,  vorbind  studenţilor  teologi,  înaltul 
ierarh  le  spunea:  „  Voi  în  această  lume  aveţi  să  întronaţi  împărăţia  lui  Dumnezeu. 
Aceasta  o  veţi  realiza  numai  muncind ,  zice  Mântuitorul  nostru,  că  împărăţia  ce¬ 
rurilor  o  câştigă  numai  cei  ce  silesc  după  ea  ”15.  Sigur,  modelul  ceresc  al  unui 
neam  este  modelul  său  concret,  precizat  ca  atare  istoriceşte  în  timp  şi  în  spaţiu. 
După  caracterul  lor  teandric  neamurile  apar,  însă,  ca  fiind  eterne  în  Dumnezeu. 
„Sub  raport  religios  -  afirmă  iarăşi  Mitropolitul  -  naţiunile  se  tălmăcesc  ca  tot 
atâtea  idei  ale  lui  Dumnezeu ,  realizate  în  evoluţia  creatoare  a  istoriei.  Prin  urmare , 
naţiunea ,  pentru  noi ,  nu  este  un  accident  trecător,  nu  este  ceea  ce  astăzi  există  iar 
mâine  poate  să  dispară  ca  o  umbră,  ci  este  realitate  care  se  încadrează  în  planurile 
veşnice  ale  raţiunii  dumnezeieşti  ”16.  Mitropolitul  teolog  vorbeşte  doar  de  caracterul 
ontologic  al  neamului,  nu  şi  de  posibila  cădere  a  neamului  dintr-un  plan  divin  de 
existenţă  pământească.  Totuşi,  gândirea  lui  ne  ajută  să  înţelegem  însemnătatea  pe 
care  o  acordă  unei  educaţii  preoţeşti  care  se  sprijină  de  ideea  veşniciei  neamului. 
Iar  pentru  cele  ce  urmează  e  bine  să  ştim  că  în  fiecare  preot  Mitropolitul  vede  un 
educator  nu  al  unei  oarecare  parohii,  ci  un  educator  al  neamului  său. 

Ortodoxia,  sursă  primară  a  unei  educaţii  etnice  tradiţionale.  Cuvântul 
suprem  de  care  atârnă  întreaga  viaţă  a  neamului  românesc,  în  Biserica  sa 
strămoşească,  nu  este  decât  acela  de  Ortodoxie.  Pentru  poporul  român  dreptmăritor, 
Ortodoxia  este  viaţa  cea  nouă  în  Hristos:  „  Viaţa  cea  nouă  este  o  ţâşnire  de  puteri 
dumnezeieşti  în  om.  E  o  faptă  a  lui  Dumnezeu ,  un  dar  al  Lui " 17.  Ortodoxia  este 

15  Biserica  şi  viaţa ,  p.  57. 

16  După  Nichifor  Crainic,  Mitropolitul  Nicolae,  glasul  Ortodoxiei  noastre,  în  Omagiu  înalt 
Prea  Sfinţiei  Sale  Dr.  Nicolae  Bălan,  Mitropolitul  Ardealului  la  20  de  ani  de  arhipăstorire ,  Sibiu, 
1940,  p.  274. 

17  Scrisori  pastorale ,  Sibiu,  1940,  p.  59. 

năzuinţa  continuă  spre  viaţa  deplină  în  Hristos.  Ca  atare,  ea  este  ceva  viu,  în  continuă 
creştere,  este  duh  nou.  Iată  sensul  pe  care  mitropolitul  Bălan  îl  conferă  întregii  lui 
activităţi  pastorale  încă  de  la  începutul  angajării  sale  pe  drumul  unei  educaţii  noi 
în  ogorul  neamului  său.  „Ne  vom  sili  să  turnăm  duh  proaspăt,  duh  de  înnoire  în 
largile  cadre  de  organizare  date  Bisericii  noastre  de  nemuritorul  arhiereu 
Şaguna  ”18.  E  vorba  despre  „  duhul  ”  considerat  forţa  interioară  a  întregii  misiuni  şi 
activităţi  hristocentrice  ortodoxe,  care  de  fapt  se  inspiră  din  Miracolul  Euharistie 
al  Sfântului  Altar,  pentru  care  există  atât  teologia  cât  şi  educaţia:  „  Teologia  are 
scopul  superior  de  a~i  aduce  pe  slujitorii  Altarului  într-un  contact  cât  mai  cald  şi 
mai  intim  cu  Mântuitorul.  Dacă  teologia  nu  urmăreşte  acest  scop,  atunci  rămâne 
aramă  sunătoare  ”'9.  Numai  că  acest  scop  nu-i  priveşte  numai  pe  slujitorii  altarului, 
adică  pe  preoţi  împreună  cu  cei  ce  se  pregătesc  pentru  preoţie,  ci  priveşte  neamul 
întreg.  „  Nici  unul  dintre  noi  -  afirmă  marele  arhiereu  -nu  avem  altă  putinţă  să  ne 
păstrăm  sufletul  pe  care  îl  pregătim  pentru  mântuire  decât  dacă  trăieşte  neamului 
din  care  face  parte  ”20.  Nimeni  nu-şi  poate  dobândi  mulţumirea  în  această  lume, 
dacă  neamul  său  se  află  în  suferinţă,  vinovat  de  păcate.  „Fericirea  fiecăruia  din 
•  noi  atârnă  de  fericirea  neamului”2'.  Ce  ar  zice  astăzi  Mitropolitul  Bălan  dacă  ar 
constata  starea  de  decădere  morală  în  care  a  ajuns  neamul  nostru,  pierzând  din 
sânul  său  în  fiecare  an  cel  puţin  un  milion  de  fii  prin  pruncucidere,  vinovaţi  fiind 
părinţii  de  oribila  crimă  în  masă?  încercăm  să  deducem,  în  continuare,  principiile 
unei  educaţii  pastorale  din  gândirea  ierarhului  luminat,  pentru  care  scopul  întregii 
sale  vieţi  a  fost  lupta  pentru  înaintarea  morală  şi  propăşirea  neamului  în  tot  ce  este 
sfanţ  pe  pământ:  „Iubiţi-vă  ţara,  pământul  nostru  scump... Pentru  ţară ,  pentru 
poporul  nostru ,  pentru  Biserică ,  pentru  toate  comorile  şi  moştenirile  scumpe  ce  le 
avem  fiecare  de  la  elef  să  fim  oricând  gata  să  ne  închinăm  munca,  devotamentul  şi 
viaţa  noastră ,>22. 

Credinţa  şi  iubirea  -  resorturile  interioare  ale  educaţiei  clerului  şi  poporului. 
Nu  doar  educaţia  pentru  preoţie  a  tinerilor  noştri  leviţi  constituie  o  preocupare 
majoră  a  Mitropolitului  Bălan,  ci  prin  ei  se  îngrijeşte  de  aceeaşi  lucrare  pentru 
întregul  neam.  Făurind  un  plan  educaţional  sistematic,  îl  impune  prin  aceste  cuvinte: 
„Sd  creştem  bărbaţi  care  cred  mai  întâi  în  cele  sfinte,  căci  ei  vor  fi  oameni  de 
convingeri  în  toate  situaţiile  şi  nevoile  vieţii  obşteşti...  să  sădim  şi  să  cultivăm 
conştiinţa  vredniciei  preoţeşti  pătrunzând  tot  mai  adânc  şi  cuprinzând  tot  mai 

Biserica  şi  Viaţa,  p.  4. 

19  Cuv.  la  deschiderea  Cursurilor  de  îndrumare  preoţească, seria  VI,  Telegraful  Român, 
XCVIII,  nr.  20-22,  p.  5. 

20  După  Corneli  u  Sârbu,  Ortodoxia  oglindită  în  opera  înalt  Prea  Sfinţitului  Mitropolit  Nicolae, 
în  Omagiu  (1955),  p.  46,  citat  M.D.P.T.  p.  209. 

21  Idem ,  citat  M.D.P.T.  p.  211. 

21  Pastorala  de  Paşti,  1948,  Telegraful  Român,  XCVI,  nr.  5-6,  p.  1. 

larg  motivele  care  ne  întemeiază  credinţa  noastră  în  spiritul  vederilor  dogmatice , 
morale  şi  canonice  care  pot  clădi  temeiul  moral  şi  intelectual  al  ei... să  creştem 
preoţi  cu  caracter  religios-moral  neşovăitor  ’23.  Care  ar  fi  aşadar  principiile 
fundamentale  prioritare  la  o  educaţie  a  clerului  ortodox,  fiind  în  acelaşi  timp  şi 
resortul  lăuntric  al  întregii  pedagogii  puse  în  slujba  neamului,  cunoscând  bine 
intenţia  ierarhului  de  a  introduce  valenţe  noţiunii  de  misiune  în  această  operă? 
Punând  un  accent  major  pe  plăsmuirea  religios  morală,  mai  mult  decât  pe  informaţie, 
adică  pe  simplele  cunoştinţe  intelectuale,  pe  care  nu  le  exclude,  ci  le  include, 
Mitropolitul  Bălan  contează,  în  primul  rând,  pe  o  intervenţie  divină  care  ni  se 
transmite  prin  „  conştiinţa  vredniciei  preoţeşti  ”  de  care  el  însuşi  a  dat  dovadă,  în 
acest  orizont,  se  înţelege,  informaţia  este  atât  naturală,  cât  şi  supranaturală,  adică 
revelaţională,  iar  formaţia  este  atât  patriotică  cât  şi  duhovnicească,  adică  teandrică. 
In  scopul  de  a  preciza  care  sunt  izvoarele  actului  educativ  misionar  şi  pastoral,  se 
cuvine  să  ne  referim  la  credinţă  şi  iubire,  două  idei  -  forţă  la  care  apelează 
neîntrerupt  gândirea  şi  inima  unui  educator  adevărat.  Unde  află  Mitropolitul  Bălan 
îngemănarea  acestei  energii  divine?  Nu  în  altă  parte, decât  în  „  legea  românească  ” 
pe  care  o  consideră  depozitarul  credinţei  strămoşeşti  de  origine  apostolică,  ea  însăşi  * 

A 

iubire  din  iubire.  In  afara  iubirii  divine,  darul  credinţei  nici  nu  ar  fi  cu  adevărat 
dar.  Este  chiar  de  neînţeles  o  existenţă  a  credinţei,  cum  este  cea  ortodoxă,  fără  o 
mare  iubire.  Or,  iubirea  este  prezenţă,  comuniune,  dăruire,  prin  care  se  afirmă 
adevărata  credinţă  strămoşească  şi  în  descoperirea  căreia  nu  doar  existăm  ca  atare, 
ci  chiar  ctitorim  pe  pământ  o  cetate  a  împărăţiei  lui  Dumnezeu,  care  se  va  desăvârşi 
în  veacul  ce  va  să  vie.  Ceea  ce  este  important  pentru  implicarea  conştiinţei  misionare 
în  educaţie,  aşa  cum  o  vrea  mitropolitul  Bălan,  este  faptul  că  prin  iubire,  şi  aici 
putem  înţelege  iubirea  de  neam,  credinţa  împreună  darul  lui  Dumnezeu  cu  voinţa 
fiilor  acestui  neam  şi  le  împărtăşeşte,  prin  intermediul  raţiunii  luminate,  un  mare 
ideal24.  Nu  a  fost  acest  ideal  altul  decât  acela  al  desăvârşirii  darului  cu  care  Dum¬ 
nezeu  a  înzestrat  poporul  român  prin  unirea  din  1 9 1 8  şi  care  s-a  concretizat  într-o 
imensă  activitate  de  „înnoire”.  Această  înnoire  însăşi  se  concretizează  într-o  lucrare 
ce  rămâne  a  caracteriza  pe  Mitropolit.  Va  trebui  să  revenim. 

Iubirea ,  dimensiune  euharistică  a  unui  n  paradis  etnic  ”  românesc .  Pentru  a 
lămuri  un  adevăr  de  mare  însemnătate,  prezent  în  gândirea  teologului  Nicolae 
Bălan,  dar  într-un  mod  intuitiv,  dar  care  se  constituie  drept  izvorul  iubirii  creatoare 
a  neamului,  chintesenţa  însăşi  a  actului  educativ  misionar,  vom  continua  cu 
următoarele:  E  de  neînchipuit  existenţa  acestei  iubiri  fără  de  Sfânta  Euharistie. 

23.  Revista  teologică ,  Sibiu,  p.  118-119. 

24.  Din  semnificaţia  întrupării.  Mitropolitul  Nicolae  Bălan  desprinde  principiul: ,  Adevărata  temelie 
a  vieţii,  focul  care  o  încălzeşte,  lumina  care  o  luminează,  pâinea  care  o  hrăneşte,  apa  care  o  adapă  este 
iubirea  lui  Dumnezeu1’,  Pastorala  de  Crăciun  1947,  Telegraful  Român,  XCV,  1947,  nr.  45-52. 

După  cum  despre  Euharistie  se  spune  că  este  Taina  împărăţiei,  înţeleasă  drept 
plinirea  Bisericii  şi  descoperirea  vieţii  celei  noi  în  Hristos-Domnul,  la  fel  se  poate 
spune  despre  aceasta  şi  că  este  resortul  tainic  al  acelei  iubiri  care  ne  introduce  în 
templul  măririi  cosmice  divine,  paradisul  etnic  românesc.  Două  ocazii  îi  se  oferă 
Mitropolitului  Bălan  să  amintească  de  acest  paradis,  fără  să-l  numească  astfel: 
sfinţirea  bisericii  de  la  Mănăstirea  Brâncoveanu  de  la  Sâmbăta  de  Sus  şi  a  aceleia 
de  la  Schitul  Păltiniş.  Iubirea  ce-şi  va  avea  sursa  în  Sfânta  Euharistie  este  mai  ales 
creatoare.  Ea  se  află  la  originea  apariţiei  unui  cer  nou  şi  pământ  nou,  încă  din 
această  lume.  Căci  cer  şi  pământ  nou  este  sărbătoare ,  este  pătrunderea  în  firea 
creată  a  ceea  ce  e  mai  presus  de  fire  şi  trăirea  acelei  realităţi  mai  presus  de  fire. 
înnoirea  însăşi,  amintită  mai  înainte,  nu  ar  fi  altceva  decât  încadrarea  liturgică  a 
neamului  în  această  zi  neînserată  a  destinului  neamului  românesc. 

Activitatea  pastorală  privită  în  lumina  spiritului  apostolic  misionar.  Ce  a 
vrut  să  fie  implicarea  spiritului  apostolic  în  pastoraţie  este  un  fapt  demn  de  remarcat, 
care  a  făcut  ca  Mitropolitul  Nicolae  Bălan  să  fie  considerat  ctitorul  preoţimii 
veacului  al  douăzecilea  din  Transilvania  şi  nu  mai  puţin  stârnitorul  celor  mai 
entuziaste  glasuri  pastorale  ale  preoţimii  noastre  din  această  perioadă.  In  vederea 
realizării  marilor  scopuri  pe  care  şi  le-a  propus,  utilizează  din  plin  toate  mijloacele, 
creează  toate  instituţiile  şi  pune  în  funcţiune  cele  mai  potrivite  metode  de  lucru25. 
Această  activitate  pastorală  pe  care  o  stârneşte  solicită  din  partea  preoţilor  o  înaltă 
cultură  teologică  şi  vaste  orientări  în  cultura  profană.  Numai  în  sensul  creării  unui 
avânt  pastoral,  în  ordinea  culturii  româneşti  care  se  afla  şi  ea  la  o  răscruce,  într-o 
discuţie  pe  care  o  avea  cu  intelectualii  vremii  sale,  Mitropolitul  Bălan  considera 
că  în  vremea  sa  nu  mai  era  corespunzătoare  vechea  preoţime  românească, 
patriarhală,  legată  mai  mult  de  molitfelnic  decât  de  celelalte  izvoare  ale  culturii 
creştine,  ale  unei  înalte  teologii  ortodoxe.  Este  de  precizat  şi  aceea  că  ne  aflăm  în 
perioada  în  care,  prin  Telegraful  Român,  foaie  aflată  sub  conducerea  nemijlocită  a 
Mitropolitului,  se  ridica  prima  tribună  de  luptă  împotriva  pruncuciderii,  nu  numai 
din  viaţa  oraşului,  ci  şi  a  satului.  Avem,  de  asemenea,  numeroase  dovezi  ale  felului 
în  care  îi  iubea  pe  studenţii  teologi  ce  proveneau  din  mediul  rural,  cu  o  consideraţie 
deosebită  pentru  zestrea  lor  spirituală,  ţărănească  şi  tradiţională.  în  acelaşi  timp 
era  conştient  de  faptul  că  o  confruntare  puternică,  o  luptă  serioasă,  se  va  da  chiar 
pe  cuprinsul  culturii,  iar  preoţii  se  cuvine  a  se  afla  pe  nişte  poziţii  redutabile, 
tocmai  pentru  că  pruncuciderea  atacă  direct  valoarea  şi  chiar  existenţa  neamului 
său  pe  care  îl  iubea  atât  de  mult.  In  această  direcţie  am  putea  continua  cu  ceea  ce 
face  acest  mare  preot  şi  dascăl  al  poporului  român  din  Transilvania  pe  linia 
învăţământului  teologic,  de  promovare  a  culturii  prin  tipărirea  de  cărţi  şi  biblii,  de 

25  Cuvinte  din  prefaţa  care  inaugurează  colecţiile  ştiinţifice  „Seria  Teologică”  şi  „Seria 
Didactică”,  înfiinţate  în  anul  1933. 

sprijinire  a  monahismului  ortodox,  de  asistenţă  socială,  de  edificare  a  construcţiilor 
bisericeşti  şi  şcolare,  apostolat  laic,  religios  şi  cultural,  într-un  cuvânt  de  mobilizare 
a  conştiinţei  preoţeşti  şi  mireneşti,  în  primul  rând.  Timp  de  cinci  decenii,  preoţii, 
profesorii,  împreună  cu  credincioşii  ortodocşi  ardeleni  s-au  hrănit  statornic  şi  s-au 
îmbogăţit  mereu  sufleteşte  din  această  deosebit  de  fructuoasă  activitate  a  marelui 
Arhiereu.  Să  le  concentrăm  însă  într-o  privire  sinoptică. 

în  loc  de  concluzie.  Ceea  ce  a  exprimat  Mitropolitul  Bălan,  urmărind  un 
program  asiduu  şi  zelos  de  muncă,  pe  atât  de  multe  planuri  ale  activităţii  sale 
pastorale,  poate  constitui  un  reper  de  orientare  pentru  o  cuprindere  sintetică  cu 
care  încheiem  prezentarea  de  faţă.  „ Intr-adevăr,  astăzi  avem  puteri  de  muncă , 
avem  mijloace  de  muncă ,  avem  teren  de  muncă,  dar  munca  însăşi  trebuie  încurajată 
şi  organizată ,  ca  să-şi  verse  efectele  ei  binefăcătoare  în  valuri  cât  mai  largi  ” 25) .  E 
vorba  despre  o  muncă  ce  prin  Mitropolitul  Bălan,  luceafăr  al  Ortodoxiei  ardelene, 
a  devenit  exemplară.  E  munca  de  sub  cârmuirea  unui  vrednic  arhipăstor  al 
Ardealului  prin  care  totul  se  înnoieşte  în  Biserică.  Astfel,  în  cauză  se  află  lucrarea 
de  îndrumare  a  centrului  mitropolitan,  înnoirea  şcolii  teologice  şi  a  profesorilor 
ei,  înnoirea  clerului  şi  a  artei  de  păstorire  a  credincioşilor,  înnoirea  presei  bisericeşti 
şi  a  literaturii  teologice,  înnoirea  predicilor  destinate  tineretului  şi  a  catehizaţiei 
acestuia,  într-un  cuvânt  toată  viaţa  religioasă  se  înviorează  prin  insuflarea  Sfântului 
Duh  care  a  găsit  în  vajnicul  ocârmuitor  al  Bisericii  ardelene  ceea  ce  el  însuşi  a 
ţinut  să  numească:  „ conştiinţa  vredniciei  preoţeşti ’.Ş i  totuşi,  această  încheiere 
mai  priveşte  un  fapt,  pe  cât  de  particular  în  acest  context  de  relevanţe  omagiale,  pe 
atât  de  concludent  dacă  e  transferat  într-o  perspectivă  peisagistică  ce  ne-o  oferă 
un  anume  colţ  de  ţară:  zona  Arcului  Intercarpatic.  Cupolele  bisericilor  ortodoxe 
din  această  zonă,  ridicate  în  vremea  arhipăstoririi  marelui  nostru  ierarh,  nu  ridică 
spre  ceruri  doar  măreţia  unor  monumente  de  piatră,  ci  descoperă  renaşterea  con¬ 
ştiinţei  ortodoxe  şi  româneşti,  lucrare  căreia  i  s-a  consacrat  acest  mare  „voievod  al 
credinţei  strămoşeşti”. 

Veşnică  să-i  fie  pomenire,  din  veac  în  veac! 

A 

Pr.  prof.  dr.  Ilie  MOLDOVAN 
Facultatea  de  Teologie  Ortodoxă  «Andrei  Şaguna»,  Sibiu 

Mission  and  Pastoral  Task  in  Metropolitan  Nicolae  Bălan’s  Thought 
and  Activity 

The  present  article  offers  a  survey  of  the  main  pastoral  and  missionary  ac- 
tivities  of  the  most  prominent  religious  leader  of  the  Orthodox  Church  in 
Transylvania  during  the  20lh  century,  Nicolae  Bălan.  These  include  the  renewal  of 
the  theological  school  and  the  clergy,  the  art  of  spiritual  stewardship,  the  preach- 

ing  and  catechization,  the  religious  press  and  theological  literature;  the  struggle 
for  church  unity  in  Transylvania,  for  the  official  majority  status  of  the  Orthodox 
Church  in  the  recent  unified  Romanian  state,  and  for  the  preservation  andstrength- 
ening  of  Romanian  Orthodoxy  in  the  Southeastern  Transylvania.  A  prophet  work- 
ing  according  to  the  imperatives  of  his  age,  Nicolae  Bălan  militated for  " the  con- 
sciousness  of  worthy  priesthood”  and  “illuminated  Christian  activism  ”, 


MITROPOLITUL  NICOLAE  BĂLAN 
ŞI  ROMÂNII  ORTODOCŞI  DIN  AMERICA 


Continentul  american  a  constituit  un  punct  de  atracţie  şi  pentru  români.  Cer¬ 
cetările  mai  noi  au  consemnat  faptul  că  primul  român  care  a  călcat  pe  pământul 
american,  cu  intenţia  de  a  face  înconjurul  lumii,  a  fost  Samuilă  Dămian  (Samuel 
Damien),  „originar  din  Transilvania...  preot  al  Bisericii  Greceşti”,  care  cunoscându-1 
şi  împrietenindu-se  cu  fizicianul  Benjamin  Franklin  a  învăţat  folosirea  electricităţii 
cu  ajutorul  buteliei  Leyda.  Ajuns  în  insula  Jamaica,  de  unde  scria  prietenului  său 
dezvăluindu-i  intenţia  de  a-şi  continua  drumul  în  jurul  lumii  prin  Havana,  Mexic, 
Manila,  China,  India,  Persia  şi  Turcia,  şi-a  pierdut  urma  fiind  probabil  sechestrat 
sau  murind  în  condiţii  necunoscute1. 

înfrângerea  revoluţiei  de  la  1848/1849  din  Transilvania,  i-a  determinat  pe 
unii  români  să  plece  spre  „Lumea  nouă”  pentru  a  scăpa  de  represiunea  autorităţilor 
austriece.  Astfel  George  Pomuţ,  căpitan  în  armata  lui  Kossuth,  a  ajuns  în  America 
la  începutul  anului  1 850,  înrolându-se  ca  voluntar  în  timpul  războiului  de  secesiune 
alături  de  Nicolae  Dunea,  Eugen  Ghica,  Eugen  Alcazar,  Emanoil  Boteanu  şi  alţii. 
Pentru  meritele  sale  în  apărarea  Uniunii  i  s-a  conferit  de  către  preşedintele  An- 
drew  Johnson  gradul  onorific  de  general  de  brigadă,  fiind  numit  apoi  consul  gen¬ 
eral  a!  Statelor  Unite  la  Sankt  Petersburg  (1866-1872)2. 

Datorită  lipsurilor  materiale  şi  oprimării  naţionale,  în  ultimul  deceniul  al 
secolului  al  XlX-lea  şi  începutul  celui  de-al  XX-lea  tot  mai  mulţi  români  din  Tran¬ 
silvania,  Banat  şi  Bucovina,  provincii  aflate  în  componenţa  Imperiului  austro- 
ungar,  au  emigrat  în  Statele  Unite  ale  Americii  şi  Canada.  Nu  intenţionau  să  se 
stabilească  definitiv  acolo,  ci  strângând  „mia  de  dolari  şi  banii  de  drum”  să  se 
întoarcă  acasă  unde,  după  ce-şi  plăteau  datoriile,  să  poată  să-şi  zidească  o  casă 
nouă  şi  să-şi  întemeieze  sau  să-şi  întregească  o  gospodărie  care  să-i  asigure  existenţa 
împreună  cu  familia  rămasă  în  ţară3. 

1  A  se  vedea  A.  Jivi,  începuturile  viefii  bisericeşti  la  românii  ortodocşi  din  America,  în  voi. 
„Teologie,  slujire,  ecumenism.  Omagiu  Î.P.S.  Antonie  Plămădeală,  Mitropolitul  Transilvaniei, 
Crişanei  şi  Maramureşului  la  împlinirea  vârstei  de  70  de  ani’1.  Sibiu,  1996,  p.  282. 

:  Ibidem,  p.  283. 

3  Policarp  Moruşca,  Românii  din  America,  în  voi.  „Omagiu  înalt  Prea  Sfinţiei  Sale  Dr.  Nicolae 

Muncind  din  greu  în  fabrici,  mine,  în  construcţia  şoselelor  şi  căilor  ferate, 
iar  seara  căutând  să  deprindă  cât  de  puţin  limba  engleză  şi  ceva  învăţătură,  românii, 
în  majoritate  ţărani,  se  confruntau  cu  multe  greutăţi.  Lor  li  s-au  adăugat  fraţi  din 
Basarabia  şi  Dobrogea  dar  şi  mulţi  macedo-români  din  Grecia,  Serbia,  Bulgaria  şi 
Albania  unde,  deşi  erau  ortodocşi,  se  confruntau  cu  naţionalismul  uneori  extrem 
de  intolerant  din  aceste  state4.  Acestea  i-au  determinat  pe  români  să  înfiinţeze 
societăţi  de  ajutor  şi  asigurare  în  caz  de  accidente,  care  se  produceau  adeseori  la 
locul  de  muncă,  cu  timpul  dându-le  şi  un  accentuat  caracter  cultural5.  Ele  au  devenit 
baza  viitoarelor  comunităţi  bisericeşti,  care  şi-au  construit  locaşuri  de  cult  şi 
solicitând  preoţi  din  ţară,  să  înfiripe  viaţa  spirituală  de  care  duceau  atât  de  mare 
lipsă  mai  ales  la  marile  sărbători  ale  creştinătăţii.  Astfel  primul  preot  ortodox  român, 
misionar  în  America,  a  fost  Gheoroghe  Henţea  din  Sebeş/jud.  Alba,  plecat  pe  cont 
propriu  în  anul  1902,  iar  a  solicitarea  românilor  din  localitatea  Regina/Saskat- 
chewan,  care  au  construit  o  biserică  cu  hramul  Sfântul  Nicolae,  mitropolitul  Partenie 
Clinceni  al  Moldovei  { 1 902- 1 908)  l-a  trimis  în  primăvara  anului  1 903  pe  arhiman¬ 
dritul  Evghenie  Ungureanu  de  la  Mănăstirea  Namţ6. 

Ţinând  cont  că  majoritatea  românilor  emigraţi  în  America  erau  transilvăneni, 
mitropolitul  Ioan  Meţianu  al  Ardealului  (1899-1916)  a  decis  în  urma  consultării 
protopopilor  şi  a  Consistoriului  de  la  Sibiu  să-l  trimită  acolo  pentru  2-3  luni  pe 
preotul  Zaharia  Oprea  din  Bandul  de  Câmpie/jud.  Mureş,  încredinţându-i  misiunea 
de  a-i  cerceta  pe  români,  a-i  întări  în  credinţă,  a-i  sfătui  să  lucreze  conştiincios  şi 
să  nu  uite  de  familie,  de  rude  şi  de  ţara  lor,  a-i  împărtăşi  de  Sfintele  Taine  şi  a  le 
face  toate  rugăciunile  de  trebuinţă7. 

A 

In  oraşul  Cleveland  exista  deja  o  parohie  românească  (prima  din  Statele 
Unite),  care  cerea  mitropolitului  Ioan  Meţianu,  la  30  octombrie  1904,  să  trimită 
un  preot  ortodox  pentru  a  contracara  prozelitismul  uniat  promovat  de  preotul  Epami- 
nonda  Lucaciu,  trimis  de  la  Blaj.  Asesorul  consistorial  de  atunci,  Elie  Miron  Cristea 
îi  anunţa  că  a  fost  desemnat  preotul  Moise  Balea  şi  le  recomanda  membrilor  Con¬ 
siliului  parohial  să  folosească  atât  la  întocmirea  protocoalelor  cât  şi  în  cult  numai 
limba  română  iar  în  organizarea  şi  administrarea  parohiei  să  se  orienteze  după 
Statutul  Organic  al  Mitropoliei  Transilvaniei8.  Preotul  Moise  Balea  a  contribuit  la 

Bălan,  Mitropolitul  Ardealului,  la  douăzeci  de  ani  de  arhipăstorire”,  Sibiu,  1940,  p.  601. 

4  M,  Păcurariu,  Aspecte  din  istoria  vieţii  bisericeşti  a  românilor  din  Statelor  Unite  şi  Canada, 
în  voi.  „Autocefalie,  Patriarhie,  slujire  sfântă14.  Bucureşti,  1995,  p.  302. 

5  începând  cu  anul  1902  funcţionau  societăţile  „Vulturul’1  în  Homestead/Pennsylvania  şi 
„Carpatina”  în  Cleveland/Ohio,  cf.  A.  Jivi,  op. cit. >  p.  284. 

6  Ibidem,  p.  285 

7  A  se  vedea  Tr.  Scorobeţ,  Acţiunea  misionară  a  Sibiului  in  America,  în  „Revista  Teologică”, 
nr.  7-8/1934,  p.  265. 

1  A.  Jivi,  op .  cir.,  p.  287. 

consolidarea  parohiei  din  Cleveland  şi  la  constituirea  altor  noi:  Youngslown/Ohio, 
Farrel/Pennsylvania,  Salem/Ohio,  Erie/PA,  toate  în  anul  1906,  Indianopolis/Indi- 
ana  (1910),  Martins,  Ferry/Ohio  (1911),  Akron/Ohio  (1914),  Ellwood  City /PA 
( 1914,  St.  Louis/Missouri  şi  altele9.  Din  rapoartele  periodice  pe  care  el  le  trimitea 
la  Sibiu  se  pot  identifica  greutăţile  cu  care  se  confruntau  românii  în  toate  domeniile 
lor  de  activitate,  implicit  cel  misionar-pastoral.  De  numele  lui  se  leagă  şi  construirea 
primei  biserici  româneşti  din  Statelor  Unite,  în  parohia  Indiana  Harbor,  a  cărei 
piatră  de  temelie  a  fost  pusă  la  4  noiembrie  190610. 

Pentru  necesităţile  spirituale  ale  noilor  comunităţi,  Arhiepiscopia  Sibiului 
a  trimis  un  al  doilea  preot  misionar,  pe  Trandafir  Scorobeţ  din  Cârţişoara/jud. 
Sibiu,  care  a  slujit  în  perioada  anilor  1 906- 1 909  în  parohiile  româneşti  din  Young- 
stown/Ohio  şi  Sharon/Pensylvania,  înfiinţând  o  nouă  parohie  la  Alliance/Ohio, 
în  anul  1907". 

Un  alt  preot  transilvănean  trimis  de  la  Sibiu  şi  care  şi-a  înscris  numele  în  ga¬ 
leria  personalităţilor  Bisericii  Ortodoxe  Române  din  America,  cu  o  fructuoasă  păs¬ 
torire  de  55  de  ani  la  Indiana  Harbor,  a  fost  Simion  Mihălţan  din  Ohaba/jud.  Alba. 

Creşterea  numărului  comunităţilor  româneşti  şi  necesitatea  organizării  lor 
într-un  mod  unitar,  a  dus  la  înfiinţarea  unui  protopopiat  româneasc  sub  coordonarea 
preotului  loan  Podea  din  Săcădate/jud.  Sibiu,  trimis  la  Cleveland  încă  din  anul 
1909.  Protopopiatul  înfiinţat  în  anul  1912  şi  pus  sub  jurisdicţia  Arhiepiscopiei 
Sibiului  cuprindea  parohiile  existente  în  Statele  Unite  şi  păstorite  de  preoţii  loan 
Podea,  Moise  Balea,  Simion  Mihălţan,  Ilie  Pop  şi  Octavian  Petra.  Parohiile  din 
Canada  fiind  întemeiate  de  români  bucovineni  şi  puse  sub  jurisdicţia  Mitropoliei 
Moldovei  nu  erau  incluse  în  acest  protopopiat12. 

Declanşarea  primului  război  mondial  făcea  imposibilă  întoarcerea  românilor 
în  ţară  dar  şi  trimiterea  de  noi  preoţi  pentru  necesităţile  lor  spirituale,  cei  existenţi 
făcând  cu  greu  faţă  celor  aproximativ  30  de  parohii  existente  la  sfârşitul  anului 
1918.  Unii  dintre  ei  s-au  înrolat  ca  voluntari  în  armata  americană  din  dorinţa  de  a 
sprijini  destrămarea  Imperiului  austro-ungar  care  crea  premisele  unirii  Transilvaniei 
şi  Bucovinei  cu  Regatul  României.  Intrigaţi  de  propaganda  antiromânească  şi 
naţionalist-maghiară  făcută  de  contele  Apponyi  în  Statele  Unite  în  numele 
guvernului  de  la  Budapesta,  delegaţii  comunităţilor  româneşti  s-au  întrunit  la  24 
februarie/ 10  martie  1918  în  oraşul  Youngstown/Ohio,  adresând  preşedintelui 
Woodrow  Wilson  un  memoriu  în  care  afirmau  cu  tărie  că  Transilvania  este  pământ 


,  M.  Păcurariu,  op.cit.,  p.  305 

1,1 1.  Podea,  Românii  din  America,  Sibiu,  1912,  p.  57. 

11  Amănunte  la  A.  Jivi,  Contribuţii  la  istoria  relaţiilor  ecumenice  romăno-anglicane ,  în 
„Studii  Teologice”,  nr.  7-8/1984,  p.  482-493. 

12  A.  Jivi,  începuturile  vieţii  bisericeşti,  p.  289. 

românesc  în  care  populaţia  de  naţionalitate  română  este  lipsită  de  drepturi  şi  se 
declarau  pentru  unirea  Transilvaniei,  Banatului  şi  Bucovinei  cu  România.  Pentru 
a  întregi  această  dorinţă,  ei  declarau  că  cei  1 50.000  de  români  împreună  cu  preoţii 
lor  au  hotărât  înfiinţarea  unei  Episcopii  ortodoxe  române  pe  care  au  pus-o  sub 
jurisdicţia  Mitropoliei  Ungrovlahiei,  pentru  ca  în  acest  fel  guvernul  maghiar  să 
nu-şi  poată  extindă  cumva  „mâna  sa  aducătoare  de  stricăciune  şi  chinuire”,  cum  se 
preciza  în  Hrisovul  de  închinare13.  Această  decizie  nu  putea  fi  nicidecum  considerată 
ca  afront  la  adresa  Arhiepiscopiei  Sibiului  şi  lipsă  de  recunoştinţă  faţă  de  Biserica 
care  i-a  sprijinit  atât  de  mult,  ci  luată  datorită  faptului  că  la  cârma  Mitropoliei 
Ardealului  era  acum  Mitropolitul  Vasile  Mangra  (1916-1918),  ales  cu  sprijinul 
guvernului  de  la  Budapesta.  Dar  se  preciza  în  declaraţie  că  românii  din  America 
rup  orice  legătură  cu  Mitropolia  Ardealului  urmând  ca  relaţiile  să  fie  reluate  atunci 
când  „Transilvania  şi  ţinuturile  româneşti  din  Ungaria  vor  fi  dezrobite,  făcând 
parte  din  Regatul  liber  al  României”.  Prin  urmare  printr-o  hotărâre  bisericească 
românii  americani  sprijină  Marea  Unire  de  la  191814. 

Evenimentele  care  au  succedat  sfârşitul  războiului  nu  au  favorizat  punerea 
în  aplicare  a  deciziei  de  la  Youngstown  şi  astfel  s-a  acutizat  conflictul  dintre  preoţii 
hirotoniţi  în  ţară  şi  cei  hirotoniţi  de  episcopii  ruşi  Ştefan  Dzubay,  Adam  Filipovski 
şi  Arsenie  de  Winnipeg  în  Canada,  grupaţi  în  jurul  preotului  Lazăr  Gherman,  fost 
profesor  de  teologie  la  Cernăuţi15. 

Pentru  reglementarea  situaţiei  şi  gruparea  parohiilor  româneşti  sub  o 
organizare  unitară,  era  nevoie  de  o  intervenţie  din  ţară,  acum  acţionând  noul 
mitropolit  al  Ardealului,  Nicolae  Bălan  (1920-1955).  Deşi  numărul  preoţilor  şi 
studenţilor  români  a  cunoscut  după  1918  un  adevărat  regres,  între  anii  1922-1923 
au  fost  trimişi  de  la  Sibiu  opt  preoţi  tineri  printre  care  Victor  Mureşan,  Ioan  Truţia, 

A 

Ioan  Stănilă,  Ştefan  Opreanu  şi  Andrei  Moldovan,  ajuns  episcop.  întregind  rândurile 
preoţilor  hirotoniţi  în  ţară  şi  căutând  să  găsească  o  modalitate  de  colaborare  cu  cei 
hirotoniţi  „de  nevoie1',  întrucât  şi  unii  şi  alţii  păstoreau  pe  români,  s-a  ajuns  ca  la 
22  februarie  1923  să  se  semneze  o  declaraţie  comună  pe  baza  căreia  să  se  realizeze 
unirea  bisericească  a  românilor  ortodocşi  din  America  sub  jurisdicţia  Mitropoliei 
Ardealului.  Tergiversându-se  aplicarea  acestei  decizii,  i-a  determinat  pe  preoţii 
hirotoniţi  în  America  să  ţină  la  7  octombrie  1924  o  conferinţă  condusă  de  episcopul 
rus  Adam  Filipovski.  S-a  hotărât  ca  până  la  dobândirea  unui  episcop  român  care 


13  Detalii  privind  această  întrunire  şi  documentele  ei  la  N.  Streza,  Petiţia  Episcopiei  Ortodoxe 
Române  din  Statele  Unite  ale  Americii  de  Nord  către  preşedintele  Woodrow  Wilson,  în  „Glasul 
Bisericii’1,  nr.  9-12/1979,  p.  1132-1135. 

14  Episcop  Antonie  Plămădeală,  Românii  americani  anticipează  unirea  din  1918 ,  în  „Biserica 
Ortodoxă  Română”,  nr.  11-12/1978,  p.  1302-1305. 

15  M.  Păcurari u,  op.  ci/.,  p.  308. 

să  conducă  Biserica  Ortodoxă  Română  din  Statele  Unite  organizată  ca  eparhie 
autonomă  a  Bisericii  Autocefale  din  România,  preoţii  români  hirotoniţi  în  America 
să  stea  sub  jurisdicţia  episcopului  Adam.  Consistoriul  provizoriu  constituit  cu  aceas¬ 
tă  ocazie  era  condus  de  protopopul  Lazăr  Gherman16. 

Cererea  românilor  din  America  a  fost  discutată  de  Sfântul  Sinod  al  Bisericii 
Ortodoxe  Române  în  şedinţele  din  16  februarie  1925  şi  8  martie  1926  hotărându- 
se  trimiterea  unui  episcop.  Ne  fiind  însă  create  condiţiile  desemnării  unui  titular  şi 
existând  probabil  unele  disensiuni  între  Patriarhie  şi  Mitropolia  Ardealului  privind 
asumarea  jurisdicţiei  canonice  asupra  românilor  din  America,  Sfanţul  Sinod  a  decis 
la  29  mai  1928  să  trimită  mai  întâi  doi  delegaţi:  preotul  Trandafir  Scorobeţ17,  con¬ 
silier  arhiepiscopesc  la  Sibiu  şi  Ioan  Matei,  profesor  la  Academia  Comercială  din 
Cluj.  în  cele  din  urmă,  tot  datorită  opoziţiei  manifestată  de  Arhiepiscopia  Sibiului, 
a  plecat  spre  America  la  20  noiembrie  1928  doar  preotul  Trandafir  Scorobeţ.  El 
avea  binecuvântarea  mitropolitului  Nicolae  Bălan  şi  era  autorizat  de  Consiliul 
arhiepiscopesc  „de  a  îndeplini  vizite  canonice  în  toate  comunităţile  noastre 
ortodoxe,  a  tâmosi  biserici  şi  a  culege  informaţii  despre  starea  parohiilor,  a  preoţilor 
misionari  şi  a  tuturor  aşezămintelor  noastre  religioase  şi  morale”,  primind  în  acest 
sens  o  „carte  canonică”  adresată  de  mitropolit  clerului  şi  credincioşilor  de  acolo 
pentru  „a-1  primi  cu  toată  încrederea  şi  a-i  da  tot  sprijinul,  spre  a-şi  putea  îndeplini 
misiunea  ce  i  s-a  încredinţat”1*. 

In  cele  şase  luni  cât  a  stat  în  America,  părintele  Scorobeţ  a  vizitat  parohiile 
româneşti  nu  doar  ca  simplu  observator,  ci  îndrumând  prin  predică  şi  prin  articolele 
publicate  în  presa  locală  pe  românii  americani  să  adopte  „o  direcţie  nouă  în  viaţa 
individuală  şi  colectivă”,  cu  atât  mai  mult  cu  cât  fiind  împărţiţi  în  mai  multe  grupuri 
şi  stând  sub  jurisdicţii  diferite,  le  lipsea  un  sistem  de  acţiune  comună  în  viaţa  lor 
bisericească,  cum  preciza  E.  Emhardt,  membru  în  comisia  anglicană  pentru  relaţiile 
cu  ortodocşii,  cu  prilejul  întrevederii  de  la  New- York19.  Chiar  dacă  în  Statele  Unite 
trăiau  1 50  000  de  români  ortodocşi  grupaţi  în  34  de  parohii,  având  34  de  biserici  şi 
1 5  case  parohiale20,  la  care  se  adăugau  cele  1 5  parohii  de  credincioşi  din  Canada, 
le  lipsea  o  organizare  unitară  în  cadrul  unei  eparhii  proprii.  De  aceea  părintele 
Scorobeţ  a  convocat  la  30  ianuarie  1929  Conferinţa  preoţească  de  la  Cleveland. 
Cei  1 7  preoţi  prezenţi  au  discutat  probleme  pastorale  şi  organizatorice,  hotărând 

16  A.  Jivi,  idem,  p,  292. 

17  Date  biografice  ne  oferă  A  Jivi  t  Arhiereul  Teodor  Scorobeţ.  La  centenarul  naşterii  sale,  în 
„Telegraful  Român”,  nr.  5-6/1983,  p,  3;  M,  Păcurariu,  Cărturari  sibieni  de  altădată ,  Cluj-Napoca, 
2002,  p.  437-440;  Idem,  Dicţionarul  teologilor  români ,  ed.  a  II -a,  Bucureşti,  2002,  p.  431-432. 

18  Raportul  Consiliului  arhiepiscopesc,  nr.  344  din  16  aprilie  1929,  în  „Procesele  verbale  ale 
Adunării  Eparhiale”,  Sibiu,  1929,  p.  71-72. 

19  T.  Scorobeţ,  Raport  despre  misiunea  bisericească  în  Americaf  1928-1929,  Sibiu  1929,  p.  5  şi  9. 

20  Ibidem,  p.  6. 

împărţirea  parohiilor  româneşti  în  şase  cercuri  religioase:  Cleveland,  Farell,  Chi¬ 
cago,  New- York,  Sf.  Paul  şi  Detroit  care  cuprindea  şi  parohiile  din  Canada.  Totodată 
se  recunoştea  autoritatea  canonică,  ierarhică  şi  disciplinară  a  Sfanţului  Sinod  al  Ro¬ 
mâniei  prin  delegatul  său,  mitropolitul  Nicolae  Bălan  al  Ardealului,  „care  are  juris- 
dicţiunea  asupra  Bisericii  şi  credincioşilor  ei  din  Statele  Unite  ale  Americii  de  Nord”21. 

Pentru  a  pregăti  Congresul  bisericesc  de  la  Detroit,  programat  pentru  25-28 
aprilie  1929  şi  care  trebuia  să  fie,  cum  preciza  mitropolitul  Nicolae  Bălan  în  Pas¬ 
torală  din  18  aprilie  „expresia  dragostei,  a  unităţii  bisericeşti  precum  şi  a  bunei 
înţelegeri  dintre  fiii  bisericii  noastre  din  America”22,  părintele  Scorobeţ  a  vizitat 
parohiile  româneşti  „cercetând  oficiile  parohiale,  matricole,  arhiva,  locaşul  divin 
cu  toate  întocmirile,  ţinând  şedinţe  cu  comitetul  parohial,  vizitând  şcoala  catehetică, 
reuniunile  de  tineret,  slujind,  predicând  şi  dând  îndrumările  necesare  preoţilor  şi 
credincioşilor”23 .  Congresul  a  hotărât  printre  altele  înfiinţarea  Episcopiei  misionare 
a  românilor  ortodocşi  din  Statele  Unite  şi  Canada  în  legătură  canonică  cu  Sfântul 
Sinod  al  României,  unificarea  Statutelor  parohiilor  şi  acceptarea  Legii  şi  Statutului 
de  Organizare  a  Bisericii  Ortodoxe  Române24.  Până  la  desemnarea  unui  episcop, 
Congresul  de  la  Detroit  a  instituit  o  „Comisie  interimară”  formată  din  patru  preoţi 
şi  opt  mireni  condusă  de  preotul  Ioan  Truţia.  Comisia  întrunită  la  Cleveland,  la  4 
iulie  1929,  a  redactat  o  scrisoare  circulară  către  toate  parohiile  româneşti  din  Ame¬ 
rica,  informându-le  asupra  celor  discutate  şi  hotărâte  de  congres  şi  cerându-le  să 
adere  la  episcopia  nouînfiinţată.  Hotărârile  Congresului  bisericesc  de  la  Detroit 
au  fost  aprobate  de  Consiliul  Naţional  Bisericesc  la  21  noiembrie  1929,  în  timp  ce 
Sfântul  Sinod  le-a  ratificat  abia  la  1  martie  193325. 

Revenind  în  ţară  după  această  călătorie  misionară  încununată  cu  succes,  pă¬ 
rintele  Scorobeţ  insista  în  raportul  prezentat  mitropolitului  Bălan  la  20  iulie  1929 
asupra  necesităţii  organizării  comunităţilor  româneşti  din  America  prin  trimiterea 
de  preoţi  cu  pregătire  teologică  corespunzătoare,  care  să  ţină  legătura  cu  viaţa 
bisericească  din  ţară  şi  numirea  unui  episcop  misionar  destoinic,  susţinut  financiar 
de  Statul  român  până  ce  Biserica  românească  din  America  ar  fi  în  măsură  să  preia 
aceste  obligaţii26. 

Atât  alegerea  viitorului  episcop  cât  şi  problema  jurisdicţiei  asupra  Episcopiei 
misionare  din  America  a  strâmit  reacţii  aprinse  şi  chiar  opoziţie  din  partea 
mitropolitului  Nicolae  Bălan,  Congresul  Naţional  Bisericesc  din  anul  1932  hotărând 

21  Ibidem,  p.  14-16. 

22  Nicolae  Bălan,  arhiepiscop  şi  mitropolit.  Pastorală  trimisă  credincioşilor  din  America, 
Sibiu,  1929,  p.  6-7. 

23  T.  Scorobeţ,  Raport,  p.  16-17. 

24  Ibidem,  p.  19. 

25  M.  Pâcurariu,  Aspecte.,  p.  30. 

26  T,  Scorobeţ,  Raport,  p.  34. 

chiar  ca  românii  din  America  „să  rămână  sub  vechii  lor  chiriarhi”,  după  ce  în  iunie 
1931  Mitropolia  Moldovei  renunţase  oficial  la  jurisdicţia  asupra  parohiilor  din 
Canada  formate  în  mare  parte  din  bucovineni,  pentru  ca  ele  să  fie  încadrate  în 
viitoarea  Episcopia  a  Americii27. 

Interes  deosebit  pentru  punerea  în  aplicare  a  hotărârilor  Congresului 
bisericesc  de  la  Detroit  a  arătat  patriarhul  Miron  Cristea  (1919-1939),  cu  atât  mai 
mult  cu  cât  din  partea  autorităţilor  de  stat  nu  se  întrevedea  nici  o  iniţiativă  concretă, 
ci  dimpotrivă  ele  militând  pentru  repatrierea  emigranţilor.  Nici  mitropolitul  Nicolae 
Bălan  nu  a  slăbit  interesul  pentru  românii  din  America,  ci  a  primit  ca  doi  tineri 
născuţi  acolo,  Vasile  Haţegan  din  Youngstown  şi  Eugen  Lazăr  din  Alliance  să 
studieze  teologie  la  Academia  „Andreiană”  din  Sibiu  între  anii  1933-1937. 

In  acelaşi  timp  preotul  loan  Truţia  a  convocat  al  doilea  Congres  bisericesc  la 
Cleveland,  între  30-31  octombrie  1932  care  a  dezbătut  şi  aprobat  proiectul  Legii 
şi  Statutului  de  organizare  a  Bisericii  Ortodoxe  Române  din  Statele  Unite  Canada, 
întocmit  de  Comisia  interimară.  Şi  aici  s-a  impuns  spiritul  organizatoric  ardelenesc, 
căci  statutul  avea  la  bază  principiile  statutului  şagunian  adaptate  la  situaţiile  con¬ 
crete  din  America.  Statutul  a  fost  aprobat  apoi  de  Sinodul  permanent  de  la  Bucureşti, 
în  luna  iunie  1933,  iar  preotul  loan  Truţia  a  fost  numit  vicar,  încredinţându-i 
conducerea  eparhiei  până  la  numirea  unui  episcop  titular.  Al  treilea  Congres 
bisericesc,  întrunit  sub  conducerea  noului  vicar  la  Chicago  în  anul  1934  a  cerut 
din  nou  Sfântului  Sinod  „trimiterea  unui  arhiereu  cu  depline  drepturi  sacramentale, 
care  să  păstorească  turma  credincioşilor”28. 

In  urma  acestor  demersuri,  patriarhul  Miron  Cristea  a  intervenit  pe  lângă 
regele  Carol  al  II-lea  pentru  aprobarea  înfiinţării  Episcopiei  din  America.  Astfel 
ministrul  Cultelor  şi  Instrucţiunii,  Constantin  Angelescu  a  prezentat  Camerei  Depu¬ 
taţilor  şi  Senatului  Proiectul  de  lege  privind  înfiinţarea  Episcopiei  misionare  din 
America,  Legea  fiind  promulgată  la  5  mai  1934  şi  publicată  în  Monitorul  Oficial 
din  8  mai  1934.  Se  prevedea  ca  noua  episcopie  să  fie  sufragană  Mitropoliei  Ungro- 
vlahiei  şi  supusă  canonic  jurisdicţiei  Sfântului  Sinod  al  Bisericii  Ortodoxe  Române, 
titularul  ei  fiind  membru  de  drept  al  Sfântului  Sinod29. 

Dacă  mitropolitul  Nicolae  Bălan  nu  a  reuşit  să  obţină  jurisdicţia  asupra  acestei 
episcopii,  a  influenţat  de  aşa  manieră  alegerea  viitorului  episcop,  care  să  fie  foarte 
apropiat  Mitropoliei  Ardealului.  De  fapt  şi  opinia  generală  a  clerului  şi  credincio¬ 
şilor  din  America  era  ca  episcopul  lor  să  fie  un  ardelean.  în  scrisoarea  adresată  de 
vicarul  loan  Truţia  profesorului  loan  Matei,  un  apropiat  al  patriarhului,  privind 

22  M.  Păcurariu,  Aspecte,  p.  311. 

25  Dosarul  nr.  1485,  p.  2  din  Arhiva  Bibliotecii  Mitropolitane  din  Sibiu,  Fondul  „Mitropolitul 
Nicolae  Bălan”. 

M.  Păcurariu,  Aspecte,  p.  311-312. 

potenţialii  candidaţi  se  preciza:  „Noi  preoţii  din  Statele  Unite  şi  în  prima  linie 
desigur  cei  veniţi  de  acasă,  dar  şi  cei  făcuţi  pe  aici,  dorim  împreună  cu  credincioşii 
ca  episcopul  să  fie  ardelean.  De  asemenea,  dorim  mult,  în  interesul  binepriceput  al 
episcopiei  şi  al  Bisericii  să  fie  mai  presus  de  orice  om  integru,  gata  să  înţeleagă 
situaţia  şi  oamenii  cu  felul  lor  de  viaţă  de  aici,  în  stare  să  reziste  şi  să  învingă  prin 
bunătatea  sufletească,  prin  tactică  şi  unde  se  va  cere  prin  asprime  dreaptă,  multele 
greutăţi  ce-l  aşteaptă  aici.  Dacă  mai  e  şi  scriitor,  orator  şi  cunoscător  de  limbă  va 
fi  cu  atât  mai  bine  pentru  reuşita  deplină  a  cauzei.  Persoana  care  va  întruni  aceste 
calităţi  va  fi  în  stare  să  aducă  prin  activitatea  multilaterală  ca  o  va  putea  avea  aici 
nepreţuite  servicii  Bisericii  şi  neamului.  Eu  nu  doresc  nimic  mai  mult  ca  dorinţa 
de  a  vedea  un  om  vrednic  în  fruntea  Bisericii  de  aici,  un  adevărat  arhiereu  care  să 
stea  cu  cinste  alături  de  oricare  episcop  al  celorlalte  biserici  creştine  de  aici”. 
Referindu-se  la  numele  vehiculate  (Trandafir  Scorobeţ,  Irineu  Felea,  Tit  Simedrea 
şi  Policarp  Moruşca),  el  se  pronunţa  clar  pentru  cel  din  urmă:  „Pentru  mine  ar  fi  o 
adevărată  plăcere  venirea  părintelui  Moruşca  aici...  Dacă  veţi  decide  pentru  părin¬ 
tele  Moruşca,  Vă  rog  foarte  mult  scrieţi-ne  şi  ne  daţi  îndrumările  ce  avem  de  urmat 
pentru  a-l  alege  sau  a-i  cere  numirea  ori  ce  formă  să  îndeplinim  şi  facem”30. 

Fiind  respinsă  propunerea  patriarhului  (arhiereul  Veniamin  Pocitan  de  la 
Bucureşti)  de  către  mitropolitul  Nicolae  Bălan  şi  vicarul  Ioan  Truţia,  iar  arhiereul 
Andrei  Crişanul  de  la  Oradea  a  refuzat,  a  fost  recomandat  arhimandritul  Policarp 
Moruşca,  stareţul  mănăstirii  Hodoş-Bodrog  de  lângă  Arad,  agreat  de  românii  din 
America  şi  susţinut  de  mitropolitul  Bălan  care  îi  era  cumnat  (părintele  Moruşca 
fusese  căsătorit  cu  Mărioara,  sora  mitropolitului).  In  felul  acesta  s-a  reafirmat 
poziţia  dominantă  şi  prestigiul  de  care  se  bucura  mitropolitul  Bălan  în  faţa  sinoda¬ 
lilor.  Sfântul  Sinod,  aprobând  alegerea  noului  episcop  la  26  ianuarie  1935,  i-a 
încredinţat  patriarhului  Miron  Cristea  investirea  lui  după  ce  a  fost  hirotonit  arhiereu 
în  paraclisul  patriarhal  din  Bucureşti  la  24  ianuarie  1935  de  către  acesta  împreună 
cu  mitropolitul  Gurie  Grosu  al  Basarabiei,  episcopul  Ghenadie  al  Buzăului  şi 
arhiereul  Veniamin  Bârlădeanul31.  Instalarea  s-a  făcut  la  4-5  iulie  1935  cu  ocazia 
întrunirii  celui  de-al  patrulea  Congres  bisericesc  de  la  Detroit,  în  biserica  Sfântul 
Gheorghe,  care  a  devenit  catedrală  episcopală.  Ceremonia  a  fost  condusă  de  vicarul 

30  P.  Cherescu,  Mitropolitul  Nicolae  Bălan  al  Ardealului  (1920-1955),  teolog,  ierarh  şi  pa¬ 
triot,  Sibiu,  1998,  (teză  de  doctorat  în  manuscris),  p.  155. 

31  R.  Grama,  Policarp  Moruşca,  primul  episcop  al  românilor  din  America,  Cluj-Napoca, 
2004,  p.  27.  Ase  vedea  şi  N.  Todor,  Episcopul  Policarp  Moruşca,  în  „Mitropolia  Ardealului”,  nr.  1- 
2/1973,  p.  99-101;  Idem,  Episcopul  Policarp  Moruşca.  O  sută  de  ani  de  la  naştere,  în  „Mitropolia 
Ardealului”,  nr.  3-4/1983,  p.  225-229;  A.  Sasu,  Cazul  Policarp  Moruşca,  Cluj-Napoca,  2002;  M. 
Păcurariu,  Cărturari  sibieni,  p.  433-436;  Idem,  Dicţionarul  teologilor  români,  p.  314-315;  Al. 
Moraru,  Un  ierarh  nedreptăţit:  Policarp  Moruşca  al  Americii  şi  Canadei  (1935-1939),  în  voi. 
„Studia  Historica  et  Theologica.  Omagiu  profesorului  Emilian  Popescu”,  Iaşi,  2003,  p.  757-770. 

loan  Truţia,  preşedintele  Consiliului  Episcopesc,  din  încredinţarea  patriarhului 
Miron  Cristea.  Astfel  se  împlinea  un  mare  vis  al  românilor  americani,  mulţi  dintre 
cei  prezenţi  la  instalare  „  ştergându-şi  cu  năframa  lacrimi  de  bucurie  că  acum  au  şi 
ei  un  episcop  al  lor”32. 

La  realizarea  acestui  nobil  ideal  a  avut  un  rol  determinant  şi  mitropolitul  Nicolae 
Bălan,  fapt  pentru  care  românii  din  America  i-au  răspuns  cu  recunoştinţă.  în  articolul 
Românii  din  America,  scris  de  episcopul  Policarp  pentru  volumul  omagial  din  anul 
1940,  el  declara:  „Românii  din  America,  cler  şi  popor  dreptcredincios,  adânc 
recunoscători  şi  cinstitori  ai  memoriei  fericitului  în  Domnul  Arhiepiscop  şi  Mitropolit 
al  Ungrovlahiei,  Miron  Patriarhul  României,  pentru  darul  ce  li  l-a  făcut  prin  înfiinţarea 
Episcopiei  misionare  -  prin  mine,  smeritul  lor  părinte  sufletesc  cu  gândul  mereu 
între  ei,  exprimă  mulţumită  lor  caldă  Mitropoliei  Sibiului,  pentru  purtarea  de  grijă 
în  toată  bunăvremea.  Şi  cu  inima  curată  aduc  omagiul  lor  de  înaltă  preţuire,  de 

A 

dragoste,  de  mulţumită  şi  devotament  statornic  înalt  Prea  Sfinţitului  Arhiepiscop  şi 
Mitropolit  Nicolae,  la  împlinirea  celor  20  de  ani  de  arhipăstorire,  în  care  vreme 
neîncetat  i-a  avut  în  părinteasca  sa  dragoste  şi  pe  ei.  Românii  din  America”33. 

Evenimentele  care  s-au  succedat  în  timpul  şi  după  cel  de-al  doilea  război 
mondial  determinând  reţinerea  în  ţară  ( 1 939)  şi  apoi  „punerea  în  retragere”  ( 1 948) 
a  episcopului  Policarp  Moruşca  şi  scindarea  românilor  americani  prin  crearea  „Epis¬ 
copiei  Ortodoxe  Române  din  America  de  Nord  şi  de  Sud”  cu  concursul  şi  intervenţia 
Legaţiei  române  din  Washington  şi  a  regimului  comunist  din  ţară,  au  depăşit  posi¬ 
bilităţile  de  acţiune  ale  mitropolitului  Nicolae  Bălan.  El  însuşi  era  pus  pe  lista 
neagră  a  celor  ce  urmau  să  fie  înlăturaţi,  dar  era  prea  „mare”,  prea  cunoscut  în  ţară 
şi  în  străinătate  ca  să  se  atingă  cineva  de  el.  A  fost  însă  urmărit  îndeaproape  de 
inspectorii  din  Departamentul  Cultelor  şi  de  oamenii  Securităţii.  A  rămas  în  scaun, 
dar  a  fost  nevoit  să  se  retragă  din  viaţa  publică  şi  să  se  limiteze  numai  la  probleme 
strict  bisericeşti,  acceptând  controlul  şi  dispoziţiile  supărătoare  ale  organelor  de 
Stat34.  Considerăm  că  în  acest  context  se  înscrie  şi  hirotonirea  întru  arhiereu  a 
preotului  Andrei  Moldovan,  în  catedrala  mitropolitană  din  Sibiu,  la  12  noiembrie 
195035,  desemnat  să  ia  locul  episcopului  Policarp  în  America.  O  mare  parte  dintre 
românii  americani,  înţelegând  că  este  vorba  de  o  imixtiune  a  Statului  în  problemele 
bisericeşti,  a  refuzat  recunoaşterea  lui  şi  cu  siguranţă  l-au  acuzat  de  implicare  în 
aceste  probleme  şi  pe  mitropolit.  O  cercetare  judicioasă  şi  obiectivă  a  arhivelor  şi 

32  Ep.  Valerian  Trifa ,  Album  aniversara 1  Episcopiei  Ortodoxe  Române  din  America,  1954,  p.  37. 

33  Omagiu  inalt  Prea  Sfinţiei  Sale  Dr.  Nicolae  Bălan,  mitropolitul  Ardealului,  Sibiu,  1 940, 

p.  609. 

34  M.  Păcurariu,  Prefaţă  la  voi.  „Nicolae  Bălan,  Arhiepiscop  şi  Mitropolit.  Texte  alese". 
Bistriţa,  2004,  p.  29. 

35  M.  Păcurariu,  Aspecte,  p.  316. 

documentelor  acelor  timpuri  va  putea  elucida  şi  acest  moment  dramatic  din  istoria 
Bisericii  noastre,  alungând  pata  de  umbră  ce  ar  plana  asupra  legăturilor  mitropoli¬ 
tului  Nicolae  Bălan  cu  românii  din  America  după  cel  de-al  doilea  război  mondial. 

Pr.  prof.  dr.  Nicolae  CHIFĂR 
Facultatea  de  Teologie  Ortodoxă  «Andrei  Şaguna»,  Sibiu 

Metropolitan  Nicolae  Bălan  and  the  Orthodox  Romanians  from  America 

The  relationships  between  the  Archbishopric  of  Sibiu  and  the  Orthodox  Ro¬ 
manians  from  America  have  been  an  important  point  of  the  metropolitan  Nicolae 
Bălan’s  pastoral  agenda.  He  made  every  effort  to  sustain  the  canonical  and  spiri¬ 
tual  connection  with  the  Transylvanian  faithful  overseas  through  the  priests  send 
in  USA  and  Canada,  and  especially  by  strongly  supporting  the  realization  of  their 
dream  to  establish  a  Romanian  Orthodox  Missionary  Bishopric  for  North  America, 
whose  first  bishop  was  an  intimate  of  Metropolitan  Bălan,  a  native  of  Translylvania, 
namely  Policarp  Moruşca. 


PREOCUPĂRI  DE  CANTARE  BISERICEASCA  LA 
SIBIU  SUB  PĂSTORIREA  LP.S.  MITROPOLIT 
NICOLAE  BĂLAN  (1920-1955) 


PRELIMINARII 

La  venirea  în  scaunul  arhiepiscopal  al  Sibiului  a  Î.PS.  Mitropolit  Nicolae 
Bălan,  în  anul  1 920,  direcţiile  de  dezvoltare  a  cântării  bisericeşti  în  Ardeal  fuseseră 
în  bună  măsură  stabilite  încă  sub  păstorirea  înaintaşilor  săi,  începând  chiar  cu 
Mitropolitul  Andrei  Şaguna.  Din  îndemnul  acestuia  din  urmă,  Pr.  Dimitrie  Cunţan 
(1837-1910),  profesor  la  Institutul  teologic-pedagogic  de  la  Sibiu,  adunase  şi 
transcrisese  melodiile  care  circulau  mai  ales  oral  în  Ardeal,  publicându-le  în  anul 
1890  la  Sibiu  într-o  primă  culegere  de  Cântări  bisericeşti \  rămasă  până  astăzi  ca 
o  lucrare  de  referinţă. 

în  domeniul  muzicii  bisericeşti  corale,  compozitori  prestigioşi  precum 
Gheorghe  Dima  (1847-1925)  şi  Pr.  Timotei  Popovici  (1870-1950),  amândoi  de 
asemenea  profesori  de  muzică  la  Institutul  teologic-pedagogic  sibian  -  Gh.  Dima 
între  anii  1883-1 899  şi  T.  Popovici  în  continuare,  până  în  anul  1 920  -  contribuiseră 
în  mod  substanţial  la  îmbogăţirea  repertoriului  coral,  atât  religios,  cât  şi  laic, 
implicându-se  totodată  activ  în  viaţa  cultural-muzicală  românească,  prin  funcţiile 
pe  care  le-au  ocupat  sau  la  pupitrul  dirijoral  al  corurilor  pe  care  le-au  condus2. 

Pe  un  plan  mai  general  trebuie  amintit  că  unirea  Transilvaniei  cu  România  la 
1  decembrie  1918  crease  condiţii  bisericeşti  şi  naţionale  cu  totul  schimbate,  care 

!  Dimitrie  Cunţanu,  Cântările  bisericesci  -  după  melodiile  celor  opt  glasuri  ale  sfintei  biserici 
ortodoxe,  culese,  puse  pe  note  şi  arangeate  de  Dimitrie  Cunţanu,  Profesor  la  seminarul  „  andreian  ” 
arhidiecesan ,  Sibiu,  ed.  I,  1890,  Editura  autorului,  din  Prefaţă ,  p.4:  „recunoscând  necesitatea  şi 
utilitatea,  ca  melodiile  cântărilor  bisericesci  de  strană  să  se  fixeze  prin  punerea  lor  pe  note,  încă  la 
anul  1868,  Metropolitul  And  re  iu  m’a  sfătuit:  ca,  pentru  conservarea  şi  cultivarea  lor  mai  sigură, 
tdte  cântările  de  strană  să  le  culeg  şi  să  ie  scriu  cu  notele  muzicii  modeme .  Urmând  sfatului  arhieresc, 
încă  de  pe  atunci  am  făcut  începutul  acestei  colecţiuni,  scriind  pe  rând  cântările  nostre  bisericesci 
(...)  cum  -  după  auz  -  Ie  învăţasem  şi  eu  de  la  predecesorii  mei...”. 

2  Pr.  prof.  univ.  dr.  Mircea  Păcurariu,  Două  sute  de  ani  de  învăţământ  teologic  la  Sibiu , 
Sibiu,  1987,  p.  287-289;  293-294;  386. 

nu  puteau  să  nu-şi  exercite  influenţa,  în  particular,  şi  asupra  evoluţiilor  din  domeniul 
cântării  bisericeşti. 

Pentru  a  urmări  dezvoltarea  cântării  bisericeşti  din  Ardeal  sub  păstorirea 
Î.P.S.  Mitropolit  Nicolae  Bălan  (1920-1955),  vom  aborda  câteva  aspecte  menite 
să  dea  o  imagine  cât  mai  adecvată  asupra  subiectului  propus.  Este  vorba,  pe  rând, 
despre  instituţiile  şi  personalităţile  muzicale  implicate  în  dezvoltarea  cântării 
bisericeşti,  despre  direcţiile  principale  ale  acestei  dezvoltări  -  cântarea  de  strană 
( monodică )  şi  cea  corală  (armonico-polifonică)  -  alte  aspecte  interesante  fiind 
participarea  la  viaţa  culturală  a  muzicienilor  şi  cântăreţilor  bisericeşti  din  Ardeal, 
ca  şi  legăturile  acestora  cu  cântarea  bisericească  şi  cântăreţii  din  restul  ţării. 

INSTITUŢII 

Principala  instituţie  implicată  în  cultivarea  cântării  bisericeşti  din  Ardeal  a 
fost,  în  perioada  de  care  ne  ocupăm,  „Academia  Teologică  Andreiană”  din  Sibiu. 

încă  din  anul  1908  profesorul  (pe  atunci)  Nicolae  Bălan  preconizase 
reformarea  fostului  Seminar  „Andreian”,  între  altele  prin  sporirea  de  la  trei  la 
patru  a  anilor  de  studii.  îndată  după  Unirea  de  la  1918  a  urmat  pentru  şcoala 
teologică  sibiană  o  scurtă  perioadă  de  tranziţie,  până  în  anul  1921,  caracterizată 
prin  separarea  şi  transformarea  fostei  secţiuni  pedagogice  în  Şcoala  normală 
„  Andrei  Şaguna  ’’  a  Arhiepiscopiei  Ortodoxe  a  Sibiului,  secţiunea  teologică  purtând 
pentru  câţiva  ani  denumirea  de  Seminar  arhidiecezan  teologic  ortodox  „  Andreian  " 

A 

sau  Institut  teologic  ortodox  „Andreian  In  această  perioadă  s-a  manifestat  şi  o 
diminuare  a  numărului  de  studenţi  şi  cadre  didactice. 

începând  cu  anul  1921,  prin  strădania  Mitropolitului  Nicolae  Bălan,  numărul 
anilor  de  studii  a  fost  ridicat  la  patru,  iar  din  anul  1924  fostul  seminar  a  căpătat 

a 

denumirea  de  „  Academia  Teologică  Andreiană  In  anii  care  au  urmat,  corpul 
didactic  a  fost  completat  cu  numeroase  cadre  valoroase,  provenind  din  foşti  studenţi 
ai  Academiei,  trimişi  ulterior  la  specializări  şi  doctorate  în  ţară  sau  străinătate, 
fâcându-se  totodată  demersuri  susţinute  pentru  obţinerea  dreptului  de  a  elibera 
diplome  de  licenţă  în  teologie,  ceea  ce  se  va  realiza  abia  prin  Legea  de  reorganizare 
a  învăţământului  superior  din  anul  1 942  -  festivităţile  ridicării  Academiei  la  rang 
universitar  având  loc  la  23  mai  19433. 

Preocuparea  pentru  asigurarea  unui  nivel  corespunzător  de  însuşire  a  cântării 
bisericeşti  poate  fi  observată  în  toată  această  perioadă  prin  numărul  important  de 
ore  de  Cântare  (muzică)  bisericească  şi  corală  (vocală),  alături  de  cele  de  Tipic, 
ce  apar  menţionate  în  planurile  de  învăţământ  al  Academiei  Andreiene.  Astfel, 
conform  Regulamentului  care  a  intrat  în  vigoare  la  1  septembrie  1924,  pentru 


3  Ibidem,  p.139;  145;  149-158. 

fiecare  din  cei  patru  ani  de  studiu  erau  prevăzute  săptămânal  câte  2  ore  de  Cântări 
bisericeşti,  1  oră  de  Tipic  şi  1  oră  de  Muzică  vocală. 

După  anul  1942,  prin  Art.8  al  Legii  de  reorganizare  a  învăţământului  superior 
menţionată  anterior,  se  rezervau  pentru  Muzica  bisericească  şi  Ritual  câte  3  ore 
pe  săptămână  în  primii  doi  ani  de  studiu  şi  câte  2  ore  în  următorii  doi  ani.  Ia  care 
se  adăugau  câte  4  ore  de  Cor  săptămânal  pentru  toţi  cei  patru  ani  de  studiu4.  Desigur, 
acest  volum  important  de  ore  corespundea  întru-totul  specificului  cântării  de  strană 
şi  corale,  care  necesită  un  exerciţiu  îndelungat,  perseverent  şi  eşalonat  în  timp, 
pentru  formarea  de  deprinderi  muzicale,  dar  care  numai  astfel  asigură,  la  capătul  a 
patru  ani  de  studiu,  absolvenţi  suficient  de  bine  pregătiţi. 

De  asemenea,  este  de  remarcat  distincţia  clară  care  se  făcea  între  Cântarea 
bisericească  (de  strană)  şi  Muzica  vocală,  respectiv  cea  corală ,  ceea  ce  dovedeşte 
competenţa  (muzicală  a)  celor  care  au  alcătuit  planurile  de  învăţământ,  marcând  în 
mod  corespunzător  diferenţa  practică  specifică  dintre  cele  două  stiluri  de  cântare 
care  coexistă  în  Biserica  Ortodoxă,  cel  monodie  (al  cântării  de  strană)  şi  cel  armonico- 
polifonic  (coral)  -  stiluri  care  necesită  şi  în  predare  o  abordare  diferită. 

Până  în  anul  1920  predase  la  Sibiu  Cântare  bisericească  şi  Tipic  Pr.  Aurel 
Popoviciu,  care  după  1910  îi  urmase  la  catedră  Iui  Dimitrie  Cunţan;  pentru  doar 
câţiva  ani  mai  predaseră  Ioan  Felea  ( 1 9 1 1  - 1 9 1 3)  şi  Vaier  Olariu  (1919-1920).  După 
1920,  în  timpul  păstoririi  Î.P.S.  Mitropolit  Nicolae  Bălan,  au  urmat  Pr.  Nicolae 
Topolog  (1920-1922),  Candid  Popa  (1922-1937),  Diac.  Petru  Gherman  ( 1937- 

1941)  şi  Pr.  Gheorghe  Şoima  (1941-1976). 

* 

In  predarea  orelor  de  Muzică  vocală  şi  Ansamblu  coral  (până  în  anul  1 9 1 9  şi 
a  celor  de  muzică  instrumentală !)  se  remarcaseră  anterior  la  Sibiu  Gheorghe  Dima 
(1883-1899)  şi  Pr.  Timotei  Popovici  (1899-1920).  După  1920  au  urmat  Nicolae 
Oancea  (1921-1 924;  1 928- 1 932),  Pr.  Nicolae  Topolog  ( 1 923- 1 925;  1 932- 1 937)  şi 
Candid  Popa  (1923-1924;  1925-1928).  începând  cu  anul  1937  se  studiază  doar 
Cântarea  bisericească,  ce  apare  uneori  menţionată  ca  Muzică  bisericească 5 

Deoarece  activitatea  muzicală  a  câtorva  dintre  profesorii  menţionaţi  s-a  făcut 
remarcată  în  mod  deosebit  de-a  lungul  anilor,  la  aceştia  ne  vom  referi  în  mod 
special  şi  într-un  capitol  privind  câteva  Personalităţi  muzicale  ale  epocii. 

După  cel  de-al  doilea  război  mondial,  sub  regimul  comunist,  Academia 
„Andreiană”  devine  Institut  teologic  de  grad  universitar,  din  anul  1 948, 
organizându-se  conform  prevederilor  „Legii  pentru  regimul  general  al  cultelor 
religioase”  din  3  august  1948,  ale  „Deciziei  pentru  pregătirea  personalului  deservent 
al  cultelor  religioase”  din  13  noiembrie  al  aceluiaşi  an  şi  ale  „Regulamentului  de 
organizare  şi  funcţionare  a  instituţiilor  de  învăţământ  pentru  pregătirea  personalului 


4  Ibidem ,  p.143;  157. 

5  Ibidem,  p.386. 

bisericesc  şi  recrutarea  corpului  didactic  din  Patriarhia  Română”  din  anul  1952, 

modificat  în  anul  1955/1 956.  Pentru  Cântarea  bisericească  şi  Ritual  vor  fi  prevăzute 

câte  două  ore  pe  săptămână  în  fiecare  dintre  cei  patru  ani  de  studiu,  ore  predate  de 

un  cadru  didactic  cu  gradul  de  conferenţiar  -  post  care  a  fost  ocupat  în  continuare 

şi  fără  întrerupere  de  către  Pr.  Gheorghe  Şoima6. 

* 

O  altă  instituţie  deosebit  de  interesantă  pentru  starea  cântării  bisericeşti  din 
Ardeal  în  perioada  de  care  ne  ocupăm  este  Şcoala  Ortodoxă  Română  de  Cântăreţi 
Bisericeşti,  înfiinţată  la  Sibiu  în  anul  1927  şi  care  va  lua  din  anul  1936  numele  de 
„Dimitrie  Cunţanu”. 

înfiinţată  la  iniţiativa  Mitropolitului  Nicolae  Bălan,  Şcoala  de  Cântăreţi  a 
funcţionat  până  în  anul  1948,  iniţial  cu  câte  de  doi  ani  de  studiu,  iar  din  1946  cu 
câte  trei  ani,  plus  un  an  de  practică  muzicală,  scopul  său  declarat  fiind  „să  cultive 
cântarea  bisericească  cea  specifică  sufletului  ardelean,  să  promoveze  o  serie  de 
elemente  de  bun  ajutor  preoţilor  de  la  sate  şi  oraşe  şi  -  pe  cat  posibil  -  să  înlesnească 
doritorilor  de  învăţătură  să  deprindă  câte  o  meserie  folositoare  şi  cât  mai  multe  din 
cunoştinţele  unei  raţionale  exploatări  a  pământului”7 8.  Conform  celor  afirmate  în 
citatul  de  mai  sus,  se  pot  observa  în  planurile  de  învăţământ  ale  şcolii,  pe  de  o 
parte  materii  ca  Studiul  biblic  sau  Cântările  bisericeşti  şi  Tipic,  respectiv  Muzică 
vocală  şi  instrumentală,  iar  pe  de  altă  parte  materii  de  cultură  generală  ca  Limba 
română,  Istoria,  Geografia  şi  Aritmetica  sau  cu  caracter  practic,  precum  Ştiinţele 
agricole  şi  Lucrul  manual.  Peste  270  de  cântăreţi  au  absolvit  această  şcoală. 

0K 

Intre  profesorii  de  Cântări  bisericeşti  şi  Tipic  s-au  numărat  Ioan  Popiţa  ( 1 929- 
1930),  Ioan  Luca  (1930-1934),  loan  Suciu  (1940-1941),  Pr.  Valeriu  Popa  (1942- 
1948),  acesta  din  urmă  fiind  şi  ultimul  director  al  şcolii,  iar  Muzică  vocală  şi 
instrumentală  au  predat  Pr.Nicolae  Topolog  (1928-1940)  şi  Diac.  Anatolie  Scurtu 
(1941-1947).  Este  de  remarcat  faptul  că,  sub  conducerea  profesorilor  de  Muzică 
vocală,  corul  Şcolii  de  cântăreţi  a  desfăşurat  o  bogată  activitate  cultural-muzicală, 
susţinând  numeroase  concerte  corale  şi  abordând  lucrări  ale  unor  cunoscuţi  com¬ 
pozitori  români*. 

PERSONALITĂŢI  MUZICALE 

Câţiva  dintre  muzicienii  sibieni  care  şi-au  desfăşurat  activitatea,  fie  şi  parţial, 

* 

în  timpul  păstorii  I.P.S.  Mitropolit  Nicolae  Bălan,  şi-au  lăsat  în  mod  deosebit 

6  Ibidem,  p.171-175. 

7  Pr.  Valeriu  Popa,  Anuarul  II  al  Şcolii  Ortodoxe  Române  de  cântări  bisericeşti  « Dimitrie 
Cunţan»  din  Sibiu,  ( 1927-1947 ),  Suceava,  1947,  p.  62-63,  cf.  Pr.  lect.  univ.  dr.  Vasile  Stanciu, 
Muzica  bisericească  ortodoxă  din  Transilvania ,  Cluj-Napoca,  1996,  p.  255-256. 

8  Pr.  lect.  univ.  dr.  Vasile  Stanciu,  op.  c/7.,  p.  256-257. 

amprenta  asupra  evoluţiei  muzicii  bisericeşti  româneşti,  mai  ales  prin  latura 
componistică,  multe  dintre  lucrările  lor  păstrându-se  în  repertoriu  până  astăzi. 

Cel  dintâi  dintre  aceştia  este  Preotul  Timotei  Popovici  (20  august  1870 , 
Tincova,  jud.  Car  aş  Seve  rin  -  îl  septembrie  950 ,  Lugoj),  care  după  1920  nu  a  mai 
predat  la  „Academia  Teologică  Andreiană”,  trecând  ca  profesor  de  muzică  la  „Şcoala 
normală  confesională  Andrei  Şaguna”  din  Sibiu,  de  unde  se  va  pensiona  în  anul 
1936.  El  a  rămas  însă  în  continuare,  până  în  anul  1940,  dirijorul  Corului  Catedralei 
Mitropolitane  din  Sibiu ,  a  cărui  conducere  o  preluase  în  anul  1 899.  Cu  acest  cor, 
care  număra  la  un  moment  dat  200  de  membri,  în  afara  răspunsurilor  la  Sf.  Liturghie, 
a  susţinut  numeroase  concerte,  care  s-au  bucurat  de  mult  succes.  Poate  fi  amintită 
cel  puţin  seria  concertelor  de  colinde,  care  au  devenit  ulterior  obişnuite  în  catedrala 
sibiană,  serie  ce  a  fost  inaugurată  la  19  decembrie  1 9269.  Colindele  cântate  de  Corul 
.  Catedralei  din  Sibiu,  multe  dintre  ele  compoziţii  şi  armonizări  proprii,  au  fost  publicate 
ulterior  în  două  volume,  apărute  în  1928  şi  194510. 

Tot  în  perioada  interbelică,  Timotei  Popovici  a  mai  publicat  şi  alte  lucrări 
importante  pentru  muzica  bisericească  românească:  este  vorba  în  primul  rând  de 
cele  trei  ediţii  (1925,  1933,  1943)  ale  Cântărilor  Sfintei  Liturghii  pentru  cor  mixt 
din  repertoriul  Corului  Catedralei  Mitropolitane11  şi  de  cele  trei  ediţii  pe  care  le-a 
îngrijit  (a  doua  în  colaborare,  a  treia  şi  a  patra,  singur)  ale  cărţii  de  Cântări 
bisericeşti  a  lui  Dimitrie  Cunţan12. 

Cu  numeroşi  ucenici  rămaşi  în  urma  sa,  despre  Pr.  Timotei  Popovici  se  poate 
spune,  la  modul  general,  că  „a  făcut  epocă”  în  cetatea  Sibiului13. 

Nicolae  Oancea  (7  martie  1893,  Râmnicu  Vâlcea -4  mai  1974 ,  Bucureşti ), 
provenind  din  părinţi  sibieni  şi  cu  studii  la  Conservatorul  din  Bucureşti  (1911- 
1916),  şi-a  desfăşurat  o  parte  a  activităţii  sale  în  Ardeal,  în  particular  la  Sibiu, 
înainte  de  a  se  stabili  la  Bucureşti.  Astfel,  de-a  lungul  anilor,  a  predat  muzica  la 
licee  din  Alba  Iulia,  Sibiu  (1919-1932)  şi  la  Academia  teologică  „ Andreiană” 
(între  1921-1923  şi  1928-1932),  apoi  la  Liceele  „  Gheorghe  Şincai”  şi  „Gheorghe 
Lazăr  ”  din  Bucureşti  (1932-1948),  fiind  totodată  dirijor  al  Reuniunii  române  de 

9  Timotei  Popovici,  Colecţ iune  de  colinde  şi  cântece  de  stea  pentru  cor  mixt  şi  de  bărbaţi f 
voLi,  Scrisul  Românesc”,  Craiova,  1928,  p.  2  (nota  de  subsol). 

10  îbidem ,  vol.l,  32  p.;  Ibidem ,  voi. ÎI,  „Progresul”  Institut  de  Arte  Grafice,  Sibiu,  1945,  52  p. 

11  Cântările  Liturgiei  pentru  cor  mixt  publicate  de  Timotei  Popovici ,  ed.I,  1925;  ed.a  II -a 
(primenită),  1933;  ed.  a  III-a,  Kxafft  Si  Drotleff  S.A.,  Sibiu,  1943. 

12  Cântările  bisericeşti  după  melodiile  celor  opt  glasuri  al  sf  biserici  ortodoxe  culese ,  puse 
pe  note  şi  aranjate  de  Dimitrie  Cunţanv,  profesor  la  seminarul  andreian  arhidiecezan  din  Sibiu , 
Ediţia  a  Il-a,  revăzută  şi  augmentată-  publicată  de  consistoriul  arhidiecezan.  Sibiu,  1925;  ed.  a  III- 
a  în  1933  şi  a  IV-a  în  1944,  apărute  de  asemenea  la  Sibiu. 

13  Bibliografie  bogată  despre  Pr.  Timotei  Popovici  v.  la  Pr.  Conf.  Dr.  Vasile  Stanei u.  Muzica 
bisericească  corală  din  Transilvania ,  voi.  I,  Presa  Universitară  Clujeană,  Cluj,  2001,  p.  101-123. 

Muzică  şi  Cântări  G.  Dima(  192 1-1932),  dar  şi  al  Corului  Patriarhiei  ( 1932-1948), 
al  Corului  Institutorilor  (1932-1942),  al  Corului  Teatrului  de  Stat  şi  Operetă  şi 
director  al  Conservatorului  „Astra  ”  (1935-1948). 

S-a  făcut  cunoscut  prin  compoziţiile  sale  pentru  cor,  îndeosebi  piese  laice: 
Cântece  populare  româneşti  (2  volume,  Sibiu,  1922-1924),  Cântece  patriotice 
(Sibiu,  1926),  La  horă-n  sat,  lucrări  pentru  cor  mixt  (2  voi.,  Bucureşti,  1935), 
Floricele.  Cântece  pentru  copii  (Bucureşti,  1 935;  ed.  a  Il-a,  1 938),  Cântece  pentru 
tineret,  pentru  3  voci  egale  (Bucureşti,  1 938),  Suită  de  cântece  populare  ardeleneşti 
(1950),  La  (ară,  suită  pentru  cor  mixt  (1952)  etc. 

A  compus  de  asemenea  muzică  de  teatru,  operă  şi  operetă:  Fetiţa  orfană, 
feerie  în  2  acte  (1924),  Floare  de  cicoare,  operă  feerie  în  2  acte  (1925),  Jertfa, 
operetă  în  3  acte  (1927),  A  fost  odată,  operă  feerie  în  3  acte  (1928)14. 

Diaconul  Petru  Gherman  (i  octombrie  1907,  Sălişte  -  l  iulie  1941,  Sibiu), 
în  pofida  vieţii  întrerupte  pe  neaşteptate  la  vârsta  de  numai  33  ani,  a  lăsat  o  urmă 
neştearsă  în  amintirea  celor  care  i-au  cunoscut  activitatea.  Absolvent  al  Academiei 
teologice  „Andreiene”  (1925-1929),  s-a  numărat  între  tinerii  merituoşi  trimişi  cu 
bursă  la  studii  de  către  Mitropolitul  Nicolae  Bălan,  urmând  astfel  cursurile 
Academiei  de  Muzică  din  Bucureşti,  la  secţia  teoretică-pedagogicâ  şi  de  canto, 
apoi  şi  la  cea  de  operă.  La  întoarcerea  în  Sibiu  a  predat  un  an  ca  profesor  la  Şcoala 
normală  „Andrei  Şaguna"  (1936-1937),  după  care  a  trecut  ca  profesor  suplinitor 
de  Cântări  bisericeşti,  Tipic  şi  Ansamblu  coral  la  Academia  teologică  „Andreianâ  ”, 
din  1937  până  în  1941.  în  1939  a  fost  hirotonit  diacon  pentru  Catedrala 
Mitropolitană  din  Sibiu,  evidenţiindu-se  curând  prin  vocea  sa  de  excepţie15. 

A  lăsat  în  urmă  o  serie  de  compoziţii  şi  armonizări  corale,  mai  ales  religioase, 
care  se  cântă  până  astăzi,  unele  pentru  cor  bărbătesc  („Concert  religios”  -  glas  VIII, 
„Cu  noi  este  Dumnezeu”,  „Troiţă  de  arhierei”,  „Imn  religios”),  altele  pentru  cor  mixt 
(„Psalmul  129”,  „Hristos  a  înviat”  etc.).  Dintre  cele  patriotice  şi  populare  pot  fi  amintite: 
„Doina”,  „Ardealul”,  Haţegana”, ,  Aşteptare”,  în  variante  atât  pentru  cor  mixt,  cât  şi 
pentru  cor  bărbătesc.  în  anul  1941  i  s-au  publicat  patru  „Colinde  şi  cântece  de  stea”: 
„Ziurel  de  zi”,  „Trei  crai”,  „Bună  veste  gazdă-n  casă”,  şi  „Domn  bun”16. 

Demne  de  remarcat  sunt  şi  cele  câteva  scrieri  teoretice  ale  sale,  la  care  ne 
vom  referi  ulterior  (în  partea  despre  Preocupări  de  muzicologie  bisericească). 

14  Pr.  prof  univ.  dr,  Mircea  Păcurariu,  op.  cit.,  p.  317-318;  Vioret  Cosma, 

Muzicieni  români.  Lexicon ,  Bucureşti,  1970,  p.335-336. 

15  Medalioane  bio-bibliografice  despre  Diac.  Petru  Gherman  v.  la  Pr.  prof.  univ.  dr.  Mircea 
Păcurar  iu,  op.  cit.,  p.  334;  la  Pr.  Conf.  Dr.  Vasile  Stane  iu.  Muzica  bisericească  corală  din 
Transilvania p.  217-221  etc. 

56  Petru  Gherman  (Din  compoziţiile  musicale  ale  lui  Petru  Gherman,  Seria  1),  Colinde  şi 
cântece  de  stea ,  Editura  Academiei  teologice  „Andreiene”,  Sibiu  (Tiparul  Tipografiei  Arhidiecezane), 
1941,  8  p. 


108 


REVISTA  TEOLOGICĂ 


Preotul  Gheorghe  Şoima  (13  februarie  1911,  Sibiu  -  26  noiembrie  1985, 
Sibiu),  format  teologic  la  Academia  „Andreiană”  (1928-1932)  şi  cu  studii  la 
Conservatorul  din  Bucureşti  (1932-1937),  a  fost  mai  întâi  profesor  suplinitor  de 
Muzică  la  Şcoala  Normală  „Andrei  Şaguna"  din  Sibiu  (1937-1941),  urmându-i 
apoi  lui  Petru  Gherman,  după  moartea  acestuia,  ca  profesor  suplinitor  de  Cântări 
bisericeşti  şi  Tipic  la  Academia  teologică  „Andreiană” ,  din  1941  până  în  1943, 
când  devine  conferenţiar  pentru  aceeaşi  disciplină  -  funcţie  pe  care  o  va  ocupa 
până  la  pensionare,  în  anul  1976.  Din  anul  1940  preia  de  la  Timotei  Popovici  şi 
conducerea  Corului  Catedralei  Mitropolitane  din  Sibiu,  la  pupitrul  căruia  va  rămâne 
timp  de  45  ani,  până  la  sfârşitul  vieţii17. 

A  compus  lucrări  corale  bisericeşti,  cele  mai  multe  rămase  în  manuscris,  atât 
pentru  cor  mixt,  cât  şi  pentru  cor  bărbătesc:  „Liturghia  dogmatică”,  „în  Biserica 
măririi  Tale  stând”,  Rugăciunea  Sf.  Efrem  Şirul”  etc.  „Heruvicul”  (în  Re  major)  a 
fost  tipărit  de  Timotei  Popovici  în  ediţia  a  treia,  din  1 943,  a  „Cântărilor  Liturgiei”18. 
în  1940  a  publicat  la  Sibiu  „Opt  colinde  pentru  cor  mixt”19. 

Numeroase  sunt  compoziţiile  sale  corale  laice  -  în  perioada  de  care  ne 
ocupăm,  ca  şi  mai  târziu:  „La  joc”  (1950),  „Mândru-i  jocul  Haţegana”  (1951), 
„Jieneasca”  (1951)  etc.  A  fost  şi  un  apreciat  compozitor  de  muzică  simfonică, 
între  creaţiile  sale  numărându-se:  Adagio  molto  esspresivo  (1947),  Scherzo 
(1947),  Moment  rapsodic  pentru  orchestră  mare  (1951),  Jieneasca  pentru 
orchestră  (1953)  etc. 

Posedând  o  vastă  cultură  teologică  şi  muzicală,  Gheorghe  Şoima  a  publicat 
totodată  studii  şi  articole  de  muzicologie  bisericească  (la  care  ne  vom  mai  referi 
în  partea  despre  Preocupări  de  muzicologie  bisericească)  sau  de  interes  bise¬ 
ricesc  mai  general:  „Despre  Rugăciune”20,  „Temeiurile  psihologice  ale  ritualului 
cultului  divin”21  etc. 

Competenţa  muzicală,  împreună  cu  firea  sa  caldă,  apropiată,  a  făcut  ca  perso¬ 
nalitatea  sa  să  rămână  vie  în  amintirea  coriştilor  catedralei  sau  a  celor  care  au 
ascultat  interpretările  sale  ca  dirijor,  încă  şi  la  câteva  decenii  după  trecerea  sa  la 
cele  veşnice. 


i 


17  Alte  date  bio-bibliografice  despre  Pr.  Gheorghe  Şoima  v.  la  Pr.  prof.  univ.  dr.  Mircea 
Păcurariu,  op.  cit.,  p.  338-339;  Pr.  lect.  univ.  dr.  Vasile  Stanciu, 

Muzica  bisericească  ortodoxa  din  Transilvania... y  p.  221*223. 

18  Cântările  Liturgiei  pentru  cor  mixt  publicate  de  Timotei  Popovici ,  ed.  a  II  l-a. . p.  23-24. 
59  Gheorghe  Şoima,  8  colinde  pentru  cor  mixt ,  Sibiu,  1943,  8  p. 

20  Idem,  Despre  Rugăciune ,  Sibiu,  1942,  62  p. 

21  Idem,  Temeiurile  psihologice  ale  ritualului  cultului  divin ,  în  Anuarul  XXIII  (V)  al  Academiei 
Teologie  „Andreiane”,  1946-1947,  p.  65-87. 

Cântarea  bisericească  tradiţională,  de  strană  (monodică) 

Cântarea  de  strană  obişnuită  pe  cuprinsul  Arhiepiscopiei  Sibiului  a  rămas  şi 
după  1920,  în  timpul  păstoririi  Î.RS.  Mitropolit  Nicolae  Bălan,  cea  pe  care  Preotul 
şi  profesorul  de  cântare  bisericească  Dimitrie  Cunţan(u)  o  culesese  şi  publicase  la 
Sibiu,  în  anul  1890,  în  cartea  sa  de  „Cântări  besericesci”22. 

în  fapt,  după  propria  sa  mărturie  în  Prefaţa  cărţii,  Dimitrie  Cunţan  culesese 
şi  fixase  in  scris  (pe  notaţie  apuseană)  -  tipărindu-le  ulterior  -  acele  variante  în 
circulaţie  orală  ale  cântării  de  strană  din  Ardeal  pe  care  le  considerase  mai  răspândite 
şi  mai  valoroase,  chiar  „de  autoritate”,  între  acestea  numărându-se  cele  învăţată 
de  el  „după  auz”  (!)  de  la  profesorii  dinainte,  profesorii  P.  Ioan  Bobeş  şi  Ioan 
Dragomir,  şi  cele  preluate  de  la  un  cântăreţ  mai  reputat,  cum  era  Simeon  Florea 
din  Daneş23.  în  anii  ce  au  urmat,  răspândirea  cărţii  de  cântări  a  lui  Dimitrie  Cunţan 
pe  tot  cuprinsul  Mitropoliei  Ardealului  a  dus  la  o  oarecare  „uniformizare”  regională 
a  cântării  bisericeşti  de  strană  -  la  aceasta  contribuind  şi  “iradierea”  modelului 
respectiv  prin  absolvenţii  Institutului  teologic-pedagogic  de  la  Sibiu. 

Dar  profesorii  de  Cântare  bisericească  (şi  chiar  dintre  cei  de  Muzică  vocală, 
cum  a  fost  cazul  Pr.  Timotei  Popovici)  care  au  urmat  la  Sibiu  au  observat  curând 
că  impunerea  relativă  a  cântării  „cunţane”  nu  a  însemnat  neapărat  şi  dispariţia 
altor  variante  „orale”  (paralele)  în  cântarea  bisericească  din  Ardeal.  Această  situaţie 
a  făcut  ca  în  anul  1925,  Timotei  Popovici  împreună  cu  Candid  Popa  şi  cu  Aurel 
Popovici  să  încerce  o  îmbunătăţire  a  cărţii  lui  Dimitrie  Cunţan24,  propunând  în 
acest  scop  şi  unele  variante  uşor  diferite  (dar  aflate  probabil  în  circulaţie  orală).  Ei 

A 

motivau  întreprinderea  lor  astfel:  „In  urma  epuizării  manualului  «Cântările 
bisericeşti»  publicat  în  a.  1890  de  regretatul  Dimitrie  Cunţanu,  consistoriul 
arhidiecezan  a  iniţiat  scoaterea  unei  noi  ediţii  a  acestui  manual.  în  acest  scop  prin 
actul  Nr.2855  bis.  din  12  Martie  1924  a  cerut  subsemnaţilor  să  prezentăm  propuneri 

A 

cu  privire  la  retipărirea  manualului.  In  răspunsul  nostru  am  arătat  c £,  pentru  ca  să 
corespundă  cerinţelor  actuale,  manualul  trebuie  supus  unei  revizuiri  (s.n.). 
Revizuirea  se  poate  face  în  două  chipuri:  Susţinând  melodiile  uzitate  în  arhidieceză, 
dar  făcând  îndreptările  strict  necesar,  sau  prin  aplicarea  principiului  de  unificare  a 
cântării  bisericeşti.  în  cazul  întâi  revizuirea  se  poate  face  imediat,  pe  când  în  cazul 
al  doilea  ea  reclamă  pe  lângă  timp  şi  muncă  îndelungată  şi  o  hotărâre  principială 
din  partea  Bisericii.  Pentru  a  pune  cartea  cât  mai  curând  la  îndemâna  Academiei 

22  Dimitrie  Cunţanu,  op. cit. 

23  Ibid.,  p.  4:  „am  făcut  începutul  acestei  colecţiuni,  scriind  pe  rând  cântările  nostre  bisericesci 
(...)  cum  -  după  auz  -  le  învăţasem  şi  eu  de  la  predecesorii  mei,  profesorii  P.Ioan  Bobeş  şi  Ioan 
Dragomir.  (...)  (Apoi)  la  recomandare  din  parte  competentă  am  angagiat  pe  cantorul  bisericii  nostre 
din  Daneş,  anume  Simeon  Florea,  care  servesce  bisericii  de  la  a.  1 934  parte  ca  învăţătoriu ,  parte  ca 
cantor.  -  După  acest  vechiu  cântăreţ  am  scris  şi  Podobiile  (...)”. 

24  Ed.  a  doua  a  Cântărilor  bisericeşti  ale  lui  D.  Cunţan,  Sibiu,  1925. 

teologice  andreiene  şi  şcoalei  normale  Andrei  Şaguna,  în  programa  cărora  studiul 
cântării  bis.  este  obligator,  am  recomandat  modalitatea  primă  (s.n.)  şi  anume: 
Cartea  să  se  retipărească,  supunând  întreg  materialul  unei  revizuiri  atât  în  ceea  ce 
priveşte  melodiile  cât  şi  aplicarea  textelor  la  ele.  Textelor  cu  melodii  ce  în  cursul 
timpului  s’au  dovedit  fără  rost  practic  din  cauza  structurii  lor  greoaie  să  li  se 
aplice  melodiile  azi  în  uz,  ca  mai  potrivite  (s.n.)”25. 

A 

încercarea  lui  Timotei  Popovici  şi  a  colaboratorilor  săi  de  a  actualiza  culegerea 
lui  D.  Cunţan  nu  a  fost  bine  primită  la  vremea  respectiva26,  fapt  care  se  pare  că  a 
descurajat  alte  încercări  -  care  nu  ar  fi  servit,  printre  altele,  tendinţelor  de 
uniformizare  (de  „unificare”)  urmărite  de  autoritatea  bisericească,  atât  pe  plan 
regional,  cât  şi,  mai  târziu,  pe  plan  naţional,  tendinţe  la  care  se  referă  în  treacăt  şi 
Timotei  Popovici,  în  rândurile  din  Prefaţa  ediţiei  din  1925,  mai  înainte  citate27. 

Totuşi,  profesorii  de  muzică  bisericească  care  au  urmat  la  Sibiu  au  apreciat 
cu  toţii  îndreptările  şi  actualizările  ediţiei  a  doua  (cea  din  1925).  Astfel,  Arhid. 
Lect.  Ion  Popescu,  referindu-se  la  această  ediţie,  spune  că  „este  recunoscut  că 
ea  este  superioară  primei  ediţii”28,  citându-1  şi  pe  înaintaşul  său  la  catedră,  Pr. 
Prof.  Gh.  Şoima:  „Cartea  de  cântări  bisericeşti  cunoaşte  în  anul  1925  o  nouă 
ediţie.  Profesorul  T.  Popovici,  în  colaborare  cu  Prof.  Aurel  Popovici  şi  cu  Candid 
Popa,  notează  din  nou  şi  cu  mai  multă  competenţă  melodiile  celor  8  glasuri  şi 
celelalte  melodii  bisericeşti,  selecţionând  unele  variante  mai  reuşite  şi  mai 
răspândite  (s.n.)  decât  cele  tipărite  de  Cunţan”29. 

Un  alt  profesor  la  Academia  Teologică  „Andreiană”  din  Sibiu,  Diac.  Petru 
Gherman,  în  anul  1940,  arăta  de  asemenea  că  „pentru  o  complectă  cunoaştere  a 
muzicii  bisericeşti  existente  în  practica  poporului  nostru  (în  particular  a  celei  din 

25  Cântările  bisericeşti  după  melodiile  celor  opt  glasuri  al  sf.  biserici  ortodoxe  culese,  puse 
pe  note  şi  aranjate  de  Dimitrie  Cunţanu,  profesor  la  seminarul  andreian  arhidiecezan  din  Sibiu, 
Ediţia  a  U-a,  revăzută  şi  augmentată  -  publicată  de  consistoriul  arhidiecezan.  Sibiu,  1925,  din 
Prefaţa  la  ediţia  a  11-a. 

26  După  cum  reiese  şi  din  faptul  că  următoarele  ediţii  ale  cărţii  lui  D.  Cunţan,  deşi  publicate 
tot  de  T.  Popovici  (ed.  a  II l-a  în  1933  şi  a  IV-a  în  1944,  apărute  de  asemenea  la  Sibiu) ,  revin  la 
versiunea  iniţială,  cea  a  ediţiei  I,  din  1890. 

27  Cântările  bisericeşti  după  melodiile  celor  opt  glasuri  al  sf.  biserici  ortodoxe  culese,  puse 
pe  note  şi  aranjate  de  Dimitrie  Cunţanu...,  Ediţia  a  ll-a.  Sibiu,  1925,  loc.  cit.:  „Revizuirea  se  poate 
face  în  două  chipuri:  Susţinând  melodiile  uzitate  în  arhidieceză,  dar  făcând  îndreptările  strict  necesar, 

A 

sau  prin  aplicarea  principiului  de  unificare  a  cântării  bisericeşti  (s.n.).  In  cazul  întâi  revizuirea  se 
poate  face  imediat,  pe  când  în  cazul  al  doilea  ea  reclamă  pe  lângă  timp  şi  muncă  îndelungată  şi  o 
hotărâre  principială  din  partea  Bisericii  (s.n.)”. 

28  Arhid.  Lector  Ion  Popescu,  Muzica  bisericească  din  Transilvania ,  în  voi. "Contribuţii 
transilvănene  la  teologia  ortodoxă".  Sibiu  1988,  p.  312. 

29  Pr.  Prof.  Gh.  Şoima,  Muzica  bisericească  şi  laică  în  Institutul  Teologic  din  Sibiu,  în  „Mitropolia 
Ardealului",  VI  (1961),  nr.l  1-12,  p.803,  apud.  Arhid.  Lector  Ion  Popescu,  stud cit.,  p.  312. 

Ardeal  -  n.n.\  este  nevoie  de  a  uza  de  toate  mijloacele  de  investigaţie  pentru 
aducerea  ei  la  lumină,  ca:  fonograf,  notaţie  după  auz  de  la  cât  mai  mulţi  cântăreţi 
de  biserică  şi  cuprinzând  cât  mai  mult  spaţiu  geografic.  Neputând-o  cunoaşte 
complet  -  după  cât  s’  a  notat  până  acum  -  nu  ne  putem  fixa  cu  temeiul  asupra  unui 
singur  gen  de  cântare  bisericească.  Trebuie  să  se  pornească  la  lucru  pentru 
dezgroparea  muzicii  bisericeşti  pe  cale  folkloristică  (...)  (deoarece)  constituie  un 
adevăr  faptul  că  muzica  populară  este  legată  structural  de  cântarea  bisericească”30. 

Acest  program  de  cercetare,  chiar  în  termenii  în  care  a  fost  enunţat  de  către 
Petru  Gherman  şi  chiar  dacă  nu  a  putut  fi  dus  la  îndeplinire  din  lipsa  mijloacelor 
sau  a  împrejurărilor  favorabile,  rămâne  până  astăzi  cât  se  poate  de  actual. 

CÂNTAREA  CORALĂ  (POLIFONICO-ARMONICĂ) 

Un  număr  important  de  coruri  şi-a  desfăşurat  activitatea  în  Sibiu  între  cele 
două  războaie,  la  conducerea  lor  aflându-se  adesea  unii  dintre  profesorii  de  muzică 
bisericească:  Pr.  Timotei  Popovici  şi  Pr.  Gheorghe  Şoima  au  fost  timp  de  aproape 
un  secol  dirijorii  Corului  Catedralei  Mitropolitane ,  iar  Nicolae  Oancea  şi  Diac. 
Petru  Gherman,  care  au  fost  la  Sibiu  conducători  ai  Reuniunii  române  de  Muzică 
şi  Cântări  G.Dima  (1921-1932),  au  dirijat  şi  corurile  studenţilor  Academiei 
teologice  „Andreiene  ”,  ca  profesori  de  Muzică  vocală  şi  Ansamblu  coral. 

Pentru  aceste  coruri  şi  pentru  altele  pe  care  le- au  dirijat,  aşa  cum  am  văzut 
deja  atunci  când  ne-am  referit  la  activitatea  unora  dintre  cei  menţionaţi,  toţi  au 
armonizat  sau  au  compus  lucrări  corale,  religioase  sau  laice,  între  care  cântări 
liturgice  sau  cu  caracter  religios  mai  larg,  colinde  şi  cântece  patriotice,  cântece  de 
inspiraţie  populară  etc. 

In  cele  mai  multe  cazuri,  stilul  coral  al  pieselor  se  încadrează  în  limitele 
limbajului  clasic,  accesibil  şi  plăcut  auditoriului.  Uneori  acest  stil  a  fost  apreciat 
drept  „eclectic”,  ca  o  consecinţă  a  aplicării  unei  armonizări  simple  de  factură 
scolastică  la  linii  melodice  „răsăritene”,  bisericeşti  (de  origine  bizantină)  sau 
populare  (folclorice)31. 

In  cazul  cântărilor  corale  (armonico-polifonice)  pentru  Sfânta  Liturghie,  una 
dintre  căile  obişnuite  a  fost  armonizarea  cât  mai  adecvată  a  melodiilor  bisericeşti 
tradiţionale  de  strană,  după  cum  se  poate  vedea,  spre  exemplu,  din  analiza  unora 

30  Arhid.  Petru  Gherman,  Muzica  bisericească  din  Ardeal  -  generalităţi ,  în  „Omagiu  înalt 
Prea  Sfinţiei  Sale  Dr.  Nicolae  Bălan,  Mitropolitul  Ardealului,  !a  douăzeci  de  ani  de  arh  i  păstori  re”. 
Sibiu,  1940,  p.  10. 

3 1  V.  caracterizarea  lui  Zeno  Vancea,  în  Muzica  corală  bisericească  la  români ,  Editura  Mentor 
S.A.,  Timişoara,  1944,  p,53,  cf,  Pr,  Conf.  Dr.  Vasile  Stanciu,  Muzica  bisericească  corală  din 
Transilvania ....  p,  110. 

dintre  Cântărilor  Sfintei  Liturghii  pentru  cor  mixt  din  repertoriul  Corului  Catedralei 
Mitropolitane  ale  lui  Timotei  Popovici32. 

Aceasta  a  fost  şi  calea  întrebuinţată  cel  mai  adesea  pentru  armonizările 
melodiilor  unor  colinde  sau  cântece  populare  (tradiţionale),  atât  la  Timotei 
Popovici33,  cât  şi  la  ceilalţi  muzicieni. 

Chiar  şi  atunci  când  s-a  intenţionat  eventual  schimbarea  liniei  melodice,  sau 
crearea  uneia  noi,  originale,  aceasta  s-a  petrecut  aproape  întotdeauna  cu  respectarea 
stilului  tradiţional,  bisericesc  sau  popular34. 

PREOCUPĂRI  DE  MUZICOLOGIE  BISERICEASCĂ 

Mai  ales  doi  dintre  profesorii  de  muzică  bisericească  de  la  Sibiu  pot  fi  amintiţi 
în  perioada  de  care  ne  ocupăm,  pentru  preocuparea  de  a  trata  şi  teoretic,  sau  chiar 
teologic,  unele  dintre  problemele  cântării/muzicii  bisericeşti  -  este  vorba  despre 
Diac.  Petru  Gherman  şi  Pr.  Gheorghe  Şoima. 

A 

In  afară  de  câteva  medalioane  dedicate  Iui  Gheorghe  Dima3\  Giuseppe 
Verdi36,  Candid  Popa  şi  Dimitrie  Cunţanu37,  două  scrieri  cu  caracter  de  sinteză  ale 
Diac.  Petru  Gherman  atrag  îndeosebi  atenţia.  Prima  dintre  acestea,  tratând 
Creştinismul  ca  factor  determinant  în  concepţia  Muzicii ,  încearcă  să  urmărească 
prezenţa  ideii  creştine  în  întreaga  istorie  a  muzicii  universale,  din  antichitate  până 
la  compozitorii  post-romantici38.  Cea  de  a  doua  este  deosebit  de  interesantă  pentru 
efortul  de  a  da  o  perspectivă  generală  asupra  Muzicii  bisericeşti  din  ArdeaP odată 
cu  încadrarea  acesteia  în  ansamblul  devenirilor  muzicale  româneşti,  de  la 
începuturile  latine  (p.  426-427)  şi  influenţele  slavone  ulterioare  (p.  427-43 1 ),  până 
la  „Muzica  bisericească  actuală”  (p.  433-435). 


32  A  se  vedea  analiza  la  o  parte  din  Cântările  Liturgiei  pentru  cor  mixt  publicate  de 
Timotei  Popovici ....  la  Pr.  Conf.  Dr.  Vasile  Stanclu,  Muzica  bisericească  corală  din 
Transilvania ....  p.  109-119. 

33  Ibidem,  p.  122,  depre  colindelor  culese  şi  armonizate  de  T.  Popovici. 

34  Ibidem,  p.119,  referitor  la  „originalitatea  melodiilor  compuse  în  stil  bisericesc,...  chiar  în 
stilul  lui  D.  Cunţanu”  ale  Cântărilor  Liturghiei  pentru  3  voci  egale  de  Timotei  Popovici,  publicate 
de  acesta  în  şase  ediţii,  ultima  în  anul  1942. 

35  Petru  Gherman,  Program  de  concert  al  Reuniunii  Române  de  Muzică  „G.  Dima”  din 
Sibiu,  1940,  p.3-9. 

36  Idem,  Giuseppe  Verdi  181 3-190 1,  viaţa  şi  opera  lui ,  cu  prilejul  Comemorării  a  40  de  ani 
de  la  moartea  lui,  Sibiu,  1941,  12  p. 

17  Cf.  Pr. lect. un iv.dr.  Vasile  Stanciu,  Muzica  bisericească  ortodoxă  din  Transilvania ... ,  p.220. 

18  Petru  Gherman,  Creştinismul  ca  factor  determinant  în  concepţia  Muzicii ,  în  Anuarul  XV 
al  Academiei  Teologie  „Andreiene”,  1938-1939,  p.2 17-231;  şi  în  extras,  18  p. 

39  Idem,  Muzica  bisericească  din  Ardeal ,  în  vol.„Omagiu  Î.P.S.  Sale  Nicolae  Bălan  -  la 
douăzeci  de  ani  de  arhipăstorire”.  Sibiu,  1940,  p.  426-437. 

Şi  trebuie  observat  că  multe  dintre  concluziile  sale  privind  condiţia  necesară 
a  cântării  bisericeşti  rămân  la  fel  de  valabile  până  astăzi,  fie  că  este  vorba  despre 
cântarea  de  strană  (eventual  sub  forma  cântării  de  obşte),  despre  armonizarea 
acesteia,  despre  specificul  său  liturgic  şi  dogmatic  sau  despre  nevoia  de 
uniformizare:  „Cântarea  unei  singure  melodii  -  monodie  -  susţinută  de  toţi 
credincioşii,  sau  cântându-se  alternativ  de  către  două  grupe  aceeaşi  melodie 
(cântarea  antifonică),  sau  cântarea  melodiei  susţinută  de  un  ton  central  în  jurul 
căruia  se  grupează  celelalte  sunete  ale  melodiei:  isonul,  din  care  se  va  naşte  -  cu 
ajutorul  anumitor  artificii  -  tonalitatea  armonică  modernă,  este  muzica  bisericească 
a  răsăritului.  Muzica  bisericească  originară  este  deci  cea  cu  o  singură  melodie 
(concepţie  orizontală),  aşa  cum  se  practică  astăzi  în  cântarea  de  strană...  Dacă 
cântării  bisericeşti  i  se  aplică  tehnica  armonică,  atunci  trebuie  să  i  se  respecte, 
păstrându-i-se,  atmosfera  arhaică  şi  aspectul  modal  din  al  cărui  duh  să  izvorască 
armonia  care  să  valorifice  şi  să  evidenţieze  ethosul  existent  în  ea.  O  astfel  de 
compoziţie  muzicală  destinată  fiind  şi  cultului,  trebuie  să  ţină  cont  şi  de  cerinţele 
liturgice  şi  dogmatice.  Cu  un  cuvânt  trebuie  creată  o  muzică  teologică.  Iată  de  ce 
un  compozitor  de  muzică  bisericească  trebuie  să  fie  un  bun  cunoscător  al  teologiei 
(în  special  al  formelor  de  cult)  şi  abil  mânuitor  al  tehnicii  muzicale...  Muzica 
bisericească  monodică,  destinată  cântării  de  strană,  trebuie  să  se  cunoască  mai 
complet  decât  o  cunoaştem  astăzi  şi  notată  pentru  toate  necesităţilor  cultului...  Să 
se  tindă  spre  o  uniformizare  determinată  de  existenţa  elementului  muzical  mai 
autentic  ortodox  şi  etnic”40. 

La  rândul  său,  Pr.  Gheorghe  Şoima  publică  în  această  perioadă  articole  şi  studii 
despre  Valoarea  educativă  a  muzici j41,  despre  Funcţiunile  muzicii  liturgice 42,  despre 
Muzica  element  de  înfrăţire  a  popoarelor 43,  despre  Folclorul  muzical  religios 44  etc., 
serie  de  scrieri  pe  care  o  va  continua  până  spre  sfârşitul  vieţii  sale  (1985)45. 

Funcţiunile  muzicii  liturgice 46  se  remarcă  între  celelalte  ca  fiind  una  dintre 
primele  încercări  (româneşti)  de  a  contura  o  viziune  mai  dezvoltată  cu  caracter 

A 

teologic  asupra  muzicii  bisericeşti.  In  lucrare,  după  ce  trece  în  revistă  „Concepţia 
antichităţii  eline  despre  însuşirile  muzicii”(p.  5  ş.u.),  autorul  tratează  pe  rând  despre 

40  Ibidem ,  p.436-437. 

41  Gheorghe  Şoima,  Valoarea  educativă  a  muzicii ,  în  Anuarul  Şcoalei  Normale  „Andrei 
Şaguna”  din  Sibiu-la  150  de  ani  de  existenţă.  Sibiu  1938,  p.  147- 152. 

42  Idem,  Funcţiunile  muzicii  liturgice ,  în  seria  „Biblioteca  Bunul  Păstor”,  Nr.22,  Editura 
„Revistei  Teologice”,  Tipografia  Arhidiecezană  Sibiu,  1945,  104  p. 

43  Idem,  Muzica  element  de  înfrăţire  a  popoarelor ,  în  vol.”Biserica  şi  problemele  vremii”, 
Sibiu,  1947,  p.129-143. 

44  Idem,  Folclorul  muzical  religios ,  în  „Studii  Teologice”,  II,  nr.  3-4,  1950,  p.  28-294. 

45  V.  Pr.  prof.  dr.  Mircea  Păcurariu,  op.  cit.t  p.  338-339. 

46  Gheorghe  Şoima,  Funcţiunile  muzicii  liturgice... 

„Muzica  în  ST  Scriptură”  (p.  6  ş.u.),  despre  „Concepţia  muzicală  patristică”  (p.  1 1 
ş.u.),  dezvoltând  „Consideraţiuni  ontologice  asupra  muzicii”  referitoare  la 
„Funcţiunea  psiho-muzicalâ”  şi  la  „Ce  ne  poate  revela  muzica”  (p.  19-26). 

„Muzica  privită  din  unghiul  unei  estetici  creştine”  (p.  26  ş.u.)  necesită  alte 
consideraţii  asupra  „Cultului  creştin”  în  general  (p.  30-40),  care  pregătesc  partea 
cea  mai  importantă  a  lucrării  (Partea  a  IlI-a),  cea  propriu-zis  despre  „Funcţiunile 
liturgice  ale  muzicii”47.  în  aceasta  putem  înţelege  „Muzica  liturgică 
înaintemergătoarea  harului”  (p.  41  ş.u.)  sau  cum  „Muzica  liturgică  ne  îndeamnă  şi 
ne  ajută  la  rugăciune”  (p.  46  ş.u.),  de  ce  constituie  „Muzica  factor  estetic  în  cultul 
divin”  (p.  48  ş.u.),  despre  „Caracterul  jertfelnic  al  muzicii  liturgice”  (p.  49  ş.u.)  şi 
despre  „Rolul  comunitar  al  muzicii  cultice”  (p.  52  ş.u.),  de  ce  „în  cult  m  uzica 
îndeplineşte  şi  o  funcţie  pedagogică”  (p.  57  ş.u.)  şi  despre  „Rolul  misionar  al  muzicii 
liturgice”  (p.  61  ş.u.).  Aflăm  unele  „Păreri  rezervate  despre  folosul  duhovnicesc  al 
muzicii”  (p.  65  ş.u.)  şi  despre  „Cine  şi  cum  să  cânte  în  Biserică”  (p.  73  ş.u.),  învăţăm 
să  facem  distincţie  între  „Muzică  bună  şi  muzică  rea”  (p.  81  ş.u.)  şi  „Dacă  muzica 
instrumentală  poate  îndeplini  vreo  funcţie  cultică  creştină”  (p.  93  ş.u.),  pentru  a 
încheia  cu  o  luare  de  poziţie  echilibrată  „împotriva  panmuzicismului  liturgic”  (p. 
100  ş.u.). 

Chiar  şi  simpla  enumerare  de  mai  sus  a  temelor  abordate  ne  permite,  dintr-o 
perspectivă  istorică,  să  putem  aprecia  efortul  de  racordare  a  problemelor  muzicii 
bisericeşti  la  tendinţele  majore  ale  muzicologiei  epocii. 


PARTICIPAREA  LA  VIAŢA  MUZICALĂ 

Toţi  muzicienii  sibieni  amintiţi  până  acum,  în  afară  de  contribuţia  la 
dezvoltarea  muzicii  bisericeşti,  au  participat  intens  şi  la  viaţa  muzicală  românească 
în  general,  atât  la  Sibiu,  cât  şi  în  restul  ţării.  Astfel,  Timotei  Popovici,  după  ce 
fusese  secretar  al  „Reuniunii  de  cântări”  de  la  Lugoj,  iar  în  1 896  fusese  ales  profesor 
de  Muzică  la  „Şcolile  centrale  române”  din  Braşov  şi  dirijor  al  corului  bisericii  Sf. 
Nicolae  din  Şchei,  în  anii  următori  a  înfiinţat  coruri  la  bisericile  din  Braşov-Vechi 
şi  Braşov-Cetate,  fiind  şi  dirijor  al  „Reuniunii  meseriaşilor”.  La  Sibiu,  de  asemenea, 
pe  lângă  Corul  Catedralei,  a  mai  dirijat  şi  alte  coruri. 

A 

In  mod  asemănător,  Nicolae  Oancea  a  fost  la  Sibiu  dirijor  al  Reuniunii  române 
de  Muzică  şi  Cântări  G.  Dimci  (192 LI 932),  a!  cărei  director  muzical  a  fost  şi 
Diac.  Petru  Gherman.  Ulterior,  la  Bucureşti,  Nicolae  Oancea,  în  afară  de  Corul 
Patriarhiei  (1932-1948),  a  dirijat  şi  Corul  Institutorilor  (1932-1942),  Corul 
Teatrului  de  Stat  şi  Operetă ,  fiind  pentru  un  timp  şi  director  al  Conservatoridui 
„Astra”  (1935-1948). 


47  Ibidem ,  p.  41-101. 

Şi  Pr.  Gheorghe  Şoima,  pe  lângă  obligaţiile  didactice  la  Academia  teologică 
„  Andreiană  ”,  respectiv  la  Institutul  teologic  de  grad  universitar  şi  cele  de  dirijor 
al  Corului  Catedralei  din  Sibiu,  a  mai  fost  un  timp  profesor  de  Armonie  la  Şcoala 
populară  de  Artă  din  Sibiu  ( 1 946- 1 949)  şi  a  dirijat  o  serie  de  alte  coruri,  între  care 
cel  al  Reuniunii  meseriaşilor  (1939-1949),  al  întreprinderii  Poligrafice ,  al 
Sindicatului  învăţământ  şi  altele.  Nu  trebuie  uitată  nici  contribuţia  lui  Gh.  Şoima 
la  îmbogăţirea  repertoriului  simfonic  românesc,  prin  compoziţiile  sale  pentru 
orchestră. 

Cu  toate  corurile  menţionate  -  inclusiv  cu  cele  bisericeşti  sau  ale  Academiei 
teologice  „  Andreiene  ”  şi  ale  Şcolii  Ortodoxe  Române  de  Cântăreţi  Bisericeşti 
„  Dimitrie  Cunţan  ”,  în  afara  participărilor  liturgice  -  muzicienii  sibieni  au  susţinut 
concerte  la  nenumărate  ocazii,  îmbogăţind  şi  ridicând  nivelul  vieţii  muzicale  sibiene 
şi  româneşti  în  general. 

LEGĂTURILE  CU  CÂNTAREA  BISERICEASCĂ  ŞI  CÂNTĂREŢII 
DIN  RESTUL  ŢĂRII 

După  Marea  Unire  de  la  1918,  şi  în  domeniul  cântării  bisericeşti  apărea  tot 
mai  evident  faptul  că  este  „o  necesitate  şi  religioasă  şi  naţională  să  se  poată  ajunge 
la  o  uniformitate  de  cântare  bisericească”4®,  „popularizarea  şi  uniformizarea  cântării 
în  Biserica  Română  înlesnind,  şi  pe  această  cale,  unificarea  sufletească  a 
românilor”49;  deoarece  „această  uniformizare  a  cântării  bisericeşti  va  face  ca  toţi 
românii  să  aibă  un  limbaj  bisericesc  comun,  precum  este  şi  graiul  zilnic”50.  Aceste 
deziderate  îi  priveau  desigur  pe  toţi  cântăreţii  din  Biserica  Ortodoxă  Română, 
inclusiv  pe  cei  din  Transilvania. 

De  aceea,  în  acest  spirit  şi  cu  binecuvântarea  Î.P.S.  Mitropolit  Nicolae  Bălan, 
a  avut  loc  în  Braşov,  la  29  septembrie  1 927,  unul  dintre  Congresele  Generale  ale 
Cântăreţilor  din  România,  organizate  sub  conducerea  preşedintelui  din  acea  vreme 
al  Asociaţiei  generale  a  Cântăreţilor  bisericeşti  din  România,  Ion  Popescu-Pasărea. 

A 

Intre  scopurile  acestui  congres  s-a  numărat  şi  „stabilirea  unor  legături  cu  cântăreţii 
din  Ardeal  şi  un  impuls  al  muzicii  bisericeşti  de  aici”51. 

în  anul  următor  ( 1 928),  un  alt  Congres  General  al  Cântăreţilor  s-a  ţinut  chiar 
la  Sibiu,  în  23-24  august,  fiind  un  bun  prilej  pentru  „a  putea  lua  contact  cu  fraţii 

41  Ion  Popescu-Pasărea,  Starea  cântării  bisericeşti  în  România ,  în  „Cultura”,  XXV  (1936), 
nr.  1-2,  p.  3. 

49  Idem,  Cântările  Sfintei  Liturghii ,  Tipografia  cărţilor  bisericeşti,  Bucureşti,  1934,  p.  2,  în 
Precuvântare. 

50  Idem,  Cântările  Sfintei  Liturghii ,  Bucureşti,  1936,  în  Prefaţă. 

51  Congresul  al  IX-lea  de  la  Braşov ,  în  „Cultura”,  XV  (1927),  nr.  9-10,  p.  69. 

52  Congresul  nostru ,  în  „Cultura”,  XVI  (1928),  nr.  6-7,  p.  2. 

cântăreţi  din  Ardeal  şi  (...)  a  face  cuvenita  propagandă  pentru  unificarea  cântării 
în  Biserica  Română”52. 

Acestea  şi  numeroase  alte  manifestări  asemănătoare  au  pregătit  în  bună 
măsură  terenul  pentru  iniţiativele  Patriarhiei  Române  din  cea  de  a  doua  jumătate  a 
sec.  al  XX-lea,  de  uniformizare  a  cântării  în  Biserica  Ortodoxă  Română. 


CONCLUZII 

Chiar  şi  numai  o  sumară  trecere  în  revistă  a  preocupărilor  de  cântare 
bisericească  la  Sibiu  în  timpul  celor  35  de  ani  de  arhipăstorire  a  Î.P.S.  Mitropolit 
Nicolae  Bălan  (1920-1955)  scoate  cu  claritate  în  evidenţă  bogăţia  manifestărilor 
şi  emulaţia  muzicală  deosebită  din  acei  ani  în  cadrul  şi  în  jurul  Bisericii  ardelene. 

Fie  că  este  vorba  despre  străvechea  şi  tradiţionala  cântare  ardelenească  de 
strană,  sau  despre  muzica  corală  mult  mai  elaborată  componistic  şi  despre 
încercările  de  muzicologie  şi  teologie  muzicală,  cântăreţii  şi  muzicienii  slujitori  ai 
Bisericii  şi-au  adus  în  continuare  contribuţia  la  crearea  unei  adevărate  şi  valoroase 
culturi  muzicale  în  sudul  Transilvaniei,  la  Sibiu  -  cu  puternic  ecou  pentru  întreaga 
cultură  muzicală  românească. 

Consolidarea  vieţii  muzicale  bisericeşti  sub  arhipăstorirea  Î.P.S.  Mitropolit 
Nicolae  Bălan  explică  în  bună  măsură  şi  rezistenţa  unor  manifestări  şi  instituţii 
muzicale  din  zona  Sibiului  (să  amintim  doar  stilul  „cunţan”  sau  corurile  bisericeşti 
din  Sibiu  şi  Mărginime)  sub  opresiunea  generală  a  jumătăţii  de  veac  comunist  ce 
a  urmat,  până  la  limanul  de  după  1989. 


Pr,  prof.  dr.  Vasile  GRĂJDIAN 
Facultatea  de  Teologie  Ortodoxă  «Andrei  Şaguna»,  Sibiu 


Ecciesiastica!  Chanting  at  Sibiu  Under  Metropolitan  Nicolae  Bălan’s 
Activity 

Under  (he  Metropolit  Nicolae  Bălan  (1920-1955)  the  Romanian  Orthodox 
church  music  known  a  great  developement  in  Sibiu.  Institutions  like  the  Andreian 
Theological  Academy  and  the ,,  D  Cunţanu  ”  School  of  Church  Music  (1927-1948) 
were  involved  in  the  developement  of  the  tradiţional  monodie  and  also  in  the  cho- 
ral  polyphonic  church  chant.  Some  personalities  like  Timotei  Popovici,  Nicolae 
Oancea,  Petru  Gherman,  Gheorghe  Şoima  and  others  are  at  the  same  time  com- 
posers,  musicologists  and  choir  conductors  in  the field  of  church  music.  The  Ortho- 
doxe  church  music  developed  in  Sibiu  under  the  Metropolit  Nicolae  Bălan  is  an 
important  contribution  to  the  growing  of  the  church  music  in  the  whole  Romania. 


PREOCUPAREA  MITROPOLITULUI  NICOLAE  BĂLAN 
PRIVIND  SITUAŢIA  ROMÂNILOR  ORTODOCŞI  DIN 
ŢINUTUL  HARGHITEI  ŞI  COVASNEI 


Viaţa  Bisericii  Ortodoxe  din  Transilvania  şi  cu  precădere  a  celei  din  fostele 
scaune  secuieşti  -  în  perioada  de  după  Marea  Unire  de  la  1  decembrie  1918  -  a 
fost  marcată  de  personalitatea  mitropolitului  Nicolae  Bălan,  „ctitor  de  oameni, 
ecumenist  de  anticipaţie,  umanist  (...)  care  în  istoria  Bisericii  Ortodoxe  româneşti 
va  trăi  veşnic"1,  ,  figură  reprezentativă  a  Ortodoxiei  româneşti  care  a  dominat 
întreaga  viaţă  a  Bisericii  noastre  în  vremea  sa  (...)  şi  a  deschis  o  epocă  nouă  în 
viaţa  Bisericii  ardelene,  prin  fapte  şi  realizări  care  amintesc  de  marele  său  înaintaş 
Andrei  Şaguna  "2. 

După  unirea  din  1918,  odată  cu  unificarea  administrativă,  legislativă, 
instituţională,  se  punea  imperios  problema  unificării  sufleteşti,  care  nu  putea  fi 

A 

rezolvată  decât  prin  Biserică.  In  această  operă  se  încadrează  întreaga  activitate  a 
mitropolitului  Nicolae  Bălan,  ierarh  care  s-a  afirmat  ca  un  autentic  continuator  al 
spiritului  şagunian.  Prin  personalitatea  proeminentă  şi  energia  clocotitoare  ce  l-a 
caracterizat,  a  trasat  definitiv  linia  spiritualităţii  creştine  româneşti.  Prin  geniul  şi 
prin  eroismul  Său,  a  reuşit  să  facă  din  Biserica  ardeleană  cetate  de  pisc  a  spiritualităţii 
ortodoxe3. 

Pentru  românii  din  ţinutul  Harghitei  şi  Covasnei,  Marea  Unire  de  la  1 
decembrie  1918  a  constituit  o  adevărată  renaştere  naţională  pe  plan  social,  economic, 

A 

politic,  spiritual  şi  cultural.  Intre  anii  1918-1940  a  avut  loc  o  amplă  acţiune  de  renaştere 
a  vieţii  naţionale  româneşti  şi  readucerea  la  normalitate  a  condiţiei  de  român  pe  aceste 
meleaguri,  unde  timp  de  secole  statutul  acestuia  a  fost  privit  fie  cu  aroganţă,  fie  cu 
ignoranţă,  sau  prejudecăţi.  Cu  toate  greutăţile  inerente  perioadei  de  „  unificare 
administrativă  " ,  şi  localităţile  din  fostele  scaune  secuieşti  s-au  integrat,  fără 

1  Antonie  Plămădeală,  Alte  file  de  calendar  de  inimă  românească.  Sibiu,  1988,  p.  85-89. 

:  Mircea  Păcurariu,  Istoria  Bisericii  Ortodoxe  Române,  voi.  3,  Bucureşti  1997,  p.  434. 

J  Ioan  Rafiroiu,  Supravieţuirea  in  istorie  (Mitropolitul  Nicolae  şi  protopopiatul  Oituz),  în 

Jk 

Omagiu  înalt  Prea  Sfinţiei  Sale  Dr.  Nicolae  Bălan  Mitropolitul  Ardealului  la  douăzeci  de  ani  de 
arhipăstorire ,  Sibiu,  1940,  p.  185-188. 

incidente  majore,  în  realităţile  social-politice  şi  economice  ale  României  Mari.  Pe 
măsura  normalizării  convieţuirii  interetnice  şi  întăririi  instituţiilor  statului  român 
în  zonă,  liderii  populaţiei  româneşti  şi-au  propus  să  vindece  rănile  provocate  de 
stăpânirea  trecută  asupra  românilor  din  zonă. 

Referindu-se  la  aceste  răn^într-o  circulară  din  1870,  mitropolitul  Andrei 
Şaguna,  spunea:  „Ştim  cu  toţii  iubiţilor,  între  ce  împrejurări  critice  au  trăit  confraţii 
noştri  din  ţinutul  Secuimii  şi  trăiesc  încă  şi  până  în  ziua  de  astăzi  Cu  toţii  simţim 
dăunătoarele  urme  ce  le-au  lăsat  influenţa  timpului  de  mai  înainte  asupra 
creştinilor  noştri  din  Secuime.  Nicăieri  nu  este  atât  de  ameninţată  naţionalitatea 
şi  confesiunea  noastră  ca  acolo .  Să  prevenim  deci  iubiţilor,  pericolul  acesta  ce 
ne  ameninţă  cu  pierderea  unui  membru  însemnat  din  trupul  bisericii  şi  naţiunii 
noastre,  dând  bucuroşi  filerul  nostru  fraţilor  care  doresc  înaintarea  bisericii  şi 
şcolii  lor,  dar  le  lipsesc  mijloacele”* . 

Sporul  obţinut  în  „via  Domnului”,  de  către  multîncercaţii  credincioşi 
ortodocşi  din  ţinutul  Harghitei  şi  Covasnei,  în  perioada  interbelică,  s-a  datorat 
„înţelepciunii,  prevederii  şi  dragostei  nutrite  de  Mitropolitul  Nicolae  Bălan,  faţă 
de  problema  românească  din  ţinutul  secuizat”  (...),  ierarhul  care  încă  din  clipa 
urcării  sale  pe  jilţul  arhieresc  a  sesizat  cu  preciziune  miezul  problemei  românilor 
din  „secuime”,  pătrunzându-i  tainele,  identificându-se  cu  ea,  îndrăgind-o  şi 
urmărind-o  cu  o  rară  pasiune  şi  perseverenţă”4 5  Semnificativ  este  faptul  că  întâia 
vizitaţie  canonică  a  mitropolitului  Nicolae  Bălan,  în  stil  mare  (a  durat  două 
săptămâni),  a  fost  efectuată  în  primăvara  anului  1922,  în  judeţul  Trei  Scaune.  „Cw 
gândul  de  a  cunoaşte  la  faţa  locului  stările  din  cea  mai  expusă  latură  a  arhidiecezei 
-  se  spune  într-un  document  al  vremii  -  şi  pentru  ca  să  ducă  acolo  însufleţire 
pentru  credinţa  strămoşească  şi  încredere  în  românismul  ce  reînviază  acum ”6. 

A  fost  o  vizită  triumfală,  cum  n-a  mai  văzut  judeţul  Treiscaune  -  mărturiseşte 
protopopul  Aurel  Nistor  -  şi  ale  cărei  urmări  au  rămas  până  azi  (1940  -  n,  n.) 
adânc  întipărite  în  inimile  credincioşilor  noştri.  Necunoscând  oboseala,  cu  puteri 
înnoite  şi  cu  o  însufleţire  rară  care  i  se  răsfrângea  pe  faţa  luminată  de-o  intensă 
bucurie  lăuntrică,  I.P.S.  Mitropolit  Nicolae  asculta  cu  multă  răbdare  şi  înţelegere 
cuvântările  de  întâmpinare  a  reprezentanţilor  Bisericii  ortodoxe  şi  celorlalte 
confesiuni,  ale  autorităţilor  de  stat,  judeţene  şi  comunale,  ale  diferitelor  societăţi 
şi  instituţii;  le  răspundea  tuturora  printr-o  bogată  revărsare  de  învăţături,  pilde  şi 


4  loan  Lăcătuşu,  Identitate  şi  cultură  la  românii  din  Secuime ,  Editura  Carpatica,  Cluj-Napoca, 
1995,  p.  76. 

5  Aurel  Nistor,  Mitropolitul  Nicolae  şi  problema  româneasca  din  ţinutul  secuizat ,  în  Omagiu 
înalt  Prea  Sfinţiei  Sale  Dr.  Nicolae  Bălan  Mitropolitul  Ardealului  la  douăzeci  de  ani  de  arhipăstorire , 
Sibiu,  1940,  p.  149. 

6  Vizita  canonică  a  Mitropolitului  Nicolae  in  Secuime.  Cronică  bisericească-culturală ,  în 
„Revista  Teologică”,  an  XII,  nr.4-6,  aprilie-iunie  1922,  p.  122-133. 


STUDII  ŞI  ARTICOLE 


119 


sfaturi,  care  ieşind  din  inimă  pătrundeau  la  inimă.  Urmau  servicii  divine,  săvârşite 
cu  multă  evlavie  şi  măreţie  şi  încheiate  fără  excepţie  cu  întăritorul  cuvânt  arhieresc. 
Domol  şi  adânc,  acest  cuvânt  se  revărsa  ca  o  ploaie  binefăcătoare  pe  un  pământ 
însetat.  A  fost  semnătura  binecuvântată  de  Dumnezeu;  roadele  ei  le-am  secerat 
noi,  an  de  an,  şi  le  vom  mai  secera  încă  multă  vreme7. 

Ierarhul  s-a  convins  la  faţa  locului  de  dimensiunile  procesului  de  asimilare  a 
credincioşilor  ortodocşi  (în  multe  localităţi  conversaţiile  au  avut  loc  în  limba 
maghiară),  dar  şi  de  statornicia  în  credinţă  a  acestor  români  deznaţionalizaţi.  „  Nici 
în  Israel  n-am  aflat  atâta  credinţă  ”,  avea  să  exclame  cu  admiraţie  Vlădicul  Nicolae 
Bălan,  în  mijlocul  comunităţilor  româneşti  din  zona  vizitată.  Răspândind  cu 
generozitate  cuvinte  de  mângâiere  şi  de  speranţă,  credincioşii  au  fost  îndemnaţi; 
„Alergaţi  după  lumină,  trimiţându-vă  copiii  la  şcoală,  căci  lupta  între  popoare  nu 
se  mai  dă  cu  ascuţiş  de  suliţi  şi  de  sabie,  ci  de  armele  luminii  ”8. 

Concetăţenilor  maghiari  din  Boroşneul  Mare  le-a  spus:  „  Vin  în  numele 
Evangheliei,  al  iubirii  şi  al  bunei  înţelegeri.  Doresc  să  înainteze  fiecare  în  limba 
şi  cultura  lui  naţională.  Ţara  noastră  este  destul  de  largă  ca  să  încapă  toţi.  Românii 
şi  Ungurii,  după  experienţa  de  veacuri,  au  constatat  că  numai  prin  egalitate  pot 
trăi  împreună,  prin  dragoste  frăţească  pe  pământul  care  l-au  locuit  şi  muncit 
veacuri  de-a  rândul.  Vă  doresc  tot  binele  şi  Vă  împărtăşesc  arhiereasca 
binecuvântare  "9. 

La  recepţia  oferită  de  autorităţile  locale,  la  Tg.  Secuiesc,  răspunzând  preoţilor 
romano-catolic  şi  reformat,  mitropolitul  Nicolae  Bălan  a  spus  „  cuvinte  apăsate 
„  Este  un  fapt  incontestabil  că  poporul  românesc  în  decursul  veacurilor  trecute 
până  la  schimbarea  regimului,  mai  ales  în  aceste  părţi,  a  avut  să  îndure  mari 
asupriri.  în  decursul  vizitaţiunii  ce  am  făcut  în  aproape  toate  comunele  în  care 
avem  credincioşi  ai  bisericii  noastre,  am  putut  constata  pe  toată  linia  efectul  acestei 
asupriri  şi,  deci,  trebuie  să  aveţi  obiectivitatea  de  a  recunoaşte  această  crudă 
realitate:  totuşi  noi,  în  credinţa  şi  în  sufletul  nostru  nobil,  găsim  puterea  morală 

A 

pentru  a  ierta  totul  In  schimb ;  Vă  rog  pe  Domniile  Voastre  şi  pe  conducătorii 
poporului  secuiesc  să  găsiţi  forţa  necesară  pentru  a  uita  privilegiile ,  ca  astfel 
luminaţi  cu  toţii  de  spiritul  democraţiei  care  domină  veacul  nostru \  să  putem  sta 
om  lângă  om ,  ca  frate  lângă  frate ;  emulând  prin  vrednicia  personală  de  care 
dispune  fiecare ,  întru  a  produce  fapte  de  progres ,  cultură  şi  iubire  de  patrie  ”10. 


7  Aurel  Nistor,  Op.  cit. ,  p.  150. 

•  Aurel  Nîstor,  o  pagină  din  istoria  Bisericii  şi  a  Neamului ,  volum  alcătuit  şi  îngrijit  de  Ioan 
Lăcătuşu,  Ed.  Carpaţii  Răsăriteni,  Sf.  Gheorghe,  1999,  p.  130. 

q  Aurel  Nistor,  Op.cit.,  p.  130. 

10  Ibidem ,  p.  131. 

La  sfârşitul  acestui  adevărat  eveniment,  a  fost  convocată  o  conferinţă 
preoţească  cu  scopul  de  a  se  comunica  unele  concluzii,  desprinse  în  urma 
„vizitaţiunii  canonice”,  şi  pentru  a  se  stabili  „împreună  asupra  celor  ce  ar  mai  bine 
de  făcut  în  viitor”.  Cu  acest  prilej  mitropolitul  Nicolae  Bălan  a  spus:  „  In  decursul 
vizitaţiei  ce  am  facut-o  până  acum ,  prin  cele  mai  multe  parohii,  am  rămas  mulţumit 
că  am  putut  păstra  măcar  atât  cât  am  găsit ,  în  urma  furtunilor  şi  vijeliilor  vremii. 
Am  găsit  şi  dărâmături ,  ruine,  dar  în  faţa  lor  m-am  gândit  la  necazurile  şi 
suferinţele  care  vorbeau  din  ele  şi  a  căror  mărturie  erau .  Datoria  noastră  astăzi 
este  că  ce  e  bun  să  facem  şi  mai  bun,  să  adunăm  resturile  ce  ne-au  mai  rămas ,  ca 
cu  toată  căldura  sufletului  să  clădim  biserica  ortodoxă  română  măreaţă  din  acest 
ţinut*'". 

Pentru  a  se  crea  cadrul  instituţional  adecvat  desfăşurării  unei  cât  mai  intense 
şi  rodnice  activităţi  religioase,  culturale  şi  naţionale,  Consistoriul  arhidiecezan  din 
Sibiu,  în  şedinţa  din  9  august  1921  a  hotărât  înfiinţarea  a  două  protopopiate,  din 
fostul  protopopiat  al  Treiscaunelor,  şi  anume:  protopopiatul  Sf>  Gheorghe  cu  sediul 
în  acest  oraş,  şi  protopopiatul  Oituz,  cu  sediul  la  Tg.  Secuiesc  (hotărârea  a  fost 
validată  de  Ministerul  Cultelor  la  3  septembrie  1921).  Până  în  1924,  ambele 
protopopiate  au  fost  administrate  de  pr.  Gheorghe  Negoescu.  După  retragerea  acestuia, 
din  motive  de  sănătate,  au  fost  numiţi  ca  protopopi,  doi  tineri  şi  vrednici  preoţi, 
originari  din  Araci:  la  Sf.  Gheorghe  -  pr.  Aurel  Nistor  (unul  din  liderii  de  necontestat 
a  românilor  din  regiune,  în  perioada  interbelică),  iar  la  Oituz  -  pr.  Ioan  Rafiroiu 
(care  era  preot  paroh  la  Poiana  Sărată).  De  menţionat  că  din  protopopiatul  Oituz 

făceau  parte  şi  parohiile  ortodoxe  din  actualul  judeţ  Harghita  (cu  excepţia  celor  din 

* 

zona  Topliţei,  care  aparţineau  de  Reghin).  In  1937,  Consistorul  din  Sibiu,  hotărăşte 
„reînvierea  protopopiatului  ortodox  Odorhei”,  care  va  fi  administrat  până  în  1 940 
de  protopopul  Sebastian  Rusan,  viitorul  mitropolit  al  Moldovei  şi  Sucevei12. 

Despre  importanţa  şi  semnificaţia  Protopopiatului  Oituz,  a  vorbit  convingător 
protopopul  Ioan  Rafiroiu,  în  volumul  omagial  dedicat  mitropolitului  Nicolae. 
„Protopopiatul  Oituz  e  o  creaţie,  o  ctitorie  şi  un  aşezământ  al  Său.  Din  dorul  şi  din 

A 

dragostea  faţă  de  cei  furaţi  din  staul  şi  seduşi  de  mincinoşi,  I.P.S.  Sa  a  înfiinţat 
acest  protopopiat  cu  obiective  bine  definite.  Întâi  de  toate,  că  să  întărească  elementul 
românesc,  pentru  a  fi  în  stare  să  reziste  tuturor  încercărilor;  apoi,  să  readucă,  să 
recâştige,  să  redobândească  pe  fiii  cei  pierduţi.  Aceasta  este  acţiunea  de  cucerire  a 
poziţiei  pierdute  prin  împilările  istoriei.  Cât  de  grăitor  este  acest  comandament 
moral!  Aducerea  la  vatra  Ortodoxiei  a  elementului  amăgit  şi  speculat,  la  matca 
neamului,  a  celor  de  un  sânge  şi  o  lege  cu  noi  cei  cari  am  rezistat.  (...)  Simbolica 

11  Ibidem ,  p.  133. 

12  Ioan  Lăcătuşu,  Vasile  Lechinţan,  Violeta  Pătrunjel,  Românii  din  Covasna  şi  Harghita . 
Istorie.  Biserică .  Şcoală.  Cultură ,  Editura  Grai  Românesc,  Miercurea-Ciuc,  2003,  p.  151. 

prin  nume,  sugestivă  prin  obiective  şi  plină  de  misiune  pentru  viitor,  Valea  Oituzului, 
altar  al  jertfei  supreme,  a  găsit  în  concepţia  marelui  Arhipăstor  cea  mai  largă  şi  reală 
înţelegere.  Să  reînvie  pe  aceste  meleaguri  duhul  mucenicesc  şi  flacăra  credinţei 
adevărate,  care  ne-a  crescut  eroi  ce  ne-au  dat  prin  jertfa  vieţii  lor  întregirea  de  neam. 
Semnifcaţia  acestui  protopopiat,  reînvierea  celui  al  Odorheiului  şi  ca  mâine  al  Giurgeului 
de  Ciuc,  este  o  reală  prelungire  a  jertfei  şi  o  profundă  permanentizare  a  capacităţii 
eroice.  Pe  aceste  valori  s-a  sprijinit  Î.P.S.  Sa  în  ascensiune  şi  opera  Sa.  Prin  acest  fluid 
sufletesc  ne  atrage  la  muncă  şi  sfinţenie  pe  toţi  lucrătorii  din  via  Domnului”13. 

Dacă  s-a  putut  înfătui  ceva  în  cei  20  de  ani  de  la  Unire  pe  teren  naţional 
românesc  în  ţinutul  secuizat  -  ţine  să  evidenţieze  părintele  protopop  Aurel  Nstor 
-  această  realizare  pozitivă  se  datoreşte  în  prima  linie  grijei  înţelepte  şi  părinteşti 
a  I.P.S.  Mitropolit  Nicolae.  Permanent  de  veghe,  nu-i  scăpa  nici  o  ocazie  ca  să 
câştige  cât  mai  mulţi  sprijinitori  ai  cauzei  româneşti  din  ţinutul  secuizat,  a  cărei 
importanţă,  la  început,  mulţi  o  nesocoteau.  Nu  era  o  adunare  eparhială,  congres 
mitropolitan,  naţional-bisericesc  şi  preoţesc,  la  care  să  nu  fi  militat  cu  pasiune 
pentru  cunoaşterea  şi  soluţionarea  problemei  româneşti  din  aceste  părţi.  Acestei 
permanente  purtări  de  grije  avem  să-i  mulţumim  toate  realizările  naţionale 
înfăptuite  în  ultimii  20  de  ani  în  ţinutul  secuizat,  care  ne  apropie  tot  mai  mult  de 
ţinta  finală,  fixată  de  înaltul  Ierarh  ca  normă  pentru  viitor,  încă  din  anul  1920: 
„Problema  românească  din  ţinutul  secuizat  trebuie  să  fie  o  problemă  de  stat, 
realizată  prin  Biserica  strămoşească  ”14. 

în  condiţiile  istorice  cunoscute,  cu  sprijinul  Arhiepiscopiei  din  Sibiu,  a 
patriarhului  Miron  Cristea,  a  românilor  din  întreaga  ţară,  şi  a  unei  administraţii 
româneşti  locale,  foarte  apropiată  şi  implicată  direct  în  viaţa  bisericească,  culturală 
şi  naţională,  în  cursul  celor  20  de  ani  de  rodnică  păstorire  a  Mitropolitului  Nicolae 
Bălan,  în  parohiile  din  ţinutul  Harghitei  şi  Covasnei  au  fost  obţinute  rezultate 
deosebite.  Un  bilanţ  a  fost  prezentat,  în  volumul  omagial  dedicat  mitropolitului 
Nicolae,  de  unul  din  cei  mai  buni  cunoscători  ai  problemelor  româneşti  din  zonă, 
şi  participant  activ  Ia  obţinerea  izbânzilor  respective  —  protopopul  Aurel  Nistor. 

Parohii  şi  preoţi:  în  anul  1920  se  aflau  în:  Judeţul  Treiscaune  22  parohii  cu 
20  preoţi;  Judeţul  Odorheiu  6  parohii  cu  5  preoţi;  Judeţul  Ciuc  0  parohii  cu  0 
preoţi;  TOTAL  28  parohii  cu  25  preoţi.  Azi  (în  1940  -  n.  «.),  avem  în:  Judeţul 
Treiscaune  37  parohii  cu  20  preoţi,  parohii  vacante  1 ;  Judeţul  Odorheiu  23  parohii 
cu  15  preoţi,  parohii  vacante  8;  Judeţul  Ciuc  9  parohii  cu  8  preoţi,  parohii  vacante 
1;  TOTAL  69  parohii  cu  62  preoţi,  parohii  vacante  10;  In  20  de  ani,  numărul 
parohiilor  a  sporit  cu  41,  iar  al  preoţilor  cu  37. 

13  Ioan  Rafiroiu,  Op  cit.,  p.  186. 

14  Aurel  Nistor,  Op.  cit.,  p.  150. 

Biserici:  în  anul  1920  se  aflau  în:  Judeţul  Treiscaune  29  biserici;  Judeţul 
Odorheiu  7  biserici;  Judeţul  Ciuc  0  biserici;  TOTAL  36  biserici. 

Azi  (în  1940  -  n.  n.),  avem  în:  Judeţul  Treiscaune  48  biserici,  din  acestea 
nesfinţite  12;  Judeţul  Odorheiu  15  biserici,  din  acestea  nesfinţite  1;  Judeţul  Ciuc  3 
biserici,  din  acestea  nesfinţite  0  ;  TOTAL  66  biserici,  din  acestea  nesfinţite  13; 
Edificarea  celor  30  de  biserici  noi  a  costat  suma  de  52.500.000  Lei. 

Se  mai  află  (în  1940  -  n.  n.)  în:  Judeţul  Treiscaune  10  capele,  29  troiţe  şi  29 
clopotniţe;  Judeţul  Odorheiu  7  capele;  Judeţul  Ciuc  8  capele;  TOTAL  25  capele, 
29  troiţe  şi  29  clopotniţe. 

A  ' 

Case  parohiale.  In  anul  1920  se  aflau  în  total  25  case  parohiale  în  cele  trei 
judeţe.  în  curs  de  20  de  ani  s-au  edificat  32  case  parohiale  noi,  în  valoare  de 
13.450.000  Lei15. 

A 

La  aceste  realizări  de  excepţie  se  referă  şi  protopopul  loan  Rafiroiu.”In  locul 
în  care  au  sângerat  ostaşii  şi  au  muşcat  glia  străbună  eroii ,  s-au  ridicat,  simbol  al 
jertfei  creatoare,  monumente  istorice,  iar  în  Ciucul  înstrăinat,  unde  în  1 9 1 8  aveam 
un  singur  ortodox  maghiarizat,  fără  să  ştie  că  este  ortodox,  prin  îndemnul,  ajutorarea 
şi  stăruinţele  încurajatoare  ale  înaltului  Ierarh,  s-a  sfinţit  catedrala  din  Miercurea- 
Ciuc  şi  schitul  „Făgeţel”  din  Frumoasa  (1936),  iar  în  1 938  catedrala  din  Gheorgheni. 

A 

In  13  capele,  8  preoţi  misionari  se  străduiesc  pentru  întărirea  Ortodoxiei  şi 
readucere  celor  pierduţi  în  făgaşul  neamului  şi  al  Bisericii.  Toată  Secuimea 
este  împânzită  cu  biserici  noui,  troiţe,  capele  şi  peste  70  de  preoţi,  în  cele  trei 
protopopiate  din  Secuime,  grăiesc  posterităţii  de  epoca  Mitropolitului  Nicolae 
Bălan.  Astăzi  Ciucul  are  circa  4000  ortodocşi”16. 

Numeroasele  sale  vizite  canonice  în  zonă  au  fost  prilejuite,  în  principal,  de 
oficierea  sfintelor  slujbe  de  sfinţiri  de  biserici.  Aşa  după  cum  s-a  mai  arătat,  o 
asemene  primă  vizită  a  fost  prilejuită  de  resfinţire  a  bisericii  din  Sf.  Gheorghe, 
după  terminarea  lucrărilor  de  reparare  a  daunelor  pricinuite  în  timpul  primului 
război  mondial.  „ Acest  binecuvântai  act  al  Sfinţirii  Bisericii  din  Sfântu  Gheorghe 
s-a  Jacut  -  spunea  cu  acest  prilej  marele  ierarh  în  aprilie  1923  -  în  cea  dintâi 
vizitaţiune  canonică  după  instalarea  noastră .  Eu,  Mitropolit ,  am  Jacut-o  pentru  a 
cunoaşte  situaţia  şi  pentru  a  duce  un  cuvânt  de  încurajare  celor  în  care  conştiinţa 
românească  începe  să  se  reaprindă  de  sub  jugul  înstreinării  ”17. 

în  ziua  de  6  noiembrie  1932,  mitropolitul  Nicolae  Bălan,  a  sfinţit  biserica  în 
Arini,  iar  în  la  8  noiembrie,  pe  cea  din  satul  vecin  Iarăşi18.  După  terminarea  sfintei 

15  Ibtdem ,  p.  151. 

16  loan  Rafiroiu,  Op.  cit.,  p.  187. 

n  Aurel  Nistor,  o  pagina  din  istoria  Bisericii  şi  a  Neamului,  volum  alcătuit  şi  îngrijit  de  loan 
Lăcătuşu,  Editura  Carpaţii  Răsăriteni,  Sf.  Gheorghe,  1999,  p.  132. 

18  loan  Lăcătuşu,  Vasile  Lechinţan,  Violeta  Pătrunjel,  Românii  din  Covasna  şi  Harghita . 
Istorie.  Biserică .  Şcoală.  Cultură ,  Editura  Grai  Românesc,  Miercurea-Ciuc,  2003,  p.  302. 


STUDII  ŞI  ARTICOLE 


123 


slujbe,  de  sfinţirea  a  Catedralei  Ortodoxe  din  Miercurea-Ciuc  (actuala  catedrală 
episcopală).  Mitropolitul  Nicolae  a  rostit  „o  magistrală  şi  substanţială  predică  cu 
multe  învăţături  pentru  sufletele  însetate  de  cuvintele  mântuitoare,  în  noiembrie 
1936,  purcezând  de  la  cuvintele  Evanghelistului  Luca  12,  32  „Nu  te  teme  turmă 
mică,  că  bine  a  voit  Tatăl  vostru,  să  vă  dea  vouă  împărăţia  ",  Timp  de  o  oră  a 
vorbit  despre  viaţa  cea  trăită  prin  credinţă,  despre  valoare  sufletului,  despre 
răspunderea  creştinului  pentru  sufletul  său.  A  arătat  cum  ţinta  vieţii  omeneşti  nu 

_  0K 

se  opreşte  la  traiul  pe  pământ,  ci  este  în  legătură  cu  veşnicia,  cu  Dumnezeu  (...)  In 
continuare  a  dezvoltat  ideea  răspunderii  naţiunii  pentru  sufletul  ei  şi  datoria  ce  o 
are  fiecare  pentru  a  păstra  sufletul  naţiunii  sale  întreg,  împreună  cu  toate  comorile 
lui.  Până  când  poporul  nostru  va  avea  conştiinţa  clară  a  destinului  său,  până  atunci 
vom  fi  siguri  de  ziua  de  mâine  (...)19. 

Ce  frumuseţe  sufletească  are  poporul  nostru,  care  zideşte  biserici,  ce  nobil 
e  acest  popor,  care  se  duce  cu  crucea  în  mână  să  zidească  un  altar  nou,  care  este 
o  părticică  din  marele  altar  al  strămoşilor  întărit  în  vremurile  de  restrişte  din 
trecut.  Cei  ce  vor  intra  şi  vor  ieşi  din  această  biserică  vor  fi  cuprinşi  în  marea 
comunitate  ortodoxă  din  cuprinsul  ţării,  care  pentru  ei  şi  ai  lor  va  implora  graţie 
de  la  Dumnezeu.  Nu  sunteţi  izolaţi  în  acest  centru,  ci  prin  acestă  biserică  sunteţi 
legaţi  cu  sufletul  neamului  şi  cu  Dumnezeu  care  ne  ocroteşte.  Această  biserică 
să  fie  reazem  tuturor  sufletelor  creştine  în  bucurie  ca  şi  în  necazuri  (...)  Ea  va  fi 
lăcaş  de  întărirea  credinţei  religioase  şi  iubirea  dintre  fraţi  pentru  toţi  care  îşi 
pleacă  sufletul  la  picioarele  crucei.  Fie  ca  cei  care  intră  şi  ies  din  această  biserică 
să  fie  binecuvântaţi  de  Tatăl  cel  ceresc”20. 

în  7  noiembrie  1937,  la  sfinţirea  bisericii  din  Biborţeni,  a  luat  parte  tot  satul, 
prezenţi  fiind  mitropolitul  Nicolae  Bălan,  Nicolae  lorga  şi  autorităţile  judeţene  şi 
locale.  în  acelaşi  an  filia  Biborţeni  a  devenit  parohie,  având  ca  preot  paroh  pe 
părintele  Hariton  Eşianu21.  Cu  ocazia  sfinţirii,  bisericii  noi  din  Vârghiş,  cu  hramul 
„Sfântul  Nicolae”,  mitropolitul  Nicolae  Bălan  consemna  în  protocolul  botezaţilor: 
„  Văzut  şi  aflat  în  ordine,  cu  ocaziunea  vizitaţiunii  canonice  şi  a  sfinţirii  bisericii 
celei  noi  din  Vârghiş  —  7  noiembrie  1937.  Binecuvântaţi  să  fie  toţi  cei  ce  vin  în 
numele  Domnului  ”.  La  sfinţire  a  participat  şi  prefectul  judeţului  Odorhei,  M. 
Constantinescu.  Cu  ocazia  sfinţirii,  corul  „Doina”  din  Odorhei,  condus  de  Ştefan 
Stanciu  a  prezentat  un  program  artistic22. 

19  Nicolae  Bălan,  Cuvântare  la  sfinţirea  Catedralei  Ortodoxe  din  Miercurea-Ciuc,  în 
„Telegraful  Român”,  anul  LXXXIV,  nr.47  din  15  noiembrie  1936,  p.  1. 

20  Ibidem,  p.  2. 

21  Ioan  Lăcătuşu,  Vasile  Lechinţan,  Violeta  Pătrunjel,  Românii  din  Covasna  şi  Harghita. 
Istorie.  Biserică.  Şcoală.  Cultură,  Editura  Grai  Românesc,  Miercurea-Ciuc,  2003,  p.  208. 

22  loan  Lăcătuşu,  Vasile  Lechinţan,  Violeta  Pătrunjel,  Op.  cit.,  p.  437. 

Până  în  anul  1935,  credincioşii  români  din  Herculian  aveau  o  capelă 
improvizată  şi  aparţineau  parohiei  ortodoxe  din  Băţanii  Mari.  In  1937,  ajutaţi  de 
Mitropolia  Ortodoxă  din  Sibiu,  ei  şi-au  construit  o  frumoasă  biserică  din  piatră  şi 
cărămidă,  pictată  de  Iosif  Cichi  Orheianu  şi  înzestrată  cu  toate  cele  necesare  cultului. 
Sfinţirea  a  avut  loc  în  noiembrie  1937,  în  prezenţa  mitropolitului  Nicolae  Bălan  şi 
a  oficialităţilor  locale,  momentul  constituindu-se  într-un  mare  eveniment  în  viaţa 

y\ 

comunităţii.  In  aceiaşi  zi  de  7  noiembrie  1 937,  a  fost  sfinţită  şi  biserica  din  Racoşul 
de  Sus23,  La  17  iulie  1938,  biserica  nouă,  cu  hramul  Sf  Gheorghe ,  din  Aita  Mare, 
a  fost  sfinţită  de  mitropolitul  Nicolae  Bălan  împreună  cu  un  sobor  de  15  preoţi,  în 
frunte  cu  protopopul  Aurel  Nistor24.  Sfinţirea  bisericii  noi  din  Bixad,  s-a  făcut  în  2 
iunie  1940  de  către  mitropolitul  Ardealului,  Nicolae  Bălan,  de  episcopul  Gherontie 
de  la  Constanţa  şi  de  mulţi  preoţi25. 

Problematica  întăririi  Bisericii  Ortodoxe  Române  în  Secuime  a  fost  pe  larg 
dezbătută  şi  la  Adunarea  Generală  a  Secţiei  Sibiu  a  Asociaţiunii  Clerului  „Andrei 
Şaguna”,  ce  a  avut  loc  la  Sf.  Gheorghe,  în  14  iulie  1927.  în  primăvara  anului  1936, 
primăria  municipiului  Tg,  Mureş,  a  propus  înfiinţarea  unui  vicariat  ortodox  pentru 
ortodocşii  din  „secuime”,  cu  sediul  în  acest  oraş.  (în  Tg.  Mureş  funcţionase,  între 
anii  1915-1918,  vicariatul  greco-catolic  maghiar  pentru  secuime,  subordonat 
Episcopiei  de  Hajdudorog,  care  avea  menirea  deznaţionalizării  românilor  din  aceste 
ţinuturi).  Consiliul  Arhidiecezean  al  Mitropoliei  Ardealului  din  Sibiu,  după  analiza 
acestei  propuneri,  în  mai  1937,  hotărăşte  să  amâne  organizarea  acestui  vicariat 
„ pentru  alte  vremuri,  mai  prielnice  ”26. 

Suflul  nou  de  viaţă  românească  a  fost  susţinut  prin  întărirea  bisericii  româneşti, 
promovarea  învăţământului  în  limba  română,  afirmarea  culturii  naţionale,  stimularea 
presei  româneşti.  Acest  complex  de  acţiuni  făcea  parte  dintr-o  strategie  economică, 
socială  şi  culturală  de  perspectivă,  ce  se  bucura  de  susţinerea  şi  sprijinul  întregii  ţări. 
Un  efect  benefic  asupra  vieţii  economice,  sociale  şi  culturale  a  comunităţilor  româneşti 
l-a  avut  şi  împroprietărirea  cu  suprafeţe  agricole  şi  silvice  a  locuitorilor  şi  principalelor 
instituţii:  biserici,  şcoli,  cămine  culturale,  înfiinţarea  băncilor  populare,  asociaţiilor 
profesionale,  măsurile  de  sprijinire  a  capitalului  românesc  şi  cele  de  acordare  a  unor 
sporuri  sociale  salariale  învăţătorilor  şi  profesorilor  români  din  zonă27. 

Urmărind  îndeaproape  modul  în  care  parohiile  ortodoxe  au  primit  suprafeţele 
agricole  şi  silvice,  pe  baza  prevederilor  Legii  agrare  din  1923,  mitropolitul  Nicolae 

23  Ibidem ,  p.  221. 

24  Ibidem ,  p.  200. 

25  Ibidem ,  p.  331. 

26  Alexandru  Moraru,  La  răscruce  de  vremi,  o  viaţă  de  om:  Nicolae  Colan,  episcopul  Vadului , 
Feleacului  şi  Clujului  (1936-1957),  Cluj -Napoca,  1989,  p.  286. 

27  Ioan  Lăcătuşu,  Structuri  etnice  şi  confesionale  în  judeţele  Covasna  şi  Harghita ,  teză  de 
doctorat,  Cluj-Napoca,  2002,  p.  174. 

Bălan  atrăgea  atenţia  protopopiatelor  şi  parohiilor  din  zonă,  în  februarie  1 924,  supra  faptului 
că  „prin  deciziunea  Ministerului  Agriculturii  nr.  8736  comunicată  Consilieratelor  agricole 
cu  Ordinul  nr.  16789/1923  al  Direcţiunii  Generale  pentru  Reforma  Agrară  din  Cluj  s-a 
dispus  ca  bisericile  noastre  din  regiunile  de  deal  şi  de  munte,  unde  nu  este  pământ  cultivabil, 
să  fie  înzestrate  cu  loturi  până  la  10  jugăre  de  păşune  şi  fânaţ  de  pădure28. 

La  revigorarea  vieţii  româneşti  au  contribuit  din  plin,  alături  de  biserică,  şcoală 
şi  asociaţii  culturale  (în  mod  deosebit  ASTRA)  şi  administraţia  de  stat  (prefecturi), 
primarii,  instituţiile  din  justiţie  şi  din  sistemul  de  asigurare  a  ordinii  publice  şi  de 
apărare.  Implicarea  directă  şi  eficientă  a  statului  în  asigurarea  cadrului  legislativ  şi 
logistic  necesar  afirmării  identităţii  naţionale  a  românilor,  atât  de  vitregiţi  până  în 
1918,  a  fost  în  chip  fericit  completată  de  o  frumoasă  solidaritate,  concretizată  printre 
altele,  în  „patronarea  ”  şcolilor  şi  bisericilor  comunităţilor  româneşti  de  către  şcolile 
normale,  protopopiate  şi  parohii,  instituţii  şi  personalităţi  din  întreaga  ţară,  de  la  Cluj, 
Năsăud,  Oradea,  la  Craiova,  Târgu  Jiu,  Tumu  Severin,  localităţi  din  Moldova  etc29. 

Activitatea  mitropolitului  Nicolae  Bălan,  pentru  sprijinirea  credincioşilor 
români  din  ţinutul  Harghitei  şi  Covasnei,  a  fost  susţinută  de  principalii  săi  colaboratori, 
în  rândul  cărora  se  aflau  la  loc  de  cinste,  cei  născuţi  pe  aceste  binecuvântate  meleaguri: 
episcopii  Nicolae  Colan,  Justinian  Teculescu  şi  Veniamin  Nistor  (consilierul 
arhiepiscopesc  Virgil  Nistor),  consilierul  arhiepiscopesc  Dumitru  Coltofeanu,  dar  şi 
mitropolitul  greco-catolic  Alexandru  Nicolescu,  o  serie  de  intelectuali  precum  O.C. 
Tăslăuanu,  Romulus  Cioflec  ş.a.  şi  nu  în  ultimul  rând  patriarul  Miron  Cristea30. 

„în  şedinţa  Sfântului  Sinod  cu  data  de  9  Martie  a.c.  (1937,  n.n.)  -  spune 
patriarhul  Miron,  într-o  scrisoarea  adresată  episcopului  Nicolae  Colan  -  am  făcut 
propunere,  ca  fiecare  Chiriarhie  să  ia  sub  patronajul  său  o  comună  sau  mai  multe 
-  după  posibilităţi  -  din  ţinutul  secuilor,  în  scopul  de  a  înlesni  românilor  secuizaţi 
din  acele  comune,  ce  se  bat  într-o  sărăcie  cumplită,  revenirea  la  sânul  naţiunii  şi 
bisericii,  de  cari  au  fost  înstreinaţi  în  mod  forţat  de  fosta  stăpânire  maghiară.  Această 
propunere  a  fost  primită  cu  unanimitate  de  P.RS.S.  Voastre  şi  de  aceea  reamintindu- 
v-o  prin  prezenta,  vă  rugăm  a  o  pune  în  aplicare,  ea  fiind  de  actualitate  şi  de  mare 
interes  naţional  şi  bisericesc.  Pentru  indicarea  localităţilor  asupra  cărora  urmează 
a  întinde  aripa  ocrotitoare  a  acelei  Chiriarhii,  Vă  rugăm  a  vă  adresa  Î.P.S. 
Arhiepiscop  şi  Mitropolit  al  Ardealului”31. 


28  Arhiva  Centrului  de  Documentare  „Mitropolit  Nicolae  Colan”  (Arhiva  CDMNC),  Fond 
Protopopiatul  Ortodox  Sf  Gheorghe ,  dosarul  1/1924,  p.  24. 

29  Ioan  Lăcătuşu,  Vasile  Lechinţan,  Violeta  Pătrunjel,  Românii  din  Covasna  şi  Harghita. 
Istorie.  Biserică.  Şcoală.  Cultură ,  Editura  Grai  Românesc,  Miercurea-Ciuc»  2003,  p.  104. 

20  Ioan  Lăcătuşu,  Personalităţi  din  Covasna  ţi  Harghita ,  Editura  Carpatica,  Cluj-Napoca, 
1998,  p.  69-145. 

31  Alexandru  Moraru,  La  răscruce  de  vremi ,  o  viaţă  de  om:  Nicolae  Colan ,  episcopul  Vadului , 
Feleacului  şi  Clujului  (I936-I957)y  Cluj-Napoca,  1989,  p.  284. 

Unul  dintre  cele  mai  importante  proiecte  interbelice  privind  depresiunile 

intercarpatice  a  fost  „ aducerea  la  matcă  a  românilor  înstrăinaţi”  sau 

„reromânizarea  românilor  maghiarizaţi".  Era  vorba,  fireşte,  nu  de  românii  deja 

pierduţi  pentru  neamul  lor,  maghiarizaţi  de-a  lungul  istoriei,  ci  de  cei  care  încă  se 

considerau  români  dar  nu  mai  cunoşteau  limba  română32.  Din  perspectiva 

românească,  „  reromânizarea ”  a  constituit  un  demers  firesc,  o  reacţie  normală 

care  urmărea  eliminarea  consecinţelor  intensului  proces  de  maghiarizare  la  care 

au  fost  supuşi  românii  din  fostele  scaune  secuieşti.  Practic,  demersurile  întreprinse 

sub  această  denumire  au  cuprins  acţiunile  de  reromânizare  propriu-zise,  cât  şi  cele 

care  aveau  ca  obiectiv  păstrarea  şi  afirmarea  identităţii  etnice  a  românilor  din 

localităţile  etnic-mixte  (maghiaro-române)  şi  integrarea  populaţiei  secuieşti  şi 

maghiare  în  realităţile  politice,  economice,  sociale  şi  culturale  ale  României  Mari. 
* 

In  desfăşurarea  proiectului  se  distinge  o  primă  etapă,  a  „  sforţărilor  individuale  ”  şi  alta 
a  „  acţiunilor  coordonate  ”  cuprinse  în  programe  cu  obiective  clare,  concrete,  cu 
răspunderi  delimitate  precis  şi  cu  o  susţinere  financiară  corespunzătoare. 

Formularea  proiectului  aparţine  intelectualilor  locali,  îndeosebi  preoţilor 
şi  învăţătorilor,  şi  a  fost  făcută  publică  prin  vocea  protopopilor  Ioan  Petric,  Dumitru 
Coltofeanu  şi  Constantin  Dimian,  la  sfârşitul  secolului  al  XlX-lea  şi  începutul 
secolului  XX  şi  reafirmată  imediat  după  unire.  Astfel,  la  adunarea  de  reactivare  a 
despărţământului  ASTRA  Treiscaune,  desfăşurată  la  Sf.  Gheorghe,  în  15/28 
septembrie  1919,  preotul  ortodox  Aurel  Nistor  din  Araci  -  viitorul  protopop  de 
Sfantu  Gheorghe  -  referindu-se  la  românii  maghiarizaţi,  spunea:  „ Aceşti  fraţi  ai 
noştri  trebuie  salvaţi  din  ghearele  maghiarismului ,  să  înveţe  din  nou  limba 
românească ,  să  îmbrace  iar  portul  românesc ,  să  simtă  şi  să  trăiască  ca  români 
Aceasta  şi-a  propus-o  ca  ţintă  conducătorii  români  din  judeţ,  având  a  stabili 
însă  un  plan  de  muncă  întocmit  şi  executat  cu  multă  tragere  de  inimă33. 

Atât  din  studiile  teoretice,  cât  şi  din  programele  practice,  rezultă  că  acţiunea 
de  „ reromânizare "  nu  era  îndreptată  împotriva  maghiarilor.  „Nimeni  nu 
intenţionează  deznaţionalizarea  ungurilor  sau  a  secuilor,  dar  nu  se  mai  putea 
tolera  ca  zeci  de  mii  de  suflete  cari  se  mărturisesc  români,  îşi  au  tradiţia  şi 
obiceiurile  familiale  păstrate  şi  strâns  legate  de  masele  neamului  românesc,  să 
rătăcească  şi  astăzi”,  „nu  vrem  să  românizăm  nici  un  ungur,  cerem  însă 
reromânizarea  secuizaţilor”34. 


32  Ioan  Lăcătuşu,  Reromânizarea  populaţiei  româneşti  maghiarizate  din  fostele  Scaune 
secuieşti.  încercări  de  evaluare  a  unui  proiect  interbelic ,  în  ANGVSTIA  5/2000,  Editura  Carpaţii 
Răsăriteni,  Sfântu  Gheorghe,  p.  127. 

33  Aurel  Nistor,  o  pagină  din  istoria  Bisericii  şi  a  Neamului  t  volum  alcătuit  şi  îngrijit  de  Ioan 
Lăcătuşu,  Ed.  Carpaţii  Răsăriteni,  Sf.  Gheorghe,  1999,  p,  45-47. 

34  Ioan  Lăcătuşu,  Op  cit.y  p.  128. 

Implicarea  consecventă,  pragmatică  şi  eficientă  a  Mitropolitului  Nicolae  Bălan, 
în  acţiunea  de  readucere  la  matcă  a  românilor  maghiarizaţi,  este  pusă  în  evidenţă  de 
o  multitudine  de  documente.,  din  care  redăm  doar  câteva.  „Vă  este  binecunoscută 
situaţia  Românilor  din  Săcuime,  cari  au  fost  maghiarizaţi  în  decursul  vremii — spunea 
vlădica  Nicolae  Bălan,  într-o  scrisoare  trimisă  la  Cluj,  episcopului  Nicolae  Colan. 
Este  de  datoria  noastră  să  activăm  cu  toată  stăruinţa,  ca  aceşti  fraţi  să  fie  cât  mai 
curând  în  sânul  Naţiunii,  de  unde  au  fost  înstrăinaţi.  Pentru  aceasta  Ministerul 
Educaţiei  Naţionale  a  făcut  şi  face  din  nou  apel  către  toţi  bunii  Români  să  ajute,  ca 
acest  proces  de  românizare  să  se  facă  cât  mai  temeinic  şi  cât  mai  neîntârziat. 

Socotim,  că  factorul  ce  se  poate  apropia  mai  mult  de  sufletul  poporului  este 
preotul,  ne-am  găsit  să  apelăm  la  luminatul  patriotism  al  î.[nalt]  P. [rea]  S.[fmţiei] 
Voastre  cu  rugămintea,  să  binevoiţi  a  trimite  în  cele  4  judeţe  de  Români  secuizaţi, 
deocamdată  cel  puţin  în  localităţile  mai  importante  (Treiscaune,  Ciuc,  Mureş  şi 
Odorhei)  un  număr  suficient  de  preoţi,  dintre  elementele  cele  mai  destoinice,  cari 
vor  fi  numiţi  de  noi  ca  învăţători  cateheţi  şi  vor  fi  plătiţi  de  Ministerul  nostru  până  la 
bugetul  viitor”35.  Peste  un  an,  în  1937,  revine  cu  veşti  noi,  care  solicită  să  fie  aduse 
la  cunoştinţa  celor  interesaţi.  „Având  în  vedere,  că  în  regiunea  secuizată  ni  s-au 
aprobat  de  Onor.[atul]  Minister  al  Cultelor  opt  posturi  de  preoţi  şi  47  posturi  de 
învăţători  cateheţi  pentru  preoţi  şi  candidaţi  de  preoţi  absolvenţi  de  Academii 
teologice,  suntem  aplicaţi  a  reflecta  şi  la  candidaţi  de  preoţi  din  Eparhia  P.[rea] 
S.[finţiei]  Voastre,  în  care  scop  Vă  rugăm  să  binevoiţi  a  publica  comunicatul  de  mai 
sus  şi  a  îndemna  pe  candidaţii,  cari  doresc  să  reflecteze  la  unul  din  acele  posturi  să- 
şi  înainteze  cerere  cu  actele  asupra  pregătirii  teologice.  Din  cererile  primite  vom 
face  selecţia  elementelor  celor  mai  destoinice”36.  Şi  deoarece  problemele  mari,  se 
soluţionează  rezolvând  situaţiile  concrete,  Vlădicul  Nicolae  îşi  găsea  timpul  necesar 
să  se  intereseze  de  cazurile  fiecărui  preot  aflat  în  parte.  „în  legătură  cu  raportul  P.C. 
Tale  Nr.  265/937,  Te  poftim  a  ne  raporta,  dacă  preotul  Simion  Radu,  profesor  de 
religie  la  Şcoala  normală  din  Cristur,  pe  lângă  salarul  de  paroh  mai  primeşte  şi  salar 
de  profesor,  în  ce  mărime  şi  sub  ce  număr  i  s-a  aprobat  de  On.  Minister  al  Educaţiunii 
Naţionale57 .  Peste  doi  ani,  sprijină  aceiaşi  parohie  cu  obiecte  de  cult.  „Văzând  raportul 
Nr.  724  din  25  August  a.c.  despre  lipsa  de  ornate  bisericeşti  corespunzătoare  la  biserica 
din  Cristur  şi  de  obiecte  sacre  cunoaşte,  că  am  aprobat  să  se  dea  bisericii  din  Cristur 
un  rând  de  ornate  bisericeşti,  din  cele  rezervate  parohiilor  neorganizate  Lupeni  ori 
Zetea.  Sibiu,  din  şedinţa  secţiei  bisericeşti  dela  10  X  1939”3*. 

35  Alexandru  Moraru,  La  răscruce  de  vremi,  o  viaţă  de  om:  Nicolae  Colan,  episcopul  Vadului, 
Feleacului  şi  Clujului  (1936-1957),  Cluj-Napoca,  1989,  p.  281-282 

36  Alexandru  Moraru,  Op.  cit.,  p.  282-283 

31  Arhiva  CDMNC,  Fond  Protopopiatul  Ortodox  Odorhei,  dosar  1/1938,  p.  71. 

n  Ibidem,  dosar  1/1939,  p.  72. 

Ştiind  că  fondurile  primite  de  la  Statul  român,  pentru  sprijinirea  parohiilor 
din  această  „zonă  periclitată”,  sunt  limitate  solicita  informaţii  despre  cazurile  care 
au  cea  mai  mare  nevoie  de  acest  sprijin.  „On.  Minister  al  Cultelor  şi  Artelor,  dorind 
a  acorda  bisericilor  din  regiunile  secuizate  şi  Munţii  Apuseni,  mici  ajutoare 
pentru  întreţinerea  sau  repararea  lor,  ne  cere  să  înaintăm  de  urgenţă  un  tablou 
în  dublu  exemplar,  cu  numele  bisericilor  avizate  la  ajutor.  Ne  pune  în  vedere  însă 
că  disponibilul  fondului  respectiv,  este  foarte  redus,  de  aceea  propunerile  ce  se 
vor  face  să  fie  limitate  al  acele  biserici,  cari  au  strictă  şi  neapărată  nevoie  de 
ajutor.  P.O.  Oficiu,  ţinând  seama  de  cele  arătate  va  înainta  aici  în  decurs  de  cinci 
zile,  tabloul  în  dublu  exemplar  al  bisericilor  din  protopopiat  pentru  a  fi  propuse 
pentru  a  fi  ajutorate39. 

Cunoscând  din  experienţa  proprie  de  profesor,  cât  este  de  importantă 
colaborare  dintre  Biserică  şi  Şcoală,  solicită  întărirea  colaborării  între  preoţii  şi 
învăţătorii  în  realizarea  misiunii  ce  o  aveau  de  înfăptuit  în  comun.  „Am  examinat 
rapoartele  asupra  catehizaţiei  în  materele  şi  filiile  din  cuprinsul  protopopiatului, 
trimise  cu  comitiva  Nr.  83  din  20  II  a.c.  şi  aşteptăm  să-i  se  dea  acestei  probleme 
cea  mai  mare  atenţiune  din  partea  Clerului.  Totodată  se  va  stărui  ca  între  preoţi  şi 
învăţători  să  se  stabilească  cele  mai  strânse  legături  în  scopul  ajutorării  reciproce 
în  acţiunea  de  reromânizare  şi  cea  bisericească”40. 

Bun  cunoscător  al  realităţilor  din  zonă,  intervine  pe  un  ton  imperativ  pentru 
stabilirea  priorităţilor  din  parohia  nou  înfiinţată  de  la  Vlăhiţa.  „La  raportul  Nr.  654/ 
938  primeşti  încunoştinţarea  că  sub  nici  un  motiv  nu  putem  aproba,  ca  banii  dăruiţi 
de  Uzinele  din  Vlăhiţa  şi  de  funcţionarii  săi  în  scopul  zidirii  bisericii  din  Vlăhiţa,  să 
se  întrebuinţeze  la  clădirea  casei  parohiale.  Mai  întâi  trebuie  să  se  zidească  biserica, 
şi  apoi  casa  parohială,  căci  interesul  obştesc  de  a  avea  cât  mai  de  vreme  biserică  în 
Vlăhiţa  nu  poate  fi  subordonat  interesului  personal  al  preotului  de  a  se  zidi  casa 
parohială,  şi  apoi  biserica.  Această  dispoziţie  irevocabilă  a  Noastră  îţi  va  servi  atât 
PC.  Tale,  cât  şi  preotului  din  Vlăhiţa  ca  directivă  în  acţiunea  de  organizare  a  parohiei 
Vlăhiţa.  Sibiu,  din  şedinţa  secţiei  economice  dela  23  VI  1938”41. 

Susţinător  al  lucrurilor  bine  pregătite  şi  temeinic  înfăptuite,  nu  acceptă 
improvizaţiile  şi  lucrurile  neclare.  „Văzând  cererea  parohului  nostru  din  Uilac 
pentru  votarea  unui  ajutor  la  zidirea  casei  parohiale,  invităm  On.  Oficiu  să  prezinte 
raport  dela  parohie  în  ce  stadiu  se  găsesc  lucrările  pregătitoare  ca  strângere  de 
materiale,  fond  disponibil,  teren  de  clădire,  plan  de  construcţii  etc.  după  ce  vom 
avea  aceste  date,  ne  vom  pronunţa  asupra  cererii  primite  în  acest  scop”42.  Aceleaşi 


39  Ibidem ,  dosar  1/1940,  p.  93. 

40  Ibidem,  dosar  1/1939,  p.  77. 

41  Jbidem ,  dosar  3/1938,  p.  44. 

42  Ibidem ,  dosar  1/1939,  p.  75. 


STUDII  ŞI  ARTICOLE 


129 


exigenţe  manifestă  şi  faţă  de  înfăţişarea,  înzestrarea  şi  calitate  picturii  noilor  biserici 
construite  în  zonă.  „Primind  adresa  P.C.  Tale  Nr.  789/1939,  te  poftim  a  pune  în 
vedere  oficiului  parohial  din  Uilac,  ca  cu  posibilă  grabă,  să  ne  raporteze  dacă 
pictura  iconostasului  bisericii  e  terminată;  să  specifice  detaliat  din  ce  sume  s-a 
făcut  această  lucrare;  cât  a  costat  întreaga  lucrare;  studentul-pictor  Nicolae  Schiopu 
are  autorizaţie  de  pictor  bisericesc  şi  a  primit  aprobarea  Prea  Ven.  Consiliu 
arhiepiscopesc  pentru  pictare”43.  Aceste  exigenţe  sunt  necesare,  cu  atât  mai  mult, 
cu  cât,  noile  biserici  trebuiau  să  atragă  credincioşii  reveniţi  la  credinţa  ortodoxă. 
„Referitor  la  raportul  Nr.  652  din  3  VIII  a.c.  în  chestia  pictării  bisericii  şi  a 
iconostasului  din  Petecu  cunoaşte,  că  în  nici  un  caz  nu  se  admite  să  facă  pictura 
zugravul  Csiki,  ci  să  se  angajeze  la  timpul  său  un  zugrav  autorizat.  Se  îndrumă 
preotul  precum  şi  On.  Oficiu  a  face  intervenţii  la  comuna  politică,  la  judeţ  şi  la 
Ţinut  ca  să  acorde  ajutoare  necesare  pentru  terminarea  bisericii  din  Petecu  şi  pictarea 
ei.  în  localităţile  cu  români  secuizaţi,  lăcaşurile  de  închinare  trebuie  să  aibă  înzestrări 
corespunzătoare  ca  şi  prin  acestea  să  atragă  credincioşi  la  slujbele  divine”44. 

în  cei  35  de  ani  de  rodnică  păstorire,  mitropolitul  Nicolae  Bălan  a  hirotonit 
foarte  mulţi  preoţi  care  şi-au  îndeplinit  misiunea  în  parohiile  din  Arcul  Intracarpatic. 
Dinte  aceştia,  menţionăm  doar  câţiva:  Un  moment  deosebit  în  viaţa  parohiei  Băţanii 
Mari  a  fost  pastoraţia  preotului  Ioan  Garcea  (1925-1940  şi  1945-1953),  născut  la 
18  ianuarie  1897  în  Augustin.  A  terminat  Academia  militară  din  Constanţa  şi  a 
luptat  în  armata  română  la  Mărăşeşti  în  1917,  fiind  hirotonit  la  30  aprilie  1925  de 
mitropolitul  Nicolae  Bălan,  având  o  activitate  remarcabilă  de  întoarcere  a 
românilor  înstrăinaţi;  la  18  mai  1935  a  primit  din  partea  lui  Nicolae  Iorga  o 
„  Diplomă  de  onoare  ”  pentru  activitatea  din  Secuime;  în  1 940  primeşte  brăul  roşu 
de  la  mitropolitul  Nicolae  Bălan4S. 

Ştefan  Ciutac  (1880-  ?),  preot  şi  învăţător  în  Cemat.  S-a  născut  în  Zagon  la 
8  aprilie  1880.  A  fost  învăţător  1 9  ani  şi  preot  reformat  1 3  ani.  A  revenit  la  ortodoxie 
şi  la  10  aprilie  1927  este  hirotonit  preot  ortodox  de  către  mitropolitul  Nicolae 
Bălan.  La  instalare  Micfalău  la  29  mai  1927  au  fost  prezente  oficialităţi,  în  frunte 
cu  generalul  Todirescu,  muzica  militară  şi  sute  de  oameni.  A  slujit  un  sobor  din  7 
preoţi,  în  frunte  cu  protopopul  Aurel  Nistor.  Timp  de  trei  ani  a  administrat  parohia 

A 

Micfalău,  iar  în  1930  este  numit  preot  în  Cemat.  In  noiembrie  1930  înfiinţează  o 
societate  a  tineretului  compusă  din  41  de  membrii,  care  ţinea  în  fiecare  duminică 
o  şezătoare  cu  caracter  cultural-religios,  punând  bazele  unui  cor  pe  trei  voci  care 
să  dea  răspunsurile  liturgice.  Formaţia  avea  în  repertoriul  ei  şi  cântece  patriotice 

41  Ibidem,  dosar  1/1939,  p.  376. 

44  Ibidem,  dosar  1/1939,  p.  74. 

45  Ioan  Lăcătuşu,  Vasile  Lechinţan,  Violeta  Pătrunjel,  Românii  din  Covasna  şi  Harghita. 
Istorie.  Biserică.  Şcoală.  Cultură,  Editura  Grai  Românesc,  Miercurea-Ciuc,  2003,  p.  221. 

româneşti.  Din  iniţiativa  vrednicului  preot  s-a  înfiinţat  şi  o  reuniune  de  femei  cu 
scop  de  a  împodobi  biserica  şi  a  îngriji  cimitirul.  în  perioada  1930-1932  a  renovat 
biserica,  a  construit  o  nouă  casă  parohială  şi  una  cantorală46. 

Pr.  Dumitru  Trifan  a  fost  învăţător  şi  director  în  comuna  Mărtănuş.  S-a  născut 
la  14  aprilie  1898  în  Lancrăm  (jud.  Alba)  din  părinţi  agricultori.  A  urmat  liceul 
săsesc  din  Sebeş  şi  Şcoala  normală  „Şaguna”  din  Sibiu  ( 1 9 1 5- 1 9 1 9).  A  fost  învăţător 
Ia  Barcani,  apoi  peste  un  an  se  mută  la  Mărtănuş;  hirotonit  la  29  iunie  1922  de 
mitropolitul  Nicolae  Bălan;  Bicsadul  avea  atunci  42  de  familii  (matricolele,  jurnalul 
de  casă,  arhiva  erau  complet  neglijate).  Casa  parohială,  supranumită  „  urlătoarea 
lupilor  ”,  era  în  ruină.  A  readus  la  ortodoxie  140  de  familii  în  2  ani  (a  fost  ajutat 
mult  de  primarul  Lazăr  Cheresteş ,  a  cărui  şură  a  fost  incendiată  de  unguri  la  26 
decembrie  1924).  Părintele  Trifan  a  recâştigat  pentru  ortodoxie  aproape  600  de 
credincioşi  şi  a  înzestrat  parohia  cu  sesii  foarte  bogate47. 

loan  Rafiroiu  (1931-1944),  fiul  primului  protopop  al  Oituzului,  născut  la  25 
ianuarie  1907  la  Cematul  de  Jos,  a  făcut  Academia  Teologică  de  la  Sibiu,  fiind 
hirotonit  la  3  august  1931  de  mitropolitul  Nicolae  Bălan.  A  întrerupt  păstorirea 
la  Târgu  Secuiesc  între  1940-1944,  revenind  ca  protopop  al  Oituzului  până  în 
1952,  când  postul  s-a  desfiinţat,  alipindu-se  la  cel  de  Sfântu  Gheorghe;  a  salvat  de 
la  dispariţie  arhiva  fostului  Protopopiat  Treiscaune  de  la  Breţcu,  creînd  fondul 
arhivistic  bisericesc  al  zonei  aflat  astăzi  în  administrarea  Centrului  Eclesiastic  de 
Documentare  „Mitropolit  Nicolae  Colan’’,  din  Sf.  Gheorghe48. 

Cursul  firesc  al  acestei  evoluţii  a  fost  brutal  şi  întrerupt  de  Dictatul  de  Ia 
Viena.  In  cei  patru  ani,  „cât  patru  veacuri”,  viaţa  bisericească  a  românilor  a  fost 
aproape  în  întregime  distrusă.  Credincioşii  români,  în  mare  parte,  au  fost  expulzaţi 
sau  nevoiţi  să  se  refugieze  în  România.  Cei  mai  mulţi  din  cei  rămaşi  în  satele  lor 
au  fost  trecuţi  cu  forţa  la  confesiunile  de  expresie  maghiară.  Atunci  au  căzut  pradă 
intoleranţei  un  număr  de  21  biserici  şi  capele  ortodoxe  şi  greco-catolice,  construite 
după  înfăptuirea  României  Mari,  de  regulă  în  centrul  localităţilor  ( Biborţeni , 
Boroşneul  Mare ,  Comandă  u ,  Cape  ni,  Cătălină ,  Comolău f  Doboşeni,  Fii  ia, 
Herculian,  Racoşul  de  Sus,  Vărghiş  -  din  judeţul  Covasna,  Aldea,  Borsec, 
Crăciunel,  Ditrău,  Lueta,  Mărtiniş ,  Mihăileni,  Mereşti,  Mugenu  Poiana  Veche 
(Tutgheş),  Vlăhiţa ,  Zetea  -  din  judeţul  Harghita).  în  legătură  cu  bisericile 
dărâmate,  nici  unul  din  motivele  invocate  de  reprezentanţii  de  ieri  şi  de  astăzi  ai 
comunităţilor  maghiare  din  localităţile  respective  (răzbunarea  „umilinţelor” 
suportate  în  anii  „stăpânirii  româneşti”,  participarea  „forţată”  a  cetăţenilor  maghiari 
la  ridicarea  bisericilor  respective  ş.a.)  nu  pot  scuza  aceste  acte  de  maximă 

46  loan  Lăcătuşu,  Vasile  Lechinţan,  Violeta  Pătrunjel,  Op.  cit.,  p.  261. 

47  Ibidem ,  p.  334. 

48  Ibidem ,  p.  397. 

intoleranţă.  După  cum  se  ştie  acţiunea  a  fost  dispusă  de  către  contele  Teleki,  prim 
ministru  al  Ungariei  şi  urmărea  „curăţirea  satelor  secuieşti”  de  bisericile  „valahilor” 
construite  în  stil  bizantin.  De  menţionat  că  toate  bisericile  dărâmate  samavolnic  în 
anii  1 940- 1 944,  erau  construite  în  centrul  satelor  (fapt  ce  nu  a  putut  fi  acceptat  de  cei 
obişnuiţi  ca  modestele  biserici  ale  românilor  să  se  afle  amplasate  la  marginea 
aşezărilor  „secuieşti”)49. 

Anul  1940  a  adus  pentru  comunităţile  şi  instituţiile  româneşti  din  zonă  grele 
încercări,  suferinţe  şi  tragedii  de  neimaginat.  Printre  primele  măsuri  luate  de 
administraţia  ungară  au  fost:  interzicerea  limbii  române,  înlocuirea  denumirilor 
româneşti  cu  cele  maghiare,  izgonirea  preoţilor  români,  a  profesorilor,  a  militarilor, 
dărâmarea  sau  profanarea  bisericilor,  devastarea  instituţiilor  româneşti,  confiscarea 
averilor,  a  arhivelor  şi  bibliotecilor  parohiale,  în  acelaşi  motiv  al  plănuitelor  revanşe 
sau  retorsiuni50.  In  această  perioadă  grea  din  viaţa  bisericilor  ortodoxe  din  estul 
Transilvaniei  singurul  sprijin  ziditor  a  venit  din  partea  episcopului  Clujului,  Nicolae 
Colan  născut  în  Araci.  După  alungarea  preoţilor  din  majoritatea  parohiilor  şi 
trecerea  credincioşilor  la  confesiunile  maghiare,  Vlădica  Nicolae  Colan  a  trimis 
primii  preoţi  în  zonă  (hirotoniţi  din  rândul  învăţătorilor),  a  urmărit  permanent 
evoluţia  din  ţinuturile  natale,  intervenind  -  atât  cât  se  putea  -  pentru  a  uşura 
coexistenţa  celor  rămaşi  şi  supuşi  la  numeroase  presiuni.  Preoţii  trimişi  de  episcopul 
Nicolae  Colan  al  Clujului,  la  cererea  puţinilor  credincioşi,  au  avut  o  situaţie  foarte 
grea,  fiind  suspectaţi  şi  urmăriţi  tot  timpul51. 

Pentru  parohiile  din  protopopiatul  Sf.  Gheorghe,  care  nu  au  făcut  parte  din 
teritoriul  cedat,  între  anii  1942-1945,  prin  grija  mitropolitului  Nicolae  Bălan,  a 

A 

funcţionat  un  protopopiat  cu  sediul  la  Prejmer.  înfiinţarea  protopopiatului  ortodox 
de  la  Prejmer,  după  declararea  dictatului  de  la  Viena  a  fost  o  măsură  benefică 
pentru  parohiile  româneşti  aflate  dincolo  de  graniţa  pusă  în  1940.  în  timpul  ocupaţiei 
maghiare  s-a  căutat  prin  toate  mijloacele  contactul  cu  credincioşii  ortodocşi  români 
din  Ardealul  de  nord  şi  menţinerea  trează  a  speranţei  în  revenirea  la  normalitate52. 
„Văzând  raportul  cu  No.  932  din  24  Iulie  a.c.  cunoaşte,  că  am  citi  cu  atenţiune 
informaţiunile  asupra  situaţiei  credincioşilor  noştri  din  teritoriul  ocupat.  Preoţii 
noştri  care  se  găsesc  de-a  lungul  frontierei  vremelnice  să  fie  îndrumaţi  a  strecura 
ajutoare  pe  seama  celor  năpăstuiţi  şi  a  căuta  prin  toate  mijloacele  a  încredinţa  pe 

49  Ibidem ,  p.  151. 

50  Virgiliu  Z.  Teodorescu,  Problema  minorităţilor  în  deceniul  patru  al  secolului  XX,  în 
ANGVST1 A  6  /  200 1 ,  p.  1 93. 

5 1  Alexandru  Moraru,  La  răscruce  de  vremi,  o  viaţă  de  om:  Nicolae  Colan,  episcopul  Vadului, 
Feleacului  şi  Clujului  (1936-1957),  Cluj-Napoca,  1989,  p.  261. 

52  Violeta  Pătrunjel,  Biserica  şi  viaţa  românească  din  Covasna,  (1944-1945),  teză  de  licenţă 
la  Facultatea  de  teologie  Ortodoxă  Andrei  Şaguna,  Sibiu  1999,  p.  32  ms,  arhiva  CDMNC. 

cei  ce  îndură  asprul  calvar  să  aibă  răbdare  şi  tăria  sufletească  de  a-şi  apăra  limba  şi 
credinţa  cu  orice  jertfa  asigurându-i  că  Biserica  şi  neamul  le  va  fi  recunoscător. 
Despre  acţiune  de  ajutorare  a  preoţimii  noastre,  dorim  să  fim  informaţi  atât  pentru 
trecut  cât  şi  de  aici  înainte.  Sibiu  la  28  Iulie  1943”53.  Lucrarea  pornită  în  1942  în 
acest  protopopiat,  a  avut  în  vedere  obţinerea  de  ajutoare  materiale  pentru 
credincioşii  de  dincolo  de  graniţă,  adăpostirea  celor  care  se  refugiau,  preoţi  şi 
credincioşi,  consemnarea  situaţiei  bisericilor  etc.  Preoţii  care  au  avut  curajul  să 
rămână  acolo  -  scrie  preotul  Ioan  Ludu  -  s-au  văzut  fie  fără  credincioşi,  fie  expulzaţi 
cu  forţa  din  parohiile  lor,  încât  la  un  moment  dat  nu  mai  aveam  în  întreaga  Secuime 
nici  un  preot  ortodox  în  funcţiune,  şi  eram  bucuroşi  să  putem  trimite  credincioşilor 
cel  puţin  cărţi  de  rugăciune,  apa  sfinţită,  anafora,  şi  câte  un  cuvânt  de  mângâiere54. 

Motive  subliniate  şi  într-o  analiză  de  sinteză  a  celor  trei  ani  de  activitate, 
întocmită  la  începutul  anului  1945  de  preotul  Ioan  Ludu,  în  care  se  arăta  că, 
înfiinţarea  protopopiatului  cu  sediul  la  Prejmer,  a  fost  o  necesitate  care  şi-a  adus 
roadele  sale,  strângând  într-un  mănunchi  cele  20  de  parohii,  izolate  şi  lipsite  de 
conducerea  lor  legală,  reducându-şi  viaţa  bisericească  normală  în  aceste  parohii. 
Deşi  creat  provizoriu,  prin  faptul  că  Ardealul  de  nord  a  fost  ocupat,  după  eliberare 
„acesta  a  fost  măcar  nominal  eliberat"  (s.  n.)  şi  protopopiatul  nostru  a  trebuit  în 
mod  firesc  să  ia  sub  ocrotire  şi  să  îngrijească  de  bunul  mers  şi  de  organizarea 
parohiilor  din  Secuime,  unde  au  putut  pătrunde  preoţii  noştri55. 

Faptul  că  Protopopiatul  Prejmer,  în  viziunea  mitropolitului  Nicolae  Bălan,  a 
fost  gândit  ca  o  structură  provizorie  rezultă  şi  dintr-un  document  emis  în  luna  iulie 
1944,  când  balanţa  războiului  încă  nu  era  înclinată  definitiv  în  favoarea  României. 
„La  raportul  Nr.  647/944  îţi  aducem  la  cunoştinţă,  că  titlul  oficial  pe  care  îl  porţi 
P.C.  Ta  este  de  administrator  protopopesc  şi  nu  de  protopop.  Titlul  de  protopop 
presupune  actul  alegerii  legale  şi  canonice,  ceea-ce  nu  a  fost  cazul  la  Prejmer.  Şi 
astfel  Protopopiatul  Prejmer  l-am  înfiinţat  temporal  şi  pentru  împrejurările  actuale. 
Nu  vom  definitiva  pe  conducătorului  său,  căci  nu  voim  să  recunoaştem  prin  aceasta 
o  situaţie  artificială,  care  s-a  creat  printr-un  fapt  arbitrar.  14  VII  1944”56. 

Eliberarea  oraşului  Sfantu  Gheorghe,  la  8  septembrie  1944,  de  ziua  Naşterii 
Maicii  Domnului  (Sfantu  Gheorghe  fiind  primul  oraş  românesc  eliberat  din  Ardealul 
ocupat),  de  către  Armata  Română,  a  fost  un  simbol  al  libertăţii  redobândite  pentru  toţi 
românii,  şi  pentru  cei  puţini  rămaşi  pe  loc,  dar  şi  pentru  cei  care  se  întorceau  în  zonă, 
după  patru  ani  de  refugiu.  O  stare  de  bucurie  evidenta  a  suferinţelor  celor  patru  ani, 
care  au  distrus  nu  numai  biserici  cât  şi  suflete,  revelatoare  şi  plină  de  semnificaţie 

53  Arhiva  CDMNC,  Fond  Protopopiatul  Ortodox  Prejmer ,  dosar  1/1943,  p.  110. 

54  Violeta  Pătrunjel,  Op.  cit.,  p.  39. 

55  Ibidem ,  p.  45 

56  Arhiva  CDMNC,  Fond  Protopopiatul  Ortodox  Prejmer ,  dosar  1/1944,  p.  3. 

este  circulara,  trimisă  în  ziua  de  25  septembrie  1944  de  I.P.S.  Nicolae  Bălan, 
Mitropolitul  Ardealului.  Intitulată  sugestiv  „Dezrobirea  regiunii  secuizate”,  se 
spune:  Acum  patru  ani ,  o  hotărâre  nedreaptă  a  duşmanilor  poporului  romanesc  v- 
a  pus  din  nou  sub  jugul  maghiar,  pe  care  strămoşii  noştri  l-au  indurat  înainte 
vreme  îndelungată.  Grele  au  fost  chinurile  şi  prigonirile  de  care  aţi  avut  parte  în 
răstimpul  celor  patru  ani.  Aţi  fost  batjocoriţi ,  loviţi,  ucişi ,  avutul  vostru  jefuit , 
bisericile  în  multe  locuri  v-au  fost  dărâmate ,  arse  sau  închise,  preoţii  voştri  au 
fost  alungaţi  şi  sufletul  vostru  a  fost  oprit  de  a-şi  mai  arăta  credinţa  strămoşească 
şi  dragostea  de  neam.  Cu  mare  durere  primeam  veştile  despre  suferinţele  voastre 
şi  în  tot  acest  timp  nu  am  încetat  a  înălţa  rugăciuni  către  Dumnezeu  să  scurteze 
vremea  aceasta  de  încercare  şi  să  vă  aducă  iarăşi  la  sânul  Patriei  româneşti,  ca 
să  puteţi  trăi  în  libertate,  după  voia  sufletului  vostru.  (...)  Ştim  iubiţii  mei,  că  pe 
mulţi  dintre  voi  asupritorii  maghiari  v-au  silit  cu  ameninţări  de  moarte  să  treceţi 
la  bisericile  lor,  ca  să  va  facă  mai  uşor  unguri.  Dar  sufletele  voastre  nu  s-au 
lepădat  în  adâncul  lor  de  credinţa  strămoşească.  Ştim  cei  mai  mulţi  dintre  voi  aţi 
îndurat  toate  batjocurile  şi  suferinţele,  dar  nu  v-aţi  lepădat  de  legea  părinţilor 
voştri.  Laud  această  alipire  a  voastră  către  Biserica  noastră .  (...)  Să  ştiţi  că  de 

a 

data  aceasta  eliberarea  voastră  de  sub  jugul  maghiar  este  pentru  totdeauna.  In 
curând  vă  voi  trimite  preoţi  de  ai  noştri  să  vă  întărească  in  credinţă.  (...)  Vremuri 
mai  bune  se  deschid  de  aici  înainte  pentru  oricine  e  român.  Bisericile  vor  fi  rezidite 
şi  redeschise.  Starea  voastră  se  va  îmbunătăţi,  ca  să  nu  mai  fie  umiliţi  de  unguri. 
Dacă  bunul  Dumnezeu  îmi  va  ajuta,  nu  peste  mult  timp  voi  veni  să  vă  văd  la  faţă 
şi  eu,  să  vă  aduc  cuvânt  de  mângâiere,  să  vă  cunosc  rănile  si  lipsurile,  ca  să  ştiu 
ce  măsuri  trebuie  luate  pentru  îndreptarea  lor  (...fi1.  Circulara  Mitropolitului 
Nicolae  Bălan  este  o  aducere  aminte  şi  totodată,  un  îndemn  de  credinţă  înspre 
schimbarea  lucrurilor.  O  circulară  care  în  esenţa  sa,  este  un  mesaj  al  suferinţei  şi 
biruinţei  pentru  cei  patru  ani  cât  patru  veacuri,  cum  atât  de  bine  a  spus  Nicolae 
Colan,  Episcopul  Clujului. 

De  la  Sibiu,  mitropolitul  Nicolae  urmăreşte  cu  atenţie  mersul  luptelor  de 
eliberare  a  Ardealului  de  Nord  şi  ţine  un  contact  strâns  cu  parohiile  din  zonă.  „Am 
luat  act  cu  plăcere  de  ajutorarea  răniţilor  români  în  Araci  de  către  populaţie  şi  de 
preocuparea  de  cruci  pe  seama  soldaţilor  morţi  în  luptele  de  desrobire.  Sibiu,  la  30 
Octomvrie  1944”58.  La  terminarea  războiului  şi  eliberarea  Ardealului  ocupat, 
preoţii  s-au  întors  la  parohiile  lor,  dar  şi-au  găsit  bisericile  aproape  goale,  deoarece 
mulţi  dintre  credincioşii  refugiaţi  nu  s-au  mai  întors,  iar  din  cei  trecuţi  cu  forţa  la 

A 

romano-catolici  şi  reformaţi,  puţini  au  mai  revenit  la  ortodocşi.  începând  cu  luna 
septembrie,  a  anului  1 944,  Arhiepiscopia  ortodoxă  a  Sibiului  a  manifestat  un  interes 

57  lbidem,  p.  19. 

deosebit  pentru  numirea  cât  mai  rapidă  a  unor  preoţi  noi,  în  zonă,  făcând  în  acelaşi 
timp  şi  apeluri  insistente  de  revenire  a  preoţilor  plecaţi  în  1940. 

Din  septembrie  1944,  se  instalează  din  nou  autorităţile  române  în  Sfăntu 
Gheorghe.  Din  păcate,  acestea  nu  au  funcţionat  decât  trei  luni,  iar  speranţele  de 
reluare  firească  a  cursului  vieţii  româneşti,  întreruptă  la  1940,  au  fost  spulberate. 
La  15  noiembrie,  sub  presiunea  „aliatului  ''  sovietic  instalat  în  judeţ,  autorităţile 
administrative  româneşti  au  fost  nevoite  să  se  retragă  din  Sfăntu  Gheorghe  în 
localitatea  Prejmer,  judeţul  Braşov.  Până  în  martie  1945,  la  instalarea  guvernului 
Petru  Groza,  în  mod  paradoxal,  pentru  judeţul  Trei  Scaune  au  funcţionat  o  aşa- 
zisă  „prefectură  populară”  (de  fapt  maghiară)  şi  o  prefectura  legală,  aflată  în 
„exil”  în  judeţul  învecinat.  La  fel  au  stat  lucrurile  şi  cu  Jandarmeria,  Poliţia, 
Primăria  Sfăntu  Gheorghe  şi  cu  instituţiile  similare  din  judeţele  Ciuc  şi  Odorhei59. 
Contextul  instaurării  administraţiei  sovietice  s-a  făcut  pe  fondul  discreditării 
autorităţilor  româneşti  în  zona  Ardealului  de  nord  şi  într-un  palier  general,  ca  rezultat 
al  Convenţiei  de  armistiţiu  de  la  Moscova  din  12  septembrie  1944.  Piedicile  puse 
în  tot  acest  răstimp  de  către  elementele  maghiare  şi  trupele  ruseşti  au  fost  în  măsură 
să  stopeze  multe  din  măsurile  luate  de  romani.  în  acest  cadru,  reluarea  normală  a 
vieţii  religioase  a  românilor  şi-a  avut  limitele  impuse  de  autorităţile  existente. 

Cele  trei  luni  de  administraţie  românească  au  constituit  un  timp  extrem  de 
scurt  şi  bulversant  pentru  reluarea  şi  consolidarea  vieţii  româneşti.  în  momentul 
sistării  administraţiei  româneşti  însă,  şi  instituirii  celei  ruseşti  asistată  de  maghiari, 
aproape  toţi  preoţii  au  fost  nevoiţi  să  se  reîntoarcă  în  locurile  din  timpul  refugiului, 
aşa  încât  începutul  promiţător  al  activităţii  lor  a  încetat60.  Perioada  8  septembrie  -  1 5 
noiembrie  1944,  comportă  câteva  caracteristici  specifice  nu  numai  sud-estului 
Transilvaniei  cât  întregii  regiuni  a  Ardealului.  Amprenta  acestei  scurte  tranziţii  are 
repercusiuni  asupra  întregii  vieţi  romaneşti  a  judeţului,  repercusiuni  răsfrânte  şi  asupra 
bisericii  româneşti.  Caracteristici  care  reprezintă  o  stare  de  fapt,  o  stare  de  tranziţie 
nu  numai  a  Bisericii  cât  a  întregii  zone  a  Ardealului,  de  insecuritate,  de  aşteptare  şi 
sentiment  de  spaima.  Cu  precădere,  Biserica  rămasa  în  mod  paradoxal  singura  redută 
a  vieţii  romaneşti  din  judeţ,  resimte  cel  mai  acut  „loviturile”  unei  noi  stăpâniri  care 
sub  masca  democraţiei,  creează  situaţii  de  grele  de  supravieţuire  românească. 

Situaţia  credincioşilor  din  parohiile  săteşti,  în  aceste  trei  luni,  a  fost  mai 
gravă  deoarece  nestabilirea  preoţilor  în  parohii  le-a  întreţinut  o  permanentă  stare 
de  provizorat  şi  de  nesiguranţă.  Din  acest  punct  de  vedere  perioada  administraţiei 
ruseşti  s-a  transformat  într-o  veritabilă  vreme  de  teroare  asupra  populaţiei  româneşti, 
culminând  cu  arestările  din  rândul  preoţilor  români  pe  baza  unor  diverse  motive,  a 
populaţiei  civile,  interzicerea  unor  drepturi  ale  românilor.  „Regimul  aşa  zis  «demo- 

sţ  Violeta  Pătrunjel,  Op.  cit.,  p.  47. 

60  lbidem,  p.  5 1 . 


STUDII  ŞI  ARTICOLE 


135 


cratic»  din  regiunea  secuizată  a  târât  în  temniţă  pe  preoţii  noştri:  Babici  din  Covasna, 
Sămărteanu  din  Breţcu,  Lincu  din  Chichiş,  Rauca  din  Comolău  şi  mai  recent  pe  I. 
Rafiroiu  jun.  din  Tg.  Secuiesc,  care  a  fost  condamnat  la  un  an  şi  3  luni  temniţă  şi 
după  apel,  eliberat.  E  un  procedeu  de  ură  şi  de  vrăjmăşie,  nejustificate  în  contra 
slujitorilor  sfintelor  altare.  încercarea  de  a  desfiinţa  legea  agrară  a  Statului  român, 
prin  luarea  sesiilor  parohiale  şi  împărţirea  sesiilor  între  locuitori  e  neadmisibilă  şi 
constituie  un  grav  abuz.  Preoţimea  şi  consiliile  parohiale  sunt  îndrumate  să  apere 
drepturile  bisericii,  pe  care  le-a  avut  sub  stăpânire  românească.  -  24  II  1945”61. 
„Ne-a  venit  la  cunoştinţă,  că  părintele  Gh.  Lincu  s-a  dus  de  sfintele  sărbători  la 

A 

credincioşii  din  Chichiş  şi  a  fost  arestat  de  autorităţi  -  fără  nici  o  vină.  întrucât  şi 
alţi  preoţi  trecuţi  la  credincioşii  lor  au  avut  neajunsuri  de  această  natură,  ne  vei 
raporta,  spre  a  interveni  în  favoarea  lor  la  autorităţile  de  Stat.  Cu  părintele  din  Sf. 
Gheorghe  caută  a  ţine  contact.  13  I  1945”62. 

Din  cele  prezentate  rezultă  că,  perioada  până  la  instalarea  guvernului  pro- 
sovietic  din  6  martie  1 945,  prin  conj  ugarea  intereselor  sovieticilor  cu  cele  maghiare 
s-a  ajuns  la  un  nou  val  de  teroare,  la  care  au  căzut  victime  prin  -  arestări,  ameninţări, 
expulzări  şi  bătăi  —  românii.  La  învinuirea  de  român  şi  ortodox  se  adăuga  acum, 
aceea  de  „duşman  al  democraţiei”  care  în  fond  putea  să  însemne  orice.  Astfel,  cei 
reveniţi  în  septembrie  au  făcut  cale  întoarsă,  termenul  de  reveniri  religioase  pentru 
români  a  încetat,  preoţii  ortodocşi  au  fost  siliţi  să  plece,  iar  o  parte  din  cei  rămaşi 
sunt  arestaţi,  metodele  de  intimidare  s-au  intensificat,  generând  atmosferă 
antiromâneascâ.  în  ce  priveşte  starea  de  spirit  a  populaţiei  româneşti  rămasă  pe 
loc,  în  convingerea  că  răul  cel  mare  a  trecut,  a  trăit  o  profundă  dezamăgire  după 
retragerea  administraţiei  româneşti.  „Decepţionaţi  şi  îngrijoraţi  de  ziua  de  mâine 
-  scrie  pr.  T.  Sămărtean  din  Breţcu  la  14  ianuarie  1945  -  zilnic  sunt  întrebat  de  cei 
cu  care  mă  întâlnesc,  oare  ce  va  fi  cu  noi,  şi  când  revin  autorităţile  române.  în 
chestiunile  pe  care  le  au  cu  autorităţile  (existente)  mă  duc  cu  fiecare  în  parte  sa  nu 
fie  insultat”63. 

Instalarea  guvernului  condus  de  dr.  Petru  Groza,  a  condus  la  evoluţiile  istorice 
cunoscute.  Speranţele  despre  revenirea  la  normalitate  reveneau  iarăşi.  „Din 
informaţiunile  primite  rezultă  că  în  regiunea  secuizată  autorităţile  naţionale  se 
reîntorc  la  posturile  lor.  Am  dispus  preoţilor  misionari  din  acea  regiune  să  se  întoarcă 
la  posturile  lor,  iar  până  la  întregirea  parohiilor  vacante  să  se  îngrijească  şi  de 
credincioşii  fără  preot  propriu.  Sibiu,  din  şedinţa  secţiei  bisericeşti  de  la  18  VI 
1945”M  £u  ţoat£  starea  de  incertitudine  şi  situţia  confuză,  majoritatea  preoţilor 

61  Arhiva  CDMNC,  Fond  Protopopiatul  Ortodox  Sf.  Gheorghe ,  dosar  1/1945,  p.  19. 

“  Ibidem,  dosar  1/1945,  p.  642. 

M  Violeta  Pătrunjel,  Op.  cit.,  p.  53 

revin  la  parohiile  avute  înainte  de  septembrie  1 940.  „Un  număr  de  23  preoţi 
misionari  s-au  declarat  că  se  întorc  la  posturile  lor  din  regiunea  săcuizată  eliberată 
de  sub  ocupaţiunea  străină.  Cei  mai  mulţi  sunt  în  mijlocul  credincioşilor  şi  se  vor 
stabili  definitiv  împreună  cu  familiile  lor.  Ei  vor  avea  să  pornească  opera  mare  de 

A 

refacere  împreună  cu  autorităţile  locale,  a  vieţii  spirituale,  culturale  şi  sociale.  In 
multe  locuri  ocupaţia  străină  şi  războiul  din  toamna  trecută  au  distrus  biserici  şi  au 
avariat,  au  nimicit  tot  ce  s-a  realizat  cu  trudă  în  două  decenii  de  stăpânire  naţională. 
Opera  de  reconstrucţie  necesită  timp  şi  jertfe.  Trebui  deci  continuată  lucrarea  de 
rezolvire  a  acelei  probleme  de  înalt  interes  spiritual,  naţional  şi  cultural.  Preoţii 
misionari  au  o  sarcină  grea  de  îndeplinit,  dar  nu  vor  fi  singuri  şi  vor  avea  întreg 
concursul  Bisericii  şi  al  Statului.  Deocamdată  ei  vor  trebui  să  se  îngrijească  şi  de 
credincioşii  din  parohiile  şi  filiile  fără  titulari,  ca  nici  un  singur  suflet  al  Sfintei 
noastre  Biserici  să  nu  rămână  neocrotit  şi  pierdut  (...)  Sibiu,  din  şedinţa  secţiei 
bisericeşti,  a  Consiliului  arhiepiscopesc,  ţinută  la  17  IV  1945”65. 

Ţinându-se  cont  de  situaţiile  deosebit  de  grele  în  care  se  aflau  toate  parohiile 
din  zonă,  acestea  au  fost  scutite  de  taxe.  „Având  în  vedere  că  parohiile  din  regiunea 
secuizată  au  suferit  multe  neajunsuri  şi  pagube  în  timpul  ocupaţiei  străine,  cunoaşte, 
că  le-am  scutit  de  taxele  pentru  fondurile  arhiepiscopeşti,  afară  de  taxele  perechilor 
cununate  în  anul  1944.  Pentru  anul  1945  toate  parohiile  din  regiunea  eliberată  de 
sub  ocupaţie  străină,  vor  întocmi  buget  şi-l  vor  înainta  fie  prin  Oficiul  protopopesc 
Sf.  Gheorghe,  fie  prin  Oficiul  protopopesc  Prejmer,  spre  aprobare  Consiliului 
arhiepiscopesc.  Sibiu,  din  şedinţa  secţiei  bisericeşti  de  la  23  I  1945”66. 

Ştirile  contradictorii  sosite  din  parohiile  din  Arcul  Intracarpatic  şi  situaţia 
tensionată  din  majoritatea  localităţilor  de  aici,  îl  determită  pe  mitropolitul  Nicolae, 
să  facă  apel  la  stabilirea  unor  raporturi  corecte  cu  populaţia  minoritară  şi  cu 
conducătorii  ei,  îndrumând  preoţii  şi  credincioşii  ortodocşi  să  se  ferească  de  orice 
dezbinări  şi  agitaţii  interne  de  ordin  politic  ori  social.  „Suntem  informaţi,  că  zi  de 
zi  progresează  acţiunea  pentru  refacerea  vieţii  obşteşti  şi  autorităţile  româneşti 
reintră  în  drepturile  lor.  Biserica  noastră  prin  organele  locale  -  preoţi,  consilii 
parohiale  şi  epitropi,  îşi  vor  potenţa  zelul,  ca  să  ajungem  la  viaţa  normală.  E  necesar 
ca  organele  bisericeşti  să  lucreze  mână  în  mână  cu  autorităţile  locale  şi  cu  toţi 
factorii  vieţii  publice:  administraţie,  şcoală,  justiţie,  armată,  poliţie  în  cea  mai 
desăvârşită  armonie  şi  sprijin  reciproc. 

Printre  agendele  de  căpetenie  ale  clerului  nostru  misionar  înşirăm:  slujbele 
religioase  reglementare  în  matere  şi  filii;  pregătirea  credincioşilor  pentru  mărturisire 
şi  împărtăşanie;  catehizaţia  elevilor  de  şcoală;  readucerea  la  credinţa  strămoşească 
a  celor  trecuţi  la  cultele  minoritare  în  anii  ocupaţiei.  Raportarea  aici  a  tuturor 

65  Ibidem,  dosar  i/1945,  p.  241. 

piedicilor  întâmpinate  în  această  acţiune;  deschiderea  de  secţii  româneşti  în  toate 
şcoalele  cu  învăţători  şi  cu  limbă  de  predare  maghiară;  repararea  bisericilor  şi  a 
caselor  parohiale  şi  culturale;  bunurile  înstrăinate  în  anii  de  ocupaţie  de  la  bisericile, 
parohiile  şi  filiile  noastre  să  fie  readuse  în  proprietatea  noastră.  Eventuale  piedici  să 
fie  raportate  aici;  persoanele  şi  autorităţile  locale,  care  în  anii  ocupaţiei  maghiare  şi 
după  alungarea  armatelor  maghiaro-germane,  au  cauzat  daune  bisericii  şi 
credincioşilor  noştri,  întrucât  şi  acum  ocupă  servicii  publice  şi  continuă  să  aibă  aceeaşi 
atitudine  faţă  de  Biserica  noastră  şi  de  aşezămintele  ei  -  să  fie  raportaţi  aici;  îndrumăm 
organele  noastre  bisericeşti  să  fie  corecte  în  raporturile  cu  populaţia  minoritară  şi  cu 
conducătorii  ei,  gata  a  colabora  cu  aceştia  în  toate  acţiunile  de  interes  obştesc,  de 
ordine,  legalitate  şi  pace,  iar  aceştia  să  fie  loiali  Statului  nostru;  îndrumăm  pe  preoţii 
şi  credincioşii  noştri  să  se  ferească  de  orice  dezbinări  şi  agitaţii  interne  de  ordin 
politic  ori  social,  ca  toate  forţele  de  care  dispunem  în  această  regiune  să  le  întrebuinţăm 
pentru  vindecarea  relelor,  pe  care  ni  le-au  pricinuit  anii  de  ocupaţie  străină  şi  războiul, 
prin  care  am  trecut.  Acestea  să  Vă  fie  îndreptarul  vieţii  şi  al  activităţii  până  la  alte 
dispoziţiuni;  fiecare  oficiu  protopopesc  şi  parohial  să  raporteze  în  scris  în  fiecare 
lună  asupra  executării  acestui  program.  Rapoartele  vor  fi  trimise  regulat  pe  adresa 
Noastră  cu  începere  din  1  1  1945.  Sibiu,  la  23  Noemvrie  1945”67. 

De  fiecare  dată,  mitropolitul  Nicolae  îndemnă  la  convieţuire  paşnică  şi  bună 
înţelegere,  cu  toate  suferinţele  îndurate  de  români  în  anii  ocupaţiei.  „Am  luat  act 
de  raportul  cu  Nr.  755  din  16  Iulie  1945  şi  al  oficiului  parohial  din  Ozun  asupra 
răufăcătorilor  din  1940  ai  bisericii.  Nu  e  momentul  potrivit  al  răfuirii  cu  indivizii 
care  s-au  dedat  la  acte  de  vandalism  în  1 940.  Preoţii  noştri  au  misiunea  de  a  calma 
spiritele  şi  a  lăsa  sancţionarea  fărădelegilor  în  grija  organelor  competente.  Preotul 
V.  Folea  să  se  mute  la  Ozun,  pentru  a  fi  îndrumătorul  la  ordine  şi  pace  al 
credincioşilor  noştri  şi  împreună  cu  conducătorii  minoritari  să  restabilească  pacea 
şi  liniştea  în  localitate”.  Sibiu,  la  26  Iulie  194568.  Faţă  de  cazurile  concrete  ale 
păstoririi  credincioşilor  maghiarizaţi,  mitropolitul  Nicolae  manifestă  aceiaşi  poziţie 
echilibrată  şi  înţelegătoare  faţă  de  aceşti  credincioşi  şi  preoţii  lor.  „Epitropul  Groza 
Mihai  din  Aita  Seacă,  aparţinătoare  materei  Aita  Medie  s-a  plâns  că  preotul  lor  nu 
ştie  limba  maghiară  şi  credincioşii  ar  dori  să  fie  trecuţi  la  Aita  Mare,  al  cărui  preot 
ştie  ungureşte.  Cererea  nu  se  poate  aproba.  Preotul  din  Aita  Mare  să-şi  dea  silinţa 
să  câştige  încrederea  credincioşilor,  iar  aceştia  să  înveţe  româneşte”69. 

La  împlinirea  unui  an  de  la  eliberarea  zonei  de  sub  ocupaţia  hortistă,  mitropolitul 
Nicolae  face  un  scurt  bilanţ  şi  solicită  informaţii  despre  starea  reală  din  teren.  „A 
trecut  un  an  de  la  eliberarea  regiunei  săcuizate  de  sub  ocupaţie  străină  şi  de  când  am 


67  Ibidem,  dosar  1/1945,  p.  61. 

68  Ibidem,  dosar  1/1945,  p.  486. 

trimis  prima  serie  de  preoţi  misionari  în  parohiile  vacante,  pentru  refacerea  vieţii 
bisericeşti,  culturale  şi  sociale  din  acea  regiune.  Acţiunea  începută  în  toamna  trecută, 
a  fost  întreruptă  la  14  Noiemvrie  1944,  când  guvernul  a  retras  funcţionarii  săi  şi  din 
acest  prilej  mulţi  preoţi  misionari  au  părăsit  din  nou  posturile  lor.  De  atunci  încoace 

A 

a  urmat  un  regim  local  puţin  favorabil  bisericii  noastre  şi  credincioşilor  ei.  In  timpul 
din  urmă,  condiţiunile  s-au  îmbunătăţit  şi  avem  speranţa  că  în  scurtă  vreme  vom 
relua  acţiunea  începută  de  refacere  a  vieţii  bisericeşti  în  acea  regiune.  In  vederea 
unei  acţiuni  sistematice,  eşti  poftit  a  ne  raporta  urgent:  în  care  parohii  s-a  normalizat 
viaţa  bisericească;  în  ce  stadiu  sunt  reparaţiile  bisericilor,  caselor  parohiale  şi  culturale; 
în  parohiile  vacante  -  sunt  credincioşi  trecuţi  cu  sila  şi  care  n-au  revenit  la  biserică; 
s-au  deschis  şcolile  naţionale  cu  învăţători  români  în  localitatea  cu  parohii  ortodoxe 
şi  cu  administraţie  română;  s-au  restituit  bisericii  sesiunile  parohiale;  care  sunt  preoţii 
stabiliţi  definitiv  în  parohii  şi  cum  sunt  administrate  parohiile  vacante  şi  filiile  lor. 
Aşteptăm  date  precise  asupra  întrebărilor  de  mai  sus,  eventual  şi  alte  informaţiuni 
asupra  stărilor  de  acolo”  Sibiu,  la  20  Septemvrie  194570. 

Pentru  a  se  asigura  cadrul  organiztoric  necesar  revenirii  la  normalitate, 
Protopopiatului  Prejmer  este  desfiinţat,  revenindu-se  la  forma  de  organizare  de 
dinainte  de  1 940.  „Deciziunea  cu  Nr.  9993  din  şedinţa  secţiilor  unite  de  la  9  Octomvrie 
1 945,  are  următorul  cuprins:  având  în  vedere  că  a  trecut  un  an  de  la  alungarea  tupelor 
maghioaro-germane  din  Ardealul  ocupat  şi  că  regiunea  din  judeţele  Treiscaune,  Ciuc 
şi  Odorhei  a  revenit  Arhiepiscopiei  Ortodoxe  Române  de  Alba-Iulia  şi  Sibiu,  Consiliul 
Arhiepiscopesc  a  decis:  protopopiatul  Prejmerului,  înfiinţat  în  1942  cu  o  durată 
limitată,  pentru  cele  24  parohii  şi  14  filii,  rămase  dincoace  de  frontierea  din  1940, 
încetează  activitatea  pe  data  de  1 5  Oct.  1 945;  se  reactivează  oficiile  protopopeşti  din 
Sf.Gheorghe,  Tg.  Secuiesc  şi  Odorhei,  iar  protopopiatele  susnumite  îşi  păstează”71. 
De  fapt,  încă  din  luna  iulie  1 945,  preotul  Ioan  Popa  din  Vârghiş  a  fost  numit  protopop 
la  Odorhei.  „On.  Minister  al  Cultelor  ne-a  comunicat  la  25  August  a.c.  cu  adresa  Nr. 
34504/945,  că  a  luat  notă  de  numirea  preotului  Ioan  Popa,  în  postul  de  protopop  al 
tractului  Odorheiu,  pe  data  de  1  Julie  1945,  iar  acordarea  indemnizaţiei  cuvenite  se 
va  face  atunci  când  va  aproba  Ministerul  de  Finanţe72. 

Pornind  de  la  cazul  concret  al  parohiei  Bixad,  de  la  Sibiu  se  primesc  îndrumări 
pentru  reactivarea  parohiilor  dezorganizate,  în  timpul  ocupaţiei.  „Preotul  nostru 
din  Bicsad  ne-a  raportat,  că  în  lucrarea  de  refacere  a  vieţii  bisericeşti,  culturale  şi 
sociale  din  parohie  nu  are  cu  cine  să  se  consulte  şi  să  se  ajute,  neexistând  organe 
parohiale,  consiliu  şi  epitropie.  Se  îndrumă  susnumitul  să  procedeze  de  urgenţă  la 
reconstruirea  acelor  organe,  apelând  la  foştii  membrii  din  aceste  corporaţiuni.  Ori 

70  Ibidem ,  dosar  1/1945,  p.  291. 

71  Ibidem,  dosar  1/1946,  p.  479. 

72  Arhiva  CDMNC,  Fond  Protopopiatul  Ortodox  Odorhei,  dosar  1/1945,  p.  36. 

întrucât  unii  ar  fi  decedat  sau  au  trecut  cu  forţa  la  alte  culte,  să-i  invite  a  reveni  la 
ortodoxie.  în  locul  celor  decedaţi  să  invite  pe  cei  supleanţi.  Aceasta  să  se  facă  în 
toate  parohiile,  iar  consiliile  parohiale  şi  epitropiile  să-şi  reia  activitatea  legală, 
pretutindenea.  Unde  ar  fi  cu  neputinţă  să  se  reactiveze  vechile  consilii,  să  ni  se 
facă  propuneri  pentru  instituirea  de  comisii  interimare,  până  la  reconstituirea 
corporaţiunilor  bisericeşti  în  întreagă  Arhiepiscopia.  19  X  1945”73. 

Circulara  trimisă  în  1 6  mai  1 945  de  Mitropolitul  Nicolae  Bălan  protopopiatului 
din  Sfăntu  Gheorghe,  învederează  aceiaşi  idee  misionară  de  lucrare  duhovnicească 
a  preoţilor,  deosebit  de  importantă  ţinând  seama  de  specificul  zonei,  şi  fără  de  care 
nu  se  poate  restabili  viaţa  bisericească  normală.  Misionarismul  a  fost  cuvântul  cheie 
pe  care  Mitropolitul  Nicolae  Bălan  l-a  avut  în  vedere  când  s-a  adresat  preoţilor 
veniţi  să  slujească  în  aceste  parohii,  conştient  fiind  de  jertfa  mare  la  care  erau  chemaţi. 
„  Pentru  viitor  -  scria  el  protopopului  -  vei  pune  în  vedere  preoţimii  să  activeze  cât 
mai  intens  pentu  consolidarea  vieţii  parohiale.  Cei  patru  ani  de  ocupaţie  străină,  cu 
oprimările  cunoscute,  au  dezorganizat  în  bună  parte  viaţa  parohiilor  noastre  din 
Secuime.  întorcându-se  acum  din  nou  păstorii  în  mijlocul  turmei,  lucrul  de  reclădire 
a  parohiilor  trebuie  început  cu  râvnă  şi  îndeplinit  cu  temei  (...).  între  împrejurările 
de  astăzi,  misiunea  preoţimii  noastre  din  Secuime  este  una  din  cele  mai  însemnate 

A 

pentru  fii  neamului  nostru  (...).  In  cei  patru  ani  s-a  nimicit  tot  ce  s-a  realizat  cu  trudă 
în  două  decenii  de  stăpânire  naţională,  şi  doar  prin  jertfa  mai  poate  fi  continuată 
lucrarea  de  înalt  interes  spiritual,  naţional  şi  cultural”74. 

Până  la  ocuparea  tuturor  parohiilor,  se  solicită  să  se  acorde  atenţia  necesară 
îngrijirii  duhovniceşti  a  credincioşilor  din  de  parohiile  şi  filiile  vacante. 
„Apropiindu-se  praznicul  Naşterii  Domnului  nostru  Iisus  Hristos,  al  Anului  Nou 
şi  al  Bobotezii,  oficiile  protopopeşti  din  cuprinsul  Arhiepiscopiei  noastre  vor  purta 
de  grijă  ca  credincioşii  bisericii  noastre  din  parohiile  şi  filiile  vacante  să  nu  rămână 
fără  îngrijirea  duhovnicească  cuvenită.  Se  va  apela  şi  de  astă  dată  ia  preoţii  refugiaţi 
cari  au  mai  rămas  printre  noi,  pentru  că  fiecare  parohie  vacantă  sau  filie  mai  mare 
să-şi  aibă  preotul  său  de  sărbători.  Se  va  apela  apoi  la  preoţii  cateheţi,  cari  în 
timpul  vacanţei  sunt  disponibili  şi  bucuroşi  de  a  sluji  la  sfântul  altar”75. 

în  probleme  sensibilă  a  revenirii  la  credinţa  ortodoxă,  mitropolitul  Nicolae 

A 

îndeamnă  la  tact  şi  înţelepciune.  „In  chestiunea  trecerii  la  ortodoxie  a  parohienilor 
catolici,  cunoaşte  că-i  primim  în  sânul  sfintei  noastre  biserici  dacă  vin  din  convingere 
şi  de  bună  voia  lor.  Ei  vor  avea  să  facă  formele  legale  de  trecere  şi  vor  fi  catehizaţi, 
pentru  a  cunoaşte  învăţătura  sfintei  noastre  biserici  şi  se  vor  lepăda  de  inovaţiile 
catolice  -  Catehizaţia  o  va  face  parohul  nostru  cu  toată  conştiinciositatea  şi  cu  tactul 

73  Arhiva  CDMNC,  Fond  Protopopiatul  Ortodox  Sf  Gheorghe,  dosar  1/1945,  p.  286. 

74  Violeta  Pătrunjel,  Op.  cit.,  p.  54. 

75  Arhiva  CDMNC,  Fond  Protopopiatul  Ortodox  Sf.  Gheorghe ,  dosar  1/1945,  p.  33. 

cuvenit.  Actele  de  trecere  se  vor  trimite  aici  spre  revizuire.  Cei  ce  doresc  să  treacă  la 
ortodoxie,  să  se  însuşească  elementele  credinţei  ortodoxe  şi  rugăciunile  cele  mai 
obişnuite.  Preoţii  noştri  misionari  din  acea  regiune  au  ocazie  de  a  întări  ortodoxia  de 
acolo  cu  reducerea  la  biserica  strămoşească  a  multor  minoritari,  ai  căror  moşi  lui  şi 
strămoşi  au  fost  ortodocşi.  Sibiu,  la  13  Noemvrie  1944”76. 

în  acele  vremuri  tulburi,  în  contextul  istoric  cunoscut,  mitropolitul  Nicolae 
Bălan,  se  manifestă  ca  cel  mai  consecvent  apărător  al  drepturilor  credincioşilor  săi 
din  curbura  interioară  a  Carpaţilor,  făcând  numeroase  intervenţii  la  autorităţile  publice 
locale  şi  centrale.  „Avem  onoarea  a  Vă  aduce  la  cunoştinţă-  se  spune  într-o  intervenţie 
făcută  la  Prefectura  judeţului  Treiscaune  -  că  parohiile  ortodoxe  şi  filiile  lor  din 
cuprinsul  acelui  judeţ  au  avut  mult  de  îndurat,  decât  de  cele  din  alte  judeţe  pe  timpul 
ocupaţiei  maghiare  şi  de  la  eliberare  încoace.  Sfintele  lăcaşuri  au  fost  dărâmate, 
jefuite  şi  profanate,  patrimoniul  bisericesc  răpit,  iar  credincioşii  au  trecut  prin  multe 
şi  grele  suferinţe.  Suntem  hotărâţi  să  refacem  viaţa  bisericească  cu  orice  jertfe  şi 
neîntârziat.  Organele  noastre  ni  se  plâng  că  întâmpină  greutăţi  şi  ilegalităţi.  Printre 
acestea  amintim  cazul  de  la  Tg.  Secuiesc,  unde  reşedinţa  protopopească  n-a  fost 
eliberată  (...)  Sesiunile  parohiale  nici  până  azi  nu  au  fost  restituite  pretutindenea,  iar 
în  privinţa  reparaţilor  bisericilor  şi  caselor  parohiale  din  parohiile  noastre  acestea  nu 
primesc  ajutoare,  deşi  legal  este  ca  Primăriile  să  se  fi  îngrijit  în  timpul  ocupaţiei 
maghiare  de  păstrarea  în  bună  stare  a  acelor  bunuri  parohiale.  Vă  rugăm  să  binevoiţi 
a  cerceta  aceste  cazuri  şi  a  lua  măsuri  în  consecinţă,  făcând  să  înceteze  ilegalităţile, 
înştiinţându-ne  şi  pe  noi  de  măsurile  luate”77. 

Numeroase  sunt  demersurile  întreprinse  pentru  obţinerea  terenurilor  răpite, 
în  vremea  ocupaţiei.  „Având  în  vedere  că  multe  pământuri  bisericeşti  ne-au  fost 
răpite  în  timpul  ocupaţiei  maghiare  în  regiunea  sâcuizată,  am  intervenit  la  Prefectura 
judeţului  Odorheiu  pentru  restituirea  acestor  bunuri.  Prefectura  judeţului  Odorheiu 
ne-a  raportat  la  30  Aprilie  că  a  luat  măsuri,  în  tot  judeţul,  ca  toate  bunurile  bisericilor 
care  eventual  au  fost  expropriate  ori  răpite  în  anii  ocupaţiei  -  să  fie  imediat  restituite 
şi  parohiile  şi  filiile  noastre  să  fie  repuse  în  drepturile  lor. 

Organele  noastre  bisericeşti  sunt  îndrumate  ca  să  controleze  şi  să  raporteze 
dacă  măsurile  luate  în  judeţul  Odorhei  s-au  executat,  iar  cele  din  Protopopiatul  Sf. 
Gheorghe  şi  Oituz  să  ceară  prefecturilor  de  judeţ  să  dea  ordine  în  sensul  ordinului 
dat  de  Prefectura  Odorheiu,  evitând  astfel  eventuale  procese  şi  agitaţiuni  între 
locuitorii  români  şi  săcui.  13  Mai  1946”78.  Preotul  nostru  I.  Garcea  din  Băţanii 
mari  ne-a  informat  că  pământurile  bisericeşti  din  Herculian,  Băţanii  mici  şi 
Biborţeni  nu  au  fost  eliberate  nici  până  în  ziua  de  azi  de  cei  ce  le-au  răpit  în  anii  de 

76  Ibidem ,  dosar  1/1944,  p.  94. 

77  Ibidem,  dosar  1/1946,  p.  290. 

78  Ibidem,  dosar  1/1946,  p.  195. 

ocupaţie  maghiară.  De  cumva  mai  sunt  astfel  de  cazuri  în  protopopiat,  vei  face 
intervenţie  energică  la  Prefectură  şi  vei  consulta  un  jurist  consult  pentru  o  eventuală 
intervenţie  judecătorească.  De  rezultat  vei  raporta  aici  în  30  de  zile’9.  La  raportul 
oficiului  parohia  Vârghiş  Nr.  2/949  trimis  nouă  direct  -  cu  ocolirea  căii  ierarhice 
-  facem  cunoscut  că  nu  am  primit  nici  un  răspuns  sau  hotărâre  a  Ministerului  în 
cauza  întabulării  pe  biserici  a  sesiunilor  parohiale  şi  bisericeşti  primite  prin  cele 
două  reforme  agrare.  Dar,  dacă  parohia  Vârghiş  a  primit  astfel  de  pământ  prin 
reforma  agrară  din  1923  atunci  trebuie  să  se  găsească  hotărârea  comisiunei  care  a 
executat  pe  teren  atribuirea  terenului  şi  să  facă  uz  de  această  hotărâre  faţă  de  cei 
cari  vrea  să-i  ia  pământul.  Sibiu,  2  Februarie  194980. 

Din  păcate,  ştirile  venite  din  parohii,  vorbesc  tot  mai  mult  despre  condiţiile  tot 
mai  grele,  în  care  trăiesc  românii  din  actualele  judeţe  Harghita  şi  Covasna.  „Părintele 
I.  Garcea  de  la  Băţanii  Mari  a  raportat  aici,  că  în  parohia  sa  şi  în  filiile  aparţinătoare 
ei,  condiţiunile  de  traiu  sunt  nefavorabile  elementului  românesc,  iar  cu  ocazia 
recensământului,  populaţia  românească  în  mai  multe  părţi  a  fost  considerată  maghiară, 
întrucât  astfel  de  cazuri  s-ar  fi  ivit  şi  în  alte  parohii  ori  filii,  oficiile  parohiale  din 
protopopiat  să  ia  informaţii  precise  şi  să  ni-le  transmită  aici,  pentru  a  lua  măsuri"81. 

Aceleaşi  greutăţi  sunt  şi  privind  învăţământul  în  limba  română.  „Am  primit 
raportul  Oficiului  parohial  din  Porumbenii  mari,  cu  informaţii  îngrijorătoare  asupra 
şcolii  româneşti  în  acea  localitate.  Se  afirmă,  ca  elevii  ort.  ţin  şcoală  în  casa 
parohială  şi  că  din  25  elevi  obligaţi  să  meargă  la  şcoală  numai  10  s-au  înscris  la 
secţia  românească  şi  restul  ia  secţia  maghiară.  Se  mai  aminteşte  de  o  comisiune 
mixtă  cu  şefi  de  la  partid  în  faţa  cărora  părinţii  elevilor  aveau  să  declare,  la  care 
secţie  doresc  să  fie  primiţi  copiii  lor.  On.  Oficiu  a  trimis  acel  raport  fără  nici  o 
explicaţie  şi  informaţie  asupra  unor  stări  de  lucruri  adânc  vătămătoare  şi  jignitoare 
elementului  românesc.  On.  Oficiu  protopopesc  se  îndrumă  a  da  informaţii  urgente, 
precise  şi  complecte  asupra  secţiilor  româneşti  ale  şcolilor  primare  din  localităţiile 
parohiilor  noastre  şi  totodată  a  lua  măsuri,  ca  drepturile  româneşti  în  acea  regiune 
să  fie  respectate,  iar  ilegalităţile  să  fie  raportate  forurilor  şcolare  şi  aici82. 

Devenind  din  nou  „paratrăsnetul”  suferinţelor  românilor  din  zonă,  preoţii 
ortodocşi,  în  calitatea  lor  de  lideri  ai  populaţie  româneşti,  sunt  primii  arestaţi. 
Administratorul  parohial  din  Micfalău  a  raportat  că  în  ziua  de  20  Aprilie  a.c.  a  fost 
ancheta  Inspectorului  şcolar  din  Sf.  Gheorghe  în  Micfalău  în  chestia  incidentelor 
din  16  Martie  a.c.  ivite  la  o  serbare  culturală.  Preotul  se  plânge  că  ancheta  s-a 
făcut  cu  vădită  părtinire  pentru  învăţătorul  Szoke  Emeric  şi  oneroasă  pentru  preotul 

79  Arhiva  CDMNC,  Fond  Protopopiatul  Ortodox  Odorhei  dosar  1/1948,  p.  216. 

80  Ibidem,  dosar  1/1949,  p.  77. 

81  Arhiva  CDMNC,  Fond  Protopopiatul  Ortodox  Sf.  Gheorghe ,  dosar  1/1948,  p.  559. 

8:  Arhiva  CDMNC,  Fond  Protopopiatul  Ortodox  Odorhei  dosar  1/1946,  p.  492. 

nostru.  Eşti  poftit  a  procura  informaţii  dela  On.  Inspectorat  asupra  acestei  anchete, 
care  trebuia  făcută  cu  participarea  unui  delegat  al  bisericii  şi  să  raportezi  urgent. 
Sibiu,  1 1  Mai  1948”8’.  „Prea  Cuc.  noştri  protopopi,  sunt  îndrumaţi  prin  aceasta,  ca 
să  ne  raporteze,  cât  mai  în  grabă,  orice  deţinere  de  preoţi,  pentru  ca  să  luăm  dispoziţii 
în  consecinţă.  Misiunea  preoţească  angajează  toate  puterile  de  lucrare  şi  tot  zelul 
preoţimii  noastre,  ca  să  rămână  în  domeniul  ei  şi  să  se  reţină  de  la  alte  ocupaţiuni 
laterale.  Sibiu,  din  şedinţa  secţiei  bisericeşti,  a  Consiliului  arhiepiscopesc,  ţiută  la 
13  Mai  1947”84.  „Te  poftim,  ca  în  termin  de  cel  mult  10  zile  dela  primirea  acestui 
ordin,  să  ne  raportezi  cari  preoţi  din  protopopiatul  ce-1  conduci,  sunt  în  prezent 
deţinuţi,  de  când  sunt  în  arest,  au  fost  sau  nu  judecaţi,  motivul  deţinerii,  au  fost 
sau  nu  pedepsiţi  şi  cu  ce  pedeapsă  au  fost  pedepsiţi?  Ne  vei  trimite  raport  chiar  şi 
în  cazul  că  nu  ai  avea  asemena  preoţi  în  protopopiat.  Sibiu,  din  şedinţa  secţiei 
bisericeşti,  a  Consiliului  arhiepiscopesc,  ţinută  Ia  13  Aprilie  1950”85. 

Rănile  trecutului  se  vindecă  greu.  Sunt  necesare  numeroase  demersuri  la  au¬ 
torităţile  locale  controlate  de  „democraţii  maghiari”.  „Văzând  raportul  Nr.  996  din 
23  X  a.c.  privitor  la  situaţia  din  parohia  centrală,  află  că  am  intervenit  la  On.  Pre¬ 
fectură  să  ia  măsuri  pentru  evacuarea  celor  2  ateliere  din  casa  prot.  şi  din  curte.  Am 
luat  act  cu  aprobare  de  reparaţiile  necesare  şi  de  întocmirea  unei  liste  de  reparaţie 
asupra  parohiilor  din  protopopiatul  pentru  reparaţia  casei  protopopeşti.  Această  listă 
o  vei  întocmi  urgent  şi  trimite  aici  spre  aprobare,  cu  un  deviz  al  cheltuielilor  de 
reparaţie.  Sibiu,  din  şedinţa  secţiei  bisericeşti  de  la  2  XI  1948”86.  „La  raportul  of. 
Protopopesc  Nr.  977/948  comunicăm  cele  ce  urmează:  Organele  parohiale  din  Bicsad 
să  intervină  energic  pe  lângă  conducătorii  politici  ai  statului  şi  să  nu  lase  să  între 
nimeni  în  casele  parohiale,  căci  odată  întraţi  cu  greu  vor  mai  fi  evacuaţi.  în  caz  că 
totuşi  intervenţia  la  organele  politice  locale  nu  ar  avea  rezultat  să  se  intervină  şi  la 
Prefectura  judeţului  provocându-se  la  ordinul  Preşedintelui,  consiliului  de  Miniştri, 
publicat  în  Telegraful  Român  care  scuteşte  de  rechiziţie  casele  parohiale.  Sibiu,  la 
29  Octomvrie  1948”87.  „Văzând  raportul  cu  Nr.  552  din  7  Iunie  a.c.  privitor  la 

evacuarea  casei  protopopeşti  de  către  proprietarii  atelierelor  de  mecanică  şi  frângherie, 

* 

cunoaşte  că  am  luat  act  de  cele  raportate.  In  ce  priveşte  plasarea  unui  nou  chiriaş, 
prin  oficiul  de  închiriere,  cunoaşte  că  prin  bună  învoire  să  aranjezi  ca  noul  chiriaş  să 
plătească  chiria  legală,  cu  impozitele  aferente  şi  să  ţină  locuinţa  în  bună  stare,  fiind 
proprietatea  unei  instituţii.  Sibiu,  la  17  Iulie  1949’"88. 


8J  Arhiva  CDMNC,  Fond  Protopopiatul  Ortodox  Sf  Gheorghe ,  dosar  1/1948,  p.  233. 

84  Arhiva  CDMNC,  Fond  Protopopiatul  Ortodox  Odorhei  dosar  1/1947,  p.  270. 

85  Ibidem ,  dosar  1/1950,  p.  245. 

86  Arhiva  CDMNC,  Fond  Protopopiatul  Ortodox  Sf.  Gheorghey  dosar  1/1948,  p.  162. 

87  Ibidem ,  dosar  1/1948,  p.164. 

88  Ibidem,  dosar  1/1949,  p.  244. 

Una  din  cele  mai  grave  probleme  a  credincioşilor  ortodocşi  români  din  Sf. 
Gheorghe,  o  constituia  starea  în  care  se  afla  Catedrala  ortodoxă,  la  terminarea 
războiului  şi  a  perioadei  de  ocupaţie  străină,  locaş  de  cult  cu  o  deosebită  semnificaţie 
simbolică,  a  cărei  construcţie  a  început  în  anul  193989.  Din  bogata  corespondenţă 
purtată  pe  această  temă,  între  Arhiepiscopia  din  Sibiu  şi  Protopopiatul  din  Sfântu 
Gheorghe,  redăm  doar  câteva  documente.  „Din  oraşul  cu  sediul  Protopopiatului 
Sf.  Gheorghe  respectuos  înaintez  -  după  ce  am  luat  contact  cu  realitatea  - 
următoarea  Dare  de  seamă:  (...)  Catedrala  în  construcţie,  ca  o  rană  în  mijlocul 
oraşului  şi  în  sufletul  românesc,  a  fost  furată  în  ultimul  an  şi  de  materialul  lemnos 
al  schelăriei  şi  scândura  care  o  acoperea  parţial  luată,  cred,  cu  intenţia  ca  ploaia  şi 
zăpada  să  roadă  tăria  cărămizilor  şi  vreme  să  pună  pecetea  ruinei  pe  clădirea  care 
dacă  ar  fi  cel  puţin  pusă  sub  acoperiş  ar  constitui  o  podoabă  arhitecturală  a  oraşului. 

A 

In  subsolul  ei,  grămezi  de  mobile  stricate,  depozitate  de  regimul  Hortist,  măresc 
jalea  ce  străjuiesc  uşile  de  la  intrare  scoase  din  tencuială”90. 

La  raportul  protopopului  de  Sf.  Gheorghe,  Vlădicul  Nicolae  prezintă 
demersurile  întreprinse,  recomandând  credincioşilor  săi  să  se  adreseze  inclusiv 
Prim  Ministrului  Dr.  Petru  Groza,  care  le-a  promis  sprijinul  pentru  terminarea 
Bisericii  în  construcţie.  „La  raportul  P.C.  Tale  Nr.  896/950,  privitor  la  subsolul 
catedralei  în  construcţie  din  Sf.  Gheorghe,  subsol  ocupat  samavolnic  de  Societatea 
„Aprozar”  şi  prefăcut  în  magazie  de  zarzavat,  ba  această  Societate  a  început 
demolarea  unui  zid  dela  subsol,  cunoaşte,  că  am  sesizat  despre  aceasta  On.  Min¬ 
ister  al  Cultelor.  Până  la  răspunsul  On.  Minister  nu  vei  sesiza  parchetul 
Tribunalului.  -24  VIII  1950”91.  „Văzând  raportul  Nr.  584  din  29  IV  a.c.  privitor 
la  catedrala  din  acea  localitate,  cunoaşte,  că  pentru  terminarea  construcţiei  e 
necesar  să  se  întocmească  un  nou  deviz  de  materiale  şi  de  cheltuieli.  Să  se 
cerceteze  ce  fel  de  materiale  se  găseau  pe  şantier,  în  momentul  întreruperii 
lucrărilor,  în  1940,  şi  cine  a  dispus  de  acele  materiale.  Antreprenorii  construcţiei 
să  dea  declaraţii  amănunţite.  Dacă  acele  materiale  au  fost  ridicate  de  către 
organele  Primăriei,  aceasta  poate  fi  obligată  să  dea  despăgubiri.  O  colectă  în 
judeţ  se  va  putea  face  -  cu  formele  azi  în  vigoare  -  după  ce  vei  pregăti  un  deviz 
nou,  fie  prin  serviciul  technic  al  judeţului  sau  al  firmei,  care  a  favorabile.  -  1 1 
Mai  1950”92.  „La  raportul  of.  protopopesc  Nr.  802/950  facem  cunoscut,  că  întrucât 
Dl.  Prim  Ministru  Dr.  Petru  Groza  V-a  promis  sprijinul  pentru  terminarea  Bisericii 

89  loan  Lăcătuşu,  Cu  privire  la  începuturile  Catedralei  din  Sf.  Gheorghe  sau  despre  odiseea 
unui  monument.  în  Revista  Teologică,  Seria  nouă,  anul  II,  (74),  nr.4,  octombrie-decembrie,  1992, 
Sibiu,  p.  78-87 

*  Arhiva  CDMNC,  Fond  Protopopiatul  Ortodox  Sf.  Gheorghe,  dosar  1/1948,  p.  229 

91  Ibidem,  dosar  1/1950,  p.  445. 

93  Ibidem,  dosar  1/1950,  p.  206. 

în  construcţie,  credem  că  nu  ar  fi  rău  ai  reaminti  şi  în  scris  cererea  credincioşilor  din 
Sf.  Gheorghe.  Sibiu,  19  Iulie  1950”93. 

Situaţii  cu  totul  deosebite  se  înregistrau  în  parohiile  în  care  bisericile  au  fost 
dărmate  samavolnic,  existând  încă  speranţa  refacerii  lor,  cu  sprijinul  statului.  „Văzând 
raportul  Nr.  120  din  28 1  a.c.  asupra  refacerii  parohiei  ort.  din  Comolău,  cunoaşte,  că 
am  luat  act  de  revenirea  la  biserica  strămoşească  a  celor  25  familii  cu  62  suflete. 
Administratorul  parohial  va  raporta  amănunţit  despre  răufăcătorii  care  au  distrus 
biserica  ort.  şi  cum  s-a  ajuns  că  din  materialul  ei  şi-a  construit  preotul  maghiar  casă, 
grajd  şi  closet.  Aceste  date  le  vom  utiliza  pentru  obţinerea  de  despăgubiri  -  9  II 
1 946'***.  „Văzând  raportul  Nr.  62 1  din  3 1  Mai  a.c.  în  chestia  procesului  de  despăgubire 
pentru  distrugerea  bisericii  din  Comolău,  cunoaşte,  că  în  privinţa  pagubelor  cauzate 
parohiilor  ortodoxe  în  timpul  ocupaţiei  maghiare  urmează  să  se  întreprindă  din  partea 

A 

statului  acţiune  de  despăgubire.  In  tot  cazul  cererea  memoriu  înaintat  de  către  părintele 
Rădoiu  ne  interesează  de  aproape  şi  ne  vei  raporta  de  rezultatul  ei”95. 

Din  corespondenţa  purtată  pe  seama  dărmării  bisericii  din  Căpeni,  rezultă 
că  Arhiepiscopia  începuse  o  serie  de  procese,  pentru  a  se  câştiga  prin  justiţie,  ceea 
ce  se  pierdu-se  prin  acte  samavolnice,  în  timpul  ocupaţiei  hortiste.  „Văzând  raportul 
cu  Nr.  496  din  17  Aprilie  a.c.  privitor  la  procesul  pentru  dărâmarea  bisericii  din 
Căpeni,  cunoaşte  că  nu  s-a  arătat  în  raport  nici  termenul  fixat  pentru  desbaterea 
procesului  la  Tribunalul  Poporului  din  Cluj  şi  nici  alte  informaţiuni  şi  date  cu  care 
avem  să  ne  prezentăm  în  proces.  Sunt  meţionate  în  raport  deciziuni  ale  Consiliului 
de  Miniştri  şi  ale  Ministerului  de  justiţie,  de  care  nu  avem  nici  o  cunoştinţă.  Prin 
diferite  ordine  am  dispus  ca  toate  datele  referitoare  la  dărâmarea  bisericlor  din 
acea  regiune  şi  a  celei  din  Căpeni  în  special  să  ni  se  trimită  aici,  că  nu  cumva  din 
lipsă  de  dovezi  valabile  să  perdem  procesele  începute. 

JK 

înainte  de  a  lua  măsuri  pentru  reprezentarea  în  proces  a  parohiei  Căpeni,  să  ne 
procuri  toate  dovezile  despre  vinovăţia  fostului  primar  şi  soţii  săi  din  Căpeni  şi  copii 
din  dosarul  Tribunalului  din  Sf.  Gheorghe  asupra  cercetărilor  în  legătură  cu  dărâmarea 
bisericii  din  Căpeni,  pentru  ca  jurisconsultul,  care  va  studia  procesul  să  se  poată  prezenta 
cu  dovezile  necesare  la  desbatere.  E  necesr  ca  P.On.  Oficiu  să  nu  se  mulţumească  a 
transmite  aici  rapoarte  incomplecte  ci  să  complectezi  informările  cu  date  juridice  valide 

A 

în  acest  proces  complicat.  In  termen  de  15  zile  să  execuţi  ordinul,  fiind  responsabil 
personal  de  orice  întrelăsare  şi  daune  morale  şi  materiale.  Sibiu,  27  Aprilie  1948”96. 

Pentru  îndepărtarea  urmărilor  ocupaţiei  speranţe  mari  se  puneau  în  sprijinul 

A 

autorităţilor  centrale  de  la  Bucureşti.  „Intr-un  memoriu  adresat  On.  Guvern,  am 

gj  Ibidem ,  dosar  1/1950,  p.  127. 

w  Ibidem ,  dosar  1/1946,  p.  478. 

95  Ibidem  y  dosar  1/1946,  p.  75. 

%  Ibidem ,  dosar  1/1948,  p.  153. 

arătat  pierderile  suferite  în  anii  de  ocupaţie  maghiară  şi  anume:  suflete,  după  parohii 
şi  filii;  biserici  dărâmate  şi  avariate  cu  obiectele  sacre  distruse,  mobilier  interior 
nimicit;  sesii  parohiale  şi  bisericeşti  înstrăinate.  (...)  Parohiile  care  n-au  mijloace 
să-şi  repareze  biserica  şi  casa  parohială,  să  înainteze  urgent  cereri  de  ajutor  la  On. 
Minister  al  cultelor  raportând  aici  prin  oficiul  protopopesc.  Sibiu,  20  Februarie 
1948”97. 

în  speranţa  obţinerii  reparaţiilor  materiale  a  principalelor  distrugeri  suferite 
de  bisericile  ortodoxe,  în  timpul  ocupaţiei  străine,  mitropolitul  Nicolae  îndemna 
preoţii  să  strângă  „fără  întârziere"  mărturiile  despre  calvarul  suferit  în  fiecare 
parohie,  şi  să  se  îngrijească  de  toate  documentele  referitoare  la  viaţa  românească 
din  zonă.  „Văzând  raportul  Nr.  466  din  7  Mai  a.c.  asupra  vestigiilor  ocupaţiei 
străine  la  bisericile  ort.  din  protopopiat,  cunoaşte,  că  cele  două  icoane  profanate 
din  biserica  dela  Bicfalău  să  fie  aduse  spre  păstrare  la  Oficiul  protopopesc. 
Culegerea  datelor  din  fiecare  parohie,  trecută  prin  calvarul  ocupaţiei  străine  să 
fie  adunate,  complectate  şi  intocmite  într-un  Memoriu  documentat.  Fotografii 
luate  la  faţa  locului  ar  ridica  valoarea  Memoriului.  Să  se  dea  îndemn  On.  preoţimi 
să  strângă  aceste  date  şi  mărturisiri  făcute  de  către  credincioşi  despre  suferinţele 
îndurate  în  acei  ani  de  urgie.  Datele  să  se  strângă  din  fiecare  parohie  şi  filie  în 
cursul  anului,  ca  la  sfârşitul  lui  să  putem  avea  Memoriul  cu  date  complete  şi 
reale.  -  13  Mai  1949”98.  „Văzând  raportul  Nr.  947  din  14  XI  a.c.  privitor  la 
datele  asupra  trecutului  bisericesc,  naţional  şi  social  al  elementului  românesc 
din  acea  regiune,  cunoaşte,  că  vei  primi  o  circulară  asupra  materialului 
vechiuristic  dela  protopopiat,  parohii  şi  filii.  Date  se  găsesc  şi  la  arhiva  noastră, 
dar  acestea  nu  sunt  accesibile  persoanelor  externe. 

Vei  da  însemn  stăruitor  preoţimii  din  protopopiat  să  strângă  şi  să  inventarieze 
tot  materialul  privitor  la  trecutul  bisericesc,  şcolar  şi  social  al  Românilor  din  parohiile 
şi  filiile  protopopiatului  vechi  ortodox  şi  revenit.  în  primul  rând  matricolele  parohiale 
de  botez,  cununii  şi  decese,  acte  de  proprietate,  de  clădiri  de  biserici,  şcoli  şi  case 
parohiale,  donaţii,  procese  verbale  ale  comitetelor  şi  adunărilor  parohiale,  liste  de 
reparaţie  pentru  susţinerea  şcolii  confesionale,  protocoale  şi  cronici  parohiale  şi 
inventare  a  obiectelor  de  cult,  icoane,  cruci,  ornate  bisericeşti,  cărţi  rituale  etc. 

Un  capitol  însemnat  din  trecutul  românesc  al  acelei  regiuni  îl  constituie 
suferinţele  credincioşilor  în  anii  de  ocupaţie  1940-1945.  Aceste  date  trebuie  culese 
fără  întârziere,  precum  şi  trecerile  forţate  la  alte  confesiuni.  Datele  matriculare  de 
botez  şi  cununii  vor  fi  însemnate  cu  multă  grijă  -  19  XI  1949”99.  „Din  raportul  Nr. 
758  din  7  VIII  a.c.  şi  din  anexele  lui  am  văzut,  că  noi  greutăţi  neprevăzute  se 


97  lbidem,  dosar  1/1948,  p.  396. 
g’  lbidem,  dosar  1/1949,  p.  303. 
”  lbidem,  dosar  1/1949,  p.  76. 

ivesc  pentru  instituţiile  noastre  din  acea  regiune  şi  pentru  cei-ce  sunt  în  slujba 

elementului  românesc  de  acolo.  Spre  a  avea  elementele  necesare  unei  intervenţii 

la  autorităţile  centrale,  ne  vei  procura  datele  asupra  parohiilor  şi  a  personalului 

eclesiastic,  lovite  de  măsurile  arbitrare  ale  autorităţilor  locale.  Cei  năpăstuiţi  să 

intervie  înscris  pe  lângă  autorităţi,  iar  răspunsurile  eventuale  să  ni  se  trimită  în 

/\ 

copie  aici.  In  ceea-ce  priveşte  ajutorarea  materială  a  celor  năpăstuiţi  -  nu 
dispunem  de  mijloace.  12  VIII  1952”100. 

Cu  toate  greutăţile  şi  frământările  anilor  de  după  război,  premergători  instalării 
regimului  comunist,  Vlădicul  Nicolae  îndemna  necontenit  la  întărirea  vieţii 
bisericeşti,  apreciind  modul  cum  s-au  desfăşurat  conferinţele  bisericeşti.  „La 
raportul  P:C.  Tale  Nr.  631/948  cunoaşte,  că  am  luat  act  de  lucrările  conferinţei 
preoţeşti  a  tractului  Sf.  Gheorghe,  dela  17  Mai  a.c.  Am  remarcat  cu  mulţumire 
seriozitatea  şi  ţinuta  demnă  a  acestei  conferinţe.  Ne  bucurăm  că  preoţimea  noastră 
din  acele  părţi  îşi  dă  toată  silinţa  pentru  a  corespunde  pe  deplin  marilor  ei 
îndatoriri.  Desbaterea  atât  de  amplă  asupra  predicei  în  limba  română  şi  limba 
maghiară  am  găsit-o  binevenită,  actuală  şi  necesară.  Am  aprobat  îndrumare  P.C. 
Tale  dată  preoţilor  în  conferinţă,  ca  în  ce  priveşte  limba  în  care  urmează  a  se 
rosti  predica,  să  se  ţină  seamă  de  tradiţia  locală.  Pentru  conferinţa  preoţească  de 
toamnă,  am  aprobat  programul  prezentat,  cu  tema  generală,  despre  sfintele  taine. 
-  3  VI  1948”101.  „La  raportul  P.C.  Tale  Nr.  1187/948  cunoaşte,  că  am  luat  act  de 
lucrările  conferinţei  preoţeşti  din  acel  protopopiat,  ţinută  la  25  Noemvrie  1948. 
Ne-am  bucurat  văzând  însufleţirea  preoţimei  noastre  în  faţa  problemei  misionare, 
atât  de  actuală  în  zilele  noastre.  Aşteptăm  de  la  toţi  preoţii  desfaşuarea  unei 
activităţi  cât  mai  intensive  -  4  I  1949”102. 

Preoţii  parohi  sunt  îndrumaţi  cum  să  ţină  cercurile  pastorale  şi  misionare, 
iar  în  condiţiile  lipsei  de  fonduri  pentru  abonamente,  să  „intensifice  propaganda 
prin  viu  grai”.  „La  raportul  P.C.  Tale  Nr.  187/949  cunoaşte,  că  am  luat  act  cu 
mulţumire  de  reuşita  cercului  pastoral  ţinut  în  parohia  Chichiş.  Dispunem,  ca  astfel 
de  cercuri  cu  program  duhovnicesc  să  ţineţi  în  toate  parohiile  acelui  protopopiat, 
mai  ales  în  postul  mare  care  se  apropie.  Predicele  şi  conferinţele  pentru  cercurile 
pastorale  vor  fi  pregătite  cât  mai  temeinic,  pentruca  lucrul  duhovnicesc  să  aducă 
roadele  aşteptate.  Despre  fiecare  cerc  vei  prezenta  raport  în  scris.  16  II  1949”J03. 
„La  raportul  P.C.  Tale  Nr.  702/949  cunoaşte,  că  deocamdată  Arhiepiscopia  nu  poate 
pune  la  dispoziţia  cercurilor  misionare  din  acel  protopopiat  material  de  propagandă 
gratuit.  Veţi  intensifica  propaganda  prin  grai  viu.  După  posibilitate,  îndemnaţi  pe 

100  Ibidem  >  dosar  1/1952,  p.  161 

101  Ibidem ,  dosar  1/1948,  p.  358 

102  Ibidem,  dosar  1/1949,  p.  445. 

103  Ibidem ,  dosar  1/1949,  p.  219. 

credincioşi  să  se  aboneze  la  „Lumina  Satelor”  -  17  VIII  1949”104.  „în  rapoartele 
PC.  Tale  Nr.  366  şi  408  /  949  cunoaşte,  că  am  luat  act  de  cele  raportate.  Ne-am 
bucurat  văzând  râvna  preoţim»  noastre  din  acel  protopopiat  şi  dorul  ei  de  a  reînviora 
viaţa  religioasă  a  credincioşilor  şi  dragostea  faţă  de  Biserica  noastră  strămoşească. 
Duceţi  mai  departe  activitatea  prin  care  cercurile  preoţeşti  care  a  dat  rezultate  aşa 
de  bune.  Am  aprobat  cele  două  echipe  de  misionari:  Preot  Boeru  Petru;  Vasile 
Glodean  şi  Nicolae  Mirica;  Preot  Ioan  Florea,  loan  Rauca  şi  V.  Vlădăreanu. 
Raportează  asupra  greutăţilor  pe  cari  le  întâmpinaţi  în  acele  părţi  şi  în  ce  măsură 
le  puteţi  face  faţă  -  14  VI  1949”'05. 

Salutând  „cu  deosebită  bucurie”  revenirea  credincioşilor  greco-catolici,  în 
sânul  Bisericii  ortodoxe,  de  unde  plecase,  cu  150  de  ani  în  urmă,  în  condiţiile 
istorice  cunoscute,  de  la  Sibiu  sunt  transmise  în  teritoriu  precizări  asupra  modului 
de  integrare  a  lor  în  organizarea  bisericească  a  fiecărei  parohii.  „în  raportul  P.C. 
Tale  Nr.  981/948  cunoaşte  că  am  luat  act  cu  deosebită  bucurie  de  cele  raportate, 
întâmpinăm  cu  toată  dragostea  pe  credincioşii  cari  se  întorc  acum  la  sânul  bisericii 
noastre.  In  anexare  sub./,  trimitem  confirmarea  primirii  în  biserica  noastră  a 
credincioşilor  din  Sf.  Gheorghe,  din  Aita  Seacă  şi  Ghelinţa.  P.C.  Ta  vei  lua  măsuri 
să  se  întocmească  liste  complecte  despre  cei  trecuţi  şi  să  fie  înaintate.  Am  aprobat 
ca  foştii  curatori  ai  bisericii  unite  Dr.  Ioan  Radu  şi  Moraru  Florian,  să  fie  cooptaţi 
în  consiliiul  parohial  ortodox  din  Sfântu  Gheorghe.  Dacă  împrejurările  vor  cere, 
pot  fi  cooptaţi  şi  alţii  în  Consiliul  parohial.  Sibiu,  la  29  Octomvrie  1948”106. 

Deşi  condiţiile  concrete  erau  deosebit  de  grele,  şi  după  terminarea  zăzboiului, 
Vlădicul  Nicolae  acordă  o  mare  atenţie  reparării  bisericilor  care  au  avut  de  suferit 
în  timpul  ocupaţiei,  terminării  celor  începute  înainte  intre  de  1940  şi  construirii  de 
noi  biserici.  „La  raportul  Nr.  899/945  am  aprobat  planul  pentru  construirea  unei 
capele  în  parohia  Sărămaş,  care  plan  se  restituie  anexat.  Totodată  am  aprobat  ca 
lucrările  de  construcţie  să  se  execute  în  regie  proprie  şi  să  se  întreprindă  o  colectă 
în  parohiile  din  Buzae  în  scopul  sporirii  fondului  de  construcţie  a  acestei  capele”107. 
Deoarece  după  reparaţiile  din  perioada  interbelică  a  bisericii  din  Sita  Buzăului, 
sfinţirea  provizorie  s-a  săvârşit  de  un  sobor  de  preoţi  din  zonă  în  anul  1935,  sfinţirea 
mare  s-a  făcut  în  luna  noiembrie  1945,  de  către  mitropolitul  Nicolae  Bălan, 
Mitropolitul  Ardealului,  şi  un  sobor  de  14  preoţi108. 


,CM  Ibidem ,  dosar  1/1949,  p.  167. 

105  Ibidem ,  dosar  1/1949,  p.  256. 

106  Ibidem ,  dosar  1/1948,  p.  192. 

107  Ibidem ,  dosar  1/1945,  p.  287. 

]0*  Ioan  Lăcătuşii,  Vasiie  Lechinţan,  Violeta  Pătrunjel,  Românii  din  Covasna  şi  Harghita. 
Istorie.  Biserică .  Şcoală.  Cultură ,  Editura  Grai  Românesc,  Miercurea-Ciuc,  2003,  p,  385. 

Sfinţirea  bisericii  cu  hramul  „Naşterea  Maicii  Domnului"  din  Brădet  a  avut 
ioc,  în  noiembrie  1945,  în  prezenţa  Mitropolitului  Nicolae  Bălan  şi  al  unui  sobor 
de  preoţi  în  frunte  cu  loan  Ludu  din  Prejmer.  (...)  „Î.P.S.  Sa  a  fost  la  sfinţire  la  Buzae, 
a  fost  nu  se  poate  mai  apropiat  sufleteşte  de  noi  toţi.  Am  voit  să  te  invit,  dar  din  ordin 
numărul  preoţilor  a  fost  limitat  (...)  Prejmer,  la  8  Decemvrie  1 945,  Oficiul  Protopopesc 
Ortodox109.  „Văzând  raportul  P.C.  Tale  cu  Nr.  848/948,  precum  şi  raportul  oficiului 
nostru  parohial  din  Belini  cu  Nr.  306/1948,  privind  terminarea  lucrărilor  de  zidire  a 
bisericii  noui,  din  Belini,  îţi  facem  cunoscut  că  am  decis  să  facem  sfinţirea  acestei 
biserici  Duminecă,  26  Sept.  1948.  Vei  încunoştinţa  despre  aceasta  Oficiul  parohial 
din  Belini,  îndemnându-1  să  invite  le  această  solemnitate,  toate  autorităţile  locale 
din  parohie.  P.C:  Ta,  vei  chema  să  participe  la  actul  sfinţirii  un  număr  mai  însemnat 
de  preoţi  din  protopopiat.  Sibiu,  1 3  Septemvrie  1 948”1 10.  „Preot  Ilarie  Plotogea  de  la 
parohia  Dobolii  de  jos,  cu  raportul  Nr.  102/1 948,  ne-a  raportat  că  a  renovat  complet 
biserica  parohială  din  Dobolii  de  jos  şi  ne-a  cerut  aprobarea  pentru  sfinţirea  acestei 
biserici.  Te  autorizăm  pe  P.C.  Ta  să  sfinţeşti  şi  predai  destinaţiunii  sale  biserica, 
după  tipicul  prescris  pentru  protopopi,  într-o  Duminecă  sau  sărbătoare  apropiată. 
Sfinţirea  o  vei  face,  într-un  cadru  solemn,  săvârşind  sfinţirea  apei  şi  apoi  Sf.  Liturghie, 
cu  un  sobor  de  preoţi,  lăudând  într-o  cuvântare  potrivită,  ostenelile  bunilor  noştri 
credincioşi  din  acea  parohie,  cari  sau  străduit  pentru  înfrumuseţarea  bisericii  lor. 
După  sfinţire,  ne  vei  raporta  de  cele  săvârşite  şi  despre  felul  cum  a  fost  renovată 
biserica.  Sibiu,  16  Noemvrie  1948”'".  „  în  numele  parohiei  Tuşnad  Băi,  te  invităm 
să  faci  de  urgenţă  o  cerere  bine  motivată  către  Ministerul  Cultelor,  prin  care  să  cereţi 
o  donaţie  mai  substanţială  pentru  terminarea  bisericii,  iconostas,  străni,  pictură  şi 
procurarea  de  diferite  obiecte  de  cult  necesare  serviciului  religios.  Se  va  arăta  şi 
contribuţia  adusă  de  Arhiepiscopia  noastră  precum  şi  necesitatea  de  a  fi  mai  repede 
terminat.  Sibiu,  la  8  Octovrie  1954”"2. 

In  multe  locuri,  în  urma  dramelor  trăite  în  timpul  ocupaţiei  hortiste,  după 
1945,  credincioşii  români  maghiarizaţi  nu  au  mai  revenit  la  credinţa  strămoşească. 
In  aceste  condiţii,  bisericile  din  parohiile  Lemnia,  Boroşneul  Mare,  Turia,  llieni 
ş.a.,  rămase  fără  credincioşi  au  căzut  pradă  intemperiilor  vremii113.  Atunci  când  s- 
a  cerut  aprobare  de  demolare,  mitropolitul  Nicolae  a  fosat  de  acord  cu  această 
variantă,  ca  ultimă  soluţie.  „La  raportul  P.C.  Tale  Nr.  255/1954,  îţi  facem  cunoscut 
că  aprobăm  hotărârea  organelor  parohiale  din  parohia  Aita  Seacă,  cu  privire  la 


109  Arhiva  CDMNC,  Fond  Protopopiatul  Ortodox  Sf  Gheorghe ,  dosar  1/1945,  p.  76. 

110  Ibidem,  dosar  1/1948,  p.  313, 

1.1  Ibidem,  dosar  1/1948,  p.  117. 

1.2  Ibidem ,  dosar  1/1954,  p.  132. 

113  loan  Lăcătuşu,  Spiritualitate  româneasca  şi  convieţuire  interetnicâ  în  Covasna  şi  Harghita , 
Editura  Eurocarpatica,  Sf,  Gheorghe,  2002,  p,  45. 

demolare  bisericii  vechi  ortodoxe  care  după  relatările  P.C.  Tale  este  ameninţată  cu 
prăbuşirea  ceea  ce  ar  putea  costa  vieţi  omeneşti.  Aceasta,  în  cazul  când  credincioşii 
refuză  repararea  ei.  Dacă  s-ar  repara  ar  fi  mult  mai  folositor  pentru  parohie  deoarece 
s-ar  putea  întrebuinţa  fie  pentru  slujbele  religioase  fie  pentru  catehizare.  Deci 
înainte  de  demolare  trebuie  pusă  din  nou  problema  reparării  bisericii  şi  numai  în 
caz  de  refuz  din  partea  credincioşilor,  să  se  demoleze.  Sibiu,  4  septembrie  1954”114. 

Dispariţia  numeroaselor  comunităţilor  româneşti  din  Covasna  şi  Harghita, 
începută  şi  realizată  în  anii  1940-1944,  a  fost  desăvârşită  sub  masca  ateismului 
comunist,  de  autorităţile  locale,  care  în  condiţiile  concrete  din  zonă,  a  însemnat  în 
primul  rând  lupta  împotriva  ortodoxiei.  Protopopiatul  Oituz,  reînfiinţat  în  1945, 
va  fi  desfiinţat  în  1952.  Aceiaşi  soartă  o  va  avea  şi  Protopopiatul  Odorhei n5. 
Pentru  parohiile  din  partea  de  nord  a  judeţului  Harghita,  în  1953  este  înfiinţat 
Protopopiatul  Topliţa.  „Vi  se  aduce  la  cunoştinţă  că,  Adunarea  Eprhială  a 
Arhiepiscopiei  noastre  în  sesiunea  ei  ordinară  de  la  15  Februarie  a.c.  a  aprobat 
înfiinţarea  Protopop itului  raional  Sărmaş  şi  mutarea  la  Topliţa  a  sediului  fostului 
protopopiat  de  la  Gheorgheni  sub  denumirea  Protopopiatului  Topliţa.  Acest 
protopopiat  cuprinde  parohiile  din  cuprinsul  raioanelor  administrative  Topliţa  şi 
Gheorgheni.  Protopopiatul  Tg.  Mureş  cuprinde  şi  parohiile  din  raioanele  Odorhei 
şi  Sângeorgiul  de  Pădure.  Sibiu,  la  23  Martie  1953”116. 

Parohiile  rămase  cu  puţini  credincioşi,  sunt  scutite  în  continuare  de  diferite 
plăţi  către  Arhiepiscopie,  iar  preoţii  din  întreaga  zonă,  sunt  spijiniţi  pentru  a  putea 
duce  un  trai  decent  şi  recompensaţi  moral  pentru  jertfa  lor  cotidiană.  „Vă  aducem 
la  cunoştinţă,  că  având  în  vedere  motivele  expuse  în  raportul  Oficiului  nostru 
parohial  din  parohia  secuizată  Miercurea-Ciuc,  scutim  această  parohie  de  la  plata 
sumei  de  Lei  una  sută  (100),  cu  care  datorează  Institutului  Teologic  de  Grad  din 
Sibiu,  ca  restanţă  ca  abonamentul  la  revistele  Sf.  Patriarhii  din  Bucureşti,  pe  care 
I.P.  Sfinţitului  Patriarh  Justinian  a  dat-o  ca  ajutor  sus  numitrului  Institut  Teologic 
12  02  1954  ”117.  „La  raportul  Nr.  507  /  946  primeşti  încunoştiinţarea,  că  am  cerut 
Ministerului  Cultelor  să  intervină  la  locul  în  drept,  ca  Prefectura  judeţului 
Treiscaune  să  admită  înscrierea  membrilor  clerului  ortodox  în  Economatul 


funcţionarilor  publici.  Sibiu  15  mai  1946”118. 


„Vă  invităm  a  ne  trimite  până  la  date 


de  1 0 1  1952  următoarele  date  de  la  toate  parohiile  din  protopresbiterat  (...)  Ne  veţi 


114  Arhiva  CDMNC,  Fond  Protopopiatul  Ortodox  Sf  Gheorghe ,  dosar  1/1954,  p.  170 

115  loan  Lăcătuşu,  Violeta  Pătrunjel,  Aspecte  din  viaţa  bisericească  a  românilor  din  Covasna 
şi  Harghita,  în  Slujitor  al  Bisericii  şi  al  Neamului  Părintele  prof  univ  dr.  Mircea  Păcurar  iu, 
membru  corespondent  al  Academiei  Române,  la  împlinirea  vârstei  de  70  de  ani ,  Editura  Renaşterea, 
Cluj -Napoca,  2002,  p.  674, 

116  Arhiva  CDMNC,  Fond  Protopopiatul  Ortodox  Odorhei ,  dosar  1/1953,  p.  163. 

117  Ibidem ,  dosar  2/1954,  p.  374. 

118  Arhiva  CDMNC,  Fond  Protopopiatul  Ortodox  Sf  Gheorghe ,  dosar  1/1946,  p.  167. 

mai  raporta  câţi  preoţi  din  parohiile  acestui  protopopiat  şi-au  putut  încasa  întregirea 
de  salar  de  parohie  şi  în  ce  proporţie.  Sibiu,  12  XII  195 1”119.  „(...)  Comitetele 
parohiale  vor  fi  stimulate  să-şi  îndeplinească  în  baza  Art.  68  din  Statutul  de 
organizare  al  Bisericii  ortodoxe,  de  a  se  îngriji  de  ţinerea  în  curăţenie  şi  bună 
rânduială  a  bisericii,  curţii  bisericii  şi  a  cimitirelor.  RC.  Tale  şi  preoţimei  din 
Protopopiatul  Sf.  Gheorghe,  care  au  muncit  pe  teren  misionar,  recoltând  roade 
duhovniceşti,  în  mijlocul  poporului  credincios,  le  împărtăşim  arhiereasca 
binecuvântare.  Sibiu,  la  11  II  1952”120. 

Vestea  trecerii  în  veşnicie  a  arhiereului  care  îi  păstorise  cu  atâta  vrednicie 
vreme  de  35  de  ani,  a  căzut  ca  un  trăsnet  peste  credincioşii  din  Arcul  Intracarpatic 
„ Conform  celor  transmise  prin  Circulara  arhiepiscopiei ,  Duminică ,  14  August 
1 955 ,  in  toate  bisericile  din  zonă  a  fost  săvârşit  „ parastasul  solemn  întru  amintirea 
fericitului  Arhiepiscop  şi  Mitropolit  Nicolae' ,  parastas  ce  se  va  repeta  la  40  de 
zile ,  la  o  jumătate  de  an  şi  la  un  an,  „socotite  de  la  data  morţii  " ,  6  August  1955" 

După  trecerea  la  cele  veşnice  a  mitropolitului  Nicolae  Bălan,  cu  toate 
condiţiile  grele  din  timpul  regimului  comunist,  credincioşii  din  ţinutul  Harghitei 
şi  Covasnei,  cu  sprijinul  mitropoliţilor,  Iustin  Moisescu,  Nicolae  Colan,  Nicolae 
Mladin  şi  Antonie  Plămădeală,  al  episcopilor-vicari  de  la  Sibiu  Visarion  Aştileanu, 
Emilian  Birdaş,  Serafim  Făgărăşanu,  Visarion  Răşinăreanu  şi  al  episcopilor  Emilian 
Birdaş  şi  Andrei  Andreicuţ  din  Alba  Iulia,  a  destoinicilor  protopopi  şi  preoţi  locali, 
au  reuşit  să-şi  păstreze  credinţa  şi  limba  străbună.  In  anii  care  au  urmat,  în  parohiile 
din  zonă,  s-au  finalizat  lucrările  de  construcţie  a  catedralei  ortodoxe  din  Sf. 
Gheorghe,  s-au  construit  biserici  în  Araci,  Ariuşd,  Podu  Olt,  Floroaia  Mare,  Lădăuţi, 
Bălan  ş.a.,  s-au  pictat  un  mare  număr  de  biserici,  au  fost  salvate  de  la  demolare 
bisericile  din  centrul  oraşelor  Miercurea-Ciuc  şi  Baraolt  şi  de  la  dispariţie  prin 
ruinare  un  număr  mare  de  biserici  vechi  monumente  istorice,  s-a  reuşit  evitarea 
închiderii  mănăstirii  din  Topliţa  şi  s-a  reactivat  mănăstirea  Făgeţel,  au  fost 
reînfiinţate  o  serie  de  parohii  şi  s-a  reuşit  încadrarea  unei  mare  părţi  dintre  acestea 
cu  preoţi.  Toate  acestea  s-au  realizat  cu  jertfa,  dârzenie,  consecvenţă  şi  multe 
sacrificii,  într-un  mediu  intolerant  faţă  de  spiritualitatea  românească122. 

Credem  că  un  smerit  omagiu  adus  ierarhului-cărturar  Nicolae  Bălan,  care  a 
făcut  atât  de  mult  pentru  credincioşii  români  din  ţinutul  Harghitei  şi  Covasnei,  în 
timpuri  faste,  dar  şi  în  vremuri  vitrege,  este  să  redăm  vorbele  pline  de  înţelepciune 


1,9  Ibidem ,  dosar  1/1951,  p.  44. 

120  Ibidem ,  dosar  1/1952,  p.  156. 

121  Ibidem ,  dosar  1/1955,  p.  178. 

:::  Ioan  Lăcătuşu,  Violeta  Pătrunjel,  Aspecte  din  viaţa  bisericească  a  românilor  din  Covasna 
şi  Harghita ,  în  Slujitor  al  Bisericii  şi  al  Neamului  Părintele  prof  univ.  dr.  Mircea  Păcurariu. 
membru  corespondent  al  Academiei  Române,  la  împlinirea  vârstei  de  70  de  ani ,  Editura  Renaşterea, 
Cluj-Napoca,  2002,  p.  676. 

şi  atât  de  actuale,  rostite  în  faţa  credincioşilor  din  parohia  Dobârlău,  în  anul  1922. 
,/lm  venit  să  ne  smerim  sufletele  în  faţa  Aceluia  care  ne-a  ajutat  să  ni  se  împlinească 
dorinţa ,  cu  care  au  intrat  în  mormânt  moşii  şi  strămoşii  noştri .  Astăzi  avem  nevoie 
mai  mare  de  darurile  bisericii  ca  să  putem  pune  adevărata  temelie  a  ţârii  noastre. 
Să  ne  ferim  a  pune  o  temelie  slabă ,  căci  atunci  ne  vom  asemăna  cu  cel  din  Sf 
Scriptură  care  şi-a  zidit  casa  pe  nisip .  Am  văzut  cum  s-a  surpat  sub  ochii  noştri 
împărăţia  zidită  pe  nisip.  Noi  trebuie  să  ne  zidim  casa  dreptăţii ,  a  iubirii ,  a  nădejdii , 
căci  aşa  vrea  Dumnezeu.  Toate  necazurile  ce  le-am  îndurat  veacuri  de-a  rândul , 
au  fost  ca  să  ne  cureţe  sufletele  prin  suferinţe ,  ca  acum  să  ne  putem  ridica  spre  a 
ne  îndeplini  misiunea.  Cu  bună  înţelegere  să  ne  dăm  mână  cu  mână,  să  ne  smulgem 
din  vitregimea  trecutului ,  pentru  a  ne  asigura  viitorul  nostru  frumos .  Ca  iarba  ce 
nu  o  poate  culca  vântul  şi  ca  stejarii  ce  nu-i  poate  rupe  furtuna ,  aşa  să  ne  stea 
rândurile  în  lupta  vieţii  de  acum.  Rana  rămasă  în  suflete  după  război ,  numai  un 
singur  doctor  o  poate  vindeca ,  doctorul  sufletelor,  lisus  Hristos.  Dacă  lumea  l-ar 

iubi  mai  mult ,  altă  înfăţişare  ar  avea  faţa  lumii,  şi  altele  ar  fi  raporturile  dintre 

* 

oameni.  S-ar  împrăştia  ca fumul  toată  răutatea  şi  vrajba  In final  a  spus:  „A  lergaţi 
după  lumină,  trimiţăndu-vă  copiii  la  şcoală,  căci  luptă  între  popoare  nu  se  mai  dă 
cu  ascuţiş  de  suliţi  şi  de  sabie,  ci  de  armele  luminii"'1*. 

Deşi  în  istorie  nu  putem  aprecia  evoluţiile  folosind  termenul  „dacă”,  totuşi, 
îndrăznim  să  ne  întrebăm  cum  s-ar  fi  desfăşurat  viaţa  bisericească  din  judeţele 
Harghita  şi  Covasna,  dacă  Consiliul  Arh idiecezan  al  Mitropoliei  Ardealului  din  Sibiu, 
ar  fi  aprobat,  în  anul  1937,  înfiinţarea  unui  Vicariat  pentru  parohiile  ortodoxe  din 
„secuime”.  Ştim  cu  certitudine  însă  că  „alte  vremuri,  mai  prielnice ”  nu  au  venit.  A 
venit  în  schimb  libertatea  de  după  decembrie  1 989,  şi  odată  cu  ea  propunerea  de 
inspiraţie  divină  de  înfiinţare  a  Episcopiei  Ortodoxe  Române  a  Covasnei  şi  Harghitei. 
La  Sf.  Liturghie  săvârşită  la  Miercurea-Ciuc,  de  Prea  Fericitul  Părinte  Teoctist, 
Patriarhul  României,  şi  Prea  Fericitul  Partenie  al  Alexandriei,  împreună  cu  un  mare 
sobor  de  mitropoliţi,  arhiepiscopi,  episcopi,  preoţi  şi  diaconi,  în  25  septembrie  1994, 
cu  prilejul  instalării  primului  episcop  al  noii  eparhii,  în  persoana  Prea  Sfinţitului 
Ioan  Selejan,  adresându-se  miilor  de  participanţi  I.P.S.  Antonie  Plămădeală, 
Mitropolitul  Ardealului  a  spus:  „Prin  tradiţionala  gramată  şi  prin  cârja  pastorală, 
am  încredinţat  conducerea  unei  noi  Eparhii  din  Transilvania,  într-un  loc  care 
demult  avea  nevoie  de  un  ierarh,  care  să-i păstorească  de  aproape”'2*. 

A 

împlinirea  a  1 1  ani  de  la  înfiinţarea  Episcopiei  Ortodoxe  a  Covasnei  şi 
Harghitei  şi  de  la  întronizarea  în  scaunul  arhieresc  a  RS.  Ioan  Selejan,  a  validat 


Aurel  Nistor,  o  pagină  din  istoria  Bisericii  şi  a  Neamului ,  volum  alcătuit  şi  îngrijit  de 
Ioan  Lăcătuşu,  Ed.  Carpaţii  Răsăriteni,  Sf.  Gheorghe,  1999,  p.  130. 

124  Ioan  Lăcătuşu,  Vasile  Lechinţan,  Violeta  Pătrunjel,  Românii  din  Covasna  şi  Harghita. 
Istorie.  Biserică.  Şcoală.  Cultură ,  Editura  Grai  Românesc,  Miercurea-Ciuc,  2003,  p.  160.. 

pe  deplin  rolul  şi  locul  acestei  instituţii  divino-umane  în  viaţa  comunităţilor 
româneşti  din  Arcul  Intracarpatic,  cât  şi  în  general  în  viaţa  publică  locală, 
regională  şi  naţională. 

Spre  deosebire  de  celelalte  eparhii  din  cadrul  Patriarhiei  Române  şi  a 
Mitropoliei  Ardealului,  Episcopia  Ortodoxă  a  Covasnei  şi  Harghitei  a  îndeplinit 
şi  îndeplineşte  binecuvântate  funcţii  şi  rosturi  specifice,  izvorâte  din  contextul 
etnic  şi  confesional  specific  existente  în  sud-estul  Transilvaniei.  Astfel  pe  lângă 
funcţiunile  confesionale,  care  au  fost  şi  rămân  prioritare,  noua  episcopie  se 
constituie  intr-un  factor  principal  de  asigurarea  coeziunii  sociale,  stimulare  a 
vieţii  comunitare  şi  a  acţiunii  civice,  având  o  pronunţată  funcţie  culturală,  una 
socială,  dar  şi  o  importantă  funcţiune  economică,  o  consistentă  funcţie  ecumenică, 
şi  nu  în  ultimul  rând  o  funcţie  simbolică  şi  de  reprezentare. 

Episcopia  a  devenit  un  punct  de  legătură  ai  zonei  cu  românii  din  întreaga 
ţară  şi  de  peste  hotare,  dar  şi  un  factor  de  pace  interetnică  şi  interconfesională, 
într-un  mediu  multietnic  şi  pluriconfesional  bântuit  încă  de  intoleranţă  şi  proiecte 

A 

autonomiste.  In  toţi  aceşti  ani  Episcopia  a  suplinit  o  parte  din  ceea  ce  trebuia  să 
facă  instituţiile  statului,  transformându-se  într-o  autentică  redută  de  apărare  a  orto¬ 
doxiei  şi  romanităţii  în  această  parte  de  ţară.  P.S.  Ioan  Selejan,  înainte  de  a  sfinţii 
tot  ceea  ce  a  ctitorit,  în  aceşti  1 1  ani,  a  tămăduit  răni  adânci,  a  trezit  speranţe  acolo 
unde  era  deznădejde  şi  a  înveşnicit  ceea  ce  era  supus  distrugerii,  fiind  astfel  un 
demn  urmaş  şi  continuator  al  mitropoliilor  de  vrednică  pomenire  Andrei  Şaguna 
şi  Nicolae  Bălan  şi  al  tuturor  ierarhilor  care  au  păstorit  şi  păstoresc  din  scaunul 
Mitropoliei  Ardealului. 


Dn  Ioan  LĂCĂTUŞU 
Centrul  ecleziastic  «Miron  Cristea»,  Sfântu  Gheorghe 


Metropolitan  Nicolae  Bălan’s  Concerns  Regarding  the  Situation  of  the 
Orthodox  Romanians  from  the  Counties  of  Harghita  and  Covasna 

The  life  of  the  Orthodox  Church  in  Transylvania,  and  especially  in  the  former 
Szeckely  counties  of  the  Southwestern  part  of  the  land \  has  indelibly  received  the 
mark  of  Nicolae  Bălan  s  personality.  For  the  Romanians  living  in  this  province 
the  politicul  and  administrative  unification  of  1918  represented  the  source  of  a 
real  naţional  renewal,  and  the  Orthodox  Church  lead  hy  Nicolae  Bălan  took  upon 
herself  the  heavy  duty  of  spiritual  unification .  Starting  very  early  after  his  elec- 
tion  in  1920,  the  new  metropolitan  s  activity  in  behalf  of  the  most  “exposed  side” 
of  his  archbishopric,  included  numerous  pastoral  visits ,  establishing  of  arch-par- 
ishes  and  parishes,  buildings  of  churches,  parochial  houses ,  supporting  Roma - 

nian  cui  ture,  education  and  economy.  After  the  four  years  tragic  period  of  the 
Hortyst  occupation  (1940-1944)  -when  Romanian  church  life  has  been  almost 
entirely  destroyed  and  anotheryear  of  “ democratic  terror  ”,  the  situation  seemed 
to  regain  normality  gradually  and  with  difficulty.  Howeven  normality  was  to  wait 
some  fifty  years  the  more  favorable  days  of  post-communist  Romania.  In  the  mean- 
time,  metropolitan  Nicolae  Bălan  did  his  best  to  sustain  the  clergy  and  parishes 
against  the  ceaseless  assimilation  pressures  and  communist  advers ities. 


MITROPOLITUL  NICOLAE  BĂLAN  ŞI  MISIUNEA 
BISERICII  ROMÂNEŞTI  ÎN  BASARABIA  ŞI 
TRANSNISTRIA,  ÎN  ANII  CELUI  DE  AL  II-LEA 

RĂZBOI  MONDIAL 


O  latură  mai  puţin  cunoscută  despre  viaţa  mitropolitului  Nicolae  Bălan  priveşte 
activitatea  misionară  desfăşurată  în  toamna  anului  1 94 1 ,  în  Basarabia  şi  Transnistria. 
Despre  această  misiune  condusă  de  Nicolae  Bălan,  prin  care  s-a  dorit  revitalizarea 
vieţii  religioase  din  teritorii  reocupate  de  armatele  române,  aminteşte  şi  Walter 
Hofîmann,  un  bun  cunoscător  al  societăţii  româneşti,  care  la  începutul  războiului 
era  profesor  de  economie  şi  sociologie  în  Germania1. 

Revigorarea  vieţii  religioase  în  Basarabia 

Imediat  după  recucerirea  Basarabiei  şi  Bucovinei  de  nord  de  către  armatele 
române  (17  august  1941),  mitropolitul  Nicolae  Bălan  a  hotărât  alcătuirea  unei 
delegaţii  de  56  de  clerici  din  eparhiile  Sibiului,  Aradului,  Caransebeşului,  Oradiei 
şi  Timişoarei,  care  să  se  deplaseze  în  teritoriile  eliberate. 

A 

In  data  de  2  septembrie  1941,  grupul  misionar  a  primit  binecuvântarea 
patriarhului  Nicodim,  la  Bucureşti2.  Cu  această  ocazie,  mitropolitul  Nicolae  Bălan 
a  prezentat  scopul  misiunii,  iar  patriarhul,  pe  lângă  înalta  binecuvântare,  le-a 
împărtăşit  şi  sfaturi  pentru  împlinirea  acestei  nobile  acţiuni. 

A 

In  preziua  plecării  din  Bucureşti,  la  5  septembrie,  ministrul  Culturii  naţionale 

A 

şi  Cultelor,  generalul  Radu  Rosetti,  în  declaraţia  dată  presei,  a  arătat  că  „înalt  Prea 
Sfinţitul  Mitropolit  al  Ardealului  nu  s-a  mulţumit  să  întocmească  doar  grupuri  de 
preoţi  misionari,  pe  care  să  le  trimită  să  propovăduiască  pe  Hristos,  ci,  în  clipe  şi 
împrejurări  mari  şi  hotărâtoare  pentru  neam,  cum  sunt  vremurile  actuale,  Î.P.S.  Sa 
a  ţinut  să  dea  personal  împreună  cu  Episcopii  din  Mitropolia  sa,  pilda  celei  mai 

m. 

înalte  şi  sfinte  datorii.  împreună  cu  cei  patru  episcopi  şi  cu  56  de  preoţi  misionari, 

1  Walter  Hofîmann,  Rumănien  von  heuîe;  Ein  Querschniti  durch  Politik,  Kultur  und  Wirtschaft , 
mit  zahlreichen  Karten  und  Bildern,  Bucureşti  şi  Leipzig,  1942,  p.  28. 

1  Revista  „Biserica  Ortodoxă  Română”  (în  continuare  BOR),  anul  LIX,  1941,  p.  606. 

reputaţi  pentru  experienţa  şi  spiritul  lor  de  muncă  şi  jertfă,  au  pornit  cu  toţii,  după 
ce  s-au  pregătit  sufleteşte  şi  duhovniceşte,  să  întărească  pe  cei  slăbiţi  şi  să  recâştige 
sufletele  fraţilor  înstrăinaţi  sub  înrâuriri  străine”3. 

Dar  ce  situaţie  aveau  să  întâmpine  misionarii  în  Basarabia? 

Se  ştie  că  Basarabia  fusese  cedată  Uniunii  Sovietice  în  urma  unui  ultimatum4, 
aflat  în  contradicţie  cu  principiile  internaţionale,  dar  şi  cu  dreptul  istoric,  dată  fiind 
structura  demografică,  istoria  şi  cultura  acestor  teritorii.  Ultimatumul  sovietic  a 

A 

luat  prin  surprindere  guvernul  român.  Insă,  datorită  izolării  internaţionale  (guvernele 
Ungariei  şi  Bulgariei  s-au  grăbit  să  intervină  la  Berlin  pentru  a-şi  satisface  propriile 
pretenţii  teritoriale5)  şi  în  faţa  pericolului  declanşării  unui  război  pe  mai  multe 

A 

fronturi,  guvernul  României  s-a  văzut  silit  să  cedeze  presiunilor  sovietice6.  In  ziua 
de  27  iunie  1940,  trupele  sovietice  au  trecut  Nistrul,  iar  la  3  iulie,  noua  frontieră 
era  reprezentată  de  Prut7. 

Această  situaţie  a  durat  un  an,  până  la  22  iunie  1941,  când  armata  română  a 
pornit,  alături  de  armata  germană,  ofensiva  peste  Prut8.  La  25  iulie  1941  a  fost 
eliberat  ultimul  punct  deţinut  de  către  sovietici  pe  malul  drept  al  Nistrului  -  oraşul 
Cetatea  Albă9.  Numai  că,  în  loc  să  se  oprească  la  Nistru,  Antonescu  a  mers  mai 

3  Ibidem. 

4  Textul  acestui  ultimatum,  datat  26  iunie  1940,  a  fost  următorul:  „1.  Să  înapoieze  cu  orice 
preţ  Uniunii  Sovietice  Basarabia;  2.  Să  transmită  Uniunii  Sovietice  partea  de  nord  a  Bucovinei,  cu 
frontierele  potrivit  cu  harta  alăturată.  Guvernul  sovietic  îşi  exprimă  speranţa  că  guvernul  român  va 
primi  propunerile  de  faţă  ale  URSS  şi  că  aceasta  va  da  posibilitatea  de  a  rezolva  pe  cale  paşnică 
conflictul  prelungit  dintre  URSS  şi  România.  Guvernul  sovietic  aşteaptă  răspunsul  Guvernului 
Regal  al  României  în  decursul  zilei  de  27  iunie  anul  curent”  (Ion  Constantin,  Basarabia  sub  ocupaţie 
sovietică ,  de  la  Stalin  la  Gorbaciov,  Bucureşti,  1994,  p.  87). 

5  Istoria  Basarabiei.  De  la  începuturi  până  în  1994,  (ediţie  coordonată  de  Ion  Scurtu), 
Bucureşti,  1994,  p.  290. 

6  Ibidem ,  p.  287. 

7  Guvernul  Tătărăscu  a  proclamat  trei  zile  de  doliu  naţional,  iar  în  ziua  de  3  iulie,  la  ora  1 3,  s- 
a  păstrat  un  moment  de  reculegere  pentru  românii  căzuţi  sub  ocupaţie  sovietică  (Ibidem,  p.  291). 

1  Iată  şi  ordinul  adresat  de  Antonescu  Armatei  Române:  „V-am  făgăduit  din  prima  zi  a  noii 
domnii  şi  a  luptei  mele  naţionale  să  vă  duc  la  biruinţă.  Să  şterg  pata  de  dezonoare  din  cartea  Neamului 
şi  umbra  de  umilire  de  pe  fruntea  şi  epoleţii  voştri.  Azi  a  sosit  ceasul  celei  mai  sfinte  lupte,*  lupta 
drepturilor  strămoşeşti  şi  a  Bisericii,  lupta  pentru  vetrele  şi  altarele  româneşti  de  totdeauna.  Ostaşi, 
Vă  ordon:  Treceţi  Prutul!  Zdrobiţi  vrăjmaşul  din  Răsărit  şi  Miază-noapte.  Dezrobiţi  din  jugul  roşu 
al  bolşevismului  pe  fraţii  voştri  cotropiţi.  Reîmpliniţi  în  trupul  ţării  glia  străbună  a  Basarabilor  şi 
codrii  voievodali  ai  Bucovinei,  ogoarele  şi  plaiurile  voastre.  Ostaşi,  Plecaţi  azi  pe  drumul  biruinţei 
lui  Ştefan  cel  Mare,  ca  să  cuprindeţi  cu  jertfa  voastră  ceea  ce  au  supus  strămoşii  noştri  cu  lupta  lor. 
înainte!  Fiţi  mândri  că  veacurile  ne-au  lăsat  aici  strajă  dreptăţii  şi  zid  de  apărare  creştină.  Fiţi 
vrednici  de  trecutul  românesc”  (George  Magherescu,  Adevărul  despre  Mareşalul  Antonescu,  voi. 
II,  Bucureşti,  1991,  p.  20-21). 

9  Ibidem ,  p.  321.  Armata  IlI-a  română  a  fost  responsabilă  de  ocuparea  Bucovinei  de  nord, 
între  7-12  iulie  (efectuând  un  marş  de  140  km  spre  est),  în  timp  ce  Armata  IV-a  a  acţionat  în  sud, 
spre  Chişinău,  Dubăsari,  Cimişlia  şi  Tighina. 

departe.  „El  s-a  lăsat  dus  de  propriul  său  succes  militar  şi  de  victoriile  câştigate  de 
armata  pe  care  o  comanda.  Mai  credea  de  asemenea  că  Ungaria,  care  luase  şi  ea 
parte  la  operaţiile  militare  împotriva  Rusiei,  va  transforma  această  participare  într- 
o  contralovitură  politică  în  chestiunea  Transilvaniei”10. 

Pe  măsură  ce  înaintau,  armatele  române  constatau  starea  de  ruină  care  pusese 
stăpânire  pe  ţinutul  Basarabiei  în  anul  de  ocupaţie  sovietică.  „Priveliştea  pe  care  o 
înfăţişau  cele  două  ţinuturi  părăsite  de  ruşi  era,  într-adevăr,  de  natură  să  contureze 
un  tablou  degradant:  câmpuri  părăginite,  vii  cu  bălării  cât  aracii,  grădini  fără  straturi, 
nici  o  întreprindere  comercială  mare  sau  mică,  aparate  telefonice  distruse,  şosele 
impracticabile,  fântâni  otrăvite,  căi  ferate  arate  cu  pluguri  speciale  spre  a  li  se 
distruge  terasamentele,  şcoli  pustii,  biserici  fiimegânde,  băile  populare  lăsate  de 
români  în  1940  distruse,  sate  în  negură,  viaţa  oraşelor  redusă  la  neant”11. 

A 

Insă,  deoarece  Biserica  a  fost  totdeauna  cel  mai  puternic  reazem  al  poporului 
român,  cotropitorii  sovietici  au  lovit  îndeosebi  în  aceasta.  „Cea  mai  înverşunată 
luptă,  pornită  dintr-o  ură  sălbatecă,  s-a  dus  în  aceste  ţinuturi,  timp  de  un  an,  împotriva 
bisericilor.  Au  fost  peste  tot  închise,  ruinate,  pângărite,  sau  transformate  în  magazii. 
Bolşevicii,  al  căror  Dumnezeu  nu  poate  fi  decât  geniul  răului,  a)  distrugerii  şi  al 
barbariei,  urmau  să  nimicească  bisericile  creştine  şi,  odată  cu  ele,  şi  credinţa  popo¬ 
rului  român  de  acolo,  ca  să  poată  aduce  mai  uşor  ia  starea  de  mizerie  morală  în  care 
se  bat  popoarele  în  Rusia  Sovietică.  Astăzi,  când  hoardele  barbare  au  fost  alungate 
de  pe  pământul  strămoşesc,  se  impune  să  se  înceapă,  cu  sprijinul  Bisericii,  opera 
de  redresare  morală  şi  de  refacere  a  hotarelor  naţionale”12.  Astfel,  de  exemplu,  la 
intrarea  armatelor  române  în  Basarabia,  doar  898  de  biserici  se  aflau  în  stare  ac¬ 
ceptabilă,  27  erau  transformate  în  săli  de  spectacole  sau  cu  altă  destinaţie,  1 3  distruse 
prin  foc  sau  dinamită;  pe  de  altă  parte,  48  de  preoţi  au  fost  omorâţi  sau  deportaţi13. 

Pentru  refacerea  vieţii  bisericeşti  din  Basarabia,  patriarhul  Nicodim  a  donat, 
în  nume  personal,  suma  de  500.000  lei  şi  a  chemat  tot  clerul  şi  pe  credincioşi  să 
sprijine  această  acţiune  reparatorie.  Numai  Arhiepiscopia  Bucureştilor  a  contribuit 
cu  suma  de  9  milioane  de  lei14.  Pe  lângă  aceste  contribuţii.  Patriarhia  a  hotărât  şi 
alte  măsuri,  printre  care:  contribuţia  întregului  personal  bisericesc  (arhierei,  preoţi, 
diaconi  şi  cântăreţi)  prin  donarea  salariului  lor  cuvenit  pe  cinci  zile  în  folosul 
ostaşilor  răniţi  şi  a  familiilor  celor  mobilizaţi;  colectarea  de  sume  pentru  ostaşi  în 


10  Ghiţă  Ionescu,  Comunismul  în  România,  Bucureşti,  1994,  p.  93-94. 

11  Gh.  Buzatu,  Mareşalul  Antonescu  în  faţa  istoriei,  voi.  I,  laşi,  1990,  p.  229-230;  Istoria 
Basarabiei.  De  la  inceputuri  până  în  1994,  Bucureşti,  1994,  p.  323-324. 

12  BOR,  anul  LIX,  1941,  p.  472. 

13  M.  Păcurariu,  Basarabia,  aspecte  din  istoria  Bisericii  şi  a  neamului  românesc,  laşi,  1 993, 

p.  121. 

'*  BOR,  anul  LIX,  1941,  p.  472. 

toate  bisericile  în  zilele  de  duminică  şi  sărbătoare;  obligaţia  bisericilor  cu  averi 
proprii  să  facă  danii.  Sumele  colectate,  precum  şi  salariile  reţinute,  aveau  să  fie 
trimise  Patriarhiei,  pentru  a  fi  înaintate  preşedintelui  Consiliului  de  miniştri15. 

în  Basarabia  trebuia  reclădită,  în  primul  rând,  catedrala  unde  „în  altarul  sfintei 
biserici,  de  unde  răsuna  până  la  cotropirea  lor,  glasul  preoţilor  slujind  lui  Dum¬ 
nezeu,  păgânii  au  vrut  să  ridice  vâlvătaiele  de  foc  ale  necredinţei.  Flăcările  au 
cuprins  şi  au  mistuit  sfintele  icoane,  crucile,  policandrele,  odoarele  de  preţ,  şi  tot 
ce  era  subt  bolţile  bisericii,  semn  de  credinţă,  de  evlavie  şi  de  închinare,  de  rugă¬ 
ciune  şi  de  mărire  a  puterii  dumnezeeşti”16.  Pentru  aceasta  s-a  pornit  la  întoc¬ 
mirea  de  liste  de  subscripţie  la  sediul  Comitetului  în  localul  Comandamentului 
Militar  al  Chişinăului.  Patriarhul  Nicodim  a  subscris  din  partea  Arhiepiscopiei 
Bucureştilor  suma  de  100.000  lei. 

Cunoscând  situaţia  tristă  de  dincolo  de  Prut,  misiunea  ortodoxă  ardeleană, 
condusă  de  mitropolitul  Nicolae  Bălan,  a  întocmit  un  plan  de  acţiune  cât  mai 
judicios:  fiecare  grupare  de  preoţi  urma  să  lucreze  într-o  regiune  determinată,  sub 
îndrumarea  directă  a  ierarhului.  Câmpul  misionar  urma  să  fie  împărţit  în  cinci 
regiuni.  Fiecare  preot  avea  să  slujească  şi  să  predice  în  câte  un  sat,  în  fiecare 
dimineaţă,  după  planul  stabilit  de  mitropolitul  Bălan.  Predicile  aveau  să  fie  urmate 
de  îndemnuri  pentru  rezidirea  şi  redeschiderea  bisericilor,  cărora  misionarii  ardeleni 
le  duceau  cărţi  liturgice.  în  timpul  celor  douăzeci  de  zile  aveau  să  se  săvârşească  o 
mie  de  astfel  de  Sfinte  Liturghii.  De  altfel,  misiunea  ardeleană  aducea  în  Basarabia 

A 

şi  un  vagon  de  cărţi  religioase,  tipărite  de  Mitropolia  Ardealului.  In  fiecare  sat  avea 
să  se  întemeieze  câte  o  bibliotecă  sătească,  dotată  cu  cărţi  dăruite  de  ASTRA'7. 

Şi  pentru  a-i  fi  făcută  cunoscută  intenţia,  mitropolitul  Nicolae  Bălan  s-a 
adresat  în  ziua  de  3  septembrie  basarabenilor,  spunându-le  „Venim  să  ne  rugăm 
împreună  cu  voi,  pentru  înfrângerea  vrăşmaşului  şi  pentru  aşezarea  pe  veci  a 
graniţelor  scumpei  noastre  Românii  acolo,  unde  le  duce  vitejia  străbună  reînviată. 
Nu  vă  cerem  nimic,  ci  vă  aducem  toată  dragostea  noastră  creştinească  şi 
românească.  Vrem  să  ne  lipim  sufletul  nostru  de  sufletul  vostru  şi  să  vorbim  de 
Cel  ce  strânge  pe  toţi  în  iubirea  Lui  şi  tămăduieşte  toată  suferinţa,  de  Domnul 
Iisus  Hristos.  Cei  ce  v-au  stăpânit  în  anul  durerii  care  a  trecut  n-au  avut  decât 
cuvinte  aspre  şi  lovituri  neomenoase  pentru  voi.  Aţi  trăit  ca  nişte  orfani  într-o 
lume  de  străini.  V-au  stingherit  de  la  bucuria  cea  mare  şi  mai  sfântă  a  omului, 
acea  de  a  vorbi  de  Dumnezeu  şi  de  a  se  ruga  Lui.  Aţi  rămas  cei  mai  mulţi  fără 
părinţii  voştri  duhovniceşti  cari  să  facă  rugăciuni  pentru  voi  şi  să  îmblânzească 
firea  omenească,  cea  uşor  purtată  spre  răutate.  Toate  acestea  au  trecut  ca  un  vis 


i 


ls  Ibidem,  p.  473. 

16  Ibidem,  p.  487. 

17  Ibidem,  p.  606. 

rău.  (...)  Să-l  dăm  slavă  Lui,  să  fim  recunoscători  morţilor  şi  răniţilor  noştri, 
(...)  care  au  purces  cu  iubire  de  Hristos  şi  de  neam  la  această  vitează  faptă.  (...) 
Adunaţi-vă  în  jurul  nostru  să  înălţăm,  în  slobozenie,  rugăciuni  de  mulţumită  şi 
de  mărire  Tatălui  ceresc,  să  ne  mărturisim-  credinţa  nesdruncinată  în  puterea 
Domnului  Tisus  Hristos  în  harul  mântuitor  al  Duhului  Sfânt’'18. 


Duminică,  6  septembrie  1941,  preoţii  şi  ierarhii  s-au  îndreptat  spre  judeţele 
care  le  fuseseră  încredinţate,  şi  anume:  mitropolitul  Nicolae  Bălan  în  judeţele 
Lăpuşna  şi  Orhei;  episcopul  Andrei  în  judeţele  Tighina  şi  Cetatea  Albă;  episcopul 
Vasile  în  judeţele  Bălţi  şi  Hotin;  episcopul  Nicolae  în  judeţul  Soroca  iar  episcopul 
Veniamin  în  judeţele  Cahul  şi  Ismail19.  Despre  desfăşurarea  acestei  acţiuni  misionare, 
Nicolae  Bălan  le-a  trimis  enoriaşilor  săi  din  Ardeal  o  frumoasă  Pastorală.  Le-a 
mărturisit  că  le-a  dus  basarabenilor  salutul  creştinesc  şi  frăţesc  al  poporului  din 
Ardeal.  „Le-am  spus  că  am  mers  la  ei  să  le  ştergem  lacrimile  cari  le-au  muiat 
obrajii  şi  sufletele  un  an  întreg  şi  să  mulţumim  împreună  cu  ei  lui  Dumnezeu  că 
le-a  hărăzit  şi  lor  şi  nouă  de-a  ajunge  la  fericita  zi  a  libertăţii.  Am  înălţat  rugăciuni 
către  Dumnezeu  la  altarele  lor  unde  s-au  păstrat,  sau  în  preajma  fostelor  lor  altare 
dărâmate  de  urgia  nebună  a  foştilor  stăpânitori,  ca  să  ajute  neamului  nostru  să  iasă 
în  întregime  fericit  din  învălmăşeala  în  care  se  zbate  lumea  şi  să  fie  ferit  de  primejdii 
viitoare.  (...)  Nu  voi  uita  sfintele  Liturghii  ce  le-am  tăcut  în  sfânta  mănăstire  Curchi, 
la  sărbătoarea  Naşterii  Precestii  şi  în  vecinătatea  Orheiului  în  ziua  sfintei  Cruci  în 
biserica  zidită  de  voevodul  Vasile  Lupu  al  Moldovei,  cum  şi  în  fruntaşele  comune: 
Grtieşti,  Răzeni,  Vomiceni,  Chiperceni,  Oniţcani,  Peresecina,  înaintea  unor  mulţimi 
de  popor  atât  de  mari,  încât  nu  încăpea  în  biserici  şi  a  trebuit  să-i  vorbesc  adeseori 
în  curtea  bisericilor  ca  să  audă  toţi.  La  sfintele  slujbe  ce  le-am  săvârşit  vlădicii  şi 
preoţii  din  misiune  în  toate  judeţele  Basarabiei,  în  peste  şase  sute  de  comune  şi  în 
propovăduirea  noastră  creştină  şi  românească  am  fost  primiţi  cu  deosebită  dragoste, 
cu  însufleţire  curată  şi  cu  lacrimi  de  bucurie  de  tot  poporul  basarabean  (...).  Vă 
aduc  acum  din  partea  lor,  iubiţii  mei,  răspunsul  frăţesc  de  mulţumire  pentru  salutul 
ce  li  l-am  adus  din  partea  voastră.  Ei  se  simt  una  cu  noi,  precum  ne  simţim  noi  cu 
ei.  (...)  Ne-au  dat  asigurarea  că  atunci  când  va  bate  ceasul  ne  vor  întinde  şi  ei  mâna 
de  ajutor  pentru  desrobirea  scumpului  nostru  pământ”20. 


Activitatea  misionară  din  Transnistria 

Misiunea  ortodoxă  din  Ardeal  a  avut  aşadar  loc  în  luna  septembrie  a  anului 
1941 ,  când  armata  română  se  afla  deja  în  Transnistria.  Tocmai  de  aceea,  în  Pastorala 

18  Ibidem,  p.  608. 

19  Ibidem ,  p.  609. 

20  Ibidem,  p.  610-611.  In  anul  1941,  parte  din  teritoriul  Transilvaniei  se  afla  sub  ocupaţie 
maghiară,  după  Dictatul  de  la  Viena. 

prezentată  mai  sus,  mitropolitul  Nicolae  Bălan  continua:  „Din  Basarabia  am  trecut 
şi  dincolo  de  Nistru  la  fraţii  români  de  acolo  cari  de  24  de  ani  n-au  mai  auzit  slujbă 
dumnezeiască”21. 

Transnistria  de-a  lungul  veacurilor 

întinsele  ţinuturi  aflate  pe  malul  răsăritean  al  Nistrului  nu  au  făcut  parte  din 
teritoriul  naţional  românesc.  Cu  toate  acestea,  ele  au  fost  locuite  încă  din  vechime 
de  o  numeroasă  populaţie  românească.  Partea  sudică  a  Transnistriei  s-a  aflat  în 
Evul  Mediu  în  componenţa  Hanatului  Hoardei  de  Aur,  iar  după  1440  în  cel  al 
Crimeei22,  ca,  în  cele  din  urmă,  să  fie  încorporat  în  Imperiul  otoman  (formând, 
alături  de  Bugeacul  din  sudul  Basarabiei,  de  Dobrogea  şi  de  nord-estul  Bulgariei 
de  azi  vilayetul  Oceakov-Silistra)23. 

Partea  nordică  a  Transnistriei  a  făcut  parte  din  Marele  Voievodat  al  Lituaniei, 
iar  după  1 569  din  Regatul  Poloniei  (formând  palatinatele  Bratslav,  cu  capitala  Brat- 
slav  pe  Bug,  şi  Podolia,  cu  capitala  la  Cameniţa  pe  Nistru)24.  După  1 500,  în  zona  de 
graniţă  dintre  triburile  tătare  şi  Polonia  s-a  format  societatea  militară  a  cazacilor  - 
oameni  liberi,  fugiţi  de  exploatarea  feudală  din  Polonia  şi  Moldova,  şi  care  aveau 

A 

ca  sens  al  existenţei  lupta  împotriva  tătarilor  din  sud.  In  rândurile  cazacilor  s-au 
aflat  şi  numeroşi  români,  nu  puţini  devenind  chiar  conducători  celebri25.  In  a  doua 
jumătate  a  secolului  al  XVII-Iea,  cazacii  au  format  un  stat  autonom  (hatmanat), 


21  Ibidem,  p.  61 K 

22  Paul  Robert  Magocsi,  A  History  ofUkraine ,  Toronto,  1996,  p.  172-175.  Aşadar,  teritoriul 
de  la  nord  de  Marea  Neagră,  deci  din  sudul  Ucrainei  de  azi,  nu  a  fost  patria  slavilor,  ci  a  fost  locuit 
încă  din  antichitate  de  „popoarele  stepei”.  Teritoriul  slav  s-a  extins  înspre  sud,  chiar  şi  în  timpul 
Rusiei  kievene,  doar  la  câţiva  zeci  de  km  sud  de  Kiev,  graniţa  dintre  slavi  şi  popoarele  de  stepă  fiind 
cea  dintre  păduri  (sau  silvo-stepă)  şi  stepa  propriu-zisă.  După  secolul  XIV,  în  teritoriul  de  stepă  s- 
au  aşezat  tătari,  aşa-numitele  triburi  Nogay:  Kuban  Nogay,  la  nord  de  Marea  de  Azov,  Yedickul 
Nogay,  la  nord  de  Crimeea,  Yedisan  Nogay,  în  Transnistria  de  sud  -  tocmai  de  aceea,  partea  sudică 
a  teritoriului  dintre  Nistru  şi  Bug  a  fost  numit  Edisan  -  şi  Bugeac  Nogay,  în  sudul  Basarabiei). 

23  L.  P.  Marcu,  Populaţia  autohtonă  in  cadrul  paşalâcurilor  şi  raialelor  turceşti ,  în  „Istoria 
Dreptului  românesc”,  voi.  I,  Bucureşti,  1980,  p.  322-323.  Acest  vilayet  avea  următoarele  sangeakuri: 
Oceakov,  Kiînurun,  Dogan,  Akkerman  sau  Cetatea  Albă  (înfiinţat  în  1538),  Bender  sau  Tighina 
(înfiinţat  în  1593),  Silistra  (cuprinzând  întreaga  Dobrogie,  cu  Brăila)  şi  Nicopole  (cu  Giurgiu). 

24  Paul  Robert  Magocsi,  op.  cit.,  p.  127-136. 

25  lată  şi  câteva  nume:  Ioan  Nicoară  Potcoavă  (Ivan  Pidkova),  Ioan  Grigore  Lobodă  (Hryhorii 
Loboda),  Ioan  Sârcu  (Ivan  Sirco)  şi  Dănilă  Apostol  (Danylo  Apostol)  -  cf.  Ibidem ,  p.  348.  Datorită 
faptului  că  în  rândurile  cazacilor  s-au  aflat  şi  numeroşi  români,  este  importantă  prezentarea  schematică 
a  acestei  grupări  sociale:  In  urma  deselor  incursiuni  ale  tătarilor  Nogay  pe  teritoriul  Lituaniei- 
Poloniei,  numeroase  sate  au  fost  părăsite,  astfel  că  între  zona  tătară  şi  Polonia  s-a  format  un  teritoriu 
pustiu,  lat  de  câţiva  zeci  de  km,  în  care  nu  mai  îndrăznea  nimeni  să  se  aşeze  (aşa-numitele  Câmpii 
sălbatice).  După  1 500  însă,  datorită  accentuării  exploatării  feudale  din  Polonia  şi  Moldova,  numeroşi 
ţărani  şerbi  au  fugit  de  pe  domeniile  nobililor  sau  boierilor  lor,  creând  o  societate  liberă  în  Câmpiile 

împărţit  ulterior  în  Hatmanatul  de  la  est  de  Nipru  (aflat  sub  suzeranitate  moscovită) 

A 

şi  cel  de  la  vest  de  Nipru  (sub  suzeranitate  polonă).  Insă  între  1 672-99,  otomanii  au 
cucerit  hatmanatul  vestic  (deci  şi  Transnistria  de  nord),  astfel  că  în  1681  l-au  investit 
pe  domnitorul  moldovean  Gheorghe  Duca  cu  titlu  de  „hatman  al  Ucrainei”,  adică 
al  cazacilor  din  fostele  teritorii  poloneze26. 

Din  punct  de  vedere  bisericesc,  Transnistria  de  sud,  împreună  cu  sangeakurile 
otomane  din  Basarabia  de  sud,  au  făcut  parte  din  Mitropolia  Proilaviei,  atestată 
încă  din  1580  şi  aflată  sub  jurisdicţia  Patriarhiei  ecumenice27.  în  schimb,  partea  de 
nord  a  Transnistriei  şi  teritoriul  hatmanatului  cazacilor  de  vest  s-au  aflat  până  în 
1686  sub  jurisdicţia  Mitropoliei  ortodoxe  a  Kievului  (din  Polonia,  aflată,  la  rândul 
ei,  sub  jurisdicţia  Patriarhiei  ecumenice),  cu  episcopii  la  Przemysl,  Lvov,  Lutsk  şi 
Mohilev  (aceasta  din  urmă  în  actuala  Bielorusie)28.  însă  în  urma  modificărilor  de 
graniţă  dintre  Polonia  şi  Rusia,  Kievul  a  intrat  în  1681  sub  suzeranitate  moscovită. 
Cinci  ani  mai  târziu,  mitropolia  kieveană  a  fost  desfiinţată,  devenind  o  simplă  eparhie 
a  Bisericii  ruse29.  Vechile  episcopii  ortodoxe,  aflate  până  atunci  sub  jurisdicţia 
kieveană,  dar  rămase  pe  teritoriu  polonez,  au  trecut  între  1691-1721  la  uniaţie, 
astfel  că  pe  teritoriul  polonez  nu  a  mai  existat  nici  o  episcopie  ortodoxă.  In  aceste 
condiţii,  ortodocşii  din  estul  Poloniei  s-au  aflat  fie  sub  jurisdicţia  episcopului  din 
Pereiaslav  (de  pe  teritoriul  moscovit)30,  fie  a  mitropoliţilor  Proilaviei.  Astfel,  spre 
exemplu,  mitropolitul  Daniil  (1751-1773)  purta  titlul  de  „mitropolit  al  Proilavului, 
al  Tomarovului  (Reni),  al  Hotinului,  al  întregului  ţărm  al  Dunării,  al  Nistrului  şi  a 
întregii  Ucraine  a  hanului”31. 


sălbatice.  Dar,  datorită  pericolului  tătar,  fugarii  au  fost  nevoiţi  să  se  organizeze  în  colonii  militare. 
Cu  timpul,  după  1 600,  cazaci i  au  devenit  chiar  o  forţă  mi litară  în  zonă,  formând  detaşamente  întregi 
de  mercenari  în  armata  polonă  (termenul  cazac  derivă  din  tătară  -  qazaq  -  şi  înseamnă  „războinic 
liber”).  Ei  au  fost  mari  apărători  ai  Ortodoxiei  rurale,  fiind  adversari  atât  ai  fenomenului  uniatist, 
cât  şi  ai  ierarhiei  ortodoxe  restabilite  în  secolul  al  XVil-lea  (deoarece  aceşti  ierarhi,  inclusiv  Petru 
Movilă,  aveau  origine  nobiliară-boierească).  Pentru  mai  multe  amănunte  Ibidem ,  p.  1 76-190,  precum 
şi  Serhii  Plokhy,  The  Cossacks  and  relîgion  in  early  modern  Ukraine ,  Oxford,  2001 . 

M  Magocsi,  op .  cir,  p.  227-228;  Viorel  Dolha,  Totul  despre  Transnistria,  în  www.agero- 
stuttgart.de/REVISTA-AGERQ/ISTORIE/totul%20despre%20transnistria.htmf 

27  Mircea  Păcurariu,  Basarabia p.  36-37. 

28  Karl  Volker,  Kirchengeschichte  Polens ,  Berlin,  1930,  p.  274-276. 

29  Mitropolia  kieveană  a  fost  însă  din  nou  reînfiinţată  în  1743,  iar  din  1770  a  purtat  titlul  de 
„Kiev  şi  Galiţia”,  în  scopul  revendicării  teritoriilor  ucrainene  aliate  pe  atunci  în  Polonia  (Magocsi, 
op.  cit.,  p.  284).  Schimbarea  de  jurisdicţie  s-a  făcut  în  urma  unei  corespondenţe  dintre  ţarul  rus  şi 
patriarhul  ecumenic  Dionisie  (datorită  faptului  că  a  acceptat  schimbarea  de  jurisdicţie,  patriarhul 
ecumenic  a  fost  depus  de  către  Poartă).  Mai  multe  amănunte  la  Metropolitan  llarion,  The  Ukrai- 
nian  Church:  outlines  ofhistory  of  ihe  Ukrainian  Orthodox  Church ,  Winnipeg,  1986. 

30  Magocsi,  op.  cir,  p.  294. 

31  M.  Păcurariu,  Basarabia p.  38. 

Urmând  testamentul  lui  Petru  cel  Mare,  armatele  ruseşti  au  încercat  să  se  apropie 
tot  mai  mult  de  Dunăre  şi  de  Strâmtori.  în  1774,  în  urma  păcii  de  la  Kuciuk-Kainargi, 
au  ocupat  teritoriul  tătăresc  de  la  răsărit  de  Bug.  în  1791,  prin  pacea  de  la  Iaşi,  au 
ocupat  şi  sudul  Transnistriei  (Edisanul),  care  a  fost  integrat  în  provincia 
Novorossiya32.  în  urma  reorganizării  administritiv-teritoriale  din  anul  1 802,  sudul 
Transnistriei  a  fost  integrat  în  gubernia  Kherson33,  alcătuind  oblastia  Oceakov, 
unde,  în  anul  1792,  românii  reprezentau  49,08%  din  populaţie.  Pe  atunci  a  început 
construcţia  oraşului  Tiraspol,  pe  locul  satului  moldovenesc  Sucleia34.  în  urma 
împărţirii  Poloniei,  nordul  Transnistriei  a  fost  la  rândul  său  alipit,  în  1 793,  la  Rusia 
(alcătuind  provincia  Podolia)35. 

Datorită  faptului  că  teritoriile  de  la  nord  de  Marea  Neagră  erau  slab  populate, 
ţarii  ruşi  au  iniţiat,  pe  măsura  extinderea  dominaţiei  ruseşti,  un  amplu  plan  de 
colonizare  cu  populaţie  românească,  dar  şi  germană,  franceză,  bulgară,  sârbă. 
Coloniştilor  li  se  acordau  mai  multe  privilegii,  precum  scutirea  de  serviciul  militar 
şi  dări,  plata  cheltuielilor  de  călătorie,  precum  şi  o  largă  autonomie  civilă  şi 
bisericească.  Doar  între  anii  1735-39  au  fost  colonizaţi  la  est  de  Bug  (deci  la  est  de 
Transnistria)  100.000  de  români36.  Apoi,  după  cucerirea  Edisanului,  numeroşi 
români  au  luat  parte  la  ridicarea  oraşului  Odessa.  O  suburbie  a  acestui  oraş  a  purtat 
până  anii  recenţi  numele  de  „Moldavanka”37  (la  începutul  secolului  XIX,  cartierul 
avea  40.000  locuitori38).  Numărul  românilor  de  la  est  de  Nistru  a  crescut  continuu, 
el  ridicându-se  în  1 900  la  aproximativ  1 87.000  (cei  mai  mulţi  însă  nu  în  Transnistria, 

32  Această  provincie  cuprindea  toate  fostele  teritorii  ale  Imperiului  otoman,  integrate  în  Imperiul 
ţarist  după  1774  (cf.  Patricia  Harlihy,  Odessa:  a  history,  1774-1914 ,  Harvard  University  Press, 
1986,  p.  20-24). 

33  Magocsi,  op.  cit.,  p.307.  Fosta  provincie  Novorossija  a  fost  împărţită  în  trei  gubernii: 
Ecaterinoslav  (cu  capitala  în  oraşul  cu  acelaşi  nume),  Taurida  (în  Crimeea)  şi  Kherson  (cu  capitala 
la  Odessa,  oraş  construit  în  1794). 

34  M.  Păcurariu,  Basarabia...,  p.  29-30.  în  1 847,  la  Tiraspol  a  fost  înfiinţată  o  episcopie  romano- 
catolică  pentru  coloniştii  germani  din  teritoriile  foste  otomane  de  la  nord  de  Marea  Neagră  (cea  de- 
a  doua  episcopie  romano-catolică  din  Imperiul  ţarist  s-a  aflat  la  Jitomir,  deservindu-i  pe  catolicii 
polonezi  -  cf,  Magocsi,  op.  cit.,  p.374). 

35  Magocsi,  op.  cit.,  p.  302.  Harta Tansn istriei  la  M,  Păcurariu,  op.  cit.  Graniţa  dintre  guberniile 
ruseşti  Kherson  şi  Podolia  urma  vechea  frontieră  dintre  Imperiul  otoman  şi  Polonia, 

36  Magocsi,  op.  cit.,  p.  348-349. 

37  Patricia  Harlihy,  op.  cit.,  p,  273-375. 

38 1.  S.  Nistor,  Istoria  românilor  din  Transnistria,  Bucureşti,  1995,  p.  27,  apud  Viorel  Dolha, 
Totul  despre  Transnistria,  în  www, agero-stuttgart.de/REVlSTA-AGERO/ISTQRIE/ 
totul°/o20despre%20transnistria.htm.  Odessa  a  fost  în  întreaga  perioadă  până  la  primul  război  mondial 
cel  mai  mare  oraş  al  Ucrainei.  Astfel,  în  1 860  avea  1 13.000  locuitori,  în  timp  ce  Kievul  avea  doar 
65,000,  In  1914,  Odessa  avea  669.000  locuitori  (dintre  care  o  treime  evrei),  în  timp  ce  Kievul  doar 
626.000,  Datorită  acestui  fapt,  oraşul  s-a  bucurat  la  început  de  o  largă  autonomie,  fiind  ulterior 
aşezat  sub  administraţia  directă  a  autorităţii  centrale  ţariste  (Mogacsi,  op.  cit.,  p.  324). 

ci  la  răsărit  de  Bug).  Potrivit  istoricului  ucrainean  Mogacsi,  aceşti  colonişti  români 
s-au  aflat  multă  vreme  sub  jurisdicţia  Mitropoliei  de  la  Iaşi,  fiind  supuşi  abia  în 
1828  episcopilor  din  noile  provincii  ruseşti  de  la  nord  de  Marea  Neagră39. 

La  Conferinţa  de  pace  de  la  Paris,  de  la  sfârşitul  primului  război  mondial, 
România  nu  a  revendicat  teritoriul  Transnistriei,  fapt  asupra  căruia  a  atras  atenţia, 
într-o  cuvântare  ţinută  la  Varşovia,  în  noiembrie  1920  chiar  Tache  Ionescu  (potrivit 
acestuia,  în  Transnistria  locuiau  600.000  de  români)40. 

După  primul  război  mondial,  guvernul  sovietic  a  creat,  Ia  12  octombrie  1924, 
Republica  Autonomă  Sovietică  Socialistă  Moldovenească,  în  cadrul  RSS 
Ucrainiene,  capitala  fiind  la  Balta,  iar  după  1928  la  Tiraspol,  cu  graniţa  vestică  pe 
Nistru.  Această  republică  cuprindea  în  anul  1 934  un  teritoriu  cu  suprafaţa  de  8.434 
km2  şi  o  populaţie  de  615.000  de  locuitori.  Recensământul  din  anul  1926  arăta  că 
30,13%  erau  moldoveni,  48,49%  ucraineni,  8,54%  ruşi,  8,48%  evrei,  1,87%  ger¬ 
mani,  0,85%  bulgari41.  Autorităţile  sovietice  au  urmărit  două  scopuri  prin  înteme¬ 
ierea  acestei  republici:  a)  de  a-i  aţâţa  pe  nemulţumiţii  din  Basarabia  (în  special  pe 
simpatizanţii  comunişti),  demonstrând,  după  afirmaţiile  lui  Vintilă  Brătianu,  că 
era  posibilă  apariţia  unui  „stat  românesc  între  Rusia  şi  noi,  care  va  permite  dezvol¬ 
tarea  în  URSS  a  unei  vieţi  naţionale  româneşti’'42  şi  b)  crearea  unui  stat  „moldove¬ 
nesc”  sovietic,  cu  care  să  poată  fi  mai  apoi  „unificată”  şi  Moldova,  din  componenţa 
României43. 

39  Ibidem ,  p.  348-349.  în  anul  1775,  deci  la  un  an  după  pacea  de  la  Kuciuk-Kainargi,  ruşii  au 
înfiinţat  eparhia  Ekaterinoslavului.  în  1 795,  după  ultima  împărţire  a  Poloniei,  a  fost  înfiinţată  eparhia 
Cameniţadin  Podolia.  în  ]  837  a  fost  înfiinţată  şi  eparhia  Odessa-Kherson  (Dmyrtro  Blazejowskzj, 
Hierarchy  of  the  Kyivan  Church .  861-1990 ,  Roma,  1990,  p.  496-499).  Unele  din  aceste  eparhii 
erau  împărţite  în  mai  multe  vicariate,  astfel  că  „eparhiile*'  trebuie  înţelese  ca  un  fel  de  mitropolii  de- 
ale  noastre,  iar  „vicariatele”  ca  eparhii  sufragane.  Astfel  de  vicariate  sau  episcopii  sufragane  au 
fost:  Balta  şi  Vinnycja  (în  eparhia-mitropolia  Cameniţei)  şi  Jelisavethorod,  în  nord-estul  guberniei 
Kherson,  Mykolaiv,  în  estul  guberniei  Kherson,  şi  Novomyhorod  (toate  trei  in  eparhia-mitropolia 
Odessei)  -  cf.  Ibidem ,  p.  394-395. 

40  „România  nu  are  alt  scop  în  politica  sa  internaţională.  Ea  nu  cere  decât  să  se  consacre 
acţiunilor  fecunde  pentru  pace  în  graniţele  pe  care  le-a  dobândit  prin  vitejia  sa  care  i-au  fost  recu¬ 
noscute  de  tratatele  de  la  Paris,  completate  prin  convenţia  de  joia  trecută,  care  ne-a  stabilit  graniţa 
de  est  şi  pe  care  de  acum  înainte  înţelegem  nu  numai  să  nu  o  disputăm,  dar  nici  s-o  depăşim  vreodată, 
deşi  600.000  de  români  trăiesc  dincolo  de  ea”  (Citatul  e  reprodus  din  lucrarea  Desăvârşirea  unităţii 
naţional-statale  a  poporului  român.  Recunoaşterea  ei  internaţională.  1918,  Bucureşti,  1986,  voi. 
VI,  p.  466).  însă  potrivit  statisticilor  oficiale  sovietice,  în  RSS  Ucraineană  locuiau  în  1926  doar 
259.000  de  români  (cf.  Mogacsi,  op.  cit. ,  p.  573). 

41  Nîna  Negru,  Misiunea  ortodoxă  română  de  peste  Nistru  în  timpul  celui  de-al  doilea  război 
mondial .  în  volumul  omagial:  Pâr.  Prof  univ.  Dr.  Mircea  Păcurariu,  la  împlinirea  vârstei  de  70  de 
ani .  Cluj-Napoca,  2002,  p.  705. 

42 1.  S.  Nistor,  op.  cit.,  p.  68. 

43  Hans  Harţi,  Nationalitâtenprobleme  im  heutigen  Sudosteuropa,  Miinchen,  1 973,  p.  1 50,  apud. 
Ion  Constantin,  Basarabia  sub  ocupaţie  sovietică  de  la  Stalin  la  Gorbaciov,  Bucureşti,  1994,  p.  62. 

în  conformitate  cu  principiul  aplicat  de  sovietici  tuturor  teritoriilor  neruseşti 
(anume  de  permitere  a  utilizării,  pentru  început,  a  idiomurilor  naţionale  în  scopul 
penetrării  mai  eficiente  a  propagandei  comuniste),  limba  română  a  fost  decretată 
ca  a  doua  limbă  oficială  în  noua  RASSM.  Chiar  săptămânalul  „Plugarul  roşu”  din 
21  august  1924  proclama  că  „s-a  hotărât  ca  în  şcoale,  case  şi  în  aşezăminte  de 
cultură  românească  să  se  întrebuinţeze  limba  românească”.  Au  funcţionat  astfel 
145  şcoli  româneşti  gimnaziale,  18  şcoli  româneşti  de  rang  liceal,  institut  agro¬ 
nomic,  unul  pedagogic  şi  politehnică,  cu  o  populaţie  şcolară  românească  totală  de 
24.200,  dintre  care  800  studenţi.  în  1933  s-a  permis  chiar  introducea  alfabetului 
latin44.  Dar  începând  cu  anul  1 937  (cunoscut  şi  „al  epurărilor  staliniste”),  a  fost 
introdusă  „teză  rusificantă”,  care  rupea  graiul  moldovenesc  de  limba  română.  Drept 
urmare,  alfabetul  latin  a  fost  înlocuit  cu  cel  chirilic,  iar  majoritatea  intelectualilor 
români  transnistrieni  au  fost  arestaţi45. 

Scopul  politic  diversionist  al  înfiinţării  acestei  republici  autonome  moldoveneşti 

A 

s-a  văzut  la  2  august  1 940.  In  acea  zi.  Basarabia  a  fost  „unificată”  cu  numita  republică 
autonomă,  formându-se  Republica  Sovietică  Socialistă  Moldovenească,  o  republică 
unională,  egală  în  „drepturi”  cu  celelalte  republici  din  URSS.  Nu  a  fost  însă  o 
simplă  unificare,  ci  au  fost  trasate  noi  graniţe  între  RSS  Moldovenească  şi  RSS 
Ucraineană.  Cea  mai  mare  parte  a  raioanelor  fostei  RASS  Moldoveneşti  (inclusiv 
oraşul  Balta)  au  fost  alipite  Ucrainei.  Aceeaşi  soartă  au  avut-o  şi  regiunile  din 
sudul  şi  nordul  Basarabiei,  precum  şi  întreaga  Bucovină  de  nord.  RSS 
Moldovenească  a  păstrat  în  Transnistria  doar  raioanele  de  pe  malul  Nistrului 
(aproximativ  3000  km2),  iar  din  Basarabia  istorică  doar  aprox.  30.000  km2  din  cei 
44.000  (prin  urmare,  14.000  km2  din  teritoriul  istoric  al  Basarabiei  au  fost  alipiţi 
Ucrainei,  la  fel  precum  şi  aprox.  4000  km2  reprezentaţi  de  Bucovina  de  Nord). 

Administraţia  românească  din  Transnistria  celui  de-al  doilea  război  mondial 

Aceste  frontiere  interne  din  URSS  au  dispărut  însă  între  septembrie  1941  şi 
martie  1944.  Armata  română  a  luptat  pe  teritoriul  dintre  Nistru  şi  Nipru  între  21 
iulie- 15  septembrie  1941.  Armata  IV,  cea  care  eliberase  sudul  Basarabiei,  a  fost 
îndreptată  spre  Odessa,  oraş  pe  care  a  reuşit  să-l  cucerească  abia  la  16  octombrie 
1941,  după  un  asediu  de  70  de  zile  şi  cu  imense  pierderi  de  vieţi  omeneşti  (70.000 
de  morţi)46. 


44  Viorel  Dolha,  op.  cit.  în  anul  1928  a  fost  constituit  Comitetul  Ştiinţific  Moldovenesc,  sub 
conducerea  basarabeanului,  la  origine,  Pavel  Kior  Ianuki,  comitet  care  s-a  ocupat  de  publicare  mai 
multor  broşuri  care  proslăveau  regimul  sovietic  şi  denigra  administraţia  românească  din  Basarabia 
de  după  anul  1918  (1.  Constantin,  op.  cit.,  p.  85). 

45 1.  Constantin,  op.  cit.,  p.  63. 

46  G.  Ionescu,  Comunismul  in  România,  Bucureşti,  1994,  p.  94. 

Transnistria,  deşi  ocupată  de  armatele  române,  nu  a  fost  anexată  României 
(aşa  cum  a  propus  Germania),  ci  s-a  aflat  sub  administraţie  românească  vremelnică47. 
Teritoriul  Transnistriei  cuprindea  44.000  km2*  (aproape  ca  Basarabia),  era  locuit  de 
1,2  milioane  locuitori  şi  a  fost  împărţit  în  13  judeţe  şi  64  de  cercuri  (de  fapt  fostele 
raioane  sovietice).  Spre  deosebire  de  Basarabia  şi  Bucovina,  care  au  fost  unite  cu 
România  şi  care  erau  conduse  de  guvernatori  militari,  Transnistria  a  fost  condusă 
de  un  guvernator  civil,  cu  rang  de  ministru,  numit  de  generalul  Antonescu.  Chiar 
modelul  de  administrare  introdus  în  Transnistria  diferea  de  administraţia  din 
România  şi  teritoriile  reunificate,  fiind  similar  celui  folosit  de  nemţi  pentru 
administrarea  teritoriilor  ocupate  în  răsărit48. 

Pe  plan  educaţional,  în  Transnistria  existau  peste  2000  de  şcoli  din  care  80% 
erau  în  limba  ucraineană,  11%  română,  5%  rusă  şi  4%  germană49.  Administraţia 
românească  a  înfiinţat  noi  şcoli  elementare  româneşti,  a  organizat  cursuri  pentru 
800  de  cadre  didactice  şi  a  editat  publicaţii  in  limba  română.  în  Tiraspol  a  fost 
înfiinţat  un  liceu  românesc,  cu  numele  „Duca  Vodă'’50. 

A 

4  G.  Magherescu,  Adevărul  despre  mareşalul  Antonescu,  Bucureşti,  1991,  voi.  II,  p.  37.  In 
urma  unei  înţelegeri  dintre  Antonescu  şi  Hitler,  din  30  august  1941,  România  dobândea  dreptul  de 
a  anexa  Transnistria.  Cu  toate  acestea,  Antonescu  nu  a  considerat  Transnistria  ca  făcând  parte  din 
teritoriul  naţional  românesc  (Magocsi,  op.  c/7.,  p.  624). 

A 

48  In  Transnistria  ocupată  de  armatele  române  se  aflau  două  municipii  (Odessa  şi  Tiraspol),  1 5 
oraşe,  18  suburbii,  1261  comune,  2468  sate.  Teritoriul  Transnistriei  era  condus  de  un  guvernator 
civil,  numit  direct  de  Antonescu,  cu  rang  de  ministru.  Era  ajutat  (secondat)  de  un  secretar  general 
(locţiitor).  Puterea  executivă  se  exercita  prin  mai  multe  direcţii  pe  domenii.  Cele  13  judeţe  (având 
flecare  3-6  cercuri,  respectiv  raioane)  erau  conduse  de  către  un  prefect.  Acesta  nu  avea  atribuţii 
executive,  ci  numai  de  control  şi  informare  către  guvernator.  Cele  64  de  cercuri  (raioane),  cuprindeau 
fiecare  aproximativ  50  de  comune  şi  erau  conduse  de  pretori.  Aceştia  erau  numiţi  direct  de  către 
guvernator.  In  exercitarea  îndatoririlor,  erau  ajutaţi  de  câte  un  consilier  local,  care  funcţionase  şi  în 
vechea  administraţie.  Pretorii  erau  răspunzători  de  întreaga  administraţie  a  cercului  şi  răspundeau 
de  toate  ramurile  de  activitate  din  cerc.  Pentru  acest  scop  existau  mai  multe  departamente:  agricultură, 
industrie,  economie,  finanţe,  comerţ,  învăţământ,  sănătate,  administraţie  locală,  mijloace  de  trans¬ 
port,  zootehnie.  Comuna,  cea  mai  mică  unitate  administrativă,  era  condusă  de  un  primar  şi  trei 
împuterniciţi  locali,  aleşi  de  către  membrii  comunităţii.  Funcţiile  administrative  în  comună  erau 
efectuate  de  către  funcţionari,  numărul  acestora  variind  în  funcţie  de  mărimea  comunei.  Sistemul 
de  apărare  din  comune  era  asigurat  de  batalioane  de  jandarmi,  recrutaţi  din  rândul  membrilor 
comunităţii  şi  se  aflau  sub  conducerea  prefectului  judeţului  din  care  comuna  şi  cercul  făceau  parte. 

A 

Sistemul  de  comunicare  între  organele  administraţiei  funcţiona  în  felul  următor:  In  comune,  în 
flecare  duminică,  avea  Ioc  la  primărie  întâlnirea  dintre  primar  şi  locuitori.  Acolo  erau  luate  principalele 
hotărâri  privind  viaţa  comunităţii.  In  cercuri  erau  organizate  întâlniri  lunare  ale  pretorilor  cu  primarii 
de  comune.  La  judeţ  avea  loc  întâlnirea  lunară  a  pretorilor  şi  primarilor  de  oraşe.  Guvernatorul 
convoca  odată  pe  lună  prefecţii  şi  directorii  diferitelor  direcţii.  Directorii  direcţiilor  aveau  întâlniri 

A 

bilunare.  In  acest  fel,  în  pofida  slabelor  mijloace  de  comunicaţii,  administraţia  funcţiona  foarte 
bine,  evitându-se  şi  birocratizarea  excesivă  (W.  HofTmann,  op.  cit.,  p.  24-26). 

4,4  W.  HofTmann,  op.  cit.,  p.  27. 

50  I.  S.  Nistor,  op.  cit.,  p.  97. 

Dar  o  grijă  deosebită  a  fost  acordată  Bisericii.  în  cei  24  de  ani  de  dominaţie 
sovietică,  fuseseră  desfiinţate  peste  1000  de  biserici,  singura  rămasă  în  picioare 
fiind  cea  din  Odessa51.  Ierarhia  bisericească  fusese  aproape  dizolvată,  credincioşii 
de  rând  rămânând  în  cea  mai  mare  parte  fără  cârmuire  duhovnicească52.  însă,  prin 
grija  autorităţilor  române,  numărul  bisericilor  care  nu  fuseseră  repuse  în  funcţiune 
până  în  anul  1943  a  scăzut  la  doar  76.  Alături  de  cei  219  preoţi  localnici,  au  fost 
aduşi  şi  250  de  preoţi  din  ţară,  parte  preoţi  militari,  parte  mobilizaţi  (cca.  200)  pe 
timpul  campaniei  de  est,  fără  ca  aceştia  să  fie  incluşi  în  structura  militară 
permanentă53. 

Trebuie  amintit  că  şi  în  privinţa  instituţiei  bisericeşti,  autorităţile  româneşti  nu 
au  intenţionat  să  supună  canonic  teritoriile  ocupate  dincolo  de  Nistru.  Astfel,  au 
considerat  că,  aceste  teritorii  continuau  să  rămână  de  jure  sub  jurisdicţia  Patriarhiei 
ruse54.  De  altfel,  guvernatorul  Transnistriei,  Gheorghe  Alexiu  a  precizat  de  la  început 

51  Ibidem. 

52  Situaţia  bisericească  din  Ucraina  sovietică  a  fost  deosebit  de  complexă.  Au  existat  de  fapt  trei 
Biserici  ortodoxe  ucrainiene.  Mai  întâi  a  existat  Exarhatul  subordonat  Patriarhiei  ruse  (acest  exarhat 
a  fost  înfiinţat  de  patriarhul  rus  Tihon  în  iulie  1918).  Apoi  exista  Biserica  Autocefală  Ucraineană, 
înfiinţată  de  Rada  Bisericii  Ortodoxe  a  toată  Ucraina  în  mai  1920.  Pentru  a  destabiliza  Biserica 
Ortodoxă  Rusă,  autorităţile  sovietice  au  recunoscut  încă  de  la  început  această  organizaţie  bisericească 
naţional ist-ucraineană.  însă,  poate  tocmai  datorită  acestui  sprijin  sovietic,  nici  un  episcop  nu  s-a 
arătat  dispus  să  participe  la  hirotonia  primului  mitropolit  al  „Bisericii  Autocefale  Ucrainiene”.  Drept 
urmare,  întâistătătorul  acesteia  a  fost  „hirotonit”  în  1921,  prin  „punerea  mâinilor”,  de  către  o  adunare 
de  laici  şi  preoţi  (nu  şi  episcopi),  fapt  care  a  izolat  această  Biserică  de  restul  Ortodoxiei  ecumenice. 
Nevăzându-şi  împlinit  ţelul  destabilizator  cu  Biserica  Autocefală  Ucraineană,  autorităţile  sovietice  au 
încurajat  o  grupare  dizindentă  a  Bisericii  ruse,  anume  „Biserica  Renovaţionistă”  (sau  „Biserica  Vie”). 
Aceasta  a  format  în  Ucraina  „Biserica  Ortodoxă  Sinodală  Ucraineană”  (autonomă  faţă  de  Biserica 

A 

Renovaţionistă  Sinodală  Rusă).  Insă,  în  cele  din  urmă,  atât  Biserica  Autocefală  Ucraineană,  cât  şi  cera 
Sinodală  (Ucraineană  şi  Rusă)  au  fost  scoase  în  afara  legii  în  1937.  Acest  fapt  însă  nu  a  constituit 
nicidecum  un  sprijin  pentru  Exarhatul  Ucrainei  (aflat  sub  jurisdicţia  Patriarhiei  Moscovei),  care  avea 
de  înfruntat  la  rândul  său  persecuţiile  autorităţilor  bolşevice.  (Mogacsi,  op.  cit.,  p.3  545-546). 

în  acest  context,  soarta  Bisericii  din  Transnistria  interbelică  a  fost  deosebit  de  grea.  Astei,  pe 
de  o  parte,  eparhiile-mitropoliile  de  Odessa  şi  Cameniţa,  aflate  sub  jurisdicţia  Patriarhiei  Moscovei, 

A 

au  continuat  să  existe.  Insă,  în  cea  mai  mare  parte,  au  fost  conduse  de  administratori.  La  Odessa, 
după  fuga  din  1 920  a  eparhului-mitropolitului  Platon  Rozdestvens’kyj  în  SUA,  eparhia  a  fost  condusă 
de  trei  administratori,  fiecare  dintre  aceştia  fiind  arestaţi  de  sovietici,  astfel  că  după  1938,  eparhia 
a  rămas  fără  cârmuitor.  La  Cameniţa,  scaunul  eparhial-metropolitan  a  rămas  vacant  în  1937  (D. 
Blazejowskyj,  op.  cit.,  p.398-399).  în  al  doilea  rând,  Biserica  Autocefală  Ucraineană  a  reuşit  să 
trimită,  din  când  în  când,  câţiva  episcopi  la  Balta  (între  1923-1930),  la  Cameniţa  (între  1922-1929) 
şi  Odessa  (între  1928-1930)  -  cf.  Ibidem ,  p.  428-429.  Prin  urmare,  administraţia  bisericească  din 
Ucraina  epocii  interbelice  a  fost  de-a  dreptul  haotică. 

53  Nina  Negru,  op.  cit.,  p.  706-707. 

54  Ar  fi  interesant  de  aflat  cum  s-a  realizat  această  jurisdicţie  canonică,  în  contextul  în  care 
Patriarhia  rusă  se  afla  sub  controlul  strict  al  lui  Stalin.  în  acelaşi  timp,  autorităţile  de  ocupaţie 
germane  nu  au  persecutat  Biserica,  acordând  libertate  atât  Bisericii  Autocefale  Ucrainiene,  cât  şi 

că:  „nu  facem  acte  de  suveranitate  pe  un  teritoriu  aflat  sub  ocupaţie  militară”55.  De 
aceea,  preoţii  şi  învăţătorii  români  au  fost  detaşaţi,  şi  nu  transferaţi  în  Transnistria. 
S-a  urmărit  reconstrucţia  fostelor  biserici  distruse  de  sovietici  şi  reînvierea  vieţii 
bisericeşti  în  acest  teritoriu.  Acest  rol  i-a  revenit  Misiunii  Ortodoxe  din  România, 
instalată  la  Tiraspol  şi  condusă  pe  perioada  1 5  septembrie  1941-1  martie  1 942  de 
către  arhimandritul  Iuliu  Scriban,  în  perioada  1  martie  1942-23  noiembrie  1942  de 
către  vicarul  Antim  Nica  (viitor  vicar  patriarhal  şi  apoi  episcop  al  Dunării  de  Jos) 
şi  în  perioada  23  noiembrie  1942-primăvara  anului  1944  de  către  mitropolitul 
Visarion  Puiu  (instalat  la  Odessa)56. 

Misiunea  ortodoxă  română  în  Transnistria  a  debutat,  prin  urmare,  la  1 5  august 
1941.  Sediul  Misiunii  s-a  aşezat  într-o  casă  modestă  din  centrul  oraşului  Tiraspol37. 
Cu  mare  bucurie,  Iuliu  Scriban  a  putut  constata  că  „bolşevicii  n-au  putut  pustii 
sufletele  şi  că  poporul  nostru  a  trecut  prin  încercări  din  cele  mai  întăritoare.  S-a 
făcut  dovada  că  nu  e  dejucat  cu  credinţa  creştinească,  fiindcă  ea  stă  bine  prinsă  de 
adâncurile  sufletului”58.  Dacă  oamenii  mai  în  vârstă  îşi  mai  aduceau  aminte  de 
biserică  din  vremea  tinereţii  lor,  arhimandritul  Iuliu  Scriban  şi-a  făcut  griji  pentru 
tinerii  care  „au  crescut  nebotezaţi,  n-au  mai  ştiut  ce  e  preot.  Ei  privesc  azi  pe  preot 
ca  o  arătare  cu  totul  necunoscută.  La  începutul  lui  septembrie  trecut,  m-am  dus  în 
satul  Slobozia  din  jos  de  Tiraspol  la  12  km.  Numaidecât  bărbaţi  şi  femei  m-au 
înconjurat  şi-mi  cereau  binecuvântarea.  Era  vădită  bucuria  lor  de  a  vedea  preot  în 

A 

satul  lor.  De  aceea  s-au  ţinut  de  mine  de  la  primărie  până  la  biserică.  In  cârdul 
acesta,  se  aflau  şi  mulţi  copii.  Dar  se  uitau  la  mine  ca  la  ceva  nemaivăzut.  Ei  nu 
erau  deprinşi  cu  preoţi.  Nu  ştiau  ce  e  noutatea  asta:  omul  cu  haină  lungă,  cu  potcap 
pe  creştet,  cu  toiag  lung  în  mână,  cum  umblam  eu.  Atunci  mi-au  spus  mamele  lor 
ce  este:  Ei  nu  mai  văzuseră  preot  şi  de  aceia  se  uitau  ca  la  ceva  nemaipomenit.  Dar 
mamele  nu-i  lăsau;  îi  îmbiau  să  vină  la  mine,  să  primească  binecuvântare,  să-mi 
sărute  mâna  şi  crucea  de  la  piept.  Copiii  însă  nu  se  speriau,  nici  nu  se  fereau  ca  de 
o  arătare  necunoscută,  ci,  dacă  vedeau  dragostea  părinţilor  lor,  dacă  auzeau  vorbele 
bune  şi  vesele  de  la  mine,  prindeau  inimă  şi  luau  parte  cu  toată  veselia  în  cârdul 
care  se  ţinea  după  mine59. 


Exarhatului  Ucrainean,  de  sub  jurisdicţia  Patriarhiei  Moscovei.  Cele  mai  multe  scaune  episcopale 
(ale  ambelor  organizaţii  bisericeşti)  au  putut  ft  din  nou  ocupate.  Astfel,  între  anii  1942-1944  a 
funcţionat,  la  Kherson,  un  eparh-mitropolit,  cu  titlul  de  Odessa-Kherson,  anume  Serafim  Kuşneruk 
(D.  Blazejowskyj,  op.  cit.f  p.  405). 

55  Nina  Negru,  op.  cit.,  p.  706. 

Ibidern,  p.  709. 

57  BOR,  anul  IX,  1942,  p.  138-139. 

5* 1,  Scriban,  Lucrarea  misionară  peste  Nistru,  în:  BOR,  anul  LIX,  1941,  p.  623. 

59  Ibidem,  p.  623-624. 

Mitropolitul  Nicolae  Bălan  în  Transnistria 

Ne  putem  imagina  puternicele  emoţii  produse  populaţiei  transnistriene  de 
misiunea  ortodoxă  română  ardeleană,  condusă  de  mitropolitul  Nicolae  Bălan,  în 
septembrie  1941.  în  Pastorala,  mai  sus  amintită,  mitropolitul  arăta  că  misiunea  a 
dus  de  la  Sibiu,  „un  vagon  plin  cu  cărţi,  cărţi  de  rugăciuni  şi  alte  cărţi  de  zidire 
sufletească  dintre  cari  unele  ne-au  fost  încredinţate  spre  a  le  împărţi  din  partea 
societăţii  noastre  ASTRA,  apoi  mii  de  cruciuliţe  şi  iconiţe  pe  cari  le-am  împărţit 
peste  tot  locul.  în  cutrierările  noastre  am  vizitat  pretutindeni  pe  iubiţii  noştri  ostaşi 
răniţi  prin  spitale.  Unde  am  întâlnit  pe  drumuri  regimente  întregi  de  ostaşi  m-am 
oprit  la  ei,  le-am  făcut  rugăciuni,  le-am  cuvântat,  le-am  împărţit  cărţi  de  rugăciuni 
şi  cruciuliţe  în  număr  mare  şi  le-am  împărtăşit  binecuvântări  ca  să  le  ajute  bunul 
Dumnezeu  în  lupta  lor*0. 

Un  moment  deosebit  l-a  reprezentat  slujba  de  sfinţire  a  bisericii  cu  hramul  Sf. 
Dumitru  din  Suhleia,  în  ziua  de  21  septembrie  1941.  Biserica  se  afla  situată  de 
partea  opusă  a  Nistrului,  faţă  în  faţă  cu  mănăstirea  Noul  Neamţ  din  Basarabia  şi 

A 

fusese  închisă  de  către  sovietici.  In  timpul  înaintării  trupelor  germane  şi  române  în 
Transnistria,  o  companie  germană,  condusă  de  căpitanul  Lehmann,  s-a  oprit  în 
cantonament  în  acest  sat.  Impresionaţi  de  inima  bună  şi  primitoare  a  locuitorilor, 
soldaţii  germani  i-au  ajutat  pe  locuitori  să  repare  biserica.  în  numai  două  săptămâni, 
biserica  din  Suhleia  avea  turlă  şi  clopotniţă,  catapeteasmă,  era  zugrăvită  şi 
împrejmuită  cu  grilaj.  Slujba  de  sfinţire  a  bisericii  a  fost  oficiată  de  mitropolitul 
Nicolae  Bălan.  Răspunsurile  au  fost  date  de  vestitul  cor  al  catedralei  din  TighinaM. 
Iată  şi  relatarea  arhimandritului  Iuliu  Scriban  despre  această  ceremonie:  „Se 
orânduise  acolo  pentru  a  fi  sfinţită  din  nou  vechea  biserică  pângărită  de  bolşevici. 
Î.RS.  Mitropolitul  Nicolae  de  la  Sibiu  avea  să  săvârşească  sfinţirea,  însoţit  fiind  de 
Vlădicii  Grigore  de  la  Huşi,  Nicolae  de  la  Oradea  şi  Partenie  al  oştirii,  care  păstoreşte 
acum  şi  episcopia  Hotinului.  Aşteptam  pe  Mitropolitul  Nicolae  în  faţa  bisericii  cu 

A 

crucea  şi  Evanghelia.  Până  să  sosească  înalt  Prea  Sfinţia  Sa  însă,  aveam  răgaz  să 

A 

privesc  câte  se  petreceau  în  forfota  lumii.  In  adevăr,  lume  peste  lume  se  îngrămădea 
să  pătrundă  în  biserică.  Aveai  dovada  că  sufletele  creştineşti  sunt  prea  bucuroase 
că  biserica  se  deschide  din  nou  în  satul  lor.  Ce  am  mai  spus  mai  sus  despre  alipirea 
oamenilor  către  biserică  se  adeverea  acum.  Locuitorii  nu  uitaseră  nimic  din  datinile 
lor  şi  veneau  acum  să  şi  le  împlinească.  Veneau  cu  multe  daruri  de  adus  la  altar,  cu 
colaci  şi  colivi  pentru  pomenirea  morţilor.  Era  viaţa  datinilor  creştineşti  în  toi”62. 

Iar  în  Pastorala  amintită  mai  sus,  mitropolitul  Nicolae  Bălan  relata:  „Am  sfinţit 
dincolo  de  Nistru  cea  dintâi  biserică  reclădită  după  alungarea  bolşevicilor.  Era 

60  Ibidem,  p.  613. 

41  Nina  Negru,  op.  cit.,  p.  707-708. 

62 1.  Scriban,  Lucrarea  misionară  peste  Nistru,  în:  BOR,  anul  LIX,  1941,  p.  624-625. 

biserica  din  Sucleia,  sat  curat  românesc  de  vreo  mie  de  familii,  aşezat  lângă  Nistru 
la  câţiva  kilometri  spre  miază-zi  de  la  oraşul  Tiraspol.  Am  auzit  cu  acest  prilej  cum 
s-a  păstrat  credinţa  pe  altarul  sufletului  poporului  ca  o  putere  mai  presus  de  lume 
ce  nu  poate  fi  zdrobită  de  nimic.  A  alergat  la  această  sărbătoare  toată  lumea  din 
satele  din  jur  câtă  a  putut  afla  despre  praznicul  ce  avea  să  se  întâmple.  Cu  lacrimi 
pe  obraji  au  urmărit  credincioşii  tot  timpul  această  sfântă  Liturghie,  cea  dintâi  pe 
care  o  auzeau  după  24  de  ani.  A  fost  o  adevărată  cutremurare  religioasă.  Parcă 
ieşise  biserica  primelor  veacuri  din  catacombe,  din  ascunzătorile  ei  de  sub  pământ. 
Se  îngrămădeau  toţi  să  se  atingă  de  vestmintele  arhiereşti,  să  sărute  crucea. 
Evanghelia.  După  Sf.  Liturghie  le-am  slujit  un  parastas  pentru  toţi  morţii  lor.  A  fost 
o  mulţumire  de  nedescris.  Câţi  morţi  scumpi  n-au  avut  un  sfert  de  veac,  câte  rudenii 
ucise  de  regimul  de  prigoană  al  bolşevismului,  fără  să  fi  avut  măcar  mângâierea 
de-a  face  prin  preot  o  slujbă  de  pomenire  pentru  ei?  Şi  acum  toată  dorinţa  lor  se 
stâmpăra.  Nu  voi  uita  nici  când  icoana  acestor  suflete  de  credincioşi  care-şi  primeau 
în  sfârşit  hrana  după  care  atâta  au  flămânzit”63. 

Misiunea  mitropolitului  Bălan  în  Basarabia  şi  Transnistria  a  fost  de  scurtă  du¬ 
rată.  Marele  ierarh  de  la  Sibiu  a  avut  însă  meritul  să  fi  condus  prima  misiune  în 
aceste  teritorii  urgisite  de  prigoana  bolşevică.  Misiunea  ardeleană  a  fost  urmată,  în 
luna  octombrie,  de  o  alta,  alcătuită  din  16  misionari  din  Episcopia  Huşilor,  iar  la  20 
decembrie  a  sosit  în  Transnistria  o  mare  echipă  misionară  din  Eparhia  Chişinăului, 
formată  din  55  de  preoţi,  sub  conducerea  preoţilor  misionari  Nicolae  Grosu  şi  T. 
Rudiev.  Tot  în  decembrie  a  sosit  din  ţară  o  altă  misiune  din  Mitropolia  Olteniei,  cu 
nouă  ieromonahi64.  Până  la  finele  anului  1 94 1  au  fost  sfinţite  aproape  30  de  biserici65. 
Tot  până  atunci  au  fost  instalaţi  în  fruntea  fiecăruia  din  cele  13  judeţe  câte  un  proto- 
iereu,  precum  şi  unul  pentru  municipiul  Odessa.  Pe  lângă  preoţii  aşezaţi  permanent 
în  parohiile  din  Transnistria  (84  în  anul  1941),  au  fost  folosiţi  preoţi  militari  români, 
precum  şi  preoţi  din  Basarabia  care,  la  cererea  credincioşilor  din  Transnistria,  s-au 
deplasat  pentru  săvârşirea  de  servicii  religioase  (botezuri,  nunţi,  înmormântări)66. 

O  altă  latură  a  activităţii  Misiunii  Ortodoxe  Române  din  Transnistria  a  constituit- 
o  reînvierea  vieţii  monahale.  Au  fost  redeschise  şapte  mănăstiri,  între  care  primele 
patru  locuite  deja  cu  monahi:  Sf.  Pantelimon  (Odessa),  cu  călugări;  Sf.  Maria 
Magdalena  (Odessa),  cu  40  de  maici,  Sf.  Antonie  (Osipovca  -  jud.  Dubăsari),  cu 
călugări;  Sf.  Treime  (Balta),  cu  călugări;  apoi  la  Şarogorod,  jud.  Moghilău;  Florina, 
jud.  Balta;  Bolişoi  Fontan,  lângă  Odessa67. 

65  BOR,  anul  LIX,  1941,  p.  611-612. 

M  BOR,  an  LX,  1942,  p.  140. 

“  Nina  Negru,  op.  cit.,  p.  709. 

66  Ibidem. 

67  BOR,  anul  LX,  1942,  p.  142. 

Dar  la  sfârşitul  lunii  martie  1944,  trupele  sovietice  au  ocupat  din  nou 
Transnistria  (iar  apoi  şi  Basarabia),  punând  capăt  unui  început  atât  de  promiţător, 
de  reînviere  a  vieţii  religioase  în  teritoriile  de  peste  Prut.  Sub  ocupaţie  sovietică,  au 
existat  eparhii  (mitropolii)  cu  şir  neîntrerupt  de  ierarhi  la  Odessa  şi  Cameniţa. 
Situaţia  vicariatelor  (a  episcopiilor  suffagane)  a  fost  însă  mai  tristă.  La  Balta  a 
putut  exista  doar  un  singur  vlădică,  doar  în  anii  1957-1958.  Totodată,  între  1945- 
1955,  a  existat  şi  o  episcopie  la  Ismail,  în  sudul  Basarabiei,  sufragană  a  mitropoliei 
de  Odessa68.  Revigorarea  vieţii  bisericeşti  pe  aceste  meleaguri  a  putut  avea  loc 
abia  după  1 990. 

Din  nou  la  Chişinău 

Pe  drumul  de  întoarcere  spre  ţară,  membrii  misiunii  ardelene  s-au  oprit  din 
nou  la  Chişinău,  „unde  făcusem  cea  dintâi  sfântă  Liturghie  în  ziua  sosirii  noastre 
acolo,  în  catedrala  cea  mare,  căreia  i-au  dat  foc  bolşevicii  la  retragerea  lor.  Intre 
zidurile  ei  afumate  şi  sub  cupola  prin  care  se  vedea  cerul,  am  cuvântat  cu  multă 
mişcare  a  inimii  poporului  adunat  în  număr  mare.  P.S.  Episcop  Efrem  de  acolo, 
atunci  când  eram  gata  de  plecare  spre  casă,  ne-a  dăruit  ca  o  amintire  pentru  călătoria 
noastră  în  Basarabia,  o  prea  frumoasă  icoană  a  Maicii  Domnului.  Ei  o  numesc 
Maica  tuturor  celor  scârbiţi,  căci  ochii  ei  sunt  plini  de  lacrimi  pentru  suferinţele  şi 

A 

pentru  păcatele  oamenilor.  In  cântări  şi  rugăciuni  ea  a  fost  adusă  cu  aceeaşi  cinstire 
în  catedrala  noastră.  Ea  va  sta  aici  ca  o  amintire  a  suferinţelor  prin  cari  au  trecut 
fraţii  noştri  basarabeni  şi  a  drumului  pe  care  plini  de  dragoste  l-am  făcut  îndată 
după  desrobirea  lor  la  ei”69. 

Mitropolitul  Nicolae  Bălan  în  apărarea  evreilor. 

Un  alt  aspect  mai  puţin  cunoscut  din  biografia  mitropolitului  Nicolae  Bălan 
este  acela  că,  în  anii  celui  de-al  doilea  război  mondial,  şi-a  adus  o  contribuţie 
decisivă  pentru  salvarea  evreilor  ardeleni  şi  oprirea  deportării  acestora  în  lagărele 
din  Transnistria. 

în  1939,  România  se  afla  pe  locul  al  treilea  în  Europa  în  privinţa  numărului  de 
cetăţeni  evrei  (aproximativ  800.000  de  persoane).  La  sfârşitului  anului  1 940,  după 
ocuparea  Basarabiei  şi  Bucovinei  de  nord  (unde  vieţuiau  aprox.  300.000  evrei)  şi 
cea  a  nordului  Transilvaniei  (unde  erau  înregistraţi  alţi  150.000  evrei),  sub 
administraţie  românească  au  mai  rămas  aproximativ  330.000  evrei’0. 

68  D.  Blazejowskyj,  op.  cit.,  p.  408-410. 

69  BOR,  anul  LIX,  1941,  p.  612. 

70  Din  datele  statistice  oficiale,  la  6  septembrie  1 940,  la  o  populaţie  a  României,  de  1 3.299. 1 85, 
numărul  evreilor  era  de  328.962  (fără  Basarabia,  Bucovina,  Transilvania  de  nord  şi  Dobrogea  de  sud), 
adică  2,4%  din  populaţie  (Moses  Rosen,  Martiriul  evreilor  din  România.  Bucureşti,  1991,  p.  XX). 

Legislaţia  antievreiască,  adoptată  încă  din  timpul  regelui  Carol  II,  a  fost  înăsprită 
după  începutul  celui  de-al  doilea  război  mondial.  Astfel,  aproape  toţi  evreii  au  fost 
lipsiţi  de  cetăţenia  română.  însă  un  caz  deosebit  l-au  constituit  evreii  din  Basarabia, 
învinuiţi  de  autorităţile  româneşti,  după  realipirea  provinciei  în  vara  anului  1941, 
de  colaboraţionism  cu  foştii  ocupanţi  sovietici.  Din  această  cauză,  mareşalul  Anto- 
nescu  a  decis  deportarea  tuturor  evreilor  din  Basarabia  şi  Bucovina  de  nord  în 
lagăre  special  înfiinţate  în  Transnistria. 

în  ziua  de  17  octombrie  1941,  un  membru  al  Legaţiei  germane  din  Bucureşti 
scria  că  a  fost  informat  de  către  directorul  general  Lecca71  despre  evacuarea,  din 
ordinul  lui  Antonescu,  a  110.000  de  evrei  din  Bucovina  de  nord  şi  Basarabia,  în 
două  păduri  din  preajma  Bugului72.  Potrivit  surselor  evreieşti,  numărul  celor  de¬ 
portaţi  în  Transnistria  a  fost  de  185.00073. 

însă  în  vara  anului  1942,  autorităţile  germane  au  cerut  guvernării  Antonescu 
să-i  deporteze  pe  toţi  locuitorii  evrei  din  România,  inclusiv  pe  cei  din  sudul 
Ardealului  şi  din  Banat.  Drept  urmare,  acţiunea  de  deportare  a  acestora  urma  să  se 
desfăşoare  în  jurul  datei  de  10  septembrie  1942.  Populaţia  evreiască  din  România 
s-a  alarmat  şi  a  întocmit  în  data  de  22  august  1942  o  Notă  de  protest  împotriva 
acestei  măsuri,  cerând  şi  justificarea  ei74. 

în  vederea  prevenirii  punerii  în  practică  a  cestor  noi  deportări.  Alexandru  Şaffan, 
în  numele  Consiliului  Clandestin  „  Sfatul  evreiesc  ”,  a  încercat  mai  multe  demersuri 
pe  la  autorităţi  şi  persoane  influente.  După  contactarea,  fără  succes,  a  Regelui,  a  lui 
Iuliu  Maniu,  a  lui  Dimitrie  Lupu  (preşedintele  înaltei  Curţi  de  Justiţie),  a  nunţiului 
papal,  conducătorii  comunităţii  evreieşti  au  încercat  un  demers  disperat  -  adresarea 
unei  cereri  de  ajutor  mitropolitului  Bălan  (în  pofida  faptului  că  era  considerat  un 
„antisemit  notoriu”,  datorită  sprijinului  acordat  mişcării  de  dreapta).  Deoarece  la 
Sibiu  se  afla  un  cartier  general  al  Gestapoului,  Al.  Şaffan  a  trimis  un  curier  secret 
la  Sibiu,  rugându-1  pe  mitropolit  să  vină  la  Bucureşti  la  o  întâlnire  confidenţială. 
Dar  iată  în  continuare  relatarea  lui  Alexandru  Şaffan:  „Şi  iată  că  minunea  s-a 
produs...  Acelaşi  om  care  se  arătase  întotdeauna  distant  faţă  de  mine  în  Senat,  (...) 
a  răspuns  Şef  Rabinului  că  îl  va  întâlni  la  Bucureşti,  la  domiciliul  uneia  din  rudele 

71  La  sfârşitul  anului  1941,  a  fost  dizolvată  Comunitatea  ortodoxă  evreiască  şi  s-a  înfiinţat,  la 
începutul  anului  1942,  din  ordinul  Guvernului  român.  Centrala  evreilor  din  România,  condusă  de 
Nandor  Ghingold,  supravegheată  de  consilierul  ministerial  Lecca.  In  paralel  funcţiona  Consiliul 
clandestin  evreiesc,  condus  de  rabinul  Alexandru  Şafran.  Pentru  mai  multe  amănunte,  a  se  vedea 
volumul  memorialistic  al  lui  A.  Şafran,  Un  tăciune  smuls  flăcărilor.  Comunitatea  evreiasca  din 
România  1939-1947,  Bucureşti,  1996, 

72  Moses  Rosen,  op.  cit.y  p.  XXIII. 

73  Evreilor  din  teritoriile  realipite  li  s-au  adăugat  şi  un  număr  de  evrei  din  jud.  Dorohoi  (/&/- 
demy  p.  XXV). 

74  Nota  a  fost  publicată  în  Ibidem ,  p.  206-207. 

sale,  generalul  Văitoianu,  fost  prim-ministru...  Uşile  care  păreau  atât  de  ermetic 
închise  începeau  să  se  deschidă,  un  miracol  era  pe  cale  să  se  înfăptuiască. . .  La 
începutul  discuţiei  noastre,  Mitropolitul  mi  s-a  părut  la  fel  de  rece  ca  de  obicei. 
I-am  descris  situaţia  extrem  de  critică  în  care  se  aflau  evreii  din  sudul  Transilvaniei, 
a  căror  deportare  în  Polonia  nu  mai  era  decât  o  chestiune  de  ore.  A  păstrat  o  figură 
nepăsătoare.  Atunci  am  ridicat  tonul,  aproape  că  i-am  strigat  faptul  că  după  moartea 
noastră  ne  vom  regăsi  în  faţa  Judecătorului  Suprem  şi  că  atunci  îi  voi  reaminti  de 
moartea  a  zeci  de  mii  de  evrei,  aceşti  nevinovaţi  de  care  era  răspunzător  fiindcă 
trăiau  în  eparhia  sa.  Surprins,  fără  îndoială,  de  violenţa  cuvintelor  mele,  a  părut 
deodată  tulburat.  S-a  ridicat  şi  a  început  să  străbată  camera  în  lung  şi-n  lat.  S-a 
aşternut  o  tăcere  grea.  Brusc,  Mitropolitul  s-a  aşezat  din  nou  şi  m-a  privit  cu  o 
intensitate  crescândă.  Faţa  lui  părea  mai  blândă.  A  ridicat  receptorul  telefonului 
care  se  afla  lângă  el  şi  a  chemat  biroul  mareşalului  Antonescu,  spunând  că  vrea  să 

A 

fie  primit  de  urgenţă.  însuşi  mareşalul  a  venit  la  aparat  şi  l-a  invitat,  chiar  în  aceeaşi 
zi  la  dejun.  Văzând  în  ce  măsură  întreaga  sa  atitudine  s-a  schimbat,  am  insistat 
povestindu-i  mitropolitului  un  episod  înfricoşător  pe  care  mi  l-a  relatat  Iuliu  Maniu 
însuşi:  în  urmă  cu  câteva  zile,  trecând  pe  strada  Sfântul  Ioan  Nou,  a  auzit  strigăte 
sfâşietoare  ce  veneau  dintr-un  imobil.  S-a  oprit  ca  să  întrebe  ce  se  întâmplă  şi  i  s-a 
răspuns  că  era  vorba  de  nişte  evrei  închişi  acolo  pentru  a  fi  deportaţi  în  Transnistria. 
Maniu,  acest  om  atât  de  dur,  a  fost  emoţionat  şi  a  încercat  să  obţină  anularea 
ordinului,  dar  în  zadar.  «Dumneavoastră,  am  spus  eu  Mitropolitului,  Dumneavoastră 
aţi  putea  face  ceva  pentru  aceşti  nenorociţi».  Trebuia  făcut  acum  apel  la  Mihai 
Antonescu.  A  doua  minune:  Bălan  a  telefonat  şi  i-a  cerut  primului  ministru  să  se 
ocupe  de  această  problemă.  Iar  evreii  de  pe  strada  Sfântul  Ioan  Nou  nu  au  mai  fost 
deportaţi.. .  Ora  dejunului  se  apropia.  Mitropolitul  se  pregătea  să  răspundă  invitaţiei 
mareşalului.  L-am  condus  în  curte  până  la  automobilul  său.  Pleca.  (...)  Odată  instalat 
în  automobil,  mi-a  întins  mâna,  m-a  privit  drept  în  ochi  şi  mi-a  şoptit  să  nu  uit 
această  zi.  (...)  La  orele  3,  a  sunat  telefonul.  O  voce  gravă  şi  sigură  de  sine  s-a 
făcut  auzită.  Era  Mitropolitul  Bălan.  Vroia  să-mi  spună  că  a  obţinut  de  la  mareşalul 
Antonescu  anularea  ordinului  de  deportare  a  evreilor  din  sudul  Transilvaniei”75. 

Acest  gest  extraordinar  nu  a  fost  uitat  de  Şef  rabinul  Şaffan,  astfel  că  într-un 
alt  loc  din  memoriile  sale,  fostul  conducător  al  evreilor  din  România  relata:  „într-o 
zi,  după  eliberare ,  pe  când  mă  aflam  acasă,  în  strada  Spătarului,  un  bărbat  cu  o 
înfăţişare  gravă  a  venit  şi  a  cerut  să  fie  primit.  A  spus  că  este  profesor  la  Institutul 
Teologic  ortodox  din  Sibiu  şi  că  vine  din  partea  Mitropolitului  Bălan.  (...)  Vizitatorul 
s-a  prezentat,  cu  o  ţinută  foarte  demnă,  şi  m-a  informat  că  mitropolitul  se  află 
într-o  situaţie  foarte  grea,  ameninţat  cu  arestarea,  dintr-o  clipă  în  alta,  şi  mă  întreabă 
dacă  îmi  amintesc  de  o  anumită  zi  din  vara  anului  1942.  Aş  putea  să  intervin  şi  eu 


1-  A.  Şafran,  op.  cit.,  p.  98-100. 

la  rândul  meu?  (...)  Ca  urmare  a  intervenţiilor  mele.  Mitropolitul  Bălan  a  scăpat  de 
arestare  şi  de  a  fi  judecat  ca  criminal  de  război.  De  altfel,  şi-a  păstrat  postul  de 
Mitropolit  al  Transilvaniei”76. 

însă  Al.  Şafran  nu  a  uitat  în  întreaga  sa  viaţă  sprijinul  primit  de  la  Nicolae 
Bălan.  Drept  urmare,  a  evocat  aceste  evenimente  şi  în  cadru!  unui  interviu  acordat 
postului  naţional  de  televiziune  (difuzat  în  data  de  18  ianuarie  2000)77. 

în  loc  de  concluzie 

Părinte  spiritual,  mitropolitul  Nicolae  Bălan  a  împărtăşit  sentimentele  semenilor 
săi  care  doreau  să  se  roage  în  libertate  şi  linişte  Părintelui  ceresc.  Impresionat  de 
cele  văzute  la  fraţii  de  peste  Prut  şi,  mai  ales,  de  peste  Nistru,  şi-a  împărtăşit 
mulţumirea  păstoriţilor  săi,  în  Pastorala,  mai  sus  amintită:  „Şi  mi-am  zis  văzându-i: 
Când  te  vei  întoarce  acasă  spune  credincioşilor  din  Ardeal  că  prin  nimic  nu  poate  fi 
mulţumit  sufletul  omului  şi  al  poporului  ca  prin  credinţă.  Spune  tuturor  fiilor  Bise¬ 
ricii  din  Ardeal  să-şi  întărească  credinţa,  să-şi  încălzească  mai  mult  rugăciunea  de 
mulţumită  cătră  Dumnezeu  că  i-a  ferit  de  asemenea  încercări,  să-şi  învioreze  iubirea 
faţă  de  Dumnezeu  şi  de  aproapele,  căci  acestea  formează  chiagul  care  leagă  pe  om 
de  om  într-o  frăţie  ce  nu  poate  fi  biruită  de  nici-o  durere”78.  Faptul  că  acelaşi  senti¬ 
ment  de  frăţie  omenească  şi  de  dorinţă  de  libertate  l-a  animat  în  tot  cursul  vieţii 
sale,  demonstrează  şi  crezul,  exprimat  în  ziua  de  26  septembrie  1943,  în  cadrul 
Adunării  generale  a  Asociaţiunii  ASTRA  de  la  Sibiu:  „Dreptul  la  libertate  nu  poate 
fi  un  privilegiu  al  naţiunilor  mari,  ci  el  este  acordat  de  Dumnezeu  tuturor  oamenilor. 
De  aceea,  urmând  pilda  marilor  naţiuni  care  şi-au  cucerit  prin  grele  şi  îndelungate 
străduinţe  libertatea  şi  unitatea  lor,  dăm  şi  noi  expresiune  nestrămutatei  noastre 
voinţe  de-a  reîntregi  hotarele  ţării,  pentru  a  cuprinde  între  ele  pe  toţi  fiii  neamului. 
Mărturisim  în  faţa  lumii  întregi,  fără  temere,  această  cea  mai  arzătoare  aspiraţiune 
a  sufletelor  noastre.  Şi  sunt  convins  că,  odată  ce  toţi  românii  sunt  hotărâţi  să 
urmărească  cu  toată  fiinţa  lor  acest  ideal  şi  să  aducă  jertfă  pentru  înfăptuirea  lui,  el 
va  fi  necondiţionat  realizat”79. 


Lector  dr.  Paul  BRUSANOWSKI 
Facultatea  de  Teologie  Ortodoxă  «Andrei  Şaguna»,  Sibiu 


76  Ibidem,  p.  218-219. 

77  Cf.  M.  Păcurariu,  Cărturari  sibieni  de  altădată,  Cîuj-Napoca,  2002,  p.  349. 
7'BOR,  anul  LIX,  1941,  p.  612. 

7<>  M,  Păcurariu,  Cărturari  sibieni...,  p.  348. 

The  Metropolitan  Nicolae  Bălan  and  the  Mission  of  the  Romanian  Or- 
thodox  Church  in  Basarabia  and  Transnistria  during  the  Second  World  War 

After  the  reconquest ,  in  August  1941 ,  of  Basarabia  and  Northern  Bukovina 
by  the  Romanian  troops,  the  metropolitan  Nicoale  Bălan  sent  to  the  liberated  ter- 
ritories  a  mission  of  56  priests  front  the  bishoprics  of  Sibiu ,  Arad ,  Caransebeş , 
Oradea  and  Timişoara .  Each  priest  should  worship  and preach  in  a  village  daily 
according  to  a  pre-established  order  The  missionaries  carried  with  them  a  large 
amount  of  liturgical  and  religious  books  and  urged  the  population  to  re-open  and 
rebuild  the  churches .  During  the  twenty  days  of  this  mission  a  thousand  liturgical 
Services  were  thus  performed '  A  country  library  endowed  with  books  edited  by  the 
Metropolitanate  ofTransylvania  or  ojfered  by  the  ASTRA  Society  was  openedwithin 
each  village.  In  21st  of  September,  the  same  year,  metropolitan  Bălan  consecrated 
in  Transnistria  the  fir  st  church  re-opened  after  24  years  of  Bolshevik  regime.  It  is 
worth  noting  the  fact  that  Nicolae  Bălan  interceded  the  marshal  Ion  Antonescu  for 
the  Jews  within  the  territory  ofhis  archbishoprîc  in  order  to  save  them  of  deporta- 
tion  to  Transnistria .  A  testimony  of  his  efflcient  action  to  stop  the  imminent  depor- 
tation  is  ojfered  by  the  chief-rabbi  Alexander  Shafran. 


MITROPOLITUL  NICOLAE  BĂLAN  -  SPRIJINITOR 
AL  ÎNVĂŢĂMÂNTULUI  BRAŞOVEAN 


Monumentalele  volume  dedicate  de  posteritate  marelui  ierarh  al 
Ardealului, Mitropolitul  Nicolae  Bălan,  editate  la  20  de  ani  şi  respectiv,  la  50  de 
ani  de  arhipăstori'  au  pus  în  lumină  marea  contribuţie,  pe  care  acest  demn  urmaş 
al  marelui  mitropolit  Andrei  Şaguna  a  adus-o  pe  altarul  valorilor  spirituale 
româneşti. 

Fireşte  că  Braşovul  şi  în  speţă  biserica  Sf.  Nicolae  din  Şcheii  Braşovului  şi 
gimnaziul  şagunian,  care  deveniseră  încă  din  vremea  mitropolitului  Şaguna 
lăcaşurile  de  cult  şi  cultură  care  au  alimentat  din  plin  valorile  culturii  naţionale 
prin  slujitorii  altarului  şi  ai  şcolii,  nu  puteau  rămâne  în  afara  sferei  de  preocupare 
din  partea  marelui  ierarh  Nicolae  Bălan. 

îl  aflăm  pe  înaltul  ierarh  participând  cu  însufleţire  la  evenimentul  din 
duminica  zilei  de  10  noiembrie  1946,  când  se  sfinţea  pictura  Bisericii  voievodale 
din  Şchei,  în  urma  contribuţiilor  deosebite  ale  marelui  artist  al  penelului,  pictorul 
Costin  Petrescu,  (vestit  şi  pentru  fresca  Ateneului  din  capitală),  prilej  cu  care  s-a 
sfinţit  şi  frumoasa  catapeteasmă  a  bisericii  realizată  de  ieromonahul  Balintoiu  din 
Banat.  Avea  să  fie  însoţit  înaltul  ierarh  de  Prea  Sfinţia  Sa  Nicolae  Colan  al  Clujului 
şi  dr.  Nicolae  Popovici  al  Orăzii,  dar  şi  de  un  impresionant  sobor  de  preoţi,  conduşi 
în  alai  spre  biserică  de  Junii  din  Şcheii  Braşovului,  călări  şi  îmbrăcaţi  în  pitoreştile 
lor  costume  naţionale.  Nu  a  lipsit  de  la  această  sărbătoare  creştină  nici  şeful 
guvernului  român,  dr.  Petru  Grozea  „fiul  Ardealului,  fecior  de  preot  ortodox  şi  cel 
mai  vechi  deputat  eparhial",  după  cum  se  apreciază  în  sumara  prezentare  a 
evenimentelor  în  Anuarul  liceului  „Andrei  Şaguna’'2.  In  aceste  condiţii,  parohul 
bisericii  dr.  Nicolae  Stinghe,  pentru  activitatea  sa  deosebită,  este  ridicat  la  rangul 

1  Omagiu  înalt  Prea  Sfinţiei  Sale  dr.  Nicolae  Bălan  -  Mitropolitul  Ardealului  -  la  douăzeci  de 
ani  de  arhipăstorie ,  Tiparul  Tipografiei  Arhidiecezane,  Sibiu,  1 940  :  Omagiu  înalt  Prea  Sfinţiei  Sale 
dr.  Nicolae  Bălan  -  Mitropolitul  Ardealului,  1905- 195 5  -  la  cine  teci  ani  de  activitate  bisericească , 
editat  de  „Telegraful  Român”,  Sibiu  1956. 

:  St.  Gh.  Mărculescu,  director  şi  Ion  Nicoară,  subdirector.  Anuarul  Liceului  «Andrei  Şaguna», 
1945-1946  şi  1946-1947,  Braşov,  1947,  p.  XXIX-XL. 

de  protopop  stavrofor  (purtător  de  cruce),  iar  prin  cuvântul  de  învăţătură  a  I.P.S. 
Sale  Nicolae  Bălan  „a  arătat  rolul  acestei  biserici  în  istoria  naţională,  culturală  şi 
în  ortodoxia  noastră”3. 

Nu  fără  semnificaţie  este  remarcată  prezenţa  în  rândurile  autorităţilor 

A. 

confesionale  de  conducere  ale  Liceului  „Andrei  Şaguna”  şi  a  I.P.S.  Sale  dr. 
Nicolae  Bălan,  în  calitate  de  preşedinte,  din  partea  Consiliului  Arhiepiscopesc, 
alături  de  vicarul  arhiepiscopesc.  Prea  Sfinţitul  Teodor  Scorobeţ,  şi  de  protopopul 
stavrofor  dr.  Nicole  Stinghe,  parohul  Bisericii  Sf.  Nicolae.  Fireşte  că  în  această 
calitate  înaltul  Ierarh  îşi  asuma  o  deplină  responsabilitate  faţă  de  cest  institut 
confesional,  aflat  sub  puterea  de  deconfesionalizare  din  partea  atitudinilor 
comuniste  din  epoca  de  exces  stalinistă.  Erau  anii  în  care  din  sala  festivă  a  liceului 
se  aruncau  în  gârlele  Braşovului  tablourile  marilor  ctitori  pictate  de  Mişu  Popp 
,  iar  vechile  cărţi  de  cult  şi  cultură  erau  duse  în  „elan  patriotic”  de  „eroii 

A 

poporului”  pentru  a  fi  arse  în  pieţe  publice.  Cu  sprijinul  înaltului  Ierarh,  tablourile 
au  fost  „dosite”  în  arhiva  istorică  a  Bisericii  Sf.  Nicolae,  care  le  dăruise  liceului 
cu  mulţi  ani  în  urmă,  iar  cărţile  vechi  au  revenit  în  patrimonial  bisericii  Sf. 
Nicolae,  care  a  ctitorit  vechiul  gimnaziu. 

Cea  mai  mare  manifestare  braşoveană,  care  s-a  bucurat  de  sprijinul  şi 
participarea  marelui  ierarh,  a  fost  prilejuită  de  aniversarea  a  75  de  ani  de  la 
înfiinţarea  primului  gimnaziu  braşovean,  programată  pentru  27,  28  şi  29  iunie 
1925,  condiţii  în  care,  în  calitatea  sa  de  preşedinte  al  manifestărilor,  mitropolitul 
Nicolae  Bălan  a  transformat  jubileul  într-o  sărbătoare  naţională.  Evenimentele  se 
petreceau  la  puţin  timp  după  Unirea  cea  mare  a  Românilor  şi  în  efervescenţa  încă 
păstrată  de  la  marile  evenimente  de  la  1918. 

Graţie  unui  monumental  Anuar  editat  cu  acest  prilej,  avem  posibilitatea  să 
cunoaştem  îndeaproape  cele  petrecute  atunci  şi  mai  ales  implicaţia  directă  a 
marelui  ierarh4.  Aflăm  din  documente  că  s-a  realizat  cu  cest  prilej  un  impresionant 
tablou  cu  fotografiile  tuturor  profesorilor,  care  au  slujit  acest  institut  de 
învăţământ  braşovean  timp  în  cei  75  de  ani  de  activitate.  In  acelaşi  context,  cu 
intenţia  de  a  fi  expuse  în  sala  festivă  a  liceului,  s-a  realizat  portretul  fostului 
director  Virgil  Oniţiu  de  către  cunoscutul  pictor  Costin  Petrescu  (care  a  realizat 
şi  fresca  din  Biserica  Sf.  Nicolae),  precum  şi  portretul  protopopului  erou  de  la 
1918,  dr.  Vasile  Saftu  de  către  pictorul  bucureştean  Al.  Steriade.  Din  iniţiativa 
marelui  ierarh  s-au  strâns  fonduri  pentru  deschiderea  unui  „cămin  şcolar”,  care 
să  hrănească  şi  să  adăpostească  elevii  săraci,  spaţiu  care  s-a  amenajat  în  subsolul 
impozantului  edificiu  liceal. 

3  Idem,  p.  XL. 

4  Dr.  losif  Blaga,  Anuarul  Liceului  Ortodox  Român  „  Andrei  Şaguna  ’ '  din  Braşov  (LX şi  LXI)  Anul 
jubiliar  1924-1925 ,  al  75-lea  an  şcolar ,  Tipografia  A.  Mureşianu:  Branisce  &  Co.  Braşov,  1925,  164  p. 

A 

In  prezenţa  înaltului  ierarh  şi  a  celor  patru  miniştri  foşti  şagunişti  (dr.  Constantin 
Angelescu,  Al.  Constantinescu,  Generalul  Traian  Moşoiu  şi  Alexandru  Lapedatu),  ca 
să  nu  mai  amintim  aici  pe  reprezentanţii  din  partea  Academiei  Române,  Universităţii 
Cluj  ş.a.,  se  deschid  festivităţile  în  după  amiaza  zilei  de  sâmbătă  27  iunie. 

Festivităţile  au  fost  precedate  de  solemna  primire  a  înaltului  ierarh.  Sosind 
cu  trenul  de  Oradea  -  se  preciza  în  ziarul  loca)5,  „  Mitropolitul  este  întâmpinat  de 
di  dr.  îosif  Blaga,  protopopul  Braşovului \  de  d-nii  Nicolae  Iorga,  Mihai  Popovici 
(preşedintele  „Astrei”,  n.n.\  general  Olteanu...  în  câteva  secunde  sala  de  recepţie 
devine  prea  neîncăpătoare ...  Directorul  Blaga,  adre  sandu- se  I.  P.  S.  Sale ,  tălmăceşte 
sincera  bucurie  a  Braşovenilor,  cărora  le  este  dat  să  vadă  în  scurt  timp ,  pentru  a 
doua  oară  în  mijlocul  lor  pe  iubitul  Arhiepiscop ,  care  a  lăsat  impresii  neuitate  în 
acest  centru  românesc ...  să  prezideze  serbările  jubiliare  ale  liceului  Andrei 
Şaguna ... 

Festivităţile  au  început  în  sala  mare  a  liceului  cu  o  serenadă  susţinută  de  orches¬ 
tra  şcolii,  urmată  de  un  imn  festiv  executat  de  corul  liceului  şi  al  Batalionului  II  vânători, 
dirijaţi  de  vestitul  compozitor  şi  profesor  şagunist,  Gheorghe  Dima.  Până  seara  târziu 
s-au  cântat  multe  alte  cântece,  între  care  şi  imnul  studenţesc  „Gaudeamus  igituf  \ 

Un  episod  deosebit  de  sentimental  s-a  petrecut  prin  gestul  înaltului  Ierarh  de 
a  decora  pe  preotul  Ion  Maximilian  din  Stupini,  tatăl  valorosului  pictor  şagunist, 
care  donează  toată  averea  sa  pentnfbuna  desfăşurare  a  cursurilor  liceului. 

în  dimineaţa  celei  de-a  doua  zi,  duminică,  28  iunie,  are  loc  liturghia  arhierească 
la  Biserica  Sf.  Nicolae,  predica  fiind  susţinută  de  protopopul  îosif  Blaga,  urmată  de 
parastasul  de  pomenire  a  înaintaşilor  la  toate  bisericile  din  Braşov.  în  cimitirul  istoric 
din  Groaveri,  al  Bisericii  Sfânta  Paraschiva,  se  dezveleşte  monumentul  fostului  di¬ 
rector  Virgil  Oniţiu6,  condiţii  în  care  corul  dirijat  de  Gheorghe  Dima  interpretează 
„Deşteaptă-te  Române”,  iar  Axente  Banciu,  cunoscutul  filolog  şcheian  susţine,  în 
prezenţa  Ierarhului,  un  emoţionant  discurs.  Manifestările  continuă  la  liceu  printr-un 
discurs  al  Mitropolitului  Nicolae  Bălan,  urmat  de  cel  al  directorului  îosif  Blaga, 
însoţit  de  mai  multe  interpretări  muzicale  corale.  S-a  vizitat  apoi  expoziţia  care 
cuprindea  lucrările  literare  ştiinţifice  şi  artistice  ale  profesorilor  şi  foştilor  elevi, 
precum  şi  expoziţia  de  pictură  a  valorosului  profesor  şagunist  Valeriu  Maximilian. 
Seara  a  avut  loc  un  Festival  artistic  în  Sala  Apolo  (azi  Palatul  Reduta)  cu  piese  din 
Nicole  Popovici,  Gheorghe  Dima,  Pucini,  Verdi  ş.a. 

A 

„  Faptul  că  a  venit  şi  cu  această  ocaziune  în  mijlocul  nostru  LP.S  Sa,  iubitul  şi 
veneratul  Cap  al  Bisericii  noastre  -  ţinea  să  sublinieze  direcţiunea  liceului  în  ra¬ 
portul  prezentat  Consistoriului  arhidiecezan  şi  Eforiei  şcolare7  -  şi  a  condus  însuşi 

5  „Gazeta  Transilvaniei”,  nr.  din  28  iunie  1925. 

6  Realizat  in  marmoră  albă  la  şcoala  de  arte  şi  meserii  din  Zlatna. 

7  Dr.  îosif  Blaga,  Anuarul ...,  p.  10. 

festivităţile,  a  dat  acestora  o  măreţie  de  nedescris,  cu  toate  urmările  ei  puternice  şi 
binefăcătoare,  care  vor  spori  puterea  de  viaţă  a  şcoalelor  noastre  pentru  viitor...  ". 

A 

Ne  îngăduim  să  reproducem  câteva  fragmente  din  discursul  I.P.S.  Sale  dr. 
Nicolae  Bălan,  susţinut  cu  acest  prilej  în  sala  festivă  a  liceului  „Andrei  Şaguna”  şi 
reprodus  în  Anuarul  jubiliar  al  Liceului  după  note  stenografice: 

„Am  venit  la  această  înălţătoare  sărbătoare  a  culturii  noastre  -  ţinea  să 
precizeze  de  la  început  înaltul  ierarh  -  pentru  ca  să  aduc  prinosul  de 
recunoştinţă  şi  admiraţie ,  al  meu  şi  al  Bisericei ,  pentru  marea  operă  naţională 
săvârşită  de  către  luminatele  noastre  şcoli  din  Braşov ;  în  decursul  celor  75 
ani  de  la  înfiinţarea  lor;  am  venit  să  mă  închin  înaintea  jertfei  şi  iniţiatorilor, 
înaintea  muncii  devotate  şi  pline  de  idealism  a  tuturora  acelora,  cari  şi-au 
jertfit  puterile  sufleteşti,  ca  să  ducă  la  îndeplinire  această  operă,  din  care  s- 
au  revărsat  atâtea  binefaceri  asupra  sufletului  întregului  nostru  popor... 
Aşezată  aici,  în  apropierea  Carpaţilor,  în  drumul  care  ducea  către  fraţii  noştri 
-  ţinea  să  precizeze  în  continuare  marele  ierarh  — ,  această  şcoală,  încă  de  la 
întemeierea  ei,  a  mijlocit  schimbul  sufletesc  dincoace  şi  dincolo  de  Carpaţi  şi 
ea  însăşi  a  fost  susţinută  -  pe  lângă  jertfele  parohiei  din  Cetate  şi  a  clei  de  la 
Sfântul  Nicolae  conştientă  de  tradiţia  rămasă  în  sânul  ei  de  la  marele  Voievod 
Neagoe  şi  pe  lângă  jertfele  atâtor  oameni  de  bine  din  Braşov  şi  din 
împrejurime  ...Credincioasă  întotdeauna  idealului,  reprezentând  credinţa 
strămoşească  armonizată  într-o  sinteză  superioară  cu  idealul  culturii  naţionale, 
această  şcoală,  pusă  la  adăpostul  bisericii,  priveşte  cu  mândrie  la  opera  pe 
care  a  îndeplinit-o  în  trecut  şi  cu  nădejde  îşi  îndreaptă  privirile  către  opera 
constructivă,  pe  care  are  să  o  îndeplinească  de  aici  înainte... 

Să  rămâneţi  şi  pe  mai  departe  credincioşi  acestor  principii  -  îndemna  în 
încheiere  marele  ierarh  pe  tinerii  studioşi  -  precum  şcoala,  mama  voastră  cea 
bună,  statornic  va  rămânea  întru  mărturisirea  şi  neclintita  afirmare  a  lor ...  vi¬ 
vant,  eres  cent,  floreant  ”8. 

Ecourile  evenimentelor  de  la  Braşov  le  regăsim  în  toate  publicaţiile  timpului: 

-  „Gazeta  Transilvaniei”  prezintă  evenimentele  sub  titlurile  „Jubileul  de  75 
de  ani  al  liceului  Andrei  Şaguna  -  o  grandioasă  sărbătoare  a  educaţiei,  culturei  şi 
conştiinţei  naţionale”,  redând  chronologic  toate  evenimentele  şi  conferinţele 
susţinute  de  mitropolitul  Nicolae  Colan,  istoricul  Nicolae  Iorga,  filologul  Costantin 
Lacea,  protopopul  Iosif  Blaga  ş.a. 

-  „Universul”  din  28  iunie  1925,  sub  titlul  „  Mari  sărbători  culturale  la 
Braşov”,  redând  succint  desfăşurarea  evenimentelor  ţine  să  aducă  amănunte  cu 
privire  la  personalităţile  care  au  ieşit  de  pe  băncile  acestui  important  institut  de 
învăţământ. 


*  Anuarul  Jubiliar...,  op.  cit.  p.  13-14. 

-  „Dimineaţa”,  în  numerele  din  28  şi  din  29  iunie  1925,  sub  titlurile: 
„Sărbătoarea  muncii”  şi  „Serbările  liceului  Andrei  Şaguna”,  insistă  asupra 
festivităţilor  „Astrei”  dedicate  acestui  eveniment  şi  asupra  manifestărilor  de  la  Teatrul 
Naţional  din  Braşov,  organizate  de  foştii  elevi  şi  profesori  ai  liceului,  prezentând 
între  altele  conferinţa  filologului  Bogdan  Duică,  discursul  lui  Cicio  Pop  ş.a. 

-  „Telegraful  Român”,  nr.  48-49  din  4  iulie  1 825,  tot  sub  titlul  „Aniversarea 
de  la  Braşov”  prezintă  o  sinteză  a  evenimentelor  şi  implicaţia  acestora  în  mersul 
înainte  al  acestui  aşezământ  de  spiritualitate. 

-„Cuvântul”  nr.  1 91 ,  din  29  iunie  1 925  sub  titlul  „Aniversarea  de  la  Braşov” 
evidenţiază  importanţa  acestor  evenimente  în  context  naţional. 

Contribuţii  similare  aduc  multe  alte  periodice,  dintre  care  menţionăm: 
„Viitorul”,  „România”,  „Patria”,  „Neamul  Românesc”,  „Cuvântul  Poporului”, 

„Revista  Tinerimea  Română”,  „Transilvania”  ş.a. 

* 

înaltul  Ierarh  Nicolae  Bălan,  prezent  la  Braşov  pe  tot  timpul  desfăşurării 
evenimentelor,  avea  să  revină  aici  în  19  octombrie  1941  pentru  a  sfinţi  capela 
internatului  liceului  „Andrei  Şaguna”,  cu  hramul  „Sf.  Gheorghe”,  amenajată  sub 
îndrumarea  ÎP.S.  Sale  în  clădirea  istorică  a  internatului  (dăruită  în  acest  scop  de 
negustorul  Bentoriu  în  1910),  cu  concursul  preotului  Vasile  Coman  (viitorul  episcop 
de  Oradea)  şi  a  profesorului  Valeriu  Maximilian,  care  a  pictat  integral  capela. 
„Am  venit  -  ţinea  să  precizeze  înaltul  Ierarh  în  predica  slujbei  de  sfinţire  -  cu 
mare  bucurie  să  sfinţesc  capela  liceului  nostru ,  la  izvoarele  căruia  de  apă  vie 
s-au  adăpat  atâţia  oameni  însemnaţi  ai  neamului  nostru .  De  aici  înainte ,  pe  aripile 
rugăciunii  vă  veţi  mărturisi  cugetele  şi  inima  Mântuitorului  -  se  adresa  Mitropolitul 
tinerilor  studioşi  -  aşa  ca  lumina  şi  darurile  Lui  să  se  reverse  şi  mai  curate  în 
sufletele  voastre  ”9. 

După  serviciul  religios  Î.P.S.  Sa  a  împărţit  elevilor  cărţi  religioase  şi  de  rugăciuni. 

JK 

„  Vizita  I.PS .  Sale ,  Mitropolitul  Nicolae  şi  îndemnurile  părinteşti  au  lăsat  în 
sufletele  elevilor  amintiri  ce  vor  constitui  în  viitor  un  drum  de  urmat  şi  o  ţintă  de 
realizat  '-ţinea  să  precizeze  directorul  Ioan  Moşoiu  în  cronica  Anuarului  din  1941 . 

Aceste  mărturii  adunate  din  documentele  timpului,  pun  în  lumină  grija 

fK  _ 

părintească  pe  care  înaltul  Ierarh  al  Transilvaniei  a  manifestat-o  faţă  de  aşezământul 
şcolar  braşovean,  aflat  într-o  perioadă  destul  de  grea,  generată  de  evenimentele 
care  s-au  degajat  de  cel  de-al  doilea  război  mondial. 

Pr.  dr.  Vasile  OLTEAN 
Muzeul  Bisericii  «Sf.  Nicolae»,  Şcheii  Braşovului 


,  Ioan  Moşoiu,  Anuarul  LXXVII  al  Liceului  Ortodox  Român  „Andrei  Şaguna"  -  Braşov , 
Braşov,  1941,  p.  18. 

Metropolitan  Nicolae  Bălan  as  Supporter  of  Education  in  Braşov 

Braşov,  the  most  important  city  of  Southestern  Transylvania,  is  also  the  most 
important  Romanian  Orthodox  regional  center.  The  article  presents  the  manifes- 
tations  of  2Th-29,h  of  June,  1925,  dedicated  to  the  75lh  anniversary  of  the  first 
Romanian  gymnasiurn  and  college  in  Braşov.  Metropolitan  Nicolae  Bălan  occu- 
pied  the  central  stage  of  the  jubilee  ’s  events.  Passages  from  his  discourse  and 
press  excerpts  are  included. 


PARTENERIAT  ECUMENIC  GRAZ- SIBIU 


Luni,  6  iunie  2005,  la  Sibiu  a  avut  loc  festivitatea  de  reînnoire  a 
parteneriatului  ecumenic  dintre  Facultatea  de  Teologie  Romano-Catolică  din  Graz 
(Austria)  şi  Facultatea  de  Teologie  Ortodoxă  „Andrei  Şaguna”  din  Sibiu. 
Festivitatea  a  fost  prezidată  de  către  pr.  prof.  univ.  dr.  Dorin  Oancea,  decanul 
facultăţii  din  Sibiu,  având  alături  delegaţia  oficială  a  facultăţii  din  Graz,  formată 
din  decanul  pr.  prof.  univ.  dr.  Bemhard  Komer  şi  vicedecanul  prof  univ.  dr.  Erich 
Renhart.  Au  mai  participat  P.S.  prof.  univ.  dr.  Laurenţiu  Streza,  P.S.  Visarion 
Răşinăreanul,  prof.  univ.  dr.  ing.  Constantin  Oprean,  rectorul  Universităţii  «Lucian 
Blaga»  Sibiu,  prof.  Klaus  Johanis  primarul  municipiului  Sibiu,  prof,  univ.  dr.  Lucian 
Giura,  decanul  Facultăţii  de  Istorie  şi  Patrimoniu  Sibiu,  prof.  univ.  dr.  Hans  Klein, 
decanul  Institutului  Teologic  Protestant  Sibiu,  profesori,  studenţi,  invitaţi. 

A 

In  cuvântul  de  deschidere,  decanul  Dorin  Oancea  a  schiţat  istoria  şi 
importanţa  acestui  parteneriat  şi  a  evidenţiat  personalităţile  care  au  contribuit  la 
naşterea  acestei  colaborări  teologice.  A  luat  cuvântul,  apoi,  Klaus  Johannis, 
primarul  municipiului  Sibiu,  care  a  accentuat  dimensiunea  ecumenică  a  oraşului 
nostru  care,  în  mod  fericit,  urmează  oraşului  Graz  atât  în  calitate  de  capitală 
culturală  europeană  în  2007,  cât  şi  ca  loc  de  organizare  a  celei  de-a  treia  Adunări 
generale  ecumenice  a  Bisericilor  europene. 

Rectorul  Constantin  Oprean  a  salutat,  în  numele  comunităţii  academice 
sibiene,  încheierea  acestui  parteneriat  şi  a  conferit  celor  doi  oaspeţi  din  Graz  insigna 
de  argint  a  Universităţii  „Lucian  Blaga”  din  Sibiu  pentru  contribuţia  lor  la 
dezvoltarea  acestei  colaborări. 

Decanul  Bemhard  Komer  a  mulţumit  rectorului  universităţii  sibiene  pentru 
distincţiile  primite,  exprimându-şi  emoţia  pentru  festivitatea  prezentă  şi  bucuria 
pentru  reînnoirea  parteneriatului  ecumenic. 

In  cuvântul  său,  pr.  Irimie  Marga,  care  în  virtutea  acestui  parteneriat  şi-a 
putut  desăvârşi  studiile  teologice  la  Universitatea  din  Graz,  a  mulţumit  tuturor 
celor  care  au  contribuit  la  naşterea  acestei  colaborări. 

După  alte  câteva  discursuri  a  urmat  semnarea  actului  oficial  de  parteneriat, 
în  armonia  imnului  „Gaudeamus  igitur”.  în  încheiere  a  avut  loc  un  mic  concert 

susţinut  de  corul  studenţilor  teologi  sibieni,  urmat  de  o  agapă  frăţească  la  cantina 
facultăţii. 

Această  festivitate  a  marcat  un  moment  important  în  dezvoltarea  relaţiilor 
academice  dintre  universităţile  europene,  a  relaţiilor  de  dialog  frăţesc  ortodoxo- 
catolice  şi  a  prestigiului  oraşului  Sibiu  care  îşi  descoperă  tot  mai  mult  vocaţia  sa 
europeană. 


Pr.  lect.  dr.  Irimie  MARGA 
Facultatea  de  Teologie  Ortodoxă  «Andrei  Şaguna»,  Sibiu 


SIMPOZION  INTERNAŢIONAL  DESPRE 
VIITOAREA  LEGE  Â  CULTELOR 


Din  anul  1990  până  astăzi,  România  se  află  într-o  stare  de  provizorat  privind 
statutul  juridic  al  cultelor  religioase.  Vechea  Lege  a  Cultelor  din  anul  1948  a 
căzut  în  desuetudine,  iar  o  nouă  Lege  a  Cultelor  nu  a  apărut  încă.  Acoperirea 
acestei  lipse  a  făcut  parte  din  programul  multor  guverne,  dar  din  nefericire  ea  nu 
a  fost  dusă  la  îndeplinire. 

Totuşi,  în  decursul  celor  15  ani  de  după  câştigarea  libertăţii  religioase,  s-au 
realizat  mai  multe  proiecte,  cu  participarea  directă  a  reprezentanţilor  diferitelor 
culte  recunoscute,  în  final  ajungându-se  astăzi  la  un  proiect  mulţumitor,  pe  care 
Secretariatul  de  Stat  pentru  Culte  l-a  înaintat  spre  dezbatere,  în  această  toamnă,  în 
Parlamentul  României. 

A 

In  întâmpinarea  aprobării  noii  Legi  a  Cultelor,  Secretariatul  de  Stat  pentru 
Culte,  condus  de  Dl.  Ministru  Adrian  Lemeni,  şi  Asociaţia  Naţională  pentru  Apărarea 
Libertăţii  Religioase  „Conştiinţă  şi  Libertate”,  avându-1  preşedinte  pe  Dl.  Viorel 
Dima,  au  organizat  la  Bucureşti,  în  perioada  12-13  septembrie  2005,  un  simpozion 
internaţional  cu  tema:  Libertatea  religioasă  în  context  românesc  şi  european. 

La  simpozion  au  fost  invitaţi,  pe  lângă  reprezentanţii  oficiali  ai  cultelor 
religioase,  specialişti  în  relaţiile  stat-Biserică  din  Franţa  (prof.  Jean  Paul  Durând, 
prof.  Grigorios  Papathomas),  Italia  (prof.  Silvio  Ferrari,  prof.  Dora  Bognandi), 
Suedia  (prof.  Hans  Heinrich  Vogel),  Belgia  (prof.  Rik  Torfs),  SUA  (prof.  W. 
Cole  Durham,  prof.  John  Graz)  şi  România  (consilier  prezidenţial  Bogdan  Tătaru 
Cazaban,  conf.  Radu  Carp,  lect.  Patriciu  Vlaicu,  lect.  Radu  Preda,  lect.  Irimie 
Marga). 

Deschiderea  oficială  a  fost  făcută  de  Dl.  Ministru  al  Culturii  şi  Cultelor, 
Adrian  Iorgulescu,  care  a  salutat  pe  toţi  participanţii  la  simpozion,  şi  de  P.F.Sa 
Teoctist,  Patriarhul  Bisericii  Ortodoxe  Române,  care  şi-a  exprimat  bucuria  de  a  se 
aproba  o  nouă  Lege  a  Cultelor  la  noi  în  ţară,  în  sensul  apărării  darului  libertăţii  pe 
care  îl  are  persoana  umană,  de  la  creaţie. 

Discuţiile  de  o  înaltă  ţinută  academică,  s-au  grupat  pe  mai  multe  secţiuni,  cu 
temele:  Statutul  juridic  al  cultelor/organizaţiilor  religioase ,  Legislaţia  privind  viaţa 

religioasă  în  Europa,  Legislaţia  privind  viaţa  religioasă  în  România  şi  Tendinţe 
în  relaţia  stat-Biserică. 

A 

Primul  referat  a  fost  al  I.P.S.  Sale  Dr.  Daniel  Ciob  o  tea,  Mitropolitul  Moldovei 
şi  Bucovinei,  care  a  prezentat  o  perspectivă  excelentă  asupra  relaţiilor  Biserică- 
stat  la  români,  între  tradiţie  şi  actualitate. 

Referenţii  din  străinătate  au  prezentat  situaţia  cultelor  religioase  din  ţările 
lor  şi  s-au  raportat  la  proiectul  românesc  al  Legii  Cultelor.  Referenţii  din  ţară  au 
prezentat  diferite  aspecte  ale  relaţiilor  stat-Biserică,  ale  proiectului  Legii  Cultelor 
şi  implicaţiile  juridico-canonice  ale  acesteia. 

In  acest  context,  s-au  făcut  unele  observaţii  şi  propuneri,  dar  de  reţinut  este 
faptul  că  atitudinea  generală  a  participanţilor  a  fost  pozitivă  la  adresa  noului  proiect. 
La  un  moment  dat,  s-a  şi  creat  impresia  că  se  discută  asupra  unei  legi  deja  aprobate, 
care  aduna  ecouri  pozitive  pe  plan  internaţional. 

Nu  s-a  trecut  cu  vederea  şi  faptul  că,  faţă  de  noul  proiect,  s-au  exprimat  şi 
unele  proteste,  dar  care  vor  putea  fi  rezolvate  numai  prin  reglementări  speciale, 
care  vor  urma  aprobării  Legii  Cultelor. 

In  final,  Dl.  Ministru  Adrian  Lemeni  a  sintetizat  ideile  tuturor  referenţilor  la 
simpozion  şi  a  mulţumit  tuturor  celor  care  au  contribuit  la  reuşita  lui.  Aceleaşi 
mulţumiri  şi-au  exprimat  toţi  participanţii  la  simpozion,  care  au  plecat  încântaţi 
de  organizarea  acestuia  (inclusiv  pentru  invitaţi a-surpriză  de  a  asista  la  un  spectacol 
de  excepţie,  la  Sala  Palatului,  în  cadrul  festivalului  „George  Enescu”),  dar  mai 
ales  de  ideea  că,  în  sfârşit,  şi  românii  pot  avea  o  nouă  Lege  a  Cultelor,  fără  de  care 
integrarea  României  în  Uniunea  Europeană  nu  poate  fi  posibilă. 

Pr.  lect.  dr.  Irimie  MARGA 
Facultatea  de  Teologie  Ortodoxă  «Andrei  Şaguna»,  Sibiu 


BISERICA  LUI  IISUS  HRISTOS.  CONTRIBUŢIA 
REFORMEI  LA  DIALOGUL  ECUMENIC 
DESPRE  UNITATEA  BISERICII* 


PREFAŢĂ 

„Este  pentru  prima  dată  de  la  Reformă  când  bisericile  protestante  din  Europa 
convin  asupra  unui  document  comun  despre  Biserică”.  Astfel  a  rezumat  în  raportul 
său  din  9  mai  1 994  Serviciul  de  Presă  Protestant  din  Frankfurt,  cel  mai  impor¬ 
tant  eveniment  al  celei  de  a  patra  Adunare  Generala  a  bisericilor  care  participă 
la  Acordul  de  la  Leuenberg,  desfăşurată  la  Viena  între  3- 1 0  mai  1 994.  Cu  siguranţă 
Adunarea  Generală  nu  este  autoritatea  doctrinară  a  Comunităţii  bisericeşti  Leuen¬ 
berg  care  cuprinde  aproape  90  de  biserici  luterane,  reformate  şi  unite1  din  întreaga 
Europă  (dintre  acestea  sunt  în  Africa  de  Sud)  dar  unanimitatea  cu  care  documentul 
intitulat:  ,Jiiserica  lui  Iisus  Hrisios.  Contribuţia  Reformei  la  dialogul  ecumenic 
despre  unităţii  BisericiC  a  fost  accepat  la  Viena  (cu  o  singură  abţinere)  arată 

A 

calitatea  remarcabilă  a  acestui  text  de  a  realiza  un  consens.  In  mod  necesar  de 
atunci  înainte  s-a  ţinut  şi  se  va  ţine  seama  de  acest  text  în  reflecţiile  teologice 
asupra  Bisericii,  dar  şi  în  dialogurile  ecumenice  ale  bisericilor  protestante  din 
Europa  şi  dincolo  de  Europa. 

*  Traducerea  textului  publicat  în  formă  bilingvă:  Die  KircheJesu  Christi.  Der  reformator ishe 

Beitrag  zum  okumenischen  Dialog  iiber  die  kirchliche  Einheit.  The  Church  of  Jesus  Christ ,  The 

Contribution  of  the  Reformat  ion  towards  Ecumenical  Dialogue  on  Church  Unity,  Im  Auftrag  des 

Exekutivausschusses  fur  die  Leuenberger  Kirchengemeinschaft  herausgegeben  von  Wilhelm 

HUffmeier.  By  order  of  the  Executive  Committee  for  the  Leuenberg  Church  Fellowship,  Leuenberger 

Texte,  Heft  iVerlag  Otto  Lembeck,  Frankfurt  am  Main,  1995  (3.  Auflage  2001).  în  septembrie 

2007  la  Sibiu  va  avea  loc  a  treia  Adunare  ecumenică  europeană,  sub  genericul  „Lumina  lui  Hristos 

luminează  tuturor.  Speranţă  pentru  reînnoire  şi  unitate  în  Europa”,  organizat  de  Conferinţa  Bisericilor 

* 

Europene  şi  Conciliul  Conferinţelor  Episcopilor  Europeni.  In  anticiparea  acestui  eveniment 
considerăm  oportună  publicarea  acestui  document  care  prezintă  viziunea  eclesiologică  actuală  a 
bisericilor  provenite  din  Reformă,  (n.  trad.). 

1  United  Church  -  uniune  bisericească  între  metodişti  şi  reformaţi;  a  du  se  confunda  cu 
Biserica  Unită  cu  Roma  (n.  trad.). 

Pentru  a  arăta  scopul  acestui  studiu  putem  face  o  paralelă  cu  Conciliul  II 
Vatican.  Documentul  Leuenberg  despre  Biserică  se  ocupă  cu  temele  asupra  cărora 
s-a  reflectat  în  patru  texte  ale  Conciliului  Romano-Catolic:  Constitutio  dogmatica 
de  Ecclesia  „Lumen  gentium”,  Decretum  de  Oecumenismo  „Unitatis  redintegratio”, 
Declaratio  de  Ecclesiae  habitudine  ad  Religiones  non-christianas  „Nostra  aetate”, 
Constitutio  pastoralis  de  Ecclesia  in  mundo  huius  temporis  „  Gaudium  et  spes”. 
Este  regretabil  faptul  că  bisericile  protestante  acordă  mult  mai  puţin  timp  în 
comparaţie  cu  Biserica  romano-catolică,  reflectării  asupra  elementelor  lor  de  bază, 
dar  odată  cu  Documentul  despre  Biserică  de  la  Viena  avem  acum  un  text  de 
convergenţă  al  bisericilor  europene  de  tradiţie  luterană,  reformată  şi  unită2  în  care 
sunt  înfăţişate  nu  doar  esenţa  Bisericii  ci  şi  misiunea  sa  în  lumea  contemporană, 
modul  de  a  înţelege  ecumenismul  şi  directivele  ce  rezultă  din  perspectiva  sa  asupra 
iudaismului,  a  religiilor  ne-creştine  şi  a  concepţiilor  despre  lume.  Aceasta  fiind 
situaţia,  răspunsurile  de  „da”  şi  „nu”  ale  bisericilor  protestante  cu  privire  la  multe 
probleme  primesc  mai  mult  contur.  Semnificaţia  teologică  a  Documentului 
Leuenberg  despre  Biserică  trebuie  dovedită  printr-o  comparaţie  cu  textele 
Conciliului  romano-catolic. 

Punctul  central  al  studiului  este  însuşi  Acordul  de  la  Leuenberg  (LA).  Acesta 
cuprinde  toate  principiile  de  la  care  se  poate  pleca  pentru  a  se  dezvolta  înţelegerea 
Reformei,  aşa  încât  să  fie  păstrată  identitatea  Bisericii  şi  să  se  facă  faţă  provocărilor 
lumii  modeme.  Divizarea  Bisericii  care  încă  mai  există,  cât  şi  înmulţirea 
implicaţiilor  sale  sociale  sunt  prezentate  în  acest  text  ca  provocări  decisive  pentru 
bisericile  de  azi.  Bisericile  ar  trebui  să  indice  clar  ce  le  face  să  fie  recunoscute  ca 


Biserica  lui  lisus  Hristos.  Pentru  Protestantism  aceasta  înseamnă  apelul  la 
înţelegerea  comună  a  Evangheliei  şi  a  celor  două  Taine.  Punerea  acestei  baze  pentru 
realizarea  comunităţii  bisericeşti  înseamnă  fie  consens  minimal,  fie  solicitare 
maximă.  Totuşi,  nici  una  nici  cealaltă  nu  este  recomandabilă.  Acordul  de  la 
Leuenberg  permite  cu  siguranţă  o  comuniune  eclesială  cu  acele  biserici  a  căror 
însuşire  esenţială  este  recunoscută  ca  afiliată  la  „structura  apostolică  sacramentală” 
a  Bisericii  în  accepţiunea  învăţăturilor  dogmatice  ale  Bisericii  Romano-Catolice 
sau  ale  celei  Ortodoxe  (pentru  bisericile  ortodoxe,  cf.  textul  rezultat  din  dialogul 
cu  vechii-catolici  „  Kirchengemeinschaft:  Voraussetzungen  und  Folgen”,  Kavala 
1987,  în:  H.  Mezer  et  al.  (eds.),  Dokumente  wachsender  Ubereinstimmung,  Vol.2: 
1982-1990,  Frankfurt  a.  M.  1 992,  pp.46-48;  de  asemenea  pentru  dialogul  ortodox/ 
romano-catolic  cf.  „Glaube,  Sakrament  und  Einheit  der  Kirche”,  Bari  1987,  loc. 
cit.,  pp.  542-553).  Referatul  Leuenberg  despre  Biserică  arată  că  toate  elementele 
necesare  pentru  înţelegerea  protestantă  a  Bisericii  sunt  cuprinse  în  această  înţelegere 
comună  a  mesajului  îndreptării  necredincioşilor.  Aceste  elemente  trebuie  doar 


1 V.  nota  1  (n.  trad.). 

să  fie  dezvoltate  plecându-se  de  aici;  pot  fi  dezvoltate  într-adevăr  din  acela. 
Expresia  „toate  elementele”  necesare  înţelegerii  Bisericii  include  în  mod  egal 
elementele  de  ecclesiologie  care  nu  au  fost  clar  tematizate  în  Acord,  ca  de  pildă 
problema  unităţii,  conducerea  Bisericii,  slujirile  Bisericii,  în  special  slujirea 
episcopală.  Toate  aceste  elemente  se  găsesc  în  necesitatea  vestirii  mesajului 
îndreptării  în  lume,  dar  valabilitatea  lor  depinde  de  utilitatea  lor  pentru  acest 
mesaj.  Caracterul  lor  indispensabil  depinde  de  utilitatea  pentru  „Mesajul  harului 
gratuit  al  lui  Dumnezeu”  (LA  6  sq.). 

Paragrafele  din  documentul  despre  Biserică  cu  privire  la  slujire  şi  slujiri  (v. 
1.2.5. 1  infra)  împreună  cu  textele  din  Discuţiile  dogmatice  Leuenberg,  care  tratează 
despre  slujire  şi  hirotonie  (v.  Leuenberg  Texts,  Book  3)  şi  asupra  cărora  s-a  ajuns 
la  un  consens,  ca  şi  Tainele  Botezului  şi  Cina  Domnului  (v.  Leuenberg  Texts, 
Book  2),  demonstrează  că  este  posibilă  şi  aici  convergenţa  pentru  bisericile  care 
înţeleg  slujirile  Bisericii  în  spiritul  succesiunii  apostolice  istorice.  Prin  contrast, 
criteriul  revenirii  continue  la  mărturia  apostolică  (Sfânta  Scriptură)  devine  din  ce 
în  ce  mai  importantă  pentru  practicile  conducerii  Bisericii  cu  privire  la  succesiunea 
apostolică.  Deoarece  Sfânta  Scriptură  „nu  mai  poate  fi  exclusiv  comparată  cu 
tradiţia”,  şi  astfel  „  Scriptura  ca  mărturisire  a  tradiţiei  fundamentale  începe  să  aibă 
o  funcţie  normativă  pentru  întreaga  tradiţie  următoare  a  Bisericii”  (Raportul 
Comisiei  de  cercetare  evanghelică  luterană  /  romano  catolică  „  Gospel  and  Church”, 
1972,  art.17;  cf.  şi  Vaticanum  II,  Constituţia  dogmatică  despre  Revelaţia 
dumnezeiască  10,24).  O  comparaţie  între  referatul  de  faţă  şi  ultimul  document  al 
Dialogului  luterano-catolic  la  nivel  mondial  „Biserica  şi  îndreptarea.  înţelegerea 
Bisericii  în  lumina  doctrinei  despre  îndreptare”  (1994)  poate  fi  de  folos  în  a 
răspunde  la  întrebarea  cât  de  mult  a  continuat  apropierea  în  aceste  chestiuni  şi  în 
eclesiologie  ca  întreg. 

Adunarea  generală  şi-a  asumat  documentul  despre  Biserică  şi  a  cerut 
bisericilor  să  ţină  seama  de  el  în  activitatea  lor  viitoare  şi  în  discuţiile  ecumenice. 

Ce  însemnă  acest  lucru? 

1.  Adunarea  generală  se  identifică  cu  acest  textul. 

2.  Textul  formulează  acordul  la  care  s-a  ajuns  în  această  problemă.  Cu  toate 
că  acest  consens  nu  are  puterea  de  a  obliga  asemenea  Acordului  acceptat  de  fiecare 
Biserică  în  parte,  constituie  totuşi  un  nivel  mare  de  angajament  pentru  activitatea 
teologică  a  Bisericilor  afiliate  prin  Comuniunea  Leuenberg. 

3.  Li  se  cere  Bisericilor  să  includă  acest  text  în  clarificarea  înţelegerii  de 
sine,  şi  să  încerce  aplicarea  lui  în  discuţiile  şi  relaţiile  cu  alte  Biserici. 

4.  Li  se  cere  bisericilor  să  pună  textul  la  dispoziţia  celui  mai  larg  spectru: 
sinoade,  comisii  teologice,  parohii  etc.  şi  să-l  folosească  în  scopuri  instructive 
(universităţi,  seminarii  teologice,  cursuri  de  educaţie  teologică  permanentă). 

5.  Li  se  cere  Bisericilor  să  transmită  Comitetului  Executiv  care  sunt  punctele 
care,  în  discuţiile  asupra  acestui  studiu  bisericesc,  i-au  dus  şi  la  alte  reflecţii  şi 
perspective. 

Se  înţelege  de  la  sine  că  fiecare  biserică  trebuie  să  verifice  dacă  acest  docu¬ 
ment  corespunde,  ori  nu,  bazelor  sale  doctrinare.  Confruntarea  practicii  Bisericii 
cu  afirmaţiile  acestui  document  este  un  lucru  şi  mai  important.  Procedând  astfel, 
distincţia  importantă  dintre  atributele  principale  şi  cele  secundare  ale  Bisericii  (a 
se  vedea  1.2.4)  se  vor  dovedi  la  fel  de  utile  ca  şi  evoluţia  misiunii  creştinilor  (a  se 
vedea  1.3)  şi  slujirile  Bisericii  în  cadrul  societăţilor  pluraliste.  Textul  conduce  la 
concentrarea  lucrării  Bisericii.  Furnizează  instrucţiuni  pentru  dialogul  cu  alte  bi¬ 
serici,  cu  Iudaismul  şi  cu  alte  religii  şi  concepţii  despre  lume.  Zonele  în  care  efica¬ 
citatea  textului  poate  fi  testată  sunt  variate  şi  foarte  extinse. 

Wilhelm  Hiiffmeier,  martie  1995 


Biserica  lui  lisus  Hristos 

Contribuţia  Reformei  la  dialogul  ecumenic  despre  unitatea  Bisericii 

Rezultatele  consultaţiei  din  cadrul  celei  de  a  patra  Adunare  generală  a 
Comunităţii  bisericeşti  Leuenberg,  Viena-Lainz,  9  mai  1994 

Hotărârea  Adunării  generale  din  9  mai  1994: 

Adunarea  generală  acceptă  rezultatul  consultaţiilor  având  ca  temă  discuţiile 
doctrinare  Leuenberg  ,Jliserica  lui  lisus  Hristos.  Contribuţia  Reformei  la  dialogul 
ecumenic  despre  unitatea  Bisericif'  în  versiunea  din  9  mai  1994.  Adunarea 
generală  cere  bisericilor  din  Comunitatea  Leuenberg  să  ia  în  considerare  acest 
document  în  discuţiile  lor  ecumenice  şi  în  activitatea  lor  viitoare. 

Cuvânt  înainte 

La  cea  de  a  Ill-a  Adunare  generală  a  bisericilor  care  participă  la  Acordul  de 
la  Leuenberg  (Strasbourg,  1 8-24  martie  1987)  a  fost  inclusă  pe  agenda  discuţiilor 
doctrinare  o  temă  de  eclesiologie:  „Aributele  Bisericii  în  calitate  de  comunitate 
chemată  şi  trimisă  de  lisus  Hristos  -  contribuţia  bisericilor  Reformei  la  dialogul 
ecumenic  despre  unitatea  Bisericii”. 

Adunarea  a  recomandat  următoarele  aspecte  şi  puncte  centrale  pentru  acest 
proiect: 

-  „Nu  o  simplă  elaborare  istorică,  ci  una  determinată  de  probleme  curente 
(provocarea  etică-misionară  pentru  creştini,  contextualitatea,  creşterea  numărului 
minorităţilor,  dar  şi  tradiţia  Volkskirche  -  cf.  Tezele  de  la  Tampere  ale  grupului 

regional  din  Copenhaga.  Slujirea  Bisericii  astăzi,  teza  6,  şi  „Deschiderea 
ecumenică”,  partea  I,  rezultate  ale  grupului  din  Berlin,  Drubeck  1986); 

-  relaţia  dintre  slujirea  (  preoţia)  tuturor  credincioşilor  şi  slujirea  prin  hirotonie 

-  unitatea  în  interiorul  congregaţiilor  şi  între  biserici,  şi  diversitatea  darurilor 
în  cadrul  congregaţiilor  şi  al  bisericilor; 

-  Biserica  în  calitate  de  instituţie  călăuzită  de  Duhul  Sfanţ 

-  Biserica  privită  ca  taină  şi  ca  „cea  mai  mare  păcătoasă”  (Martin  Luther), 
(compatibilitatea  conceptului  Romano-Catolic  despre  Biserică  şi  a  concepţiei 
teologiei  Reformei) 

-  relaţia  comunităţii  creştine  cu  poporul  evreu  în  cadrul  eclesiologiei 
Reformei  şi  din  perspectiva  identităţii  noastre  ca  Biserică. 

A 

In  continuare  ar  trebui  examinat  în  ce  măsură  tema  „Sfânta  Scriptură  şi 
Tradiţie”  (de  exemplu  ca  o  reflectare  a  teologiei  fundamentale)  poate  fi  legată  de 
aceste  probleme  eclesiologice”  (Konkordie  und  Okumene.  Die  Leuenberger 
Kirchengemeinschaft  in  der  gegenwartigen  okumenischen  Situation.  Texte  der 
Konferenz  von  Strasburg,  ed.Andre  Birmele,  Frankfiirt/  Main  1988,  149f. ). 

Pe  baza  studiilor  pregătitoare  din  cadrul  Institutelor  Ecumenice  din  Bensheim, 
Berna  şi  Strasbourg,  Comitetul  Executiv  a  dezvoltat  o  schiţă  de  proiect  care  a  fost 
apoi  trimisă  pentru  comentarii  bisericilor  membre  ale  Acordului  Leuenberg.  Dintre 
acestea  au  răspuns  un  număr  de  şaptesprezece.  Pe  baza  acestor  răspunsuri,  Comitetul 
executiv  a  elaborat  în  luna  ianuarie  1989,  trei  linii  directoare  pentru  grupul  ce 
alcătuieşte  proiectul  Printre  altele  şi  tema  „Sfanta  Scriptură  şi  Tradiţie”  cerute  de 
Adunare  a  fost  temporar  amânată. 

Liniile  directoare  au  fost  următoarele: 

„1 .  Este  necesar  ca  modul  de  a  înţelege  Biserica  să  transpară  ca  o  consecinţă 
şi  aplicare  a  învăţăturii  despre  îndreptare  în  conformitate  cu  înţelegerea  pe  care  o 
dă  Reforma  (prioritatea  Cuvântului  lui  Dumnezeu,  preoţia  tuturor  credincioşilor, 
failibilitatea  Bisericii  etc.), 

2.  Trebuie  să  se  acorde  atenţie  în  primul  rând  dialogului  dintre  bisericile  re¬ 
formate,  luterane,  unite3  şi  waldesiene,  şi  diferitelor  concepte  despre  Biserică, 

A 

inclusiv  celor  controversate,  pe  care  le  au  acestea.  In  al  doilea  rând,  trebuie 
dezvoltate  deschiderea  ecumenică  spre  alte  biserici  creştine  şi  modelul  Acordului 
de  la  Leuenberg. 

3.  Declaraţia  trebuie  direcţionată  spre  activitatea  practică  a  congregaţiilor 
locale  în  existenţa  lor  comună  confesională  şi  ecumenică  şi  în  atitudinea  lor  contrară 
climatului  în  care  există  (ateist,  secularizat  sau  religios).” 

Pentru  a  lucra  asupra  studiului  de  faţă,  grupul  pentru  alcătuirea  proiectului 
s-a  adunat  pentru  o  întâlnire  pregătitoare  în  1989  (Bergkirchen,  Germania)  şi  a 


3  Idem. 

ţinut  patru  consultaţii  ( 1 989:  Villingst,  Germania,  1 990:  Driebergen,  Olanda,  1991: 
Breklum,  Germania,  1992:  Sandjberg,  Danemarca.  Adaosul  la  această  expunere 
conţine  titlurile  lucrărilor  susţinute  la  consultaţii  în  ordinea  cronologică. 

în  data  de  28  octombrie  1992,  Comitetul  executiv  a  analizat  rezultatele 
provizorii  ale  grupului.  S-a  hotărât  ca  după  schimbările  necesare  ce  se  vor  opera 
prin  îndreptări,  completări  şi  îmbunătăţiri  editoriale  documentul  să  fie  trimis 
bisericilor  membre  ale  Acordului  de  la  Leuenberg,  cerându-li-se  să  facă  observaţii 
asupra  documentului  până  pe  31  octombrie  1993.  La  cea  de-a  V-a  Consultaţie  (2- 
5  decembrie  1993,  Sigtuna,  Suedia)  expunerea  de  faţă  şi-a  primit  forma  finală  în 
urma  analizării  a  24  de  referate  alcătuite  de  persoane  individuale,  biserici  şi  federaţii 
de  biserici  (reprezentând  aproape  40  de  biserici).  Grupul  ce  a  alcătuit  proiectul  a 
prezentat  acest  text,  prin  intermediul  Comitetului  executiv.  Adunării  generale  care 
l-a  acceptat  în  versiunea  de  faţă  pe  9  mai  1 994. 

Studiul  oferă  pentru  prima  dată  o  reflecţie  comună  a  bisericilor  Reformei 
din  Europa  asupra  Bisericii  şi  a  vocaţiei  sale.  Urmând  modul  de  înţelegere  a 
Reformei,  acest  studiu  vrea  să  arate  ce  înseamnă  a  fi  creştin  şi  a  fi  Biserică  într-un 
context  ecumenic  şi  având  în  vedere  provocările  actuale. 

1.  Introducere 

1.1  Provocări  pentru  biserici 

La  finele  secolului  XX  bisericile  se  văd  confruntate  cu  provocări 
fundamentale.  Pentru  înţelegerea  de  sine,  două  dintre  acestea  sunt  foarte  importante: 
bisericile  trebuie  să  vieţuiască  în  contextul  societăţilor  multi-religioase,  multi- 
culturale  şi,  mai  mult  sau  mai  puţin,  secularizate,  iar  separarea  dintre  biserici  nu 
a  fost  încă  depăşită  în  ciuda  numeroaselor  progrese  ecumenice. 

Bisericile  europene  trebuie  să  facă  faţă  unor  provocări  ce  au  dobândit  noi 
dimensiuni  datorită  transformărilor  istorice  şi  sociale  din  ultimii  ani.  Majoritatea 
fostelor  ţări  socialiste  sunt  pe  cale  să  devină  state  democratice  şi  iau  parte  la  plura¬ 
lismul  cultural,  naţional  şi  religios  care  se  extinde  în  toată  Europa.  în  alte  state, 
viitorul  este  mult  mai  nesigur:  proaspăt  deşteptatul  naţionalism  si,  de  asemenea, 
fundamentalismul  religios  devin  surse  de  tensiuni  periculoase  şi  de  crize.  în  statele 
Uniunii  Europene  există  speranţă  datorită  extinderii  pieţei  comune  şi  înfiinţării  de 

A 

instituţii  cu  responsabilitate  comună.  In  acelaşi  timp  există  îngrijorări  şi  temeri 
crescânde  din  cauza  evoluţiilor  sociale  şi  ecologice  ce  nu  pot  fi  anticipate. 

A 

Aceste  transformări  au  adus  schimbări  notabile  situaţiei  ecumenice.  In 
contextul  lor,  bisericile  trebuie  să  facă  faţă  unei  sarcini  duble:  să  explice  ce  este 
Biserica  într-un  context  politic,  social  şi  cultural  transformat,  caracterizat  parţial 
prin  indiferenţă  ostentativă  faţă  de  Biserică,  şi  ţinând  seama  de  separaţiile  dintre 

biserici  care  mai  există  încă,  prin  ce  mijloace  este  recunoscută  şi  care  sunt  con¬ 
tribuţiile  specifice  la  viaţa  socială  ce  se  pot  aştepta  din  partea  bisericilor. 

1.2  Speranţele  societăţii 

Apartenenţa  la  o  biserică  nu  mai  este  considerată  ca  făcând  parte  de  la  sine 
din  viaţa  în  societate.  Totuşi,  în  pofida  indiferenţei  mari  faţă  de  viaţa  bisericească, 
bisericile  trebuie  să  facă  faţă  unui  număr  mare  de  aşteptări.  Unii  se  aşteaptă  ca 
bisericile  să  fie  instituţii  care  să  garanteze  identităţile  tradiţionale  şi  să  înfrunte 
tendinţele  pluraliste  ale  societăţilor  modeme.  De  asemenea  se  aşteaptă  ca  bisericile 
să  contrabalanseze  curentele  multi-culturale  şi  multi-religioase  ale  societăţilor  de 
astăzi.  Alţii  văd  bisericile  ca  mecanisme  de  schimbare  socială  sau  ca  apărătoare 
şi  ajutătoare  pentru  oamenii  aflaţi  în  nevoi,  în  oprimare  sau  în  situaţii  critice: 
Experienţele  transformărilor  politice  şi  sociale  din  ţările  Europei  centrale  şi  de  est 
au  demonstrat  că  bisericile  pot  oferi  un  spaţiu  liber  pentru  manifestarea  dorinţei 
de  libertate  şi  pentru  rânduieli  mai  bune  ale  vieţii  umane  comune.  Mulţi  aşteaptă 
ca  bisericile  să  ofere  o  orientare  etică  în  privinţa  problemelor  esenţiale  ale  vieţii. 

1.3  Soluţii  comune  la  aceste  sarcini 

Bisericile  creştine  sunt  din  ce  în  ce  mai  conştiente  că  spre  sfârşitul  secolului 
al  XX-lea,  vor  putea  aborda  sarcinile  lor  doar  împreună.  Cu  siguranţă  fiecare 
biserică  este  responsabilă  să-şi  înţeleagă  sarcinile  speciale,  în  lumina  tradiţiilor 
proprii  obligatoriu  de  respectat  (mărturisiri  de  credinţă  etc.).  Totuşi,  în  societatea 
multi-culturală  de  astăzi,  responsibilitatea  nu  poate  fi  asumată  în  mod  izolat.  Aceasta 
generează  pentru  biserici  necesitatea  cooperării  pe  temeiul  aceleiaşi  origini, 
aceleiaşi  misiuni  în  aceeaşi  lume.  Bisericile  semnatare  ale  Acordului  de  la 
Leuenberg  s-au  angajat  să  mărturisească  şi  să  slujească  împreună  ca  o  expresie  a 
dorinţei  lor  de  a  fi  în  comuniune  bisericească  (LA  35  şi  36)4.  Bisericile  (nordice) 
care  până  în  prezent  doar  au  participat  la  Acordul  de  la  Leuenberg  sunt  parte  a 
acestui  angajament  în  diferite  feluri. 

1.4  Punctul  de  plecare:  Acordul  de  la  Leuenberg 

Acordul  de  la  Leuenberg  statuează  comunitatea  bisericească  a  bisericilor 
luterane,  reformate  şi  unite,  cat  şi  a  bisericilor  aparţinând  Pre-reformei  care  sunt 
în  legătură  cu  acestea  din  urmă,  waldesiene  şi  a  fraţilor  boemi  din  Europa, 
înfăptuirea  acestei  comuniuni  prin  mărturie  şi  slujire  comună  implică  cooperarea 

n 

bisericilor  de  diferite  tradiţii  în  doctrină,  istorie  şi  evlavie.  In  unele  ţări,  bisericile 
Reformei  sunt  încă  biserici  de  stat,  în  altele  sunt  independente  faţă  de  stat  ca 


4  LA  se  referă  la  Acordul  Leuenberg,  iar  numerotarea  la  articolele  Acordului. 

Volkskirchen  sau  în  forme  de  organizare  asemănătoare,  iar  în  alte  state  sunt  biserici 
minoritare  alături  de  alte  biserici  dominante  din  punct  de  vedere  numeric,  ori  de 
alte  religii  sau  concepţii  despre  lume.  Toate  aparţin  diferitelor  denominaţiuni,  dar 
pe  baza  „consensului  la  care  au  ajuns  în  înţelegerea  Evangheliei”,  au  „comuniune 
în  cuvânt  şi  în  taine”  şi  fac  eforturi  pentru  cea  mai  mare  „cooperare  posibilă  în 
ceea  ce  priveşte  mărturia  şi  servirea  lumii”  (LA  29). 

„Comuniunea  bisericească  Leuenberg”  a  devenit  posibilă  deoarece  teologia 
Reformei  face  o  distincţie  fundamentală  între  întemeierea,  forma  şi  misiunea 
Bisericii.  întemeierea  Bisericii  se  datorează  lucrării  lui  Dumnezeu  de  a  mântui 
omenirea,  mai  întâi  prin  poporul  lui  Israel,  apoi  prin  Iisus  Hristos.  în  această  lucrare 
fundamentală  Dumnezeu  însuşi  este  subiectul  şi,  prin  urmare.  Biserica  este  obiectul 
credinţei.  Deoarece  Biserica  este  o  comunitate  de  credincioşi,  forma  Bisericii  a 
dobândit  diferite  aspecte  istorice.  Unica  Biserică  a  credinţei  (la  singular)  este 
prezentă  într-un  mod  ascuns  în  bisericile  (la  plural)  formate  în  moduri  diferite5. 
Misiunea  Bisericii  o  constituie  sarcina  sa  de  a  mărturisi  întregii  omeniri,  prin  cuvânt 
şi  faptă.  Evanghelia  venirii  împărăţiei  lui  Dumnezeu.  Pentru  a  realiza  unitatea 
Bisericii  în  diversitatea  acestor  forme  este  suficient  „ca  Evanghelia  să  fie  predicată 
în  conformitate  cu  o  înţelegere  corectă  a  ei,  iar  Tainele  să  fie  administrate  con¬ 
form  Cuvântului  dumnezeiesc”  (Mărturisirea  de  la  Augsburg,  VI). 

Această  înţelegere  comună  a  Evangheliei  este  descrisă  în  Acordul  de  la 
Leuenberg.  Evanghelia  este  interpretată  ca  „mesajul  lui  Iisus  Hristos,  mântuirea 
lumii,  în  îndeplinirea  promisiunii  făcute  poporului  Vechiului  Legământ”  (LA  7). 
Acordul  identifică  „adevărata  înţelegere”  a  acestei  veşti  bune  în  doctrina  îndreptării 
conform  înţelegerii  oferite  de  Reformă  (LA  8).  Această  doctrină  înţelege  mesajul 
lui  Hristos  (LA  9)  ca  pe  cuvântul  prin  care  Dumnezeu  „prin  Duhul  Său  Cel  Sfânt 
cheamă  pe  toţi  oamenii  să  se  pocăiască  şi  să  creadă  (LA  1 0),  care  promite  îndreptare 
în  Hristos  tuturor  credincioşilor  şi  astfel  îi  eliberează  şi  le  dă  posibilitatea  „unei 
serviri  responsabile  a  lumii”  (LA  1 1 ).  Prin  aceasta  se  exprimă  nu  doar  baza  credinţei 
creştinilor,  ci  se  afirmă,  în  acelaşi  timp,  prin  ce  trăieşte  biserica,  adică  Evanghelia 
ca  „putere  a  lui  Dumnezeu”  (Rom.  1,  16).  Astfel  se  decide  cum  şi  pentru  ce  există 
creştini  şi  biserici  în  lume. 

1.5  Structura  documentului 

Acest  document  abordează  descrierea  modului  de  înţelegere  a  Bisericii  din 
perspectiva  doctrinei  îndreptării  aparţinând  Reformei  şi  îl  dezvoltă  în  trei  etape: 


5  în  acest  document  pluralul  „biserici”  se  referă  întotdeauna  la  diferite  forme  istorice  ale 
Bisericii  celei  una,  sfăntă,.sobomicească  şi  apostolică;  singularul  de  referă  în  mod  obişnuit  la  Biserica 
credinţei,  cu  excepţia  cazurilor  când  există  adjective  adiţionale  cum  ar  fi  „vizibilă”,  „concretă”  etc. 

-  Natura  Bisericii  întemeiată  prin  Cuvântul  lui  Dumnezeu  şi  trimisă  în  lume 
în  calitate  de  comuniune  a  sfinţilor  (cap.  I); 

-  Provocările  pentru  mărturisire  şi  slujire  la  adresa  acestei  comunităţi  în 
societatea  de  astăzi  (cap.  II); 

-  conceptul  de  unitate  bisericească  conţinut  în  înţelegerea  Bisericii  de  către 
Reformă  şi  implicaţiile  sale  pentru  unificarea  bisericilor  (cap.  III). 

CAPITOLUL  I:  Natura  Bisericii  în  calitate  de  comunitate  a  sfinţilor 

„Slavă  Domnului  că  şi  un  copil  de  şapte  ani  ştie  ce  este  Biserica,  anume 
credincioşi  sfinţi  şi  oi  care  aud  vocea  Păstorului”  (cf.  In.  10,  3)  (  Martin  Luther, 
Articolele  Smalcaldice  III,  12). 

„Ce  crezi  despre  Sfânta  Biserică  Catolică”6?  Cred  că  de  la  începutul  şi  până 
la  sfârşitul  lumii,  şi  din  tot  neamul  omenesc.  Fiul  lui  Dumnezeu,  prin  Duhul  Său 
strânge,  protejează  şi  păstrează  pentru  El,  în  unitatea  adevăratei  credinţe,  o  con¬ 
gregaţie  aleasă  pentru  viaţa  veşnică.  Mai  cred  că  sunt  şi  voi  rămâne  veşnic  un 
membru  viu  al  ei”  (Catehismul  de  la  Heidelberg,  întrebarea  54  sq.). 

Aceste  fraze  din  textele  de  mărturisire  programatice  ale  Reformei  preiau 
afirmaţia  fundamentală  a  Crezului  Apostolic.  Biserica  este  comunitatea  sfinţilor. 
De  aceea  toate  discuţiile  despre  Biserică  trebuie  să  pornească  de  Ia  această  în¬ 
ţelegere:  Biserica  este  alcătuită  din  noi,  creştinii,  care,  ca  fiinţe  păcătoase  şi  mu¬ 
ritoare,  am  fost  aduşi  împreună  la  credinţă  de  Dumnezeu,  pentru  a  fi  o  comunitate 
de  sfinţi.  Biserica  este,  în  existenţa  sa  concretă  de  congregaţii  şi  biserici  locale, 
comunitatea  păcătoşilor  iertaţi  şi  sfinţiţi  de  Dumnezeu.  Bisericile  Reformei  îm¬ 
părtăşesc  cu  alte  confesiuni  creştine  convingerea  că  această  comunitate  nu-şi  are 
întemeierea  şi  misiunea  în  ea  însăşi,  şi  că,  prin  urmare,  forma  sa  nu  este 
întâmplătoare,  şi  că  nu  poate  să-şi  rezolve  sarcinile  istorice  în  mod  autonom.  Această 
lucrare  a  lui  Dumnezeu  oferă  normele  pentru  formarea  Bisericii  şi  defineşte 
misiunea  ei  din  care  rezultă  apoi  mandatul  creştinilor. 

1.  Originea  şi  temelia  Bisericii  -  care  este  sursa  fiinţării  Bisericii 

1.1  Lucrarea  de  îndreptare  săvârşită  de  Dumnezeu  Unul  în  Treime 

Lucrarea  de  îndreptare  săvârşită  de  Dumnezeu  Unul  în  Treime  reprezintă 
conţinutul  Evangheliei.  Este  proclamată  în  mod  normativ  în  Sfânta  Scriptură  prin 
recunoaşterea  lui  Iisus  Hristos 

-  „ca  Unul  în  care  Dumnezeu  a  devenit  om  şi  S-a  unit  cu  omul; 

6  Kathohke ,  în  sensul  originar  din  Simbolul  niceo-constantinopolitan,  conform  întregului, 
kala  holon  (n.  trad.) 

-  ca  Cel  răstignit  şi  înviat  care  a  luat  judecata  lui  Dumnezeu  asupra  Sa, 
arătând  astfel  dragostea  lui  Dumnezeu  faţă  de  păcătoşi;  şi 

-  ca  Cel  Ce  va  veni  care,  în  calitate  de  Judecător  şi  Mântuitor,  conduce 
lumea  la  desăvârşire”  (LA  9). 

Biserica  îşi  are  temelia  în  Cuvântul  lui  Dumnezeu  Unul  în  Treime.  Este 
creaţia  Cuvântului  care  cheamă  la  credinţă  prin  care  Dumnezeu  reconciliază  şi 
raportează  la  Sine  neamul  omenesc  înstrăinat  şi  nesupus,  îndreptându-1  şi  sfinţindu-1 
în  Hristos,  reînnoindu-1  în  Duhul  Sfanţ  şi  chemându-1  să-I  fie  popor. 

A 

In  felul  acesta  Biserica  este  poporul  lui  Dumnezeu  ales  în  Hristos,  adunat  şi 

A 

hrănit  de  Duhul  Sfânt,  în  drumul  său  prin  timp  spre  desăvârşire  în  împărăţia  lui 
Dumnezeu.  Biserica  îşi  are  originea  şi  temelia  perenă  în  iconomia  atotcuprinzătoare 
a  lui  Dumnezeu. 

1.2  Mărturisirea  vie  a  Evangheliei  ca  instrument  al  Duhului  Sfânt 

Deoarece  Iisus  Hristos  a  murit  pentru  toţi,  vestea  cea  bună  este  adresată  tuturor 
oamenilor.  Fiecare  fiinţă  umană  este  o  creatură  a  lui  Dumnezeu  fiind  hărăzită 
comuniunii  cu  El.  Ne  împărtăşim  de  lucrarea  de  îndreptare  săvârşită  de  Dumnezeu 
prin  cuvântul  propovăduit  şi  prin  Tainele  „administrate  conform  Evangheliei” 
(Mărturisirea  de  la  Augsburg  VII).  Prin  Sfântul  Duh  care  creează  mărturisirea  vie  a 
îndreptării  realizate  de  Dumnezeu  şi  o  foloseşte  ca  pe  instrumentul  Său,  cuvântul 
propovăduirii  este  înscris  în  inimile  noastre.  „Oricine  îşi  pune  încrederea  în 
Evanghelie  este  îndreptat  înaintea  lui  Dumnezeu  datorită  lui  Iisus  Hristos  şi  este 
eliberat  de  acuzarea  Legii”  (LA  10).  Ca  încredinţare  a  harului  lui  Dumnezeu, 
Evanghelia  revendică  întreaga  noastră  viaţă  şi  ne  eliberează  pentru  a  trăi  în 

A 

conformitate  cu  voia  lui  Dumnezeu  Cel  Unul  în  Treime  pentru  creaţia  Sa.  „In  pocăinţă 
şi  în  reînnoire  zilnică,  credinciosul  trăieşte  împreună  cu  comunitatea  lăudând  pe 
Dumnezeu  şi  slujind  pe  ceilalţi,  având  certitudinea  că  Dumnezeu  va  aduce  împărăţia 
Sa  în  toată  deplinătatea  ei”  (LA  1 0).  O  asemenea  lucrare  creatoare  a  lui  Dumnezeu 
constituie  temelia  Bisericii  în  calitatea  sa  de  „comunitate  a  sfinţilor.” 

1.3  Comuniunea  care  izvorăşte  din  mărturisirea  vie  a  Evangheliei 

Prin  primirea  harului  mântuitor  al  lui  Dumnezeu,  în  Iisus  Hristos  prin  Duhul 
Sfânt,  oamenii  sunt  aduşi  în  comuniune  unii  cu  alţii.  Duhul  lui  Dumnezeu  nu 
izolează,  ci  uneşte.  Duhul  este  puterea  comunităţii  ce-şi  are  originea  în  unicitatea 
Tatălui  şi  a  Fiului  (cf.  II  Cor.  13, 13;  Rom.  15, 13;  I  Tim.  1, 7),  în  Care  oamenii  îşi 
găsesc  orientarea  în  cuvântul  lui  Dumnezeu,  din  cuvântul  biblic,  mărturisesc 
Evanghelia  şi  celebrează  Tainele.  Prin  urmare  Sfântul  Duh  adună  şi  zideşte  Biserica 
în  calitate  de  comunitate  a  credincioşilor:  „în  propovăduire,  Botez  şi  în  Cina 

A 

Domnului,  Iisus  Hristos  este  prezent  prin  Duhul  Sfânt.  îndreptarea  în  Hristos  este 

A 

împărtăşită  oamenilor  şi  astfel  Domnul  îşi  adună  poporul  (LA  13).  In  Botez  „lisus 
primeşte  în  mod  irevocabil  omul  căzut  pradă  păcatului  şi  morţii  în  comuniunea  Sa 
mântuitoare”  şi  „în  puterea  Duhului  Său  Sfânt  îl  cheamă  în  comunitatea  Sa”  (LA 

A 

14).  In  Cina  Domnului  „El  ne  dă  posibilitatea  să  facem  din  nou  experienţa  calităţii 
de  membru  al  trupului  Său”  (LA  15).  Comuniunea  în  darurile  harului  ( communio 
sanctorum)  este  comunitatea  sfinţilor  ( communio  sanctorum;  cf.  Catehismul  de  la 
Heidelberg  55  şi  Martin  Luther,  Marele  Catehism,  art.  3). 

Această  lucrare  a  lui  lisus  Hristos  pentru  noi  ne  oferă  ,  în  acelaşi  timp, 
perspectiva  a  ceea  ce  El  poate  şi  va  face  pentru  noi,  şi  a  ceea  ce  noi  putem  şi 
trebuie  să  facem.  Astfel  experienţa  lui  lisus  Hristos  este  întotdeauna  şi  experienţa 
libertăţii  şi  responsabilităţii  credinţei. 

1.4  Temelia  Bisericii  ca  origine  a  libertăţii  creştine 

Lucrarea  de  îndreptare  săvârşită  de  Dumnezeu  nu  exclude  lucrarea 
independentă  şi  liberă  a  omului,  ci,  dimpotrivă,  îi  conferă  o  bază  pentru  aceasta  şi 
o  autorizează,  o  pretinde  şi-i  creează  spaţiu  ca  expresie  a  libertăţii  credinţei.  Oamenii 
recunosc  ce  face  Dumnezeu  singur  şi  de  aceea  devin  liberi  să  facă  ceea  ce  le  este 
încredinţat  lor.  Aceasta  le  oferă  baza  pentru  a  forma  comunitatea  de  credincioşi, 
rânduiala  şi  slujirile  în  libertatea  credinţei,  să  tolereze  diferenţele  şi  să  răspundă 
transformărilor  istorice  din  Biserică  şi  societate,  arătând,  în  acelaşi  timp,  şi  limitele 
unei  asemenea  activităţi. 

Având  libertatea  credinţei,  creştinii  şi  bisericile  pot  şi  trebuie  să  meargă  mai 
departe  şi  să  mărturisească  Evanghelia  lui  lisus  Hristos  în  contextele  lor. 
Schimbările  din  societate  sau  din  formele  de  viaţă  şi  din  rânduiala  bisericilor  nu 
trebuie  să  genereze  pierderea  identităţii;  din  contră:  ele  oferă  oportunităţi  pentru 
experienţe  spirituale  noi  atunci  când  bisericile  respectă  cu  hotărâre  ceea  ce  stă  la 
temelia  lor.  Curajul  de  a  schimba ,  de  a  se  căi  şi  de  a  modela  din  nou  Biserica  şi 
societatea,  precum  şi  dispoziţia  de  a  accepta  schimbări  sunt  semne  ale  vieţii  pe 
care  bisericile  o  primesc  din  Evanghelie.  Dăinuirea  Bisericii  este  promisă  acesteia 
în  Evanghelie  (Mt.  16,  18;  28,  20).  Având  încredere  în  această  promisiune  crizele 
sunt  răbdate  şi  stăpânite.  Prin  urmare  este  necesar  ca  în  toate  provocările,  bisericile 
să  caute  îndrumare  pentru  acţiunile  lor  în  vestirea  Evangheliei  prin  cuvânt  şi  Taine. 

2.  Forma  Bisericii  -  cum  vieţuieşte  Biserica 

2.1  Biserica  în  calitate  de  trup  al  lui  Hristos 

A 

In  viaţa  sa  istorică  Biserica  se  exprimă  ca  trup  al  lui  Hristos:  „Iar  voi  sunteţi 
trupul  lui  Hristos  şi  mădulare  flecare  în  parte  (I  Cor.  12,  27).  Imaginea  biblică  a 
trupului  exprimă  felul  în  care  trăieşte  biserica  şi  pe  ce  îşi  bazează  existenţa 

continuă.  Biserica  este  comunitatea  persoanelor  a  căror  unitate  între  ele  se 
întemeiază  pe  unitatea  lor  cu  Iisus  Hristos  ( 1  Cor.  1 2, 1 2).  Comunitatea  membrilor 
are  viaţă  datorită  contribuţiei  egale  a  membrilor  la  zidirea  Bisericii  în  conformitate 
cu  diversitatea  talanţilor  dăruiţi  de  Dumnezeu  (1  Cor.  12,  12-31;  Rom.  12,  4-8). 

Versetele  conform  cărora  Hristos  este  Cap  al  trupului  (Col.l,  18;  Efes.  4, 
15)  accentuează  faptul  că  Biserica  nu-şi  are  temeiul  unităţii  sale  în  ea  însăşi,  ci 
în  Hristos,  Domnul  său  viu  şi  lucrător  în  Duhul  Sfânt.  Imaginea  trupului  conţine 
ea  însăşi  relaţia  dintre  diferitele  daruri  şi  sarcini  în  unitatea  Bisericii.  De  aceea 
toate  chestiunile  legate  de  viaţa  Bisericii  sunt,  începând  cu  epoca  Noului  Testa¬ 
ment,  evaluate  şi  hotărâte  pe  baza  acestui  criteriu  al  unităţii  în  diversitate  (1 
Cor.  12-14). 

2.2  Biserica  credinţei  şi  realitatea  vizibilă  a  bisericilor 

A 

In  calitate  de  creatură  a  cuvântului  dumnezeiesc  Biserica  nu  poate  fi  echivalată 
doar  cu  una  dintre  bisericile  istorice,  ori  cu  ansamblul  tuturor  bisericilor.  Biserica 
este  un  obiect  al  credinţei.  Din  acest  motiv  tradiţia  Reformei  distinge  două  moduri 
de  a  vorbi  despre  biserică  şi  le  aşează  în  legătură  unul  cu  celălalt.  Biserica  este 
atât  un  obiect  al  credinţei,  cât  şi  o  comunitate  vizibilă,  o  realitate  socială  ce  poate 
fi  experiată  în  diversitatea  formelor  şi  modelelor  istorice.  Distincţia  dintre  aceste 
două  moduri  de  a  vorbi  nu  trebuie  înţeleasă  greşit,  ca  şi  când  realitatea  văzută  a 
Bisericii  ar  fi  biserica  falsă.  Biserica  vizibilă,  în  formele  şi  modelele  sale,  are 
datoria  de  a  mărturisi  despre  natura  sa  originară. 

Conform  înţelegerii  reformatorilor  este  de  o  importanţă  fundamentală  să  se 
facă  o  distincţie  clară  şi  să  se  relaţioneze  lucrarea  lui  Dumnezeu  şi  lucrarea  omului 
în  viaţa  Bisericii.  Activitatea  Bisericii  îşi  primeşte  orientarea  din  distincţia  dintre 
ceea  ce  putem  să  aşteptăm  şi  să  acceptăm  de  la  Dumnezeu  cu  credinţă,  şi  ceea  ce 
ni  s-a  cerut  să  facem  ca  mărturisire  a  harului  lui  Dumnezeu  în  Iisus  Hristos. 

Siguranţa  credinţei  nu  poate  fi  creată  de  lucrarea  omenească.  Faptul  că 
oamenii  sunt  conduşi  la  această  siguranţă,  reprezintă  în  mod  exclusiv  lucrarea  lui 
Dumnezeu  pentru  care  El  foloseşte  ca  instrument  al  Său,  lucrarea  Bisericii.  Ico- 
nomia  lui  Dumnezeu  în  legătură  cu  creaţia,  reconcilierea  şi  desăvârşirea  nu  poate 
fi,  conform  înţelegerii  reformatorilor,  asumată  şi  continuată  de  Biserică  prin 
delegaţie  în  numele  Lui.  Instituţiile  ori  tradiţiile  Bisericii  nu  pot  fi  investite  cu 
autoritatea  lui  Dumnezeu.  De  aceea  mărturisirea  de  credinţă  privind  lucrarea  lui 
Dumnezeu  ca  temelie  şi  scop  al  Bisericii,  îi  aminteşte  acesteia  limitele  întregii 
activităţi  umane-  existente  şi  în  Biserică. 

Activitatea  Bisericii  trebuie  să  ţintească  dincolo  de  ea  însăşi.  Este  mărturisirea 
lucrării  de  îndreptare  săvârşită  de  Dumnezeu  Unul  în  Treime.  Activitatea  Bisericii 
se  desfăşoară  sub  responsabilitatea  de  a  mărturisi  în  mod  credibil,  competent  şi 

convingător  despre  harul  lui  Dumnezeu  ca  mântuire  a  lumii.  Practica  Bisericii 
câştigă  credibilitate  când  viaţa  Bisericii  în  toate  formele  sale  trimite  spre  Dumnezeu. 

Activitatea  Bisericii,  care  se  recunoaşte  pe  sine  ca  fiind  întemeiată  şi  limitată 
de  lucrarea  lui  Dumnezeu,  are  loc  în  încredinţarea  că  Dumnezeu,  fidel  promisiunii 
Sale,  foloseşte  mărturisirea  umană  a  adevărului  Evangheliei  pentru  a  conduce  lumea 
la  comuniunea  de  credinţă.  Aceasta  se  întâmplă  unde  şi  când  binevoieşte  Dumnezeu 

A 

(Mărturisirea  de  credinţă  de  la  Augsburg,  V).  In  felul  acesta  lucrarea  Bisericii  este 
inclusă  în  lucrarea  lui  Dumnezeu  Unul  în  Treime. 

2.3  Atributele  Bisericii  credinţei 

Biserica  este  comunitatea  credincioşilor  întemeiată  de  Duhul  Sfânt  prin 
cuvânt  şi  Taine.  Datorită  originii  sale  aceasta  este  caracterizată  prin  atribute 
„originale”  sau  esenţiale  care  sunt  reflectate  în  crezurile  Bisericii  vechi.  Biserica 
este  una,  sfântă,  catolică  ( universală )  şi  apostolică. 

Unitatea  Bisericii  în  calitatea  sa  de  comunitate  a  sfinţilor  se  întemeiază  pe 
unitatea  originii  sale,  adică  pe  unitatea  lui  Dumnezeu  Unul  în  Treime,  Care  în 
virtutea  reconcilierii  realizate  în  Iisus  Hristos  desăvârşeşte  creaţia  prin  Sfântul 
Duh.  Conform  înţelegerii  Reformei  această  unitate  nu  este  un  ideal  ce  trebuie  să 
fie  atins  de  propria  lucrare  a  bisericilor,  ci  a  fost  dată  creştinilor  şi  bisericilor  ca 
lucrare  a  lui  Dumnezeu.  De  aceea  bisericile  au  sarcina  de  a  mărturisi  în  mod  evi¬ 
dent  acest  dar  al  lui  Dumnezeu,  ca  fiind  temelia  pentru  comuniunea  vie  dintre 
biserici  în  diversitatea  modelelor  şi  formelor  lor  istorice  de  organizare. 

Biserica  este  sfântă  datorită  sfinţeniei  originii  sale.  Este  sfântă  în  măsura  în 

« 

care  Dumnezeu  a  învins  puterea  păcatului  în  lisus  Hristos,  sfinţeşte  oamenii  în 
Duhul  Sfânt  prin  asigurarea  iertării  şi  astfel  îi  adună  împreună  pentru  a  fi 
comunitatea  sfinţilor.  Din  acest  motiv  sfinţenia  nu  este  în  primul  rând  ţelul  modului 
de  viaţă  omenesc  în  Biserică,  ci  un  dar  al  lui  Dumnezeu  făcut  Bisericii  în  calitatea 
sa  de  comunitate  de  păcătoşi  îndreptaţi,  care  acceptă  harul  lui  Dumnezeu  ca  temelia 
modelării  vieţii  lor  comune.  Fiind  comunitatea  oamenilor  sfinţiţi  de  Dumnezeu, 
creştinii  şi  bisericile  împreună  au  sarcina  de  a-şi  modela  viaţa  ascultând  de  poruncile 
lui  Dumnezeu.  Din  acest  motiv,  această  comunitate,  Biserica  însăşi,  trebuie  să  îşi 
mărturisească  iar  şi  iar  vina  sa,  recunoscându-se  pe  sine  ca  fiind  „cea  mai  mare 
păcătoasă”  (Martin  Luther).  Tocmai  pentru  că  este  sfântă  poate  cere  iertare  (Cf. 
WA  [Weimar  edition]  34/1,  p.  276,  8-13). 

Datorită  originii  sale,  Biserica  este  catolică  ( universală ).  Deoarece  Biserica 
îşi  are  originea  în  cuvântul  lui  Dumnezeu,  ca  mântuire  a  întregii  lumi,  nu  este 
limitată  de  comunităţi  umane,  ci  este  atotcuprinzătoare  (catolică)  ca  o  comunitate 
creată  de  Dumnezeu.  Viaţa  Bisericii  este  comuniunea  cu  Dumnezeu  Cel  Unul  în 
Treime.  De  aceea  creştinii  şi  bisericile  au  sarcina  de  a  face  posibil  ca  acest  dar  al 

lui  Dumnezeu  să  fie  experiat  prin  modelarea  vieţii  lor,  depăşind  diferenţele  etnice, 
rasiale,  sociale,  culturale  şi  de  gen.  Datorită  catolicităţii  sale,  Biserica  poartă  cu 
sine  promisiunea  unei  comunităţi  ce  va  cuprinde  toată  omenirea. 

Datorită  originii  sale.  Biserica  este  apostolică.  Cuvântul  lui  Dumnezeu,  care 
constituie  Biserica,  este  cuvântul  autentic  al  Evangheliei,  aşa  cum  ne  este  oferit  în 
Sfintele  Scripturi  ale  Noului  şi  Vechiului  Testament.  în  măsura  în  care  Biserica 
este  construită  pe  această  temelie,  este  apostolică.  Conform  înţelegerii  Reformei 
modul  practicării  succesiunii  apostolice  reprezintă  reîntoarcerea  continuă  la  măr¬ 
turisirea  apostolică.  Aceasta  obligă  Biserica  la  o  mărturisire  autentică  şi  misionară 
a  Evangheliei  lui  Iisus  Hristos  cu  fidelitate  faţă  de  mesajul  apostolic  (cf.  I  Cor.  15, 
1-3),  căruia  îi  datorează  existenţa.  Unde  Duhul  lui  Dumnezeu  adevereşte  acest 
mesaj,  ca  adevăr  pentru  oameni,  (cf.  In.  1 6, 1 3)  apostolicitatea  Bisericii  ca  successio 
fidelium  de-a  lungul  generaţiilor,  devine  realitate.  Successio  fidelium  nu  exclude 
successio  ordinis  (succesiunea  în  slujirea  prin  hirotonie),  ci  este  condiţia  pentru 
aceasta.  Conform  înţelegerii  Reformei,  apostolicitatea  Bisericii  nu  este  garantată 
de  continuitatea  istorică  în  slujirea  episcopală  a  Bisericii.  Revelaţia  lui  Dumnezeu 
în  Hristos,  care  reprezintă  temelia  Bisericii,  nu  este  un  depozit  conferit  ierarhiei 
bisericeşti,  sau  ceva  la  dispoziţia  sa. 

2.4  Atributele  adevăratei  Biserici 

Distincţia  dintre  Biserica  credinţei  şi  Biserica  văzută  nu  este  aceeaşi  cu  cea 
dintre  Biserica  adevărată  şi  biserica  falsă.  Totuşi,  această  diferenţă  este  importantă 
şi  a  fost  mereu  subliniată  de  teologia  reformatorilor. 

Această  distincţie  se  referă  la  Biserica  văzută.  Nu  orice  formă  a  Bisericii 
este  o  exprimare  a  Bisericii  adevărate  una,  sfântă,  catolică  şi  apostolică.  Biserica 
poate  în  forma  ei  concretă  să  devină  o  biserică  falsă  dacă  mărturisirea  care  îi  este 
încredinţată  este  falsificată  prin  cuvânt  şi  prin  fapte.  Comunitatea  bisericească  are 
sarcina  de  a-şi  examina  constant  forma  sa  şi  de  a  o  reforma  (ecclesia  semper  refor- 
manda)  aşa  încât  să  fie  în  acord  cu  atributele  sale  esenţiale  şi  cu  natura  sa,  conferite 
de  originea  sa. 

2.4.1  Atributele  clasice  ale  Bisericii 

Nici  o  biserică  nu  poate  îndeplini  această  sarcină  total  şi  exclusiv.  îndeplinirea 
acesteia  nu  este  până  la  urmă  o  problemă  de  judecată  umană.  Prin  urmare,  este 
discutabil  dacă  una  sancta  catholica  et  apostolica  Ecclesia  există  în  mod  concret. 
Prin  urmare,  reformatorii  au  accentuat  atribute  speciale,  notae  (semne),  ori,  cum 
spune  Luther  Wahrzeichen  (semne  de  recunoaştere)  care  trebuie  să  uşureze 
recunoaşterea  unei  biserici  văzute,  concrete,  ca  membră  a  Bisericii  una,  sfântă, 
catolică  şi  apostolică.  Potrivit  reformatorilor  acestea  sunt  adevărata  vestire  a 

Evangheliei  şi  adevărata  săvârşire  a  tainelor  conform  instituirii  lor.  Cu  aceasta  au 
pretins  reformatorii  că  identifică  acele  caracteristici  fundamentale  ale  vieţii  văzute 
a  Bisericii,  prin  care  se  prezintă  originea  Bisericii  şi  prin  care  o  biserică  rămâne 
credincioasă  originii  sale.  Prin  această  origine  este  o  biserică  adevărată. 

2.4.2  Alte  atribute 

Pe  lângă  aceste  atribute  clasice,  reformatorii  au  menţionat  şi  altele.  Şi  prin 
ele  se  face  prezent  harul  lui  Dumnezeu.  Pentru  Luther  ele  includ  (cf.  Despre  Sinoade 
şi  Biserică),  pe  lângă  Cuvântul  lui  Dumnezeu,  Botezul  şi  Cina  Domnului,  darul 
legării  şi  dezlegării  (mărturisirea  păcatelor  şi  iertarea),  rânduiala  slujirii  cuvântului 
(episcopi,  slujitori  etc.),  rugăciunea,  suferinţa  pentru  Evangheliei  şi  respectarea 

A 

celor  Zece  Porunci.  Intr-un  mod  asemănător  Confessio  Bohemica  din  anul  1575 
evidenţiază  cinci  „atribute  sigure  şi  infailibile”  ale  adevăratei  Biserici.  La  cele 
două  atribute  clasice  sunt  adăugate:  disciplina  Bisericii,  crucea,  îndurarea  opresiunii 
de  dragul  adevărului,  ascultarea  faţă  de  Evanghelie  şi  de  Legea  lui  Hristos,  în 
special  dragostea  frăţească.  In  tradiţia  reformată  atributele  disciplinei  Bisericii 
(disciplina)  şi  respectarea  credinţei  au  fost  adăugate  (cf.  Leiden  Synopsis  XL, 45). 

Printre  atributele  ce  pot  fi  experiate  se  numără  şi  viaţa  creştină,  slujirea  lui 
Dumnezeu  de  către  creştini  prin  viaţa  cotidiană  în  lume. 

Atributele  care  tocmai  au  fost  menţionate  diferă  de  primele  care  sunt  legate 
de  cuvânt  şi  Taine  sub  două  aspecte  importante: 

-  nu  sunt  la  fel  de  clare  ca  primele.  Nu  se  poate  recunoaşte,  din  faptele  bune 
ale  creştinilor,  din  viaţa  lor  cotidiană  în  lume,  dacă,  şi  în  ce  fel  sunt  făcute  prin 
credinţă.  Mai  mult,  creştinii  în  mod  individual  pot  răspunde  la  aceleaşi  provocări 
prin  decizii  şi  acţiuni  diferite.Acest  fapt  indică  deja  a  doua  caracteristică  a  acestor 
atribute: 

-  acestea  aparţin  responsabilităţii  tuturor  creştinilor  în  parte  şi  prin  urmare 
nu  sunt  vizibile  în  primul  rând  în  forma  Bisericii,  ci  în  viaţa  membrilor  săi. 

Din  motive  de  precizie  trebuie  să  se  facă  diferenţa  între  atributele  vieţii 
creştine  şi  atributele  adevăratei  Biserici,  adică  cuvânt  şi  Taină. 

2.4.3  Identitate  şi  relevanţă 

Viaţa  creştină  şi  viaţa  bisericii  văzute  nu  sunt  identice,  deşi  constitutiv  se 
găsesc  împreună:  viaţa  creştină  cuprinde  mărturisirea  întregii  vieţi  a  tuturor 
credincioşilor.  Se  extinde  dincolo  de  tărâmul  Bisericii  văzute  în  viaţa  cotidiană  a 
creştinilor  şi  deci  în  viaţa  societăţii.  Include,  de  asemenea,  respectarea  Poruncilor: 
mărturisirea  Evangheliei  prin  cuvânt  şi  Taină.  în  felul  acesta  Biserica  văzută  ia 
formă  în  viaţa  creştină.  Prin  urmare  viaţa  creştină  este  ea  însăşi  fundamentală 
pentru  forma  concretă  a  Bisericii. 

Dimpotrivă,  viaţa  creştină  însăşi  rămâne  dependentă  de  cuvânt  şi  Taină,  de 
administrarea  şi  folosirea  lor.  Doar  adunată  în  jurul  cuvântului  şi  Tainei,  viaţa 
creştină  rămâne  loială  originii  sale,  prin  care  îşi  câştigă  identitatea  şi  concreteţea 
ca  viaţă  în  communio  sanctorum. 

Prin  urmare,  devine  uşor  de  identificat  pentru  societate.  Prin  insistenţa 
teologiei  Reformei  asupra  importanţei  vestirii  corespunzătoare  a  Evangheliei  şi 
administrarea  Tainelor  conform  Evangheliei,  ca  fiind  atribute  fundamentale  ale 
Bisericii,  înţelegerea  greşită,  larg  răspândită  şi  înşelătoare,  că  adevăratul  creştinism 
devine  identificabil  prin  ceea  ce  lumea  priveşte  ca  fapte  bune,  este  contrazisă  o 
dată  pentru  totdeauna. 

Prin  urmare  trebuie  să  spunem:  aşa  cum  cuvântul  şi  Tainele  sunt  atributele 
prime,  adică  originale  şi  fundamentale  ale  adevăratei  biserici,  aşa  şi  participarea 
la  Biserica  văzută,  ca  loc  de  adunare  în  jurul  cuvântului  şi  tainelor,  este  atributul 
prim  şi  lipsit  de  ambiguităţi  al  vieţii  creştine. 

Pierderea  identităţii  vieţii  creştine  şi  pierderea  relevanţei  propovăduirii  rea¬ 
lizate  de  Biserică,  indică  totdeauna  faptul  că  este  denaturată  atât  legătura  dintre 
propovăduire  şi  săvârşirea  Tainelor,  cât  şi  trăirea  creştină  în  viaţa  de  fiecare  zi  a 
societăţii. 


2.5.  „ Mărturisirea  şi  servirea  ”7  ca  atribute  ale  Bisericii  şi  ale  vieţii  creştine 

Acordul  de  la  Leuenberg  se  referă  la  „mărturisire  şi  servire”  ca  roade  ale 
credinţei  pentru  care  Evanghelia  eliberează,  fiind  putere  a  lui  Dumnezeu.  în  această 
privinţă  distinge  între  „mărturisire  şi  servire”  ca  atribute  ale  vieţii  creştine  şi  ale 
Bisericii  (cf.  LA  29  şi  36).  în  acest  fel  ne  învaţă  să  înţelegem  cuvintele  „mărturisire 
şi  servire”  în  mod  concret  şi  diferenţiat: 

-  ambele  sunt  conectate  în  mod  esenţial,  dar  nu  sunt  identice:  „mărturisirea 
şi  servirea”  vieţii  creştine  nu  pot  şi  nu  trebuie  să  fie  înlocuite  de  „mărturisirea  şi 
servirea”  organizaţiilor  bisericeşti,  şi  nici  viceversa.  Aceasta  trebuie  respectată  în 
mod  deosebit  întrucât  sunt  dependente  una  de  cealaltă. 

-  în  ambele  cazuri  „mărturisirea  şi  slujirea”  se  referă  la  două  aspecte  ale 
îndeplinirii  credinţei  în  întreaga  viaţă  şi  nu  la  două  tărâmuri  diferite.  „Măr¬ 
turisirea”  n-ar  trebui  înţeleasă  ca  respectând  prima  tablă  a  celor  Zece  Porunci, 
iar  „servirea”  ca  ţinând  cea  de-a  doua  tablă  a  poruncilor,  ci  ca  împlinirea  activă 
a  întregii  voinţe  a  lui  Dumnezeu  din  ambele  table.  în  ambele  table  „mărturisirea 
şi  servirea”  sunt  întotdeauna  împreună,  atât  în  viaţa  creştină,  cât  şi  în  activitatea 
Bisericii  văzute. 


7  Dienst  în  Ib.  germană  şi  service  în  lb.  engleză  s-au  traduc  în  lb.  română  cu  servire  pentru  a 
se  distinge  de  Amt  şi  respectiv  ministry  traduse  cu  slujire  în  sensul  slujirii  preoţeşti  prin  hirotonie 
(n.  trad.). 

în  consecinţă,  ar  fi  greşit  ca  mai  întâi  să  se  înţeleagă  „mărturisirea  şi 
servirea”  doar  ca  atribute  ale  Bisericii  văzute;  şi  apoi,  în  al  doilea  rând,  ar  fi 
greşit  să  se  împartă  „mărturisirea  şi  servirea”  între  două  sfere  instituţionale  în 
aşa  fel  încât  instituţiile  cultului  şi  cele  ale  tradiţiei  Evangheliei  ( traditio  evangelii ) 
să  fie  privite  ca  instituţii  ale  mărturisirii,  iar  instituţiile  activităţii  diaconale  ale 
bisericii  ca  instituţii  ale  servirii.  Ambele  instituţii  şi  sfere  există  doar  împreună. 
Toate  instituţiile  Bisericii  sunt  în  acelaşi  timp  instituţii  ale  mărturisirii  şi  ale 
servirii.  Aceste  greşeli  ar  trebui  evitate  când  se  vorbeşte  despre  mărturisire  şi 
servire  ca  atribute  ale  Bisericii  văzute. 


2.5.1  „Mărturisire  şi  servire ”  -  slujire  şi  slujiri 

Mărturisirea  şi  servirea  realizate  de  Biserică  au  nevoie  de  instituţiile  cultului 
şi  ale  tradiţiei  Evangheliei.  Prin  urmare,  este  necesară  o  rânduială  a  slujirilor  (  o 
„slujire  rânduită”)  pe  baza  preoţiei  universale  a  credincioşilor. 

2. 5. 1.1  Pe  calea  spre  consens 

Adunarea  generală  de  la  Strasbourg  din  anul  1987  a  primit,  ca  „un  impuls 
folositor  pentru  activitatea  viitoare  privind  contribuţia  comună...  la  dialogul 
ecumenic”,  un  număr  de  Teze  cu  privire  la  dezbaterea  despre  slujire  astăzi  (aşa 
numitele  „ Teze  de  la  Tampere").  Cele  mai  importante  afirmaţii  vor  fi  redate  aici: 

Teza  1 :  Cuvânt  -  Biserică  -  Slujire 

Conform  înţelegerii  comune  a  Reformei,  Biserica  este  constituită  atunci  când 
„  Iisus  Hristos  devine  prezent  în  ea  ca  Domn  în  cuvânt  şi  taină  prin  Sfântul  Duh  ” 

A 

(Barmert  III)  şi  creează  credinţă .  In  conformitate  cu  instituirea  realizată  de  Hristos 
există  o  slujire  care  participă  la  cuvânt  şi  taină,  ministerium  verbi  (CA  V),  „de  a 
învăţa  Evanghelia  şi  de  a  administra  tainele  ”  Tradiţia  luterană  înţelege  acest 
oficiu  mai  mult  din  cuvânt ,  care  este  temelia  Bisericii ;  tradiţia  reformată ;  din 
contră ,  vede  acest  oficiu  mai  mult  ca  având  legătură  cu  rănduiala  corectă  a 
Bisericii.  Bisericile  din  ambele  tradiţii  care  au  semnat  sau  fac  parte  din  Acordul 
de  la  Leuenberg  sunt  de  acord  că  „  slujirea  prin  hirotonie  "  aparţine  fiinţei  Bisericii . 

Bisericile  care  provin  din  Reformă  accentuează  totuşi ,  că  întreaga  congregaţie , 
şi  nu  doar  slujirea  prin  hirotonie ,  are  responsibilitatea  vestirii  cuvântului  şi  folosirii 
corecte  a  tainelor  Doar  slujirea  prin  hirotonie  în  sine  nu  garantează  adevărata 
fiinţă  a  Bisericii,  ci  rămâne  subordonată  Cuvântului  lui  Dumnezeu. 

Teza  2:  Preoţia  generală  -  slujirea  prin  hirotonie 

Vestirea  Evangheliei  şi  oferirea  unei  comuniuni  în  care  se  dobândeşte 
mântuirea ,  sunt  încredinţate  congregaţiei,  ca  între, g  şi  membrilor  săi ,  care  prin 

botez ,  sunt  chemaţi  să-l  mărturisească  pe  Hristos  şi  să  slujească  unul  altuia  şi 
lumii ,  şi  care,  prin  credinţă,  participă  la  slujirea  preoţească  de  mijlocire  care 
aparţine  lui  Hristos.  Pentru  menţinerea  unei  vestiri  constante  şi  publice  a 

Evangheliei,  şi  pentru  păstrarea  unei  doctrine  corecte,  membrii  instruiţi  din 

* 

congregaţie  sunt  special  aleşi  şi  hirotoniţi.  In  calitate  de  slujitori  ai  Cuvântului  ar 
trebui  să  aşeze  congregaţia  faţă  în  faţă  cu  Cuvântul  lui  Dumnezeu,  dar  şi  să  o 
mângâie  cu  acesta ,  să  le  administreze  tainele ,  servind  astfel  unitatea  congregaţiei 
si,  de  asemenea,  -  împreună  cu  mărturisirea  diversă  şi  feluritele  slujiri  ale 
congregaţiei  -  ei  trebuie  să  reprezinte  congregaţia  în  faţa  lumii 

Slujirea  Cuvântului  în  practicarea  vestirii  ca  şi  în  instrucţie  şi  grijă  pastorală 
depinde  totdeauna  de  preoţia  generală  a  congregaţie,  şi  ar  trebui  să  o  slujească 
pe  aceasta;  de  asemenea  preoţia  generală  a  congregaţiei  şi  a  tuturor  celor  ce  au 
fost  botezaţi,  depinde  de  slujirea  specială  a  vestirii  cuvântului  şi  administrării 
tainelor.  Astfel ,  conform  Reformei ,  slujirea  prin  hirotonie  se  bazează  pe  o 
însărcinare  specială  dată  de  Hristos  şi  rămâne,  în  acelaşi  timp,  cu  întreaga 
congregaţie  în  serviciul  Său  sub  cuvântul  lui  Dumnezeu. 

Teza  3:  Serviciul  conducerii  (episkope)  -  perspective  ecumenice 

Sarcina  conducerii  comunităţii  aparţine ,  de  asemenea,  servirii  cuvântului. 
Bisericile  luterane,  reformate  şi  unite8  recunosc  grija  pastorală  şi  episkope  ca 
aparţinând  slujiri  prin  hirotonie,  atât  într-o  anumită  congregaţie,  cât  şi  la  un 
nivel  (regional  şi  naţional)  trecând  dincolo  de  congregaţie.  Totuşi,  bisericile  care 
au  apărut  din  Reformă  accentuează  că  responsabilitatea  vestirii  Evangheliei  este 
obligaţia  întregii  congregaţii,  iar  conducerea  congregaţiei  este  exercitată  şi  prin 
alte  slujiri  şi  nu  aparţine  doar  slujirii  prin  hirotonie. 

Bisericile  luterane,  mai  ales  cele  din  Scandinavia,  accentuează  mai  mult 
continuitatea  cu  funcţia  istorică  a  episcopului,  în  timp  ce  bisericile  reformate  ţin, 
în  principiu,  la  rânduiala  presbiterial-sinodală.  Cu  toate  acestea,  bisericile 
participante  la  Acordul  de  la  Leuenberg,  consimt  în  privinţa  serviciului  de  episkope, 
ca  o  slujire  a  Cuvântului  pentru  unitatea  Bisericii  şi,  de  asemenea,  ca  în  toate 
bisericile,  membrii  ne-hirotonifi  ai  congregaţiei  să  participe  şi  ei  la  conducerea 
Bisericii.  Se  intenţionează  ca  în  acest  fel  să  se  includă  dimensiunile  personale, 
colegiale  şi  colective  în  înţelegerea  şi  abordarea  slujirii  prin  hirotonie . 

Deşi  bisericile  care  fac  parte  din  Acordul  de  la  Leuenberg  provin  din  tradiţii 
condiţionate  din  punct  de  vedere  istoric ,  cu  structuri  diferite  de  conducere 
bisericească,  sunt  totuşi  de  acord  că  asemenea  diferenţe  în  structurile  bisericeşti 
nu  împiedică  o  „  comunitate  bisericească  ”  în  sensul  unei  comuniuni  în  ceea  ce 


*  V.  Nota  1  (  n.  tr.). 

priveşte  predica  (amvonul)  şi  Cina  Domnului .  Recunoaşterea  reciprocă  a  slujirii 
şi  hirotoniei  nu  este  împiedicată  atâta  timp  cât  problema  conducerii  bisericeşti 
rămâne  subordonată  suveranităţii  Cuvântului .  Bisericile  recunosc ,  de  asemenea , 
că  în  discuţia  ecumenică  mai  largă ,  pot,  şi  ar  trebui  să  înveţe  de  la  alte  biserici , 
care  nu  aparţin  Reformei ,  dar  care  susţin  că  nici  o  formă  de  conducere  bisericească 
şi  de  structură  slujitoare  apărute  în  istorie ,  nu  poate  şi  nu  trebuie  afirmată  ca  o 
condiţie  premergătoare  pentru  comuniune  şi  recunoaştere  reciprocă . 

m  * 

(Publicate  în:  Konkordie  und  Okumene,  pp.  64-66). 

2. 5. 1.2  Implicaţiile  Tezelor  de  la  Tampere 

Aceste  teze  importante  oferă  baza  atât  pentru  consensul  fundamental  şi  pentru 
diferitele  interpretări  privind  slujirea,  cât  şi  pentru  diversitatea  formelor  în 
modelarea  slujirii.  Este,  totuşi,  decisiv  ca  aceste  diferenţe  să  nu  pună  sub  semnul 
îndoielii  comuniunea  bisericească  în  cuvânt  şi  taină,  de  vreme  ce  aceste  diferenţe 
nu  se  referă  la  temelia ,  ci  la  forma  bisericii .  Există  un  consens  fundamental  în 
privinţa  convingerii  că: 

-  toţi  creştinii  iau  parte  prin  credinţă  şi  botez  la  slujirile  lui  Hristos  ca  profet, 
arhiereu  şi  împărat,  şi  toţi  sunt  chemaţi  să  mărturisească,  să  transmită  Evanghelia, 
şi  să  mijlocească  înaintea  lui  Dumnezeu  unul  pentru  celălalt  (preoţia  tuturor 
credincioşilor); 

-  slujirea  propovăduiţii  publice  a  Evangheliei  şi  a  administrării  Tainelor  este 
fundamentală  şi  necesară  pentru  Biserică.  Acolo  unde  există  Biserică,  aceasta  are 
trebuinţă  de  o  „slujire  rânduită”,  a  vestirii  publice  a  Evangheliei  şi  a  administrării 
tainelor.  Există  o  diversitate  în  felurile  în  care  această  slujire  este  înţeleasă  şi  în  care 
ia  formă.  Această  diversitate  este  modelată  de  experienţe  istorice  şi  determinată  de 
diferitele  interpretări  ale  sarcinii  slujirii.  Putem  accepta  diferitele  forme  ale  slujirii 
în  bisericile  noastre  ca  bogăţie  spirituală  şi  ca  un  dar  al  lui  Dumnezeu.  In  acest  sens 
episcopatul  istoric  şi  slujirea  structurată  într-o  formă  sinodală  şi  presbiterială  a 
rânduielii  bisericeşti  pot  fi  ambele  apreciate  ca  servind  unitatea  Bisericii.  Criteriul 
pentru  înţelegerea  slujirilor  şi  serviciilor  este  însărcinarea  de  bază  a  Bisericii. 

-  slujirea  vestirii  publice  este  conferită  prin  hirotonie  („slujirea  hirotonită” 

A 

în  terminologia  documentelor  de  la  Lima).  îşi  are  rădăcina  într-un  mandat  special 
al  lui  Hristos,  dar  este  întotdeauna  dependentă  de  preoţia  tuturor  credincioşilor 
(Neuendettelsau-Theses  3A  -  cf.  Konkordie  und  Okumene,  pp.  72-77).  Cuvântul 
lui  Dumnezeu  constituie  această  slujire  care  serveşte  îndreptarea  (justificarea) 
păcătosului.  Aceasta  are  o  funcţie  care  slujeşte  Cuvântul  şi  credinţa. 

-  expresia  „slujire  rânduită”  se  referă  la  totalitatea  slujirilor  şi  serviciilor  în 
biserică  în  sensul  tezei  3  aparţinând  Tezelor  de  la  Tampere.  Slujirea  conferită  prin 
hirotonie  este  parte  a  acestei  slujiri. 

2.5.2  „Mărturisire  şi  servire"  -  în  instituţiile  diakoniei 

Biserica  văzută  trebuie  nu  doar  să  contribuie  la  respectarea  poruncilor  primei 
table  a  Legii,  ci,  de  asemenea,  la  respectarea  poruncilor  celei  de-a  doua  table.  Prin 
urmare,  sunt  necesare  instituţii  ale  activităţii  diaconice  a  Bisericii,  în  sensul  cel 
mai  larg.  Este  necesar,  pentru  aceste  insituţii,  personal  cu  normă  întreagă.  Aceste 
instituţii  fac  parte  din  slujirea  rânduită  a  Bisericii.  Activitatea  instituţiilor  serviciului 
diaconic  al  Bisericii  şi  personalul  acestora  angajat  cu  normă  întreagă,  nu  înlocuiesc 
angajamentul  diaconic  al  tuturor  credincioşilor  în  viaţa  lor  cotidiană,  ci  ar  trebui 
să-l  inspire,  să-l  ajute  şi  să-l  sprijine. 


2.5.3  „Mărturisire  şi  servire  unitatea  tradiţiei  Evangheliei  şi  diakoniei 


Pentru  structura  Bisericii  văzute,  care  este  în  conformitate  cu  însărcinarea 
sa,  atât  practicile  cultului  şi  ale  tradiţiei  Evangheliei,  cât  şi  cele  ale  activităţii 
diaconice  a  Bisericii  trebuie  să  fie  rânduite  în  asemenea  mod,  încât  ambele  să  fie 
recunoscute  ca  practici  ale  mărturisirii  şi  slujirii.  Dacă  oriunde  în  aceste  două 
sfere  de  activitate,  ar  fi  accentuată  doar  servirea,  activismul  ar  constitui  o  amenin¬ 
ţare,  iar  dacă  s-ar  accentua  doar  mărturisirea  prin  cult,  spiritualismul  şi  chietismul 
ar  fi  o  ameninţare. 


2. 5. 4  „Mărturisire  şi  servire  ”  -  corespondenţa  necesară  dintre  practica  şi  originea 
Bisericii 

Originea  Bisericii  în  lucrarea  de  îndreptare  săvârşită  de  Dumnezeu  este 
mărturisită  şi  devine  recognoscibilă  prin  criteriul  practicii  bisericeşti  adecvate  . 

A 

întrucât  Biserica,  în  calitate  de  comunitate  a  sfinţilor  constituită  prin  Cuvântul 
lui  Dumnezeu  este  una,  practica  bisericească  a  vestirii  şi  celebrării  tainelor  trebuie 
cercetată  pentru  a  se  vedea  în  ce  măsură  exprimă  această  unitate.  Acelaşi  lucru 
este  valabil  şi  pentru  activitatea  diaconică  a  Bisericii.  -  De  exemplu,  acceptarea 
creştinilor  aparţinând  altor  confesiuni  la  Cina  Domnului  poate  exprima  unitatea 
bisericilor  creştine  chiar  şi  în  contextul  diviziunii  între  creştini. 

A 

întrucât  Biserica,  în  calitate  de  comunitate  a  oamenilor  sfinţiţi  de  Dumnezeu 
este  sfântă,  practica  bisericească  a  mărturisirii  trebuie  evaluată  pentru  a  se  vedea  cât 
de  mult  corespunde  acesteia  în  ceea  ce  priveşte  practicarea  de  către  ea  a  cuvântului 
şi  a  tainelor.  -  Prin  grija  faţă  de  săraci,  de  străini  şi  necunoscuţi,  de  cei  lipsiţi  de 
locuinţă,  de  cei  discriminaţi  şi  defavorizaţi,  de  cei  ameninţaţi  în  dreptul  lor  de  a  trăi 
şi  în  demnitatea  lor  umană.  Biserica  mărturiseşte  despre  faptul  că  fiecare  fiinţă  umană 
se  situează  înaintea  lui  Dumnezeu  în  calitate  de  creatură  a  lui  Dumnezeu. 

întrucât  Biserica  este  întemeiată  pe  Cuvântul  lui  Dumnezeu  ca  mântuire  a 
lumii,  este  catolică,  adică  universală.  De  aceea  mărturisirea  şi  servirea  oferită  de 
o  biserică  pot  fi  judecate  după  modul  în  care  prin  acestea  se  proclamă  public  şi  se 

exprimă  vasta  revendicare  şi  promisiunea  Cuvântului  lui  Dumnezeu.  -  Astfel,  de 
exemplu,  excluderea  de  la  Cina  Domnului  cauzată  de  apartenenţa  la  o  anumită 
rasă  este  o  rană  adusă  trupului  lui  Hristos  şi  prin  urmare  nu  doar  o  erezie  etică,  ci 
şi  una  hristologică  (care  justifică  status  confessionis). 

întrucât  Cuvântul  lui  Dumnezeu,  care  este  temelia  Bisericii,  este  mesajul 
original  al  lui  Hristos  încredinţat  apostolilor  şi  mărturisit  de  ei,  practica  Bisericii 
de  a  mărturisi  trebuie  să  satisfacă  criteriul  autenticităţii  mărturisirii  sale.  Examinarea 
proprie  continuă  a  formei  Bisericii  în  lumina  originii  sale  aparţine  fiinţei  apostolice 
a  Bisericii. 


3.  Misiunea  Bisericii  şi  mandatul  creştinilor  -  pentru  ce  vieţuieşte  Biserica 

3.1  Alegerea  ca  bază  a  misiunii  Bisericii  -  Biserica  privită  ca  popor  al  lui 
Dumnezeu 

„într-acest  chip  ne-a  şi  ales  întru  El  mai  înainte  de  întemeierea  lumii,  pentru 
ca  întru  iubire  să  fim  în  faţa  Lui  sfinţi  şi  fără  de  prihană"  (Efes.  1 , 3-6,  9-1 1 ;  3,  11 
şi  I  Cor.  2,  7;  Col.  1,  12-18;  Evr.  1,  lsq.  şi  Ioan  1,  1  sq).  Această  alegere  este  baza 
pentru  misiunea  Bisericii:  să  fie  lumina  lumii  (Mt.  5,  14)  „să  vestiţi  în  lume 
bunătăţile  Celui  care  va  chemat  din  întuneric  la  lumina  Sa  cea  minunată”(I  Pt.  2, 

A 

9)  şi  să  facă  cunoscută  „(...)  ca  Incepătoriilor  şi  Stăpâniilor  celor  din  ceruri  să  li  se 
facă  acum  cunoscută  prin  Biserică  înţelepciunea  lui  Dumnezeu  cea  de  multe  feluri” 
(Efes.  3,  10). 

Această  alegere  a  Bisericii  este  legată  inseparabil  cu  alegerea  lui  Israel  ca 
popor  al  lui  Dumnezeu  (Exod  19,  5  sq.;  I  Regi  8,  53;  Ps.  77,  16,  21,  Isaia  62,  12). 
Fiind  poporul  Său  Dumnezeu  l-a  chemat  pe  Israel  la  credinţă  (Isaia  7,  9)  şi  i-a 
arătat,  prin  îndrumarea  Sa,  calea  spre  viaţă  (Exod  20,  1-17;  Deut.  30,  15-20)  şi  în 
acest  fel  l-a  făcut  lumina  neamuri lor(Isaia  42,  6).  Această  promisiune  făcută  lui 
Israel  nu  a  devenit  invalidă  prin  evenimentul  Hristos  deoarece  o  menţine  fidelitatea 
lui  Dumnezeu  (Rom.  11,2,  29). 

Biserica  privită  ca  popor  al  lui  Dumnezeu  (I  Pt.  2,  9  sq.)  este  comunitatea 
credincioşilor  chemaţi  de  Hristos  dintre  iudei  şi  păgâni  deopotrivă  (Rom  9, 24).  Credinţa 
provine  din  Cuvântul  lui  Dumnezeu  care  supune  totul,  neamuri  şi  evrei,  sub  judecata 
lui  Dumnezeu  (Rom  3,  9),  îi  cheamă  la  pocăinţă  şi  le  promite  harul  (Rom  3,  28). 
Creştinii  cred  că  misiunea  Bisericii,  aşa  cum  este  dezvăluită  în  lisus  Hristos,  va  fi 
îndeplinită  într-un  asemenea  mod  încât,  atunci  când  neamurile  vor  fi  fost  primite  în 
toată  puterea,  „întregul  Israel”  va  fi  mântuit  (Rom.  1 1, 25  sq.;  Rom.  15,  8  sq.)9. 

’  Relaţia  dintre  iudei  şi  creştini,  dintre  Israel  şi  biserică  cere  consultaţii  doctrinare  viitoare 
între  bisericile  participante  la  comunitatea  bisericiească  Leuenberg.  în  anul  1994  Adunarea  generală 
a  selectat-o  ca  una  dintre  cele  trei  teme  noi  ale  discuţiilor  doctrinare. 

3.2  Scopul  şi  puritatea  misiunii  Bisericii 

Biserica  a  fost  chemată  să  fie  un  instrument  al  lui  Dumnezeu  pentru 
actualizarea  voinţei  Sale  universale  de  mântuire.  Va  îndeplini  această  sarcină  dacă 
va  rămâne  în  Hristos,  singurul  instrument  infailibil  al  mântuirii.  Siguranţa  că  această 
promisiune  a  lui  Dumnezeu  este  autentică,  eliberează  şi  dă  posibilitatea  creştinilor 


şi  bisericilor  să  mărturisească  lumii  şi  pentru  lume. 

Deoarece  această  promisiune  a  Evangheliei  cuprinde  toată  viaţa  umană, 
misiunea  sa  de  a  fi  un  instrument  al  voinţei  lui  Dumnezeu  pentru  mântuire  trimite 
Biserica  să  fie  prezentă  în  toate  sferele  vieţii.  Nu  există  nici  o  dimensiune  a  vieţii 
căreia  să  nu  i  se  adreseze  promisiunea  Evangheliei,  şi  nu  există  sferă  a  vieţii  căreia 
poruncile  lui  Dumnezeu  să  nu-i  ofere  orientare.  Natura  cuprinzătoare  a  mesajului 
care  îi  este  încredinţat,  determină  scopul  misiunii  Bisericii.  Orice  limitare  regională 
ori  naţională  a  practicării  mărturisirii  şi  servirii  ar  fi  contrară  universalităţii  voinţei 
lui  Dumnezeu  pentru  mântuire,  şi  contrară  misiunii  Bisericii  înrădăcinată  în  aceasta. 

Bisericile  Reformei  au  încercat  în  diferite  feluri  să  ia  în  considerare  atât 
scopul  misiunii  lor,  cât  şi  puritatea  mărturisirii  şi  servirii  lor. 

-  Acolo  unde  bisericile  Reformei  există  ca  biserici  majoritare,  au  putut  să 
dea  expresie  scopului  misiunii  în  multe  domenii  ale  vieţii  societăţii:  în  lucrarea 
diaconică  a  Bisericii,  în  domeniul  educaţiei,  în  domeniul  consilierii  şi  în  activitatea 
sa  în  relaţiile  publice.  Impulsul  de  a  extinde  activitatea  Bisericii  Ia  aceste  domenii 
ale  vieţii  societăţii  corespunde  caracterului  radical  al  înţelegerii  potrivit  căreia 
Evanghelia  revendică  întreaga  viaţă.  Astăzi  multe  biserici  aparţinând  tradiţiei 
Volkskirche  sunt  confruntate  cu  întrebarea  dacă  implicarea  lor  în  domeniile  vaste 
ale  vieţii  societăţii  mai  subliniază  destul  de  clar  trăsăturile  specifice  şi  unicitatea 
mărturisirii  lor  creştine. 

-  Acolo  unde  bisericile  Reformei  există  ca  biserici  minoritare ,  înţelegerea 
oferită  de  Reformă  cu  privire  la  revendicarea  întregii  vieţi  de  către  Evanghelie  a 
rezultat  într-o  diferenţiere  de  majoritatea  societăţii.  O  asemenea  delimitare  poate 
fi  benefică  pentru  mărturisire  şi  poate  fi  experimentată  ca  eliberare.  Rezultă  apoi 
intr-o  formă  de  viaţă  „non-conformistă”  ce  pretinde  a  avea  caracterul  de  mărturisire. 
Este  totuşi  adevărat  că  în  asemenea  cazuri  devine  adesea  necesar  să  se  distingă 
această  practică  „non-conformistă”  a  mărturisirii  de  acţiunea  sectară  care  poate 
duce  la  retragerea  din  angajamentul  constructiv  pentru  întreg. 

Bisericile  Reformei  împreună  sunt  confruntate  cu  sarcina  de  a  lua  în  considerare 
scopului  misiunii  lor  fără  a  sacrifica  puritatea  mărturisirii  lor.  Pe  de  altă  parte, 
trebuie  să-şi  prezinte  mesajul  într-un  asemenea  mod,  încât  scopul  misiunii  lor,  care 
este  întemeiat  pe  vasta  promisiune  a  Evangheliei,  să  nu  fie  limitat  în  nici  un  fel. 

Din  misiunea  Bisericii  rezultă  însărcinarea  pentru  activitatea  creştinilor  ca 
leiturgia  (cult  comun),  martyria  (mărturisire  publică  a  adevărului  Evangheliei), 

diakonia  (căutarea  a  tot  ce  este  mai  bun  pentru  lume),  şi  koinonia  (  lucrare  în 
vederea  unei  comuniuni  a  tuturor  oamenilor  şi  creaturilor  corespunzând  comuniunii 
cu  Dumnezeu). 


3.3  Mandatul  primit  de  creştini 


3.3.1  Mandatul  creştinilor  de  a  se  închina  (leiturgia) 

«  A 

întreaga  viaţă  a  creştinilor  trebuie  fie  o  închinare  adusă  lui  Dumnezeu.  In 
sens  restrâns  aceasta  reprezintă  celebrarea  liturgică  ( leiturgia),  iar  într-o  accepţiune 
mai  largă  este  „închinarea  duhovnicească”  ( logike  latreia ,  Rom.  12,  2)),  în  viaţa 
de  zi  cu  zi  în  lume,  care  este  indicată  de  cele  trei  noţiuni  :  martyria,  diakonia  şi 
koinonia. 

Adunarea  congregaţiei  pentru  cult  are  o  semnificaţie  fundamentală  şi 
permanentă  pentru  întreaga  închinare  duhovnicească,  adică  mărturisirea  vieţii 
creştine.  Prin  celebrarea  cultului  creştinii  experiază  şi  mărturisesc  originea  şi 
caracterul  întregii  lor  vieţi  de  credinţă.  In  vestirea  şi  auzirea  Evangheliei  precum 
şi  în  distribuirea  şi  primirea  tainelor,  creştinii  se  întorc  la  temelia  Bisericii  care 
constă  în  acţiunea  mântuitoare  a  lui  Dumnezeu,  şi  sunt  confirmaţi  în  mandatul  lor 
de  a  mărturisi  şi  de  a  servi;  în  acelaşi  timp  ei  năzuiesc  spre  desăvârşirea  viitoare  a 
comuniunii  lor  în  împlinirea  universală  a  lucrării  mântuitoare  a  lui  Dumnezeu. 

Relaţia  cu  Dumnezeu  promisă  prin  cuvânt  şi  Taină  şi  acceptată  prin  credinţă, 
îşi  găseşte  expresie  prin  celebrarea  cultului  în  diferite  feluri: 

-  invocarea  lui  Dumnezeu  prin  laude,  mulţumire,  cerere  şi  lamentaţie 

-  vestirea  şi  primirea  Evangheliei  în  cuvânt  şi  Taine 

-  mărturisirea  păcatelor  şi  a  vinei 

-  mărturisirea  credinţei  în  Dumnezeu  Tatăl,  Fiul  şi  Duhul  Sfânt 

-  promisiunea  libertăţii  şi  revendicarea  voinţei  lui  Dumnezeu 

-  mijlocirea  pentru  Biserică,  pentru  stat  şi  nevoile  lumii 

-  promisiunea  şi  acceptarea  binecuvântării  lui  Dumnezeu 

A 

întrucât  viaţa  creştinilor  ca  închinare  duhovnicească  îşi  are  rădăcinile  în 
lucrarea  mântuitoare  a  lui  Dumnezeu,  vestirea  şi  auzirea  Evangheliei  ca  promisiune 
a  harului  lui  Dumnezeu  pentru  congregaţie,  aşa  cum  este  mărturisit  în  Biblie,  sunt 
în  centrul  cultului. 


3.3.2  Mandatul  creştinilor  de  a  mărturisi  (martyria) 

întreaga  viaţă  a  creştinilor  se  desfăşoară  sub  semnul  sarcinii  de  a  mărturisi 
Evanghelia  harului  lui  Dumnezeu  în  Iisus  Hristos.  Creştinii  îndeplinesc  această 
însărcinare  mărturisind  public  Evanghelia  ( homologia ).  în  acest  sens  următorul 
citat  din  Psalmul  1 19, 46  este  folosit  pe  prima  pagină  a  Mărturisirii  de  credinţă  de 

la  Augsburg,  în  scrierile  confesionale  ale  Bisericii  luterane:  „In  faţa  regilor  am 
vorbit  despre  mărturiile  tale  şi  nu  m-am  ruşinat.” 

Adiţional  cultului  public  trebuie  să  existe  şi  alte  instituţii  şi  forme  ale  tradiţiei 
Evangheliei.  Parte  a  acestora  este,  de  exemplu,  efortul  reînnoit  constant  în  teologia 
de  şcoală  pentru  a  înţelege  mesajul  biblic  al  lui  Hristos  în  mod  clar,  ca  o  condiţie 
preliminară  pentru  o  practică  competentă  a  slujirilor  bisericii  şi  ca  un  ajutor  pentru 
vestirea  autentică  a  Evangheliei.  Tradiţia  Evangheliei  apare  în  cercetarea  teologiei 
şi  în  învăţământul  teologic,  în  activitatea  academiilor  bisericeşti  şi  a  centrelor  de 
educaţie,  în  discuţiile  cu  alte  concepţii  despre  lume  şi  ideologii,  în  declaraţii  făcute 
de  Biserică  asupra  problemelor  publice  importante. 

Un  accent  deosebit  trebuie  pus  pe  obligaţia  părinţilor  şi  adulţilor  să  transmită 


Evanghelia  din  generaţie  în  generaţie  pentru  copii  şi  tineri.  Dacă  părinţii  nu-şi  exercită 
în  familie  „slujirea”  lor,  adică  obligaţia  de  a  mărturisi,  cultul  public  al  congregaţiei 
nu  poate,  din  punct  de  vedere  omenesc,  să-şi  dezvăluie  capacităţile  sale  maxime. 
Biserica  trebuie  să  sprijine  părinţii  în  vederea  împlinirii  acestei  sarcini  prin  instituţii 
potrivite  (grădiniţe,  educaţie  religioasă,  şcoli,  educaţia  adulţilor  şi  familiei  etc.).  Nu 
trebuie  negat  că  cineva  poate  ajunge  să  creadă  fără  a  creşte  într-un  cămin  creştin; 
nici  nu  se  pretinde  că  un  cămin  creştin  conduce  în  mod  necesar  la  credinţă. 

Sarcina  de  a  transmite  Evanghelia,  dată  tuturor  creştinilor,  include  loialitate 
faţă  de  convingerea  lor  fundamentală  în  activităţile  lor  publice.  Sunt  chemaţi  să 
facă  din  adevărul  Evangheliei  lui  Hristos,  aşa  cum  îl  cunosc  ei,  linia  directoare  şi 
criteriul  pentru  interpretarea  şi  formarea  realităţii  vieţii  lor.  Totuşi,  făcând  astfel, 
Evanghelia  nu  poate  fi  transformată  într-un  mod  greşit  în  lege.  Aceasta  se  întâmplă 
când  anumite  indicaţii  pentru  anumite  situaţii  sunt  postulate  ca  porunci  divine 
universale  şi  respectarea  lor  este  prezentată  ca  modalitate  ce  duce  la  mântuire  (ori 
condiţia  mântuirii) 

Respectarea  credinţei  poate  întâlni  şi  contradicţie,  şi  poate  duce  la  opresiune 
şi  suferinţă.  Credinţa  cere  şi  dă  posibilitatea  creştinilor  să  le  rabde.  Biserica  îşi 
aminteşte  cu  recunoştinţă  de  femeile  şi  bărbaţii  care  au  trebuit  să-şi  dea  viaţa 
pentru  credinţa  creştină. 


3.3.3  Misiunea  creştinilor  de  a  servi  (  diakonia) 

Ca  şi  în  Faptele  Apostolilor  şi  pentru  Pavel,  slujirea  vestirii  şi  servirea  „la 
mese ”,  adică  diakonia ,  deşi  sunt  diferite,  pentru  creştini  sunt  într-o  strânsă  legătură 
(cf.  F.  Ap.  6,  1  sq.;  Rom.  12,  1-21;  Gal.  6,  2-10).  Asistenţa  acordată  în  diakonia 
Bisericii  este  variată.  De  la  hrănirea  săracilor,  la  „transferul  financiar”  (2  Cor.  8  şi 
9),  de  la  ospitalitate  în  Biserică  la  lucrarea  pentru  binele  tuturor  (Gal.  6, 10).  Fiind 
îndreptat  nu  doar  spre  membrii  Bisericii,  ci  spre  toţi  oamenii  în  nevoi,  diaconia 
creştinilor  corespunde  universalităţii  mântuirii. 

împotriva  distincţiei  dintre  cler  şi  laicat,  şi  în  acelaşi  timp,  a  respectului 
mai  mare  acordat  slujirii  exercitate  de  cler,  reformatorii  au  accentuat  în  mod 
explicit  mărturisirea  creştină  în  familie  şi  în  profesiile  seculare,  ca  fiind  „închinare 
duhovnicească”.  In  acelaşi  timp  au  susţinut  că  exercitarea  responsabilităţii  politice 
de  către  creştini  în  stat  şi  societate,  dar  şi  în  şcoli  şi  universităţi,  este  egală  cu 
cea  a  clerului. 

Servirea  creştinilor  în  viaţa  cotidiană,  accentuată  atât  de  mult  de  reformatori, 
include  respect  pentru  caracterul  profesional  al  unei  asemenea  serviri.  Acesta 
conţine,  totuşi,  o  problemă  tipic  protestantă  şi  anume,  dezvoltarea  intr-un  mod 
separat  a  mărturisirii  şi  servirii  creştinilor,  care  erau  încă  inseparabil  legate  în 
„profesiuni”  cum  ar  fi  cea  a  diaconului  şi  a  diaconiţei.  Astăzi  creştinii  care  trăiesc 
în  viaţa  de  zi  cu  zi  a  lumii  şi  trebuie  să  se  comporte  mereu  în  calitate  de  creştini,  au 
sarcina  urgentă  de  a  practica  şi  a  confirma  din  nou  legătura  dintre  mărturisire  şi 
servire  -  nu  doar  în  lucrarea  socială  şi  diaconică  a  Bisericii,  ci  şi  în  profesiuni 
seculare  (cum  ar  fi  cea  de  avocat,  jurnalist,  politician,  medic  etc,).  Multe  biserici 
fac  faţă  provocărilor  crescânde  la  adresa  activităţii  diaconice  propunând  o  diaconie 
politică  ce  nu  priveşte  doar  indivizii  în  dificultate,  dar  şi  sarcini  sociale  ale  societăţii 
( prin  declaraţii  asupra  eticii  sociale  sau  prin  instituţii  ale  diaconiei:  spitale,  servicii 
de  consiliere,  linie  telefonică  gratuită  etc.).  Astăzi  angajamentul  social  ajută  în 
mod  deosebit  bisericile  să  mai  primească  un  răspuns  larg  şi  acceptare  în 
societate  (subl.  trad.).  Prin  urmare.  Biserica  nu  înlocuieşte  servirea  oferită  de 
creştini  în  parte,  ci  o  completează  şi  o  sprijină. 

3.3.4  Mandatul  creştinilor  de  a  vieţui  în  comunitate 

Comunitatea  credincioşilor  cuprinde ,  face  relative  şi  depăşeşte  formele 
naturale ,  sociale  şi  naţionale  ale  comunităţii  în  viaţa  umană,  şi  se  diferenţiază 
de  comunităţile  a  căror  coeziune  este  determinată  de  interesele  comune  ale  mem¬ 
brilor  lor. 

Comunitatea  credincioşilor  este  o  comunitate  reconciliată.  Este  trăită  în  căinţă 
zilnică  şi  în  reînnoire.  Astfel  este  conştientă  de  pericolele  şi  de  fragilitatea  tuturor 
formelor  de  comunităţi  umane  şi  prin  urmare  este  făcută  responsabilă  să  mărturisească 
şi  să  trăiască  în  acord  cu  Evanghelia,  ca  mesaj  al  reconcilierii,  în  viaţa  sa  comună  şi 
în  relaţiile  cu  alte  comunităţi.  Păcatul  şi  vina  duc  la  izolarea  omului  fără  Dumnezeu, 
la  însingurare  în  relaţiile  umane  şi  la  separare  faţă  de  creaţie. 

Parte  a  mandatului  creştinilor  este  identificarea  suferinţei  produse  de  distru¬ 
gerea  comuniunii  dintre  Dumnezeu  şi  oamenii  creaţi  de  Dumnezeu,  cauzată  de 
păcat  şi  de  efectele  sale  asupra  întregii  creaţii,  şi  rezistenţa  faţă  de  toate  încercările 
de  a-i  nega  gravitatea.  Aceasta  include  mărturisirea  în  vederea  refacerii  acestei 


comuniuni. 

Comunitatea  creştinilor  se  îndreaptă  spre  desăvârşirea  comuniunii  lui 
Dumnezeu  cu  creaţia  Sa.  De  aceea  este  o  comunitate  deschisă  având  ca  deziderat 
participarea  tuturor.  Prin  urmare,  creştinii  sunt  obligaţi  să  fie  deschişi,  depăşind 
barierele  naţionale,  etice  şi  sociale,  şi  să  facă  Evanghelia  accesibilă  ca  promisiune 
a  lui  Dumnezeu  pentru  toţi  care  o  acceptă  în  credinţă.  în  acest  fel  Biserica  poate 
mărturisi  noua  umanitate  care  îşi  are  începutul  în  Hristos.  Creştinii  au 
responsabilitatea  să  arate  prin  viaţa  lor  în  comun  că  acea  comunitate  a  lui  Dumnezeu 
cu  umanitatea  în  creaţie,  reconciliere  şi  desăvârşire,  este  temelia  şi  scopul 
comunităţii  umane  şi  al  comunităţii  cu  întreaga  creaţie. 

4.  Desăvârşirea  viitoare:  Biserica  înaintea  Judecătorului  şi  a  Mântu¬ 
itorului  său 


Biserica  îşi  are  temelia  în  Cuvântul  Iui  Dumnezeu  care  o  hrăneşte  şi  o  menţine. 
Biserica  este,  de  asemenea,  purificată  şi  judecată  de  acest  cuvânt ,  care  „  este  viu 
şi  lucrător  şi  mai  ascuţit  decât  orice  sabie  cu  două  tăişuri,  şi  pătrunde  până  la 
despărţitura  sufletului  şi  duhului,  a  încheieturilor  şi  a  măduvei  şi  este  judecător  al 
simţirilor  şi  al  cugetelor  inimii.”  (Evr.  4, 12)  Conform  învăţăturii  Reformei  trebuie 
să  se  distingă  între  păcatele  fiecărui  creştin  şi  păcatele  Bisericii,  dar  nu  trebuie 
separate  deoarece  Biserica  este  comunitatea  credincioşilor  şi,  prin  urmare, 
comunitatea  păcătoşilor  îndreptaţi.  Conform  lui  Luther  Biserica  dovedeşte  că  este 
sfântă  în  special  prin  mărturisirea  păcatelor  şi  prin  invocarea  iertării  lor. 

jm 

Credinţa  aşteaptă  descoperirea  universală  a  împărăţiei  lui  Dumnezeu  şi  nu 

A 

Biserica  drept  împlinire  a  tuturor  căilor  şi  lucrărilor  lui  Dumnezeu.  In  consecinţă, 
viziunea  Noului  Ierusalim  conţine  afirmaţia:  „Dar  templu  nu  am  văzut  în  cetate, 
pentru  că  Domnul  Dumnezeu  Atotţiitorul  este  templul  său,  precum  şi  Mielul 
(Apocalipsa  21,  22).  în  împărăţia  lui  Dumnezeu  nu  va  mai  exista  deosebire  între 
Biserică  şi  lume,  şi  deci  nici  între  cele  două  „împărăţii”  a  Bisericii  şi  a  statului. 
Dimpotrivă,  Dumnezeu  însuşi  va  fi  descoperit  peste  tot  ca  Unul  Care  este  „totul 

A  A 

întru  toate”  (1  Cor  15, 28).  In  acelaşi  timp,  creştinii  aşteaptă  împreună  cu  împărăţia 
lui  Dumnezeu,  şi  judecata  finală  şi  viaţa  veşnică.  Conform  mărturisirii  Noului  Tes¬ 
tament  judecata  începe  cu  „casa  lui  Dumnezeu”  (1  Pt.  4, 1 7).  Biserica  nu  aşteaptă  de 

A 

la  Judecătorul  Său  decât  aprecierea  faptelor  bune  şi  ju  decarea  celor  rele.  înaintea 
scaunului  de  judecată  al  lui  Hristos,  Biserica  trebuie  să  fie  arătată  atât  în  ocara,  cât  şi 
în  slava  sa.  Doar  Hristos,  şi  nimeni  altcineva,  este  Judecătorul  său  ultim.  Faptul  că  şi 
casa  lui  Dumnezeu  este  considerată  demnă  de  judecată,  îi  arată  limitele  dar,  în  acelaşi 
timp,  o  şi  preamăreşte  în  calitate  de  comunitate  de  păcătoşi  iertaţi. 

Aceasta  indică  faptul  că  Judecătorul  creştinătăţii  este  şi  Mântuitorul  şi 

A 

Răscumpărătorul  său.  In  această  calitate  El  conferă  creştinătăţii  împlinirea  fericirilor 

sale  (Mt.  5, 3-1 2;  Lc.  6, 20-23).  Viaţa  veşnică  va  mângâia  pururea  pe  cei  îndureraţi, 
va  stinge  toată  setea  şi  va  sătura  toată  foamea,  va  înfrânge  întreaga  lipsă  a  păcii, 
toată  robia  şi  toată  nedreptatea  printr-o  comuniune  cu  Dumnezeu  ce  nu  mai  poate 
fi  pusă  la  îndoială. 

CAPITOLUL  II:  Comunitatea  sfinţilor  în  societatea  de  azi 
1.  Societatea  pluralistă  şi  comunitatea  credincioşilor 

Trăim  în  societăţi  deschise  şi  pluraliste.  O  societate  deschisă  şi  pluralistă 
este  caracterizată  de  coexistenţa  egală  a  diverselor  concepţii  şi  forme  de  viaţă.  O 
trăsătură  decisivă  a  unei  asemenea  societăţi  o  reprezintă  neutralitatea  religioasă 
ori  ideologică  a  statului  şi  a  sistemului  legislativ.  Aceasta  presupune  respingerea 
unei  orientări  religioase  sau  ideologice  unificate,  care  este  în  mod  legal  obligatorie 
pentru  toţi  membrii  societăţii.  Îşi  are  originea  în  imboldurile  Renaşterii,  Reformei 
şi  Iluminismului.  Formarea  societăţilor  pluraliste  a  luat  diferite  căi  în  diferite  ţări 
şi  regiuni  ale  Europei,  prezentând  şi  întreruperi.  Dezvoltarea  spre  o  societate 
pluralistă  conţine  riscuri  şi  oportunităţi.  Situaţia  este  valabilă  pentru  indivizi,  pentru 
societate  în  ansamblu  şi  pentru  Biserică.  Pentru  individ  creşterea  gradului  de 
libertate  poate  însemna  pierderea  identităţii,  pentru  societate  pierderea  consensului 
de  bază.  Pentru  Biserică,  dezvoltarea  spre  o  societate  pluralistă  şi  deschisă  a  adus 
numeroase  schimbări.  Acestea  au  determinat  un  context  mai  sincer,  dar  au  şi  creat, 
în  diferite  moduri,  un  vid  periculos: 

-  declinul  obiceiurilor  şi  moralităţii  configurate  de  Biserică  şi  de  legăturile 
tradiţionale  cu  Biserica,  împreună  cu  declinul  general  al  tradiţiilor  „obligatorii” 
din  punct  de  vedere  moral  şi  spiritual; 

-  perceperea  concepţiilor  despre  lume,  a  religiilor  în  general,  şi  a  credinţei 
creştine,  ca  o  „chestiune  personală”  conform  căreia  importanţa  lor  pentru  calitatea 
şi  dezvoltarea  societăţii  ca  întreg  (pentru  politică,  educaţie  şi  cultură)  nu  poate  fi 
considerată  de  la  sine  înţeleasă,  ci  necesită  justificare; 

-  marginal izarea  comunităţilor  religioase  şi,  prin  urmare,  şi  a  bisericilor  ca 
foste  instituţii  dominante  în  societate. 

Pe  de  altă  parte,  experienţa  re-orientării  sociale  şi  în  ţările  din  Europa  de  Est 
arată  că  bisericile  pot  deveni  eficace,  ca  un  factor  decisiv  în  dezvoltarea  spre  o 
societate  deschisă  şi  pluralistă: 

-  fiind  o  convingere  de  viaţă  personală,  creată  de  experienţa  adevărului 
Evangheliei,  credinţa  creştină  mărturiseşte  libertatea  orientării  în  viaţă  ca  opusă 
pretenţiilor  de  valabilitatea  universală  ale  unei  ideologii  ce  încearcă  să  dirijeze 
toate  sferele  vieţii; 

-  chiar  în  locurile  unde  de  abia  mai  există  obiceiurile  şi  moralitatea  modelate 
de  formele  tradiţionale  ale  vieţii  bisericeşti,  bisericile  pot  furniza  spaţii  libere  pentru 
formarea  şi  modelarea  vieţii  în  comun. 

-  prin  întărirea  mărturisirii  publice  a  adevărului  Evangheliei  de  către  creştini 
şi  grupuri  creştine,  dar  în  special  prin  mărturisirea  creştină  din  viaţa  profesională, 
bisericile  pot  câştiga  influenţă  în  viaţa  societăţii. 

-  chiar  acolo  unde  bisericile  au  fost  împinse  la  marginile  societăţii,  ele  pot 
activa  pentru  schimbări  în  centru  societăţii. 

Condiţia  principală  pentru  ca  astfel  de  activităţi  ale  bisericilor  să  devină 
influente,  este  ca  bisericile  să  rămână  vizibile  într-o  societate  deschisă  şi  pluralistă. 
Ele  pot  face  aceasta  rămânând  loiale  originii  şi  misiunii  lor,  distingându-se  de 
ordinea  societăţii,  dar  într-o  legătură  constructivă  cu  ea. 

Bisericile  Reformei  şi  membrii  lor  sunt  provocaţi  să-şi  accepte  existenţa 
într-o  societate  deschisă  şi  pluralistă,  având  ca  sarcină  modelarea  vieţii  creştine  şi 
a  existenţei  bisericii.  Ei  pot  face  aceasta  cu  certitudinea  că  umanitatea  are  nevoie 
de  Evanghelie,  că  persoane  şi  naţiuni  au  nevoie  de  vestea  cea  bună  care  le  dezvăluie 
şi  le  garantează  noua  umanitate. 

2.  Comunitatea  credincioşilor  într-o  societate  pluralistă 

2.1  Mărturisirea  credinţei  într-o  societate  pluralistă 

Bisericile  din  societăţile  deschise  şi  pluraliste  trebuie  să  fie  biserici 
mărturisitoare.  Mărturisirea  credinţei  de  către  creştini  şi  biserici  nu  este  doar  un 
răspuns  adresat  unei  societăţi  caracterizată  prin  diverse  concepţii  de  viaţă,  aflate 
în  competiţie  unele  cu  altele.  Mărturisirea  credinţei  face  parte  din  natura  credinţei 
(cf.  3.3.2  martyria).  Biserica  va  fi  recunoscută  după  mărturisirea  sa  de  credinţă  şi 
după  mărturia  vieţii  sale.  Mărturisirea  lui  Dumnezeu  Cel  Unul  în  Treime,  Creatorul, 
Reconciliatorul  şi  Desăvârşitorul  lumii,  este  fundamentul  atât  pentru  poziţia  critică 
a  bisericilor  faţă  de  toate  tendinţele  ce  neagă  Evanghelia  lui  Iisus  Hristos  ca  temelie 
a  credinţei  şi  vieţii,  cât  şi  pentru  cooperarea  lor  constructivă  cu  toţi  factorii  care 
fac  eforturi  pentru  a  servi  bunăstarea  neamului  omenesc  în  conformitate  cu 
perspectivele  oferite  de  Evanghelie.  Mărturisirea  credinţei  poate  fi  şi  un  act  spe¬ 
cial  de  mărturisire  în  cazul  unor  ameninţări  din  interior  sau  din  exterior  faţă  de 
adevărul  Evangheliei  în  viaţa  Bisericii  şi  în  societate.  Prin  urmare,  bisericile  dintr- 
o  societate  deschisă  trebuie  să  fie  văzute  ca  biserici  mărturisitoare. 

Ai 

2.2  îngrijirea  pastorală  într-o  societate  pluralistă 

Bisericile  din  societăţile  deschise  şi  pluraliste  trebuie  să  fie  biserici  pastorale. 

A, 

îngrijirea  pastorală  nu  este  numai  un  domeniu  al  practicii  bisericeşti  alături  de 

altele,  ci  o  formă  esenţială  a  mărturisirii  şi  slujirii  Evangheliei.  însăşi  Evanghelia 
le  promite  oamenilor,  prin  garanţia  harului,  înţelegerea  adevărată  a  situaţiilor  lor 

A 

de  viaţă,  şi  implicit  îndrumare  mântuitoare.  Intr-o  societate  deschisă  şi  pluralistă, 
îngrijirea  pastorală  are  o  importanţă  deosebită.  Din  cauza  absenţei  unei  ierarhii 
cuprinzătoare  a  valorilor  care  să  revendice  valabilitate  necondiţionată  şi  să  garanteze 
identitatea  colectivă,  se  aşteaptă,  ca  într-o  societate  deschisă,  persoanele  însele  să 
ia  decizii  cu  privire  la  concepţiile  lor  de  viaţă  personale  şi  colective.  Mulţi  experiază 
această  realitate  ca  o  ameninţare  faţă  de  identitatea  lor  personală  şi  colectivă,  şi  ca 

A 

o  lipsă  de  orientare  ce  ameninţă  viaţa.  In  această  situaţie,  creştinii  şi  bisericile  sunt 
provocate  să  mărturisească  tuturor  oamenilor  adevărul  Evangheliei  ca  temelia 
concepţiei  personale  şi  colective  despre  viaţă  în  biserică,  şi  ca  un  ajutor  pentru  a 
găsi  orientare  în  căutarea  de  către  ei  a  unei  direcţii. 

Această  provocare  nu  se  referă  doar  la  domenii  specifice  îngrijirii  pastorale, 
cum  ar  fi  spovedania  şi  consilierea,  ci  şi  la  stilul  de  viaţă  şi  rânduiala  Bisericii  ca 
întreg.  Trebuie  să  fie  posibil  să  se  experieze  Biserica  văzută  într-o  societate 
pluralistă  ca  o  structură  de  rânduieli  demne  de  încredere,  în  care  „fiinţa  interioară” 
se  poate  dezvolta.  îngrijirea  pastorală  este  prin  urmare  nu  doar  o  problemă  de 


activităţi  speciale,  ci  mai  întâi  de  toate  o  problemă  de  rânduiala  bisericească  şi  de 


datină  creştină. 


2.3  Consiliere  într-o  societate  pluralistă 

Bisericile  dintr-o  societate  deschisă  şi  pluralistă  trebuie  să  fie  biserici  care 
ajută .  Mandatul  de  a  ajuta  aproapele  este  considerat  în  bisericile  Reformei  o 
consecinţă  directă  a  Evangheliei  harului  eliberator  al  lui  Dumnezeu  ca  mântuire  a 
lumii.  Prin  promisiunea  evanghelică  a  vieţii  veşnice,  creştinul  în  mod  individual 
şi  comunitatea  creştinilor  au  fost  eliberaţi  de  constrângerile  de  a  face  din 
conservarea  de  sine  şi  afirmarea  de  sine  singurul  criteriu  al  oricărei  acţiuni 
individuale  şi  eclesiale.  Bisericile  care  îşi  au  rădăcina  în  promisiunea  Evangheliei, 
în  calitate  lor  de  biserici  deschise,  mărturisitoare  şi  pastorale,  pot  fi  tară  rezerve 
biserici  pentru  ceilalţi.  Acolo  unde  sunt  „  biserici  pentru  alţii”,  acolo  unde  se  ridică 
pentru  cei  slabi,  pentru  cei  oprimaţi  şi  defavorizaţi,  bisericile  sunt  cu  adevărat 
Biserica.  Acest  mandat  se  referă  la  toate  sferele  vieţii  şi  trebuie  să  găsească  o 
expresie  convingătoare  în  viaţa  colectivă  a  Bisericii  însăşi.  Bisericile  din  societăţile 
deschise  şi  pluraliste  trebuie  să  fie  văzute  ca  biserici  ce  ajută  eficient. 


2.4  Critica  profetică  într-o  societate  pluralistă 

Bisericile  dintr-o  societate  deschisă  şi  pluralistă  trebuie  să  acorde  spaţiu 

A 

criticii  profetice.  înrădăcinarea  în  Evanghelia  harului  lui  Dumnezeu  şi  relaţia  lor 
cu  Iisus  Hristos  ca  Domn  al  lor  le  obligă  să  critice  toate  încercările  din  societate  de 

a  înlocui  puterea  lui  Dumnezeu  Creatorul  cu  puterea  fiinţelor  umane,  şi  de  a  urma 
alte  mesaje  de  mântuire  decât  Evanghelia  lui  Hristos.  Creştinii  au  fost  însărcinaţi 
să  ia  poziţie,  avertizând  şi  atrăgând  atenţia  peste  tot  unde  demnitatea  umană,  viaţa 
umană  şi  integritatea  creaţiei  este  încălcată  şi  violentată.  Această  însărcinare 
motivează  creştinii  să  ia  poziţie  şi  în  chestiuni  de  politică  şi  de  organizare  economică 
şi  socială.  Indicându-1  pe  Dumnezeu  ca  temelie,  scop  şi  normă  a  întregii  vieţi, 
creştinii  îşi  aduc  contribuţia  la  dialogul  despre  scopurile  şi  mijloacele  de  acţiune 
potrivite  în  toate  sferele  vieţii  societăţii.  în  slujirea  sa  de  păzitor,  biserica 
mărturiseşte  Evanghelia  lui  Iisus  Hristos  ca  promisiune  şi  linie  directoare  pentru 
dezvoltarea  umană. 

Cuvântul  lor  profetic  în  societate  va  fi  credibil  doar  dacă  nu  este  asumat  într- 
un  mod  autocratic  şi  vestit  într-o  manieră  auto-măgulitoare,  şi  dacă  creştinii  şi 
bisericile  se  deschid  criticii  Evangheliei  şi  caută  îndrumare  şi  reînnoire  pentru  ei 
şi  pentru  societate  ascultând  Cuvântul  lui  Dumnezeu.  Prin  aceasta  şi  prin  dispoziţia 
de  a  se  pocăi,  creştinii  arată  spre  promisiunea  împărăţiei  lui  Dumnezeu,  în  care 
Dumnezeu  va  aduce  la  desăvârşire  comuniunea  cu  creaţia  Sa.  Deoarece  se 
alimentează  din  această  speranţă,  critica  profetică  poate  îndruma,  poate  fi 
constructivă  şi  dătătoare  de  speranţă. 

2.5  Misiune  într-o  societate  pluralistă 

Viaţa  creştinilor  şi  a  bisericii  într-o  societate  deschisă  şi  pluralistă  trebuie 
să  fie  modelată  de  misiunea  sa  de  a  mărturisi  adevărul  Evangheliei  harului  lui 
Dumnezeu  în  Iisus  Hristos  întregii  omeniri.  Această  sarcină  a  bisericilor, 
întemeiată  pe  chemarea  de  către  Iisus  Hristos  ca  Domn  al  lor,  determină  existenţa 
lor  ca  biserici  deschise,  mărturisitoare,  pastorală  şi  care  oferă  ajutor.  Ca  biserici 
deschise,  ele  încearcă  să  vestească  adevărul  Evangheliei,  adresat  tuturor 
oamenilor,  în  mod  public  ca  o  invitaţie  pentru  fiecare.  Ca  biserici  mărturisitoare, 
ele  sunt  chemate  să  mărturisească  în  mod  veridic  pe  Iisus  Hristos,  originea  şi 
conţinutul  misiunii  lor,  ca  promisiune  a  harului  lui  Dumnezeu  pentru  întreaga 

A 

lume.  In  calitate  de  biserici  pastorale  sunt  preocupate  să  aplice  în  viaţa  lor 
colectivă  Evanghelia  ca  temelie  pentru  o  concepţie  de  viaţă  cuprinzătoare.  Ca 
biserici  ce  ajută,  ele  depun  mărturie,  lucrând  pentru  învingerea  nevoilor  lumii, 
întrucât  mântuirea  în  Hristos,  aşa  cum  o  vestesc,  urmăreşte  bunăstarea  întregii 
umanităţi.  Chiar  şi  acolo  unde  sarcina  misionară  este  preluată  de  societăţi 
misionare,  în  străinătate  şi  în  ţara  respectivă,  misiunea  este  întotdeauna 
responsabilitatea  întregii  biserici.  Bisericile  sunt  recognoscibile  ca  misionare 
atunci  când  mărturisesc,  prin  toate  aspectele  vieţii  lor,  adevărul  Evangheliei 
oferită  întregii  umanităţi. 

2.6  O  Evanghelie  recognoscibilă  într-o  societate  pluralistă 

Bisericile  din  societăţile  pluraliste,  deschise,  pot  fi  percepute  ca  biserici 
doar  prin  mărturisirea  lor,  prin  consiliere,  prin  îngrijirea  pastorală,  prin  critica 
profetică  şi  prin  misiunea  lor,  când  se  adună  cu  regularitate  în  jurul  Evangheliei 
în  cuvânt  şi  taină.  Doar  în  acest  mod  poate  deveni  evident  că  deschiderea  lor 
faţă  de  lume  nu-şi  are  rădăcinile  în  contextul  lor  social,  ci  în  Evanghelia  însăşi. 
Deschiderea  faţă  de  lume  şi  adunare  în  jurul  Cuvântului  lui  Dumnezeu  în  vestire 
şi  taină,  nu  pot  fi  separate  în  biserică.  Acolo  unde  această  legătură  poate  fi 
experiată  în  viaţa  bisericilor,  bisericile  pot  fi  recunoscute  ca  nişte  comunităţi  ce 
mărturisesc  adevărul  Evangheliei.  Prin  concentrarea  tuturor  formelor  preocupării 
lor  pentru  societatea  contemporană  în  mărturisire,  în  îngrijirea  pastorală,  în 
consiliere,  în  critica  profetică  şi  în  intenţia  misionară  privind  vestirea  Evangheliei 
şi  săvârşirea  tainelor,  bisericile  menţin  pentru  ele  şi  pentru  alţii  oportunitatea  de 
a  experia  harul  lui  Dumnezeul  Cel  Unul  în  Treime  aşa  cum  este  revelat  în  Iisus 
Hristos.  Indicând  această  temelie,  ele  pot  fi  în  acelaşi  timp  recunoscute  ca  o 
comunitate  chemată  şi  trimisă  de  Iisus  Hristos. 

Discernerea  Evangheliei  este,  prin  urmare,  dată: 

-  acolo  unde  creştinii  şi  bisericile  indică  vestirea  şi  Taina  ca  forme 
fundamentale  ale  mărturisirii  naturii  şi  mandatului  lor  în  practica  lor  socială,  şi 

-  acolo  unde  bisericile  îndeplinesc  vestirea  Evangheliei  şi  săvârşirea  Tainelor 
în  aşa  mod  încât  orientează  existenţa  creştină  în  toate  sferele  vieţii  şi  raportează 
existenţa  Bisericii  în  toate  formele  sale  la  adevărul  Evangheliei. 

3.  Bisericile  în  dialog 

3.1  Dialogul  cu  Iudaismul 

A  fi  Biserică  înseamnă  pentru  bisericile  Reformei,  ca  prioritate  fundamentată 
din  punct  de  vedere  biblic,  să  analizeze  relaţia  lor  cu  Iudaismul.  Dialogul  cu 
Iudaismul  este  o  necesitate  indispensabilă  pentru  bisericile  creştine.  Secole  de-a 
rândul,  evreii  au  fost  persecutaţi  şi  au  trebuit  să  facă  faţă  pogromurilor.  Anti- 
iudaismul  bisericilor  a  alimentat  o  bună  parte  din  argumentele  în  favoarea 
persecutării  poporului  evreu  în  Vestul  creştin.  Persecutarea  şi  anihilarea  a  milioane 
de  evrei  au  fost  însoţite  de  eşecul  masiv,  mai  ales  al  bisericilor  germane  care  nu  s- 
au  opus  ameninţării  evreilor  de  timpuriu  şi  în  mod  eficient.  O  analiză  completă  a 
istoriei  dureroase  şi  împovărătoare  a  relaţiei  evreilor  şi  creştinilor  a  devenit  o 
sarcină  centrală  pentru  toate  bisericile. 

Acolo  unde  Evanghelia  harului  lui  Dumnezeu  în  Iisus  Hristos  este  folosită 
greşit  pentru  a  justifica  „dezaprobarea”  Israelului,  ori  nepăsarea  faţă  de  soarta 
poporului  evreu,  însăşi  Evanghelia  este  pusă  la  îndoială  ca  temelie  a  existenţei 

bisericii.  Prin  urmare  relaţia  cu  Israelul  este  pentru  creştini  şi  pentru  biserici  o 
parte  indispensabilă  a  temeliei  credinţei  lor. 

Existenţa  Iudaismului  este  pentru  biserică  un  semn  al  loialităţii  lui  Dumnezeu 
faţă  de  promisiunile  Sale,  de  care  depinde  şi  biserica  însăşi,  luând  în  consideraţie 
numeroasele  eşecuri,  mai  ales  în  relaţia  sa  cu  evreii.  Evreii  şi  creştinii  vor  descoperi 
un  teren  comun,  dar  şi  diferenţe  în  credinţa  lor  şi  în  viaţa  bisericii  şi  a  sinagogii,  în 
întâlnirea  cu  mărturia  vie  a  fiecărei  părţi.  Dialogul  dintre  evrei  şi  creştini  există 
datorită  faptului  că  atât  evreii  cât  şi  creştinii  nu  suprimă  mărturisirea  adevărului 
credinţei  lor  aşa  cum  au  experiat-o,  ci  o  hrănesc  în  dialog  şi  se  ascultă  unii  pentru 
alţii,  străduindu-se  să  se  înţeleagă. 

Vor  exista  multe  teme  ale  dialogului  iudeo-creştin  a  căror  viitoare  lămurire 
poate  fi  aşteptată  doar  prin  continuarea  acestor  discuţii.  Printre  acestea  esenţiale 
sunt  următoarele  chestiuni: 

-  relaţia  dintre  „Vechiul”  şi  „Noul”  Legământ; 

-  înţelegerea  cuvântului  lui  Dumnezeu  ca  poruncă  (Tora)  şi  ca  promisiune  a 
harului; 

-  mărturisirea  creştină  a  credinţei  în  iudeul  Iisus  în  calitate  de  Fiu  al  lui 
Dumnezeu; 

-  mărturisirea  evreilor  a  Unicului  Dumnezeu  şi  mărturisirea  credinţei  creştine 
în  Dumnezeu  Tatăl,  Fiul  şi  Duhul  Sfânt; 

-  viitorul  evreilor  şi  viitorul  creştinilor; 

-  importanţa  statului  Israel  pentru  speranţa  iudaică  şi  creştină. 

Pentru  bisericile  Reformei  este  necesar  să  dezvolte  o  vastă  analiză  a  relaţiilor 
lor  cu  Iudaismul  în  toată  varietatea  expresiilor  sale,  pentru  a  asigura  un  viitor 
comun  care  nu  va  repeta  ororile  trecutului..  Bisericile  Reformei  sunt  chemate  să 
încerce  o  examinare  critică  a  istoriei  teologiei  şi  practicii  Reformei  cu  toate  laturile 
ei  mai  luminoase  şi  mai  întunecate.  Erorile  teologice  şi  comportamentul  greşit  al 
bisericilor  care  au  avut  drept  rezultat  o  complicaţie  în  istoria  ororilor  anti¬ 
semitismului  modem,  trebuie  identificate  şi  revizuite.  Pentru  bisericile  Reformei 
care  înţeleg  sarcina  evaluării  doctrinei  bisericii  ca  o  sarcină  pentru  toţi  creştinii  şi 
nu  doar  pentru  specialiştii  teologi  şi  oficialii  bisericii,  este  necesar  ca  o  reorientare 
în  relaţia  cu  Iudaismul  să  fie  sprijinită  de  întreaga  congregaţie  şi  să  prindă  viaţă 
din  toate  zonele  existenţei  bisericeşti. 

O  reorientare  a  relaţiei  dintre  Biserică  şi  Israel  cere  tuturor  bisericilor  creştine 
o  cunoaştere  mai  bogată  a  Iudaismului  de  azi,  în  formele  sale  diverse,  prin  întâlnirea 
cu  oameni  de  credinţă  iudaică.  O  bază  importantă  pentru  aceasta  este  comunitatea 
bisericilor  care  fac  parte  din  Acordul  încheiat  la  Leuenberg,  deoarece  facilitează 
un  schimb  de  experienţă  între  diferitele  biserici  ale  Reformei  în  dialogul  iudeo- 

A 

creştin.  In  ţări  unde,  adesea  din  cauza  persecutării  evreilor  în  decursul  secolului 

(XX,  n.  trad.),  întâlniri  între  evrei  şi  creştini  în  realitatea  vieţii  cotidiene  sunt  rare, 
bisericile  trebuie  să  se  bazeze  pe  ajutorul  şi  sprijinul  bisericilor  surori  pentru  care 
întâlnirea  dintre  evrei  şi  creştini  ţine  de  viaţa  cotidiană  în  biserică  şi  în  societate. 
Acest  sprijin  atent  şi  constructiv  în  modelarea  relaţiei  dintre  biserică  şi  Iudaism  în 
diferite  biserici  poate  deveni  un  element  important  al  comuniunii  bisericii  pentru 
bisericile  Reformei. 

Eforturile  de  a  modela  relaţia  dintre  biserici  şi  Iudaism  ca  o  relaţie  dialogică 
este  o  trăsătură  a  unei  practici  credibile  a  mărturisirii  astăzi. 

3.2  Dialogul  cu  alte  religii 

n 

Intr-o  societate  pluralistă,  deschisă,  bisericile  întâlnesc  diferite  religii  şi 
concepţii  despre  lume.  Dialogul  cu  acestea  are  loc  la  diferite  nivele.  Pentru  biserici 
acesta  are  o  semnificaţie  variată  şi  diferă  în  intensitate  şi  calitate. 

Confruntate  cu  religiile  şi  comunităţile  religioase  pe  care  le  întâlnesc, 
bisericile  nu  pot  renunţa  la  cunoaşterea  pe  care  o  au  ele  despre  Dumnezeu  în 
favoarea  unei  concepţii  neutre  despre  lume.  Ceea  ce  creştinii  percep  şi  înţeleg 
despre  alte  religii  şi  cinstirea  altor  zei,  este  văzut  şi  apreciat  în  orizontul 
cunoaşterii  pe  care  o  au  despre  Iisus  Hristos,  revelat  ca  om  adevărat  şi  Dumnezeu 
adevărat.  Aceasta  nu  înseamnă  respingerea  dialogului  cu  alte  religii.  Dimpotrivă, 
fiind  în  dialog  trebuie  să  se  încerce  să  se  înţeleagă  alte  religii,  să  se  elimine 
neînţelegerile,  să  se  înlăture  prejudecăţile,  să  se  descopere  trăsături  comune  în 
mod  autentic,  să  se  recunoască  trăsăturile  comune  asumate  în  mod  eronat,  şi  să 
se  lărgească  orizontul  de  înţelegere. 

Deoarece  prima  poruncă  şi  reafirmarea  ei  hristologică  ca  de  exemplu  în  Ioan 
14,  6  sau  10,  7-9  este  validă,  credinţa  creştină  trebuie  să  critice  închinarea  la  zei 
străini  şi  toată  instituţia  ideologiilor  străine.  Credinţa  este  şi  va  rămâne  deosebit 
de  importantă  pentru  religie .  O  asemenea  critică  este  îndreptată  şi  împotriva  falsei 

A 

închinări  lui  Dumnezeu  în  biserică.  In  acelaşi  timp  alte  religii  nu  fac  excepţie  de  la 
această  critică.  Dialogul  nu  ţine  locul  mărturisirii  şi  misiunii.  Dar  credinţa  in 
Dumnezeu  care  lucrează  pentru  întreaga  umanitate  în  Iisus  Hristos,  şi  pe  Care 

A 

creştinii  II  mărturisesc  în  calitate  de  Creator,  Proniator,  Reconciliator  şi  Mântuitor 
al  lumii,  dă  posibilitatea  creştinilor,  în  pofida  criticii  religiei,  să  perceapă  obiectivul 
şi  înţelesul  în  ritualurile  şi  imageria  altor  religii,  chiar  să  disceamă  aspecte  ale 
adevărului  în  cultul  şi  înţelegerea  lor  despre  Divinitate.  Armonizările  sincretiste 
ori  sistematizarea  aspectelor  adevărului  din  alte  religii  într-o  nouă  super-religie 
sunt  excluse  pentru  credinţa  creştină.  Descoperirea  lui  Dumnezeu  în  Iisus  Hristos 
este  pentru  credinţă  o  continuă  aducere  aminte  a  limitelor  dialogului  între  credinţe. 
Creştinii  datorează  tuturor  oamenilor,  inclusiv  reprezentanţilor  altor  religii, 
claritatea  mărturisirii  vieţii  şi  credinţei. 

3.3  Dialogul  cu  alte  concepţii  despre  lume 

în  societăţile  noastre,  mărturisirea  creştină,  îngrijirea  pastorală  creştină, 
consilierea  creştină,  critica  profetică  şi  misiunea  creştină  pot  avea  succes  numai 
dacă  creştinii  şi  bisericile  practică  un  dialog  explicit  cu  societatea,  cu  diferitele  ei 
grupuri  şi  instituţii  şi  cu  convingerile  lor  fundamentale.  Adevărul  Evangheliei  este 
dat  ca  o  convingere  personală  şi,  prin  urmare,  revendicarea  universală  faţă  de 
adevăr  poate  fi  exprimată  doar  ca  o  siguranţă  personală  a  adevărului.  Refuzul  de 
a  rândui  toate  realităţile  vieţii  sociale  conform  unei  religii  ori  concepţii  despre 
lume  cu  o  solicitare  justificată  legal  pentru  valabilitate  într-o  societate  deschisă  şi 
pluralistă,  implică  în  mod  direct  faptul  că  toate  concepţiile  despre  lume  trebuie 
prezentate  drept  convingeri  personale  în  schimbul  dialogic.  Prin  urmare, 
credibilitatea  mărturisirii  bisericii  va  depinde  crucial  de  modul  în  care  creştinii, 
comunităţile  eclesiale  şi  bisericile  iau  parte  la  discursul  public  în  legătură  cu  acele 
convingeri  fundamentale  care  modelează  şi  determină  viaţa  membrilor  societăţii 
lor.  Ei  pot,  de  asemenea,  să  spere  că  Dumnezeu  va  lăsa  mărturisirea  Bisericii  să 
devină  certitudinea  adevărului  pentru  alţi  oameni.  Mărturisirea  reciprocă  în  dia¬ 
log  poate  duce  la  forme  de  cooperare  care  slujesc  pacea  şi  dreptatea  între  oameni 
şi  promovează  păstrarea  integralităţii  creaţiei. 

CAPITOLUL  III:  Unitatea  Bisericii  şi  unirea  bisericilor 

1.  Concepţia  despre  unitate  implicată  în  înţelegerea  Bisericii  în  teologia 
Reformei 

1.1  Unitatea  Bisericii  în  calitate  de  comuniune  în  cuvânt  şi  Taină 

Unitatea  Bisericii  a  fost  înţeleasă  de  Reforma  secolului  al  XVI-lea  ca  avându- 
şi  temeiul  în  originea  sa  şi,  prin  urmare,  în  calitate  de  comuniune  în  cuvânt  şi 
Taină.  Vestirea  Evangheliei  şi  săvârşirea  Tainelor  care  stabilesc  şi  menţin  credinţa 
credinciosului,  stabilesc  şi  menţin,  de  asemenea,  comunitatea  ( communio ) 
credincioşilor  în  Iisus  Hristos,  unitatea  lor  în  Biserică,  comuniunea  sfinţilor  şi 
unitatea  Bisericii  (cf.  în  spec.  art ./  al  Mărturisirii  de  la  Augsburg;  Catehismul  de  la 
Heidelberg,  întreb.  54f.  şi  75f.).  Autorii  Acordului  de  la  Leuenberg  nici  nu  voiau, 
nici  nu  aveau  nevoie  să  dezvolte  un  nou  model;  ei  au  adoptat  în  schimb  această 
convingere  fundamentală  a  Reformei. 

„Din  perspectiva  Reformei. . .  acordul  privind  învăţarea  corectă  a  Evangheliei 
şi  administrarea  corectă  a  Tainelor  este  condiţia  necesară  şi  suficientă  pentru 
adevărata  unitate  a  Bisericii.  Din  aceste  criterii  ale  Reformei  îşi  derivă  bisericile 
participante  viziunea  lor  despre  comuniunea  bisericească”(LA  2).  Bisericile  se 
pot  recunoaşte  reciproc  ca  Biserica  adevărată  a  lui  lisus  Hristos  dacă  există  acord 

între  ele  în  privinţa  înţelegerii  Evangheliei.  Această  recunoaşterea  reciprocă 
stabileşte  comuniunea  bisericească.  Aceasta  este  înţeleasă  drept  „comuniune  în 
cuvânt  şi  Taină”  (LA  29),  care  include  „recunoaştere  reciprocă  a  hirotoniei  şi 
libertatea  de  a  asigura  intercelebrarea”  (LA  33). 

Această  concepţie  a  unităţii  Acordului  nu  cunoaşte  alte  criterii  şi  supoziţii 
decât  acelea  care  sunt,  de  asemenea,  constitutive  Bisericii  şi  unităţii  sale  în  cadrul 
anumitor  diferenţe  confesionale  ale  teologiei  Reformei. 

L2  Unitatea  ca  dar  al  lui  Dumnezeu 

Unitatea  Bisericii  nu  este  lucrarea  bisericilor  ci  un  dar  al  lui  Dumnezeu 
pentru  biserici.  In  Acordul  de  la  Leuenberg  o  importanţă  deosebită  este  acordată 
cuvântului  „acord”:  „Bisericile  îşi  acordă  în  mod  reciproc  comuniune.”  Ele  îşi 
acordă  reciproc  ceva  ce  le  este  conferit  dinainte.  Acest  dat  dinainte  este  acţiunea 
mântuitoare  a  lui  Dumnezeu  pentru  noi  oamenii,  mesajul  îndreptării  doar  prin  har. 
In  această  acţiune  mântuitoare  natura  bisericii,  unitatea  ei  şi  forma  acelei  unităţi 
au  fost  date  odată  pentru  totdeauna.  Activitatea  eclesială  care  aparţine  chiar  naturii 
comuniunii  bisericeşti  constă  -  în  analogie  cu  evenimentul  îndreptării  pentru 
credincioşi  în  mod  individual  -  în  primire. 

„Unica  mediere  a  lui  Iisus  Hristos  în  mântuire  reprezintă  inima  Scripturii  şi 
mesajul  îndreptării,  ca  mesaj  al  harului  gratuit  al  lui  Dumnezeu,  este  măsura  întregii 
predici  a  Bisericii.  Consensul  necesar  şi  suficient  pentru  declararea  comuniunii 
bisericeşti  se  află  în  acest  mesaj.  Este  de  o  importanţă  crucială  cum  anumite  biserici 
se  raportează  la  realitatea  ce  le  este  dată  dinainte.  Prin  urmare.  Evanghelia  le  dă 
posibilitatea  să-şi  acorde  reciproc  comuniune  bisericească”. 

1.3  Unirea  ca  împlinire  şi  declarare  a  consensului  privind  înţelegerea  Evan¬ 
gheliilor 

Pentru  a  face  posibilă  comuniunea  în  cuvânt  şi  taină,  este  necesar  un  consens 
în  înţelegerea  Evangheliei.  „Adevărata  înţelegere  a  Evangheliei  a  fost  exprimată 
de  părinţii  Reformei  în  doctrina  îndreptării  (LA  8)”, 

Acest  consens  fundamental  are  în  sine  două  straturi: 

-  pe  de  o  parte,  constă  din  exprimarea  comună  a  înţelegerii  potrivite  a 
Evangheliei  ca  mesaj  al  acţiunii  mântuitoare  a  lui  Dumnezeu  în  Hristos  prin  Duhul 
Sfânt; 

-  pe  de  altă  parte,  constă  din  convingerea  comună  că  „ mesajul  îndreptării  ca 
mesaj  al  harului  gratuit  al  lui  Dumnezeu  este  măsura  întregii  predici  a  Bisericii  ” 
(LA  12).  Deoarece  harul  lui  Dumnezeu  este  oferit  oamenilor  prin  cuvânt  şi  Taină, 
comuniunea  în  cuvânt  şi  Taină  este  necesară  pentru  unitatea  adevărată  şi  desăvârşită 
a  Bisericii;  şi  în  acest  sens  este  de  asemenea  suficientă. 

Este  posibil,  pentru  bisericile  lutherane,  reformate  şi  unite10,  să  cadă  de  acord 
în  a  distinge  între  acele  puncte  care  cer  consens  deplin  şi  acele  chestiuni  în  care 
diversitatea  legitimă  este  permisă.  Criteriul  este  înţelegerea  comună  a  Evangheliei 
ca  mesaj  al  îndreptării  şi  recunoaşterea  sa  ca  normă  decisivă  pentru  vestirea  şi 
rânduiala  Bisericii.  Acolo  unde  acest  criteriu  este  satisfăcut,  comuniunea 
bisericească  drept  comuniune  în  cuvânt  şi  taină  poate  fi  declarată  şi  practicată. 

înţelegerea  slujirii  este  un  exemplu  clar  pentru  legătura  dintre  acordul  total 
şi  diversitatea  legitimă.  Pentru  Acordul  de  la  Leuenberg  recunoaşterea  reciprocă  a 
hirotoniei  este  o  afirmaţie  centrală  în  declararea  comuniunii  bisericeşti  (LA  33). 

Instituirea  slujirii  de  către  Hristos  pentru  vestirea  cuvântului  şi  administrarea 
f  tainelor  şi  faptul  că  această  slujire  aparţine  fiinţei  Bisericii  cere  acord  total.  Dar 

forma  specifică  şi  structura  acestei  slujiri  şi  a  Bisericii  aparţine  sferei  diversităţii 
legitime  condiţionate  din  punct  de  vedere  istoric  şi  local.  Această  diversitate  nu 
pune  la  îndoială  comuniunea  bisericească.  Cere,  totuşi,  o  evaluare  teologică  con¬ 
tinuă  în  relaţia  ei  cu  originea  şi  misiunea  Bisericii  încât  să  rămână  diversitate 
legitimă. 

1.4  Unitate  şi  diversitate 

Consensul  fundamental,  care  a  fost  schiţat  mai  sus  şi  care  face  comuniunea 
bisericească  posibilă,  se  bazează  pe  distincţia  teologică  a  Reformei  dintre  temelia 
şi  forma  Bisericii. 

Această  distincţie  necesară  implică  în  Acordul  de  la  Leuenberg  faptul  că  „pe 
i  baza  consensului  la  care  au  ajuns  în  înţelegerea  Evangheliei,  bisericile  care  au  dife¬ 

rite  poziţii  confesionale  îşi  acordă  reciproc  comuniunea  în  cuvânt  şi  taină  şi  luptă 
pentru  maxima  cooperare  posibilă  pentru  mărturisirea  şi  slujirea  lumii”  (LA  29). 

Consensul  în  înţelegerea  Evangheliei  poate  găsi  şi  îşi  va  găsi  expresia  într-o 
varietate  legitimă  a  formelor  doctrinare.  Unitatea  produsă  de  Sfântul  Duh  nu  creează 
nici  uniformitate,  aşa  cum  este  deja  arătat  în  Noul  Testament,  nici  nu  este  o  varietate 
întâmplătoare.  Diferenţele  privind  înţelegerea  comună  a  Evangheliei  pun  la  îndoială 
comuniunea  bisericească  drept  comunitate  în  cuvânt  şi  taină,  şi  de  aceea  ameninţă 
şi  împiedică  unitatea  Bisericii.  Caracterul  lor  divizator  trebuie  înfrânt.  în  asemenea 
caz,  dialogul  teologic  trebuie  să  examineze  diferenţele  în  exprimarea  doctrinală, 
dacă  da,  sau  dacă  nu  conţin  înţelegerea  comună  a  Evangheliei  care  creează 
comuniune  bisericească.  Acordul  de  la  Leuenberg  este  un  exemplu  al  felului  cum 
se  poate  face  aceasta.  O  înţelegere  diferită  a  hristologiei,  a  Cinei  Domnului  şi  a 
predestinării  a  avut  drept  rezultat  separarea  dintre  bisericile  luterane  şi  reformate. 
O  parte  importantă  a  Acordului  se  ocupă  cu  condamnările  istorice  ale  doctrinei  şi 


10  V.  Nota  1  (n.  tr.). 

ajunge  Ia  concluzia  că  acestea  „nu  se  mai  referă  la  poziţia  doctrinară  a  bisericilor 
care  au  ratificat  acordul”  (LA  32).  Restul  diferenţelor  nu  mai  sunt  un  impediment 
pentru  comuniunea  bisericească.  Termenul  ecumenic  pentru  această  formă  de 
comuniune  este  „diversitate  reconciliată”.  Aceasta  este  unitatea  în  care  trăiesc 
bisericile  unite  prin  Acordul  de  la  Leuenberg. 

Bisericile  semnatare  ale  Acordului  de  la  Leuenberg  aplică  această  înţelegere 
a  comuniunii  şi  la  relaţiile  lor  cu  alte  familii  creştine.  Ele  recunosc  că  Biserica  lui 
lisus  Hristos  există  oriunde  pot  fi  găsite  trăsăturile  bisericilor  adevărate  şi  unde  s- 
a  ajuns  la  un  consens  doctrinar  în  înţelegerea  Evangheliei  -  chiar  dacă  nu  este 
totdeauna  văzut  în  acelaşi  mod  de  cealaltă  parte. 

Acolo  unde  aceste  ultime  două  condiţii  -  existenţa  trăsăturilor  adevăratei 
Biserici  şi  realizarea  consensului  doctrinar  -  au  fost  îndeplinite,  trebuie  făcuţi 
paşi  concreţi  pentru  a  declara  şi  a  pune  în  aplicare  comuniunea  ce  a  devenit  acum 
posibilă.  Acolo  unde  aceste  condiţii  nu  au  fost  încă  împlinite,  trebuie  încercată 
depăşirea  factorilor  care  separă.  Aceasta  se  referă  în  mod  deosebit  la  depăşirea 
acelor  factori  care  divid  bisericile  şi  împiedică  comuniunea  totală  cu  Biserica 
Romano-Catolică,  cu  Bisericile  Ortodoxe  şi  câteva  biserici  protestante  libere.  In 
această  chestiune  bisericile  care  aparţin  comuniunii  bisericeşti  de  la  Leuenberg 
doresc  continuarea  dialogului  angajant.  Cu  bisericile  metodiste  şi  cu  Comuniunea 
anglicană  printr-un  asemenea  dialog  s-au  făcut  paşi  decisivi  spre  o  comuniune 
maximă  posibilă. 

2.  Forţa  unificatoare  şi  caracterul  obligatoriu  al  Acordului  de  la  Leuenberg 

2.1  Implementarea  comuniunii  ca  proces 

Un  dialog  ecumenic  între  biserici  îşi  va  îndeplini  scopul  atunci  când 
rezultatele  sale  sunt  primite  de  bisericile  participante  şi  astfel  dobândeşte  caracter 
unificator  şi  obligatoriu  pentru  aceste  biserici.  Totuşi,  aceasta  nu  poate  fi  doar  un 
proces  formal  de  primire.  Acceptarea  trebuie  să  determine  şi  să  modeleze  toate 
nivelele  vieţii  bisericeşti. 

Pentru  a  trece  dincolo  de  verificarea  şi  simpla  semnare  a  Acordului  de  către 
bisericile  participante.  Acordul  de  la  Leuenberg  face  diferenţă  între  declararea  şi 
implementarea  comuniunii  bisericeşti  fără  a  le  separa  însă  (Partea  a  IV-a  din  LA). 
Această  distincţie  demonstrează  că  această  comuniune  bisericească  este  aplicată 
într-un  proces  neîntrerupt. 

2.2  Implementarea  comuniunii  bisericeşti  la  nivel  congregaţional 

Contactul  mai  apropiat  dintre  congregaţiile  locale  reformate  şi  luterane  a 
contribuit  la  realizarea  Acordului.  Acordul  este  şi  rezultatul  experienţelor  ecumenice 

şi  expresia  spiritualităţii  ecumenice  aplicate.  Acum  contribuie  şi  la  reînnoirea  şi 
întreţinerea  continuă  a  situaţiilor  locale.  Această  asociere  strânsă  cu  ecumenismul 
în  situaţii  locale  conferă  importanţă  Acordului. 

2.3  Patru  dimensiuni  ale  implementării  comunităţii  bisericeşti 

în  partea  sa  finală.  Acordul  pomeneşte  patru  direcţii  în  care  aplicarea 
comuniunii  poate  fl  dezvoltată: 

-  efortul  pentru  mărturisire  comună  şi  servire  prin  angajare  comună,  avân- 
du-se  în  vedere  provocările  de  astăzi; 

-  studiu  teologic  continuu; 

-  posibile  consecinţe  organizatorice 

-  includerea  procesului  de  tip  Leuenberg  în  mişcarea  ecumenică  din  întreaga 

lume; 

După  douăzeci  de  ani  de  existenţă  a  Comuniunii  bisericeşti  Leuenberg, 
rezultatele  activităţii  neîntrerupte  în  aceste  patru  direcţii  diferă.  Un  progres  im¬ 
portant  poate  fi  făcut  în  domeniul  teologic.  în  discuţiile  internaţionale  şi  regionale 
unele  teme  teologice  pot  fi  mai  mult  şi  mai  profund  desluşite  (de  ex.:  relaţia  dintre 

A 

doctrina  despre  cele  două  împărăţii  şi  doctrina  despre  demnitatea  împărătească  a 
lui  Iisus  Hristos;  slujire,  slujiri  şi  hirotonie;  practicarea  botezului;  înţelegerea  Cinei 
Domnului).  Cu  privire  la  posibile  consecinţe  organizaţionale ,  Acordul  de  la 
Leuenberg  a  afirmat  clar  că  acestea  „pot  fi  hotărâte  doar  în  situaţia  în  care  vieţuiesc 

A 

aceste  biserici"  (LA  44)  In  unele  situaţii  se  poate  observa  astăzi  o  apropiere  orga- 
nizaţională  clară  a  bisericilor  (Ţările  de  Jos,  Franţa),  în  alte  ţări  au  avut  loc  prea 
puţine  schimbări. 

Cea  mai  dificilă  parte  este  efortul  pentru  mărturisire  comună  şi  servire  prin 
angajare  comună,  avându-se  în  vedere  provocările  de  astăzi.  Aceasta  a  devenit  urgentă 
în  mod  special  după  1989.  Adunările  generale  ale  bisericilor  semnatare  au  subliniat 
urgenţa  acestei  sarcini  foarte  des,  totuşi,  nu  s-a  reuşit  să  fie  pusă  în  practică.  Unul 
dintre  motive  poate  fi  o  anumită  slăbiciune  structurală  a  Comuniunii  Leuenberg. 

3.  Acordul  din  Leuenberg  şi  lumea  (oikumene) 

3.1  Comuniunea  din  Leuenberg  servind  ecumenismul 

De  la  începutul  său  Acordul  de  la  Leuenberg  s-a  considerat  a  fi  o  contribuţie 
la  „comuniunea  ecumenică  a  tuturor  bisericilor  creştine”  (LA  46).  Nu  este  doar  un 
efort  ecumenic  singular  din  partea  bisericilor  europene  participante.  Intenţionează 
să  slujească  întregii  oikumene  inclusiv  bisericilor  ce  depăşesc  graniţele  europene. 

După  câteva  dificultăţi  iniţiale  acum  există  semne  clare  că  această  speranţă 
poate  fi  realizată: 

-  Dialogul  internaţional  luterano-reformat  poate  prelua  activitatea  preliminară 
asumată  deja  de  Comuniunea  Leuenberg,  pentru  a  recomanda  comuniune 
bisericească  tuturor  bisericilor  din  Federaţia  Mondială  Luterană  şi  Alianţa  Mondială 
a  Bisericilor  Reformate. 

-  Comuniunea  Leuenberg  îşi  poate  prezenta  experienţa  în  cadrul  Consiliului 
Ecumenic  al  Bisericilor,  mai  ales  în  secţiunea  pentru  Unitate  şi  Reînnoire  (din 
care  face  parte  Comisia  Credinţă  şi  Constituţie),  de  exemplu,  activitatea  privind 
receptarea  documentelor  de  la  Lima,  încercarea  de  a  formula  o  nouă  înţelegere  a 
bisericilor  ca  şi  koinonia  (Adunarea  Generală  a  Consiliului  Ecumenic  al  Bisericilor 
din  Canberra  1991;  Adunarea  Generală  a  Comisiei  Credinţă  şi  Constituţie  din 
Santiago  de  Compostela,  1993). 

-  S-a  încercat  adoptarea  abordării  de  tip  Leuenberg  în  dialogul  bilateral  cu 
alte  tradiţii  creştine,  de  exemplu  în  abordarea  chestiunilor  de  condamnare  doctrinară 
şi  retragerea  lor,  ori  în  legătură  cu  un  nou  accent  asupra  poziţiei  centrale  a  doctrinei 
îndreptării  (Dialogul  internaţional  luterano-romano  catolic,  ori  activitatea  Comisiei 
Ecumenice  Comune  [Gemeinsame  Okumenische  Kommission]  în  Germania). 
Această  contribuţie  trebuie  aprofundată  şi  extinsă  în  viitor. 

3.2  Compatibilitatea  dialogurilor  ecumenice  şi  a  acordurilor  bilaterale 

Relaţionarea  pluriformă  a  dialogurilor  ecumenice  confruntă  Comuniunea 
Leuenberg  cu  noi  provocări  ecumenice.  Una  dintre  cele  mai  importante  probleme 
este  compatibilitatea  dialogurilor  (compatibilitatea  rezultatelor  dialogurilor).  Care 
este  semnificaţia  paşilor  concreţi  ori  chiar  paşii  concreţi  ai  anumitor  biserici  lo¬ 
cale  din  anumite  ţări  pentru  celălalt  partener  din  procesul  Leuenberg? 

Primul  domeniu  priveşte  progresele  ecumenice  care  au  dus,  prin  dialog 
internaţional,  la  un  nivel  global,  la  recomandarea  comuniunii  cu  alte  tradiţii  şi 
care  au  fost  şi  ele  acceptate  astăzi  de  unele  biserici  participante  la  Acord,  în  timp 
ce  altele  n-au  fost  încă  capabile  să  facă  acest  lucru.  Cele  mai  evidente  exemple 
sunt  dialogurile  cu  metodiştii  şi  cu  Biserica  Angliei,  care  au  avut  ca  rezultat,  în 
Germania,  Austria,  Anglia  şi  Italia,  comuniunea  bisericească  cu  metodiştii,  iar  în 
ţările  scandinave  şi  în  statele  baltice  comuniunea  bisericească  cu  Biserica  Angliei. 
Sperăm  că  este  doar  o  problemă  de  timp  până  când  toate  bisericile  luterane  şi 
reformate  din  Europa,  care  fac  parte  din  Acordul  Leuenberg,  vor  urma  aceşti  paşi. 

Problema  compatibilităţii  devine  mai  dificilă  când  anumite  biserici  ale 
Comuniunii  Leuenberg  plănuiesc  paşi  spre  comuniune  bisericească  pe  care  alte 
biserici  din  Comuniunea  Leuenberg  nu-i  pot  sprijini. 

Chestiunea  compatibilităţii  unor  asemenea  dialoguri  cu  Comuniunea 
Leuenberg  nu  poate  fi  supraestimată.  Poate  fi  arătat  cu  uşurinţă  că  majoritatea 
paşilor  anumitor  biserici  au  loc  în  cadrul  Comuniunii  Leuenberg  şi  că  alte  biserici 

semnatare  îi  pot  şi  ele  sprijini  (de  ex.  acordul  cu  vechii  catolici  în  Germania,  ori 
invitaţia  deschisă  la  Masa  Domnului  extinsă  creştinilor  de  alte  confesiuni  în  multe 
biserici  protestante).  Problema  trebuie  ridicată  şi  analizată  cu  seriozitate,  aşa  încât, 
comuniunea  între  semnatarii  Acordului  de  la  Leuenberg,  să  rămână  fructuoasă. 

4.  Acordul  de  la  Leuenberg  ca  model  ecumenic  de  unitate 

Contribuţia  deosebită  a  Comuniunii  Leuenberg  pentru  oikumene  este 
înţelegerea  unităţii  pe  care  o  asigură  Acordul  de  la  Leuenberg  şi  modelul  de  unitate 
care  rezultă.  Astfel  se  poate  afirma: 

-  Oriunde  o  biserică  sau  o  comunitate  eclesială  are  caracteristicile  adevăratei 
Biserici,  trebuie  recunoscută  ca  parte  a  Bisericii  una,  sfântă,  catolică  şi  apostolică. 

-  Oriunde  se  găsesc  aceste  trăsături,  se  poate  aştepta  posibilitatea  ajungerii 
la  un  consens  doctrinar  despre  Evanghelia  comună. 

-  Oriunde  a  fost  atins  acest  consens,  trebuie  declarată  comuniunea 
bisericească  în  sensul  Acordului  de  la  Leuenberg. 

-  Acolo  unde  în  pofida  existenţei  unui  asemenea  consens,  acesta  nu  este 
declarat,  diviziunea  nu  mai  poate  fi  justificată. 

-  Realizarea  acestui  scop  nu  este  supusă  controlului  uman,  este  lucrarea 
Sfântului  Duh.  Până  atunci  se  cere  răbdare  activă:  „ştim  că  necazul  rodeşte  răbdare, 
iar  răbdarea,  încercare,  iar  încercarea,  nădejde.  Iar  nădejdea  nu  ruşinează,  pentru 
că  iubirea  lui  Dumnezeu  s-a  vărsat  în  inimile  noastre  prin  Duhul  Cel  Sfânt  care  ni 
S-a  dăruit”  (Rom  5,  3-5). 


Traducere  şi  note: 

